
Padėka 


Manuel Berri, Susan M. S. Brown, Amber Burlinson, Angeles 
Marin Cabello, David Ebershoff, Late Junction, Rodney King, Da- 
vid Koerner, Sabine Lacaze, Jenny Mitchell, Jan Montefiore, Scott 
Moyers, David De Neet, John Pearce, Jonathan Pegg, Stevė Powell, 
Mike Shaw, Douglas Stewart, Marnix Verplancke, Carole Welch. 

Juingo ir Zakaro skyriams rinkti medžiagą padėjo kelionių sti- 
pendija, skirta Autorių draugijos (Society of Authors). Čatamo salų 
istorijos faktinį pagrindą pateikė pavyzdinis Michaelo Kingo veika- 
las apie moriorius „A Land Apart“. Kai kuriems Roberto Frobišerio 
laiškų epizodams įkvėpimo pasisemta iš Erico Fenby knygos „De- 
lius: As I Knew Him“ (Icon Books, 1966; pirmas leidimas - Bell š 
Sons Ltd., 1936). Personažas Vivianas Ersas cituoja Nietzschę gau- 
siau, nei pats pripažįsta, o eilėraštis, kurį Hester Van Zant skaito 
Margo Roker, yra Emersono „Brahma“. 


Ketvirtadienas, Lapkriao 7 0. 


Už indijonų kaimelio dykoje pakrantėje užtikau šviežius pėd- 
sakus. Per pūvančius rudadumblius, jūrinių kokosų riešutus ir bam- 
bukus nuvedė pėdsakai mane pas pėduotoją - baltąjį žmogų parai- 
tytomis kelnėmis ir dvieiliu žiponu, besipuikuojantį valyva barzda ir 
per didele kastoro skrybėle, taip uoliai šaukšteliu kapstantį ir sijojan- 
tį žvirgždingą smėlį, kad mane pamėklino tik tada, kai šūktelėjau per 
dešimtį jardų. Taigi šitaip susipažinau su dr. Henriu Gusu, Londono 
diduomenės gydytoju. Jo tautybė nenustebino. Jei kur ir yra tokia 
vieniša uola ar tokia atoki salelė, kurioje galėtumei glaustis neužšne- 
kintas anglo, jokiame žemėlapyje tokių nesu regėjęs. 

Bene daktaras bus ką pragaišinęs šiamė nykiame krante? Ar ga- 
lėčiau pagelbėti? Dr. Gusas papurtė galvą, atmaizgė savo skepetą ir 
ynai didžiuodamasis parodė, kas ten yra. 

- Šių paieškų lobis, sere, yra emaliuoti dantys. Kitados ši Arka- 
dijos pakrantė buvo kanibalų puotavimo menė, taip, kur stipresnie- 
ji sotindavosi silpnesniaisiais. Dantis jie išspjaudavo, kaip kad jūs 
arba aš atsikratytumėme vyšnių kauliukų. Betgi šie prasti krūminiai 
dantys, sere, bus permainyti į auksą - ir kaipgis? Pikadilio meistras, 
kursai dirba dantų protezus diduomenei, dosningai moka už žmo- 
nių kramtomuosius. Ar žinote, kiek atsieina ketvirtis svaro, sere? 

Prisipažinau nežinąs. 

— Oaš, sere, jūsų ir neapšviesiu, nesgi tai profesinė paslaptis! - Jis 
patapšnojo sau per nosį. - Pone Juingai, ar jums pažįstama markizė 
Gracija iš Meifero? Ne? Tuo tad jums geriau, nesgi ji yra lavonas su 
apatiniu sijonu. Penkeri metai praėjo nuo to laiko, kai šioji boba 

apjuodino mano vardą, taip, su kaltinimais, dėl kurių aš buvau iš- 
balsuotas iš savo draugijos. - Dr. Gusas pažvelgė į jūrą. - Tą valandą 
ir prasidėjo mano klajonės. 

Aš pareiškiau užuojautą dėl daktaro negerovių. 

— Dėkoju jums, sere, dėkoju, bet šitie kauleliai, - jis pakratė ske- 
petą, - mano atpirkimo angelai. Leiskite man išaiškinti. Markizė 
turi dantų protezą, padirbtą minėtojo gydytojo. Per Kalėdas, kai 
ta išsikvepinusi asilė kreipsis į publiką per ambasadorių pokylį, aš, 
Henris Gusas, aš atsistosiu ir pareikšiu visiems susirinkusiems, kad 
mūsų šeimininkė kramto kanibalų iltimis! Seras Hubertas, nesunku 
numanyti, man paprieštaraus: „Klokite įrodymus, - suriaumos tas 
kuilys, - arba suteikite man satisfakciją!“ O aš pareikšiu: „Įrodymų, 
sere Hubertai? Nagi jūsų motinos dantis aš pats surinkau iš Pietų 
Ramiojo vandenyno spjaudyklės! Čionai, sere, čionai yra jų gimi- 
naičiai!“ — ir sviesiu štai šituos dantis jos vėžlenos sriubos puodan, 
ir tatai, sere, bus mano satisfakcija! Buklieji čiauškaliai ledinę mar- 
kizę iškeps gyvą savo laikraščiuose, ir kitą sezoną ji džiaugsis, jeigu 
gaus kvietimą į vargšų prieglaudos pokylį! 

Paskubomis palinkėjau Henriui Gusui geros dienos. Man matos, 
jis kvaištelėjęs. 


Penktadienis, lapkričio 8 d. 


Menkoje laivų priežiūros dirbtuvėlėje po mano langu tebedir- 
bama prie utlegerio, viršininkaujant p. Saiksui. P. Volkeris, vienintelis 
Ošen Bėjaus smuklininkas, sykiu yra ir didžiausias medienos pirklys, 
o dar giriasi kitados vadovavęs laivų statyklai Liverpulyje. (Aš jau 
pakankamai perkandęs antipodų etiketą ir dėl tokių nepanašių tie- 
sų nesišiaušiu.) P. Saiksas man pasakė, kad „Pranašę“ sutaisyti iki 
„Bristolio manieros“ truksią visą savaitę. Septynias dienas lindėti 
„Muškietoje“ man matosi kaip begailis nuosprendis, bet kai pamenu 

mirtinosios iltis per audrą ir iš laivo krentančius jūrininkus, mano 
dabarnykštė nesėkmė regisi ne tokia ir nuogąasti. 

Šį rytą susitikau su dr. Gusu ant laiptų, ir mudu drauge papusry- 
čiavome. Jis apsistojęs „Muškietoje“ nuo spalio vidurio, atplaukęs 
čionai brazilų prekybiniu laivu „Namorados“ iš Fidžio, kur misijoje 
praktikavo savo amatą. Dabar daktaras laukiąs seniai vėluojančio 
australų ruonių medžioklės laivo „Nelė“, pargabensiančio jį Sidnė- 
jun. Iš tos kolonijos jis ieškosiąs vietos keleiviniame laive savo gim- 
tajan Londonan. 

Mano sprendimas apie dr. Gusą buvo neteisingas ir per ankstyvas. 
Idant sulauktum sėkmės mano užsiėmime, gauni būti ciniškas kaip 
Diogenas, bet cinizmas gali užtemdyti plonesnes dorybes. Dakta- 
ras turi keistenybių ir mielai jas porina už šlakelį portugališko pisco 
(niekada nepadaugindamas), bet aš laiduoju, kad jis yra vienintelis 
antras džentelmenas šioje platumoje rytuosna nuo Sidnėjaus ir va- 
karuosna nuo Valparaiso. Aš netgi galėčiau surašyti jam rekomen- 
dacinį laišką Sidnėjaus Partridžams, matgi dr. Gusas ir mielasis Fre- 
das iš vieno molio nulieti. 

Prastas oras sukliudė man leistis rytinian pasivaikščiojiman, ir 
mudu šnekėjomės prie durpėmis pakurto židinio, ir valandos pra- 
bėgo kaip minutės. Aš daug paporinau apie Tildą bei Džeksoną ir 
apie savo nuogąstavimus dėl „aukso karštinės“ San Fransiske. Tada 
mudviejų pašnekesys nuklydo nuo mano gimtojo miesto prie pas- 
tarųjų notaro pareigų Naujajame Pietų Velse, o nuo ten - prie Gib- 
bono, Malthuso ir Godwino, pakeliui aptariant dėles ir lokomoty- 
vus. Dėmesingas pašnekesys yra tas švelnus balzamas, kurio man 
„Pranašėje smarkiai stinga. Be to, jis turi smagią ranka išpjaustytų 
šachmatų figūrų kariauną, jai mes duosim darbo, kol arba išplauks 
„Pranašė“, arba atplauks „Nelė“. 

Šektavienių, Lapkriio a d. 


Saulė skaisti kaip sidabrinis doleris. Iš mūsų škunos tenai įlan- 
koje akiai: vis dar apverktinas vaizdas. Krantan velka indijonų karo 
kanoją. Mudu su Henriu šventiškai nusiteikę leidomės „Puotautojo 
paplūdimin“, pakeliui žvitriai pasisveikinome su tarnaite, triūsiančia 
p. Volkeriui. Niūrioji panelytė džiaustė ant krūmo skalbinius ir mūsų 
nepaisė. Ji turi šlaką juodo kraujo, ir, man regisi, jos motušė netoli 
nusigavusi nuo džiunglių padermės. 

Einant apačia palei indijonų kaimelį mums smalsumą sukirbino 
kažkoks „dūzgesys“, ir sumanėme surasti, iš kur anas sklinda. Gy- 
venvietę juosia statinių tvora, tokia supuvusi, kad galima įsigauti 
per dešimtį vietų. Galvą pakėlė nusišėrusi kalė, bet ji buvo be dantų, 
jau stimpanti, tad ir nelojo. Išorėje ponga lūšnelių (sukurptų iš šakų, 
molio sienų ir demblių lubų) žiedas kiūtojo gožiamas „diduomenės“ 
būstų, medinių trobesių su išraižytomis sąramomis ir šiokiais tokiais 
priebučiais. Šio kaimo vidury buvo viešai plakama. Mudu su Henriu 
čia buvome vieninteliai baltieji, veizėjantys indijonai buvo suskirs- 
tyti į tris kastas. Genties vadas sėdėjo soste plunksnomis papuoštu 
apsiaustu, aplink jį stovėjo tatuiruoti didžiūnai ir jų moterys su vai- 
kais, suvis kokių trisdešimt. Vergai, tamsesni ir murinesni nekaip 
jų riešuto rudumo šeimininkai ir mažiau kaip pusė jų skaičiaus, 
tupėjo purvyne. Koks įgimtas vangus stingulys! Raupuoti ir pūslėti 
nuo haki-haki, šie bėdžiai mėklino bausmę niekaip neatveikdami, 
tik keisčiausiai dūgzdami nelyginant bitės. Atjautą ar pasmerki- 
mą - nenumanėme, ką šis garsas reiškia. Bizūnu darbavosi toks 
Galijotas, kurio sudėjimas įvarytų baimės bet kuriam Laukinių 
Vakarų boksininkui. Visas šio laukinio raumenynas buvo ištatui- 
ruotas didžiais ir mažais driežais: jo kailis atneštų gražaus pinigo, 
nors aš nesiimčiau prievolės tąjį nudirti net už visus Havajų perlus! 
Pasigailėtinas kalinys, nužilęs per daugelį vargo metų, buvo pririš- 
tas nuogas prie A formos rėmo. Jo kūnas trūkčiojo sulig kiekvienu 

dreskiančiu kirčiu, nugara buvo it pergamentas su kraujo rašmeni- 
mis, bet nejautrus veidas bylojo apie ramybę kankinio, jau atsida- 
vusio Viešpaties globai. 

Prisipažįstu, slopau nuo kiekvieno rimbo telžimo. Paskum nuti- 
ko keista notis. Mušamas laukinis pakėlė nunarintą galvą, susirado 
mano akis ir švystelėjo man mistiško, draugingo sampročio žvilgs- 
nį! Tarytum teatro artistas būtų užmatęs karališkojoje ložėje seniai 
regėtą draugą ir, nepagavus žiūrovams, permetęs jam tą atpažinimą. 
Prie mudviejų pridimbino tatuiruotas aborigenas ir nefrito durklo 
mostelėjimu parodė, kad čia nesame pageidaujami. Aš paklausiau, 
kuo gi prasižengė kalinys. Henris apkabino mane. „Eime, Adamai, 
protingas žmogus nestoja tarp žvėries ir jo grobio.“ 


Sekmadienis, lapkriio 10 A. 


P. Burhavė sėdėjo su savo patikimų nevidonų šutve kaip lordas 
Anakonda su savo raištiniais gyvačiukais. Jų šventadienio „pamal- 
dos“ apačioje prasidėjo man dar neatsikėlus. Išėjau susirasti vandens 
skutimuisi ir radau smuklę knibždančią laivūnų, laukiančių savo ei- 
lės prie tų bėdinų jaunų indijonių, kurias Volkeris įviliojo skubomis 
sukurptan bordelin. (Rafaelio tarp ištvirkėlių nebuvo.) 

Sekmadienį aš neketinu atsigavėti kekšyne. Henris buvo pasidy- 
gėjęs ne mažiau už mane, tad mudu atsisakėme pusryčių (tarnaitė, 
be abejonės, buvo nuvaryta kiton tarnybon) ir patraukėme koply- 
čion melstis neatsigavėjus. 

Mudviem nenuėjus nė dviejų šimtų jardų aš nustėrau prisimi- 
nęs šį dienoraštį, gulintį ant stalo mano kambaryje „Muškietoje“, 
matomą bet kokiam girtam jūrininkui, kursai sumanytų įsibrauti. 
Pagautas baimės dėl jo saugumo (o ir savo paties, jeigu tas patektų 
Burhavei naguosna), sugrįžau atgalios, idant gudriau jį paslėpčiau. 
Parsiradęs buvau sutiktas plačiais vypsniais ir pamėklinau būsiąs 

tas „vilkas, kurį mini“, bet tikrąją priežastį patyriau atidaręs savo 
kambario duris: nagi man prieš akis lokiški sėdmenys p. Burhavės, 
jojančio ant savo Juočkės-Auksaplaukės mano lovoje in flagrante de- 
licto! Bene tas velnio neštas olandas atsiprašė? Kur tau! Jis mat pats 
buvęs įžeistas, tad suriaumojęs: 

— Mėžkis lauk, pone Plunksnapimpi! Arba, prisiekiu velnio b—u, 
perskelsiu tavo suktą jankio kaušą perpus! 

Stvėriau savo dienoraštį ir nudardėjau laiptais žemyn pas įsišėlu- 
sią baltųjų laukinių viešpatiją, pasitinkančią mane džiugiom pašai- 
pom. Prikišau Volkeriui, kad moku už privatų kambarį ir tikiuosi 
jį liksiant privatų net man nesant, betgi tas niekšas tepasiūlė leisti 
„pajodyti ketvirtį valandos dailiausią mano arklidės kumelaitę“ su 
trečdalio nuolaida. Pasišlykštėjęs atšoviau, kad esu šeimos žmogus ir 
tėvas ir verčiau mirsiu nei žeminsiu savo godą ir doringumą su ko- 
kia nors jo sifilitike kekše! Volkeris pagrasino man „išpuošti akis“, 
jeigu jo brangias dukreles dar kartą „kekšėm“ pavadinsiu. Vienas 
bedantis raištinis gyvačiukas pasišaipė, kad jeigu turėti žmoną ir 
vaiką yra vienintelė dorybė, - „Oi, pone Juingai, aš būčia dešimt 
kartų dorybingesnis už jus! — ir nematoma ranka ant mano ypatos 
išgožė bokalą birzgalo. Aš pasišalinau, kol skysčio nepalydėjo koks 
nors standesnis ginklas. 

Ošen Bėjaus dievobaiminguosius kvietė koplyčios varpas, ir aš 
nuskubėjau ten link, stengdamasis užmiršti pastarąją bjaurastį, re- 
gėtą mano buveinėje. Koplyčia girgždėjo kaip sena statinė, o parapi- 
jonių buvo ne ką daugiau kaip dviejų rankų pirštų, bet joks keleivis 
dėkingiau nemalšino troškulio dykumos oazėje nei mudu su Hen- 
riu šį rytą melsdamiesi. Įkūrėjas liuteronas jau dešimt žiemų kaip 
atgulęs amžinojo poilsio savo koplyčios kapinaitėse, ir lig šiolei joks 
įšventintas pasekėjas nepareiškė teisių į altorių. Todėl bendruome- 
nę sudaro krikščioniškų tikėjimų „kratinys“. Raides pažįstančių pa- 
rapijonių dalis paskaitė Biblijos ištraukų, ir mudu prisidėjome prie 
vienos kitos giesmės, jų siūlomos pagal eilę. Šio plebėjiško pulkelio 

prievaizdas, toks p. DArnokas, stovintis po kukliu kryžiumi, kvietė 
ir mudu šitokiu būdu dalyvauti. Atsimindamas, kaip praeitą savaitę 
išsigelbėjau per audrą, aš pasiūliau Luko 8 sk.: „Tuomet pripuo- 
lę mokiniai ėmė žadinti Jėzų, šaukdami: „Mokytojau, Mokytojau, 
žūvame!“ Atsikėlęs jis sudraudė vėją ir bangas. Jie nurimo, stojo 
tyla.“ 

Henris paskaitė iš Aštuntosios psalmės tokiu skambiu balsu, kaip 
kokio išmokyto deklamuotojo: „Tu padarei jį savo rankų darbų šei- 
mininku, padėjai visa prie jo kojų: avis ir jaučius visus aliai vieno ir 
laukinius gyvulius, padangių paukščius bei jūros žuvis ir visa, kas 
tik keliauja jūrų takais.“ 

Joks vargonininkas negrojo „Magnificat“, tik vėjas dūmtraukyje, 
joks choras negiedojo „Nunc dimittis“, tik smarkaujančios žuvėdros, 
bet man matos, kad Sutvėrėjas nebuvo nusivylęs. Juk buvome pana- 
šesni į ankstyvuosius Romos krikščionis negu į kokią nors vėles- 
nę Bažnyčią, apsitaisiusią slėpiniais ir brangakmeniais. Paskum visi 
bendrai meldėmės. Parapijonys pagavo melsti, kad išnyktų bulvių 
amaras, būtų pasigailėta mirusio kūdikio sielos, palaimintas naujas 
žvejų laivelis ir t. t. Henris padėkojo už Čatamo salos krikščionių 
svetingumą, parodytą mums, atvykėliams. Aš pritariau šiems jaus- 
mams ir sukalbėjau maldą už Tildos, Džeksono ir mano uošvio ge- 
rovę per šią mano užsitęsusią išvyką. 

Po pamaldų į mudu su daktaru kuo maloningiausiai kreipėsi vy- 
resnysis tos koplyčios „stiebas“, toks p. Evansas, ir mane bei Henrį 
supažindino su savo gerąja žmona (abu jie apėjo savo kurtumo ne- 
galią, atsakydami tik į tuos klausimus, kurie jiedviem dingojosi pa- 
klausti, ir priimdami tik tuos atsakymus, kurie jiedviem dingojosi 
ištarti, - tokios gudrybės griebiasi ne vienas Amerikos advokatas) 
ir dvyniais sūnumis - Kiganu bei Difedu. P. Evansas mus apšvietė, 
kad jis kas savaitę kviečiąs svečiuosna papietauti jų netoliese esan- 
čiame name mūsų pamokslininką p. DArnoką, mat šis gyvenąs Port 
Hate, iškyšulyje už kelių mylių. Ar mudu neprisidėtumėme prie jų 

sekmadienio pietų? Man jau paporinus Henriui, kokia Gomora de- 
dasi toje „Muškietoje“, ir pilvams keliant maištą, mudu su dėkingu- 
mu priėmėme maloningą Evansų kvietimą. 

Mūsų geradarių sodyba, kiūtanti už pusės mylios nuo Ošen Bė- 
jaus, kylant nuo vingraus vėtroto slėnio, pasirodė esanti kuklus 
trobesys, bet atspari toms pragariškoms audroms, kurios ne vieno 
bėdino laivo kaulus sudaužė ant netoliese stirksančių rifų. Svetai- 
nėje garksojo nuogandi šerno, sumedžioto dvynių per jų šešiolik- 
tąjį gimtadienį, galva (subjaurota nukarusios žiaunos ir aptemusių 
akių) ir kabojo apsnūdęs sieninis laikrodis (su mano kišeniniu ne- 
sutariantis keliomis valandomis. Tikslus laikas - tikrai vertinga, ką 
gauni iš Naujosios Zelandijos.) Pro langą į savo šeimininkų svečius 
įsiveizėjo samdinys indijonas. Labiau apdriskusio renegado nebu- 
vau regėjęs, bet p. Evansas dievagojosi, kad tas kvarteronas, Bar- 
nabas, yra „eikliausias aviganis iš visų, lakstančių dviem kojomis“. 
Kiganas ir Difedas - dori netašyti bernai, daugiausia nutuokūs apie 
avis (šeimai priklauso du šimtai galvų), mat nė vienas nėra lankęsis 
„Mieste“ (saliečiai šitaip šaukia Naująją Zelandiją), anei ėjęs kokių 
mokslų, tik iš tėvo gavę Šventojo Rašto pamokų ir per tas išmokę 
pakenčiamai gerai skaityti bei rašyti. 

Ponia Evans sukalbėjo maldą, ir aš maloniausiai pasisotinau (val- 
giu, nesugadintu druskos, lervų ir keiksmažodžių) po atsisveikini- 
mo pietų Bomonte su konsulu Baksu ir Partridžais. P. DArnokas 
priporino mums istorijų apie laivus, kuriuos jis aprūpindavo per 
dešimt metų Čatamo saloje, o Henris pasmagino poringėmis apie 
ligonius, iškilius ir paprastus, kuriuos jis prižiūrėjo Londone ir Po- 
linezijoje. Na, o aš nupasakojau, kokius sunkumus įveikė šis ameri- 
konas notaras, idant surastų australą paveldėtoją pagal testamentą, 
sutvarkytą Kalifornijoje. Avienos troškinį ir obuolinius kukulaičius 
užsigėrėme nesmarkiu alumi, kurį p. Evansas daro prekybai su ban- 
ginių medžiotojais. Kiganas ir Difedas išėjo pasirūpinti kaimene, 
o p. Evans sugrįžo prie ruošos virtuvėje. Henris paklausė, ar Čatamo 

salose nūnai darbuojasi misionieriai, o p. Evansas su p. DArnoku 
tik susižvalgė, ir pirmasis mus apšvietė: 

- Ne, maoriams ne prie širdies, kai mes, pakeha, lepinam jų mo- 
riorius atnešdami per daug civilizacijos. 

Aš paklausiau, ar gali būti tokia negerovė kaip „per daug civiliza- 
cijos ? P. DArnokas man atsakė: 

— Jeigu vakaruosna nuo Horno kyšulio nėra Dievo, tai nėra ir 
jūsų konstitucijos „Visi žmonės sukurti lygiateisiai, pone Juingai. 

Terminus maoriai ir pakeha aš sužinojau „Pranašei“ užsukus Salų 
įlankon, bet paprašiau paaiškinti, kas gi būtų tie morioriai. Mano 
klausimas atvėrė istorijos Pandoros skrynią su Čatamo aborigenų 
nuosmukio ir žlugimo ypatumais. Užsirūkėme pypkes. P. DArnoko 
pasakojimas buvo dar nepabaigtas ir po trijų valandų, kai jam teko 
leistis Port Hatan, kol pylimu einančio kelio neužtemdė naktis. Jo 
sakytinė istorija, mano manymu, prilygsta Defoe arba Melville'io 
plunksnai, ir aš ją užrašysiu šiuose lapuose, bet tik, Morfėjui pade- 
dant, gerai išsimiegojęs. 


Pirmadienis, lapkričio 11 d. 


Išaušo apniukusi ir šutni diena. Įlanka atrodo dumblina, bet 
oras gana švelnus, tad „Pranašę“, dėkoju Neptūnui, galima toliau tai- 
syti. Man rašant buvo keliamas vieton naujas bizanstiebis. 

Kiek anksčiau, mudviem su Henriu pusryčiaujant, atkako suklai- 
kęs p. Evansas ir užsimetė - mano draugas daktaras turįs apžiū- 
rėti atsiskyrėlę kaimynę, našlę Braiden, kurią akmenuotoje pelkėje 
numetė arklys. Ją dabar prižiūrinti p. Evans baiminasi, kad našlės 
gyvybei radęsis pavojus. Henris pasigriebė daktaro lagaminėlį ir 
negaišdamas išskubėjo. (Pasisūliau jį lydėti, bet p. Evansas malda- 
vo susiturėti, mat ligonė išgavusi pažadą, kad ją suluošintą matys 
tik daktaras ir niekas kitas.) Nugirdęs šį pasitarimą, Volkeris man 

pasakė, kad per dvidešimt metų joks vyriškosios giminės narys ne- 
buvo peržengęs našlės namų slenksčio, ir nusprendė, jog „ta ledinė 
sena boba, žiūrėk, jau bus viena koja grabe, kad ponui šundaktariui 
leidžia save čiupinėti “ 


Rėkohu (šitaip čiabuviai šaukia Čatamą) moriorių kilmė ligi šio- 
lei tebėra paslaptis. P. Evansui simpatingas požiūris, kad jie kilmės 
iš žydų, išvarytų iš Ispanijos, mat jų kumpos nosys ir iššieptos lūpos. 
P. D'Arnoko palaikoma teorija, kad morioriai anksčiau buvo mao- 
riai, kurių kanojos sudužo į šias atokiausias salas, paremta kalbos 
bei mitologijos panašumais ir šitaip turi aukštesnį logikos karatą. 
Aišku tik tiek, kad šimtmečius ar tūkstantmečius būdami atskirti, 
morioriai gyveno tokį primityvų gyvenimą, kaip ir jų bėdini gimi- 
naičiai Van Dimeno žemėje. Laivų statybos (iškyrus prastus pintus 
plaustus, kuriais jie persikelia tarp salų) ir laivavedybos meistrystė 
buvo pamiršta. Kad žemės rutulyje yra kitų žemių, kurias mina kitos 
kojos, morioriai nė nesapnavo. Mat net jų kalboje nėra žodžio, nusa- 
kančio „rasę“, o „morioriai“ tiesiog reiškia „žmones“. Žemdirbystės 
nebuvo įsiimta, nesgi šiose salose nesiganė jokie žinduoliai, kol pro 
šalį plaukę banginių medžiotojai tyčia neišlaipino čia kiaulių, idant 
būtų ką padėti ant stalo. Savo tikrajame padėjime morioriai buvo 
rankiotojai - rinkdavo paua kiaukutinius, nardydami pasigaudavo 
vėžių, grobdavo paukščių kiaušinius, žeberklais smeigdavo ruonius, 
kaupdavo rudadumblius ir išsirausdavo vikšrų bei šaknų. 

Šitaip žiūrint šiose vis mąžtančiose vandenyno baltosiose dėmėse 
morioriai tebuvo vietinė atmaina daugumos pagonių, dar nepala- 
vintų baltojo žmogaus, apsitaisiusių lininiais sijonais ir plunksnų ap- 
siaustais. Tačiau senojo Rėkohu užmojis į išskirtinumą kyla iš šiuose 
kraštuose ypatingos tikybos. Nuo neatmenamų laikų moriorių žy- 
nių kasta įstato, kad kiekvienas, kas praliejo žmogaus kraują, nu- 
žudė savo mana - savo godą, vertę, padėjimą ir sielą. Joks morioris 
nepriglaus, nemaitins tokio persona non grata, nesišnekės su juo ir 

net nežiūrės į jį. Net jeigu atstumtasis žmogžudys išgyvena pirmąją 
žiemą, vienatvės neviltis dažniausiai nugina jį prie kiaurymės Jango 
kyšulyje ir jis atima sau gyvybę. 

Jūs pagalvokit, ragino mus p. D'Arnokas. Du tūkstančiai laukinių 
(tiek jų spėja p. Evansas) įsakymą „Nežudyk“ puoselėja žodžiais ir 
darbais ir sudėsto sakytinę „Magna Charta sukurdami darną, nie- 
kur kitur neregėtą per šešiasdešimt šimtmečių nuo tada, kai Adomas 
paragavo pažinimo medžio vaisiaus. Morioriams karas buvo tokia 
pat svetima samprata kaip pigmėjams teleskopas. Šiose tolimose sa- 
lose viešpatauja taika — ne pertrūkis tarp karų, bet tūkstantmečiai 
nepražudomos taikos. Kas gali paneigti, kad senasis Rėkohu buvo 
arčiau prie Moreo „Utopijos“ negu mūsų pažangiosios valstybės, 
valdomos karo ištroškusių kunigaikštukų Versalyje ir Vienoje, Va- 
šingtone ir Vestminsteryje? 

— Čia, - bylojo p. D'Arnokas, - ir tiktai čia buvo tos nepagauna- 
mos šmėklos - kilnūs laukiniai, tapę tikru kūnu! (Vėliau mudviem 
grįžtant „Muškieton“ Henris pasisakė: „Niekada „kilniais“ nepava- 
dinčiau taip atsilikusių laukinių giminės, kad jie ieties tiesiai nenu- 
meta.“) 

Stiklas ir taika abudu teikia trapumo nuo pakartotinių smūgių 
pavaizdą. Pirmasis smūgis morioriams buvo Jungtinės Karalystės 
vėliava, kurią vos prieš penkiasdešimt metų į Skirmišo įlankos ve- 
lėną karaliaus Jurgio vardu įsmeigė leitenantas Broughtonas, išlipęs 
iš karo laivo „Chatham“ Po trejų metų Broughtono atradimas buvo 
Sidnėjuje ir Londone parduodamuose jūrų žemėlapiuose, ir saujelė 
laisvų naujakurių (tarp šių buvo ir p. Evanso tėvas), jūrininkų iš su- 
dužusių laivų ir „kalinių, nesutarusių su Naujojo Pietų Velso kolo- 
nijos valdžia dėl jų kalinimo sąlygų , ėmė auginti moliūgus, svogū- 
nus, kukurūzus ir morkas. Šiuos jie parduodavo nepritenkantiems 
banginių medžiotojams - tai buvo antrasis smūgis moriorių nepri- 
klausomybei, nes anie sužlugdė čiabuvių suklestėjimo viltis, ruonių 
krauju nudažydami bangas rausvai. (P. DArnokas pelną pavaizda- 

vo tokia aritmetika: Kantone už vieną kailį duodavo 15 šilingų, 
o šitie pirmeiviai medžiotojai vienan laivan pririnkdavo per du 
tūkstančius kailių!) Po penkerių metų ruonių begalėjai rasti prie 
atokesnių uolų, ir ruonių medžiotojai patys pagavo sodinti bulves, 
auginti avis ir kiaules tokiomis apimtimis, kad Čatamai nūnai va- 
dinami „Ramiojo vandenyno daržu“. Šie prasimušėliai ūkininkai 
žemę pravalydavo degindami mišką, dėl to ugnis žerplėdavo po 
durpėmis dar daugelį metų, o per sausrą iškildavo viršun ir prida- 
rydavo naujų eibių. 

Trečiasis smūgis morioriams buvo banginių medžiotojai, dabar 
gausiai apsistojantys Ošen Bėjuje, Vaitangyje, Ovengoje ir Te Va- 
karu sutvarkyti savo laivų ir apsirūpinti ištekliais. Tų laivų katės 
ir žiurkės, prisiveisusios kaip Egipto rykštės, suėdė urvuose lizdus 
sukančius paukščius, kurių kiaušinius morioriai itin vertino val- 
gymui. Ketvirta, šios margos blogybės, pjaunančios tamsesniąsias 
rases vos tik prisiartinus baltųjų civilizacijai, aborigenų skaičių dar 
labiau numušė. 

Tačiau visas šias negandas morioriai būtų ištvėrę, jeigu nebūtų 
Naujojoje Zelandijoje pasklidęs žodis, kad Čatamai - tikra Paža- 
dėtoji žemė su ungurių knibždančiomis atsiautomis, kiaukutinių 
kilimais nuklotais užutėkiais ir gyventojais, nepažįstančiais karės 
nei ginklų. Ngati Tama ir Ngati Mutunga - dviejų klanų, priklau- 
sančių prie Taranaki Te Ati Ava Maori (maorių genealogijos kiek- 
viena šakelė, kaip mus patikino p. DArnokas, yra tokia pat raizgi, 
kaip tie genealogijos medžiai, kuriuos taip adoruoja Europos didi- 
kai; iš tiesų šios rašto nepažįstančios padermės kiekvienas vaikas 
akies mirksniu gali prisiminti savo senelio senelio vardą), - ausims 
šie gandai žadėjo atpelną už jų senolių sklypų plotus, prarastus per 
pastaruosius „Muškietų karus“. Buvo nusiųsti žvalgai išbandyti mo- 
riorių ryžto — jie pažeidė tapu ir išplėšė šventas vietas. Šias provo- 
kacijas morioriai tvėrė taip, kaip prisakė mūsų Viešpats - „atsuk- 
dami kitą skruostą, ir įsibrukėliai, sugrįžę Naujojon Zelandijon, 

patvirtino regimą moriorių silpnadvasiškumą. Tatuiruoti maorių 
„konkistadorai“ vieno laivo armadą susirado per brigo „Rodney“ 
kapitoną Harewoodą - paskutiniais 1835 m. mėnesiais šis sutiko 
dviem reisais perplukdyti devynis šimtus maorių ir septynias karo 
kanojas guerno už sėklines bulves, šaunamuosius ginklus, kiaules, 
dideles šukuotų linų atsargas ir vieną armotą. (Prieš penkerius me- 
tus p. DArnokas sutiko nuskurdusį Harewoodą Salų įlankos smuk- 
lėje. Pradžioje jis neigė esąs „Rodney“ Harewoodas, paskum die- 
vagojosi buvęs priverstas perkelti juoduosius, betgi buvo neaišku, 
kaip jį ta prievarta užgulė.) 

„Rodney“ išplaukė iš Port Nikolo lapkritį, bet jo krovinys - penki 
šimtai pagonių vyriškųjų, moteriškųjų ir vaikų, susigrūdę triume, 
per šešių parų kelionę išmirkę atmatose ir vėmaluose, stokoję van- 
dens, - Fangatetės užutėkyje išlipo toks nugeibęs, kad net morioriai, 
jeigu būtų panorėję, būtų galėję nugaluoti savo karinguosius bro- 
lius. Betgi gerieji samariečiai, baimindamiesi sunaikinti savo mana 
kraujo praliejimu, sugodojo pasidalinti sumenkusia Rėkohu gausa 
ir išslaugė sergančius bei merdinčius maorius. „Maoriai į Rėkohu 
buvo atplaukę ir anksčiau, - paaiškino p. DArnokas, - bet paskum 
išplaukė, taigi, morioriai mėklino, kolonistai ir vėl paliks juos ra- 
mybėje. 

Morioriams už dosnumą buvo atguldyta, kai kpt. Harewoodas 
parplaukė iš Naujosios Zelandijos su dar keturiais šimtais maorių. 
Tada atėjūnai ėmė reikšti teises į Čatamą pagal takahi - maorių 
apeigą, verčiamą kaip „ėjimas žeme užimant žemę“. Šitaip senasis 
Rėkohu buvo sudalintas ir morioriams pranešta, kad jie dabar esą 
maorių vasalai. Gruodžio pradžioje, kokiam tuzinui aborigenų už- 
protestavus, jie buvo ramiai nudobti tomahaukais. „Tamsiuose ko- 
lonizavimo reikaluose“ maoriai parodė esą sukrūs anglų mokiniai. 

Čatamo sala laiko apgaubusi didžiulę užpelkėjusią druskingą 
marę, Te Vanga, nelyg ežerą, bet kas potvynį maitinamą vandeny- 
no per marės „burną“ ties Te Avapatiki. Prieš keturiolika metų toje 

šventoje vietoje moriorių vyriškieji sušaukė parlamentą. Tris dienas 
jis truko, ėmus siekį apšviesti klausimą: ar maorių kraujo pralieji- 
mas taipgi sunaikintų žmogaus mana? Jaunesni vyriškieji aiškino, 
kad Taikos išpažinimas neaprėpia svetimų žmogėdrų, apie kuriuos 
jų protėviai nieko nežinoję. Morioriai turi žudyti arba būti nužu- 
dyti. Vyresnieji aiškino, kad kol morioriai išsaugo savo mana su 
savo žeme, jų dievai ir protėviai išvaduosią jų giminę nuo skriau- 
dos. „Apkabink savo priešą, - ragino vyresnieji, - kad jis negalėtų 
tau smogti.“ („Apkabink savo priešą, - pašmaikštavo Henris, - kad 
prajaustum, kaip jo durklas kutena tavo inkstus.) 

Viršų paėmė vyresnieji, bet tai mažai bebuvo svarbu. „Neturėda- 
mi skaičiaus pranašumo, - porino mums p. DArnokas, - maoriai 
naudojasi pragumu visa spėka smogti pirmieji, kaip daug bėdinų 
britų ir prancūzų gali paliudyti iš savo kapų.“ Ngati Tama ir Ngati 
Mutunga sušaukė tarybas. Moriorių vyriškieji, grįždami iš savo par- 
lamento, įkliuvo į pasalą, ir visą naktį dėjosi niekšybės, neregėtos 
blogiausiame sapne: skerdė, degino kaimus, grobė, vyrus ir moteris 
movė ant baslių, eilėmis surikiuotų paplūdimy, vaikai slėpėsi urvuo- 
se ir suuodę medžiokliniai šunys juos plėšė gabaluosna. Kai kurie 
vadai, žiūrėdami rytojaus, nunovijo tik tiek, kad likusiems įdiegtų 
siaubą ir klusnumą. Kiti vadai taip nesiturėjo. Vaitangio paplūdi- 
my penkiasdešimt moriorių buvo nukirsdinti, išdarinėti, suvynioti 
į linų pluoštą, paskum iškepti milžiniškoje žemės krosnyje su dios- 
korėjomis ir saldžiosiomis bulvėmis. Iš tų moriorių, kurie regėjo 
paskutinį senojo Rėkohu saulėlydį, nė pusė neišgyveno iki pirmojo 
maorių saulėtekio. („Dabar išlikę mažiau kaip šimtas grynakraujų 
moriorių, - apgailestavo p. DArnokas. - Popieriuje Britanijos karū- 
na seniai juos išlaisvino iš vergybos jungo, bet maoriams popierius 
nė motais. Iki Gubernatoriaus rūmų plaukti kelio visa savaitė, o Ča- 
tame Jos Didenybė garnizono nelaiko.) 

Aš paklausiau, dėl ko per tas skerdynes baltieji nesuturėjo maorių 
rankų. 

P. Evansas nebemiegojo ir nebuvo toks kurčias, kaip man rodėsi. 

- Ar jūs kada nors regėjote maorių karius, pagautus kraugeriško 
siautulio, pone Juingai? 

Pratariau neregėjęs. 

- Bet jūs regėjot ryklius, pagautus kraugeriško siautulio, argi ne? 

Atsakiau, kad regėjau. 

— Gana panašu. Įsivaizduokite, kad kraujuojantis veršelis blaško- 
si ryklių knibždančioje seklumoje. Kas daryti - laikytis toliau nuo 
vandens ar mėginti suturėti ryklių nasrus? Toks buvo mums pasi- 
rinkimas. Oi, mes padėjome keliems, kurie atėjo prie mūsų durų - 
mūsų Barnabas buvo vienas iš jų, - bet jeigu tą naktį būtumėm iš- 
ėję toliau iš namų, tai jau būtumėm negrįžę. Atminkite, kad mūsų, 
baltųjų, Čatame tada nebuvo nė penkiasdešimties. Ir iš viso devyni 
šimtai maorių. Maoriai pakenčia pakeha, pone Juingai, bet jie nie- 
kina mus. Niekada to nepamirškit. 

Koks čia išeina moralas? Nors ir miela mūsų Viešpačiui, taika yra 
svarbiausia dorybė tik tada, kai tavo kaimynas toks pat sąžiningas 
kaip ir tu. 


Naktį, 


P. DArnoko pavardė „Muškietoje“ nėra labai mėgstama. „Bal- 
tas juodukas, maišyto kraujo mišrūnas, - tarė man Volkeris. - Nie- 
kas nežino, kas gi jis per vienas.“ Sagsas, vienarankis piemuo, gyve- 
nantis po bufetu, tvirtino, kad mūsų pažįstamas esąs bonapartistų 
generolas, besislapstantis čia svetima pavarde. Kitas tvirtino, kad jis 
lenkas. 

Žodis morioriai irgi nėra labai mėgstamas. Vienas girtas maoris 
mulatas man sakė, kad visa ta aborigenų istorija buvo susapnuota 
„pamišusio seno liuterono“ ir p. DArnokas savo moriorių evange- 
liją skelbia tik tam, kad pateisintų savo užmačias nugvelbti žemės 

iš maorių — tikrųjų Čatamo šeimininkų, kurie kanojomis čia at- 
plaukdavo nuo neatmenamų laikų! Džeimsas Kofis, kiaulių augin- 
tojas, sakė, kad maoriai pasitarnavo baltajam žmogui išnaikindami 
kitą gyvulišką padermę ir padarydami mums vietos, ir pridūrė, kad 
panašiais užmojais rusai rengia kazokus, idant jie „suminkštintų Si- 
biro kailius“. 

Aš paprieštaravau sakydamas, kad mūsų priedermė turėtų būti 
civilizuoti juodąsias rases, o ne išnovyti, nes ir jas sukūrė Dievo 
ranka. Smuklėje buvau užsipultas iš visų pusių už „sentimentalius 
jankių paistalus!“ „Geriausias iš jų nevertas nusibaigti kaip kiau- 
lė! - sušuko vienas. „Vienintelė evangelija, kurią juodukai perma- 
no, yra suš—to bizūno evangelija! Dar kitas: „Mes, britišiai, pa- 
naikinom vergybą savo imperijoj - joks amerikonas negali tuomi 
pasigirti!“ 

Henrio laikysena buvo mažų mažiausia dviprasmiška. „Daug me- 
tų pradirbus su misionieriais, man peršasi išvada, kad jų pastangos 
tik pailgina mirštančios padermės agoniją dešimčia ar dvidešimčia 
metų. Gailestingas artojas nušauna patikimą arklį, kursai dėl senat- 
vės nebetinkamas tarnauti. Ar neturėtų būti mūsų, kaip filantropų, 
pareiga panašiai palengvinti laukinių kančias ir paskubinti jų išny- 
kimą? Pagalvokite apie jūsų indijonus, Adamai, pagalvokite, kiek 
sutarčių jūs, amerikonai, anuliuojate ir išsižadate, dar ir dar, ir dar 
kartą. Argi ne Žmoniškiau beigi tikrai sąžiningiau tiesiog trenkti 
laukiniams per galvą ir viską pabaigti?“ 

Kiek Žmonių, tiek teisybių. Kartkarčiais aš įžiūriu teisingesnę tei- 
sybę, pasislėpusią netobulose savo regimybėse, bet man priartėjus ji 
sukruta ir pasitraukia gilyn dygliuoton priešgyniavimo pelkėn. 

Antradienis, lapkričio 12 X. 


Mūsų garbusis kpt. Molinė šiandien pagerbė „Muškietą“ spy- 
riojimusi su mano šeimininku dėl penkių statinių sūdytos jautienos 
kainos (reikalas buvo sutvarkytas šauksmingai sulošus trentuno — 
kapitonas laimėjo). Dideliai nustebau, kad kpt. Molinė, prieš sugrįž- 
damas patikrinti, kaip triūsiama prie laivo, įsiprašė į mano bičiulio 
Henrio kambarį tyliai persimesti žodžiu. Man rašant tas pasitarimas 
tebetrunka. Mano draugas buvo perspėtas dėl kapitono despotizmo, 
vis dėlto man tai nepatinka. 


Vėliau 


Pasirodo, kpt. Molinė kamuoja negalia, kuri negydoma gali 
palaužti visokeriopus įgūdžius, reikalingus jo poste. Todėl kapitonas 
pasiūlė Henriui, kad mano draugas keliautų su mumis iki Honolulu 
(maitinimas ir atskiras gultas - dykai), prisiimdamas ir laivo dakta- 
ro, ir kpt. Molinė asmeninio gydytojo pareigas iki mūsų nuvykimo. 
Mano draugas paaiškino ketinąs grįžti Londonan, bet kpt. Moli- 
nė neatlyžo. Henris pažadėjo šį dalyką apsvarstyti ir apsispręsti iki 
penktadienio ryto - dabar įstatyta, kad tądien „Pranašė“ išplaukia. 

Henris nepaminėjo kapitono ligos, o aš ir neklausiau, nors ir ne- 
būdamas Eskulapijaus globotiniu gali numinti, kad kpt. Molinė yra 
podagros vergas. Mano draugo diskretiškumas daro jam garbę. Kad 
ir kokių keistenybių Henris Gusas prisituri su tuo savo retenybių 
rinkimu, mėklinu, kad jis yra pavyzdingas gydūnas, ir geidingai, 
kad ir savo naudai, tikiuosi, jog Henris į kapitono pasiūlymą atsa- 
kys palankiai. 

Trečiadienis, Lapkričio 13 d. 


Prie savo dienoraščio einu kaip katalikas prie nuodėmklau- 
sio. Mano mėlynės byloja, kad tos ypatingos pastarosios penkios va- 
landos buvo ne ligos patalo regėjimas, sukeltas manojo negalavimo, 
o tikri nutikimai. Nupasakosiu, kas man šiandieną nutiko, kuo la- 
biau prisilaikydamas faktų. 

Šį rytą Henris dar kartą apsilankė našlės Braiden trobelėje, idant 
pataisytų jos įtvarą ir pridėtų naują šuteklį. Užuot pasidavęs slin- 
kumui, aš pasiryžau įkopti aukšton kalvon šiauriau Ošen Bėjaus, 
vadinamon Kūgio Viršūne, jos didis aukštis žada geriausią vaiz- 
dą į Čatamo salos „užnugarį“. (Henris, brandesnių metų žmogus, 
turi užtenkamai proto ir nesivalkioja po neištyrinėtas salas, gyve- 
namas žmogėdrų.) Menkutis upelis, iš kurio Ošen Bėjus semiasi 
vandens, per pelkėtas ganyklas ir kelmuotus šlaitus nuvedė mane 
aukštupin į tokį neliestą, pripuvusį, susimaizgiusį ir susiraizgiusį 
mišką, kad teko kabarotis aukštyn kaip orangutangui! Ūmi siutin- 
ga kruša užgulė mišką klaikiu būgnijimu ir taip tasia staiga nu- 
ščiuvo. Nužiūrėjau „juodakrūtinę liepsnelę', juodomis kaip naktis 
plunksnomis ir tokią nebaikščią, tarytum žiūrinčią su panieka. 
Pragydo nematomas tui, bet mano įkaitusi vaizduotė apdovanojo 
jį Žmogaus kalbos galiomis: „Akis už akį! - šaukė jis prieky manęs, 
lakiodamas per žiedų, šakelių ir dyglių labirintą. - Akis už akį!“ 
Nusiplūkęs pasiekiau viršūnę, gerai apipešiotas ir apdraskytas, ne- 
žinia kurią valandą, mat vakar vakare pamiršau prisukti kišeninį 
laikrodį. Man kylant, nusileido blausios miglos, dažnai apsiau- 
čiančios šias salas (aborigenų vardas Rėkohu, kaip mus apšvietė 
p. DArnokas, reiškia „Miglų Saulė“), tad iš mano išsvajoto vaizdo 
teliko dulksnoje nykstančios medžių viršūnės. Koks šykštus atpil- 
das už mano įstangas. 

Kūgio Viršūnės „apogėjuje“ buvo krateris, per skersmenį perme- 
tamas akmeniu, uolėta siena juosiantis daubą, kurios dugnas glū- 

dėjo neregimas po groso' ar daugiau kopi medžių gedulinga lapija. 
Nė nemaniau tyrinėti jos gelmių be virvių ir kirtiklio. Ėjau aplin- 
kui kraterio kraštu, dairydamasis laisvesnio tako atgal į Ošen Bėjų, 
tik staiga kad išgąsdins šiurpus šlumšt, pašlumšt!, kad aš pulsiu ant 
žemės, — protas bodisi tuštumos ir yra linkęs prisikviesti pamėklių, 
tad pirmiausia užmačiau lekiantį šerną, atkišusį iltis, paskum ma- 
orių karį, iškėlusį ietį, su veide įspausta jo padermės protėvių nea- 
pykanta. 

Tataigi tebuvo vietinis kiras, sparnais plakantis orą it didžiausia 
burė. Veizėjau, kaip jis pranyksta vaiskiame rūke. Buvau per visą 
jardą nuo kraterio briaunos, bet, mano siaubui, velėna po manimi 
sutrupėjo kaip taukų plutelė - stovėjau ne ant kietos žemės, o ant 
atbrailos! Įsmukau iki paširdžių, iš nevilties stvėriausi žolių, bet jos 
mano saujose nutrūko, ir aš švilpiau žemyn, kaip lėlė, mesta šuli- 
nin! Pamenu, kad sukausi tuštumoje, klykiau, šakoms kabinantis 
į akis, verčiausi kūliais, mano švarkas pasikorė ir perplyšo, - biri 
žemė, skausmo laukimas, skubi padrika malda šaukiantis pagalbos; 
krūmas mano krytį sulėtino, bet nesustabdė, slysdamas beviltiškai 
mėginau atgauti pusiausvyrą, galop manęs pasitikti atskriejo terra 
firma. Smūgis man atėmė amą. 

Miglų pataluose ant vasaros pagalvių aš gulėjau miegamajame 
San Fransiske, panašiame į maniškį. Nykštukas tarnas tarė: „Jūs /a- 
bai kvailas berniukas, Adamai.“ Įėjo Tilda ir Džeksonas, bet man 
džiugiai prakalbus iš burnos pasklido ne anglų kalba, o gomuriniai 
indijonų padermės amsėjimai! Mano žmona ir sūnus, susisarma- 
tiję dėl manęs, sėdo karieton. Aš juos vijausi, pasišovęs atitaisyti šį 
nesusipratimą, bet karieta sudilo nykstančioje tolumoje ir aš pabu- 
dau miško prieblandoje ir tyloje, spengiančioje bei amžinoje. Mano 
mėlynės, įdrėskimai, raumenys ir galūnės aimanavo kaip sukiršusių 
bylininkų pilna teismo salė. 


* Grosas - skaičius, lygus dvylikai tuzinų (čia ir toliau, kur nenurodyta kitaip, - vert. past.). 

Samanų ir puveklių čiužinys, šitoje niūkioje duobėje paklotas 
antrą Sutvėrimo dieną, išgelbėjo man gyvybę. Angelai išsaugojo 
man rankas kojas, mat jeigu būtų lūžusi bent viena ranka ar koja, lig 
šiolei tenai begulėčiau, neįstengdamas išsikapanoti, laukdamas mir- 
ties nuo išsekimo arba žvėrių letenų. Atsistojęs ant kojų ir pamatęs, 
kaip toli nuslydau ir nukritau (per visą fokstiebį) be didelės žalos 
savo ypatai, dėkojau mūsų Viešpačiui už išgelbėjimą, matgi iš tiesų: 
„Varge šaukeisi manęs, ir aš išgelbėjau tave; nematomas atsakiau tau 
griaustiniu.“ 

Mano akys prisitaikė prie prietėmio ir išvydo reginį podraug ne- 
išdildomą, baugų ir iškilnų. Iš amžinos blausos išniro pirmiau vie- 
nas, paskum dešimt, paskum šimtai veidų, stabmeldžių išskliutuotų 
žievėje, tarytum žiaurus kerėtojas būtų nejudamai sustingdęs miško 
dvasias. Joks epitetas negali tinkamai nusakyti šitos basiliskų genties! 
Tik negyvi daiktai gali būti tokie gyvybingi. Braukiau pirštais per 
tuos kraupius gymius. Nė neabejoju, kad tame mauzoliejuje buvau 
pirmas baltasis nuo jo priešistorinio atsiradimo. Naujausias dendro- 
glifas, man dingojas, yra dešimties metų, bet senieji, medžiams au- 
gant išsitempę, buvo įrėžti pagonių, kurių ir dvasios kadai išgaravu- 
sios. Tokia senovė tikrai bylojo apie p. DArnoko moriorių ranką. 

Slinko laikas toje užkerėtoje vietoje, ir aš ieškojau pragumo iš- 
trūkti, padrąsintas sampročio, kad „medžių skulptūrų“ dailinin- 
kai bus radę išeitį iš tos pačios duobės. Viena siena atrodė ne tokia 
skardi kaip kitos, o pluoštiniai vijokliai iš bėdos atstojo laivavirves. 
Kai rengiausi kopti, mano dėmesį patraukė mįslingas „dūzgesys“. 
„Kas čia eina? - sušukau (neapdairus neginkluoto baltojo įsibrovė- 
lio į pagonių šventovę veikalas). - Pasirodykit!“ Mano žodžius ir jų 
aidą pašaipiai prarijo tyla. Blužnyje sukušėjo manasai negalavimas. 
Pagal „dūzgesį susekiau spiečių musių, meišiančių aplink iškilumą, 
pamautą ant nulaužtos šakos. Bakstelėjau tą gniutulą pušine lazda ir 
manęs vos nesupykino, nesgi ten buvo dvokiančios maitos gabalas. 
Apsisukau nešdintis, bet pareiga prispyrė mane išsklaidyti juodą 

įtarimą, kad ant to medžio kabo Žmogaus širdis. Nosine užmygau 
nosį ir burną ir lazda paliečiau atkirstą skilvelį. Organas sutvinksėjo 
tarytum gyvas, ir mano svilinantis negalavimas žiebė per stuburą! 
Nelyginant sapne (betgi nesapnavau!) iš dvėselienos būsto išlindo 
skaidri salamandra ir per lazdą atskuodė man ant rankos! Nusvie- 
džiau lazdą ir nepamačiau, kur dingo ta salamandra. Mano kraują 
kaitino šiurpulys, ir aš skubėjau sprukti. Lengviau parašyti nei pa- 
daryti, mat jeigu vėl būčiau paslydęs ir nudribęs nuo tų svaigulingų 
sienų, antrą kartą sėkmė galėjo ir nesušvelninti kryčio, bet uoloje 
buvo iškirstos atramos kojoms, ir per Dievo malonę aš be didelio 
vargo pasiekiau kraterio kraštą. 

Sugrįžęs į tą slogų debesį, geidavau savo spalvos žmonių draugi- 
jos, tataigi, net šiurkščių „Muškietos“ jūrininkų, ir čia pat pradėjau 
leistis, kaip tikėjausi, pietų kryptimi. Mano pradinis pasiryžimas 
pranešti apie viską, ką regėjau (juk p. Volkeriui, de facto, nors ne de 
jure konsului, derėtų duoti žinią apie Žmogaus širdies išplėšimą), 
artinantis prie Ošen Bėjaus ėmė silpti. Vis dar nesu apsisprendęs, ką 
pranešti ir kam. Širdis greičiausiai kiaulės arba avies, ne kitaip. Min- 
tis, kad Volkeris ir kiti tokie kirs medžius ir pardavinės dendroglifus 
kolekcionieriams, žeidžia mano sąžinę. Gal aš ir sentimentalistas, 
bet nenoriu pavirsti paskutinio moriorių suniekinimo įrankiu.“ 


Vakave 


Danguje jau spindėjo Pietų Kryžius, kai Henris parsirado 
„Muškieton“, užgaišintas saliečių, geidavusių pasitarti su „našlės 
Braiden gydūnu“ dėl savo slanktų, frambezijų ir vandenligių. „Jeigu 
bulvės būtų doleriai, - gailestavo mano draugas, - būčiau turtinges- 

Tėvas man niekada nepasakojo apie dendroglifus, ir aš apie juos sužinojau tik iš aprašymo 
įžangoje. Dabar, kai Catamo salos morioriai yra giminė ant išnykimo slenksčio, manau, jų 
ir nebėra kaip išduoti. - Dž. J. 


31 


Debesų atlasas 

nis už Nebukadnecarą!“ Jis sunerimo dėl mano (labai pastriukintai 
iškloto) nelemto nutikimo Kūgio Viršūnėje ir reikalavo parodyti su- 
žeidimus. Anksčiau įkalbėjau tarnaitę indijonę pripilti vonion van- 
dens ir išlipau gerai atsigaivinęs. Mano uždegimams Henris paskyrė 
indelį balzamo ir atkakliai neėmė už jį cento. Baimindamasis, kad 
tai mano paskutinis pragumas pasitarti su gabiu gydytoju (Henris 
ketina atsisakyti kpt. Molinė pasiūlymo), išsipasakojau nuogąsta- 
vimus dėl savojo negalavimo. Jis rimtai išklausė ir pasiteiravo apie 
priepuolių dažnumą bei trukmę. Henris apgailestavo neturįs laiko ir 
prietaiso išsamiai diagnozuoti, bet patarė man grįžus į San Fransiską 
kuo skubiausiai susirasti atogrąžų parazitų žinovą. (Neprisiverčiau 
pasakyti jam, kad ten tokio nesą.) 

Miegas neima. 


Ketvirtadienis, lapkričio 14 d. 


Per rytinį potvynį pakelsime bures. Aš vėl esu laive „Pranašė,, 
bet negaliu pasakyti, kad sugrįžus gera. Mano karste dabar sukrauti 
trys dideli lyno ritiniai, per kuriuos turiu keberiotis iki savo gulto, 
mat nesimato nė colio grindų. P. DArnokas intendantui pardavė 
pustuzinį statinių visokiausių atsargų ir rietimą burių drobės (dide- 
liam p. Volkerio pasibjaurėjimui). Jis pats atėjo į laivą prižiūrėti, kaip 
viskas kraunama, pasiimti užmokesčio ir palinkėjo man palaimin- 
gos kelionės. Mano karste buvom susispaudę kaip dviese duobėje, 
tad patraukėme į denį, nesgi vakaras buvo malonus. Aptarę šį ir tą, 
paspaudėme vienas kitam ranką, ir jis nusileido žemyn į laukiantį 
kečą, bukliai vairuojamą dviejų jaunų mišrios padermės tarnų. 

P. Roderiką menkai tesujaudino mano prašymas perkelti erzi- 
nančius lynus kitur, nesgi jam teko palikti savo privačią kajutę (dėl 
žemiau išdėstytos priežasties) ir persikelti į baką prie paprastų jū- 
rininkų, kurių skaičius išsipūtė penkiais kastilais, „sumedžiotais“ iš 

ispanų laivo, įlankoje nuleidusio inkarą. Jo kapitonas buvo įniršio 
pavaizda, bet, nepaskelbęs karo „Pranašei, - o mūšyje su ja, aišku, 
susikruvintų nosį, nes vadovauja kiaurai geldai, - jis tegali dėkoti 
žvaigždėms, kad kpt. Molinė nepasigviešė daugiau perbėgėlių. Pa- 
tys žodžiai „Kalifornijos link“ apibarstyti aukso dulkėmis ir traukia 
čionais visus vyrus kaip žibintas drugius. Šis penketas pakeis du de- 
zertyrus Salų įlankoje ir darbininkus, pražuvusius per audrą, bet iki 
pilnutinės įgulos mums dar trūksta kelių vyrų. Finbaras man sakė, 
kad vyrai niurna dėl naujo patvarkymo, mat, p. Roderikui įsikūrus 
jų bake, jie negalės laisvai taukšti prie butelio. 

Užtat likimas man pateikė gerą atlygį. Apmokėjęs p. Volkerio lu- 
pikišką sąskaitą (arbatpinigių tam niekšui nepridėjau nė cento), 
kroviausi duonmedžio lagaminą, ir tada įėjo Henris šitaip mane pa- 
sveikindamas: „Labas rytas, bendrakeleivi!“ Dievas išklausė mano 
maldų! Henris priėmė laivo daktaro postą, ir nebesu vienišas šita- 
me plaukiojančiame kluone. Paprastas jūrininkas yra toks atžaga- 
rias mulas, kad, užuot dėkoję, jog čia pat būsiąs daktaras, galintis 
įtverti jų lūžius ir gydyti užkratus, jie, nugirsti, dejuoja: „Kas mes 
tokie, kad vežamės laivo daktarą, nemokantį nė bušpritu užlipti? 
Karališkasis barkas? 

Turiu prisipažinti patyręs krislą rūsčio, kad kpt. Molinė tokiam 
už kelionę mokančiam džentelmenui kaip aš tesuteikė apgailėtiną 
kamarėlę, nors visą laiką turėjo laisvą erdvesnę kajutę. Betgi daug 
svarbiau, kad Henris pažadėjo skirti savo nemenkus gabumus ma- 
najam negalavimui atpažinti, kai tik išplauksim jūron. Man neapsa- 
komai palengvėjo. 


Penkdavdienas,, Lapkriūio 15 d. 


Inkarą pakėlėme auštant, nepaisydami, kad penktadienį jū- 
rininkai laiko už nelaimių dieną. (Kpt. Molinė bamba: „Prietarai, 

šventųjų dienos ir kiti prakeikti blizgalai yra gera pramoga katali- 
kų boboms, o man reikia išgaut pelną!) Mudu su Henriu nekėlėm 
kojos denin, nes ten visi triūsia su takelažu ir pučia smarkus pietys, 
o jūra audrota; naktį laivas mėtėsi ir šiandien nė kiek ne ramesnis. 
Pusę dienos praleidom rikiuodami Henrio vaistinėlę. Be šių laikų 
gydytojo priklausinių, mano draugas turi keletą mokslingų tomų 
anglų, lotynų ir vokiečių kalbomis. Yra skrynia su „spektru“ milte- 
lių užkimštuose, graikiškai užrašytuose buteliukuose. Juos jis maišo 
darydamas įvairiopas piliules ir tepalėlius. Artėjant pusiaudieniui 
paspitrėjom pro tarpdenio angą, ir iš Čatamų tebuvo likusios rašalo 
dėmelės švininiame akiratyje, bet svyruoti ir suptis nesaugu tiems, 
kieno kojos savaitę ilsėjosi krante. 


Popuetę 


Mano karsto durysna pasibeldė švedas Torgnis. Nustebęs ir 
suintriguotas jo slapukiškos manieros, pakviečiau užeiti. Jis atsisėdo 
ant lynų „piramidės“ ir sušnibždėjo turįs pasiūlymą nuo bendrake- 
leivių rato. 

— Pasakykit mums, kur eina geriausios gyslos, tos slaptosios, ku- 
rias jūs, vietiniai, laikot sau. Mes su bičiuliais imsimės juodo darbo. 
O jūs sau sėdėsit kaip pabučiuotas, ir mes atrėšim jums dešimtąją 
dalį. 

Ne iš sykio sumojau, kad Torgnis kalba apie Kalifornijos kasyklas. 
Tataigi, kai „Pranašė“ pasieks kelionės siekį, o vienkartu ir aš, lauk 
gausaus dezertyravimo, ir mano simpatijos yra jūrininkų pusėje! Tai 
pasakęs prisiekiau Torgniui neturįs jokių žinių apie aukso išteklius, 
nes visus metus buvau išvykęs, bet dovanai ir sa malonumu nubrai- 
žysiąs žemėlapį, parodantį legendinius „Eldoradus“. Torgnis sutiko. 
Išplėšęs lapą iš šio dienoraščio paišiau Sausalito, Benešos, Stanisloso, 
Sakramento ir kt. planą, tik staiga sugriaudėjo piktas balsas: 

— Tikras orakulas, a ne, tamsta Plunksnapimpi? 

Mes neišgirdome, kaip Burhavė nusileido trapu ir stumtelėjo 
mano duris! Torgnis iš baimės suriko ir beregint pripažino savo 
kaltę. 

— Malonėk paporinti, Stokholmo šaše, - neatlyžo šturmanas, — 
koks reikaliukas tave atvedė pas mūsų keleivį. 

Torgnis buvo netekęs amo, bet aš nesidaviau bauginamas ir pa- 
sakiau akiplėšai, kad pasakojau apie savo miesto „vaizdus“, idant 
Torgnis geriau pasimėgautų leidimu išeiti krantan. 

Burhavė pakėlė antakius. 

— Tu čia dabar dalini leidimus krantan, a ne? Mano senos ausys to 
dar negirdėjo. Tą popierių, tamsta Juingai, malonėk. 

Aš nemalonėjau. Mano dovaną jūrininkui ne tam olandui sa- 
vintis. 

— Oi, labai atsiprašau, pone Juingai. Torgni, pasiimk savo dovanos 
kvitą. 

Man neliko ką daryti, kaip tik perduoti jį sugniuždytam švedui. 
P. Burhavė iškošė: 

— Torgni, greitosiomis duok man savo dovaną arba, prisiekiu 
pragaro varčia, prakeiksi tą dieną, kai iššliaužei iš motinos [mano 
plunksna kratosi tokios nešvankybės |. 

Pažemintas švedas pakluso. 

— Labai pamokoma, - burbtelėjo Burhavė veizėdamas į mano 
kartografiją. - Kapitonas nudžiugs sužinojęs, kaip uoliai tu sten- 
giesi apšviesti mūsų šašuotus nusmurgėlius, tamsta Juingai. Torgni, 
tau sargyba stiebo viršūnėj dvidešimt keturias valandas. Jeigu ban- 
dysi pasistiprinti, keturiasdešimt aštuonias. Gerk savo m—3, jeigu 
ištrokši. 

Torgnis išrūko, bet su manimi šturmanas kalbos nebuvo baigęs. 

- Šiuose vandenyse pilna ryklių, tamsta Plunksnapimpi. Seka pas- 
kum laivus laukdami gardaus kąsnelio, patikėk. Kartą mačiau, kaip 
vienas ėda keleivį. Jis, kaip ir tu, nesirūpino savo saugumu ir iškrito 

per bortą. Girdėjom, kaip rėkia. Baltieji rykliai vakarieniauti nesku- 
ba, graužia iš lėto, tai koją pagraužia, tai dar kur pakramsnoja, ir tas 
vargo b— ištempė ilgiau, nei gali įsivaizduot. Pagalvok apie tai. 

Jis užtrenkė mano karsto duris. Burhavė, kaip ir visi akiplėšos bei 
tironai, puikaujasi savo bjaurumu, kuriuo ir yra pagarsėjęs. 


Šeštadienis, lapkričio 16 A. 


Moiros užkorė man didžiausią lig šiolei šios kelionės nege- 
rumą! Senojo Rėkohu šešėlis mane, geidaujantį tiktai ramybės ir 
diskretiškumo, išstatė ant akių įtarimams ir apkalboms! Betgi aš 
nekaltas nė vienu punktu, tik krikščionišku patiklumu ir nepalau- 
žiama bloga lemtimi! Praėjo lygiai mėnuo nuo tos dienos, kai mes 
išplaukėme iš Naujojo Pietų Velso ir aš parašiau šį šviesų sakinį: 
„Laukiu ramios ir nuobodžios kelionės.“ Kaip dabar šis įrašas mane 
pajuokia! Niekada neužmiršiu pastarųjų aštuoniolikos valandų, bet 
kad taip negaliu nei miegoti, nei galvoti (o Henris jau savo lovoje), 
vienintelė priebėga nuo nemigos yra keikti savo lemtį šiuose prijau- 
čiančiuose puslapiuose. 

Vakar vakare sugrįžau savo karstan „nuvargęs kaip šuo . Pasimel- 
dęs užpūčiau žibintą ir, liūliuojamas aibės laivo balsų, jau nugrimz- 
dau į seklų miegą, bet mane pabudino duslus balsas mano paties 
karste - iš baimės beregint išplėčiau akis! 

— Pone Juingai, - atstangiai maldavo tas šnibždesys. - Nebijo, 
pone Juingai, nėr pavojus, nešaukia, malonėkit, sere. 

Aš nevalingai pašokau ir trinktelėjau galva į pertvarą. Dviejuose 
spingsėjimuose - gintarinės šviesos pro išklypusias duris ir žvaigž- 
džių šviesos pro iliuminatorių - pamačiau, kaip išsivynioja susirai- 
tęs lynas ir išsivaduoja juodas pavidalas, tarytum mirusysis aidint 
paskutiniam trimitui! Per tamsą tarytum atplaukė galinga ranka ir 
užspaudė man burną, kad nesurikčiau! Užpuolikas sušnypštė: 

— Misa Juingai, nėr pavojus, jūs saugus, aš pono DArnoko drau- 
gas - jūs Žinot, jis krikščionis - prašau, ramu! 

Galų gale mano baimę pergalėjo protas. Mano kambary slėpėsi 
žmogus, ne dvasia. Jeigu jis būtų norėjęs perpjauti man gerklę dėl 
mano skrybėlės, batų ir dokumentų skrynelės, aš jau būčiau negy- 
vas. O kad taip užpuolikas - „zuikis“, tai jam, o ne man reikia krū- 
pauti dėl savo gyvybės. Iš jo neapdorotos šnekos, dumsaus silueto ir 
kvapo prajaučiau, kad zuikis yra indijonas, vienas laive su penkias- 
dešimčia baltųjų. Labai gerai. Lėtai linktelėjau parodydamas, kad 
nešauksiu. 

Ranka atsargiai atsitraukė man nuo burnos. 

— Aš vardas Autua, - tarė jis. - Jūs žino aš, jūs matė aš - jūs už- 
jautė aš. 

Paklausiau, apie ką jis kalba. 

— Maorių rimbas - jūs matė. 

Mano atmintis įveikė padėjimo keistumą, ir prisiminiau, kaip 
moriorį plakė „Driežų Karalius“. Jį tatai padrąsino. 

— Jūs geras žmogus - ponas D'Arnokas sako, jūs geras žmogus — 
jis vakar vakare paslėpė aš jūsų kajutė - aš pabėgu, jūs padeda, pone 
Juingai. - Man iš burnos išsprūdo aimana, ir jo ranka vėl užčiaupė 
man lūpas. - Jeigu jūs nepadeda, man bėda mirtis. 

Tikra teisybė, pamaniau, negana to, ir mane nutempsi iš pas- 
kos, kad neįtikinsiu kpt. Molinė esąs nekaltas! (Degiau iš pykčio 
DArnokui ir dabar tebedegu. Tepasilieka sau „teisingą reikalą“ ir 
palieka šaly nekaltus prašaliečius!) Pasakiau zuikiui, kad jam jau vis 
tiek „bėda mirtis. „Pranašė“ - prekybinis laivas, o ne „požeminis 
gelžkelis“ išgelbėtiems vergams. 

— Aš geras jūrininkas! - neatlyžo juodasis. - Aš užsidirba ke- 
lionę! 

Tai puiku, pasakiau jam (abejodamas jo užsimojimu į gero lygio 
jūrininką) ir paraginau negaištant atsiduoti kapitono malonei. 

— Ne! Jie neklauso aš! Plauk namo, nigeri, sako jie ir meta mane 

į gerti! Jūs teisės Žmogus, a? Jūs eina, jūs kalba, aš lieka, aš slepia! 
Prašau. Kapitonas girdi jūs, misa Juingai. Prašau. 

Bergždžiai mėginau jį įtikinti, kad kpt. Molinė dvare joks užtarė- 
jas nėra mažiau laukiamas už jankį Adamą Juingą. Moriorio nuoty- 
kis - jo paties dalykas, ir aš nenoriu jame dalyvauti. Jo ranka susira- 
do maniškę ir, mane pakraupindama, užgniaužė mano pirštus apie 
durklo kotą. Ryžtingas ir gūdus buvo jo reikalavimas. 

- Tai nužudykit aš. - Su siaubinga ramybe ir įsitikinimu jis pri- 
spaudė smaigalį sau prie kaklo. Pasakiau indijonui, kad jis bepro- 
tis. — Aš ne beprotis, jūs nepadeda aš, jūs nužudo aš, tas pats. Čia 
teisybė, jūs žino. (Maldavau jį tvardytis ir kalbėti tyliai.) Tai nužudo 
aš. Sako jiems, aš užpuolu jūs, tai jūs nužudo aš. Aš nebūti žuvų 
ėdalas, pone Juingai. Mirti šičia geriau. | 

Keikdamas savo sąžinę viengubai, savo likimą dvigubai ir p. D'Ar- 
noką trigubai, prašiau jo įsikišti atgal savo peilį ir dėl Dievo mei- 
lės pasislėpti, idant kas iš įgulos neateitų belstis į duris. Pažadėjau 
kreiptis į kapitoną per pusryčius, nesgi pabudinus jį iš įmigio su- 
manymas būtų pasmerktas. Tai zuikį nulenkė, ir jis man padėkojo. 
Įsirangė atgal į virvės ringes, palikęs mane su kaip ir neįmanoma 
užduotimi - sukurpti pateisinimą zuikiui aborigenui, atsiradusiam 
anglų škunoje, neužtraukiant jo aptikėjui ir kajutės draugui kalti- 
nimo sąmokslu. Laukinio kvėpavimas bylojo, kad jis miega. Man 
sukirbo pagunda pulti prie durų ir šauktis pagalbos, betgi Dievo 
akyse supančiojo mano duotas žodis, kad ir indijonui. 

Braškėjo sienojai, siūbavo stiebai, lenkėsi virvės, plakėsi drobės, 
dunksėjo žingsniai ant denio, mekeno ožkos, kurnėjo žiurkės, stuk- 
sėjo siurbliai, varpas keitė sargybinius, iš bako sklido šurmulys ir 
juokas, girdėjosi įsakymai, brašpilio aidija ir amžina Tetijos viešpa- 
tija, - ir visa ši kakofonija liūliavo mane, skaičiuojantį, kaip geriau- 
siai būtų galima įtikinti kpt. Molinė savo nekaltumu p. DArnoko 
sąmoksle (dabar man dera dar akyliau saugoti, kad šio dienoraščio 
neperskaitytų nedraugiškos akys), tik staiga pratrūko spiegimas fal- 

cetu, prasidėjo toli, bet lėkė artyn strėlės greičiu ir nutilo atsimušęs 
į denį, vos už kelių colių nuo mano guolio. 

Toks siaubingas galas! Gulėjau kniūpsčias, sukrėstas ir apmiręs, 
suturėjęs kvapą. Toli ir arti pasigirdo šūksniai, sudunksėjo kojos ir 
praplyšo aliarmo rėkesys: „Pakelkit daktarą Gusą!“ 

— Vargšas b—tas krenta nuo takelažas, jau negyvas, - sušnibždė- 
jo indijonas, man skubant ištirti tą lalesį. - Jūs nieko negali, misa 
Juingai. 

Liepiau jam lindėti pasislėpus ir išskubėjau. Man regisi, kad zui- 
kis prajautė, kokia man kilo pagunda pasinaudojant šiuo atsitikimu 
jį išduoti. 

Įgula stovėjo aplink vyriškąjį, gulintį kniūpsčią prie vidurinio 
stiebo. Svyruojančioje žibinto šviesoje atpažinau vieną iš kastilų. 
(Teisybė, pirmiausia man palengvėjo, kad krisdamas užsimušė ne 
Rafaelis, o kažkas kitas.) Nugirdau islandą sakant, kad negyvėlis 
kortomis išlošė savo žemiečių arako racioną ir visą išgėrė prieš sar- 
gybą. Atkako Henris naktiniais marškiniais su daktaro lagaminėliu. 
Priklaupė prie sumaitoto kūno ir paieškojo pulso, bet tik papurtė 
galvą: 

- Šitam daktaro nebereikia. 

P. Roderikas paėmė kastilo batus ir drabužius licitacijai, o Manki- 
nas atnešė trečiarūšio pašukinio lavonui suvynioti. (P. Burhavė pa- 
šukinį išskaitys iš licitacijos pelno.) Laivūnai tylomis sugrįžo bakan 
arba savo postuosna, kiekvienas apniukęs nuo šito priminimo apie 
žmogaus gyvybės trapumą. Henris, p. Roderikas ir aš pasilikome 
paveizėti, kaip kastilai atlieka katalikiškas myrio apeigas su žemie- 
čiu ir paskum užriša pašukinį ir atiduoda kūną gelmėms su ašaro- 
mis bei sielvartingu adios! 

— Aistringi lotynai, - pratarė Henris ir antrą kartą palinkėjo man 
labos nakties. | 

Geidavau pasidalinti su draugu indijono paslaptimi, bet prikan- 
dau liežuvį, idant neužkrėsčiau jo savo bendrininkavimu. 

Sugrįžęs iš tos melancholiškos scenos, pamačiau kambuze sping- 
sinčią šviesą. Ten miega Finbaras, kad „atbaidytų vagišius“, bet ir jį 
buvo sukušinęs naktinis sujudimas. Atminiau, kad zuikis bus, ko 
gero, pusantros paros nevalgęs, - baugiai, nesgi kažin prie kokių 
žvėriškų nedorybių laukinį gali pastūmėti tuščias pilvas. Rytoj šis 
mano veikalas gali stoti prieš mane, bet pasakiau virėjui, kad man 
užmigti neduoda didis alkis, ir (už dvigubą nei įprastą kainą - „dėl 
nepritiktinos valandos ) išsirūpinau lėkštę raugintų kopūstų, dešros 
ir bandelių kietumo sulig armotos sviediniu. 

Mano ankštoje kajutėje laukinis padėkojo už gerumą ir suvalgė 
tą kuklų davinį kaip prezidentines vaišes. Neišpažinau savo tikro- 
sios paskatos, t. y. kuo pilnesnis jo pilvas, tuo mažiau jis bus gatavas 
suėsti mane, užtat paklausiau, kodėl plakamas rimbu jis man nusi- 
šypsojo. 

— Skausmas stiprus, teip, bet draugo akys stipresnės. 

Tariau jam, kad jis kaip ir nieko apie mane nežinąs ir aš nieko 
apie jį. Jis bakstelėjo sau į akis, paskum man, tarytum tas vienas 
mostas viską ir paaiškintų. 

Tęsiantis viduriniajai sargybai, pakilo vėjas, vaitojo sienojai, su- 
šiaušta jūra liejosi ant denių. Veikiai jūros vanduo ėmė lašėti mano 
karstan, varvėti sienomis ir sušlapino mano antklodę. 

— Galėjai išsirinkti sausesnę slėpyklą nei mano skylė, - pašnibž- 
dėjau norėdamas patikrinti, ar zuikis nemiega. 

— Gerai saugu ne kai sausa, misa Juingai, - sumurmėjo jis, budrus 
kaip ir aš. 

Paklausiau, kodėl jį taip žiauriai mušė indijonų kaimelyje. Stojo 
tyla. 

— Aš mačiau per daug pasaulis, nėra geras vergas. 

Gindamas šalin jūros ligą, tomis nykiomis valandomis išgavau 
zuikio istoriją (be to, negaliu užginti, kad buvo smalsu). Savo mai- 
šyta kalba jis porino padrikai, tad čionai pasistengsiu tik iškloti 
esmę. 


4() 


Adamo Juingo Ramiojo vandenyno dienoraštis 


Baltųjų Žmonių laivai į senąjį Rėkohu atnešė pervartų, kaip pa- 
sakojo p. DArnokas, bet taipgi stebuklų. Paauglystėje Autua troško 
sužinoti daugiau apie tuos blyškius žmones iš vietų, kurių buvimas 
jo senelio laikais slypėjo mitų terpėje. Autua sako, kad jo tėvas buvo 
tarp tų čiabuvių, su kuriais Skirmišo įlankoje išsilaipinę susidūrė 
ltn. Broughtono Žmonės, ir vaikystėje jam ausis išūžė poringė apie 
tai, kaip per ryto miglas buvo atirkluotas „Didysis Albatrosas“, apie 
jo keistai sudėtus, ryškiom plunksnom apsitaisiusius tarnus, kurie 
atplaukė kanoja, sėdėdami į krantą nugara, apie „Albatroso“ tarnų 
čiauškėjimą (paukščių kalba?), apie jų kvėpavimą dūmais, apie bai- 
sų suniekinimą tapu, draudžiančio svetimiems liesti kanojas (šitaip 
laivas užkeikiamas ir jūrai niekaip nebetinka, tarytum kirviu sudo- 
rotas), apie, dėl to kilusį kivirčą, apie tas „šaukiančias lazdas“, kurių 
stebuklingas siutas gali nunovyti žmogų kitapus paplūdimio, ir apie 
vandenyno žydrumo, debesies baltumo ir kraujo raudonumo sijo- 
ną, kurį tarnai užkėlė ant karties prieš irkluodami atgal į „Didįjį 
Albatrosą“. (Ta vėliava buvo nuimta ir padovanota vadui, šis ją išdi- 
džiai dėvėjo, kol jo nepasiglemžė skrofuliozė.) 

Autua turėjo dėdę Kočę, apie 1825 m. (zuikis nėra tikras dėl jo 
tikslaus amžiaus) plaukusį Bostono ruonių medžioklės laivu. To- 
kiuose laivuose morioriai buvo branginami darbininkai, mat, netu- 
rėdama karo meno, Rėkohu vyrija „užsitarnaudavo godos ženklus“ 
ruonių medžiokle ir nardymo žygdarbiais. (Štai jums pavaizdai — 
kad gautų nuotaką, jaunuolis turėdavo nerti į jūros dugną ir iškilti 
laikydamas po vėžį abiejose rankose ir trečią burnoje.) Neseniai at- 
rasti polineziečiai, tebus pridurta, yra lengvas grobis skrupulų netu- 
rintiems kapitonams. Autua dėdė Kočė po penkerių metų grįžo ap- 
sitaisęs pakeha drabužiais, su žiedais ausyse, kuklia dolerių bei realų 
mašna, prisiėmęs keistų įpročių (tarp jų „kvėpavimo dūmais“), ausį 
rėžiančių keiksmų ir poringių apie tokius nebūtus miestus bei vaiz- 
dus, kad moriorių liežuviu keblu ir apsakyti. 

Autua prisiekė išplaukti artimiausiu Ošen Bėjų paliekančiu laivu 

ir patsai pamatyti tas egzotiškas vietas. Jo dėdė įkalbėjo prancūzų 
banginių medžioklės laivo šturmaną pasiimti dešimtmetį (*) kaip 
jungą. Per savo plaukiojimus jūromis morioris pamatė Antarktidos 
ledynus, banginius, paverstus kruvinomis salelėmis, o paskum sta- 
tinėmis kašalotų taukų; tykiose pelenuotose Enkantadose jis me- 
džiojo milžiniškus vėžlius; Sidnėjuje regėjo didingus pastatus, par- 
kus, arklių traukiamas karietas, damas su skrybėlaitėmis ir civiliza- 
cijos stebuklus; jis gabeno opijų iš Kalkutos Kantonan; Batavijoje 
išgyveno dizenteriją; peštynėse su meksikiečiais palei altorių Santa 
Kruse neteko pusės ausies; prie Horno išsigelbėjo iš sudužusio laivo 
ir pamatė Rio de Žaneirą, nors į krantą neišlipo, - ir visur jis regėjo 
šviesesnių padermių atsainų žiaurumą tamsesniosioms. 

Autua sugrįžo 1835 m. vasarą, šalto ir karšto regėjęs kokių dvide- 
šimties metų jaunas vyras. Jis ketino imti vietinę nuotaką, pasistatyti 
namą ir dirbti žemės sklypelį, bet, kaip paporino p. D'Arnokas, tais 
metais iki žiemos lygiadienio visi morioriai, kurie nežuvo, patapo 
maorių vergais. Sugrįžėlio praleistas laikas su visų tautų įgulomis 
įsibrovėlių akyse Autua nepakėlė. (Aš įterpiau, kad sūnus paklydėlis 
pargrįžo namo pačiu nelaiku. „Ne, misa Juingai, Rėkohu parsikvietė 
mane namo, kad aš matau jo mirtį, kad žinau, - jis pakštelėjo sau 
per galvą, - tiesą.) 

Autua šeimininkas buvo driežais tatuiruotas maoris Kupaka - 
persigandusiems, palūžusiems vergams jis paporino atėjęs išmazgoti 
jiems iš galvų netikrus stabus („Ar jūsų dievai jus išgelbėjo? — ty- 
čiojosi Kupaka), jų nešvarią kalbą („Mano bizūnas išmokys jus gry- 
nos maorių kalbos!“), jų užterštą kraują („Įvaisa atskiedė jūsų pra- 
dinę mana“). Nuo tada moriorių santuokos buvo užgintos, ir visi 
palikuonys, maorių vyriškųjų pradėti su moriorių moteriškosiomis, 
buvo skelbiami maoriais. Pirmieji nusižengėliai buvo nunovyti bai- 
singais būdais, ir išlikėliai gyveno tokiame letarge, kurį sukelia ne- 


* Enkantados - Galapagų salos. 

nutrūkstamas engimas. Autua Kupakai ruošė žemę, sėjo kviečius, 
augino kiaules ir galiausiai įgavo tiek pasitikėjimo, kad galėjo pabėg- 
ti. („Slaptos vietos Rėkohu, misa Juingai, griovos, vilkduobės, gilios 
olos Motoporoporo miške, tas toks tankus, nė kokie šunys tave neuž- 
uodžia.“ Man matosi, buvau įkritęs į vieną tokią slaptą vietą.) 

Po metų jį sugavo, bet moriorių vergų bebuvo tiek mažai, kad 
jų iš eilės nebeskerdė. Žemesnieji maoriai gavo triūsti vienkartu su 
baudžiauninkais ir tuomi bjaurėjosi. („Mes išsižadėjom savo protė- 
vių žemės Aotearoa dėl šitos bėdinos uolos?“ - skundėsi jie.) Autua 
vėl pabėgo ir per šį antrąjį laisvės tarpsnį jį kelis mėnesius slapčia 
glaudė p. DArnokas, užsitraukdamas nemenką pavojų. Per šią vieš- 
nagę Autua buvo apkrikštytas ir atsigręžė į Viešpatį. 

Po pusantrų metų Kupakos vyrai sučiupo bėglį, bet šį kartą ūmaus 
būdo vadas parodė pagarbą Autua atkaklumui. Už bausmę nuplakęs, 
Kupaka paskyrė vergą žveju savajam stalui. Šitaip įdarbintas morioris 
ištempė dar vienus metus, kol vieną popietę savo tinkluose pama- 
tė spurdančią retą moeeka žuvį. Jis pasakė Kupakos žmonai, kad šią 
žuvų karalienę dera valgyti tik žmonių karaliui, ir parodė, kaip ją vy- 
rui paruošti. („Blogas blogas nuodas ta moeeka žuvis, misa Juingai, 
vienas kąsnis, jau tu miegi, jau nė karto nepabundi.“) Per to vakaro 
puotą Autua išsėlino iš stovyklavietės, pavogė šeimininko kanoją ir 
per srautingą, banguotą, bemėnulę jūrą nuirklavo į negyvenamą Pito 
salą, už dviejų lygų į pietus nuo Čatamo salos (moriorių kalba vadi- 
namą Rangiaurija ir garbinamą kaip žmonijos gimimo vieta). 

Zuikį lydėjo sėkmė, nesgi jis saugiai atplaukė auštant, kad taip 
pakilo umaras ir po jo šio kelio neįveikė nė viena kanoja. Tame 
Polinezijos rojuje Autua mito laukiniais salierais, rėžiukais, kiau- 
šiniais, uogomis, kartkarčiais jaunu šernu (jis ryždavosi kurti ugnį 
tik po tamsos arba rūko priedanga) ir mėklinimu, kad Kupaka galų 
gale sulaukė pelnytos bausmės. Ar vienatvė nebuvusi nepakeliama? 
„Naktyse lankė protėviai. Dienose aš sakiau Maui poringes paukš- 
čiai, o paukščiai sakė jūros poringes aš.“ 

Šitaip bėglys nugyveno ne vieną metą, bet pernai rugsėjį žiemiš- 
ka audra banginių medžiotojų laivą „Eliza“ iš Nantaketo sudaužė 
į Pito salos rifą. Visi žmonės žuvo, bet mūsų p. Volkeris, uvėrus ant 
kiekvienos lengvos ginėjos, perplaukė sąsiaurį, pasigviešęs grobio. 
Aptikęs gyvenimo ženklus ir užmatęs senąją Kupakos kanoją (kiek- 
viena jų papuošta vis kitokiais raižiniais), sumojo radęs lobį, sudo- 
minsiantį jo kaimynus maorius. Po dviejų dienų iš didžiosios že- 
mės į Pito salą leidosi paieškos būrys. Autua sėdėjo paplūdimyje ir 
žiūrėjo, kaip jie atplaukia, nustebęs tik regėdamas savo seną priešą 
Kupaką, pražilusį, bet gyvą sveiką ir šūkaujantį karo šūkius. 

Mano neprašytas kajutės viešis pabaigė savo poringę: 

— To b—to godus šuva nugvelbė moeeka iš virtuvės ir nudvėsė, ne 
maoris. Teip, Kupaka mane išplakė, bet jis senas ir toli nuo namai ir 
jo mana dyka ir išbadėjus. Maoriai klesti iš karės, keršto ir nesantai- 
kos, bet taika juos nunovija. Daug grįžta Zelandijon. Kupaka negali, 
jo žemė nebėra. Paskum praeita savaitė, misa Juingai, aš pamatau 
jūs ir žinau, jūs išgelbėja aš, aš žinau. 


Ryto sargybinis davė keturis varpo dūžius, ir mano iliuminato- 
rius atvėrė lietingą aušrą. Mažumą numigau, bet mano maldos, kad 
aušra ištirpdytų moriorį, nebuvo išklausytos. Paprašiau jo nuduo- 
ti, kad tik dabar man pasirodė, ir neužsiminti apie mūsų naktinį 
pokalbį. Jis parodė permanąs, bet aš bijojau blogiausios baigmės: 
indijono suopratis - ne pora Burhavei. 

Trapu nužengiau („Pranašė“ blaškėsi kaip jaunas mustangas) 
kajutkompanijon, pasibeldžiau ir įėjau. P. Roderikas ir p. Burhavė 
klausėsi kpt. Molinė. Atsikrenkščiau ir palinkėjau visiems gero ryto, 
o mūsų mielasai kapitonas atpyškino: 

— Mano rytą pagerinsi, jei mausi š—n iš čia, greitosiomis! 

Ramiai paklausiau, kada gi kapitonas galėsiąs rasti laiko išklausyti 
žinią apie zuikį indijoną, ką tik išlindusį iš lyno ringių, užgriozdinu- 
sių „neva mano kajutę“. Stojus tylai, kpt. Molinė blyški, suragėjusios 

rupūžės veido spalva paraudo kaip kepamos jautienos. Jam dar ne- 
pradėjus keiktis, pridūriau, kad zuikis sakosi esąs geras jūrininkas 
ir prašosi užsidirbti kelionę. 

P. Burhavė aplenkė savo kapitoną su numanomais kaltinimais ir 
sušuko: 

— Olandų prekybiniuose laivuose tie, kurie talkininkauja Zui- 
kiams, susilaukia jų likimo! 

Aš priminiau tam olandui, kad mes plaukiame su Anglijos vė- 
liava, ir pasidomavau, kodėl tad, jeigu aš paslėpiau zuikį po lyno 
ringėmis, nuo ketvirtadienio vakaro ne kartą prašiau atgrasų lyną 
pašalinti, tuomi geidaudamas, kad mano tariamas „sąmokslas“ 
būtų atidengtas. Pataikius į dešimtuką, mano ūpas įkaito, ir aš pati- 
kinau kpt. Molinė, kad krikštytas zuikis griebėsi tokios kraštutinės 
pramonės, idant jo šeimininkas maoris, prisiekęs suėsti savo vergo 
šiltas kepenis (veikalų eigą mažumą savaip „papipirinau“), baisingu 
įtūžiu neužgriūtų jo gelbėtojo. 

P. Burhavė plūdosi: 

— Tai šitas velnio juočkis nori, kad mes jam dėkotumėm? 

Ne, sakiau aš, morioris prašo pragumos įrodyti savo vertę „Pra- 
našei . P. Burhavė iškošė: 

— Zuikis yra zuikis, net jeigu š—a sidabro grynuoliais! Kuo jis 
vardu? 

Atsakiau nežinąs, mat nesiėmiau to žmogaus apklausti, tik atsku- 
bėjau pas kapitoną. 

Galų gale prabilo kpt. Molinė: 

— Sakai, geras pirmos klasės jūrininkas? — Jo įtūžis atvėso, ap- 
sireiškus pragumai įgyti vertingą porą rankų, už kurias nereiksią 
mokėti. - Indijonas? Kurgi jis šlakstė savo išdeginimus? 

Aš pakartojau, kad dviejų minučių nepakakę iškamantinėti jo is- 
torijos, bet mano nuojauta rodanti, kad tas indijonas - sąžiningas 
Žmogėnas. 

Kapitonas perbraukė sau per barzdą: 

— Tamsta Roderikai, palydėk mūsų keleivį su jo nuojauta ir atvesk 
jojo globotinį prie bezanstiebio. - Šturmanui jis pamėtėjo raktą. - 
Tamsta Burhave, malonėk mano medžioklinį. 

Šturmanas ir aš darėme kaip liepiami. 

— Pavojingas reikalas, - perspėjo mane p. Roderikas. - Vieninte- 
lis „Pranašėje“ veikiantis įstatymas yra Senio užgaida. 

Kito įstatymo, vadinamo Sąžine, prisilaikoma kaip lex loci - 
kur tik mato Dievas, atsakiau aš. Autua laukė teismo mūvėdamas 
medvilninėmis kelnėmis, mano pirktomis Džeksono Uoste (iš 
p. DArnoko valties jis įlipo į laivą vien su laukinio strėnjuoste ir 
ryklio dantų karoliais). Jo nugara buvo nuoga. Aš tikėjausi, kad 
kirčių Žymės paliudys jo atsparumą ir sukirbins užuojautą žiūrovų 
širdyse. 

Užkulisių žiurkės jau buvo paleidusios žinią apie pramogą, ir de- 
nyje susirinko dauguma įgulos. (Mano sąjungininkas Henris dar 
miegojo, nenutuokdamas apie man iškilusį pavojų.) Kpt. Molinė 
apveizėjo moriorį, lyg vertindamas mulą, ir šitaip į jį kreipėsi: 

— Ponas Juingas, nieko nenuvokiantis apie tai, kaip tu įlipai į mano 
laivą, sako, kad laikai save už jūrininką. 

Autua atsakė narsiai ir oriai: 

— Teip, kapitone, dveji metai su banginių medžiotoju „Misisipė“ 
iš Havro, kapitonas Masperu, ir ketveri su „Gausybės ragu“ iš Fila- 
delfijos, kapitonas Keitonas, treji metai su Indijos... 

Kpt. Molinė pertraukė jį rodydamas į kelnes: 

— Šitą drapaną nudžiovei iš apačios? 

Autua prajautė, kad teisiamas ir aš. 

— Tas krikščionis džentmenas davė, sere. 

Įgula akimis nusekė zuikio pirštą į mane, ir p. Burhavė bedė į ply- 
šį Mano šarvuose: 

— Mat kaip? Kada gi įteikė šią dovaną? 

(Prisiminiau savo uošvio aforizmą: „Apgauti teisėjui vaidink su- 
sižavėjusį, bet apmulkinti visam teismui vaidink nuobodžiaujan- 

tį ,- ir apsimečiau trinąs krislą iš akies.) Autua atsakė su šauniausiu 
permanymu: 

— Prieš dešimt minučių, sere, aš be drabužis, tas džentmenas sako 
nuogas negerai, maukis šitas. 

— Jeigu tu laivūnas, - mūsų kapitonas švystelėjo nykščiu aukš- 
tyn, - tai paveizėkim, kaip nuleisi šito grotstiebio bramselį. 

Čia zuikis sudvejojo ir sumišo, ir aš pajutau, kad prieš mane griū- 
na beprotiškai ant kortos pastatytas šito indijono žodis, bet Autua 
tiesiog užčiuopė spąstus. 

— Sere, šitas ne grotstiebis, šitas bezanstiebis, teip? 

Kpt. Molinė abejingai linktelėjo. 

— Tai malonėk nuleist bezanstiebio bramselį. 

Autua ėmė smagiai sliuogti stiebu, ir man sukilo viltis, kad ne 
viskas prarasta. Tik patekėjusi saulė švietė žemai virš vandens, ir 
mums teko prisimerkti. 

— Paruošk ir nutaikyk mano šaunyką, - paliepė kapitonas p. Bur- 
havei, zuikiui pakilus viršum bezanio gafelio, - šauk pagal mano 
komandą! 

Tada aš protestavau dideliai įsiaudrinęs —- juk šis indijonas gavo 
šventąjį sakramentą, - bet kpt. Molinė liepė man užsičiaupti arba 
plaukti pačiam atgal į Čatamus. Joks amerikonas kapitonas šitaip 
šlykščiai nenudėtų žmogaus, net ir nigerio! Autua pasiekė aukščiau- 
sią rėją ir mynė ja vikriai kaip beždžionė, nors jūra buvo banguo- 
ta. Žiūrėdamas, kaip burė išsiskleidžia, vienas iš „vilkiausių“ laive, 
rūstus islandas, buklus, paslaugus ir darbštus vyras, visiems girdint 
pareiškė susižavėjimą: 

— Tas juočkis - neprastesnis už mane jūrų vilkas, jo pėdos su žve- 
jo kabliukais! 

Aš buvau taip dėkingas, kad būčiau jam batus išbučiavęs. Autua 
beregint nuleido burę - sunkus veikalas net keturių vyrų kupetai. 
Kpt. Molinė pritariamai sumykė ir liepė p. Burhavei nuleisti ginklą. 

— Bet tegu mane velnias, jeigu aš zuikiui mokėsiu bent centą. 

Jis dirbs man iki Havajų. Jeigu bus ne slunkius, ten galės pasirašyt 
sutartį priderama tvarka. Tamsta Rodikai, jis gali užimti mirusio 
ispano gultą. 

Nuzulinau plunksnos galiuką klodamas dienos jaudulius. Jau per 
tamsu akims. 


Trekiacheni,, Lapkričio 20 d. 


Smarkus rytų vėjas, labai sūrus ir slogus. Henris baigė tyrimą 
ir turi liūdną žinią, bet ne pačią liūdniausią. Manasai negalavimas 
yra parazitas - Gusano coco cervello. Ta kirmėlė paplitusi visoje Me- 
lanezijoje ir Polinezijoje, bet mokslui žinoma tik pastaruosius dešimt 
metų. Ji veisiasi dvokiančiuose Batavijos kanaluose - be abejo, tame 
uoste aš ir užsikrėčiau. Nuryta ji gyslomis nukeliauja į smegenėlių 
priešakį. (Iš čia mano migrena ir svaigulys.) Įsitaisiusi smegenyse, ji 
pereina į gestacijos tarpsnį. 

— Jūs esate realistas, Adamai, - pasakė man Henris, - tai ašjums pi- 
liulės nesaldinsiu. Kai išsiperi parazito lervos, aukos smegenys virsta 
kirmėlėtu kopūstu. Dėl puvėsių dujų ausų būgneliai ir akių obuoliai 
pučiasi, kol sprogsta ir išleidžia debesėlį Gusano coco sporų. 

Šitaip skamba mano mirties nuosprendis, bet dabar ateina eg- 
zekucijos atidėjimas ir apeliacija. Nuo urusijaus šarmo ir orinoko 
mangano mišinio mano parazitas sukalkės, o lafridiktinė mira jį 
suardys. Henrio „aptiekorius“ turi šitų junginių, bet svarbiausia — 
preciziška dozė. Mažiau kaip pusė drachmos palieka Gusano coco 
gyvą, bet daugiau nunovija ne tik jį, bet ir ligonį. Mano daktaras 
perspėjo, kad parazitui nugaišus plyšta jo nuodų kapšeliai ir išskiria 
savo krovinį, todėl prieš suvis pasveikdamas pasijusiu blogiau. 

Henris prisaikdino mane neprasitarti nė žodeliu apie savo būklę, 
nesgi tokie hienos kaip Burhavė uja silpnuosius, o tamsūs jūrininkai 

gali priešiškai veizėti į jiems nepažįstamas ligas. („Kartą girdėjau 

apie jūrininką, kuriam, išplaukus iš Makao į ilgą kelionę Lisabonon, 
apsireiškė kažkas vos panašu į raupsus, - prisiminė Henris, - tai 
visa kompanija tą bėdžių išstūmė už borto nė neišklausiusi.“) Man 
kapanojantis iš ligos, Henris pranešiąs „ilgiems liežuviams“, kad 
p. Juingas mažumėlę karščiuoja, veikiamas klimato, ir pats mane 
slaugysiąs. Henris pasišiaušė, kai paminėjau užmokestį. 

— Užmokestį? Jūs gi ne ligų ieškantis vikontas, prisikimšęs ban- 
knotų į pagalves! Apvaizda atvedė jus prie mano patarnavimų, nes 
abejoju, ar bent penki žmonės šitame žydrajame vandenyne gali jus 
pagydyti! Tai fui tam „užmokesčiui“! Aš tik prašau, mielas Adamai, 
būti klusniu pacientu! Maloniai išgerkite mano miltelius ir prisilai- 
kykite savo kajutės. Aš užmesiu akį po vakarinės sargybos. 

Mano daktaras - tyriausias neapdorotas deimantas. Ir šiuos žo- 
džius rašant man iš dėkingumo drėksta akys. 


Šeštadienis, lapkrišio 30 A. 


Henrio milteliai — tikrai įstabus medikamentas. Aš įkvepiu 
brangiųjų kruopelių į šnerves iš dramblio kaulo šaukšto ir tą patį 
mirksnį mano esybę persmelkia spindulingas džiaugsmas. Jautuliai 
darosi budrūs, bet rankos kojos apmiršta. Naktį mano parazitas vis 
dar raitosi, nelyginant naujagimio pirštas, įžiebia skausmo trauku- 
lius, ir mane lanko nešvankūs, pabaisiški sapnai. 

— Tai aiškus ženklas, - guodžia mane Henris, - kad jūsų kirmėlė 
reaguoja į mūsų vermicidą ir ieško prieglaudos jūsų smegenų ka- 
naluose, iš ten ir kyla tos vizijos. Bergždžiai Gusano coco slepiasi, 
mielas Adamai, bergždžiai. Mes jį iškrapštysim! 

Dieną mano karstas įkaista kaip krosnis, ir šiuos puslapius su- 
drėkina mano prakaitas. Vyrai dirba pusnuogiai, saulės nutamsintais 
liemenimis, su šiaudinėmis skrybėlėmis. Iš lentų po kojomis sun- 
kiasi derva ir limpa prie padų. Iš niekur nieko ima žliaugti liūtis ir 
taip pat greitai pradingsta, ir denis per minutę šnypšdamas išdžiūsta. 
Gyvsidabrio jūroje tvinkčioja „vandens burbulai“ (vadinami „portu- 
galų laiveliais“), stebėtoją pakeri žuvys skraiduolės, aplink „Pranašę“ 
sukasi ochriniai kūjaryklių šešėliai. Buvau užmynęs ant galvakojo, 
įspriegusio per falšbortus! (Jo akys ir valgomoji priminė man uošvį.) 
Vanduo, kuriuo apsirūpinome Čatamo saloje, dabar sūrokas, ir be 
šlako brendžio mano skrandis maištauja. Jeigu nežaidžiu šachmatais 
Henrio kajutėje arba kajutkompanijoje, ilsiuosi savo karste, kol Ho- 
meras mane užliūliuoja ir atėniečių burės nuneša į sapnų šalį. 

Vakar mano karsto durysna pasibeldė Autua ir padėkojo, kad iš- 
gelbėjau jam kailį. Sakė esąs man skolingas (tikra teisybė) iki tos 
dienos, kai išgelbėsiąs man0 gyvybę (lai tokia neišaušta!). Paklau- 
siau, kaip jam patinka jo naujosios pareigos. 

— Geriau nei vergauti Kupakai, misa Juingai. 

Žodžiu, prajautęs mano baimę, kad kas nors užmatys mudviejų 
suėjimą ir praneš kpt. Molinė, morioris sugrįžo į baką ir vėliau ma- 
nęs neieškojo. Mat Henris mane yra perspėjęs: „Yra vienas veikalas 
numesti juočkiui kaulą, bet suvis kas kita - prisiimti jį savo gyveni- 
man! Draugystė tarp rasių, Juingai, niekada neprašoks to prieraišu- 
mo, kursai sieja ištikimą šunį ir jo šeimininką." 

Vakarais prieš nakties atilsį mudu su daktaru maloniai pasivaikš- 
tome denyje. Smagu vien pakvėpuoti vėsesniu oru. Akys pasimeta 
tviskančiuose jūros ruožuose ir padange srūvančių žvaigždžių Mi- 
sisipėje. Praeitą vakarą vyrai susirinkę priekiniame denyje žibinto 
šviesoje iš žolių pynė virves, ir draudimas čia lankytis „prašalie- 
čiams , regis, negaliojo. (Po „nusidavimo su Autua“ panieka, skiria- 

ma „p. Plunksnapimpiui“, lygia dalimi ir pati pramintis, pasitraukė 
šalin.) Bentneilas padainavo dešimt posmų iš pasaulio viešnamių, 
tokių nešvankių, kad net palaidžiausias satyras būtų pabėgęs. Hen- 
ris prikišo vienuoliktąjį (apie ševeliūrą Merės iš po Invererio), dėl 
to mano ausys dar labiau įkaito. Tada atėjus eilei priekin buvo iš- 
stumtas Rafaelis. Jis pavojingai atsisėdo ant turėklo ir neišlavintu, 
bet nuoširdžiu ir tikru balsu uždainavo: 


O, Šenandoa, ilgiuosi aš tavęs, 
Džiugiai vilnijančioji upe, 

O, Šenandoa, tavęs aš nepamesiu, 
Eis mūsų kelias per platųjį Misūrį. 
O, Šenandoa, aš myliu tavo dukrą, 
Tą kraštą už vandens neskubrųy. 
Štai skleidžias burė, pučias vėjas, 
Suvirpa brasai, braška rėja. 
Misūris upė galingoji 

Neš mūsų laivą be pavojų. 

O, Šenandoa, tavęs aš nepaliksiu, 
Lig pat mirties tu man geriausiai tiksi. 


Šiurkščių laivūnų tyla - geresnis apdovanojimas nei kokia moks- 
linga liaupsė. Iš kurgi Rafaelis, Australijoje gimęs vaikis, mintinai 
moka amerikonišką dainą? 

— Nė nežinojau, kad ji jankių, — išlemeno jis. - Motulė prieš mir- 
dama išmokino. Tik tai man iš jos beliko. Giliai man įkrito. 

Kiek įsitempęs, kampuotais judesiais jis grįžo prie darbo. Mudu 
su Henriu vėl prajautėme darbininkų priešiškumą žiopsantiems dy- 
kaduoniams, tad palikome triūslius plušėti vienus. 

Perskaičiau savo spalio 15 d. įrašą, kai susipažinau su Rafaeliu 
mums abiem kankinantis nuo jūrligės Tasmano jūroje, ir negaliu at- 
sistebėti, kaip šis dailus vaikelis, švytintis iš susijaudinimo savo pir- 

moje kelionėje ir geidaujantis įtikti, vos per šešias savaites pasidarė 
toks niaurus jaunuolis. Jo švytinčiam grožiui apsitrynus, pamažu 
atsidengia būsimasis drūtas raumeningas laivūnas. Jau panašu, kad 
jis palinko į vandeniu skiestą romą. Henris sako, kad šis „jo išsinė- 
rimas iš kokono“ yra neišvengiamas, bon grė mal grė', ir aš mėklinu, 
kad jo teisybė. Tie mokslo ir proto trupiniai, kuriuos Rafaelis gavo 
nuo savo globėjos ponios Fraj iš Brisbano, palaidoje bako aplinkoje 
jungai kaip šuniui penkta koja. Kaip norisi, kad aš galėčiau jam pa- 
dėti! Kad ne ponų Čeningų įsikišimas, mano paties likimas galėjo 
pasisukti suvis taip kaip Rafo. Paklausiau Finbaro, ar jam matosi, 
kad vaikinas „gerai įtaikė“. Finbarui dviprasmiškai atsakius: „Ką 
į ką įtaikė, pone Juingai?“ - kambuzas ėmė kvaknoti, o man nuo to 
neprašviesėjo. 


Šektadienis, gruodžio 7 O. 


Ore sklando petreliai, ant vandens šmaižioja tamsiosios Žu- 
vėdros, o ant laivavirvių tupi margakojai audrašaukliai. Panašios 
į boretus žuvys persekioja žuvis, panašias į šprotus. Mudviem su 
Henriu vakarieniaujant, tarytum iš mėnulio plyšių pagavo siausti 
kažkokių violetinių drugių pūga, ji trūkčiojančia sparnelių marška 
užklojo žibintus, veidus, maistą ir visus paviršius. Patvirtindamas 
šiuos ženklus, kad netoliese salos, žmogus su lotu šūktelėjo, kad gy- 
lis - tik aštuoniolika sieksnių. P. Burhavė liepė nuleisti inkarą, idant 
naktį neuždreifuotumėm ant rifo. 

Mano akių baltymai įgavo gelsvą citrininį atspalvį, o jų kraštai 
paraudę ir skaudūs. Henris mane patikino, kad šis požymis lauktas, 
bet įtenkino mano prašymą padidinti vermicido dozę. 


* nori nenori (pranc.). 

Sekmadianis, gruodžio 8 d. 


Kadangi „Pranašėje“ sekmadienis nešvenčiamas, šįryt mudu 
su Henriu nusprendėme jo kajutėje mažumą paskaityti Biblijos Ošen 
Bėjaus parapijonių „žemosios bažnyčios“ maniera, „apskėtę“ prieš- 
piečio ir rytų sargybą, kad ir dešiniojo, ir kairiojo borto pamainos 
galėtų 


Laiškai iš Zedelghemo 


Chateau Zedelghem 
Nėrbekė 

Vakarų Flandrija 
1931.V1I.29 


Siksmitai, 

Sapnavau, kad stoviu porceliano parduotuvėje, nuo grindų iki aukš- 
tų lubų tiek prigrūstoje lentynų su antikvariniu porcelianu ir pan., 
kad vos krustelėjus raumenėlį keletas dirbinių nukristų ir sudužtų 
į šipulius. Taip ir atsitiko, tik vietoj trenksmo nuskambėjo įspūdin- 
gas akordas, pusiau violončelės, pusiau čelestos, D-dur, trukęs ke- 
turis taktus. Kliudęs riešu nutrenkiau Mingų dinastijos vazą - Es- 
dur, visa styginių frazė, didinga, transcendentinė, angelus pravirk- 
danti. Tada kitai gaidai jau tyčia sudaužiau jaučio figūrėlę, paskui 
melžėją, paskui „Šeštadienio vaiką“, - orą užliejo šrapnelių orgija, 
o mano galvą - dieviškos melodijos. O, kokia muzika! Užmačiau 
tėvą, sumuojantį sudaužytų daiktų vertę, blykčiojančią plunksną, 
bet privalėjau išlaikyti muziką. Žinojau, kad tapčiau didžiausiu šio 
amžiaus kompozitoriumi, jeigu tik ši muzika būtų mano. Baisingas 
„Besijuokiantis kavalierius“, sviestas į sieną, paleido dunksėti būgnų 
bateriją. 

Pabudau „Imperial Western“ apartamentuose, kai Tamo Bruerio 
skolų išieškotojai vos neišvertė durų, o koridoriuje kilo daug šur- 
mulio. Nė nepalaukė, kol nusiskusiu - šitų chuliganų vulgarumas 
atima žadą. Neturėjau kito pasirinkimo kaip tik skubiai pasišalinti 
per vonios kambario langą, kol erzelio priviliotas direktorius neap- 
tiko, kad jaunas ponaitis 237 numeryje neturi lėšų apmokėti dabar 

jau solidžią sąskaitą. Gaila, bet turiu pranešti, kad pabėgimas nebu- 
vo sklandus. Lietvamzdis atplyšo nuo laikiklių su skerdžiamo smui- 
ko garsu, ir tavo senas draugužis pasileido kristi žemėn. Dešinysis 
sėdmuo - ištisa velnio mėlynė. Per stebuklą nesusilaužiau stuburo 
ir nepasismeigiau ant tvoros virbų. Mokykis, Siksmitai. Būdamas 
nemokus, neškis kuo mažiau daiktų ir turėk pakankamai kietą la- 
gaminėlį, kad jį galėtum mesti ant Londono šaligatvio pro antro ar 
trečio aukšto langą. Reikalauk kambario ne aukščiau. Pasislėpiau 
arbatinėje aprūkusiame Viktorijos stoties kampelyje ir bandžiau 
užrašyti muziką iš porceliano parduotuvės sapnų - tesukurpiau du 
varganus taktus. Būčiau sutikęs pulti Tamui Brueriui į glėbį, kad 
tik sugrįžtų ta muzika. Nyki nuotaika. Mane supo darbo jaučiai su 
išgedusiais dantimis, papūgų balsais ir nepagrįstu optimizmu. Tie- 
siog stingdo mintis, kad žmogaus socialinį statusą negrįžtamai gali 
pakeisti viena bakara lošimo naktis. Šitie parduotuvių darbininkai, 
taksistai ir prekybininkai savo sudvisusiuose čiužiniuose turi pri- 
sikimšę daugiau kronų ir pensų, negu galėčiau pasigirti turįs aš, 
Bažnyčios šulo sūnus. Man matėsi skersgatvis: užguiti raštininkai 
zujo kaip trisdešimtantrinės natos Beethoveno allegro. Bijau jų? Ne, 
bijau tapti tokiu kaip jie. Kokia nauda iš išsilavinimo, išsiauklėjimo 
ir talento, jeigu net neturi puodo pamyžti? 

Vis dar negaliu patikėti. Aš, Kajaus koledžo auklėtinis, atsidūriau 
ant skurdo slenksčio. Dabar padorūs viešbučiai neleis man kelti ko- 
jos į savo vestibiulį. Nepadorūs viešbučiai reikalauja kloti pinigus 
iš anksto. Man užginti visi respektabilūs lošimo stalai į šiaurę nuo 
Pirėnų. Žodžiu, pasirinkimo galimybes apibendrinau šitaip: 

(I) Už menkus išteklius išsinuomoti suskretusį kambarėlį ko- 
kiame nors pensione, iškaulyti kelias ginėjas iš Dėdės Sesilio Ltd., 
manieringas panelytes mokyti gamų, o rūsčias senmerges - groji- 
mo technikos. Kur jau ten. Jeigu mulkiams mokėčiau demonstruoti 


* Caius Colledge, Kembridžo universitete. 

mandagumą, tebešluostyčiau profesoriui Makerasui subinę kartu 
su buvusiais bendramoksliais. Ne, nė nesakyk, aš negaliu bėgti at- 
gal pas tėtušį su dar vienu cri de ceur. Tai tik patvirtintų visus 
jo apie mane pasakytus pagiežingus žodžius. Jau verčiau nušok- 
čiau nuo Vaterlo tilto ir nusižeminęs atsiduočiau motušei Temzei. 
Rimtai. 

(II) Medžioti Kajaus žmones, padlaižiauti jiems ir įsiprašyti pas 
juos vasarai. Problemiška - dėl tų pačių priežasčių kaip ir (I). Kaip 
ilgai galėčiau nuslėpti savo išbadėjusią piniginę? Kaip ilgai galėčiau 
atsiginti jų gailesčio, jų nagų? 

(III) Apsilankyti pas jojimo lažybų tarpininkus, - bet jeigu pra- 
lošiu? 

Tu man priminsi, kad pats prisiviriau košės, Siksmitai, bet mesk 
tą vidurinės klasės apmaudavimo toną ir dar truputį pakęsk mane. 
Už žmonių apstoto perono traukinio palydovas pranešė, kad Do- 
verio traukinys, vežantis prie Ostendės laivo, vėluos trisdešimt mi- 
nučių. Tas palydovas buvo mano krupjė, kviečiantis mane dėti dvi- 
gubą sumą arba nieko. Tereikia nurimti, užsičiaupti ir klausytis, ir 
žiūrėk - pasaulis atsijos tau idėjų, ypač suodinoje Londono geležin- 
kelio stotyje. Susiverčiau tą muiliną arbatą ir žengiau per salę prie 
kasos. Bilietas iki Ostendės ir atgal buvo per brangus - štai kaip bu- 
vau nusistekenęs, - tad teko tenkintis į vieną pusę. Vos įlipau į savo 
vagoną, lokomotyvo švilpukas šveitė į orą pikolos furijų spiečių. Ir 
mes pajudėjome. 

Dabar papasakosiu apie savo planą, įkvėptą „Ihe Times“ straips- 
nio ir ilgų apsilakėlio svajonių „Savoy“ apartamentuose. Belgijos 
užkampyje į pietus nuo Briugės gyvena atsiskyrėlis anglų kompozi- 
torius, toks Vivianas Ersas. Tu nebūsi apie jį girdėjęs, nes muzikoje 
esi profanas, bet jis vienas iš didžiųjų. Vienintelis savo kartos britas, 
atmetęs pompastiką, ceremoniją, kaimiškumą ir žavesį. Nuo trečiojo 


* širdies šauksmu (pranc.). 

dešimtmečio pirmos pusės nieko naujo nesukūrė, nes yra pasiligo- 
jęs - beveik apžlibęs ir sunkiai benulaiko plunksną, - bet „Times“ 
recenzijoje apie jo „Sekuliarinį Magnificat“ (praeitą savaitę atliktą 
Šv. Martyno teatre) minimas pilnas nebaigtų kūrinių stalčius. Savo 
svajonėse aš nuvykau į Belgiją, įkalbėjau Vivianą Ersą įdarbinti 
mane savo sekretoriumi, priėmiau jo pasiūlymą lavinti mane, šo- 
viau į muzikos viršūnes, laimėjau garbės ir turtų, atitinkančių mano 
talentą, priverčiau tėtušį pripažinti, kad iš tikrųjų sūnus, iš kurio jis 
atėmė paveldėjimo teisę, yra tas Robertas Frobišeris - didžiausias 
šiuolaikinis britų kompozitorius. 

Kodėl gi ne? Geresnio plano neturėjau. Tu aimanuoji ir purtai 
galvą, Siksmitai, žinau, bet taip pat šypsaisi, todėl aš ir myliu tave. 
Niekuo neypatinga kelionė prie Lamanšo... Liguisti priemiesčiai, 
nuobodūs žemdirbių laukai, suskretęs Saseksas. Doveris - gryniau- 
sia pabaisa, apsėsta bolševikų, poetų apdainuotos uolos romantiškos 
kaip mano subinė ir panašios spalvos. Uoste paskutinius šilingus 
išsikeičiau į frankus ir nukakau į savo kajutę „Kento karalienėje“ - 
surūdijusioje geldoje, tokioje senoje, kad, matyt, dar Krymo kare 
tarnavo. Nepritariau bulvianosio jauno stiuardo vilčiai, kad jo bor- 
do uniforma ir skysta barzda verta arbatpinigių. Nusišaipė iš mano 
lagaminėlio ir rankraščių aplanko: „Protingai darote, sere, kad ke- 
liaujate neapsikrovęs , - ir paliko mane krapštytis savo jėgomis. To 
man ir tereikėjo. 

Vakarienės davė gumamedžio vištienos, sukritusių bulvių ir iš- 
prievartauto prancūziško vyno. Mano stalo bičiulis buvo p. Viktoras 
Brajantas, Šefildo stalo įrankių ponaitis. Nė menkiausios muzikinės 
gyslelės. Beveik visą laiką postringavo apie šaukštus, mano man- 
dagią laikyseną palaikė susidomėjimu ir čia pat pasiūlė man darbą 
savo prekybos skyriuje! Įsivaizduoji? Padėkojau jam (nutaisęs rim- 
tą veidą) ir prisipažinau, kad greičiau jau praryčiau šaukštą negu jį 
pardavinėčiau. Sukaukė trys galingos rūko sirenos, varikliai pakeitė 

tembrą, pajutau, kaip laivas trūktelėjo, ir nuėjau į denį pasižiūrė- 

ti, kaip Albionas tolsta į dulkiančią prietemą. Kelio atgal nebėra — 
staiga suvokiau savo žingsnio pasekmes. Mano minčių orkestrui 
R. V. W. dirigavo „Jūros simfoniją“: „Plauki į marias, ieškoki gilių 
vandenų, bebaime siela keliautoja, aš su tavim ir tu su manim.“ (Ne 
ypač mėgstu jo kūrybą, bet čia tobulai pritiko.) Šiaurės jūros vėjas 
man kėlė drebulį, purslai laižė nuo kojų iki galvos. Žvilgantys juodi 
vandenys kvietė šokti į juos. Kvietimo nepaisiau. Anksti patraukiau 
į lovą, varčiau Noyeso „Kontrapunktus“, klausiausi atokių mašinų 
skyriaus pučiamųjų ir apmečiau kartotinį pasažą trombonui pa- 
gal laivo ritmus, bet išėjo šlamštas, ir spėk, kas gi pasibeldė į mano 
duris. Bulvianosis stiuardas, baigęs pamainą. Daviau jam daugiau 
negu arbatpinigių. Anaiptol ne Adonis, sudžiūvęs, bet, kaip tokios 
kilmės, gana išradingas. Paskui jį išgrūdau ir įmigau kaip užmuštas. 
Dalis manęs norėjo, kad ta kelionė niekada nesibaigtų. 

Bet ėmė ir baigėsi. „Kento karalienė“ drumzlinu vandeniu įčiuo- 
žė į aštriadantę Doverio seserį dvynę Ostendę - Abejotinos Dory- 
bės Damą. Ankstų ankstų rytą, kai Europa grumendama knarkė 
giliai po bosinėmis tūbomis. Išvydau pirmuosius gyvenime Belgi- 
jos aborigenus, tąsančius dėžes, besiginčijančius ir galvojančius fla- 
mandiškai, olandiškai - ką ten supaisysi. Negaišdamas susipakavau 
lagaminėlį, baimindamasis, kad laivas išplauks atgal į Angliją man 
nespėjus išlipti, - veikiau baiminausi, kad leisiu tam įvykti. Nugrie- 
biau kąsnį iš pirmos klasės kambuzo vaisių taurės ir nurūkau trapu, 
kol nepasivijo koks nors žmogėnas su galionu ant uniformos. Žen- 
giau ant žemyno makadamo ir paklausiau muitininko, kur galėčiau 
rasti geležinkelio stotį. Jis parodė ranka į vaitojantį tramvajų, prisi- 
grūdusį neprivalgiusių darbininkų, rachito ir skurdo. Nusprendžiau 
kliautis savo kojomis, tegu ir per dulksną. Karstiškomis gatvėmis 
ėjau palei tramvajaus liniją. Ostendėje visur krakmolinė pilkuma ir 
purvinas rudumas. Prisipažinsiu, mintijau, kad Belgija - sup. kvai- 


* Ralpho Vaughano Williamso choralinė Sea Symphony (1903-1909) pagal Walto Whitma- 
no žodžius. 

la šalis, tokioj nė slėptis neverta. Nusipirkau bilietą į Briugę ir įsi- 
rioglinau į traukinį - ten nėra peronų, gali įsivaizduoti? - aplūžusį 
tuščią traukinį. Persėdau į kitą kupė, nes maniškėje tvyrojo nema- 
lonus kvapas, bet taip pat smirdėjo visos kupė. Orui gryninti rūkiau 
cigaretes, išmelžtas iš Viktoro Brajanto. Stoties viršininko švilpukas 
suskardėjo laiku, lokomotyvas įsitempė kaip podagros kamuojamas 
docentas ant puodo ir išjudėjo. Ir netrukus jau pakenčiamu greičiu 
seniokiškai pūškavo ūkanotu apšepusių dambų ir nusususių miške- 
lių kraštovaizdžiu. 

Jeigu mano planas atneš vaisių, Siksmitai, netr. tu galėsi atvažiuo- 
ti į Briugę. Geriausia, žinok, atvažiuoti gnosinę" šeštą valandą ryto. 
Paklaidžiok to miesto išklypusiomis gatvelėmis tarp aklų kanalų, 
ornamentuotų geležinių vartų, negyvenamų kiemų - ar galiu tęsti? 
Na, ačiū tau - nepatiklūs gotikiniai karapaksai, stogai it Araratai, 
krūmeliais apšepusios mūrinės smailės, viduramžių stogų užlaidai, 
iš langų nukarę skalbiniai, žvilgsnį įsiurbiantys grindinio sūkuriai, 
mechaniniai princai ir apkramsnotos princesės, mušančios valan- 
das, suodini balandžiai ir trys ar keturios varpų oktavos, vienos 
niūrios, kitos linksmos. Šviežios duonos aromatas nuvedė mane 
į kepyklą, ten apsigimusi benosė moteris pardavė dešimtį pusmė- 
nulio formos pyragaičių. Norėjau tik vieno, bet pamaniau, kad jai 
ir taip bėdos užtenka. Iš rūko atidardėjo skudurininko vežimas, ir 
jo bedantis vadeliotojas draugiškai mane užkalbino, bet aš tegalėjau 
atsakyti: „Excusez-moi, je ne parle pas flamand“, - ir tada jis nusi- 
kvatojo kaip bildukų karalius. Daviau jam pyragaitį. Paėmė purvina 
ranka - šašuota letena. Skurdžių kvartale (gatvelės dvokė srutomis) 
vaikai talkino motinoms prie siurblių - į apdaužytus ąsočius pylė 
rudą vandenį. Galų gale visas tas jaudulys mane priveikė - prisėdau 
atsikvėpti ant nykstančio malūno laiptų, apsigaubiau nuo drėgmės 
ir užmigau. 


* Pagal Eriko Satie kūrinių pianinui ciklą Gnossiennes. 

Paskui tik pajutau, kad mane žadindama šluotkočiu baksnoja ra- 
gana, spiegdama kažką, lyg ir „Zie gie doad misschien? - bet manęs 
necituok. Žydras dangus, šilta saulė, rūko nė padujų. Pasiūliau jai 
pyragaitį. Ji nepatikliai paėmė ir įsidėjo į žiurstą ateičiai, tada vėl 
ėmė šluoti murkdama kažkokią seną dainelę. Matyt, galiu džiaugtis, 
kad manęs neapiplėšė. Dar vieną pyragaitį pasidalinau su penkiais 
tūkstančiais balandžių, pavydžiai žiūrint elgetai, tad ir jam teko vie- 
ną atiduoti. Sugrįžau keliu, kuriuo lyg ir atėjau. Keistame penkia- 
kampiame lange iš pieno plaukusi mergužėlė į krištolinę vazą mer- 
kė sanpaulijų puokštę. Panelės žavios kitaip. Kada nors pabandyk. 
Pabarbenau į langą ir prancūziškai paklausiau, ar negalėtų išgelbėti 
man gyvybės mane įsimylėdama. Papurtė galvą, bet linksmai nusi- 
šypsojo. Paklausiau, kur galėčiau rasti policijos nuovadą. Ji parodė 
ranka anapus sankryžos. Profesijos bičiulį muzikantą atpažinsi bet 
kokioj aplinkoj, net tarp policininkų. Visada paklaikusių akių, ne- 
klusnios ševeliūros, arba sudžiūvęs kaip šakalys, arba linksmų plau- 
čių storulis. Šis prancūziškai kalbantis, anglų ragą pučiantis, vieti- 
nei operos draugijai priklausantis inspektorius girdėjęs apie Vivianą 
Ersą - maloniai nupiešė man schemą, kaip nuvykti į Nėrbekę. Už 
sumanumą sumokėjau jam du pyragaičius. Paklausė, ar atvažiavau 
savo britaniška mašina, - jo sūnus einąs iš proto dėl „Austinų“. At- 
sakiau mašinos neturįs. Tada jis susirūpino. Kaipgi aš nukaksiąs iki 
Nėrbekės? Nėra nei autobuso, nei traukinio, o dvidešimt penkias 
mylias pėdinti - velniškas kelias. Paklausiau, ar negalėčiau neapi- 
brėžtam laikui pasiskolinti policijos dviračio. Jis atsakė, kad tai nie- 
kur nenumatyta. Patikinau jį, kad ir aš nenumatytas, ir išdėsčiau, 
su kokia misija, tarnaudamas Europos muzikai, vykstu pas Ersą, 
garsiausią Belgijos įsūnį (jų, ko gero, taip mažai, kad gal tai ir tiesa). 
Pakartojau prašymą. Neįtikima tiesa kartais gelbsti labiau nei tikė- 
tinas prasimanymas - dabar taip ir atsitiko. Dorasis seržantas nusi- 
vedė mane į sandėlį, kur kelis mėnesius laikomi dingę daiktai (prieš 
rasdami kelią atgal į juodąją rinką), - bet pirmiau jis norėjo išgirsti 

mano nuomonę apie savo baritoną. Iš jo prasiveržė „Recitar!.. Vesti 
la giubba! iš I pagliacci . (Gana malonus balsas žemuosiuose re- 
gistruose, bet kvėpavimas buvo tobulintinas, o vibrato drebėjo it 
užkulisių griaustinio lenta.) Daviau jam muzikinių patarimų, gavau 
pasiskolinti Viktorijos laikų „Enfieldą“ kartu su virve lagaminėliui 
pririšti, balnelio apmušalu ir užpakaliniu sparnu. Palinkėjo man 
bon voyage ir gražaus oro. 

Adrianas negalėjo būti žygiavęs keliu, kuriuo aš myniau dvira- 
čiu iš Briugės (pernelyg giliai hunų teritorijoje), vis dėlto jaučiu ryšį 
su savo broliu kvėpuodamas to paties krašto orą. Lyguma tokia pat 
plokščia kaip Anglijos Fenlandas, bet prastos būklės. Pakeliui stipri- 
nausi paskutiniais pyragaičiais ir prie skurdžių trobelių sustodavau 
paprašyti puodelio vandens. Visi buvo nekalbūs, bet niekas neta- 
rė „ne“. Dėl priešinio vėjo ir nuolat smunkančios grandinės Erso 
gyvenvietę vardu Nėrbekė pasiekiau tik atslinkus pavakarei. Kalvis 
nebyliai parodė man, kaip nusigauti į Chūteau Zedelghem, pieštu- 
ko galiuku pripaišydamas mano žemėlapį. Keliukas su vidury au- 
gančiais katilėliais ir linažole pro apleistą sarginę nuvedė į kadaise 
didingą brandžių itališkų tuopų alėją. Zedelghemas ištaigingesnis 
už mūsų kleboniją, vakarinį sparną puošia aptrupėję bokšteliai, bet 
nusileidžia Odli Endui ir Kapono-Tenčo dvarui. Užmačiau ant že- 
mos kalvos, vainikuotos nusiaubtu bukmedžiu, žirgu jojančią pane- 
lę. Pravažiavau pro sodininką, darže barstantį suodžius nuo šliužų. 
Kieme kamerdineris raumenų kalnas valė nuodegas nuo automo- 
bilio „Cowley Flat Nose“. Pamatęs mane atriedantį atsistojo ir ėmė 
laukti. Šio frizo kampe įtaisytoje terasoje po putojančia visterija in- 
valido vežimėlyje sėdėjo vyriškis ir klausėsi radijo. Vivianas Ersas, - 
pamaniau. Mano svajonės lengvoji dalis pasibaigė. 

Atrėmiau dviratį į sieną ir pasakiau kamerdineriui turįs reikalą 
prie jo šeimininko. Jis buvo ganėtinai mandagus ir, nuvedęs lan- 


* Ruggero Leoncavallo opera „Pajacai“. 

ku prie Erso terasos, vokiškai pranešė apie mano atvykimą. Ersas 
atrodė kaip žmogaus kevalas, tarsi liga būtų išsiurbusi iš jo visus 
syvus, bet susilaikiau nepriklaupęs prieš jį ant šlaku nuberto tako 
kaip seras Persivalis prieš karalių Artūrą. Mudviejų uvertiūra klos- 
tėsi maždaug taip: 

- Labas vakaras, pone Ersai. 

— Kas tu toks, po velniais? 

— Man didelė garbė... 

— Aš klausiu, kas tu toks, po velniais? 

— Robertas Frobišeris, pone, iš Safron Voldeno'. Aš esu... bu- 
vau... sero Trevoro Makeraso studentas Kajaus koledže ir atvykau 
net iš Londono... 

— Net iš Londono dviračiu? 

— Ne. Dviratį pasiskolinau Briugėje iš policininko. 

— Nejaugi? - Susimąstė. - Turbūt užtrukai ne vieną valandą. 

- Iš didelės meilės, sere. Aš kaip piligrimai, kurie kelias šliaužda- 
vo į kalvą. 

— Kas čia per tauškalai? 

— Norėjau įrodyti, kad esu rimtas kandidatas. 

— Rimtas kandidatas į ką? 

— Į jūsų sekretoriaus postą. 

— Ar tu išprotėjai? 

Tai visada keblesnis klausimas, nei atrodo. 

— Nemanau. 

— Klausyk, aš gi nepaskelbiau, kad man reikia sekretoriaus! 

- Žinau, pone, bet jums jo reikia, net jeigu to dar nežinote. „Ti- 
mes“ rašė, kad dėl ligos jūs nebegalite kurti. Aš negaliu leisti, kad 
jūsų muzika pradingtų. Ji be galo brangintina. Tad aš ir siūlau savo 
paslaugas. 

Na, jis manęs iš karto neatstūmė. 


* Saffron Walden - nedidelis miestas Esekso grafystėje, 70 km į šiaurę nuo Londono. 


65 


Debesų atlasas 


— Kokia, sakai, tavo pavardė? - Pasakiau jam. - Vadinas, vienas iš 
Makeraso kylančių žvaigždžių? 

— Tiesą sakant, pone, jis manęs nepakentė. 

Kaip esi patyręs savo kailiu, susiėmęs aš moku suintriguoti. 

— Nepakentė - nejaugi? Ir kodėl gi? 

- Jo Šeštąjį koncertą fleitai koledžo žurnale aš pavadinau, - čia at- 
sikrenkščiau, - „vergavimu nesubrendusio Saint-Saėnso ornamen- 
tiniams ekscesams“. Jis tai priėmė asmeniškai. 

- Šitaip apie Makerasą parašei? - Ersas sušvokštė, lyg jo šonkau- 
liūs kas pjūklu džirintų. - Kurgi nepriims asmeniškai. 

Tęsinys buvo trumpas. Kamerdineris nuvedė mane į saloną, iš- 
puoštą matine žalsva spalva, nykiu Farguharsono paveikslu su avi- 
mis bei javų gubomis ir ne per geriausiu olandišku peizažu. Ersas 
pakvietė savo žmoną - p. van Utrivę de Kromelink. Ji pasiliko savo 
pavardę - ir kas gi prieštaraus dėl tokios pavardės? Namų šeiminin- 
kė šaltai mandagiai pasiteiravo apie mano gyvenimą. Kalbėjau tiesą, 
tik išmetimą iš Kajaus užslėpiau po reto negalavimo priežastimi. 
Apie savo dabartinius vargus dėl finansų neprasitariau nė žodžiu — 
kuo sunkesnis atvejis, tuo šykštesnis rėmėjas. Pakankamai juos su- 
žavėjau. Buvo sutarta, kad bent nakčiai pasiliksiu Zedelgheme. Rytą 
Ersas patikrinsiąs mano muzikinius sugebėjimus ir nuspręsiąs dėl 
mano pasiūlymo. 

Tačiau per vakarienę Ersas nepasirodė. Taip sutapo, kad man at- 
vykus jam prasidėjo kas porą savaičių pasireiškianti migrena, die- 
nai ar dviem paguldanti jį į lovą. Mano egzaminas atidėtas iki jam 
pagerės, tad mano likimas tebekybo ant plauko. Gera buvo bent jau 
tai, kad „Piesporter“ vynas ir omaras d lamėricaine nenusileido ge- 
riausiems „Imperialo“ gardėsiams. Prakalbinau šeimininkę - atro- 
do, jai patiko, kad tiek daug žinau apie jos įžymųjį vyrą, ir ji pajuto 
mano nuoširdžią meilę jo muzikai. Ak, vakarieniavome ir su Erso 


* Joseph Farguharson - XIX-XX a. škotų peizažistas. 

dukterimi - mano anksčiau pastebėta jaunąja jojike. Madmuaze- 
lė Ers - arklius mėgstanti septyniolikmetė būtybė riesta motinos 
nosimi. Visą vakarą AE auaai iš jos nė vieno paslaugaus žodžio, 
pasišovusio išvilioti jos ligotą tėvą į didingą bobų vasarą, kur jai 
užtrenktos durys ir ji nelaukiama? 

Sudėtingi tie žmonės. 

Jau po vidurnakčio. Pilis miega, reikia gultis ir man. 


Nuoširdžiai 
R. E 


Zedelghemas 
1931.VII.6 


Telegrama, Siksmitai? Na ir asilas. 

Tik daugiau nesiųsk. Maldauju - telegramos patraukia dėmesį! 
Taip, aš vis dar užsienyje, taip, nepasiekiamas Bruerio parankinių 
kumščiams. Žeminantį mano tėvų laišką sulankstyk į laivelį ir paleisk 
plaukti Kamu. Tėtušis „susirūpinęs“ tik todėl, kad jį purto mano sko- 
lintojai, tikėdamiesi nuo šeimos medžio krentančių banknotų. Tačiau 
paveldėjimo teisės netekusio sūnaus skolos tėra paties sūnaus reika- 
las - patikėk, aš pasidomėjau įstatymais. Motušė nėra „paklaikusi . Pa- 
klaikti motušė galėtų tik matydama, kad grafinas beviltiškai tuštėja. 

Mano egzaminas vyko Erso muzikos kambaryje užvakar po pie- 
tų. Nebuvo pribloškiančios sėkmės, švelniai tariant, - vis dar ne- 
žinau, kiek dienų - gal visai nedaug — aš čia būsiu. Prisipažinsiu, 
atsisėdęs ant paties Viviano Erso pianisto kėdutės, pajutau šiokį tokį 
virpulį. Tas rytietiškas kilimėlis, nutriušusi kušetė, piupitrų prikiš- 
tos bretaniškos spintelės, „Bėsendorferio“ fortepijonas, karilionas — 

visi jie buvo liudininkai gimstant „Matrioškos variacijoms“ ir jo 
dainų ciklui „Visuomenės salos“. Paglosčiau tą violončelę, kurios 
stygas pirmą kartą suvirpino „Untergehen Violinkonzert“. Išgirdęs, 
kad Hendrikas šen veža savo šeimininką, lioviausi šniukštinėjęs ir 
atsigręžiau į duris. Ersas nuleido negirdomis mano žodžius „Tikrai 
tikiuosi, kad atsigavote, pone Ersai“ ir liepė kamerdineriui palikti jį 
veidu į sodo langą. 

— Nagi? - paklausė jis pusę minutės mudviem patylėjus. - Pir- 
myn. Sužavėk mane. 

Paklausiau, ką jis nori išgirsti. 

— Tai aš ir programą turiu sudaryti? Gerai, tu išmokęs „Tris aklas 
pelytes''* 

Tad atsisėdau prie „Bėsendorferio“ ir šitam kvanktelėjusiam sifi- 
litikui paskambinau „Tris aklas pelytes“ kandaus Prokofjevo manie- 
ra. Ersas nekomentavo. Tęsiau subtilesniu tonu Chopino Noktiurnu 
F-dur. Jis nutraukė mane suinkšdamas: 

— Nori visai numauti man apatinuką, Frobišeri? 

Ėmiau groti paties V. E. „Digresijas Lodovico Roncalli tema“, bet, 
man dar nebaigus pirmų dviejų taktų, jis riebiai nusikeikė, lazda 
trenkė į grindis ir tarė: 

— Savęs tenkinimas apakina - tavęs to nemokė Kajuje? 

Neklausiau jo ir pabaigiau kūrinį be menkiausios klaidelės. Fe- 
jerverkiniam finalui surizikavau imtis Scarlatti 212-osios A-dur - 
atlikėjų siaubelio su arpeggio ir kitokia akrobatika. Kartą ar du už- 
kliuvau, bet juk egzaminą laikiau ne kaip koncertuojantis solistas. 
Man baigus, V. E. ir toliau kinkavo galva nuščiuvusios sonatos ri- 
tmu, o gal dirigavo susiliejusioms linguojančioms tuopoms. „Pasi- 
baisėtina, Frobišeri, tuoj pat eik lauk iš mano namų!“ - jeigu taip 
būtų pasakęs, būčiau užsigavęs, bet nenustebęs. Betgi jis pripažino: 

— Gal tu ir turi muziko gabumų. Graži diena. Nupėdink prie eže- 


* Angliška vaikų dainelė. 

ro pasižiūrėti ančių. Man reikia, ai, truputį laiko nuspręsti, ar rasiu, 
kaip panaudoti tavo... gabumus. 

Išėjau netaręs nė žodžio. Atrodo, senam ožiui manęs reikia, bet 
tik jeigu susileisiu iš dėkingumo. Jei piniginė būtų leidusi man išeiti, 
būčiau nusisamdęs taksi atgal į Briugę ir atsižadėjęs viso šio klai- 
daus sumanymo. Jis šūktelėjo man pavymui: 

— Duosiu patarimą Frobišeri, dykai. Scarlattis buvo klavesinistas, 
o ne pianistas. Neliek ant jo tiek spalvų ir nespausk pedalo norėda- 
mas ištempti tas gaidas, kurių neištempi pirštais. 

Sušukau jam, kad man reikia, ai, truputį io nuspręsti, ar rasiu, 
kaip panaudoti Erso... gabumą. 

Perėjau per kiemą, kur išraudęs kaip burokas sodininkas valė 
piktžolėmis užžėlusį fontaną. Įkaliau jam į galvą (anaiptol ne ašt- 
riausią sandėliuko įrankį), kad noriu pasikalbėti su jo šeimininke, 
ir tuoj pat, o jis mostelėjo Nėrbekės pusėn ir rankomis pavaizdavo 
vairą. Nuostabu. Ką dabar? Pasižiūrėti ančių, kodėl gi ne? Būčiau 
galėjęs porą pasmaugti ir palikti kabančias V. E. drabužių spintoje. 
Nuotaika juodžiausia. Taigi, pavaizdavau antis ir paklausiau sodi- 
ninko: „Kur?“ Jis parodė ranka į bukmedį, o jo mostas sakė: eik 
tenai, tik kita puse. Aš ir patraukiau, peršokau apleistą tvorelę, bet, 
dar nepriėjus keteros, ausis užliejo šuoliuojančių kanopų garsas, ir 
ant juodo ponio atjojo panelė Eva van Utrivė de Kromelink - nuo 
šiol užteks paprasčiausios Kromelink, nes kitaip man išsibaigs ra- 
šalas. 

Pasisveikinau su ja. Ji jojo risčia aplink mane kaip karalienė Bou- 
dika', pabrėžtinai tylėdama. 

— Koks drėgnas šiandien oras, - sarkastiškai bandžiau paplepėti. 
Man rodos, vėliau užeis lietus, jūs taip nemanot? - Ji nieko neatsakė. — 
Jūsų jojimas nugludintas geriau negu jūsų manieros, - tariau jai. 

Nieko. Kažkur už lauko pasigirdo medžiotojų šūviai, ir Eva ėmė 


* Boudica, Boadicea - I a. britų genties karalienė, vadovavusi sukilimui prieš kraštą užė- 
musius romėnus. 

raminti savo gyvulį. Jos ponis - gražuolis, gyvūnas juk nekaltas. Pa- 
klausiau Evos, kuo vardu ponis. Ji nubraukė nuo skruostų juodas 
spiralines garbanas. 

— Jai nommė le poney Nėfertiti, daprės cette reine d Egypte gui 
mest si chėre , - atsakė ir nusigręžė. 

— Ji kalba! - sušukau aš ir žiūrėjau, kaip šuoliais nujoja, kol virto 
maža figūrėle Van Dycko pastoralėje. Jos linkui elegantiškomis pa- 
rabolėmis iššoviau kelis artilerijos sviedinius. Nukreipiau vamzdį 
į Zedelghemo pilį ir taip sumaliau Erso gyvenamą sparną, kad iš jo 
liko tik rūkstantys griuvėsiai. Prisiminiau, kokioje šalyje esame, ir 
lioviausi. 

Už perskelto bukmedžio pieva leidžiasi žemyn iki dekoratyvinio 
ežero, pasitinkančio varlių kvarkimu, mačiusio geresnių laikų. Iškli- 
bęs tiltelis jungia krantą su sala, žydi gausūs anturiai. Kartkarčiais 
pliūkšteli sidabriniai karosai ir sužvilga it į vandenį įmestos naujos 
monetos. Pasipūtusios it kinų mandarinai antys su žandenomis ga- 
gena reikalaudamos duonos - rafinuotai apsitaisiusios elgetos, višai 
kaip aš. Dervuotoje lentinėje valčių stoginėje lizdus sulipdžiusios 
kregždės. Atsiguliau po kriaušių eile - bene iš buvusio sodo? - ir 
atsidaviau dykumui: šį meną ištobulinau per savo ilgą gijimą. Dykū- 
nas ir slunkius tokie pat skirtingi kaip gurmanas ir rajūnas. Stebėjau 
susiporavusių laumžirgių palaimą ore. Net jų sparnelius girdėjau — 
ekstaziškas garsas, kaip popieriaus plakimasis dviračio stipinuose. 
Stebėjau gluodeną, tyrinėjantį miniatiūrinę Amazoniją apie šaknis 
netoli nuo manęs. Tyla? Ne visai, ne. Daug vėliau mane pažadino 
pirmieji lietaus lašeliai. Audros debesys kaupėsi į kritinę masę. Nu- 
dūmiau atgal į Zedelghemą taip greitai, kaip kažin kada dar bėgsiu, 
bet vis tiek išgirdau atšniokščiantį gausmą ausų kanaluose ir pajutau, 
kaip pirmi stambūs lašai tvatina į veidą it ksilofono lazdelės. 

Vos spėjau persivilkti vieninteliais švariais marškiniais, ir nuskam- 


* Aš pavadinau ponį Nefertite, pagal tą Egipto karalienę, kuri man labai patinka (pranc.). 

bėjo vakarienės gongas. Ponia Kromelink atsiprašė, kad jos vyro 
apetitas vis dar silpnas, o madmuazelė norinti valgyti viena. Tai man 
kuo puikiausiai tiko. Troškintas ungurys, builių padažas, per tera- 
są tipenantis lietus. Kitaip nei Frobišerijoje ir daugumoje kitų mano 
aplankytų anglų namų, šioje pilyje valgant netylima, ir madam K. 
šiek tiek papasakojo apie savo šeimą. Kromelinkai gyvena Zedelghe- 
me nuo tų tolimų laikų, kai Briugė buvo judriausias Europos jūrų 
uostas (taip ji sakė, sunku patikėti), tad Eva yra šešių amžių veislės 
gerinimą vainikuojanti grožybė. Prisipažinsiu, pajutau šiokią tokią 
simpatiją šiai moteriai. Ji postringauja kaip vyras ir rūko mira kve- 
piančias cigaretes raganosio rago kandiklyje. Bet jos budrios akys 
tuoj pastebės, jeigu bus nugvelbta kokia brangenybė. Jie yra nuken- 
tėję nuo vagiliaujančių tarnų, - lyg tarp kitko ji paminėjo, - ir net 
nuo poros nuskurdusių namų svečių: ar aš galįs patikėti, kad žmonės 
elgiasi taip negarbingai? Patikinau ją, kad mano tėvai yra lygiai taip 
pat nukentėję, ir pazondavau savo egzamino klausimu. 

— Jūsų Scarlattį jis pavadino „pakenčiamu“. Vivianas niekina pa- 
gyras — ir sau, ir kitiems. Jis sako: „Jeigu žmonės tave giria, vadinasi, 
neini savo keliu.“ 

Paklausiau tiesiai, ar ji mananti, kad jis sutiks mane priimti. 

- Tikiuosi, taip, Robertai. (Kitaip tariant, palauk ir pamatysi.) Tu- 
rit suprasti - jis susitaikė su tuo, jog niekada nebeparašys nė gaidos. 
Tai jam sukėlė daug skausmo. Atgimstanti viltis, kad jis vėl galėtų 
kurti... na, tokiai rizikai nelengva pasiryžti. 

Tema išsemta. Paminėjau, kad buvau sutikęs Evą, ir madam K. 
pareiškė: 

— Mano duktė elgėsi nemandagiai. 

— Santūriai, - tiesiog tobulai atsakiau. 

Šeimininkė dosniai pripylė į mano taurę. 

— Eva atžaraus būdo. Mano vyras labai mažai rūpinosi, kad ji būtų 
išauklėta kaip jauna dama. Juk, sakoma, tėtušiai ir dukterys dievina 
vieni kitus, ar ne? Bet ne čia. Jos mokytojai sako, kad Eva darbšti, 

bet slapukė, ir ji niekada nesiekė tobulėti muzikoje. Man dažnai at- 
rodo, kad jos visai nepažįstu. 

Pripildžiau madam K. taurę, ir ji, regis, pralinksmėjo. 

- Žiūrėk tu man, kaip aš dejuoju. Neabejoju, mesjė, kad jūsų se- 
serys yra nepriekaištingų manierų Anglijos rožės. 

Gerokai abejoju, ar ji nuoširdžiai domisi Frobišerijos poniomis, 
bet ši moteris mėgsta klausytis manęs, tad pralinksminau šeiminin- 
kę sąmojingomis savo susvetimėjusio klano karikatūromis. Mes visi 
pasirodėme tokie smagūs, kad beveik pajutau namų ilgesį. 

Šį pirmadienio rytą Eva teikėsi pusryčiauti kartu - Bradenhamo 
kumpis, kiaušiniai, įvairių rūšių duona, - bet panelė grizino motiną 
smulkmeniškais skundais, o mano įsiterpimus užgesindavo vangiais 
oui arba dygiais non. Ersas jautėsi geriau ir valgė su mumis. Paskui 
Hendrikas nuvežė dukterį į Briugę dar vienai mokyklos savaitei — 
Eva mieste gyvena pas šeimą, kurios dukterys irgi lanko tą mokyk- 
lą, Van Elsus ar panašiai. Visa pilis lengviau atsikvėpė, kai „Cow- 
ley“ pradingo tuopų alėjoje (vadinamoje Vienuolio taku). Eva čia 
nuodija visą atmosferą. Devintą mudu su Ersu užsidarėme muzikos 
kambaryje. 

— Man galvoje barška viena melodijėlė altui, Erobišeri. Pažiūrė- 
sim, ar tau pavyks užrašyti. 

Man buvo džiugu tai girdėti, mat tikėjausi pradėti nuo smulkių 
dalykų - perrašinėti į švarraštį padriką rankraštį ir t. t. Jeigu pir- 
mą dieną pavyktų įrodyti, kad esu vertas kaip gyvas V. E. parkeris, 
mano tarnyba būtų kaip ir garantuota. Atsisėdau prie jo stalo, pasi- 
drožiau apyminkštį pieštuką ir prie švaraus natų lapo laukiau, kada 
jis ims diktuoti po vieną natas. Staiga anas užriaumojo: 

— Ta, ta! Ta ta ta tatitatitati, ta! - Aišku? —- Ta! Tati ta! Ramioji 
dalis - tata ta tttt TA! TATATA!!! 

Aišku? Matyt, senas asilas nusprendė pasilinksminti — šituos jo 
šūkalojimus užrašyti natomis įmanoma ne labiau kaip dešimties 
asilų bliovimą, - bet praėjo dar pusė minutės, ir aš suvokiau, kad 

tai ne pokštas. Bandžiau jį nutraukti, bet žmogus buvo taip įsijau- 
tęs į savo kūrimą, kad nepastebėjo. Nugrimzdau į giliausią neviltį, 
o Ersas vis varė ir varė nesustodamas... Mano planas beviltiškas. Ką 
aš sau galvojau Viktorijos stotyje? Prislėgtas leidau jam atlikti visą 
kūrinį turėdamas menkutę viltį, kad, jam užbaigus jį savo galvoje, 
vėliau bus lengviau atkurti. 

- Štai, baigiau! - pareiškė jis. - Aišku? Paniūniuok, Frobišeri, pa- 
žiūrėsim, kaip skamba. 

Paklausiau, kokioje tonacijoje. 

— B-dur, juk aišku! 

Takto metras? Ersas įsignybo viršunosę. 

— Nori pasakyti, kad užmiršai mano melodiją? 

Stengiausi priminti sau, kad jis visai nepakaltinamas, Paprašiau 
pakartoti melodiją daug lėčiau ir pažymėti po vieną visas natas. Sto- 
jo įtempta tyla, atrodė, truko tris valandas, kol Ersas sprendė, ar 
kelti skandalą. Galiausiai išleido kankinio atodūsį. 

— Keturios aštuntinės, po dvylikto takto pereina į aštuonias aš- 
tuntąsias, jeigu gali iki tiek suskaičiuoti. 

Tyla. Prisiminiau savo piniginius sunkumus ir prikandau liežuvį. 

— Tai pradėkim iš naujo. - Globėjiška pauzė. - Pasiruošęs? Lė- 
tai... Ta! Kokia čia nata? 

Pasibaisėtiną pusvalandį vieną po kitos turėjau spėlioti visas na- 
tas. Ersas vangiai linktelėdamas arba papurtydamas galvą patvirtin- 
davo arba atmesdavo mano spėjimą. Madam K. įnešė vazą su gėlė- 
mis, ir aš nutaisau SOS miną, bet V. E. pats pareiškė, kad jau užteks. 
Maudamas lauk nuklausiau Ersą sakant (kad ir aš girdėčiau?): 

— Beviltiška, Jokasta, vaikinas nesugeba užrašyti paprastos melo- 
dijos. Gal man verčiau tapti avangardistu ir mėtyti smiges į popie- 
riaus lapeliuose užrašytas natas. 

Koridoriuje ponia Vilems - ekonomė - kažkokiam nematomam 
pastumdėliui skundžiasi dėl drėgno audroto oro ir savo šlapių skalbi- 
nių. Ji geriau apsirūpinusi negu aš. Esu manipuliavęs žmonėmis dėl 

padėties pagerinimo, geismo arba paskolos, bet niekada dėl stogo 
virš galvos. Ši pūvanti pilis dvokia grybais ir pelėsiais. Nereikėjo čia 
važiuoti. 


Nuoširdžiai 
R.E 


P. S. Finansiniai „keblumai“ - kokia tinkama frazė. Ne veltui visi 
skurdžiai — socialistai. Klausyk, turiu paprašyti tavęs paskolinti 
pinigų. Zedelgheme režimas yra palaidžiausias, kokį tik esu ma- 
tęs (laimė! Šiuo metu mano tėvo liokajaus drabužinė turtingesnė 
negu mano), bet reikia laikytis tam tikrų normų. Net tarnų nega- 
liu papirkti. Jeigu dar turėčiau turtingų draugų, prašyčiau jų, bet 
tiesa ta, kad nebeturiu. Nežinau, kaip pinigai siunčiami, - telegra- 
ma, paketais ar kitaip, bet juk tu mokslininkas - rasi būdą. Jeigu 
Ersas išprašys mane, man galas. Iki Kembridžo nutekės žinia, kad 
Robertui Frobišeriui teko kaulyti pinigų iš jį priglaudusių žmo- 
nių, kai tie jį išmetė kaip nesusidorojantį su savo darbu. Mirčiau 
iš gėdos, Siksmitai, kaip kažin ką. Dėl Dievo meilės, atsiųsk tuoj 
pat, kiek gali. 


Chateau Zedelghem 
1931.VII.14 


Siksmitai, 

Didžiausia garbė šventajam Rufui, vargstančių kompozitorių globė- 
jui, šlovė Aukščiausiajam, amen. Tavo pašto perlaida kuo gražiausiai 
atėjo šįryt - savo šeimininkams pavaizdavau tave kaip mylintį dėdę, 
kuris buvo užmiršęs mano gimtadienį. Ponia Kromelink patvirti- 
no, kad Briugėje bankas išgrynins. Tavo garbei parašysiu motetą ir 


74 


Laiškai iš Zedelghemo 


grąžinsiu skolą, kai tik galėsiu. Gal ir greičiau, nei tu tikiesi. Mano 
įšaldytos perspektyvos atitirpo. Patyręs pažeminimą per pirmą 
bandymą bendradarbiauti su Ersu, grįžau į savo kambarį niekingai 
sugniuždytas. Tą popietę praleidau rašydamas tau savo verkšlenan- 
tį skundą, - beje, sudegink, jeigu dar nesudeginai, - jausdamasis 
l. sunerimęs dėl ateities. Apsiavęs botais ir užsimaukšlinęs gobtuvą, 
ryžausi žengti į lietų ir nudrožiau iki kaimo pašto, tiesą sakant, spė- 
liodamas, kur būsiu už mėnesio. Man grįžus ponia Vilems netrukus 
paskambino gongu vakarienės, bet, nuėjęs į valgomąją menę, radau 
manęs laukiantį vieną Ersą. 

— Čia tu, Frobišeri? — paklausė jis stačiokiškai, kaip būdinga se- 
nesniems vyrams, mėginantiems prabilti taktiškai. - Ak, Frobišeri, 
džiaugiuosi, kad galim pasišnekėti vieni du. Klausyk, aš šįryt su ta- 
vim kiauliškai pasielgiau. Dėl tos ligos aš kalbu... tiesmukiau, nei 
kartais derėtų. Atsiprašau. Duok šitam vaidingam dėdulei dar vieną 
progą rytoj - ką manai? 

Bene jo žmona pasakė jam, kokios nuotaikos mane matė? O gal 
Liusilė paminėjo mano pradėtą krautis lagaminėlį? Palaukiau, kad 
būčiau tikras, jog mano balse nebebus jokio džiugesio, ir kilniai ta- 
riau jam, kad nėra nieko blogo pasakyti savo nuomonę. 

— Pernelyg neigiamai įvertinau tavo pasiūlymą, Frobišeri. Nebus 
lengva išgauti muziką iš mano makaulės, bet mūsų partnerystė gali 
būti neblogesnė už bet kurią kitą. Mano žmona sakė, kad tu net esi 
bandęs imtis kompozicijos? Žodžiu, muzika mudviem abiem yra 
deguonis. Teisingai nusiteikę mudu kraminėsime, kol užtaikysime 
gerą būdą. 

Ir čia pasibeldė madam Kromelink, įkišo galvą, mirksniu paju- 
tusi kambario atmosferą, kaip geba tik moterys, ir paklausė, ar jau 
galima atšvęsti pakeliant taurę. Ersas atsigręžė į mane. 

— Tai čia pasakys jaunasis Frobišeris. Kaip manai? Ar pasiliksi 
čia kelioms savaitėms, o gal ir keliems mėnesiams, jeigu viskas eisis 
gerai? Gal ir ilgiau, kas žino? Bet turėsi priimti nedidelį atlygį. 

Idant neparodyčiau, kaip man tatai džiugu, atsakiau, kad man tai 
būtų garbė, ir neskubėjau atmesti pasiūlymo dėl atlygio. 

— Tai pasakyk, Jokasta, poniai Vilems, kad atneštų „Pinot Rouge“, 
1908-tų metų! 

Kėlėme tostą už Bakchą ir mūzas, gėrėme tokį sodrų vyną kaip 
vienaragio kraujas. Erso rūsys - apie tūkstantį du šimtus butelių — 
yra vienas geriausių Belgijoje ir vertas trumpos digresijos. Jis išliko 
per karą neišplėštas fricų karininkų, kurie Zedelghemu naudojo- 
si kaip vadaviete — tai vis dėl kamufliažinės sienos, Hendriko tėvo 
sumūrytos ant įeigos prieš šeimai pabėgant į Geteborgą. Ten pat 
(kur kadaise buvo vienuolyno požemiai) praleido karą biblioteka ir 
įvairūs kiti stambūs lobiai, supakuoti dėžėse. Prieš paliaubas prūsai 
nusiaubė pastatą, bet rūsio taip ir neaptiko. 

Ėmė klostytis darbo rutina. Mudu su Ersu kas rytą devintą jau 
būname muzikos kambaryje, kai leidžia jo visokie negalavimai ir 
skauduliai. Aš sėdžiu prie fortepijono, Ersas ant sofos, rūkydamas 
savo šlykščias turkiškas cigaretes, ir mudu imamės vieno iš trijų vei- 
kimo būdų. „Revizijos“: jis prašo manęs pereiti praeito ryto darbą. 
Aš niūniuoju, dainuoju arba groju - nelygu, koks instrumentas, ir 
Ersas pakoreguoja partitūrą. Per „atkūrimus“ man tenka sijoti se- 
nas partitūras, natų sąsiuvinius ir kompozicijas, kai kurias parašytas 
man dar negimus, ieškant pasažo ar kadencijos, kuriuos Ersas mig- 
lotai atsimena ir nori išsaugoti. Šaunus detektyvo darbas. „Kompo- 
navimas - sunkiausias darbelis. Sėdžiu prie fortepijono ir bandau 
suvaldyti srautą: „Šešioliktinė, si-sol; sveikoji nata, la bemolis - iš- 
laikyk keturis taktus, ne, šešis - ketvirtinė nata! Fa diezas - ne ne 
ne, fa diezas - ir... si! Tar-tati-tati-tarrr!“ (II maestro bent jau ėmė 
vardinti natas.) Arba, kai būna poetiškiau nusiteikęs, pasitaiko ir 
taip: „Žiūrėk, Frobišeri, klarnetas yra sugulovė, altai - kukmedžiai 
kapinėse, klavikordas - mėnulis, tai... tegul rytų vėjas nupučia tą 
A-moll akordą šešiolika taktų priekin.“ 

Kaip ir gero liokajaus (nors, gali neabejoti, aš geresnis už gerą), 
mano darbo devynios dešimtosios yra pastangos nuspėti. Kartais 

Ersas paprašo įvertinti meniškumą, maždaug taip: „Kaip manai, 
Frobišeri, šitas akordas veikia?“ Arba: „Ar šitas pasažas dera prie 
visumos?" Jeigu sakau „ne“ Ersas klausia, ką pasiūlyčiau vietoj jo, 
ir porą kartų net pasinaudojo mano pataisa. Labai prablaivo. Juk 
žmonės ateityje studijuos šią muziką. | 

Iki pirmos valandos Ersas išsisemia. Hendrikas nuneša jį į valgo- 
mąjį, ir ten kartu su mumis pietauja ponia Kromelink ir kraupioji 
E., kai būna sugrįžusi s-galiui arba po sutrumpintų pamokų. Per 
popiečio kaitrą Ersas snaudžia. Aš toliau ieškau lobių bibliotekoje, 
komponuoju muzikos kambaryje, skaitau rankraščius sode (bal- 
tosios lelijos, daugiažiedės margutės, knipofijos, aukštosios pilia- 
rožės - viskas skaisčiai žydi), dviračiu minu takais aplink Nėrbekę 
arba klajoju apylinkių laukais. Esu geras kaimo šunų draugas. Jie 
lekia paskui mane kaip Hamelno fleitininko žiurkės arba vaikėzai. 
Vietiniai atsako į mano „Goede morgen“ ir „Goede middag - esu 
žinomas kaip svečias, ilgam apsistojęs pilyje - „kasteel“. 

Po vakarienės kartais visi trys klausomės radijo, jeigu būna kri- 
terijus atitinkanti transliacija, o šiaip - gramofono („His Master's 
Voice“ stalinio modelio ąžuoliniame korpuse), paprastai paties Erso 
svarbiausių kūrinių, diriguojant serui Thomui Beechamui. Kai atei- 
na svečių, šnekučiuojame arba pasiklausome kamerinės muzikos. 
Kitais vakarais Ersas mėgsta klausytis mano skaitomos poezijos, 
ypač savo mylimo Keatso. Man deklamuojant jis šnibžda tas eiles, 
tarsi jo balsas remtųsi į mano. Per pusryčius jam turiu paskaityti 
„Ihe Times“. Nors senas, aklas ir ligotas, Ersas galėtų atsilaikyti bet 
kokioje koledžo diskusijų draugijoje, nors, kaip pastebiu, jis retai 
pasiūlo alternatyvą savo pašiepiamoms sistemoms. „Liberalumas? 
Turtuolių drovumas!“ „Socializmas? Nukaršusio despotizmo jau- 
nesnysis brolis, užsigeidęs užimti jo vietą.“ „Konservatoriai? Prisi- 
taikėliai melagiai, jų laisvos valios doktrina yra didžiausia apgavys- 
tė.“ Kokios valstybės jis pats norįs? „Jokios! Kuo geriau organizuota 
valstybė, tuo mažiau joje žmoniškumo.“ 

Kad ir koks ūmus tas Ersas, jis vienas iš nedaugelio Europos 
žmonių, kurių įtaką norėčiau patirti ir savo kūryboje. Muzikolo- 
gine prasme jis yra dvigalvis Janas. Vienas Ersas žiūri atgal į ro- 
mantizmo mirties patalą, o kitas žvelgia į ateitį. Pastarojo žvilgsnį 
aš ir seku. Stebint, kaip jis naudoja kontrapunktą ir maišo spalvas, 
kuo įdomiausiai subtilėja mano paties kalba. Per šį trumpą laiką Ze- 
delgheme aš jau išmokau daugiau negu per trejus metus prie asilo 
Makeraso sosto su jo linksmuoju onanistų ansambliu. 

Nuolat apsilanko Erso ir ponios Kromelink draugai. Per savaitę 
svečio/ių sulaukiame du ar tris vakarus. Solistai, grįžtantys iš Briu- 
selio, Berlyno, Amsterdamo ar toliau; pažįstami iš Erso žalios jau- 
nystės Floridoje arba Paryžiuje; gerasis senukas Mortis Dontas su 
žmona. Dontas turi deimanto dirbtuves Briugėje ir Antverpene, 
kalba miglotu, bet dideliu skaičiumi kalbų, kurpia rafinuotus dau- 
giakalbius kalambūrus, kuriuos reikia ilgokai aiškinti, remia festi- 
valius ir žaidžia su Ersu metafizinį futbolą. Ponia Dont - kaip kokia 
ponia Kromelink, tik dešimt kartų labiau, - iš tiesų kraupi būtybė, 
vadovaujanti Belgijos jojimo draugijai, vairuojanti Donto „Bugatti“ 
ir lepinanti pekiną, it putlių dūmų kamuoliuką, vardu Vei Vei. Nea- 
bejoju, kad sutiksi ją ir vėlesniuose laiškuose. 

Giminaičių skysta: Ersas buvo vienturtis, o buvusi įtakinga Kro- 
melinkų šeima atkakliai demonstravo sugebėjimą lemiamais karo 
momentais paremti ne tą pusę. Kai Ersas su žmona grįžo iš Skan- 
dinavijos, dauguma tų, kurie nežuvo kare, buvo nugaluoti skurdo 
ir ligų. Kiti mirė pabėgę į užjūrius. Kartais apsilanko ponios Kro- 
melink senoji guvernantė ir pora diengalių tetų, bet jos tyliai sėdi 
kampe kaip seni skrybėlių stovai. 

Praeitą savaitę, iš anksto nepranešęs, antrąją migrenos dieną 
užsuko dirigentas Tadeušas Augustovskis, didelis Erso šalininkas 
savo gimtojoje Krokuvoje. P. Kromelink nebuvo namie, ir p. Vi- 
lems atėjo pas mane visa susijautrinusi ir prašė užimti iškilųjį 
svečią. Negalėjau apvilti. Augustovskis prancūziškai kalba taip pat 

gerai kaip aš, ir mudu visą popietę žvejojome ir ginčijomės apie 
dodekafonininkus. Jis mano, kad jie visi šarlatanai, o aš nemanau. 
Papasakojo man istorijų apie orkestrą kare ir vieną neapsakomai 
nešvankų anekdotą, jam reikia gestikuliuoti rankomis, tad teks 
palaukti, kol susitiksime. Aš sužvejojau vienuolikos colių upėtakį, 
o Augustovskis nustvėrė baisingą strepetį. Kai temstant grįžome, 
Ersas buvo atsikėlęs, ir lenkas pasakė, kad su manimi Ersui pasi- 
sekę. Tas numykė kažką panašaus į „Tikrai“. Kerintis pagyrimas. 
P. Vilems anaiptol nebuvo pakerėta mūsų žvynuotų laimikių, bet 
išskrodė juos, ištroškino svieste su druska, ir ant šakučių žuviai 
jie tirpte tirpo. Kitą rytą išvažiuodamas Augustovskis davė man 
savo vizitinę kortelę. Langam Korte jis turi apartamentus apsilan- 
kymams Londone, ir pakvietė mane apsistoti pas jį per kitų metų 
festivalį. Kakarieku! 

Zedelghemo pilis nėra toks labirintinis Ašerių namas", koks iš 
pradžių atrodo. Tiesa, jo vakarinis sparnas, paliktas uždarytomis 
langinėmis ir su aptiesalais nuo dulkių siekiant modernizuoti ir 
išlaikyti rytinį, yra apgailėtinos būklės, ir bijau, kad jau L. greitai 
jam reikės griovėjų paslaugų. Vieną lietingą popietę apvaikščiojau 
jo kambarius. Drėgmė baisinga, voratinkliuose kabo nubyrėjęs tin- 
kas, ant nuzulintų akmenų traška pelių ir šikšnosparnių išmatos, 
gipsiniai herbų skydai virš židinių apnešti laiko smėliu. Ta pati is- 
torija išorėje: plytines sienas reikia iš naujo glaistyti, stoge trūksta 
čerpių, sienų dantys nukritę ant žemės guli krūvomis, viduram- 
žių smiltainį išvagojęs lietaus vanduo. Kromelingai prasigyveno iš 
Kongo investicijų, bet karo neišgyveno nė vienas giminės vyras, ir 
Zedelghemo „nuomininkai“ fricai nuosekliai išlupo viską, ką buvo 
verta išplėšti. 

Tačiau rytinis sparnas yra jaukus lizdelis, nors pakilus vėjui stogo 
sijos braška kaip laivas. Yra įnoringa centrinio šildymo sistema ir 


* Iš E. A. Poe apsakymo. 

elementari elektros instaliacija, nuo jungiklių krečianti su traškesiu. 
P. Kromelink tėvas, būdamas pakankamai įžvalgus, išmokė dukterį 
dvaro verslo, ir dabar ji nuomoja žemę kaimynams ūkininkams, ir, 
kaip suprantu, iš to daugmaž išlaiko pilį. Šiais laikais į tokį laimėji- 
mą nederėtų nusispjauti. 

Eva - vis dar pasipūtusi panelytė, nepakenčiama kaip mano sese- 
rys, bet jos priešiškumui prilygsta ir protas. Be brangiosios Neferti- 
tės, jos hobiai yra raukytis ir vaizduoti kankinę. Ji mėgsta iškamuoti 
jautresnes šeimynykštes iki ašarų, o paskui atidrožusi pareiškia: „Ji 
vėl puolė į ašaras, mama, tu negali jos išmokyti normalaus elgesio?“ 
Ji suvokė, kad aš nesu normalus taikinys, ir pradėjo karą iki išseki- 
nimo: „Tėti, kiek laiko ponas Frobišeris ketina būti mūsų namuo- 
se?“ „Tėti, ar tu ponui Frobišeriui moki tiek pat, kiek Hendrikui?“ 
„Oi, aš tik paklausiau, mama, nemaniau, kad pono Frobišerio tar- 
nyba - tokia delikati tema.“ Nemalonu pripažinti, bet ji klibina man 
nervus, nieko nepadarysi. Praeitą šeštadienį dar kartą su ja susidū- 
riau - veikiau susipliekiau. Nusinešiau Erso bibliją - „Also sprach 
Zarathustra' - ant akmeninio tilto, vedančio į gluosniais apaugusią 
ežero salelę. Svilinanti popietė, net pavėsyje prakaitavau kaip šeškas. 
Po dešimties puslapių pamaniau, kad Nietzsche mane skaito, o ne aš 
jį, tad žiūrėjau į vandens blakes ir tritonus, o galvoje orkestras grojo 
Fredo Delijaus „Orą ir šokį“. Saldus florentietiškas gabalas, bet jo 
mieguista fleita gana vykusi. 

Ūmai pasijutau esąs tokiame giliame griovyje, kad iš dangaus te- 
buvo tik ruožas tolimoje aukštybėje, nutvieskiamas šviesesnių už 
dieną žybsnių. Palei griovį patruliavo laukiniai, raiti ant milžiniškų, 
piktadančių rudų žiurkių, kurios iššniukštinėjusios prasčiokus ket- 
virčiuodavo. Nužingsniavau, stengdamasis atrodyti pasiturintis ir 
nepulti paniškai bėgti, o tada susitikau Evą. Tariau jai: 

— Ojūs čia kokį velnią veikiate? 

Eva įniršusi atkirto: 

— Ce lac appartient d ma famille depuis ciną siėcles! Vous ėtes ici 

depuis combien de temps exactement? Bien trois semaines! Alors vous 
voyez, je vais oū bon me semble! 

Jos pyktis jautėsi kone fiziškai - spyris tavo nuolankiam susiraši- 
nėtojui į veidą. To ir nusipelniau. Apkaltinau ją įsibrovus į motinos 
dvarą. Pabaigtinai pabudęs atsikapanojau ant kojų, puoliau atsipra- 
šinėti, ėmiau aiškinti, kad kalbėjau sapnuodamas. Visai užmiršau 
apie ežerą. Pliūkštelėjau į vandenį kaip suš. idiotas! Permirkau! 
Laimė, ta kūdra tik iki bambos, ir Dievas išgelbėjo brangųjį Erso 
Nietzschę nuo mano maudynių. Kai Eva galiausiai sutramdė juo- 
ką, pasakiau, kad man malonu bent kartą ją matyti nesusiraukusią. 
Mano plaukuose plūdena, - atsakė ji angliškai. Nusileidau iki to, 
kad globėjiškai pagyriau jos kalbų mokėjimą. Ji atsikirto: 

— Anglui padaryti įspūdį nedaug tereikia. 

Ir nuėjo. Nespėjau sugalvoti šmaikštaus atsako, tad mergiotė lai- 
mėjo ši setą. 

O dabar dėkis domėn, kai aš kalbu apie knygas ir pasipelnijimą. 
Savo kambaryje naršydamas nišą su knygomis užtikau keistą nuge- 
nėtą tomą, ir norėčiau, kad man suieškotum sveiką egzempliorių. 
Jis prasideda nuo 99-to puslapio, viršelių nėra, įrišimas iširęs. Iš šio 
menko laimikio galiu numanyti, kad tai yra San Fransisko nota- 
ro Adamo Juingo redaguotas dienoraštis apie kelionę iš Sidnėjaus 
į Kaliforniją. Minima aukso karštinė, tai, matyt, kalbama apie 1849 
arba 1850 metus. Atrodo, kad dienoraštį po mirties išleido Juingo 
sūnus (?). Juingas man primena Melvilleio lebedą Delaną „Benite 
Serene', aklai pražiopsantį visus sąmokslininkus, - jis nenutuokia, 
kad jo patikimas dr. Henris Gusas yra vampyras, kurstantis jo hipo- 
chondriją, idant jį lėtai nunuodytų dėl pinigų. 

Kažko įtartinas dienoraščio autentiškumas - kaip tikram dieno- 
raščiui atrodo per rišliai sudėstyta, ir kalba skamba ne visai natūra- 
liai, - bet kas gi imtųsi falsifikuoti tokį dienoraštį, ir kam? 


* Šitas ežeras priklauso mano šeimai penkis šimtmečius! O jūs kiekgi laiko čia esate? Gal vos 
tris savaites! Tai, žinokit, vaikštau, kur man patinka! 

Itin apmaudu, kad po kokių keturiasdešimties puslapių pasako- 
jimas nutrūksta vidury sakinio, kur įrišimas visai nudilęs. Išnaršiau 
biblioteką nuo viršaus iki apačios, bet to prakeikto skaitinio rasti 
nepavyko. Vargu ar mums verta atkreipti Erso arba p. Kromelink 
dėmesį į jų nekataloguotus bibliografinius turtus, tad esu aklavie- 
tėje. Gal tu paklaustum Oto Janšo Keitneso gatvėje, ar jis žino ką 
nors apie tą Adamą Juingą? Pusiau perskaityta knyga - kaip pusiau 
baigtas meilės romanas. 

Pridedu seniausių Zedelghemo bibliotekos leidinių aprašą. Kaip 
matai, kai kurios pozicijos 1. ankstyvos, XVII a. pirma pusė, tad 
daug nedelsdamas atsiųsk man geriausias kainas, kurias gali pasiū- 
lyti Janšas, ir kad tas nagas paspirgėtų, užsimink, jog esi sudominęs 
ir Paryžiaus prekeivius. 


Nuoširdžiai 
R. E 


Chateau Zedelghem 
1931.VII.28 


Siksmitai, 

Yra proga truputį atšvęsti. Prieš dvi dienas mudu su Ersu nuskynė- 
me savo pirmą bendradarbiavimo vaisių - trumpą simfoninę poe- 
mą „Der Todtenvogel“. Kai atkasiau tą kūrinį, tai buvo drovi seno 
teutonų himno aranžuotė, pamesta kaip žuvis ant kranto dėl Erso 
blogėjančios regos. Mudviejų nauja versija - mįslingas padaras. Esa- 
ma aidų iš Wagnerio „Žiedo“, paskui tema suaižoma iki stravins- 
kiško košmaro, prižiūrimo sibeliškų baidų. Siaubinga iki apsilaižy- 
mo - norėčiau, kad išgirstum. Užbaigiama fleitos solo, bet tai ne 
skrajonėmis paperkantis fleitizmas, o pavadinimo mirties paukštis, 
lygiai prakeikiantis ir pirmagimius, ir paskutiniuosius. 

Vakar grįždamas iš Paryžiaus vėl apsilankė Augustovskis. Jis per- 
skaitė partitūrą ir kastuvais žėrė pagyrimus, kaip kūrikas anglis. Ne 
be reikalo! Tai tobuliausia man žinoma simfoninė poema, parašyta 
po karo; ir turiu pasakyti tau, Siksmitai, kad nemažai jos geriausių 
idėjų sumanytos mano. Matyt, sekretorius turi susitaikyti su tuo, 
kad reikia išsižadėti savo dalies autorystės, bet užsičiaupti niekada 
nėra lengva. Tačiau geriausia dar priešaky - Augustovskis nori, kad 
kūrinio premjera įvyktų su jo paties lazdele už trijų savačių Kroku- 
vos festivalyje! 

Vakar atsikėliau su aušra ir visą dieną perrašinėjau į švarraštį. 
Staiga pasirodė, kad kūrinys visai netrumpas. Man nuo rašymo nu- 
tirpo ranka, akyse įsispaudė penklinės, bet iki vakarienės baigiau. 
Atšventėme keturiese išgerdami penkis butelius vyno. Desertui 
buvo geriausias muskatelis. 

Dabar esu Zedelghemo auksinis berniukas. Jau L. seniai buvau 
kieno nors auksinis berniukas, ir man tai visai patinka. Jokasta 
pasiūlė man persikraustyti iš svečių kambario į vieną iš didesnių 
nenaudojamų trečio aukšto miegamųjų, apstatytą viskuo, kas pa- 
traukė mano akį kitur Zedelgheme. Ersas pritarė pasiūlymui, tad aš 
pasakiau sutinkąs. Mano susižavėjimui, Pasipūtusi Panelytė prara- 
do savitvardą ir užkniaukė: 

— Oi, mama, kodėl gi jūs jo tiesiog neįrašot į testamentą? Kodėl 
jam neatidavus pusės dvaro? 

Ji neatsiprašiusi nuėjo nuo stalo. Ersas sukrankė: 

— Pirma gera mintis, mergaitės sumanyta per septyniolika metų! - 
taip garsiai, kad ir ji girdėtų. - Frobišeris, po velniais, bent užsidirba 
savo išlaikymą! 

Šeimininkai nenorėjo nė girdėti mano atsiprašymų - sakė, kad 
Eva turėtų atsiprašyti manęs ir kad jai reikia susipažinus su Koper- 
niku atsikratyti požiūrio, jog visata sukasi aplink ją. Man tai nu- 
skambėjo kaip muzika. Dar Evos klausimu: I. greitai su dvidešimčia 
klasės draugų ji važiuos į Šveicariją pasimokyti pora mėnesių susi- 

giminiavusioje mokykloje. Vėl muzika! Tai bus lyg iškristų supu- 
vęs dantis. Mano naujasis kambarys toks didelis, kad būtų galima 
žaisti badmintoną poromis; čia stovi lova su keturiais stulpeliais ir 
užuolaidomis, nuo kurių turėjau nukratyti pernykščius drugius; 
nuo sienų it slibino žvynai lupasi Kordobos vilna; bet jis savotiš- 
kai patrauklus: indigo spalvos stiklinis rutulys, šakotu riešutmedžiu 
inkrustuota ginklų spinta, šeši karališki krėslai ir platanalapio kle- 
vo rašomasis stalas, ant kurio rašau šį laišką. Sausmedis praleidžia 
daug nėriniuotos šviesos. Pietuose atsiveria vaizdas į papilkėjusį 
sodą su apkarpytais medžiais. Vakaruose pievoje ganosi karvės ir iš 
už miško kyla bažnyčios bokštas. Jo varpai - mano laikrodis. (Iš tik- 
rųjų Zedelghemas gali pasigirti daugybe antikvarinių laikrodžių — 
vieni suskamba per anksti, kiti per vėlai, kaip miniatiūrinė Briugė.) 
Apkritai čia viena kita padala prašmatniau negu mūsų kambariuose 
Vaimano skersgatvyje, viena kita padala kukliau negu „Savoy“ arba 
„Imperial“ viešbutyje, bet erdvu ir saugu. Jeigu tik neiškrėsiu ko 
nors netašyto ar nediskretiško. 

Ir čia man mintyse iškyla madam Jokasta Kromelink. Trauk vel- 
niai mano akis, Siksmitai, jeigu ši moteris nepradėjo subtiliai su 
manimi flirtuoti. Jos žodžių, akių ir brūkštelėjimų ranka dvipras- 
miškumas pernelyg tikras, kad būtų atsitiktinis. Pats pagalvok. Va- 
kar popietę, man savo kambaryje studijuojant retą Balakirevo jau- 
nystės kūrinį, į duris pasibeldė p. Kromelink. Vilkėjo jojikės švarką, 
į kuodą pakelti plaukai atvėrė gana gundantį kaklą. 

— Mano vyras paruošė jums dovaną, - tarė ji įėjusi man pasitrau- 
kus. - Štai. „Todtenvogel“ užbaigimo proga. Žinot, Robertai, - jos 
liežuvis sudelsia ties „Roberto“ f, - Vivianas labai laimingas, kad vėl 
gali dirbti. Jau kažin kiek metų nebuvo toks žvitrus. Tai tik simbo- 
linė dovana. Apsivilkit. — Ji padavė man puošnią liemenę, Osma- 
nų stiliaus šilkinį drabužį, tokio išskirtinio sukirpimo, kad niekada 
nebus nei madinga, nei išėjusi iš mados. - Pirkau ją mūsų medaus 
mėnesį Kaire, kai jis buvo jūsų metų. Jis jos nebedėvės. 

Pasakiau, kad man labai malonu, bet užginčijau negalįs priimti 
tokio jų atminimui brangaus rūbo. 

— Kaip tik todėl ir norime, kad ją dėvėtumėt. Į ją įausti mūsų 
prisiminimai. Apsivilkit. - Padariau kaip raginamas, ir ji paglostė 
ją - neva (?) nubraukdama pūkelius. - Prieikit prie veidrodžio! — 
Priėjau. Moteriškė atsistojo vos per sprindį man už nugaros. - Per 
graži užleisti kandžių kiaušinėliams - nesutinkat? 

Taip, sutikau. Jos šypsena buvo dviprasmiška. Jeigu mes būtu- 
mėme kurio nors alsaus Emilės romano personažai, suvedžiotojos 
rankos būtų apsikabinusios nekalto jaunuolio liemenį, bet Jokasta - 
gudresnė veikėja. 

— Jūs visiškai tokio pat sudėjimo kaip Vivianas buvo jūsų am- 
Žiaus. Keista, ar ne? 

Taip, aš vėl sutikau. Jos nagai išvadavo mano plaukų sruogą, pri- 
spaustą liemenės. 

Nei atstūmiau jos, nei paskatinau. Viskam savas laikas. P. Krome- 
link išėjo nebetarusi nė žodžio. 

Per priešpiečius Hendrikas atnešė žinią, kad Nėrbekėje išplėštas 
dr. Egreto namas. Laimė, žmonės nenukentėjo, bet policija paskel- 
bė perspėjimą saugotis čigonų ir banditų. Naktį reikėtų pasirūpinti 
namų saugumu. Jokasta pasipurtė ir tarė, esą gerai, kad aš Zedelghe- 
me ir galįs ją apsaugoti. Prisipažinau Itone buvęs neprastas kumš- 
tininkas, bet suabejojau, ar galėčiau sudoroti visą banditų gaują. 
Gal galėčiau palaikyti Hendriko rankšluostį, kol jis juos prideramai 
kuls. Ersas nieko nepasakė, bet vakare iš nosinės išvyniojo „Lugerį“ 
Jokasta subarė Ersą, kad prie vakarienės stalo rodo pistoletą, bet jis 
jos nepaisė. 

- Kai grįžom iš Geteborgo, radau šitą žvėrelį su šoviniais paslėptą 
po išklibusia grindų lenta, - paaiškino jis. - Prūsų kapitonas arba 
paskubomis išbėgo, arba pats žuvo. Jis jį ten įkišo, matyt, apsidraus- 
damas nuo maištininkų ir neprašytų svečių. Dėl to ir aš jį laikau prie 
savo lovos. 

Paklausiau, ar negalėčiau EaBISbA nes esu čiupinėjęs tik me- 
džioklinius šautuvus. 

- Būtinai, - atsakė Ersas ir padavė man. Šitas smagus geležinis 
daiktelis bent vieną žmogų yra nužudęs - statyčiau už tai savo pa- 
likimą, jeigu dar turėčiau. - Tai matai, - suktai nusijuokė Ersas, — 
nors ir senas aklas luošys, turiu aš dar kuo įkąsti. Vienas ginkluotas 
aklas žmogus, turintis /. mažai ką prarasti. Įsivaizduoji, kiek košės 
galiu privirti! 

Nė nesumoju, ar grėsmę jo balse aš tik įsivaizdavau. 

Puikios naujienos iš Janšo, tik neminėk jam, kad aš taip sakiau. 
Išsiųsiu tuos tris tomus iš Briugės, kai ten būsiu, - čia, Nėrbekėje, 
pašto viršininkui nesvetimas smalsumas, aš juo nepasitikiu. Įprasti- 
nis atsargumas. Mano pelną pervesk į Belgijos pirmąjį banką, Cent- 
rinį skyrių Briugėje - Dontas spragtelėjo pirštais, ir direktorius ati- 
darė man sąskaitą. Neabejoju, kad jų sąraše yra tik vienas Robertas 
Frobišeris. 

Geriausia naujiena iš visų: vėl ėmiau pats komponuoti. 


Nuoširdžiai 
R. E 


Zedelghemas 
1931.VIII.16 


Siksmitai, 

Vasara pasuko geismų kryptimi: mudu su Erso žmona - meilužiai. 
Nesibaugink! Tik fizine prasme. Praeitą savaitę ji vieną naktį atėjo 
į mano kambarį, užrakino paskui save duris ir, mudviem netariant 
nė žodžio, nusirengė. Nenoriu girtis, bet jos apsilankymas manęs 
nenustebino. Netgi buvau palikęs jai pravertas duris. Žinai, Siks- 

mitai, turėtum pabandyti pasimėgauti mylėdamasis visiškoje tyloje. 
Visas tas lalesys persimaino į palaimą, jeigu tik užsičiaupi. 

Atrakinus moters kūną, prakiūra ir jos paslapčių skrynelė. (Tu- 
rėtum kartą jų pabandyti, turiu galvoje moterų.) Bene tai susiję su 
tuo, kad jos beviltiškai lošia kortomis? Po akto man smagiau tie- 
siog ramiai gulėti, bet Jokasta impulsyviai šnekėjo, tarsi norėdama 
palaidoti mudviejų didelę juodą paslaptį po krūva mažesnių pilkų. 
Pasirodo, per jų ilgą atsiskyrimą Ersas 1915 m. Kopenhagos vieš- 
namyje užsikrėtė sifiliu ir nuo tų metų žmonos netenkino; gimus 
Evai, gydytojas pasakė Jokastai, kad ji nebegalėsianti pastoti. Ji 1. iš- 
ranki dėl savo nedažnų romanų, bet yra įsitikinusi turinti tam teisę. 
Tvirtino tebemylinti Ersą. Aš abejodamas numykiau. Tai, kad meilė 
myli ištikimybę, atkirto ji, yra mitas, suregztas vyrų iš nepasitikėji- 
mo savimi. 

Kalbėjo ir apie Evą. Ji nerimauja, kad taip uoliai diegė dukteriai 
padorumo jausmą, ir jiedvi taip ir netapo draugėmis, o dabar, atro- 
do, kumelaitė jau pabėgusi. Snūstelėjau per šias trivialias tragedijas, 
bet ateityje su danais būsiu atsargesnis, ir ypač su Danijos viešna- 
miais. 

J. įsigeidė antros porcijos, tarsi siekdama prisiklijuoti prie manęs. 
Neprieštaravau. Tas jojikės kūnas pateikė daugiau elastingumo, nei 
paprastai gauni iš brandžios moters, ir daugiau meistrystės nei iš 
daugelio pigių kumelių, kurias esu jodinęs. Galima spėti, kad į pra- 
eitį tęsiasi ilga eilė jaunų eržilų, pakviestų pasivaišinti jos ėdžiose. Ir 
iš tiesų - prieš man galutinai mingant ji tarė: 

— Kartą, prieš karą, Zedelgheme savaitę praleido Debussy. Jeigu 
neklystu, jis miegojo kaip tik šitoje lovoje. 

Subtili gaidelė jos balse leido manyti ją čia buvus su juo. Neat- 
mestina. Girdėjau, Claude3 traukęs kiekvienas sijonas, o juk jis buvo 
prancūzas. 

Rytą į duris pasibeldus Liusilei su vandeniu skutimuisi, aš buvau 
vienut vienas. Per pusryčius, malonu pabrėžti, J. elgėsi taip pat atsai- 

niai kaip ir aš. Netgi šiek tiek pasišiaušė, kai man ant medžiaginės 
servetėlės nutiško truputis uogienės, o V. E. ją subarė: 

— Nebūk tokia dyglė, Jokasta! Juk ne tavo dailios rankelės turės 
išvalyti šią dėmę. 

Svetimavimas, Siskmitai, yra toks duetas, kuriame keblu susidai- 
nuoti, - kaip ir kontraktiniame bridže, reikia vengti žioplesnių už 
save partnerių, nes galima kraupiai įklimpti. 

Kaltės jausmas? Nė kiek. Ragus įstačiusiojo triumfas? Ne ypač, 
ne. Tik tiek, kad dar širstu ant Erso. Aną dieną vakarienės buvo atėję 
Dontai, ir ponia D. paprašė pianino muzikos, kad geriau virškintų, 
tai aš paskambinau tą „Monso angelą , kurį prieš dvejus metus pa- 
rašiau, kai mudu vasaros atostogas leidome Silio salose, bet autorys- 
tės atsižadėjau sakydamas, kad sukūrė „draugas“. Jį vis perrašinėjau, 
ir dabar jis geresnis, sklandesnis ir subtilesnis negu tos putojančios 
šubertinės stilizacijos, kurias kepė V. E. būdamas mano amžiaus. 
J. ir Dontams taip patiko, kad reikalavo pakartoti. Sugrojus vos šešis 
taktus, V. E. griebėsi iki tol negirdėto veto. 

— Tavo draugui patarčiau pirmiau įvaldyti klasikus ir tik paskui 
išdykauti su modernistais. 

Skamba kaip gana nekaltas patarimas? Tačiau „draugui jis ištarė 
ypatingu pustoniu, man išdavusiu, kad jam žinoma draugo tikroji 
tapatybė. Gal jis pats pasitelkė tokią gudrybę Osle pas Griegą? 

— Nuodugniai neįvaldęs kontrapunkto ir harmonijos, - pūkštė 
V. E., - tas vaikinas nieko nepasieks ir tebus tuščių triukų dalintojas. 
Pasakyk tai savo draugui nuo manęs. 

Aš tylėdamas niršau. V. E. liepė J. uždėti savo paties pučiamų- 
jų kvinteto „Sirokas“ gramofono plokštelę. Ji pakluso nirtulingam 
senam tironui. Guosdamasis prisiminiau, kaip J. kūnas atrodo po 
vasarine krepdešino suknele ir kaip godžiai ji įsliuogia į mano lovą. 
L. gerai, šiek tiek piktdžiugiškai pasimėgausiu savo darbdavio ra- 
gais. Taip jam ir reikia. Senas ligotas pedantas vis dėlto tebėra pe- 
dantas. 

Po koncerto Krokuvoje Augustovskis atsiuntė šią mįslingą te- 
legramą. Verčiu iš prancūzų: PIRMAS TODTENVOGEL SUGLUMINO 
TŠK ANTRAS ATLIKIMAS KUMŠTYNĖS TŠK TREČIAS IŠGARBINTAS TŠK 
KETVIRTAS KALBA VISAS MIESTAS TšK. Nežinojome, ką galvoti, bet 
iš paskos telegramai atėjo laikraščių iškarpos, koncerto programos 
antroje pusėje išverstos Augustovskio. Taigi, mūsų „Todtenvogel“ su- 
kėlė daug triukšmo! Kaip suprantame, Wagnerio temų dezintegraciją 
kritikai interpretavo kaip tiesų puolimą prieš Vokietijos Respubliką. 
Parlamentarų nacionalistų grupė spaudė festivalio vadovybę surengti 
penktą atlikimą. Teatras, matydamas pajamas, maloniai sutiko. Vo- 
kietijos ambasadorius pareiškė oficialų protestą, tad šeštasis buvo 
išpirktas per parą. Visa tai lėmė, kad Erso akcijų kursas pakilo į ne- 
regėtas aukštumas visur, išskyrus Vokietiją, ten jis, regis, smerkiamas 
kaip šėtoniškas žydas. Žemyno nacionaliniai laikraščiai parašė jam 
prašymus duoti interviu. Aš turiu malonumo visiems siųsti pro forma 
mandagius, bet tvirtus atsisakymus. „Aš užsiėmęs kūryba, - niur- 
na Ersas. - Jeigu jiems įdomu, ką „norėjau pasakyti“, tegul klausosi 
mano suknistos muzikos.“ Vis dėlto jis mėgaujasi rodomu dėmesiu. 
Net p. Vilems pripažįsta, kad man atvykus maestro yra pagyvėjęs. 

Evos fronte tęsiasi susirėmimai. Neramu, kad ji užuodžia, jog pa- 
puvę mano santykiai su tėvu. Viešai stebisi, kad negaunu laiškų iš 
šeimos arba kad neatsiunčia mano drabužių. Paklausė, ar kuri nors 
mano sesuo nenorėtų su ja susirašinėti. Kad laimėčiau laiko, turėjau 
pažadėti perduoti joms jos pasiūlymą, ir man, regis, prireiks, kad tu 
padarytum dar vieną klastotę. Labai pasistenk. Ta sukta raganaitė 
yra vos ne aš pats moterišku pavidalu. 

Rugpjūtis šiemet Belgijoje svilina karščiais. Pieva gelsta, sodinin- 
kas nuogąstauja dėl gaisrų, ūkininkai nerimauja dėl derliaus, bet 
parodyk man ramų ūkininką, ir aš parodysiu tau sveiko proto diri- 
gentą. Dabar užklijuosiu šį voką ir per mišką už ežero nueisiu į kai- 
mo paštą. Šitų lapų čia tikrai neverta palikti, nes dar ims ir užtiks 
viena septyniolikmetė knislė. 

Dabar prie svarbiojo reikalo. Taip, aš susitiksiu su Otu Janšu Briu- 
gėje ir asmeniškai perduosiu jam tuos iliustruotus rankraščius, bet 
tu turi tarpininkauti dėl visų detalių. Nenoriu, kad Janšas sužinotų, 
kieno svetingumu aš naudojuosi. Janšas yra gobšus, glitus glemžikas, 
kaip ir visi antikvarininkai, tik dar labiau. Jis nedvejodamas pamėgin- 
tų šantažuoti, kad numuštų kainą arba apskritai išsiverstų be kainos. 
Pasakyk jam, kad lauksiu švaraus užmokesčio šiugždančiais bankno- 
tais, - jokie skolos raštai su manim neišdegs. Tada nusiųsiu tau pašto 
perlaidą kartu su suma, kurią man paskolinai. Šitaip tu nebūsi įveltas, 
jeigu atsitiks kokia išdaiga. Aš jau esu susikompromitavęs, tad jį įduo- 
damas reputacijos nebeprarasčiau. Pasakyk Janšui ir tai. 


Nuoširdžiai 
R.E 


Zedelghemas 
1931.VIII.16, vakaras 


Siksmitai, 
Tavo nuobodus laiškas nuo mano tėvo „advokato“ buvo būgnų tū- 
zas. Bravo. Balsu perskaičiau per pusryčius - nelabai sudominau. 
Safron Voldeno pašto antspaudas irgi meistriškas triukas. Bene tu 
tikrai pats nusivilkai iš savo laboratorijos į jį saulėtą Esekso popie- 
tę ir išsiuntei? Ersas pakvietė mūsų „p. Kamingsą aplankyti mane 
Zedelgheme, bet tu buvai parašęs, kad laiko maža, tai p. Kromelink 
pasakė, kad Hendrikas nuveš mane į miestą pasirašyti dokumentų. 
Ersas ėmė bambėti, kad bus prarasta darbo diena, bet jis laimingas 
tik tada, kai bamba. 

Šį rasotą rytą važiavome su Hendriku tais pačiais keliais, kuriais 
aš vasaros pradžioje atmyniau iš Briugės. Vilkėjau dabitišką Erso 

švarką - nemažai jo drabužių kraustosi į mano spintą, o nedauge- 
lis mano skudurų, išgelbėtų iš „Imperialo“ gniaužtų, ima nusidėvė- 
ti. Prie užpakalinio buferio buvo pririštas „Enfieldas“, tad aš tesėjau 
pažadą grąžinti šį dviratį gerajam policininkui. Mūsų velenu įrištą 
grobį užmaskavau natų popieriumi, - visi Zedelgheme žino, kad su 
juo niekada nesiskiriu, - ir nuo atsitiktinių žvilgsnių įkišau į pasi- 
savintą suskretusią kuprinę. Hendrikas nuleido „Cowley“ stogą, tad 
šnekėtis buvo per daug vėjuota. Nekalbus vyrukas, kaip ir dera jo pa- 
dėčiai. Keista pripažinti, bet, ėmęs aptarnauti p. Kromelink, kebliau 
jaučiuosi su vyro kamerdineriu negu su pačiu vyru. (Jokasta vis dar 
rodo man savo malonę kas trečią ar kas ketvirtą naktį, tik ne tada, 
kai namie būna Eva, ir L. protingai daro. Be to, nebūtina suryti savo 
gimtadienio šokoladą visą iš karto.) Mano nejaukumas kyla iš tiki- 
mybės, kad Hendrikas žino. O, mes viršutiniuose aukštuose mėgs- 
tame puikuotis savo gudrumu, tačiau tiems, kas nuvelka patalynę, 
paslapčių nėra. Per daug nesijaudinu. Nereikia kelti tarnams nepro- 
tingų reikalavimų, o Hendrikas, būdamas pakankamai nuovokus, 
viltis deda į ryžtingą šeimininkę, kuriai dar daug metų priešaky, o ne 
į invalidą šeimininką su Erso perspektyvomis. Tiesą sakant, keistas 
tas Hendrikas. Sunku atspėti jo polinkius. Būtų puikus krupjė. 

Jis išleido mane prie rotušės, atrišo „Enfieldą“ ir patraukė vykdyti 
visokių pavedimų bei, pasak jo, pareikšti pagarbos ligotai poseno- 
lei. Važiavau savo dviem ratais per turistų, moksleivių ir biurgerių 
minias ir tik keliskart pasiklydau. Policijos nuovadoje muzikalusis 
inspektorius mane sutiko itin entuziastingai ir nusiuntė kažką at- 
nešti kavos su pyragaičiais. Jis džiaugėsi, kad mano tarnyba pas Er- 
sus klostosi taip gerai. Man išėjus jau buvo dešimt ir metas susitikti. 
Neskubėjau. Prekybininkams leisti palūkėti - geras tonas. 

Janšas, rymodamas prie „Le Royal“ baro, pasitiko mane šiais žo- 
džiais: 

- Aha, kaip kažin ką, Nematomas Žmogus prašant liaudžiai su- 
grįžo! 

Na, jau tikrai, Siksmitai, tas karpotas senas Šailokas kas kartą, 
kai pakliūna man į akis, atrodo vis labiau atstumiantis. Bene jis 
laiko palėpėje nukišęs stebuklingą savo portretą, kuriame kasmet 
jaunėja? Galva neišneša, kodėl jis atrodė toks patenkintas mane pa- 
matęs. Apsidairiau vestibiulyje, ar netyko perspėti mano skolinto- 
jai - vienas vabalo žvilgsnis, ir būčiau dėjęs į kojas. Janšas perskaitė 
mano mintis. 

- Ko toks įtarus, Roberto? Jau aš tai vargu ar ieškosiu bėdos iš- 
dykusiai vištai, kuri deda tokius iliustruotus kiaušinius, ar ne? Nagi, 
sakyk, - jis parodė į barą, - kuo tu nuodijiesi? 

Atsakiau, kad būti su Janšu viename pastate, netgi tokiame di- 
deliame, yra užtektinai nuodinga, tad būčiau linkęs eiti tiesiai prie 
reikalo. Jis sukikeno, patapšnojo man per petį ir nusivedė į kambarį, 
rezervuotą mūsų sandėriui. Niekas įkandin neatsekė, bet tai nieko 
negarantavo. Ėmiau gailėtis, kad nepaprašiau tavęs suplanuoti vie- 
šesnį susitikimą, idant Tamo Bruerio smogikai negalėtų užmaukš- 
linti maišo man ant galvos, įmesti į lagaminą ir nusitempti atgal 
į Londoną. Ištraukiau knygas iš kuprinės, o jis iš švarko kišenės iš- 
mušti kainą teigdamas, kad šių foliantų būklė veikiau „patenkina- 
ma nei „gera“. Aš ramiai susivyniojau knygas, įsidėjau į kuprinę ir 
priverčiau šykštųjį žydą vytis mane koridoriumi, kol jis pripažino, 
kad knygos tikrai „geros“. Leidausi įkalbamas sugrįžti į tą kamba- 
rį, ten jis lėtai atskaičiavo banknotus, ir buvo sumokėta visa sutar- 
ta suma. Sutvarkius reikalą, atsiduso, pasiskundė, kad aš įvariau jį 
į bankrotą, nusišypsojo ta savo šypsena ir uždėjo plaukuotą leteną 
man ant kelio. Pasakiau, kad aš čia atėjau parduoti knygų. Jis pa- 
klausė - kodėl gi reikalai turėtų trukdyti malonumui? Argi tokiam 
jaunikaičiui užsienyje nepraverstų šiek tiek kišenpinigių? Po valan- 
dos palikau Janšą miegantį, o jo piniginę visai sulysusią. Patraukiau 


* Atvirkštinė aliuzija į Oscaro Wildeo romaną „Doriano Grėjaus portretas“. 

tiesiai į banką anapus aikštės, ir ten mane priėmė paties direktoriaus 
sekretorius. Saldžiabalsė mokumo paukštė. Kaip mėgsta sakyti tėtu- 
šis, „Savas prakaitas - geriausias atlygis!“ (tai nereiškia, kad jis kada 
nors pernelyg prakaitavo savo sinekūroje sakykloje). Paskui nuėjau 
į miesto muzikos parduotuvę, „Flagstad', ir nusipirkau plytą natų 
popieriaus, kad budrių akių labui turėčiau kuprinėje vietoj dingu- 
sios šūsnies. Išėjęs avalynės parduotuvės vitrinoje pamačiau porą 
rusvai žalių blauzdinių. Užėjau ir nusipirkau. Tabako krautuvėlėje 
pamačiau šagrenės odos portsigarą. Nusipirkau. 

Liko prastumti dvi valandas. Kavinėje išgėriau šalto alaus, pas- 
kui dar vieną ir dar vieną, ir surūkiau visą pakelį skanių prancūziš- 
kų cigarečių. Janšo pinigai - anaiptol ne slibino lobis, bet, dievaži, 
jausmas neblogesnis. Paskui susiradau nuošalią bažnyčią (šalinausi 
turistinių vietų, kad išvengčiau suirzusių knygų prekybininkų) su 
žvakėmis, šešėliais, graudulingais kankiniais, smilkalais. Nebuvau 
bažnyčioje nuo to ryto, kai tėtušis mane išmetė. Vis trinksėjo lauko 
durys. Įėjo liesos senės, uždegė žvakes, išėjo. Aukų skrynelės spyna 
buvo iš geriausių. Žmonės klūpomis meldėsi, kai kurie krutindami 
lūpas. Pavydžiu jiems, tikrai taip. Pavydžiu ir Dievui, žinančiam jų 
paslaptis. Tikėjimas, mažiausiai išskirtinis klubas Žemėje, turi vy- 
lingiausią durininką. Ižengęs pro jo plačiai atvertas duris, aš kaskart 
vėl atsiduriu gatvėje. Kaip galėdamas stengiausi atsiduoti palaimin- 
goms mintims, bet mano vaizduotės pirštai vis braukė per Jokastą. 
Net vitražų šventieji ir kankiniai truputėlį jaudina. Nemanau, kad 
tokios mintys priartins mane prie Dangaus. Galiausiai mane išbru- 
ko Bacho motetas - choristai dainavo prakeiktinai blogai, bet var- 
gonininkui vienintelė išganymo viltis buvo kulka į smegenis. Taip 
jam ir pasakiau, taktas ir santūrumas - puikūs dalykai šiaip sau ple- 
pantis, bet kalbant apie muziką negalima eiti užuolankomis. 

Sušukuotame suglaistytame viešajame sode, pavadintame Min- 
newater parku, tarp gluosnių, smulkiavaisių erškėčių ir lydinčių 
damų vaikštinėjo susikibę už parankių kavalieriai su panelėmis. 

Aklas išsekęs žmogelis griežė smuiku dėl išmaldos. Va tas tai mo- 
kėjo groti. Paprašiau „Bonsoir, Paris!“, ir jis atliko taip pakiliai, kad 
įspaudžiau jam į delną šiugždantį penkių frankų banknotą. Jis nu- 
siėmė tamsius akinius, patikrino vandens ženklą, sušuko savo nu- 
mylėto šventojo vardą, susirinko variokus ir spruko per gėlių lysves 
kvatodamasis kaip patrakėlis. Tas, kas pasakė „Už pinigus laimės 
nenusipirksi“, šio gero akivaizdžiai turėjo iki soties. 

Atsisėdau ant geležinio suolelio. Varpai išmušė vieną valandą — 
arti, toli, pramaišiui. Iš teisės ir prekybos kontorų išrėplino klerkai 
valgyti parke sumuštinių ir pasimėgauti žalumos dvelksmu. Galvo- 
jau, ar pavėluoti pas Hendriką, tik staiga - spėk, kas įplaukė į parką, 
nelydima jokios damos, drauge su dabitiškai išsipuošusiu gyvalaz- 
de, dvigubai už ją vyresniu, su įžūliai blyksinčiu vulgariu auksiniu 
sutuoktuvių žiedu ant piršto. Atspėjai iš pirmo karto. Eva. Pasislė- 
piau už laikraščio, klerko palikto ant suoliuko. Eva ėjo nesiliesdama 
prie savo draugužio, bet jiedu pradrožė pro mane su nevaržomo 
intymumo mina, kurios Eva stačiai niekada neparodo Zedelgheme. 
Aš bemat padariau akivaizdžią išvadą. 

Eva savo žetonus stato ant abejotinos kortos. Jis dudeno, siekda- 
mas būti nugirstas kitų ir padaryti jiems įspūdį: 

— Epocha priklauso tau, Eva, jeigu tu ir aplinkiniai nesusimąsty- 
dami laikotės to paties požiūrio į savo pasaulį. Štai todėl pražūsta 
toks žmogus, kuris keičiantis laikams pats nesikeičia. Leisiu sau pri- 
durti, kad dėl tos pačios priežasties žlunga ir imperijos. 

Šis filosofuojantis pilkas paukštis mane suglumino. Juk E. išvaiz- 
dos panelė galėtų susirasti geresnį, argi ne? Taip pat suglumino E. el- 
gesys. Vidury dienos, savo mieste! Bene ji nori pražudyti save? Gal 
ji viena iš tų Rossetti tipo liberalių sufražisčių? Nusekiau porelę per 
saugų atstumą iki sublokuoto namo prabangioje gatvėje. Vyriškis 
užmetė baikštų žvilgsnį į gatvę ir tada įkišo raktą į spyną. Aš nėriau 
į skersgatvį. Įsivaizduok Frobišerį, piktdžiugiškai trinantį rankas! 

Eva, kaip visada, sugrįžo penktadienio pavakare. Vestibiulyje tarp 

jos kambario ir durų į arklides stovi ąžuolinis sostas. Ten aš ir įsitai- 
siau. Deja, užsižiūrėjau į seno stiklo atspalvių gamą ir nepastebėjau 
E. su jojiko vytiniu rankoje, nė nenutuokiančios, kad čia jai sureng- 
ta pasala. 

- Sagit-il dun guet-apens? Si vous voulez discuter avec moi dun 
problėme personnel, vous pourriez me prėvenir?" 

Šitaip netikėtai užkluptas, išsakiau užėjusią mintį balsu. Eva pa- 
sigavo vieną žodį. 

— Šnipe jūs mane pavadinot? Une mouchard? Ce nest pas un mot 
aimable, Mr. Frobisher. Si vous dites gue je suis une moucharde, vous 
allez nuire d ma rėputation. Et si vous nuisez d ma rėputation, eh 
bien, il faudra gue je ruine la vėtre!“ 

Aš pavėluotai atidengiau ugnį. Taip, kaip tik dėl reputacijos aš ją 
norįs perspėti. Net jeigu svetimšalis, apsilankęs Briugėje, pamatė ją 
pamokų metu Minevaterio parke susidėjusią su ištvirkusiu rupūže, 
tai tik laiko klausimas, kada visi miesto liežuvautojai Kromelinkų- 
Ersų pavardę ims valkioti po purvą! 

Akimirką pasirodė, kad ji skels man antausį, bet ji tuojau parau- 
do ir nulenkė galvą. Romiai pasiteiravo: 

— Avez-vous dit d ma mėre ce gue vous avez vu?" 

Atsakiau, kad ne, dar niekam nesakiau. E. rūpestingai nusitaikė: 

— Kvailai padarėte, mesjė Frobišeri, nes mama būtų pasakiu- 
si jums, kad tas paslaptingas „ištvirkėlis yra mesjė Van de Veldė, 
džentelmenas, pas kurio šeimą aš apsistoju per mokymosi savaitę. 
Jo tėvui priklauso didžiausia Belgijoje karinė gamykla, ir jis garbin- 
gas šeimos žmogus. Trečiadienį buvo sutrumpintos pamokos, tad 
mesjė Van de Veldė maloniai palydėjo mane iš savo kontoros iki 
* Tai pasala? Jeigu jūs norėjote aptarti su manim asmeninę problemą, gal galėjote perspėti? 


** Tai nėra malonus žodis, misteri Frobišeri. Jeigu sakote, kad aš šnipė, vadinasi, norite pa- 
kenkti mano reputacijai. Ir jeigu pakenksite mano reputacijai, ką gi, man teks sugriauti 
jūsiškę! 


*** Ar pasakėte mano motinai, ką matėte? 

namų. Jo paties dukterys turėjo būti choro repeticijoje. Mokykla 
nepritaria, kad moksleivės vaikščiotų vienos, netgi dienos metu. Tai 
matot, šnipai gyvena parkuose, nešvankūs šnipai, tykantys sugadin- 
ti merginos reputaciją, o gal laukiantys progos ją šantažuoti. 

Blefuoti ar atsišaudyti? Nusprendžiau pataupyti savo kortas. 

— Šantažuoti? Aš pats turiu tris seseris, ir susirūpinau dėl jūsų 
reputacijos! Tai ir viskas. 

Ji mėgavosi savo pranašumu. 

— Ah oui? Comme cest dėlicat de votre part! Sakykit, pone Frobi- 
šeri, ką gi jūs iš tikrųjų manėt mesjė Van de Veldė ketino daryti su 
manim? Gal jums kilo baisus pavydas? 

Toks baisus tiesmukumas - o juk panelė - man visai išmušė žemę 
iš po kojų. 

— Džiaugiuosi, kad šis paprastas nesusipratimas išsisklaidė, - nutai- 
siau pačią nenuoširdžiausią šypseną, - ir nuoširdžiausiai atsiprašau. 

— Aš priimu jūsų nuoširdžiausią atsiprašymą lygiai tokia pat dva- 
sia, kokia jis pateiktas. 

E. nuėjo į arklides, čaižydama orą vytiniu lyg liūtės uodega. Nu- 
lindau į muzikos kambarį, kad savo slogų pasirodymą nuplaučiau 
kokia nors demoniška Liszto muzika. Paprastai puikiai atbarškinu 
„La prėdication aux oiseaux“, bet tą penktadienį neišėjo. Ačiū Die- 
vui, E. rytoj išvažiuoja į Šveicariją. Jeigu ji kaip nors sužinotų apie 
motinos naktinius apsilankymus... na, negaliu nė pagalvoti. Kodėl 
taip yra, kad nesu sutikęs vaikino, kurio negalėčiau apvynioti aplink 
pirštą (ir ne tik pirštą), o Zedelghemo moterys mane, regis, nuolat 
sudoroja? 


Nuoširdžiai 
R. E. 
* Ak, taip? Kaip tai malonu iš jūsų pusės! 

Zedelghemas 
1931.VIII.29 


Siksmitai, 

Sėdžiu prie savo rašomojo stalo su chalatu. Bažnyčios varpas muša 
penkias. Dar viena troški aušra. Mano žvakė išdegė. Varginanti nak- 
tis išsivertė į kitą pusę. Vidurnaktį pas mane į lovą atėjo J., ir per 
mudviejų gimnastiką imta laužtis į mano duris. Siaubas su farsu! 
Tratėjo durų rankena, imta atkakliai belsti. Baimė gali ne tik ap- 
temdyti, bet ir praskaidrinti protą, ir, prisiminęs „Don Žuaną“, aš 
paslėpiau J. lovatiesių ir patalų lizde savo įdubusioje lovoje ir pa- 
likau pravertą užuolaidą rodydamas, kad nieko neslepiu. Klupinė- 
jau per kambarį negalėdamas patikėti, kad man taip atsitiko, tyčia 
atsitrenkdamas į daiktus, kad uždelsčiau laiką, ir priėjęs prie durų 
sušukau: 

— Kas čia, po velniais, darosi? Ar kilo gaisras? 

— Atidaryk, Robertai! 

Ersas! Kaip gali įsivaizduoti, jau maniau, kad reikės slapstytis nuo 
kulkų. Desperatiškai paklausiau, kiek dabar laiko, kad laimėčiau dar 
bent akimirką. 

— Koks skirtumas? Aš nežinau! Turiu melodiją smuikui, vaike, tai 
dovana, ir ji neleidžia man užmigti, tai ją reikia dabar pat užrašyti! 

Ar galiu juo pasitikėti? 

— Ar negalima palaukt iki ryto? 

— Ne, nė velnio, Frobišeri! Aš galiu ją užmiršti! 

- Tai gal einam į muzikos kambarį? 

— Pažadinsim visą namą, ir ne - visos natos savo vietoj, mano 
galvoj! 

Tad liepiau jam palaukti, kol uždegsiu žvakę. Atrakinau duris, ir 
štai stovi Ersas, po lazdą abiejose rankose, mėnesienos apšviestais 

naktiniais marškiniais, it mumija. Už jo - Hendrikas, tylus ir bud- 
rus kaip indėnų totemas. 

— Praleisk, praleisk! - Ersas ėjo stumdamas mane. - Susirask 
plunksną, griebk tuščio natų popieriaus, uždek lempą, greitai. Ko- 
kio kipšo užsirakini duris, jeigu miegi prie atvirų langų? Prūsų ne- 
bėr, o šmėklos įslinks kiaurai per duris. 

Sumaliau kažkokius niekus, kad negaliu užmigti nerakintame 
kambaryje, bet jis nesiklausė. | 

— Ar turi čia natų popieriaus, ar nusiųsti Hendriką, kad atneštų? 

Apsidžiaugus, kad V. E. atėjo ne vedamas užmačios prigriebti 
mane besikergiantį su jo žmona, jo užsimetimas nebeatrodė toks ab- 
surdiškas, koks iš tikrųjų buvo, tai puiku, tariau, taip, turiu popie- 
riaus, turiu plunksnakočių, pradedam. Erso akys per silpnos, kad 
pamatytų ką nors įtartina mano lovos priekalnėse, bet Hendrikas 
vis dar galėjo kelti pavojų. Neverta kliautis tarnų diskretiškumu. Kai 
Hendrikas padėjo šeimininkui atsisėsti ir aptaisė pečius pledu, pa- 
sakiau jam, kad mums baigus jį pakviesiu. Ersas neprieštaravo - jis 
jau ėmė niūniuoti. Bene H. akys sąmokslininkiškai sužibėjo? Blau- 
sioje kambario šviesoje aiškiai nesimatė. Tarnas vos pastebimai 
linktelėjo ir, iščiuožęs lyg ant gerai suteptų ratukų, užtrenkė paskui 
save duris. 

Prie praustuvės apsišlaksčiau veidą vandeniu ir atsisėdau priešais 
Ersą, nerimaudamas, kad J. gali užmiršti, jog grindų lentos girgžda, 
ir pabandyti ištipenti. 

— Pasiruošęs? 

Ersas niūniavo savo sonatą taktas po takto, paskui vardino natas. 
Netrukus, nepaisant aplinkybių, mane užvaldė tos miniatiūros keis- 
tumas. Tai banguojantis, cikliškas, krištolinis kūrinėlis. Jis baigė po 
devyniasdešimt šešių taktų ir liepė man pažymėti rankraštį triste“. 
Tada paklausė: 


* Liūdnai. 

— Tai ką manai? 

— Nė nežinau, - atsakiau jam. - Visai nepanašu į jus. Į nieką ne- 
panašu. Bet hipnotizuoja. 

Ersas sėdėjo susmukęs, tarsi prerafaelitų stiliaus paveiksle, pa- 
vadintame „Pasisotinus Mūza numeta lėlę šalin“. Priešaušrio sode 
putojo paukščių čiulbesys. Pagalvojau apie J. apvalumus lovoje, vos 
už kelių žingsnių, net pajutau pavojingą nekantrios aistros tvinksnį. 
V. E. bent kartą jautėsi neužtikrintai. 

— Sapnavau tokią... košmarišką kavinę, skaisčiai apšviestą, bet 
po žeme ir be jokio išėjimo. Jau senų seniausiai buvau miręs. Vi- 
sos padavėjos buvo vieno veido. Maistas buvo muilas, vienintelis 
gėrimas - puodeliai muilo putų. Muzika toje kavinėje, - jis vangiai 
kilstelėjo pirštą rankraščio pusėn, - buvo šita. 

Skambučiu iškviečiau H. Norėjau, kad Ersas išeitų iš kambario, 
kol dienos šviesa nesurado jo žmonos mano lovoje. Po minutės H. 
pasibeldė. Ersas atsistojo ir nušlubavo - nepakenčia, kai kas mato, 
kad jam reikia padėti. 

— Gerai padirbėjom, Frobišeri. 

Jo balsas pasiekė mane jau iš koridoriaus. Uždariau duris ir su pa- 
lengvėjimu giliai atsikvėpiau. Įlipau atgal į lovą, ir ten mano pelkių 
patalų aligatorė suleido dantis į savo jauną grobį. 

Mudu pradėjome sodrų atsisveikinimo bučinį, bet, kad mane kur 
velnias, durys vėl sucypė atsiverdamos. 

— Dar kai kas, Frobišeri! 

Nešvankybių nešvankybė - pamiršau užrakinti duris! Ersas drei- 
favo lovos link kaip „Hespero“ karkasas. J. įsliuogė giliau į patalus, 
o aš ėmiau garsiai blaškytis rodydamas nustebimą. Ačiū Dievui, 
Hendrikas laukė koridoriuje - atsitiktinumas ar taktas? V. E. surado 
mano lovos kraštą ir atsisėdo, vos per sprindį nuo gniutulo, kuria- 
me lindėjo J. Jeigu dabar J. būtų sučiaudėjusi arba sukosėjusi, net 
aklas Ersas būtų nutuokęs. 


* Aliuzija į H. W. Longfellow poemą The Wreck of the Hesperus („Hespero“ sudužimas ). 

— Keblus reikalas, tai aš išklosiu tiesiai. Jokasta. Ji nelabai ištikima 
moteris. Santuokoje, supranti. Draugai užsimena, kad ji nesikukli- 
na, priešai praneša man apie romaniukus. Ar ji kada nors... prie 
tavęs... nuvoki, apie ką aš? 

Meistriškai įtempiau balsą. 

— Ne, pone, žinot, nenuvokiu, apie ką jūs. 

— Slėpk tą savo drovumą, vaikine! - Ersas palinko arčiau. - Ar 
mano žmona kada nors bandė prisimeilinti? Aš turiu teisę Žinoti! 

Per plauką susilaikiau nervingai nesukikenęs. 

- Jūsų klausimas man atrodo pasibaisėtinas. - Jokastos kvėpavi- 
mas šildė man šlaunį. Ji turbūt jautėsi svilinama gyva tame patale. — 
Aš tai „draugu“ nevadinčiau nieko, kas skleidžia tokias šlykštynes 
apie šį vardą. Ponios Kromelink atveju, atvirai sakau, man ši mintis 
atrodo tokia pat neįsivaizduojama, kaip ir atstumianti. Jeigu, jeigu 
dėl kokio nors, nežinau, nervų pakrikimo ji imtų ir pasielgtų taip 
neprideramai, tai, tiesą sakant, Ersai, aš turbūt prašyčiau Donto pa- 
tarimo arba pasikalbėčiau su daktaru Egretu. 

Sofistika - gera dūmų uždanga. 

— Tai tu man vienu žodžiu neatsakysi? 

- Atsakysiu dviem žodžiais. Pabrėžtinai ne! Ir labai tikiuosi, kad 
ši tema jau išsemta. 

Ersas tylėjo viena po kitos kapsint sekundėms. 

- Tu jaunas, Frobišeri, turtingas, turi smegeninę, ir, kaip visi sako, 
visai nebjaurus. Nelabai suprantu, kas čia tave laiko. 

Tai jau gerai. Jis palinko į sentimentus. 

— Jūs mano Verlaineas. 

— Ar tikrai, jaunasis Rimbaud? Tai kur tavo „Saison en enfer ? 

— Metmenyse, mano galvoje, manyje, Ersai. Mano ateityje. 

Neperpratau, ar Ersas pajuto humorą, gailestį, nostalgiją ar pa- 
nieką. Jis išėjo. Užrakinau duris ir trečią kartą tą naktį atsiguliau 
į lovą. Kai miegamojo farsas iš tikrųjų įvyksta, būna geliamai liūd- 
nas. Jokasta atrodė supykusi ant manęs. 

— Kas yra? - sušnypščiau. 
— Mano vyras tave myli, - tarė žmona rengdamasi. 


Zedelghemas juda kruta. Vandentiekis skleidžia garsus it senyvos 
tetos. Galvoju apie savo senelį, kurio neklusnūs talentai peršoko per 
mano tėvo kartą. Kadaise jis parodė man vienos Siamo šventyk- 
los akvatintą. Neatsimenu jos pavadinimo, bet nuo tada, kai prieš 
šimtmečius ten pasimeldė Budos mokinys, kiekvienas tos karalys- 
tės banditas karalius, tironas ir monarchas didino ją marmuriniais 
bokšteliais, kvepiančiais sodeliais, auksalapiais kupolais, puošė fres- 
komis jos skliautuotas lubas, dėjo smaragdus į statulėlių akis. Kai 
galų gale šventykla prilygsianti savo atitikmeniui Tyrojoje Žemėje, 
kaip yra pasakojama, tą dieną žmonija bus pasiekusi savo tikslą ir 
pats Laikas pasibaigsiąs. 

Man dingojasi, kad tokiems žmonėms kaip Ersas ši šventykla 
yra civilizacija. Masės, vergai, valstiečiai ir kariai pėstininkai egzis- 
tuoją jos grindinio plokščių tarpuose, neišmanantys net apie savo 
neišmanymą. Kas kita - didieji valstybininkai, mokslininkai, me- 
nininkai ir labiausiai už visus - savo meto, bet kokio meto, kompo- 
zitoriai, esantys civilizacijos architektai, mūrininkai ir žyniai. Erso 
nuomone, mūsų vaidmuo - vis nuostabiau puošti civilizaciją. Mano 
darbdavio esmingiausias, o gal vienintelis, noras yra sukurti mina- 
retą, kurį už tūkstančio metų Pažangos paveldėtojai rodys ir sakys: 
„Žvelkite, štai Vivianas Ersas!“ 

Koks vulgarus šis nemirtingumo troškimas, koks tuščiagarbiškas, 
klaidingas. Kompozitoriai — tai viso labo urvų tapybos tepliotojai. 
Muzika rašoma tik todėl, kad žiema amžina, ir jeigu jos nerašytum, 
vilkai ir pūgos greičiau sugriebtų už gerklės. 


Nuoširdžiai 
R.E 

Zedelghemas 
1931.IX.14 


Siksmitai, 

Šią pavakarę pas mus arbatėlės apsilankė seras Edwardas Elgaras. 
Apie jį net ir tu būsi girdėjęs, ignorante. Taigi, šiaip jau, paklaustas, 
ką manąs apie anglų muziką, Ersas atsakys: „Kokią anglų muziką? 
Nėra tokios! Paskutinis buvo Purcellis!“ - ir visą dieną bus surūgęs, 
lyg Reformaciją būtų įvedęs pats klausėjas. Šis priešiškumas buvo 
bemat užmirštas, kai šįryt iš savo viešbučio Briugėje paskambino 
seras Edwardas ir paklausė, ar Ersas galėtų jam skirti kokią valandą 
ar dvi. Ersas pavaidino esąs suirzęs, bet iš to, kaip jis pristojo prie 
p. Vilems dėl pasirengimo arbatėlei, mačiau, kad yra patenkintas 
kaip katinas ant šiltų pelenų. Mūsų garsusis svečias atvyko pusę trijų 
su tamsiai žaliu apsiaustu, nors oras buvo švelnus. Jo sveikata ne ką 
geresnė už V. E. Mudu su J. pasitikome jį ant Zedelghemo laiptų. 

— Tai jūs esat naujosios Vivo akys, ar ne? - tarė jis man spausda- 
mas ranką. 

Pasakiau, kad bent dešimt kartų mačiau jį diriguojantį festiva- 
lyje, ir jam tai patiko. Parodžiau kompozitoriui kelią į Raudonąjį 
kambarį, kur laukė Ersas. Jiedu pasisveikino labai šiltai, bet lyg bijo- 
dami vienas kitą sužeisti. Elgarą smarkiai kamuoja sėdmens nervo 
skausmas, o V. E. net ir lengvesnėmis dienomis iš pirmo žvilgsnio 
atrodo baisiai, iš antro - dar baisiau. Atnešė arbatos, ir jiedu dau- 
giausia šnekėjosi apie muziką, į mudu su J. nelabai kreipdami dė- 
mesio, bet buvo puiku pavirtus muse ant sienos. Kartkarčiais seras 
E. pažvelgdavo į mus pasitikrinti, ar nevarginąs šeimininko. „Nė 
kiek“ - sakėme šypsodamiesi. Jiedu fechtavosi tokiomis temomis 
kaip saksofonai orkestruose, ar Webernas sukčius, ar mesijas, mu- 
zikos mecenavimas ir politika. Seras E. pareiškė po ilgo apsnūdimo 

dirbąs prie Trečiosios simfonijos ir net paskambino pianinu porą 
fragmentų - molto maestoso ir allegretto. Ersas taip pat buvo pasi- 
šovęs įrodyti dar neatsiduodąs karstu ir liepė man perbėgti per kelis 
neseniai užbaigtus pianino etiudus - gana gražius. Mums ištuštinus 
kelis trapistų alaus butelius, paklausiau Elgaro apie „Švenčių ir ce- 
remonijų“ maršus. 

— Ai, man reikėjo pinigų, vaikeli. Tik niekam nesakyk. Dar kara- 
lius atims baroneto titulą. 

Čia Ersą ištiko juoko spazmai! 

— Aš visada sakau, Tedai: jeigu nori, kad minia giedotų osaną, 
pirmiau turi įjoti į miestą ant asilo. Geriausia sėdėdamas atbulas ir 
pasakodamas masėms pasakaites, kurias jos nori išgirsti. 

Seras E. buvo girdėjęs apie reakciją į „Todtenvogel“ Krokuvoje 
(atrodo, visas Londonas girdėjęs), tad V. E. pasiuntė mane atnešti 
partitūros. Man grįžus į Raudonąjį kambarį, svečias su mūsų mir- 
ties paukščiu atsisėdo į krėslą prie lango ir skaitė įsistatęs monoklį, 
o mudu su Ersu apsimetėme užsiėmę. 

- Mūsų metų žmogus, Ersai, - galų gale prabilo E., - neturi teisės 
į tokias drąsias idėjas. Iš kur tu jas trauki? 

V. E. išsipūtė kaip laimingas dygliuotas driežas. 

— Regis, laimėjau vieną kitą ariergardo susirėmimą su nukrioši- 
mu. Va, mano berniukas Robertas, pasirodo, esąs geras adjutantas. 

Adjutantas? Aš - jo velniškas generolas, o jis - storas senas turkas, 
karaliaujantis išblėsusios šlovės prisiminimais! Nusišypsojau kuo 
meiliausiai (tarsi nuo to priklausytų stogas man virš galvos. Be to, 
kada nors gali praversti ir seras E., tad neverta sudaryti priešgynos 
įspūdžio.) Geriant arbatą Elgaras mano padėtį teigiamai palygino su 
savo pirmuoju darbu - muzikos vadovo Vusteršyro beprotnamyje. 

— Puikus pasiruošimas diriguoti Londono filharmonijos orkes- 
trui, - pašmaikštavo V. E. 

Mes nusijuokėme, ir aš beveik atleidau irzliam savanaudiškam 
kvanktelėjusiam seniui už tai, kad jis toks, koks yra. Įmečiau į židinį 

dar pora pliauskų. Padūmavusioje ugnies šviesoje abu seniai užsnū- 
do kaip du senovės karaliai, leidžiantys amžinybę savo milžinka- 
piuose. Jų knarkimą užrašiau natomis. Elgarą reikia groti bosine 
tūba, o Ersą - fagotu. Tą patį padarysiu su Fredu Delijumi ir Trevo- 
ru Makerasu ir paskelbsiu juos visus kartu leidinyje, pavadintame 
„Eduardo epochos iškamšų lūšnyno muziejus“. 


Po trijų dienų 

Ką tik grįžau po lento pasivaikščiojimo su V. E. Vienuolio taku iki 
sarginės. Aš stūmiau jo vežimėlį. Šį vakarą su kraštovaizdžiu ėmėsi 
stichija: spėriomis spiralėmis gūsiavo rudens lapai, tarsi V. E. būtų 
buvęs burtininkas, o aš jo mokinys. Ant nušienautos pievos lygia- 
grečiai gulė ilgi tuopų šešėliai. Ersas norėjo atskleisti savo paskuti- 
nio kūrinio - didelės simfonijos idėjas; pavadinimas būsiąs „Amži- 
nasis sugrįžimas“ - jo mėgstamo Nietzschės garbei. Dalis muzikos 
būsianti paimta iš nenusisekusios operos, paremtos „Daktaro Moro 
sala“, jos statymą Vienoje nutraukė karas, V. E. tiki, kad dalis mu- 
zikos pas jį „ateis“, o pagrindą sudarys ta „sapno muzika“, kurią jis 
padiktavo aną šiurpią naktį praeitą mėnesį mano kambaryje, rašiau 
tau apie tai. V. E. nori keturių dalių, moterų choro ir didelio ersiško 
ansamblio, gerai apginkluoto mediniais pučiamaisiais. Na, jau tik- 
ro gelmių begemoto. Nori mano paslaugų dar pusmetį. Pasakiau, 
kad pagalvosiu. Sakė pakelsiąs mano atlyginimą - vulgaru ir gudru. 
Pakartojau, kad man reikia laiko. V. E. didžiai susikrimtęs, kad iš 
karto netariau uždusęs „taip!“ - bet aš noriu, kad tas senas šelmis 
pripažintų sau, jog jam labiau reikia manęs negu man jo. 


Nuoširdžiai 
R.FE 

Zedelghemas 
1931.1X.28 


Siksmitai, 

J. darosi L. įkyri. Mudviem pasimylėjus ji išsikėtoja mano lovoje kaip 
mūkianti kvėša ir reikalauja, kad kalbėčiau apie kitas moteris, kurių 
stygas virpinau. O kad jau išpešė iš manęs vardų, tai ima svaičioti 
maždaug taip: „O, ar tik ne Frederika šito tavęs išmokė?“ (Ji žaidžia 
su tuo apgamu mano raktikaulio duobutėje, na, kur, tu sakei, prime- 
na kometą, - nepakenčiu, kai ta moteris laižo man odą.) J. užmezga 
mažus kivirčus, kad paskui stumtų nuobodžius susitaikymus, ir — 
tai neramu - mūsų mėnesienos dramoms leidžia smelktis į dieninį 
gyvenimą. Ersas nieko kito nemato kaip tik „Amžinąjį sugrįžimą, 
bet už dešimties dienų turi parvažiuoti Eva, o ta aštriaregė būtybė 
bemat suuos pašvinkusią paslaptį. 

J. mano, kad mudviejų santykiai leidžia jai tvirčiau susieti mano 
ateitį su Zedelghemu, - ji sako, lyg ir žaismingai, lyg ir niūriai, kad 
neleis man „apleisti neijos, nei jos vyro „jųdviejų“ sunkią valandą. 
Velnias, Siksmitai, slepiasi įvardžiuose. Blogiausia, kad ji ėmė varto- 
ti žodį „M...“ ir nori jį girdėti iš manęs. Kas gi darosi tai moteriai? Ji 
kone dvigubai vyresnė už mane! Ko ji užsigeidė? Užtikrinau ją, kad 
nieko nesu mylėjęs, tik save, ir neketinu dabar pradėti, juolab ište- 
kėjusios moters ir juolab kad jos vyras gali apnuodyti mano vardą 
Europos muzikų bendruomenėje parašydamas keletą laiškų. Tada 
moteriškė, aišku, verčiasi savo įprastinėmis gudrybėmis: verkia 
į mano pagalvę, kaltina mane, kad ja „pasinaudojau“. Aš sutinku: ži- 
noma, ja „pasinaudojau“, kaip ir ji „pasinaudojo“ manimi. Toks su- 
sitarimas. Jeigu tai jos nebetenkina, ji juk nesanti mano kalinė. Tada 
ji išlekia iš kambario ir porą parų šiaušiasi, kol sena avis neišalksta 
jauno avino, tada sugrįžta, vadina mane savo brangiuoju berniu- 

ku, dėkoja, kad „sugrąžinau Vivianui jo muziką, ir tas kvailas ratas 
prasideda iš naujo. Kažin ar ji anksčiau nesigriebdavo Hendriko. 
Ta moteris manęs niekuo nebenustebintų. Jeigu koks nors austras 
daktaras atidarytų jos galvą, išskristų visas spiečius neurozių. Bū- 
čiau žinojęs, kad ji tokia nestabili, nebūčiau įsileidęs į lovą tą pirmą 
naktį. Ir mylisi ji kažkaip nelinksmai. Ne, žvėriškai. 

Sutikau su V. E. pasiūlymu pasilikti bent iki kitos vasaros. Šio 
sprendimo nesustiprino joks kosminis atgarsis - tik muzikinė nau- 
da, finansinės aplinkybės ir tai, kad man išvykus J. galėtų ištikti koks 
nors priepuolis. Šio padariniai lengvai neišsiskalbtų. 


Tą pačią dieną vėliau 

Sodininkas užkūrė nukritusių lapų laužą - ką tik grįžau nuo jo. Kai- 
tra ant veido ir rankų, liūdni dūmai, traškanti ir šnypščianti ugnis. 
Man primena sporto aikštelės prižiūrėtojo būdą Grešame. Žodžiu, 
iš laužo išpešiau puikų pasažą - traškesiui mušamieji, medžiui alto 
fagotas, liepsnoms nerimastinga fleita. Šią minutę baigiau rašyti na- 
tas. Oras pilyje lipnus, lyg neišdžiūstantys skalbiniai. Koridoriuose 
švilpia duris trankantys skersvėjai. Ruduo nusimeta savo švelnumą 
ir pereina prie atžarios puvimo stadijos. Nė neprisimenu, kad vasa- 
ra būtų atsisveikinusi. 


Nuoširdžiai 
R.E 


Atomų skilimai 
Pirmasis Luizos Rej 


detektyvas 


Rufas Siksmitas palinksta ant balkono turėklų ir skaičiuo- 
ja, kokiu greičiu jo kūnas trenksis į šaligatvį ir palaidos visas jo 
dilemas. Neapšviestame kambaryje suskamba telefonas. Siksmi- 
tas nedrįsta atsiliepti. Gretimame bute dunksi disko muzika, ten 
pats pobūvio šėlsmas, ir Siksmitas pasijunta vyresnis nei tikrųjų 
šešiasdešimt šešerių. Žvaigždes užstoja smogas, bet išilgai pajū- 
rio ruožo šiaurėje ir pietuose rusena milijardas Buenas Jerbaso“ 
šviesų. Vakarai, Ramiojo vandenyno amžinybė. Rytuose - mūsų 
apnuogintas, herojiškas, kenkėjiškas, pašventintas, ištroškęs, siun- 
tantis Amerikos žemynas. 

Iš šalia vykstančio pobūvio išeina jauna moteris ir palinksta gre- 
timame balkone. Jos plaukai trumpai nukirpti, violetinė suknelė 
elegantiška, bet ji atrodo nepaguodžiamai liūdna ir vieniša. Pasiūlyk 
bendrą savižudybę, kodėl gi ne? Siksmitas nėra tam tikrai nusiteikęs, 
jis ir pats nešoks, kol žioruoja humoro žarijėlė. Be to, tylus nelaimin- 
gas atsitikimas yra kaip tik tai, ko meldžia Grimaldis, Neipjeris ir tie 
banditai šauniais kostiumais. Siksmitas įšliurina vidun ir, atsidaręs 
čia nesančio šeimininko minibarą, įsipila dar vieną gerą porciją ver- 
muto, įmerkia rankas į ledainę, pasitrina veidą. Nueik kur nors ir 
paskambink Megan - ji likusi vienintelė iš tavo draugų. Jis žino to ne- 
padarysiąs. Negalima įvilkti jos į šitą mirtiną jovalą. Disko bilsmas 
tvinksi jam smilkiniuose, bet tai pasiskolintas butas, ir jam atrodo, 
kad skųstis būtų neprotinga. Buenas Jerbasas tau ne Kembridžas. 


* Buenas Yerbas - fiktyvus miestas Kalifornijos pajūryje. 

Be to, tu juk slapstaisi. Vėjas trinkteli balkono duris, ir Siksmitas iš 
baimės išlaisto pusę vermuto. Ne, senas kvaily, tai ne šūvis. 

Jis iššluosto skystį virtuviniu rankšluosčiu, įsijungia televizorių 
pritildytu garsu ir naršo kanalus ieškodamas „M*A*S*H". Kažkas 
jį rodo, reikia tik paieškoti. 


Luiza Rej išgirsta dunkstelėjimą gretimame balkone. 

-— Alio? 

Nieko nėra. Skrandis ją perspėja, kad reikia pastatyti stiklinę su 
toniku. Tau reikėjo tualeto, o ne gryno oro, bet ji neturi jėgų spraus- 
tis per pobūvio svečius, be to, ir laiko nebėra - ji žiaukteli palei pa- 
stato sieną: kartą, antrą, akyse riebi vištiena, ir trečią kartą. Tai, nu- 
sišluosto akis, tai trečias bjauriausias dalykas iš visų tavo padarytų. 
Ji išteliūskuoja burną, išspjauna kas liko į vazoną už širmos. Luiza 
patapšnoja lūpas popierine nosinaite ir rankinuke susiranda mėtinį 
ledinuką. Eik namo ir susvajok galų gale tris šimtus mėšlinų žodžių. 
Žmonės vis tiek žiūri tik į paveikslėlius. 

Į balkoną išeina vyriškis, per senas savo odinėms kelnėms, ap- 
nuogintam liemeniui ir dryžuotai liemenei. 

— Luiza-a-a! - Išpuoselėta auksaspalvė barzda, o ant kaklo - mė- 
nulio akmens ir nefrito kilpinis kryžius. - Ehei! Išėjai į žvaigždes 
paspoksot, a? Rauki? Biksas, žmogau, atsinešė aštuonias uncijas 
sniego. Tsiog laukinis katinas. Ei, ar aš sakiau interviu? Šiuo tarpu 
bandau vadintis Gandža. Maharadžas Adža sako, kad Ričardas ne- 
siharmonizuoja su mano jovediniu „aš“. 


— Kas? 
— Mano guru, Luiza-a-a, mano guru! Jis savo paskutinėje reinkar- 
nacijoje prieš eidamas... - Ričardo pirštai žybt! Nirvanop. - Ateik 


* M*A*S*H - 1972 m. pradėtas rodyti ir itin išpopuliarėjęs amerikiečių televizijos serialas 
apie gydytojų darbą Korėjos kare. 

į audienciją. Šiaip eilė prie jo, tipo, amžina, bet mokiniai su nefrito 
kilpiniu kryžium gauna asmeninę audienciją tą pačią popietę. Tipo, 
kam eit į koledžą ir visą tą šūdą, jeigu Maharadžas Adža gali, tipo, 
išmokyti visko apie... Tai. - Jis pirštais įrėmina mėnulį. - Žodžiai 
yra tokie... užsiraukę... O erdvė... tokia... žinai, tipo, totalinė. Pa- 
rūkom žolės? „Akapulko auksas“. Numelžiau iš Bikso. - Jis pasislen- 
ka arčiau. - Klausyk, Lu, pakaifuokim po vakarėlio. Vieni du, pas 
mane, rauki? Galėtum gauti /abai išskirtinį interviu. Gal net parašy- 
čiau tau dainą ir įdėčiau į savo būsimą plokštelę. 

— Ne, pasuoju. 

Antros lygos roko muzikantas prisimerkia. 

— Netinkamas mėnesio metas, ką? Tai gal kitą savaitę? Aš maniau, 
kad visos katytės žurnalistės sėdi ant piliulės, tipo, nuolatos. 

— Ar Biksas tau parduoda ir žodžius, kuriais verbuoji? 

Jis sukikena. 

— Ei, ar tas katinas tau šnibždėjo į ausį? 

— Ričardai, kad nebūtų jokių nesusipratimų - aš greičiau iššoksiu 
iš šito balkono negu pergulėsiu su tavim bet kurio mėnesio bet ku- 
riuo metu. Kaip kažin ką. 

— Ojojoi! - Jo ranka atšoka lyg įgelta. - Išranki-i-i! Kas gi tu tokia, 
tipo, suknista Joni Mitchell“? Tu gi tik suknista paskalų reporterė 
žurnale, kurio ničniekas neskaito! 


Lifto durys užsidaro kaip tik tada, kai Luiza Rej prie jų prieina, 
bet nematomas keleivis tarp jų įkiša lazdą. 
— Ačiū, - taria Luiza senyvam vyrui. - Džiugu, kad riteriškumas 
dar ne visai miręs. 
Jis rimtai linkteli. 


* Mitchell - tuo metu garsi įvairių žanrų kanadiečių dainininkė ir dainų autorė. 

Luiza galvoja: Atrodo, lyg jam gyventi liko viena savaitė. Ji paspau- 
džia į pirmą aukštą. Prieštvaninis liftas pradeda leistis. Strėliukė lėtai 
skaičiuoja aukštus. Variklis inkščia, lynai girgžda, bet tarp dešimto 
ir devinto aukštų jis sudarda gata-gata-gata ir sustoja tardamas pš- 
šš-šššžšš-š. Luiza ir Siksmitas klesteli ant grindų. Šviesa mikčioda- 
ma žybteli ir blėsta, kol galiausiai nusistovi zvimbianti rausvai ruda 
spalva. 

— Jums nieko neatsitiko? Galit atsistoti? 

Sudribęs senukas truputį išsitiesina. 

— Kaulai, regis, nelūžo, bet, ačiū, aš pasėdėsiu. - Jo senamadiška 
angliška tarsena Luizai primena tigrą iš „Džiunglių knygos“. - Elek- 
tra gali staiga įsijungti. 

- Jėzau, - sumurma Luiza. - Dingo srovė. Puikios dienelės puiki 
pabaiga. 

Ji paspaudžia avarinį mygtuką. Nieko. Paspaudžia vidaus telefo- 
no mygtuką ir surinka: 

— Ei! Ar kas nors ten yra? - Tolygiai šnypščia. - Mums atsitiko 
bėda! Ar kas nors girdi? 

Luiza ir senukas šnairuoja vienas į kitą, klausosi. 

Jokio atsakymo. Tik slopūs garsai it po vandeniu. 

Luiza apžiūri lubas. 

— Turi būti atsarginis liukas... - Nėra. Ji atlupa kilimą - plieninės 
grindys. - Turbūt tik filmuose. 

— Ar jūs tebesidžiaugiat, - klausia senukas, - kad riteriškumas 
dar ne visai miręs? 

Luiza išspaudžia šypsenėlę. 

— Mes čia galim užtrukti. Praeitą mėnesį dalinis užtemdymas tru- 
ko spetynias valandas. 

Na, bent jau įkliuvau ne su psichopatu, klaustrofobu arba Ričardu 
Ganga. 

Po valandos Rufas Siksmitas sėdi atsirėmęs kampe, nosine 
tapšnodamas kaktą. 

— 1967 metais prenumeravau „Iliustruotąją planetą, kad galė- 
čiau skaityti jūsų tėvo reportažus iš Vietnamo. Lesteris Rejus buvo 
pektyvos. Būtų gražu išgirsti, kaip policininkas tapo vienu geriausių 
savo kartos korespondentų. 

— Na, prisiprašėte. - Kiekvienąkart pasakodama šią istoriją ji 
vis labiau nugludina. - Tėtis užsirašė į Buenas Jerbaso policiją li- 
kus kelioms savaitėms iki Perl Harboro, todėl karą jis praleido čia, 
o ne Ramiajame vandenyne, kaip jo brolis Hovis, kurį, žaidžiantį 
tinklinį Saliamono salose, į gabalus sudraskė japonų padėta mina. 
Gana greitai paaiškėjo, kad tėčiui vieta Dešimtojoje nuovadoje, ten 
jis ir atsidūrė. Tokia nuovada yra kiekviename šalies didmiestyje — 
toks kaip ir aptvaras, į kurį perkeliami visi švarūs farai - neimantys 
į kišenę ir niekada nenusigręžiantys į šalį. Žodžiu, pergalės prieš 
Japoniją vakare Buenas Jerbasas virto ištisine pokylio vieta, ir ga- 
lit įsivaizduoti, kad policijai buvo sunku visur suspėti. Tėtis gavo 
pranešimą apie apiplėšimą Silvaplanos prieplaukoje - lyg ir niekie- 
no žemėje tarp Dešimtosios nuovados, Uosto policijos ir Spinozos 
nuovados. Tėtis ir jo partneris, toks Natas Veikfildas, nuvažiavo pa- 
sižiūrėti. Sustojo tarp dviejų krovinių konteinerių, išjungė variklį, 
paėjo pėsti ir pamatė, kaip kokios dvi dešimtys vyrų krauna dėžes 
iš sandėlio į šarvuotą sunkvežimį. Šviesa buvo blausi, bet tie vy- 
rai aiškiai buvo ne uosto krovikai ir nedėvėjo karinės uniformos. 
Veikfildas sako, kad tėtis per radijo ryšį pakviestų pastiprinimą. Vos 
jam nuėjus prie radijo, gaunamas pranešimas, kad įsakymas ištir- 
ti apiplėšimą atšauktas. Tėtis raportuoja, ką pamatęs, bet įsakymas 
atšaukti pakartojamas, tad jis nubėgęs atgal prie sandėlio dar spėja 
pamatyti, kaip jo partneris, apšviestas vieno iš tų vyrų, gauna šešis 


113 


Debesų atlasas 


šūvius į nugarą. Tėtis kažkaip susitvardo, nuskuodžia prie polici- 
jos automobilio ir suspėja perduoti per radiją kodą 8 - nelaimės 
signalą, o tada jo automobilis sudreba nuo kulkų. Jis apsuptas iš 
visų pusių, išskyrus krantinę, tad neria nuo jos į dyzelino, šiukšlių, 
kanalizacijos ir jūros kokteilį. Jis plaukia po krantine, - tais laikais 
Silvaplanos prieplauka buvo plieninis statinys, kaip milžiniškas til- 
telis, ne betoninis pusiasalis kaip šiandien, - ir užsiropščia tarnybi- 
nėmis kopėtėlėmis, visas permirkęs, be vieno bato, su neveikiančiu 
revolveriu. Jam telieka stebėti tuos vyrus, jau bebaigiančius, o tada 
atvažiuoja du Spinozos nuovados policijos automobiliai. Tėčiui dar 
nespėjus apibėgti kiemo ir perspėti policininkų, įsižiebia beviltiš- 
kai nelygus susišaudymas - smogikai abu automobilius suvarpo 
automatais. Sunkvežimis užvedamas, smogikai sušoka vidun, išva- 
žiuodami iš kiemo per užpakalinį bortą dar išmeta porą granatų. 
Kas dabar žino, ar jomis siekta suluošinti, ar atimti norą daryti žyg- 
darbius, bet viena pagavo tėtį ir padarė iš jo pagalvėlę segtukams. 
Jis atsipeikėjo po dviejų dienų ligoninėje be kairės akies. Laik- 
raščiai šį atsitikimą aprašė kaip nutrūktgalviškai sėkmingą vagių 
gaujos žygį. Dešimtosios nuovados vyrai nutuokė, kad sindikatas, 
per visą karą gvelbęs ginklus, nusprendė perkelti savo atsargas, nes 
karui pasibaigus apskaita bus sugriežtinta. Buvo spaudžiama gerai 
ištirti Silvaplanos šaudymus - 1945-ais trys negyvi policininkai šį 
tą reiškė, - bet merija užblokavo. Beliko pasidaryti išvadas. Tėtis 
pasidarė, ir jos sužlugdė jo pasitikėjimą teisėtvarka. Po aštuonių 
mėnesių išėjęs iš ligoninės jis jau buvo baigęs neakivaizdinį žurna- 
listikos kursą. 

— Varge mano, - sako Siksmitas. 

— Kitką jūs gal žinote. Jis pranešinėjo iš Korėjos žurnalui „Ilius- 
truotoji planeta“, paskui tapo „Vakarų kranto šauklio Lotynų Ame- 
rikos korespondentu. Patekęs į Vietnamą rašė apie Ap Bako mūšį ir 
pasiliko Saigone iki pirmo priepuolio kovo mėnesį. Stebuklas, kad 
mano tėvų santuoka taip ilgai išsilaikė, - žinot, daugiausia laiko kartu 

su juo praleidau šiemet nuo balandžio iki liepos slaugos ligoninėje. — 
Luiza nutyla. - Aš pasiilgstu jo, Rufai, beviltiškai. Vis užmirštu, kad 
jis miręs. Vis pagalvoju, kad kur nors komandiruotėje ir jau greitai 
parskris. 

- Jis turbūt didžiavosi jumis, kad žengiate jo pėdomis. 

— Oi, Luiza Rej - tai ne Lesteris Rejus. Daug laiko iššvaisčiau įsi- 
jausdama į išsilaisvinusios maištininkės vaidmenį, vaidinau poetę 
ir dirbau knygyne Engelso gatvėj. Mano poza nieko neįtikino, po- 
ezija buvo „tokia tuščia, kad jos net bloga nepavadinsi“ - taip sakė 
Lawrenceas Ferlinghetti, - o knygynas sužlugo. Taigi, aš tebesu pa- 
skalų žurnalistė. - Luiza pasitrina nuvargusias akis galvodama apie 
Ričardo Gangos atsisveikinimo kirtį. - Anaiptol ne tėvo kopija su 
premijomis už darbą karo zonose. Pereidama į „Žiūroną“ turėjau 
daug vilčių, bet prie tėvo pašaukimo priartėjau tik pamaiviškomis 
paskalomis apie žvaigždžių pobūvius. 

— Aba, bet tos pamaiviškos paskalos gerai parašytos? 

— Oi, tos pamaiviškos paskalos puikiai parašytos. 

— Tai dar ne laikas apgailestauti dėl tuščiai praleisto gyvenimo. 
Atsiprašau, kad puikuojuosi savo patirtimi, bet jūs nė nesuvokiat, 
kas yra tuščiai praleistas gyvenimas. 


— Hitchcockas mėgsta būti dėmesio centre, - sako Luiza, vis 
nesmagiau jausdama šlapimo pūslę, - bet nepakenčia interviu. Jis 
neatsakė į mano klausimus, nes jų nelabai ir išgirdo. Sakė, kad jo ge- 
riausi kūriniai yra amerikietiški kalneliai - lankytojai juose mirtinai 
išsigąsta, bet kelionė baigiasi kikenimu ir noru važiuoti dar kartą. 
Pakišau mintį tam didžiam žmogui, kad fiktyvaus siaubo esmė yra 
pertvara arba sulaikymas: kol Beitso motelis“ atkirstas nuo mūsų 


* Bates Motel - Hitchcocko filmo Psycho nusikaltėlio buveinė. 

pasaulio, mums knieti pasižiūrėti vidun, kaip į skorpionų gardą. Ta- 
čiau filmas, rodantis, kad pasaulis ir yra Beitso motelis, na, tai jau... 
Buchenvaldo dalykai, antiutopija, depresija. Į grobuonišką, amora- 
lią, bedievę visatą mes mielai įmerkiame kojų pirštus, bet tik tiek. 
Hitchcockas atsakė, - čia Luiza neblogai pamėgdžioja: - „Aš esu 
Holivudo režisierius, jaunoji ponia, o ne Delfų orakulas.“ Paklau- 
siau, kodėl jokiame jo filme nefigūruoja Buenas Jerbasas. Hitchcoc- 
kas paaiškino: „Šiame mieste susiliejusios blogiausios San Fransisko 
ypatybės su blogiausiomis Los Andželo ypatybėmis. Buenas Jerba- 
sas - nebūties miestas.“ Šitaip jis gražbyliavo - ne tau, o palikuo- 
nims į ausį, kad ateityje per kviestinę vakarienę svečiai galėtų tarti: 
„Čia, žinot, Hitchcockas taip sakė.“ 

Siksmitas išgręžia iš nosinės prakaitą. 

— Pernai nekomerciniame kine su savo dukterėčia mačiau „Šara- 
dą“. Ar tai Hitchcocko? Ji tempiasi mane į tokius filmus, kad neat- 
bukčiau. Man visai patiko, bet dukterėčia pasakė, kad Audrey Hep- 
burn yra „tuščiagalvė“. Puikus žodis. 

— „Šarada“ - tai tas, kur siužetas sukasi apie pašto ženklus? 

- Taip, supinta dirbtinokai, bet be to nunyktų visi trileriai. Hitch- 
cocko pastaba apie Buenas Jerbasą man primena Johno E Kennedy 
pasakymą apie Niujorką. Gal žinot? „Dauguma miestų yra daikta- 
vardžiai, bet Niujorkas - veiksmažodis.“ Įdomu, kas gi būtų Buenas 
Jerbasas? 

— Virtinė būdvardžių ir jungtukų? 

— Arba keiksmažodis? 


— Megan, mano mylimoji dukterėčia. - Rufas Siksmitas rodo 
Luizai saulėtoje valčių prieplaukoje padarytą nuotrauką su rudai įde- 
gusia jauna moterimi ir tvirtesniu, sveikesniu savimi. Prieš spragte- 
lint užraktui fotografas pasakė kažką juokingo. Jų kojos nusvirusios 

nuo mažos jachtos, pavadintios „Jūrų žvaigžde“, galo. - Čia mano 
sena gelda, žvalesnių laikų liekana. | 

Luiza mandagiai paprieštarauja, kad jis nesąs senas. 

— Tikrai. Jeigu dabar leisčiausi į rimtą kelionę, turėčiau nusam- 
dyti nedidelę įgulą. Joje vis dar praleidžiu daug savaitgalių - šlais- 
tausi po prieplauką, truputį pamąstau, truputį padirbu. Megan irgi 
mėgsta jūrą. Ji apsigimusi fizikė, matematikai turi geresnę galvą, 
negu aš kada nors turėjau, ir tai kelia apmaudą jos motinai. Apgai- 
lestaudamas turiu pasakyti, kad mano brolis Megan motiną vedė 
ne dėl jos smegenų. Ji tiki fengšui arba „Idzing“, arba bet kokiais 
greito nušvitimo paistalais, patekusiais į populiarumo reitingų vir- 
šūnes. O Megan pasižymi puikiausiu protu. Vienus daktarato me- 
tus praleido Kembridže, mano senajame koledže. Moteris Kajaus 
koledže! Dabar ji baigia radioastronomijos tyrimą prie tų didžiu- 
lių lėkščių Havajuose. Kol jos motina su patėviu švenčia laisvalaikį 
skrudindamiesi pliaže it skrebučiai, mudu su Megan bare narplio- 
jame lygtis. 

— O savo vaikų turit, Rufai? 

— Aš visą gyvenimą buvau susituokęs su mokslu. - Siksmitas kei- 
čia temą. - Hipotetinis klausimas, panele Rej. Kokią kainą sumokė- 
tumėte, kaip žurnalistė, kad apsaugotumėte informacijos šaltinį? 

Luiza ilgai negalvoja. 

— Jeigu tikėčiau tuo reikalu? Bet kokią. 

— Pavyzdžiui, kalėjimas už teismo negerbimą? 

— Jeigu iki to prieičiau, taip. 

— O būtumėt pasiruošusi... statyti į pavojų savo saugumą? 

— Na... - Dabar Luiza jau pagalvoja. - Matyt... reikėtų tai daryti. 

— Reikėtų? Kuria prasme? 

— Mano tėvas dėl savo žurnalistinio sąžiningumo nepabūgdavo 
nei užminuotų pelkių, nei generolų įniršio. Koks gi būtų pasityčio- 
jimas iš jo gyvenimo, jeigu pasvilus padams duktė nertų į krūmus? 

Papasakok jai. Siksmitas žiojasi jai viską papasakoti - apie akių 

dūmimą „Pakrantės“ bendrovėje, apie šantažą, korupciją, - liftas be 
perspėjimo sukruta, sudunda ir vėl ima leistis žemyn. Jo keleiviai 
prisimerkia atgijusioje šviesoje, ir Siksmitas mato, kad jo ryžtas iš- 
garavo. Strėliukė pasisuka prie pirmojo aukšto. 

Oras vestibiulyje atrodo gaivus kaip kalnų vanduo. 

— Aš jums greitai paskambinsiu, panele Rej, - sako Siksmitas, kai 
Luiza paduoda jam jo lazdą. Ar aš sulaužysiu šį pažadą, ar ištesė- 
siu? - Jūs žinote? Man atrodo, kad pažįstu jus jau daug metų, o ne 
pusantros valandos. 


Berniuko akyse plokščias pasaulis išsigaubia. Chavjeras Go- 
mesas varto pašto ženklų albumą po sukiojamąja staline lempa. 
Aliaskos pašto ženkle loja haskių komanda, penkiasdešimties centų 
specialioje laidoje krypuodama gagena Havajų mene, ratinis garlaivis 
plaka juodą kaip derva Kongo upę. Spynoje pasisuka raktas, įgriūva 
Luiza Rej ir virtuvėlėje nusispiria batus. Radusi jį čia suirzta. 

— Chavjerai! 

— O, labas. 

— Nėra čia ko labintis. Tu man pažadėjai niekada nebešokinėti 
per balkonus! O jeigu kas nors praneš policijai apie įsibrovėlį? O jei- 
gu paslysi ir nukrisi? 

— Tai duok man raktą. 

Luiza smaugia nematomą kaklą. 

- Aš negaliu būti rami žinodama, kad vienuolikmetis gali įčiuožti 
į mano būstą, kai tik... - vietoj jo mamos nėra visą naktį Luiza ta- 
ria: — ...pabosta televizorius. 

— Tai kodėl palieki atvirą vonios langą? 

- Todėl, kad būtų dar blogiau, jeigu tu, kartą peršokęs per spragą, 
negalėdamas įeiti šoktum dar kartą. 

— Sausį man sueis vienuolika. 

— Rakto negausi. 

— Draugai duoda vieni kitiems raktus. 

— Bet ne tada, kai vienam dvidešimt šešeri, o kitas dar tik penk- 
toje klasėje. 

— Tai kodėl taip vėlai parėjai? Sutikai įdomų žmogų? 

Luiza dėbteli. 

- Įstrigau lifte per dalinį užtemdymą. Be to, tai ne tavo reikalas, 
ponaiti. - Ji įjungia didžiąją šviesą ir krūpteli pamačiusi ant Chavje- 
ro veido bjaurų raudoną randą. - Kas per... kas atsitiko? 

Berniukas pasižiūri į buto sieną, paskui grįžta prie pašto ženklų. 

— Vilkas? 

Chavjeras papurto galvą, sulenkia mažytę popieriaus juostelę ir 
lyžteli abi puses. 

— Sugrįžo tas Klarkas. Mama visą šią savaitę viešbutyje dirba nak- 
tinėje pamainoje, ir jis jos laukia. Pradėjo klausinėt manęs apie Vil- 
ką, tai pasakiau, kad čia ne jo reikalas. - Chavjeras prilipdo juostelę 
prie pašto ženklo. - Ir neskauda. Aš jau patepiau tepalėliu. - Luizos 
ranka jau ant telefono. - Neskambink mamai! Ji parlėks namo ir 
baisiausiai susiries, o viešbutis ją išmes, kaip jau buvo aną kartą ir 
dar seniau. - Luiza pagalvoja, padeda ragelį ir eina prie durų. - Neik 
tenai. Jam galvoj negerai! Jis supyks ir daužys mūsų daiktus, tada 
mus išmes ar dar ką padarys! Prašau tavęs. 

Luiza pasigręžia ir giliai atsidūsta. 

— Kakavos? 

— Taip, gerai. - Berniukas pasiryžęs nepravirkti, nuo tos pastan- 
gos jam net smakrą įskausta. Riešais nusišluosto akis. - Luiza? 

— Gerai, Chavi, šiąnakt miegosi ant mano sofos, tvarka. 


Domo Grelšo kabinetas - aptvarkyto chaoso eskizas. Pro lan- 
g3 matosi Trečiojo aveniu siena su panašiais į šį biurais. Kampe ant 

metalinio karkaso kabo Neapsakomo Drimbos' pavidalo boksinin- 
ko kriaušė. „Žiūrono“ vyr. redaktorius paskelbia pirmadienio ryti- 
nio straipsnių aptarimo pradžią besdamas drūtu smiliumi į Rolandą 
Džeiksą - žilstelėjusį, panašų į džiovintą slyvą vyriškį havajietiškais 
marškiniais, išplatėjusiais „Wrangleriais“ ir nuavėtais sandalais. 

— Džeiksai. 

— Aš, hm, noriu toliau vynioti savo serialą „Siaubas kanalizacijos 
požemiuose“, sukabindamas su karštine dėl filmo „Nasrai“. Dirkas 
Melonas - jis, sakykim, laisvas rašeiva - per eilinį techninės būk- 
lės patikrinimą rastas po Rytų 50-ąja gatve. Arba, hm, jo palaikai. 
Asmenybė nustatyta pagal dantų atspaudus ir apdriskusį žurnalisto 
pažymėjimą. Nuo lavono nuplėštos mėsos pagal manierą Serrasal- 
mus scapularis - labai ačiū - visų piranijų kekšės karalienės, atvež- 
tos žuvų fanatikų, paskui, kai sąskaita už mėsą patapo per didelė, 
nuleistos į unitazą. Paskambinsiu į savivaldybę kapitonui Parazitui 
ir išgausiu paneigimą, kad puldinėjami kanalizacijos darbininkai. 
Užsirašinėji, Luiza? Niekuo netikėk, kol oficialiai nepaneigta. Tai 
pirmyn, Grelšai. Gal jau metas man kilstelėti algą? 

— Tik džiaukis, kad tavo pastarasis algos čekis nesudegė. Rytoj 
iki vienuoliktos prie mano stalo su to ešeriuko nuotrauka. Nori pa- 
klaust, Luiza? 

— Taip. Ar yra nauja, man nežinoma redakcijos politika - nepai- 
syti straipsnių, kuriuose esama tiesos? 

- Ė, metafizikos seminaras - ant stogo. Reikia tik pakilti liftu ir 
eiti, kol atsitrenki į šaligatvį. Viskas tiesa, jeigu pakankamai žmonių 
tuo tiki. Nense, ką tu man turi? 

Nensė O Heigan kukliai apsirengusi, parūgusia veido oda ir Žira- 
fos dydžio blakstienomis, kurios dažnai atsiklijuoja. 

— Mano patikimas kurmis gavo prezidento lėktuvo baro nuotrau- 
ką. „Prezidento lėktuvas su smagiom išgertuvėm“. Žmogus iš gatvės 


* Incredible Hulk - tūžmingas komiksų personažas, vaizduojamas kaip raumenų kalnas. 

mano, kad iš to seno apsilakėlio jau išspaustas paskutinis lašas, bet 
tetulė Nensė taip nemano. 

Grelšas galvoja. Fone skamba telefonai, taukši rašomosios maši- 
nėlės. 

— Gerai, jeigu neatsiras nieko naujesnio. Aha, ir paimk interviu iš 
to pilvakalbio lėlininko, kuris neteko rankų dėl „It Never Rains“... 
Nusbaumai. Tavo eilė. 

Džeris Nusbaumas ranka nušluoja nuo barzdos šokoladinio ledi- 
nuko lašelius, atsilošia ir sukelia popierių griūtį. 

- Šventojo Kristoferio byloje farai gaudo savo pačių subines, tai 
gal padaryti gabalą „Ar dabar tavęs tyko šventasis Kristoferis? Su 
visų iki šiol nudaigotųjų profiliais ir aukų paskutinių minučių atkū- 
rimu. Kur jie ėjo, su kuo susitiko, kokios mintys sukosi jų galvose... 

— Kai jų galvose sukosi švento Kriso kulka, - nusijuokia Rolandas 
Džeiksas. 

— Aha, Džeiksai, reikia tikėtis, jį traukia ryškios havajietiškos 
spalvos. O paskui susitiksiu su spalvotuoju tramvajaus vairuotoju, 
kurį praeitą savaitę farai buvo prirėmę prie sienos. Jis padavė polici- 
ją į teismą už neteisėtą suėmimą pagal Pilietinių teisių įstatymą. 

— Gal bus viršelio medžiaga. Luiza? 

— Aš susipažinau su atominės energetikos inžinieriumi. - Luiza 
nepaiso kambaryje pasklidusios abejingumo vėsos. - Inspektoriu- 
mi „Pakrantės“ bendrovėje. - Nensė O Heigan tvarkosi nagus, ir tai 
paskatina Luizą pateikti savo įtarimus kaip faktus. - Jis mano, kad 
naujas branduolinis reaktorius HIDRA Svanekės saloje nėra toks 
saugus, kaip skelbiama. Tai yra jis visai nesaugus. Šiandien popiet jo 
paleidimo iškilmės, tai aš noriu ten nuvažiuoti ir pabandyti ką nors 
atkapstyti. 

— Apsišikimas - technikos paleidimo iškilmės, - sušunka Nus- 
baumas. - Klausykit, kas čia darda? Ar tik ne Pulitzerio premija pas 
mus atrieda? 

— Ai, pabučiuok į subinę, Nusbaumai. 

Džeris Nusbaumas atsidūsta. 

— Mano didžiausia erotinė svajonė... 

Luiza neapsisprendžia, ar atkirsti jam - Aha, ir parodyti tam šliu- 
žui, kaip jis tave erzina, - ar ignoruoti - Aha, ir taip leisti jam kalbėti 
bet kokią velniavą. 

Ją iš aklavietės ištraukia Domas Grelšas. 

— Rinkos tyrėjai įrodė, - jis sukioja pieštuką, - kad pamatę moks- 
linį terminą du tūkstančiai skaitytojų padeda žurnalą ir antrą kartą 
žiūri serialą „Aš myliu Liusę“. 

— Gerai, - sako Luiza. - O kaip tokia antraštė: „Pakrantės atomi- 
nė bomba išneš Buenas Jerbasą į dangaus karalystę? 

— Šaunu, bet tu turėsi įrodyti. 

— Taip, kaip Džeiksas įrodys savo istorijėlę? 

- Ė, - Grelšo pieštukas nustoja sukęsis. - Pramanyti žmonės, su- 
ėsti pramanytos žuvies, teisme nenulups iš tavęs paskutinio dolerio 
ir neprispaus tavo banko įšaldyti sąskaitą. Tokia visoj šaly veikianti 
korporacija kaip „Pakrantės energija“ turi teisininkų, kurie tai gali, 
ir, prisiekiu Dievo Motina, progos nepraleis. 


Luizos oranžinis su rūdžių atspalviu „Volkswagen“ „vabalas“ 
važiuoja lygutėliu kelių link mylios ilgio tilto, jungiančio Jerba- 
so kyšulį su Svanekės sala, kurios atominė jėgainė stūkso vieniša 
tuščiuose upės žiočių plotuose. Tilto kontrolės punkte šiandien 
neramu. Paskutinėje atkarpoje išsirikiavę šimtas demonstrantų 
skanduoja: „Svanekė C tik per mūsų lavonus! Policininkų siena 
atitvėrusi juos nuo devynių ar dešimties automobilių eilės. Lui- 
za laukdama skaito plakatus. DABAR JŪS ĮVAŽIUOJATE Į NELAIMĖS 
SALĄ, —- perspėja vienas iš jų, o kitas sako: NĖ VELNIO NESULAUK- 
SIT - MES NIEKUR NESITRAUKSIM! — O štai mįslingas: KURGI DINGO 
MARGO ROKER? 

Į langą pabeldžia sargybinis; Luiza nuleidžia langą ir pamato savo 
veidą sargybinio tamsiuose akiniuose. 

— Luiza Rej, žurnalas „Žiūronas“. 

— Spaudos pažymėjimą, ponia. 

Luiza ištraukia jį iš rankinuko. 

— Šiandien laukiat nemalonumų? 

— Ne-e-e. - Jis pasižiūri į segtuvą ir atiduoda jai pažymėjimą. — 
Čia tik mūsų nuolatiniai gamtos fanatikai iš priekabų parko. Kole- 
džų jaunimas atostogauja, kur geresnės bangos. 

Jai važiuojant tiltu, iš už senesnių, pilkesnių Svanekės A vėsinimo 
bokštų išnyra jėgainė Svanekė B. Luiza vėl pagalvoja apie Rufą Siks- 
mitą. Kodėl jis neduoda man kontaktinio numerio? Mokslininkai ne- 
gali būti telefobai. Kodėl jo daugiabučio komendanto kabinete niekas 
net jo pavardės negirdėjo? Mokslininkai juk neturi slapyvardžių. 

Po dvidešimties minučių Luiza atvažiuoja prie kokių dviejų šimtų 
prabangių būstų, iškilusių virš izoliuotos įlankos. Tarpais medžiais 
apaugusį šlaitą, besileidžiantį nuo jėgainės, dalinasi viešbutis ir gol- 
fo aikštė. Ji palieka savo „vabalą“ tyrimų ir plėtros skyriaus stovėji- 
mo aikštelėje ir pažvelgia į abstrakčius jėgainės pastatus, iš dalies 
užstotus kalvos keteros. Ramiojo vandenyno vėjelis šiugždina tvar- 
kingą palmių eilę. 

— Sveiki! - Prieina kiniškų bruožų moteris. - Atrodot sutrikusi. 
Atvažiavot į paleidimą? - Matydama jos stilingą tamsiai raudoną 
kostiumėlį, nepriekaištingą kosmetiką ir orią laikyseną, Luiza su 
savo melsvu zomšiniu švarkeliu pasijunta apsileidusi. - Fej Li, - mo- 
teris ištiesia ranką, - „Pakrantės“ viešieji ryšiai. 

- Luiza Rej, žurnalas „Žiūronas“. 

Fej Li ranką suspaudžia tvirtai. 

— „Žiūronas“? Aš ir nežinojau, kad... 

— Į mūsų dėmesio sferą patenka energetikos strategija? 

Fej Li nusišypso. 

— Nesupraskit manęs neteisingai - tai drąsus žurnalas. 

Luiza pasitelkia patikimą Domo Grelšo dievybę. 

— Rinkos tyrimai nustatė, kad gausėja auditorija, reikalaujanti 
turiningesnių tekstų. Mane pasamdė kaip „Žiūrono“ intelektualųjį 
veidą. 

— Labai džiugu, kad atvažiavote, Luiza, kad ir koks tas jūsų veidas. 
Aš jus užrašysiu registratūroje. Saugumo skyrius reikalauja tikrinti 
krepšius ir panašiai, bet negerai žiūrėti į mūsų svečius kaip į sabo- 
tuotojus. Štai todėl mane pasamdė. 


10 


Džo Neipjeris žiūri į vaizdo stebėjimo ekranus, rodančius au- 
ditoriją, koridorius prie jos ir visuomeninio centro teritoriją. Jis at- 
sistoja, papurena savo specialią pagalvėlę ir atsisėda ant jos. Ar man. 
vaidenasi, ar pastaruoju metu iš tikryjų labiau skauda senas žaizdas? 
Jo žvilgsnis šokinėja per ekranus. Vienas rodo techniką, tikrinantį 
garsą, kitas - televizijos brigadą, aptariančią kampus ir šviesą, Fej Li, 
automobilių aikštele einančią su viešnia, padavėją, pilstančią vyną 
į šimtus taurių, eilę kėdžių po plakatu su užrašu: SVANEKĖ B - AME- 
RIKIETIŠKAS STEBUKLAS. 

Tikras stebuklas, mąsto Džozefas Neipjeris, buvo suveikti, kad 
vienuolika iš dvylikos mokslininkų užmirštų apie devynis mėnesius 
trukusį tyrimą. Vienas ekranas rodo kaip tik tuos mokslininkus, pė- 
dinančius į sceną, draugiškai besišnekučiuojančius. Kaip sako Gri- 
maldis, kiekviena sąžinė turi išjungimo mygtuką. Neipjerio mintys 
nuklysta prie įsimintinų sakinių, sukūrusių kolektyvinę amneziją. 
„Kalbant tarp mūsų, daktare Franklinai, Pentagono teisininkams 
niežti nagai išbandyti tą jų naujutėlaitį Saugumo įstatymą. Demas- 
kuotojas bus įtrauktas į tokį juodąjį sąrašą, kad negaus jokios etatinės 
vietos visoje šalyje.“ 

Tvarkytojas prideda dar vieną kėdę prie eilės, surikiuotos ant 
scenos. 

„Pasirinkimas paprastas, daktare Mozesai. Jeigu jūs norite, kad so- 
vietų technika mus aplenkusi nušvilptų į priekį, pakiškite šitą ata- 
skaitą savo Susirūpinusių mokslininkų sąjungai, nuskriskite į Maskvą 
pasiimti medalio, bet CŽV man liepė jums perduoti, kad atgalinio 
bilieto nereikės.“ 

Į vietas sėdasi žymūnų, mokslininkų, smegenų centrų atstovų ir 
nuomonės formuotojų publika. Ekrane matosi Viljamas Vailis, „Pa- 
krantės“ generalinio direktoriaus pavaduotojas, juokaujantis su tais 
svarbiais asmenimis, kurie bus pagerbti vieta ant scenos. 

„Profesoriau Kinai, Gynybos departamento valdžia truputį stebisi. 
Kam jums dabar pareikšti savo abejones? Ar norite pasakyti, kad prie 
prototipo dirbote aplaidžiai?“ 

Skaidrių projektorius spinduliuoja plačiakampio objektyvo Sva- 
nekės B vaizdą iš paukščio skrydžio. 

Vienuolika iš dvylikos. Tik Rufas Siksmitas ištrūko. 

Neipjeris kalba į savo radiotelefoną. 

— Fej? Renginys prasideda už dešimties minučių. 

Šnypštesys. 

— Priimkite, Džo. Aš lydžiu viešnią į auditoriją. 

— Pabaigusi malonėkit prisistatyti saugumui. 

Šnypštesys. 

— Priimu. Ryšys baigtas. 

Neipjeris svarsto aparatą rankoje. O Džo Neipjeris? Ar jo sąžinė 
turi išjungimo mygtuką? Jis gurkšteli karčios juodos kavos. E, broly- 
ti, manęs čia neliesk. Aš tik vykdau įsakymus. Iki pensijos pusantrų 
metų, o tada - žvejosiu sau šniokščiančiose upėse, kol pavirsiu su- 
mautu garniu. 

Milė, jo mirusi žmona, žiūri į savo vyrą iš nuotraukos ant rašo- 
mojo stalo. 

— Mūsų didinga nacija kenčia nuo sekinančio narkotiko. - Al- 
bertas Grimaldis, „Pakrantės“ generalinis direktorius ir „Newsweek“ 
metų žmogus, yra dramatiškos pauzės didmeistris. - Jo vardas - naf- 
ta. - Jį auksina pakylos šviesos. - Geologai sako, kad Persijos įlanko- 
je šitų juros periodo vandenyno maurų liko tik septyniasdešimt ke- 
turi milijardai galonų. Išlydėti mūsų šimtmečiui gal ir užteks. O gal 
ne. Primygtiniausias klausimas, kylantis JAV, ponios ir ponai, yra šis: 

„O kas paskui?“ 

Albertas Grimaldis apžvelgia publiką. Jie mano delne. 

— Kai kas kiša galvą į smėlį. Kai kas fantazuoja apie vėjo turbi- 
nas, rezervuarus ir, - gaižiai šypteli, - kiaulių dujas. - Pritariamas 
kikenimas - Mes „Pakrantėje“ žiūrim realistiškai. - Pakelia balsą. — 
Šiandien aš čia esu tam, kad pasakyčiau jums, jog vaistai nuo naftos 
yra kaip tik čia, kaip tik dabar, Svanekės saloje! 

Ščiūvant plojimams jis šypsosi. 

— Nuo šiandien prasideda savos, gausios ir saugios atominės 
energetikos epocha! Bičiuliai, aš labai, labai didžiuojuosi galėdamas 
pristatyti vieną didžiausių technikos naujovių istorijoje... reaktorių 
„HIDRA nulis“! 

Skaidrių ekranas pasikeičia ir rodo skerspjūvio schemą; pains- 
truktuota publikos dalis audringai ploja, šiuo pavyzdžiu užkrėsda- 
ma daugumą auditorijos. 

— Ei, bet manęs jau gana, aš gi tik generalinis direktorius. - Prie- 
lankus juokas. - Atidengti mūsų vaizdų galerijos ir paspausti jun- 
giklio, sujungsiančio Svanekę B su nacionaliniu tinklu, „Pakrantės“ 
šeima turi didžiausios garbės pakviesti labai ypatingą svečią, Kapi- 
tolijaus kalvoje vadinamą prezidento „energetikos guru“, - plačiai 
nusišypso. - Man nepaprastai malonu pakviesti žmogų, kurio pri- 
statyti nereikia. Federalinis energetikos reikalų įgaliotinis Loidas 
Huksas! 

Lydimas aplodismentų, į sceną žengia nepriekaištingai išsičiusti- 
jęs vyriškis. Loidas Huksas ir Albertas Grimaldis broliškos meilės ir 
pasitikėjimo gestu suima vienas kitą už dilbių. 

— Tavo scenaristai tobulėja, - burba Loidas Huksas, abiem vy- 
rams plačiai šypsantis publikai, - bet tu vis tiek tebesi vaikštantis 
godulys. 

Albertas Grimaldis patapšnoja Loidui Huksui per nugarą ir atsa- 
ko tuo pačiu: 

— Į šios bendrovės valdybą tu įsitrinsi tik per mano lavoną, par- 
sidavęs šunsnuki! 

Loidas Huksas visas švytėdamas žiūri į publiką. 

- Žiūriu, vis dar randi kūrybingų sprendimų, Albertai. 

Ugnį atidengia blyksčių kanonada. 

Jauna moteris melsvu švarkeliu išsmunka per užpakalines duris. 

— Malonėkit, kur moterų tualetas? 

Sargybinis, kalbėdamas radiotelefonu, mosteli ranka į korido- 
riaus gilumą. 

Luiza Rej žvilgteri atgal. Sargybinis atsukęs nugarą, tad ji eina 
toliau ir, pasukusi už kampo, patenka į tinklą atsikartojančių kori- 
dorių, vėsinamų ir duslinamų dūzgiančių oro aušintuvų. Prasilen- 
kia su pora kombinezonais vilkinčių skubančių technikų, jie iš po 
kepurių snapelių spygso į jos krūtis, bet nesustabdo. Ant durų mįs- 
lingi užrašai: W212 DALINĖ IŠEIGA, Y009 ŽEMUTINĖ PRIEIGA 
[AC], V770 BE RIZIKOS [IŠIMTIS]. Vis pasitaikančiose didesnio 
saugumo duryse įrengtos kodinės įėjimo sistemos. Laiptinėje ji ty- 
rinėja aukšto planą, bet neranda nieko panašaus į Siksmitą. 

— Pasiklydot, ponia? 

Luiza kaip galėdama stengiasi atgauti savitvardą. Į ją spokso žila- 
plaukis juodaodis tvarkytojas. 

- Taip, aš ieškau daktaro Siksmito kabineto. 
— Aha. To anglo. Ketvirtas aukštas, C105. 

— Dėkoju jums. 

— Jo čia nėra jau savaitę ar dvi. 

— Tai tiesa? Gal galite pasakyti, kodėl? 

— Aha. Išvyko atostogų į Las Vegasą. 

— Daktaras Siksmitas? Į Las Vegasą? 

— Aha. Man taip sakė. 


C105 kabineto durys praviros. Po nesėkmingo bandymo ištrinti 
durų lentelėje „Dr. Siksmitas“ liko terlionė. Pro durų plyšį Luiza Rej 
mato, kaip jaunas vyriškis sėdėdamas ant stalo peržiūri sąsiuvinių 
krūvą. Kabineto daiktai sudėti į kelias krovinių dėžes. Luiza prisi- 
mena savo tėvo posakį: „Elkis kaip saviškis - kartais to ir užteks, 
kad tokiu taptum.“ 

— Nagi, - taria Luiza žengdama vidun. - Jūs juk ne daktaras Siks- 
mitas, ką? 

Vyriškis kaltai numeta sąsiuvinį, ir Luiza supranta gavusi valan- 
dėlę laiko. 

— O Dieve, - jis atsigręžia į ją, - jūs tikriausiai Megan. 

Kam gi prieštarauti? 

— O jūsė 

— Aizekas Zaksas. Inžinierius. - Jis atsistoja, taip išvengdamas per 
ankstyvo rankų paspaudimo. - Aš su jūsų dėde dirbau prie jo ata- 
skaitos. 

Ant laiptų pasigirsta skubūs žingsniai. Aizekas Zaksas uždaro 
duris. Jo balsas pritilęs, nervingas. 

— Kur Rufas slapstosi, Megan? Man baisiai neramu. Gal jūs gavot 
iš jo Žinią? 

— Aš vyliausi, kad jūs pasakysit man, kas atsitiko. 

Įžygiuoja Fej Li su šaltakraujišku apsaugos darbuotoju. 

— Luiza. Vis dar ieškote moterų tualeto? 

Vaidink kvailelę. 

— Ne, moterų tualete jau buvau - švarut švarutėlis, - bet aš vėluoju 
į susitikimą su daktaru Siksmitu. Tik... kad jis, atrodo, išsikraustė. 

Aizekas Zaksas tarsteli: 

— Cha? Tai jūs ne Siksmito dukterėčia? 

— Atsiprašau, bet aš ir nesakiau, kad esu ji. - Luiza susako pa- 
ruoštą pilką melą Fej Li. - Su daktaru Siksmitu susipažinau pernai 
pavasarį Nantaketo saloje. Aptikome, kad abu dirbame Buenas Jer- 
base, ir jis davė man savo vizitinę. Prieš tris savaites ją susiradau, 
paskambinau jam, ir susitarėm susitikti šiandien dėl publikacijos 
apie mokslą „Žiūronui“. - Ji pasižiūri į laikrodį. - Prieš dešimt mi- 
nučių. Iškilmių kalbos truko ilgiau, nei aš tikėjausi, tai tyliai išsmu- 
kau. Tikiuosi, nepridariau ko nors negero? 

Fej Li dedasi įtikinta. 

— Mes negalim leisti pašaliniams klaidžiot po tokį slaptą tyrimo 
institutą kaip mūsų. 

Luiza dedasi atgailaujanti. 

— Aš pamaniau, kad užsiregistravusi ir davusi patikrinti rankinę 
jau įvykdžiau saugumo reikalavimus, bet, matyt, buvau naivi. Bet 
daktaras Siksmitas už mane garantuos. Tik paklauskit jo. 

Zaksas ir sargybinis žiūri į Fej Li, o ši nė nemirkteli. 

— Tai neįmanoma. Daktaro Siksmito prireikė viename iš mūsų 
projektų Kanadoje. Aš tik galiu įsivaizduoti, kad jo sekretorė, nai- 
kindama susitikimų grafiką, neturėjo jūsų kontaktų. 

Luiza pažiūri į dėžes. 

— Atrodo, jo ilgokai čia nebus. 

- Taip, todėl mes jam siunčiam jo darbo išteklius. Čia, Svanekėje, 
jo konsultacijos užsidaro. Štai daktaras Zaksas maloniai sutiko su- 
raišioti palaidus galus. 

— Tai toks mano pirmas interviu su įžymiu mokslininku. 

Fej Li laiko duris atviras. 

— Gal mes rastumėm jums kitą. 


129 


Debesų atlasas 


1:3 


— Operatore? - Rufas Siksmitas suėmęs ragelį beveidžiame 
priemiesčio motelyje už Buenas Jerbaso. - Man nesiseka prisiskam- 
binti į Havajus... taip. Aš mėginu paskambinti... — Jis padiktuoja 
Megan telefono numerį. - Taip, aš būsiu prie telefono. 

Televizoriuje, nerodančiame geltonų ir žalių spalvų, Loidas Huk- 
sas tapšnoja per nugarą Albertui Grimaldžiui per naujojo HIDRA 
reaktoriaus Svanekės saloje atidarymą. Jie mojuoja publikai kaip 
sportininkai nugalėtojai, ir nuo lubų krenta sidabriniai konfeti. 

- Nevengiantis kontroversijų „Pakrantės“ generalinis direktorius 
Albertas Grimaldis, - sako televizijos komentatorius, - šiandien 
davė signalą paleisti Svanekę C. Antrajam „HIDRA nulis“ reakto- 
riui bus skirta penkiasdešimt milijonų federacinių dolerių, ir bus 
sukurta tūkstančiai naujų darbo vietų. Nuogąstavimai, kad šią vasa- 
rą Trijų Mylių saloje atlikti masiniai areštai bus pakartoti Auksinėje 
valstijoje, nepasitvirtino. 

Nusivylęs ir išvargęs Rufas Siksmitas kreipiasi į televizorių: 

— O kai susikaupęs vandenilis išsprogdins apsauginio gaubto sto- 
gą? Kai vyraujantys vėjai Kalifornijoje paskleis radiaciją? 

Jis išjungia aparatą ir suspaudžia viršunosę. Aš tai įrodžiau. Įro- 
džiau. Jūs negalit nupirkti manęs, tai bandėt įbauginti. Aš leidausi, 
atleisk man, Viešpatie, bet nebesileisiu. Nebesu užsėdęs savo sąžinės. 

Suskamba telefonas. Siksmitas jį pagriebia. 

— Meganė 

Griežtas vyro balsas: 

— Jie ateina. 

— Kas Čia? 

— Jie susekė jūsų pastarąjį skambutį į Tolboto motelį, Olimpijos 
bulvaras 1046. Dabar pat važiuokit į oro uostą, artimiausiu reisu 
skriskit į Angliją ir imkitės demaskuoti iš ten, jeigu jums reikia. Bet 
išvykit. | 

— Kodėl aš turėčiau tikėti... 

— Galvokit logiškai. Jeigu aš meluoju, jūs tiesiog atsidursite Angli- 
joje sveikas gyvas - su savo ataskaita. Jeigu nemeluoju, jūs - lavonas. 

— Aš reikalauju pasakyti... 

— Jums liko ne daugiau kaip dvidešimt minučių. Dinkit! 

Linijos signalas, zvimbianti amžinybė. 

Džeris Nusbaumas apsuka savo kabineto kėdę, apžergia ją, 
alkūnėmis atsirėmęs užkloja rankomis atkaltę ir nuleidžia ant jų 
smakrą. 

— Tai va koks vaizdelis: aš ir šeši negroidų padermės patrakėliai 
virvelinėmis kasytėmis, ir man tonziles kutena jo pistoleto vamzdis. 
Ir tai ne Harlemas vidury nakties, o sumautas Grinvič Vilidžas vidu- 
ry sumautos baltos dienos po šešiolikos svarų kepsnio su sumautu 
Normanu Maileriu. Tai va taip, ir tas juodas brolytis pritrėškia mane 
dviejų tonų letena, ir atlaisvina iš manęs piniginę. „Kašia? Aliga- 
toriaus oda?“ Nusbaumas pamėgdžioja Richardo Pryoro' tarseną. 
„Tai koks čia suknistas lygis, balčiau?!“ Lygis? Tie suskiai iškratė iš 
mano kišenių viską iki paskutinio cento - tiesiogine prasme. Bet 
Nusbaumas juokėsi paskutinis, kaip kažin ką. Važiuodamas taksi 
atgal į „Times“ skverą aš parašiau dabar jau klasika virtusį redakcinį 
„Naujos gentys“ - už kuklumą čia taškų negausi, - ir iki savaitės 
pabaigos įpiršau jį persispausdinti trisdešimt kartų! Užpuolikai iš- 
garsino mane skersai išilgai. Taigi, Luji Luji“, gal pasikviestum mane 
vakarienės, ir aš tave pamokysiu, kaip iš likimo nasrų išpešti gaba- 
liuką aukso? 

Dzingteli Luizos rašomoji mašinėlė. 

* To meto juodaodis komikas ir kovotojas su rasizmu. 


** „Louie Louie“ - septintajame dešimtmetyje JAV išpopuliarėjusi daina, parašyta juodao- 
džio dainininko ir muzikanto Richardo Berry. 

— Jeigu užpuolikai atėmė iš tavęs viską iki paskutinio cento - tie- 
siogine prasme, - tai ką tu veikei taksi iš Grinvič Vilidžo į „Times“ 
skverą? Pardavei savo kūną už kelionę? 

— Tu, - Nusbaumas pasislenka ant kėdės, - genialiai sugebi ne- 
pagauti esmės.. 

Rolandas Džeiksas ant nuotraukos varvina žvakės vašką. 

— Savaitės apibrėžimas. Kas yra konservatorius? 

1975 m. vasarą šis pokštas jau buvo pasenęs. 

— Apiplėštas liberalas. 

Džeiksas pabrukęs uodegą grįžta prie nuotraukos klastojimo. 

Luiza nueina per kabinetą prie Domo Grelšo durų. Jos viršinin- 
kas kalba telefonu tyliu nirtulingu balsu. Luiza laukia už durų, bet 
nugirsta. 

— Ne... ne, ne, pone Erumai, čia ir yra viskas aišku kaip dieną, 
pasakykit man... ei, dabar aš kalbu - pasakykit man, kas gali būti 
aiškiau už leukemiją? Žinot, ką aš manau? Manau, kad mano žmo- 
na yra tik popierizmo kliūtis, skirianti jus nuo trečią valandą supla- 
nuoto golfo, ar ne? Tai įrodykit man. Jūs turit žmoną, pone Frumai? 
Ar turite? Turite. Ar galite įsivaizduoti savo žmoną, gulinčią ligoni- 
nės palatoje slenkančiais plaukais?.. Ką? Kg jūs sakote? „Emocijos 
čia nieko nepadės“? Tai viskas, ką jūs galite pasiūlyti, pone Frumai? 
Taip, brolyti, jūs teisus, po velniais, aš kreipsiuosi į advokatą! 

Grelšas trinkteli ragelį, ima tvatinti boksininko kriaušę, su kiek- 
vienu smūgiu aikčiodamas „Frumai!“, susmunka į savo fotelį, prisi- 
dega cigaretę ir pamato tarpduryje dvejojančią Luizą. 

— Gyvenimas. Dešimties balų šūdų audra. Nugirdai ką nors? 

— Esmę. Aš galiu užeiti vėliau. 

— Ne. Užeik, sėskis. Ar tu jauna, sveika ir stipri, Luiza? 

— Taip. - Luiza atsisėda ant dėžių. - O ką? 

— Nes kai aš tau pasakysiu kai ką apie tavo straipsnį apie tą neį- 
rodytą nuslėpimą „Pakrantėje“, tiesą sakant, pasidarysi sena, ligota 
ir silpna. 

Buenas Jerbaso tarptautiniame oro uoste dr. Rufas Siksmitas 
padeda gelsvą segtuvą į kamerą nr. 909, apsidairo žmonių pilno- 
je salėje, į plyšelį įmeta monetų, pasuka raktą ir įdeda jį į minkštą 
chaki spalvos voką, adresuotą Luizai Rej, „Žiūronas“, Klugo pst., 
12E, 3-iasis aveniu, BJ. Siksmito pulsas kyla artėjant prie pašto sky- 
riaus prekystalio. O jeigu jie mane sudoros man dar nepriėjus? Pulsas 
šauna aukštyn. Verslininkai, šeimos su bagažo vežimėliais, senyvų 
turistų vorelės - rodos, visi pasišovė painiotis jam po kojų. Pašto 
dėžės anga vis arčiau. Jau tik už kelių jardų, kelių colių. 

Chaki spalvos vokas prarytas ir paniręs. Geros kelionės. 

Tada Siksmitas stoja į eilę prie lėktuvų bilietų. Jį kaip litanija liū- 
liuoja pranešimai apie atidėtus skrydžius. Jis nervingai smailakiuoja 
ieškodamas ženklų, kad šią vėlyvą valandą jį taikosi sučiupti „Pa- 
krantės“ agentai. Galų gale jį mostu pakviečia kasininkė. 

— Man reikia į Londoną. Faktiškai tiks bet kokia vieta Jungtinėje 
Karalystėje. Bet kokia vieta, bet kokios oro linijos. Mokėsiu grynais. 

— Jokių šansų, pone. - Pro makiažą prasimuša kasininkės nuo- 
vargis. - Anksčiausiai galiu pasiūlyti... — ji pasižiūri į teletaipu iš- 
spausdintą lapą, - Londono Hitrou... rytoj popiet, skrydis trys pen- 
kiolika, „Laker Skytrains“, persėdimas Kenedžio oro uoste. 

— Man baisiai svarbu išvykti anksčiau. 

- Aš tikiu, pone, bet streikuoja skrydžių dispečeriai ir laukia gau- 
sybė įstrigusių keleivių. 

Siksmitas mintyse taria, jog net „Pakrantė“ negalėjo surengti avia- 
cijos streikų, kad jį sulaikytų. 

— Tai tegul bus rytoj. Malonėkit į vieną pusę, verslo klasę, nerū- 
kantiems. Ar kur nors oro uoste galima apsistoti nakčiai? 

— Taip, pone, trečiajame lygyje. Viešbutis „Bon Voyage“. Ten 
jums bus patogu. Gal galėčiau pamatyti jūsų pasą - reikia įforminti 
bilietą. 

Luizos bute vitražinis saulėlydis apšviečia velvetinį Heming- 
wayų. Luiza kandžioja rašiklį įnikusi į knygą „Kaip pasitelkti saulę. 
Du dešimtmečiai taikios atominės energijos“. Prie rašomojo stalo 
sėdintis Chavjeras sprendžia dalybos stulpeliu uždavinius. Negarsiai 
paleistas Carole King albumas „Iapestry“. Pro langus girdisi slopus 
namo važiuojančių automobilių gaudesys. Suskamba telefonas, bet 
Luiza jo nepaiso. Chavjeras žiūri, kaip įsijungia autoatsakiklis. „Svei- 
ki, Luiza Rej dabar negali prieiti prie telefono, bet jeigu paliksite savo 
pavardę ir numerį, aš jums paskambinsiu.“ 

— Aš nepakenčiu šitų aparatų, - skundžiasi skambintoja. - Auk- 
seli, čia tavo mama. Ką tik kalbėjau su Bite Grifin, ir ji pasakė man, 
kad tu susipykai su Halu - praeitą mėnesį? Netekau žado! Per tėvo 
laidotuves, o ir pas Alfonsą, neprasitarei nė žodeliu. Man labai nera- 
mu, kad tu taip užsičiaupi. Mudu su Dagiu darom labdaros renginį 
Amerikos kovos su vėžiu draugijai, ir mums nušvistų saulė, mėnulis 
ir žvaigždės, jeigu galėtum palikti savo ankštą lizdelį ir atvažiuoti 
pas mus bent vienam savaitgaliui, ką, aukseli? Čia bus Hendersonų 
trynukai, vadinas, Damienas, kardiologas, Lansas, ginekologas, ir 
Džesis... Dagai? Dagai! Džesis Hendersonas, kuo jis užsiima? Lo- 
botomas? Oi, keista. Žodžiu, dukrele brangioji, Bitė man sakė, kad 
per kažkokią planetų išsidėstymo užgaidą visi trys broliai tebėra 
laisvi. Gyvas laimikis, vaikeli, gyvas laimikis! Tai paskambink, kai 
tik gausi šitą žinią. Myliu, bučiuoju. - Ji užbaigia siurbiamu buči- 
niu: - Mmmčvaaa! 

— Ji kalba panašiai kaip motina seriale „Užkerėtieji “. - Chavjeras 
truputį palaukia. - Ką reiškia „netekau žado '* 

Luiza nepakelia galvos. 

— Kai esi taip nustebęs, kad negali kalbėti. 


* Bewitched - amerikiečių situacijų komedija su antgamtiškais elementais - viena iš veikėjų 
yra motina ragana. 

- Ji neatrodė visai be žado, ar ne? 
Luiza įsitraukusi į darbą. 

— „Aukseli“? 

Luiza sviedžia į berniuką šlepetę. 


17 


Viešbučio „Bon Voyage“ kambaryje Rufas Siksmitas skaito 
šūsnį laiškų, jam parašytų jo draugo Roberto Frobišerio kone prieš 
pusšimtį metų. Siksmitas moka juos mintinai, bet jų faktūra, šiugž- 
desys, nublukusi draugo rašysena ramina jam nervus. Šiuos laiškus 
jis gelbėtų iš degančio namo. Lygiai septintą jis nusiprausia, pasi- 
keičia marškinius ir įkiša devynis perskaitytus laiškus į Gideonų 
Bibliją - ją padeda atgal į spintelę prie lovos. Neperskaitytus laiškus 
Siksmitas įsideda į švarko kišenę - skaityti restorane. 

Vakarienė - mažytis kepsnelis ir kepto baklažano griežinėliai 
su prastai nuplautomis salotomis. Siksmito apetito ji nepatenkina, 
o tik jį nuslopina. Pusę jis palieka lėkštėje ir skaitydamas pasku- 
tinius Frobišerio laiškus gurkšnoja gazuotą vandenį. Per Roberto 
žodžius jis regi save, ieškantį Briugėje savo nestabilaus draugo, pir- 
mosios meilės ir, sąžiningai sakant, mano paskutinės. 

Viešbučio lifte Siksmitas galvoja, kokią atsakomybę užkrovė Lui- 
zai Rej ant pečių, ir abejoja, ar teisingai pasielgė. Atidarius duris, 
kambario užuolaidos išsipučia vidun. Jis sušunka: 

— Kas Čia? 

Nieko. Niekas nežino, kur tu esi. Jo vaizduotė jau keletą savaičių 
krečia pokštus. Miego stygius. „Klausyk, - sako jis sau, - už dviejų 
parų būsi savo lietingoje, saugioje, siauroje saloje, sugrįžęs į Kem- 
bridžą. Turėsi tinkamas sąlygas, sąjungininkus, ryšius ir iš ten galėsi 
planuoti žodžių ataką prieš „Pakrantę . 

Bilas Smoukas stebi, kaip Rufas Siksmitas išeina iš viešbučio 
kambario, penkias minutes palaukia ir įeina vidun. Sėdi ant vonios 
krašto ir mankština pirštinėtus kumščius. Joks narkotikas, joks reli- 
ginis išgyvenimas tavęs taip nesujaudina kaip žmogaus pavertimas 
lavonu. Bet čia reikia smegenų. Be drausmės ir išmanymo greitai 
būtum pririštas prie elektros kėdės. Žudikas kišenėje paglosto lai- 
mę nešantį krugerrandą . Smoukas nelinkęs būti prietarų vergu, bet 
neketina paniekinti amuleto vien tam, kad tai įrodytų. Tragedija 
artimiesiems, didelis storas nulis visiems kitiems, o mano klientams 
išspręsta problema. Aš - tik savo klientų valios įrankis. Jeigu ne aš, 
būtų kitas machinatorius iš „geltonųjų puslapių“. Kaltinkit ginklo 
naudotoją, kaltinkit gamintoją, bet ne ginklą. Bilas Smoukas išgirsta 
braškesį spynoje. Kvėpuok. Anksčiau išgertos tabletės smarkiai pra- 
skaidrino jo jusles, ir, kai Siksmitas įšliurina į miegamąjį niūniuo- 
damas „Leaving on a Jet Plane“, smogikas gali prisiekti jaučiąs au- 
kos pulsą, lėtesnį negu savo. Smoukas pamato grobį pro tarpdurio 
plyšį. Siksmitas klesteli ant lovos. Žudikas įsivaizduoja reikiamus 
judesius: Žengi tris žingsnius, šauni iš šono į smilkinį, iš arti. Smou- 
kas iššoka pro duris, Siksmitas išleidžia gomurinį karktelėjimą ir 
bando atsistoti, bet nutildyta kulka jau skrodžia mokslininko kau- 
kolę ir lekia ant čiužinio. Rufo Siksmito kūnas griūna atgal, lyg jis 
būtų susirangęs popiečio pogulio. 

Kraujas sunkiasi į ištroškusią pūkinę antklodę. 
Bilo Smouko smegenyse - išsipildymo tvinksniai. Žiūrėkit, ką aš 
padariau. 


* Pietų Afrikos Respublikos auksinė moneta. 


** „Išskrendu reaktyviniu“ - tuo metu populiari daina, sukurta Johno Denverio. 

Trečiadienio rytas svilinamas smogo ir kalamas kaitros, kaip 
ir pastarieji šimtas rytų bei būsimieji penkiasdešimt. Luiza Rej ge- 
ria juodą kavą garuojančioje užkandinės „Snieguolė“ vėsoje Antrojo 
aveniu ir 16-osios gatvės kampe, už dviejų minučių kelio iki „Žiū- 
rono“ redakcijos, skaitydama apie baptistą, buvusį karinio laivyno 
branduolinės energetikos inžinierių iš Atlantos, tokį Jamesą Carterį, 
ketinantį siekti demokratų nominacijos. 16-osios gatvės eismo srau- 
tas juda tai apmaudą keliančiais coliais, tai nutrūktgalviškais prover- 
žiais. Ant šaligatvio šmėžuoja skubantys žmonės ir riedlentininkai. 

— Pusryčiams šįryt nieko, Luiza? - paklausia Bartas, užeigos ke- 
pėjas. 

— Tik naujienų, - atsako ši ištikima nuolatinė lankytoja. 

Pro duris įgriūna Rolandas Džeiksas ir nusigauna prie Luizos. 

- Och, čia laisva? Širyt burnoj nė kąsnio neturėjau. Šerlė mane 
paliko. Vėl. 

— Už penkiolikos minučių straipsnių aptarimas. 

— Marios laiko. - Džeiksas atsisėda ir užsisako keptų kiaušinių. 

— Devintas puslapis, - sako jis Luizai. - Dešinėj apatiniam kam- 
pe. Tave turėtų sudominti. 

Luiza atsiverčia devintą puslapį ir ištiesia ranką prie kavos puo- 
delio. Ranka sustingsta. 


MOKSLININKO SAVIŽUDYBĖ B. J. TARPT. ORO UOSTO 
VIEŠBUTYJE 


Iškilus britų mokslininkas dr. Ru- 
fas Siksmitas antradienio rytą buvo 
rastas negyvas Buenas Jerbaso tarp- 
tautinio oro uosto viešbučio „Bon 
Voyage“ kambaryje, atėmęs sau gy- 
vybę. Dr. Siksmitas, buvęs Pasauli- 
nės atominės energetikos komisijos 


vadovas, dešimt mėnesių dirbo ,Pa- 
krantės“ korporacijos konsultantu 
rengiant komerciškai patrauklią įmo- 
nę prie Buenas Jerbaso miesto. Ži- 
noma, kad jis visą gyvenimą kovojo 
su klinikine depresija, o savaitę iki 
mirties buvo nepasiekiamas. Fej Li, 

„Pakrantės“ atstovė spaudai, sakė: 
„Ankstyva dr. Siksmito mirtis — tra- 
gedija visai tarptautinei mokslo ben- 
druomenei. „Pakrantės“ gyvenvietėje 
Svanekės saloje mes jaučiamės pra- 
radę ne tik didžiai gerbiamą kolegą, 
bet ir brangų draugą. Nuoširdžiai už- 


Jo visiems labai trūks.“ Dr. Siksmito 
kūnas viešbučio kambarinių rastas su 
viena šautine žaizda galvoje, laidoti 
bus parskraidintas į jo gimtąją Angli- 
ją. B. J. policijos medicinos ekspertas 
patvirtino, kad nėra su šiuo įvykiu su- 
sijusių įtartinų aplinkybių. 


jaučiame jo šeimą ir gausius draugus. 


mas jau šuniui ant uodegos? 

Luizai šiurpsta oda ir spaudžia ausų būgnelius. 

— Oi. - Džeiksas prisidega cigaretę. - Jūs artimai draugavot? 

- Jis negalėjo... - Luiza ieško žodžių, - jis nebūtų to padaręs. 

Džeiksas bando nutaisyti švelnesnį toną: 

- Panašu, kad padarė, Luiza. 

— Juk nesižudai, jeigu turi misiją. 

— Visko gali būti, jeigu nuo tos misijos išprotėji. 

— Jis buvo nužudytas, Džeiksai. 

Džeiksas veja šalin nuo veido miną, sakančią: „Vėl ta pati giesmė.“ 

— Kieno“ 

— „Pakrantės“ korporacijos. Aišku. 

— O. Savo darbdavio. Aišku. Koks motyvas? 

Luiza prisiverčia kalbėti ramiai, ignoruodama Džeikso apsimes- 
tinį įsitikinimą. 

— Jis buvo parašęs ataskaitą apie reaktoriaus tipą, sukurtą Sva- 
nekėje B, - HIDRA. Bloko C planai laukia Federalinės energetikos 
komisijos pritarimo. Gavusi pritarimą, „Pakrantė“ gali licencijuoti 
projektą šalies ir užsienio rinkoms - vien valdžios užsakymai reikš- 
tų kasmetinį dešimčių milijonų pajamų srautą. Siksmitui buvo skir- 
tas vaidmuo sankcionuoti projektą, bet jis nebuvo perskaitęs scena- 
rijaus ir nustatė mirtinus konstrukcijos defektus. Į tai atsakydama 
„Pakrantė“ paslėpė ataskaitą ir paneigė jos buvimą. 

— O ką tavo dr. Siksmitas? 

- Jis ketino išeiti į viešumą. — Luiza pliaukšteli per laikraštį. - Štai 
kiek jam kainavo tiesa. 

Džeiksas skrebučio lazdele persmeigia liulantį trynio kupolą. 

— Tu, hm, žinai, ką pasakys Grelšas? 

— „Ivirtų įrodymų, - sako Luiza, lyg diagnozę pranešanti gydy- 
toja. - Klausyk, Džeiksai, gal gali pasakyti Grelšui... tiesiog pasa- 
kyk, kad man kažkur reikėjo išeiti. 


20 


Viešbučio „Bon Voyage“ direktoriui sunki diena. 

— Ne, pamatyti jo kambario negalima! Kilimų valymo specialistas 
pašalino visus įvykio pėdsakus. Jam, pridursiu, turėjom sumokėti iš 
savo kišenės! Ir apskritai kas jūs per demonas? Reporterė? Šmėklų 
medžiotoja? Rašytoja? 

- Aš esu, - Luiza Rej iš niekur nieko pratrūksta raudoti, - jo duk- 
terėčia, Megan Siksmit. 

Verkiančią Luizą akmeninio veido matrona priglaudžia prie savo 
krūtinės kalnų. Atsitiktiniai prašaliečiai smaigsto į direktorių dygius 
žvilgsnius. Direktorius išblykšta ir stengiasi likviduoti padarinius. 

— Malonėkit tenai vidun, aš jums surasiu... 

— Stiklinę vandens! - atrėžia matrona ir nubloškia jo ranką. 

— Vende! Vandens! Malonėkit tenai, kodėl jūs neužeinat... 

— Kėdę, dėl Dievo meilės! - Matrona veda Luizą į pritemusį šo- 
ninį kabinetą. 

— Vende! Kėdę! Tuoj pat! 

Luizos sąjungininkė suglaudžia plaštakas. 

- Išsiliek, brangute, išsiliek, aš klausausi. Aš esu Dženisė iš Esfig- 
menu Jutos valstijoje, ir štai mano istorija. Būdama tavo amžiaus 
viena namuose leidausi laiptais iš savo dukrelės kambario, o pusiau- 
kelėj laiptų aikštelėje stovėjo mano mama. „Nueik, pažiūrėk, kaip 

ten vaikas, Dženise, - pasakė ji. Atsakiau mamai, kad prieš minutę 
ginčyk su manim, jaunoji ponia, tuojau pat eik pas vaiką!“ Atrodo 
kvailai, bet aš tik tada prisiminiau, kad mama mirė per praeitą Pa- 
dėkos dieną. Bet aš užbėgau aukštyn ir radau dukrelę dūstančią dėl 
tamsinės užuolaidos virvės, apsivijusios aplink kaklą. Pusė minutės, 
ir būtų buvę viskas. Tai matai? 

Luiza ašaringai sumirksi. 

— Matai, brangute? Jie pasitraukia, bet neišeina. 

Pamokytas direktorius grįžta su batų dėže. 

— Jūsų dėdės kambarys, deja, užimtas, bet kambarinė Gideonų 
Biblijoje rado šituos laiškus. Ant voko jo pavardė. Aš, žinoma, keti- 
nau juos persiųsti jūsų šeimai, bet kad jūs jau čia... 

Jis paduoda jai pluoštą devynių laiko nurusvintų vokų, visi jie 
adresuoti „perduoti Rufui Siksmitui, eskvairui, Kajaus koledžas, 
Kembridžas, Anglija“. Vienas visai neseniai suterštas arbatos maiše- 
liu. Visi smarkiai suglamžyti ir paskubom išlyginti. 

— Dėkoju, - vangiai atsako Luiza, o paskui taria tvirčiau: - Dėdė 
Rufas vertino savo susirašinėjimą, o dabar tai viskas, kas man iš jo 
liko. Aš jūsų nebegaišinsiu. Atsiprašau, kad ten taip ištižau. 

Direktoriui akivaizdžiai palengvėjo. 

— Tu tikrai ypatingas žmogus, Megan, - patikina Luizą Dženisė 
iš Esfigmenu Jutos valstijoje, juodviem atsisveikinant viešbučio ves- 
tibiulyje. 

— Tai jūs tikrai ypatingas žmogus, Dženise, - atsako Luiza ir grįŽ- 
ta į garažo lygį, per dešimt jardų praeidama pro kamerą nr. 909. 


Ž.l 
Luizai Rej „Žiūrono“ redakcijoje neišbuvus nė minutės, Do- 


mas Grelšas, perrėkdamas žinių kambario šurmulį, sušunka: 
— Panele Rej! 

Džeris Nusbaumas ir Rolandas Džeiksas nuo stalų pakelia žvilgs- 
nį į Luizą, vienas į kitą ir prataria: 

— Oil 

Luiza įdeda Frobišerio laiškus į stalčių, užrakina jį ir nueina į Grel- 
šo kabinetą. 

— Domai, atsiprašau, kad negalėjau būti aptarime, aš... 

— Nepasakok man tų moteriškų pasiteisinimų. Uždaryk duris. 

— Aš nepratusi ieškoti pasiteisinimų. 

— O į aptarimus vaikščioti pratusi? Tau už tai mokama. 

— Man taip pat mokama už medžiagos paieškas. 

— Tai tu nulėkei į nusikaltimo vietą. Ar radai tvirtų įrodymų, ku- 
riuos pražiopsojo policininkai? Krauju ant koklių užrašytą žinią — 
„Tai padarė Albertas Grimaldis'? 

— Tvirti įrodymai nėra tvirti, jeigu juos medžiodamas nenusisuki 
sprando. Man taip sakė vienas redaktorius, toks Domas Grelšas. 

Grelšas dėbso į ją. 

— Aš turiu siūlo galą, Domai. 

— Turi siūlo galą. 

Aš negaliu sutriuškinti tavęs, negaliu apmauti tavęs, galiu tik už- 
kabinti tavo smalsumą. 

— Paskambinau į nuovadą, kur ėmėsi Siksmito bylos. 

— Nėra jokios bylos! Tai buvo savižudybė! Jeigu tai ne Marilyn 
Monroe, su savižudybe žurnalo neparduosi. Per daug slegia. 

— Paklausyk. Kam Siksmitas pirko lėktuvo bilietą, jeigu tą dieną 
ketino paleisti kulką sau į galvą? 

Grelšas išskečia rankas rodydamas, kaip jam sunku patikėti, kad 
tai reikia aiškinti. 

— Staigus sprendimas. 

— Tai kodėl jis turėjo išspausdintą savižudžio raštelį - be rašomo- 
sios mašinėlės, - paruoštą laukti šio staigaus sprendimo? 

— Aš nežinau! Man nerūpi! Mane spaudžia terminas. atiduoti 
į spaustuvę iki ketvirtadienio vakaro, artėjantis platintojų streikas ir 

Ogilvis, iškėlęs man virš galvos kieno gi ten kardą. Surenk spiritiz- 
mo seansą ir pati paklausk Siksmito! Siksmitas buvo mokslininkas, 
o mokslininkai - nestabilūs. 

— Mes buvom įstrigę lifte pusantros valandos. Ramus kaip avi- 
nėlis. Žodis nestabilus prie jo niekaip nelimpa. Dar vienas dalykas. 
Esą, jis nusižudė bene tyliausiu rinkoje prieinamu ginklu. 34 kali- 
bro „Roachfordu“ su pritvirtintu duslintuvu. Perkamas tik užsakius 
iš katalogo. Kam jam tiek vargo? 

— Taigi. Farai suklydo, medicinos ekspertas suklydo, visi suklydo, 
išskyrus Luizą Rej, žalią superreporterę, kurios skvarbi įžvalga atve- 
dė prie išvados, kad pasaulinio garso skaičių graužikas buvo nužu- 
dytas vien dėl to, kad nurodė kelis kliuvinius kažkokioje ataskaitoje, 
kurios buvimo niekas nepatvirtina. Ar aš teisus? 

— Pusiau teisus. O greičiau policija buvo inspiruota padaryti išva- 
das, tinkamas „Pakrantei“. 

— Aišku, komunalinė bendrovė paperka farus. Apsižioplinau. 

— Kartu su filialais „Pakrantės“ korporacija yra dešimta didžiau- 
sia šalies korporacija. Panorėję galėtų nusipirkti Aliaską. Duok man 
laiko iki pirmadienio. 

— Ne! Tu turi šios savaitės apžvalgas ir, taip, medžiagą apie maistą. 

- Jeigu Bobas Woodwardas būtų tau pasakęs įtariąs, kad prezi- 
dentas Nixonas liepė įsibrauti į politinio varžovo būstinę, ir įrašęs, 
kaip jis tai daro, ar būtum pasakęs: „Tiek to, Bobai, man reikia aš- 
tuonių šimtų žodžių apie salotų padažus ? 

— Nedrįsk man čia vaidinti pasipiktinusios feministės. 

— Tai tu man nevaidink pasipūtėlio: „Aš jau trisdešimt metų val- 
gau šitą duoną“! Mums čia per akis ir vieno Džerio Nusbaumo. 

— Tu aštuoniolikto dydžio tikrovę bandai įsprausti į vienuolikto 
dydžio prielaidą. Šitaip susidirbo ne vienas puikus žurnalistas. Ir ne 
tik žurnalistas. 


* Washington Post žurnalistas, 1972 m. pradėjęs neteisėtų šalies prezidento komandos 
veiksmų demaskavimą, kuris galiausiai baigėsi Votergeito byla ir Richardo Nixono atsi- 
statydinimu. | 

— Pirmadienį! Aš gausiu Siksmito ataskaitos kopiją. 

— Pažadai, kurių negali tesėti, nėra tvirta valiuta. 

- Jokios kitos valiutos aš neturiu, tik klauptis ant kelių ir maldau- 
ti tavęs. Po galais. Domas Grelšas juk neužraukia solidžios tiriamo- 
sios žurnalistikos vien dėl to, kad darbas nebaigtas tą patį rytą. Tėtis 
man sakė, kad septinto dešimtmečio vidury jūs buvot drąsiausias 
reporteris iš visy. 

Grelšas pasisuka su foteliu ir žiūri žemyn į Trečiąjį aveniu. 

- Šūdą jis taip sakė! 

— Ir dar kaip sakė! Kaip šešiasdešimt ketvirtais buvo demaskuoti 
Roso Zino kampanijos lėšų šaltiniai. Tu visam laikui išstūmei iš po- 
litikos pasibaisėtiną rasistą. Tėtis sakė, kad esi atkaklus, užsispyręs 
ir nenuilstantis. Su Rosu Zinu prireikė nervų, prakaito ir laiko. Aš 
prisiimu nervus ir prakaitą, o iš tavęs prašau tik truputį laiko. 

— Įvilkti čia tėtušį buvo nešvarus triukas. 

— Žurnalistika prašo nešvarių triukų. 

Grelšas nuspaudžia savo cigaretę ir prisidega kitą. 

— Pirmadienį su Siksmito bylos tyrimu, ir viskas turi būti pa- 
ruošta uraganui, Luiza, - pavardės, šaltiniai, faktai. Kas užgniaužė 
ataskaitą ir kodėl, ir kaip Svanekė B Pietų Kaliforniją pavers Hirosi- 
ma. Ir dar. Jeigu rasi įrodymų, kad Siksmitas buvo nužudytas, prieš 
spausdindami eisim pas farus. Aš nenoriu porcijos dinamito po 
savo automobilio sėdyne. 

— „Visos naujienos be baimės ir malonės“. 

- Čiuožk. 

Kai Luiza atsisėda prie savo stalo ir išsiima išgelbėtus Siksmito 
laiškus, Nensė O Heigan nutaiso miną, sakančią: „neblogai“. 

Grelšas savo kabinete smogia į boksininko kriaušę. 

- Atkaklus! - Pykšt! - Užsispyręs! - Pykšt! - Nenuilstantis! 

Redaktorius pagauna pašaipų savo atspindį. 


* Nežymiai pakeista citata iš New York Times savininko Adolpho Ochso 1896 m. deklara- 
cijos. 

Muzikos parduotuvėje „Dingusi styga“ Spinozos aikštės ir Šeš- 
tojo aveniu šiaurės vakarų kampe liejasi sefardų romansas, sukurtas 
prieš ištremiant žydus iš Ispanijos. Gerai apsirengęs vyriškis, šiame 
įdegio mieste išblyškęs, telefonu pakartoja prašymą: 

— „Debesų atlaso sekstetas“... Robertas Frobišeris... Iš tikrųjų aš 
esu apie jį girdėjęs, nors niekada nebuvau uždėjęs savo lipnių lete- 
nų ant konkretaus atspaudo... Frobišeris buvo vunderkindas, mirė 
vos tik įsivažiavęs... Tuoj aš pasižiūrėsiu - turiu San Frano preky- 
bos agento sąrašą, jo specializacija - retenybės... Frankas, Ficrojus, 
Frobišeris... Štai ir radom, yra net nedidelė išnaša... Atspausta tik 
penki šimtai įrašų... Olandijoje, prieš karą, vaje, nekeista, kad rete- 
nybė... Tas prekybos agentas turi acetatinę kopiją, padarytą šešta- 
jame dešimtmetyje... likviduotos prancūzų įmonės. „Debesų atlaso 
sekstetas“, matyt, apdovanoja mirtinu bučiniu visus, kurie jo ima- 
si... Pabandysiu, prieš mėnesį jis vieną turėjo, bet dėl garso kokybės 
nieko negaliu pažadėti, ir, turiu perspėti jus, pigu nebus... Čia mi- 
nima... šimtas dvidešimt dolerių... plius dešimt procentų mūsų ko- 
misinių, tai iš viso... Tikrai? Gerai, užsirašysiu jūsų pavardę... Rej, 
ir toliau? Oi, panelė R-E-J, labai atsiprašau. Paprastai mes prašome 
užstato, bet jūsų sąžiningas balsas. Kelios dienos. Lauksime jūsų. 

Pardavėjas užsirašo, kad nepamirštų, ir patefono rankeną vėl pake- 
lia atgal prie „;Por guė Iloras blanca nifa?“ pradžios, nuleidžia adatą 
ant tviskančio juodo vinilo ir svajoja apie žydus piemenėlius, timpčio- 
jančius lyrų stygas žvaigždžių nušviestuose Iberijos kalvų šlaituose. 


23 
Luiza nemato blausiai juodo „Chevrolet“, praslenkančio jai 


įeinant į savo daugiabutį pastatą. „Chevrolet“ vairuojantis Bilas 
Smoukas įsimena adresą: Ramiojo Vandenyno Edenas, 108. 

Per pusantros dienos Luiza Siksmito laiškus perskaitė gal dau- 
giau nei dešimt kartų. Jie ją glumina. Siksmito universiteto draugas 
Robertas Frobišeris parašė juos 1931 m. vasarą, per ilgą viešnagę 
vienoje Belgijos pilyje. Luizą trikdo ne ta nepalanki šviesa, jų meta- 
ma ant nuolaidaus Rufo Siksmito, o svaiginantis laiškuose atskleis- 
tų vietų ir žmonių vaizdinių gyvumas. Vaizdiniai tokie ryškūs, kad 
ji juos galėtų vadinti prisiminimais. Pragmatiška žurnalisto duktė 
aiškintų, ir aiškino, kad tuos „prisiminimus“ kursto tėvo mirties vis 
dar audrinama vaizduotė, bet vienos laiško detalės nėra kaip atmes- 
ti. Robertas Frobišeris mini savo kometos pavidalo apgamą tarp 
mentės ir raktikaulio. 

Aš juk netikiu šituo mėšlu. Aš netikiu tuo. Netikiu. 

Statybininkai remontuoja Ramiojo Vandenyno Edeno apartamen- 
tų vestibiulį. Ant grindų pakloti lakštai, elektrikas baksnoja šviesos 
instaliaciją, taukši nematomas plaktukas. Komendantas Malkolmas 
pastebi Luizą ir sušunka: 

— Ei, Luiza! Prieš dvidešimt minučių į tavo butą užbėgo nekvies- 
tas svečias! 

Bet jį nustelbia darbų triukšmas, jis telefonu kalbasi su savivaldy- 
bės darbuotoju apie pastato kodus, be to, Luiza jau įėjo į liftą. 


24 


— Siurprizas, - sausai tarsteli Halas Brodis, pagautas imantis iš 
Luizos lentynų knygas bei plokšteles ir kraunantis jas į savo sportinį 
krepšį. - Ė, - sako jis, slėpdamas kaltės jausmo dūrį, - tu trumpai 
nusikirpai plaukus. 

Luiza labai nenustemba. 

— Gal kaip ir visos pamestos moterys. 
Halas krenkšteli. 

Luiza supyksta ant savęs. 

— Aha. Atsiėmimo diena. 


145 


Debesų atlasas 


— Jau kaip ir baigiau. - Halas nusibraukia nuo rankų įsivaizduoja- 
mas dulkes. - O Wallaceo Stevenso rinktinė tavo ar mano? 

— Tai buvo Febės kalėdinė dovana mudviem. Paskambink Febei - 
tegul ji nusprendžia. Arba išplėšk nelyginius puslapius, o lyginius 
palik man. Čia kaip krata be orderio. Galėjai paskambinti. 

— Skambinau. Bet atsiliepė tik tavo aparatas. Išmesk jį, jeigu nie- 
kada nesiklausai. 

— Nekvailiok, jis kainavo didelius pinigus. Tai kas tave atginė 
į miestą, neskaitant meilės modernistinei poezijai? 

— Žvalgausi aplinkos filmuoti „Starskiui ir Hačui“. 

— Starskis ir Hačas negyvena Buenas Jerbase. 

— Starskį pagrobia Vakarų pakrantės triada. Ant Buenas Jerbaso 
įlankos tilto vyksta susišaudymas, o dar scenarijuje yra gaudynių 
epizodas - piko valandą Deividas ir Polas lekia automobilių stogais. 
Bus vargo susitarti su eismo policija, bet mums reikia tai padaryti 
natūralioje aplinkoje, kitaip neliks nė kvapo meninio vientisumo. 

— Ei. „Blood on the Tracks“ tau nepriklauso. 

— Jis mano. 

— Nebe tavo. - Luiza nejuokauja. 

Su ironiška pagarba Brodis išima plokštelę iš sportinio krepšio. 

— Klausyk, užjaučiu tave dėl tėvo. 

Luiza linkteli, pajunta kylančią širdgėlą ir slepiasi už gynybinės 
sienos. 

— Aha. 

— Man atrodo, tai atnešė... lyg ir palengvėjimą. 

Tiesa, bet taip garsiai sakyti gali tik liūdintys artimieji. Luiza atsi- 
spiria pagundai tarti ką nors kandaus. Ji prisimena, kaip tėvas trauk- 
davo per dantį Halą, „televizijos berniuką“. 

— Tai tau einasi gerai? 


* Starsky and Hutch - 1975 m. pradėtas rodyti serialas, policinis trileris. 
** 1975 m. Bobo Dylano albumas. 

— Gerai. O tau? 

— Puikiai. 

Luiza žiūri į naujus tarpus savo senose lentynose. 

— Darbas geras? 

— Darbas puikus. - Išvaduok mus abu iš mūsų kankynės. - Man 
atrodo, tu turi raktą, priklausantį man. 

Halas užtraukia krepšio užtrauktuką, įkiša ranką į kišenę ir pa- 
leidžia durų raktą kristi jai ant delno. Išpūstu gestu, pabrėžiančiu 
veiksmo simboliką. Luiza užuodžia svetimą losjoną po skutimosi ir 
įsivaizduoja, kaip jinai šįryt pašlakstė ant jo. Ir šių marškinių prieš 
aštuonias savaites jis neturėjo. Kaubojiškus batus jiedu pirko kartu 
Segovijos koncerto dieną. Halas peržengia per nešvarių Chavjero 
sportbačių porą, ir Luiza žiūri, kaip jis nusprendžia verčiau nejuo- 
kauti apie jos naująjį vyruką. Tad jis teprataria: 

— Tai viso. 

Paspausti jam ranką? Apkabinti? 

— Aha. 

Durys užsidaro. 

Luiza uždeda grandinėlę ir mintyse persuka susitikimą. Palei- 
džia dušą ir nusirengia. Dalį vonios veidrodžio uždengia lentynė- 
lės su šampūnais, kondicionieriais, higieninių įklotų dėžute, odos 
kremais ir dovanotais muilais. Luiza nustumia juos į šoną, kad 
atidžiau įsižiūrėtų į apgamą tarp mentės ir raktikaulio. Susitiki- 
mas su Halu jau užmirštas. Atsitiktinumų visada pasitaiko. Bet 
jis neabejotinai kometos pavidalo. Veidrodis apsitraukia miglele. 
Tavo duona kasdieninė yra faktai. Apgamai gali būti kokių tik nori 
formų, ne tik kometos. Tave dar slegia tėčio mirtis, tai ir viskas. 
Žurnalistė žengia po dušu, bet jos mintys klaidžioja Zedelghemo 
pilies koridoriais. 

Svanekės salos protestuotojų stovykla įsikūrusi žemyno da- 
lyje tarp paplūdimio ir užpelkėjusios lagūnos. Už lagūnos į sausas 
žemyno gilumos kalvas kyla citrinmedžių sodų plotai. Nušiurusios 
palapinės, vaivorykštės spalvomis nupurkšti kemperiai ir gyvena- 
mosios priekabos atrodo kaip neprašytos dovanos, čia išmestos 
Ramiojo vandenyno. Ištiestas plakatas skelbia: PLANETA PRIEŠ 
„PAKRANTĘ“. Anapus tilto pūpso Svanekė A, virpanti kaip uto- 
pija pusiaudienio miraže. Ramioje seklumoje turškiasi baltaodžiai 
mažyliai, įdegę rudai kaip odiniai diržai, barzdotas apaštalas kubile 
skalbia drabužius, kopų žolėse bučiuojasi liauni it žalčiai paaugliai. 

Luiza užrakina „Volkswageną ir per brūzgynus nueina į stovyk- 
lavietę. Niaurioje kaitroje plevena žuvėdros. Tolumoje gaudžia že- 
mės ūkio technika. Prieina keli gyventojai, bet nusiteikę nedrau- 
giškai. 

— Nagi? - šūkteli vyriškis vanagišku indėno veidu. 

— Aš maniau, kad čia viešas parkas. 

- Klaidingai manėt. Čia privati vieta. 

— Aš žurnalistė. Tikėjausi paimti interviu iš keleto jūsiškių. 

— Kur jūs dirbat? 

- „Žiūrono“ žurnale. 

Ukanos šiek tiek prasisklaido. 

— Ar nederėtų jums rašyti apie naujausius Barbros Streisand no- 
sies nuotykius? — sako indėnas ir pašaipiai priduria: - Su visa pa- 
garba. 

— Na, atsiprašau, aš nesu iš „Herald Tribune“, bet kodėl gi neduoti 
man progos? Jums praverstų šiek tiek teigiamo dėmesio, jeigu rim- 
tai nesitikit išmontuoti tą atominę bombą kitapus vandens mojuo- 
dami plakatais ir brązgindami protesto dainas. Su visa pagarba. 

Vienas pietietis suniurna: 

— Ponia, kaip tik pagarbos jums ir trūksta. 

— Interviu baigtas, - sako indėnas. - Eikt lauk iš šitos žemės. 

— Nesijaudink, Miltonai. - Ant savo priekabos laiptelio stovi žila- 
plaukė rausvaveidė senyva moteris. - Aš pasirūpinsiu. 

Už šeimininkės spokso aristokratiškas šuo mišrūnas. Akivaizdu, 
kad jos žodis svarus, nes minia išsiskirsto netardama nė žodžio. 

Luiza prieina prie priekabos. 

— Meilės ir taikos karta? 

— Septyniasdešimt penktieji labai toli nuo šešiasdešimt aštuntųjų. 
„Pakrantė“ tarp mūsų turi informatorių. Praeitą savaitgalį valdžia 
norėjo išvalyti šitą vietą dėl atvykstančių šulų, ir buvo pralieta krau- 
jo. Tai farams davė dingstį imtis areštų. Deja, paranoja praverčia. 
Užeikit. Aš esu Hester Van Zant. 

— Labai tikėjausi su jumis susitikti, daktare, - sako Luiza. 


26 


Po valandos Luiza poniškam Hester Van Zant šuniui sušeria 
obuolio graužtuką. Van Zant knygų lentynomis apstatytas kabine- 
tas tiek pat tvarkingas, kiek Grelšo chaotiškas. Šeimininkė baigia 
pasakoti: 

— Korporacijų ir aktyvystų konflikte susiduria narkolepsija ir at- 
mintis. Korporacijos turi pinigų, galios ir įtakos. Mūsų vienintelis 
ginklas - visuomenės pasipiktinimas. Pasipiktinimas užblokavo 
Jukatano užtvanką, pašalino Nixoną ir iš dalies nutraukė baisybes 
Vietname. Bet pasipiktinimą keblu sukurti ir suvaldyti. Pirma, rei- 
kia ištirti, antra, paskleisti žinią, ir, tik suvokimui pasiekus kritinę 
masę, pratrūksta visuomenės pasipiktinimas. Bet kurią stadiją ga- 
lima blokuoti. Šio pasaulio albertai grimaldžiai su tyrimu kovoja 
slėpdami tiesą komitetuose, nuobodybėje ir dezinformacijoje arba 
įbaugindami tyrėjus. Jie slopina suvokimą primityvindami švieti- 
mą, tapdami televizij os kanalų savininkais, mokėdami „honorarus“ 
vedamųjų straipsnių autoriams arba tiesiog supirkdami žiniasklaidą. 

Kaip tik žiniasklaidoje - ir ne tik „Ihe Washington Post“ - vyksta 
demokratinės valstybės pilietinis karas. 

— Todėl jūs išgelbėjot mane nuo Miltono ir jo tėvynainių? 

— Norėjau parodyti jums tiesą tokią, kokią mes matome, kad bent 
galėtumėt sąmoningai apsispręsti, kurią pusę palaikyti. Jeigu pa- 
rašysit satyrą apie Žaliojo fronto naujuosius laukinius, sulindusius 
į mini Vudstoką, patvirtinsit visus Respublikonų partijos prietarus 
ir paslėpsite tiesą dar giliau. O jeigu parašysit apie radiacijos lygį 
jūros maiste, „saugias“ taršos normas, nustatytas teršėjų, valdžios 
politiką, išparduotą už rinkimų kampanijos paramą, ir „Pakrantės“ 
privačias policijos pajėgas, visuomenės suvokimo temperatūrą bent 
per nago juodymą kilstelėsite prie degimo taško. 

Luiza paklausia: 

— Jūs pažinojot Rufą Siksmitą? 

— Tikrai taip, amžiną jam atilsį. 

— Galėjau įsivaizduoti jus priešingose pusėse... ar ne? 

Van Zant linkteli įvertindama Luizos taktiką. 

— Susipažinau su Rufu septintojo dešimtmečio pradžioje viename 
Vašingtono smegenų centre, susijusiame su Federalinė energetikos 
komisija. Žiūrėjau į jį su baugia pagarba! Nobelio laureatas, Manha- 
tano projekto veteranas. 

— Gal kartais girdėjote, kad jis parašė ataskaitą, smerkiančią „HI- 
DRA nulį“ ir reikalaujančią, kad Svanekė B būtų išjungta. 

- Daktaras Siksmitas? Jūs visiškai įsitikinusi? 

— Visiškai įsitikinusi? Ne. Ganėtinai įsitikinusi? Taip. 

Van Zant atrodo sudirgusi. 

- Dieve mano, jeigu Žaliasis frontas galėtų nusigriebti jos kopi- 
ją... - Jos veidas apsiniaukia. - Jeigu pats daktaras Rufas Siksmitas 
sudorojo „HIDRA nulį“ ir jeigu jis grasino tai paviešinti, aš nebeti- 
kiu, kad jis nusišovė. 

Luiza pastebi, kad jos abi kalba pašnibždomis. Ji paklausia, kaip 
įsivaizduoja klausiant Grelšą: 

— Ar neatsiduoda paranoja manymas, kad „Pakrantė“ nužudytų 
Siksmito lygio žmogų vien tam, kad išvengtų neigiamos viešumos? 

Van Zant nuo kamštinės lentos paima aštuntą dešimtį einančios 
moters nuotrauką. 

— Dar viena pavardė jums. Margo Roker. 

— Aną dieną mačiau šitą pavardę plakate. 

— Margo buvo Žaliojo fronto aktyvistė nuo tada, kai „Pakrantė“ 
nusipirko Svanekės salą. Jai priklauso šita žemė, ir ji leidžia mums 
čia reikštis kaip dagiui „Pakrantei“ po uodega. Prieš šešias savaites 
jos namelis - už dviejų mylių nuo šito kranto - buvo apiplėštas. 
Pinigų Margo neturi, tik kelis sklypelius žemės, kurių ji nesutin- 
ka atsisakyti, nors ir kaip „Pakrantė“ vilioja. Plėšikai primušė ją iki 
sąmonės netekimo ir paliko numirti, bet nieko nepaėmė. Faktiškai 
nėra bylos dėl nužudymo, nes Margo tebėra komoje, tad policija 
aiškina, kad tai buvo prastai suplanuotas apiplėšimas su nelaiminga 
pabaiga. 

— Nelaiminga Margo. 

— Ir ganėtinai laiminga „Pakrantei“. Sąskaitos už gydymą smaugia 
jos šeimą. Kelios dienos po užpuolimo apsireiškia Los Andželo ne- 
kilnojamojo turto bendrovė „Kraštovaizdis“ ir Margo pusbroliui už 
šitą pajūrio brūzgynų sklypą pasiūlo keturgubai daugiau nei rinkos 
vertė. Privačiam gamtos draustiniui. Tai aš paprašau Žaliojo fronto 
patyrinėti, kas tas „Kraštovaizdis“. Įregistruotas vos prieš aštuonias 
savaites, ir spėkit, koks gi vardas korporacinių rėmėjų sąrašo viršu- 
je? - Van Zant linkteli Svanekės salos pusėn. 

Luiza svarsto visa tai. 

— Jūs dar gausit žinią iš manęs, Hester. 

— Aš tikiuosi. 

Albertas Grimaldis mėgaujasi savo kabinete Svanekėje rengia- 
mais „nedarbiniais saugumo pasitarimais“ su Bilu Smouku ir Džo 
Neipjeriu. Jam patinka abiejų vyrų dalykiška laikysena, kontrastuo- 
janti su dvariškių ir prašytojų palydos elgesiu. Jam patinka nusiųs- 
ti savo sekretorę į priimamąjį, kur bendrovių vadovai, profsąjungų 
lyderiai ir valdžios žmonės priversti laukti - geriausia, jei net kelias 
valandas, - ir išgirsti ją sakant: „Bilai, Džo, ponas Grimaldis dabar 
rado laiko jums.“ Smoukas ir Neipjeris leidžia Grimaldžiui pasijausti 
tarsi kokiu J. Edgaru Hooveriu . Neipjerį jis vaizduojasi kaip tvir- 
tą buldogą, kurio Naujajame Džersyje praleistos vaikystės patirties 
nesušvelnino trisdešimt penkeri gyvenimo Kalifornijoje metai; Bilas 
Smoukas - jo kaukas, kuris vykdydamas šeimininko valią žengia per 
sienas, etiką ir teisėtumą. 

Šiandieniniame susitikime draugiją papildė Fej Li, pakviesta Nei- 
pjerio dėl paskutinio jų nerašytos darbotvarkės punkto - žurnalis- 
tės Luizos Rej, savaitgalį apsilankiusios Svanekėje ir galbūt kelian- 
čios pavojų. 

— Taigi, Fej, - klausia Grimaldis, balansuodamas ant savo stalo 
krašto, - ką mes apie ją žinome? 

Fej Li kalba kaip iš mintyse slypinčio sąrašo: 

- „Žiūrono“ reporterė - manau, visi tai žinome? Dvidešimt še- 
šerių, ambicinga, veikiau liberalė nei radikalė. To Lesterio Rejaus, 
neseniai mirusio užsienio korespondento, duktė. Motina, prieš sep- 
tynerius metus taikiai išsiskyrusi, susituokė su architektu, gyvena 
Juingsvilyje, Buenas Jerbaso pakraštyje. Brolių ir seserų nėra. Ber- 
klyje baigė istoriją ir ekonomiką, diplomas su pagyrimu. Pradžioje 
dirbo „Los Andželo metraštininke“, politiniai straipsniai publikuoti 
„Tribūnoje“ ir „Šauklyje“. 

* Ilgametis FTB vadovas, buvo kritikuojamas dėl autoritarinio vadovavimo ir savo įtakos 
plėtimo abejotinais būdais. 

— Nuobodu kaip ūkanotą dieną, - pasisako Neipjeris. 

— Tai priminkit man, kodėl apie ją kalbam, - sako Smoukas. 

Fej Li kreipiasi į Grimaldį: 

— Antradienį, per atidarymą, pagavom ją klaidžiojančią po Tyri- 
mų skyrių. Sakė, buvo susitarusi su daktaru Siksmitu. 

— Dėl ko? 

- Dėl „Žiūrono“ užsakytos medžiagos, bet, man atrodo, ji čia 
šniukštinėjo. 

Generalinis direktorius pasižiūri į Neipjerį, šis gūžteli pečiais. 

— Sunku pasakyti, pone Grimaldi. Jeigu šniukštinėjo, reikia ma- 
nyti, kad kažko ieškojo. 

Grimaldis turi silpnybę išdrožti tai, kas akivaizdu. 

— Ataskaitos. 

- Žurnalistai pasižymi karščiuojančia vaizduote, - sako Li, - ypač 
jauni, trokštantys savo pirmos sensacijos. Man atrodo, ji gali many- 
ti, kad daktaro Siksmito mirtis galbūt... kaip čia pasakius? 

Albertas Grimaldis dedasi nustebęs. 

— Pone Grimaldi, - įsiterpia Smoukas, - sakyčiau, Fej per taktiš- 
ka, kad išrėžtų tiesiai: toji Rej gali įsivaizduoti, kad mes nudaigojom 
daktarą Siksmitą. 

- „Nudaigojom“? Dieve mano. Tikrai? Džo? Ką tu manai? 

Neipjeris atverčia delnus. 

- Gal Fej ir teisi, pone Grimaldi. „Žiūronas“ negarsėja didele iš- 
tikimybe faktams. 

— Ar mes turim poveikio svertų šitam žurnalui? - klausia Gri- 
maldis. 

„Neipjeris purto galvą. 

— Aš tuo užsiimsiu. 

— Ji paskambino, - toliau kalba Li, - ir paklausė, ar galėtų paim- 
ti interviu iš kai kurių mūsų žmonių medžiagai apie vieną dieną 
mokslininko gyvenime. Tai aš pakviečiau ją į šio vakaro banke- 
tą viešbutyje ir pažadėjau per savaitgalį su kai kuo supažindinti. 

Tiesą sakant, - ji dirsteli į savo laikrodį, - po valandos ten su ja 
susitinku. 

— Aš pritariau, pone Grimaldi, - sako Neipjeris. - Geriau tegul ji 
šnipinėja mums po nosimis, kur galim ją stebėti. 

— Tikrai taip, Džo. Tikrai taip. Nustatykit, kokią grėsmę ji kelia. Ir 
tuo pat metu išsklaidykit visus liguistus įtarimus dėl vargšo Rufo. — 
Visi ištempia šypsenas. - Gerai, Fej, Džo, jūs laisvi, ačiū, kad skyrėt 
laiko. Bilai, dar persimesim žodžiu dėl kai kurių Toronto reikalų. 

Generalinis direktorius ir jo machinatorius lieka vieni. 

— Mūsų draugas, - pradeda Grimaldis, - Loidas Huksas. Man dėl 
jo neramu. 

Bilas Smoukas susimąsto. 

— Koks kampas? 

— Jis trykšta tokia energija, lyg turėtų keturis tūzus. Man tai ne- 
patinka. Stebėk jį. į 

Bilas Smoukas palenkia galvą. 

- Ir būtų gerai, kad turėtum paruošęs kokį atsitikimą Luizai Rej. 
Oro uoste darbą atlikai pavyzdingai, bet Siksmitas buvo iškilus už- 
sienio pilietis, ir mums nereikia, kad ta moteris atknistų kokių nors 
gandų apie susidorojimą. - Jis linkteli Neipjerio ir Li pusėn. - Ar 
šiedu ką nors įtaria apie Siksmitą? 

— Li nieko negalvoja. Ji atsakinga už ryšius su visuomene, taškas. 
Neipjeris nežiūri. Viena akla, pone Grimaldi, kitas užsimerkęs, be 
to, tuoj išeis į pensiją. 


28 


Svanekės viešbučio baro erkeryje sėdi susikūprinęs Aizekas 
Zaksas ir žiūri į jachtas aksominiame vakaro mėlyje. Ant stalo sto- 
vi nepaliestas alus. Mokslininko mintys nuo Rufo Siksmito mirties 
krypsta prie baimės, kad gali būti surasta jo užslėpta Siksmito ata- 
skaitos kopija, o paskui - prie Neipjerio perspėjimo dėl konfidencia- 

lumo. Sandėris čia toks, daktare Zaksai, kad jūsų idėjos yra „Pakran- 
tės“ korporacijos nuosavybė. Jūs juk nenorit paminti sandėrio su tokiu 
žmogum kaip ponas Grimaldis, ar ne? Šiurkštu, bet veiksminga. 

Zaksas stengiasi prisiminti, koks jausmas buvo vaikščioti be šito 
gumulo paširdžiuose. Jis ilgisi savo senosios laboratorijos Konekti- 
kute, kur pasaulis buvo sudarytas iš matematikos, energijos ir atomų 
liūties, o jis buvo jo tyrinėtojas. Jam ne vieta šiose didelės politikos 
aukštumose, kur klaidingai pasirinkus tavo smegenis gali ištaškyti 
po viešbučio kambarį. Tu supjaustysi tą ataskaitą, Zaksai, lapas po 
sumauto lapo. 

Paskui jo mintys nuslysta prie vandenilio kaupimosi, sprogimo, 
perpildytų ligoninių, pirmųjų mirčių nuo radiacinio apnuodijimo. 
Oficialus tyrimas. Atpirkimo ožiai. Zaksas sumuša krumpliais. Kol 
kas „Pakrantę“ jis išdavė tik mintimis, ne veiksmais. Ar aš išdrį- 
siu peržengti šią ribą? Viešbučio direktorius į banketų salę atveda 
būrį florisčių. Laiptais nusileidžia moteris, dairosi kažko, kas dar 
neatėjo, ir patraukia į šurmuliuojantį barą. Zaksas grožisi jos gerai 
pritaikytu zomšiniu kostiumėliu, grakščia figūra, santūriais perlais. 
Barmenas įpila jai taurę vyno ir pajuokauja - sulaukia pripažinimo, 
bet ne šypsenos. Ji atsigręžia jo pusėn, ir jis atpažįsta moterį, kurią 
prieš penkias dienas palaikė Megan Siksmit, - baimės gumulas už- 
siveržia, ir Zaksas per verandą išskuba lauk, veidą nugręžęs į šoną. 

Luiza nupėdina prie erkerio. Ant stalo stovi nepaliestas alus, bet 
jo savininko - nė ženklo, tad ji atsisėda į prišildytą vietą. Tai geriau- 
sia vieta pastate. Ji žiūri į jachtas aksominiame vakaro mėlyje. 


Ž9 
Alberto Grimaldžio žvilgsnis klajoja po žvakėmis apšviestą 
banketų salę. Patalpoje kunkuliuoja garsiai tariami, bet nelabai gir- 


dimi sakiniai. Jo paties kalba pelnė daugiau ir ilgesnių juoko papliū- 
pų negu Loido Hukso, dabar sėdinčio su Grimaldžio pavaduotoju 

Viljamu Vailiu, abiem įnikus į rimtą pokalbį. Ir ką gi ta porelė taip 
įdėmiai aptarinėja? Grimaldis mintyse brūkšteli dar vieną užduotį 
Bilui Smoukui. Gamtosaugos agentūros vadovas jam pasakoja nesi- 
baigiančią istoriją apie Henry Kissingerio mokyklos laikus, tad Gri- 
maldis kreipiasi į įsivaizduojamą auditoriją galios tema. 

Galia. Ką tai reiškia? „Gebėjimas nulemti kito žmogaus likimą.“ Jūs, 
mokslavyriai, statybų magnatai, nuomonės formuotojai: tarkim, pakils 
mano lėktuvas iš Niujorko „LaGuardia“ oro uosto, ir, man dar nenusi- 
leidus Buenas Jerbase, jūs būsite niekas. Jus, Volstryto šulai, renkamieji 
valdžios atstovai, teisėjai, man gali prireikti daugiau laiko išstumti iš 
aukštų krėslų, bet kai jau galiausiai krisit, tai irgi nebeatsikelsit. Grimal- 
dis pasižiūri, ar agentūros vadovas dar nepasigedo jo dėmesio, - ne- 
pasigedo. Tačiau kaip yra, kad kai kurie žmonės įgyja valdžią kitiems, 
o didžioji dauguma gyvena ir miršta kaip pastumdėliai, kaip galvijai? 
Atsakymas - šventoji trejybė. Pirma,' Dievo duota charizmos dovana. 
Antra, drausmė brandinant šią dovaną, nes, nors žmonijos paviršinia- 
me dirvos sluoksnyje talentų gausu, dėl drausmės stygiaus iki žydėjimo 
užauga tik viena sėkla iš dešimties tūkstančių. Grimaldis užmato, kaip 
Fej Li nukreipia nenuoramą Luizą Rej į ratelį, kuriame toną duoda 
Spiro Agnew. Gyva reporterė gražesnė negu nuotraukoje. Tai štai 
kaip ji suvystė Siksmitą. Jis pagauna Bilo Smouko žvilgsnį. Trečia, va- 
lia siekti galios. Tai yra mįslė, sudaranti įvairių žmonių likimų pagrin- 
dą. Kas nulemia, kad kai kurie žmonės sukaupia galios, o dauguma ją 
praranda, iššvaisto arba jos šalinasi? Gal pripratimas? Turtai? Sėkmė? 
Natūrali atranka? Aš teigiu, kad tai prielaidos ir rezultatai, o ne esminė 
priežastis. Vienintelis atsakymas: „Nereikia klausti Kodėl.“ Tokia mūsų 
prigimtis. Kas ir Kaip įsišakniję giliau negu Kodėl. 

Gamtosaugos agentūros vadovas tirta visas linksmas nuo savo 
paties anekdoto smūgio. Grimaldis kikena sukandęs dantis. 

— Užmušei, Tomai, tiesiog užmušei. 


* Politikas, 1973 m. atsistatydinęs iš JAV viceprezidento posto dėl įtarimų finansiniais nu- 
sikaltimais. 

Luiza Rej pavyzdingu elgesiu vaidina žioploką reporterę, kad 
įtikintų Fej Li esanti nepavojinga. Tik taip ji tikisi gauti veikimo lais- 
vės ir iššniukštinėti kitamanius Siksmito šalininkus. Saugumo sky- 
riaus vadovas Džo Neipjeris Luizai primena tėvą - ramus, blaivus, 
panašaus amžiaus ir panašiai praplikęs. Per prabangią dešimties pa- 
tiekalų vakarienę ji kartą kitą pagavo jį, mąsliai ją stebintį. 

— Otai, Fej, jūs tikrai niekada nesijaučiate Svanekės saloje atskirta 
nuo pasaulio? 

— Svanekėje? Tai rojus! - lieja entuziazmą reklamuotoja. - Bue- 
nas Jerbasas tik už valandos kelio, Los Andželas kiek toliau pajūriu, 
mano šeima San Fransiske - ideali padėtis. Subsidijuojamos par- 
duotuvės ir paslaugos, nemokama klinika, grynas oras, jokio nusi- 
kalstamumo, jūros vaizdai. Net vyrai, - atvirauja ji pusbalsiu, — čia 
patenka gerai patikrinti - man, tiesą sakant, prieinamos jų asme- 
ninės dosjė, - tai žinai, kad tarp galimų kavalierių neatsiras kokių 
nors psichų. Kad jau apie tai kalbam - Aizekai! Aizekai! Tu šau- 
kiamas į tarnybą. - Fej Li sugriebia Aizeką Zaksą už alkūnės. - Juk 
prisimeni, kaip anądien susidūrei su Luiza Rej? 

— Pasisekė man su tarnyba. Labas, Luiza. 

Luiza pajunta, kad jis ranką spaudžia nervingai. 

— Panelė Rej čia nori parašyti straipsnį apie Svanekės antropolo- 
giją, - sako Fej Li. 

— A. Mes - nuobodi gentis. Tikiuosi, jūs apimties normą iš- 
tempsit. 

Fej Li suspinduliuoja visa savo įtaiga. 

— Aš neabejoju, kad Aizekas ras truputį laiko atsakyti jūsų klausi- 
mams, Luiza. Taip, Aizekai? 

— Aš nuobodžiausias iš nuobodžių. 

— Netikėkit juo, Luiza, - perspėja ją Fej Li. - Čia jo tokia strategi- 
ja. O kai tik prarandi savisaugą, jis puola. 

Tariamasis širdžių ėdikas supasi ant kulnų, nejaukiai šypsodama- 
sis savo pėdoms. 


3 


— Tragiška Aizeko Zakso yda yra ši, - po dviejų valandų ana- 
lizuoja Aizekas Zaksas, kiurksodamas erkeryje priešais Luizą Rej. — 
Per bailus, kad būtų karys, bet nepakankamai bailus, kad atsigultų ir 
vartytųsi kaip gerutis šuniukas. 

Jo žodžiai slidinėja kaip Bembis ant ledo. Ant stalo stovi beveik 
tuščias vyno butelis. Bare žmonių nebėra. Zaksas neprisimena, 
kada buvo toks girtas arba kartu įsitempęs ir atsipalaidavęs: atsi- 
palaidavęs, nes su juo maloniai bendrauja protinga jauna moteris; 
įsitempęs, nes ketina prapjauti savo sąžinės votį. Zaksas apmaudžiai 
nustebęs: Luiza Rej jam patraukli ir labai apmaudu, kad jiedu susi- 
tiko tokiomis aplinkybėmis. Moteris ir reporterė vis susilieja viena 
su kita. 

— Keičiam temą, - sako Zaksas. - Jūsų mašina, jūsų... - jis nutai- 
so holivudinį SS karininko akcentą, - „Volkswagen . Kuo ji vardu? 

— Iš kur jūs žinot, kad mano „vabalas“ turi vardą? 

— Visi „vabalų“ savininkai savo mašinai duoda vardą. Tik prašau 
nesakyti man, kad tai Džonas, Džordžas, Polas arba Ringo. 

Dieve, Luiza Rej, kokia tu graži. 

— Jūs juoksitės, - sako jinai. 

— Nesijuoksiu. 

- Juoksitės. 

— Aš, Aizekas Kasparas Zaksas, iškilmingai prisiekiu nesijuokti. 

— Su tokiu antru vardu kaip Kasparas verčiau nesijuokti. Vardas — 
Garsija. 

Jiedu abu be garso tirta, paskui pratrūksta kvatoti. Gal ir aš jai 
patinku, gal ji čia mato ne vien savo darbą. 

Luiza užveržia savo juoką. 

— Ar tik to vertos visos jūsų priesaikos? 

Zaksas suvaidina atgailaujantį prasikaltėlį ir pasišluosto akis. 

— Paprastai jos laikosi ilgiau. Nežinau, kodėl taip juokinga, na, 
Garsija, - jis prunkšteli, - nėra toks juokingas vardas. Kartą drauga- 
vau su mergina, kuri savąjį vadino Rosinantu, kaip kažin ką. 

— Vardą davė buvęs patrakęs bytnikas, mano draugas. Žinot, pa- 
gal Jerry Garcia iš „Grateful Dead“. Jis paliko automobilį prie mano 
bendrabučio, kai iš variklio išlėkė tarpinė, maždaug tuo metu, kai 
metė mane dėl rungtynių šokėjos. Lėkšta, bet tiesa. 

- Ir jūs nenusinešėt prie mašinos litavimo lempos? 

— Garsija nekalta, kad jos ankstesnis savininkas buvo suktas kui- 
lys. 

— Betgi reikia būti bepročiu. - Zaksas neplanavo taip sakyti, bet 
pasakęs nesigėdina. 

Luiza Rej tai įvertindama maloningai linkteli. 

— O šiaip Garsija šitai mašinai tinka. Niekaip nesusireguliuoja, 
važiuodama trūkčioja, byra, bagažinė neužsirakina, leidžia tepalus, 
bet niekaip nenusibaigia. 

Pakviesk ją į namus, galvoja Zaksas. Nebūk kvailas, judu juk ne 
vaikai. 

Jie žiūri, kaip mėnesienoje lūžta bangos. 

Pasakyk. 

— Tą dieną, - jo balsas prityla, ir jam darosi negera, - jūs kažko 
ieškojot Siksmito kabinete. - Atrodo, kad šešėliai pastato ausis. — 
Ar ne? 

Luiza apsidairo, ar kas nesiklauso, ir kalba labai tyliai. 

— Kiek žinau, daktaras Siksmitas parašė vieną ataskaitą. 

— Rufui reikėjo glaudžiai bendradarbiauti su grupe, kuri supro- 
jektavo ir pastatė tą daiktą. Tai yra su manim. 

— Tai jūs žinot, kokios buvo jo išvados? Apie HIDRA reaktorių? 

— Mes visi žinom! Džesopsas, Mozesas, Kynas... Jie visi žino. 

— Apie konstrukcijos defektą? 

— Taip. 

Niekas nepasikeitė, tik pasikeitė viskas. 

— Kokio blogumo būtų avarija? 

- Jeigu daktaras Siksmitas teisus, ji būtų nepaprastai bloga. 

— Kodėl Svanekė tiesiog neuždaroma ir papildomai neištiriama? 

— Pinigai, galia, kaip ir būna tokiais atvejais. 

— Jūs sutinkat su Siksmito išvadom? 

Atsargiai. 

— Sutinku, kad teoriškai esama didelės rizikos. 

— Jūs buvot spaudžiamas pasilaikyti abejones sau? 

- Visi mokslininkai buvo spaudžiami. Ir visi nusileido. Išskyrus 
Siksmitą. 

— Kas spaudė, Aizekai? Albertas Grimaldis? Pačios viršūnės? 

— Luiza, ką jūs darytumėt su ataskaita, jeigu ji atsidurtų jūsų ran- 
kose? 

— Kuo skubiausiai paviešinčiau. 

- Arjūs žinot, kad... Aš negaliu to pasakyti. 

— Ar žinau, kad žmonės viršūnėse verčiau matys mane mirusią 
negu HIDRA diskredituotą? Kol kas tik tai ir žinau. 

— Aš nieko negaliu pažadėti. - Jėzau, kaip tai menka. - Tapau 
mokslininku, nes... tai lyg ieškotum aukso košdamas purviną srau- 
tą. Tas auksas - tiesa. Aš... aš nežinau, ką noriu padaryti... 

- Žurnalistai dirba su ne mažiau purvinais srautais. 

Virš vandens - mėnulis. 

- Darykit, - galiausiai taria Luiza, - ko negalite nedaryti. 


2 

Šviečiant ryto saulei ir gūsiuojant vėjui, Luiza, žiūrėdama, kaip 
golfo žaidėjai kerta vešlų aikštyną, galvoja, kas galėjo nutikti, jeigu 
vakar vakare būtų pasikvietusi Aizeką Zaksą. Jiedu sutarė susitikti 


prie pusryčių. 

Ji galvoja, kad gal reikėjo paskambinti Chavjerui. Tu jam ne mo- 
tina, ne globėja, tu tik kaimynė. Tai jos neįtikina, bet kaip ji negalėjo 
nepaisyti berniuko, kurį rado raudantį prie šiukšliavamzdžio, kaip 
negalėjo nenusileisti pas komendantą pasiskolinti rakto ir naršyti 
šiukšlių ieškant jo branginamų pašto ženklų albumų, taip ir dabar 
negali išsisukti. Jis neturi kur daugiau kreiptis, o vienuolikmečiai 
nesileidžia į subtilybes. O tu pati kur gali kreiptis? 

— Jūs atrodot lyg slegiama viso pasaulio naštos, - sako Džo Nei- 
pjeris: 

— Džo. Sėskitės. 

— Mielai. Atnešiau blogą žinią. Aizekas Zaksas siunčia nuoširdų 
atsiprašymą, bet turi jus apvilti. 

— O? 

— Albertas Grimaldis šįryt išskrido į mūsų objektą Trijų Mylių 
saloje - vilioti grupės vokiečių. Kartu turėjo vykti Sidnis Džesopsas, 
kaip techninis pagalbininkas, bet Sido tėvą ištiko širdies priepuolis, 
ir tada buvo Aizeko eilė. 

— O. Jis jau išskrido? 

— Deja, taip. Dabar jis... - Neipjeris pasižiūri į savo laikrodį — 
..„virš Kolorado Uolinių kalnų. Nenustebčiau, jeigu liūliuoja savo 
pagirias. 

Neparodyk nusivylimo. 

— Kada jis turi grįžti? 

— Rytoj rytą. 

- O. 

Velnias, velnias, velnias. 

— Aš dvigubai vyresnis už Aizeką ir trigubai bjauresnis, bet Fej 
paprašė manęs aprodyti jums, ką turime. Ji susitarė dėl interviu su 
keliais žmonėmis, kurie, jos nuomone, galėtų jus sudominti. 

— Džo, jūs visi taip maloniai aukojat man gerą savaitgalio dalį, - 
sako Luiza. 

Jūs žinojote, kad Zaksas ketino išduoti jus? Iš kur? Nebent Zaksas 
buvo informatorius. Man jau galva sukasi. 
— Aš vienišas senis, turintis per daug laisvo laiko. 


23 


- Žodžiu, Tyrimų ir plėtros dalis vadinama Smegenėlėmis, 
nes čia gyvena smegeningieji. 

Luiza šypsodamasi užsirašinėja į bloknotą, po dviejų valandų Nei- 
pjeriui laikant atvertas valdymo patalpos duris. 

- O kaip jūs vadinat reaktoriaus pastatą? 

Gumą kramtantis inžinierius šūkteli: 

— Narsuolių namais. 

Džo mina sako: juokinga. 

- Tai jau tikrai ne spaudai. 

- Ar Džo jums sakė, kaip vadinam saugumo priestatą? - Kontro- 
lierius išsišiepia. 

Luiza papurto galvą. 

— Beždžionių planeta. - Jis atsigręžia į Neipjerį. - Supažindink su 
savo viešnia, Džo. 

- Karlas Bėnas, Luiza Rej. Luiza - reporterė, Karlas - vyr. inžinie- 
rius. Ilgiau čia pasitrynusi išgirstumėt ir visokių jo pravardžių. 

- Mielai aprodysiu jums savo mažytę imperiją, jeigu Džo perleis 
jus penkioms minutėms. 

Neipjeris stebi Luizą, Bėnui aiškinant apie dienos šviesos lem- 
pomis apšviestos salės valdymo skydus ir matuoklius. Pavaldiniai 
peržiūri išspausdintus lapus, raukosi stebėdami ciferblatus, žymisi 
kažką segtuvuose. Bėnas flirtuoja su ja, Luizai nusigręžus pagauna 
Neipjerio žvilgsnį ir rankomis vaizduoja didžiules krūtis. Neipjeris 
papurto savo rimtą galvą. Milė būtų šokinėjusi aplink tave, galvo- 
ja jis. Būtų pasikvietusi vakarienės, be saiko privalgydinusi ir zyzusi 
tau apie tai, dėl ko reikia tau zyzti. Jis prisimena Luizą kaip itin su- 

pratingą šešiametę. Turbūt jau du dešimtmečiai praėjo, kai mačiau 
tave per paskutinį Dešimtosios nuovados susitikimą. Iš visų profesijų, 
kurių galėjo imtis pasiutėlė mergytė, iš visų reporterių, kurie galėjo 
užuosti apie Siksmito mirtį, kodėl būtinai Lesterio Rejaus duktė? Ko- 
dėl tiek nedaug likus man iki pensijos? Kas sumanė šitą koktų pokštą? 
Šitas miestas? 

Neipjeris imtų ir pravirktų. 

Saulei leidžiantis Fej Li sparčiai ir išmaniai rausiasi Luizos Rej 
kambaryje. Patikrina tualeto bakelį, čiužinio apačioje ieško įpjovų, 
apčiupinėja, ar kilimuose nėra atsiknojusių kraštų, įkiša nosį į mi- 
nibarą, į spintelę. Originalą buvo galima „Xeroxu“ sumažinti iki 
ketvirtadalio dydžio. Li klusni registratorė pranešė, kad Zaksas su 
Luiza šnekėjosi iki gilios nakties. Šįryt Zaksas buvo pašalintas, bet 
jis ne kvailys - galėjo būti jai perdavęs. Ji atsuka telefono mikrofo- 
ną ir randa Neipjerio mėgstamą siųstuvą, užmaskuotą kaip varžas. 
Zonduoja Luizos kelioninio krepšio gelmes, bet ten randa tik vie- 
ną spausdintą medžiagą - knygą „Dzenas ir motociklo priežiūros 
menas. Perverčia ant stalo gulintį reporterio bloknotėlį, bet Luizos 
užšifruota stenografija ne ką teatskleidžia. 

Fej Li pagalvoja, ar ne veltui švaisto laiką. Švaistau laiką? „Mex- 
xon Oil“ pasiūlymą už Siksmito ataskaitą pakėlė iki šimto tūkstančių 
dolerių. Ir jeigu jie rimtai siūlo šimtą tūkstančių, tai pasiūlys ir mili- 
joną. Nes už visos atominės energetikos programos nuvarymą į kapus 
pačioje jaunystėje nieko nebus gaila. Tad ieškok toliau. 

Telefonas sučirškia keturis kartus - perspėjimas, kad Luiza Rej 
vestibiulyje laukia lifto. Li pasitikrina, ar viskas savo vietose, ir išė- 
jusi leidžiasi laiptais. Po dešimties minučių iš registratūros paskam- 
bina Luizai. 

- Sveika, Luiza, čia Fej. Seniai grįžai? 

— Spėjau tik trumpam palįsti po dušu. 

— Tikiuosi, buvo produktyvi popietė? 

— Net labai. Turiu medžiagos dviem ar trim straipsniams. 

— Puiku. Klausyk, jeigu neturi kitų planų, gal papietaukim golfo 
klube? Geresnių omarų už Svanekės niekur nėra. 

— Tai bent užmojis. 

— Aš nesiūlau patikėti mano žodžiu. 

Iškilusi aukšta vėžiagyvių šrapnelio krūva. Luiza ir Fej Li pa- 
mirko pirštus citrina pakvepintame vandenyje, ir Li antakiais paro- 
do padavėjai nunešti lėkštes. 

— Kokį jovalą aš čia padariau. - Luiza numeta savo servetėlę. — 
Esu didžiausia nevėkšla, Fej. O tu turėtum Šveicarijoje įsteigti pra- 
kilnių mergelių pensioną. 

— Dauguma „Pakrantės“ gyventojų mane ne taip įsivaizduoja. Kas 
nors sakė, kokia mano pravardė? Ne? Ponas Li. 

Luiza nesumoja, kaip reaguoti. 

— Gal galėtum truputį paaiškinti? 

— Pirmą savo darbo savaitę darausi valgykloje kavą. Prieina toks 
inžinierius ir sako turįs mechaninę problemą, ir paklausia, ar aš ne- 
padėčiau. Jo užnugary kikena draugeliai. Aš sakau: „Abejoju.“ O jis 
sako: „Jūs tikrai galit padėti.“ Jis norįs, kad sutepčiau jo varžtą ir 
nuimčiau spaudimą nuo veržlių. 

— Kiek tam inžinieriui buvo metų? Trylika? 

— Keturiasdešimt, vedęs, du vaikai. Jo draugeliai jau prunkščia 
juoku. Ką gi čia daryti? Išrėžti kokį sąmojingą atkirtį ir parodyti 
jiems, kad esi suirzusi? Skelti antausį ir užsitraukti isterikės vardą? 
Be to, tokie šlykštukai mėgaujasi antausiais. Nieko nedaryti? Ir tada 
darbovietėje bet kuris vyras galės tave šitaip nebaudžiamai apdėti? 

— Oficialiai pasiskųsti? 

- Ir patvirtinti, kad užkabintos moterys bėga skųstis pas vyrus 
viršininkus? 

— Tai ką tu darei? 

— Suveikiau, kad jį pervestų į mūsų jėgainę Kanzase. Vidury dyk- 
ros, vidury sausio. Man gaila jo žmonos, bet niekas nevertė su tokiu 
tuoktis. Apie tai pasklido žodis, ir mane praminė ponu Li. Tikra 
moteris nebūtų su tuo bėdžium pasielgusi taip žiauriai, ne, tikra 
moteris jo pokštą būtų priėmusi kaip komplimentą. - Fej Li palygi- 
na staltiesės raukšles. - Tu savo darbe susiduri su tokiu mėšlu? 

Luiza pagalvoja apie Nusbaumą ir Džeiksą. 

— Nuolatos. 

— Gal mūsų dukterys gyvens išlaisvėjusiame pasaulyje, bet mums 
nėra ko tikėtis. Mes turim pačios pasirūpinti savimi, Luiza. Vyrai to 
už mus nepadarys. 

Žurnalistė pajunta, kad tema keičiasi. Fej Li palinksta prie jos. 

— Tikiuosi, tu mane laikysi savo žmogumi Svanekės saloje. 

Luiza atsargiai zonduoja: 

- Žurnalistams reikia savų žmonių, Fej, tad aš turėsiu tave gal- 
voje. Tiesa, turiu perspėti, kad „Žiūronas“ neturi išteklių atlygiui, 
kurio tu galbūt... 

— Pinigus sugalvojo vyrai. Moterys sugalvojo abipusę pagalbą. 

Išmintingas žmogus, galvoja Luiza, atskiria spąstus nuo galimybės. 

— Nelabai suprantu... kuo smulki reporterė gali „pagelbėti“ jūsų 
statuso moteriai, Fej. 

— Nenuvertink savęs. Draugiški žurnalistai gali tapti vertingais 
sąjungininkais. Jeigu ateis laikas, kai norėsi aptarti svarbesnius da- 
lykus, negu kiek bulvyčių per metus suvartoja Svanekės inžinie- 
riai, - jos balsas darosi tylesnis už stalo įrankių dzingsėjimą, kok- 
teilių baro pianino muziką ir skambantį juoką, - kaip antai HIDRA 
reaktoriaus duomenis, surinktus daktaro Siksmito - grynai dėl pa- 
vyzdžio, - aš garantuoju, kad su tavim bus bendradarbiaujama daug 
draugiškiau, negu manai. 

Fej Li pliaukšteli pirštais, ir jau atvažiuoja deserto stalelis. 

— O dabar citrinos ir meliono šerbetas, labai mažai kalorijų, išva- 
lo gomurį, pats gerumėlis prieš kavą. Tiki manimi? 

Permaina tokia didžiulė, kad Luiza net suabejoja savo ausimis. 

- Šituo klausimu tikiu. 

— Džiaugiuosi, kad suprantame viena kitą. 

Luiza galvoja: Kiek apgaulės gali sau leisti žurnalistai? Ji prisime- 
na, kaip vieną popietę ligoninės sode atsakė jos tėvas: Ar aš kada 
nors melavau, kad padaryčiau medžiagą? Galėjau riesti kalnus me- 
lagysčių net pusryčių nesulaukęs, jeigu tai mane bent per colį būtų 
priartinę prie tiesos. 

Suskambėjęs telefonas apverčia Luizos sapnus, ir ji atsiduria 
mėnesienos nušviestame kambaryje. Griebia lempą, radiją su laikro- 
džiu ir galiausiai ragelį. Akimirką ji neprisimena nei savo vardo, nei 
kokioje lovoje guli. 

— Luiza? - paklausia balsas iš juodos prarajos. 

- Taip, Luiza Rej. 

— Luiza, čia aš, Aizekas. Aizekas Zaksas, skambinu iš toli. 

— Aizekai! Kur tu? Kiek dabar laiko? Kodėl... 

- Ša, ša, atsiprašau, kad pažadinau, ir atsiprašau, kad buvau ištemp- 
tas vakar auštant. Klausyk, aš Filadelfijoje. Rytų laiku pusė aštuonių, 
Kalifornijoje greitai bus šviesu. Tu girdi, Luiza? Ar nedingai? 

Jis bijo. 

— Taip, Aizekai, aš klausau. 

— Prieš išvykdamas iš Svanekės palikau Garsijai dovaną, kad per- 
duotų tau, tiesiog dolce far niente“. - Jis stengiasi, kad tai nuskambė- 
tų atsainiai. - Supranti“ 


* mielą niekutį (it.). 

Viešpatie, apie ką jis čia kalba? 

— Ar girdi mane, Luiza? Garsija tau turi dovaną. 

Įsibrauna budresnė Luizos smegenų dalis. Aizekas Zaksas paliko 
Siksmito ataskaitą tavo „Volkswagene“. Minėjai, kad bagažinė neuž- 
sirakina. Jis mano, kad mūsų pasiklausoma. 

— Labai gražu iš tavo pusės, Aizekai. Tikiuosi, labai brangiai ne- 
kainavo. 

— Verta kiekvieno cento. Atsiprašau, kad sudrumsčiau gražuolės 
miegą. 

— Saugiai parskrisk, ir daug nelaukę susitikim. Gal vakarienės? 

— Mielai. Na, man reikia skubėt į lėktuvą. 

— Saugaus skrydžio. 

Luiza padeda ragelį. 

Išvažiuoti vėliau, tvarkingai? Ar dingti iš Svanekės tuojau pat? 

Už ketvirčio mylios mokslininkų gyvenvietėje Džo Neipjerio 
lange įrėmintas nakties dangus valandą prieš aušrą. Pusę kambario 
užima elektroninės stebėsenos pultas. Iš garsiakalbio parpia išsijun- 
gusio telefono ryšio garsas. Neipjeris iš ritės į ritę atsuka cypiančią 
juostą. „Prieš išvykdamas iš Svanekės palikau Garsijai dovaną, kad 
perduotų tau, tiesiog dolce far niente... Supranti?“ 

Garsijai? Garsijai? 

Neipjeris susiraukia žiūrėdamas į atvėsusią kavą ir atsiverčia 
segtuvą su užrašu „Registras nr. 2“. Kolegos, draugai, kontaktai... 
rodyklėje jokio Garsijos. Reikėtų perspėti Bilą Smouką, kad neitų 
prie Luizos, kol aš negavau progos šnektelėti su ja. Jis spragtelėjimu 
atgaivina žiebtuvėlį. Bilas Smoukas toks žmogus, kurį sunku surasti, 
juolab perspėti. Neipjeris įkvepia į plaučius aitrių dūmų. Suskamba 
jo telefonas - Bilas Smoukas. 

— Tai kas per velnias tas Garsija? 

— Nežinau, dosjė nieko nėra. Klausyk, aš nenoriu, kad tu... 

— Tavo sušiktas darbas - žinoti, Neipjeri. 

Tai tu dabar šitaip su manim kalbi? 

- Ei! Atsargiau su... 

— Pats tu atsargiau. - Bilas Smoukas padeda ragelį. 

Blogai, blogai, labai blogai. Džo čiumpa švarką, užgesina cigaretę, 
išeina ir žingsniuoja Luizos viešbučio link. Penkių minučių kelias. 
Jis prisimena grėsmę Bilo Smouko balse ir ima bėgti. 

Spiečius dėja vu apsiaučia Luizą, kraunančią daiktus į kelio- 
ninį krepšį. Robertas Frobišeris, maunantis iš kito viešbučio. Ji lei- 
džiasi laiptais į tuščią vestibiulį. Kilimas tylus kaip sniegas. Galinia- 
me kabinete radijas šnibžda saldžius niekelius. Luiza nusėlina prie 
centrinių durų, tikėdamasi, kad išeinant niekam nereikės aiškintis. 
Durys užrakintos taip, kad niekas nejeitų, bet išeiti galima, ir Luiza 
viešbučio veja žingsniuoja į automobilių aikštelę. Nuo vandenyno 
dvelkiantis priešaušrio vėjelis kažką miglotai žada. Žemyno pusėje 
nakties dangus darosi tamsiai rožinis. Žmonių nėra, bet artėdama 
prie savo automobilio Luiza tik prisiversdama susilaiko nebėgusi. 
Būk rami, neskubėk, ir galėsi pasakyti, kad važiuoji iškyšuliu pasigro- 
žėti saulėtekiu. 

Iš pirmo žvilgsnio bagažinė tuščia, bet kilimėlis dengia iškilumą. 
Pakėlusi kampą Luiza randa paketą, apvyniotą juodu plastikiniu 
šiukšlių maišu. Ji ištraukia gelsvą segtuvą, prieblandoje perskaito 
viršelį: Reaktorius „HIDRA nulis“ - Veikimo vertinimo modelis - 
Projekto vadovas dr. Rufas Siksmitas - Neteisėtas disponavimas yra 
federalinis nusikaltimas pagal 1971 m. Karinio ir pramoninio šnipi- 
nėjimo įstatymą. Kokie penki šimtai puslapių su lentelėmis, struktū- 
rinėmis schemomis, matematinėmis formulėmis ir įrodymais. Džiu- 
gesys liejasi bangomis. Ramiai, tai tik pradžios pabaiga. 

Luizos akys tolėliau pagauna judesį. Vyriškis. Luiza slepiasi už 
Garsijos. 

— Ei! Luiza! Palaukit! 

Džo Neipjeris! Tarsi sapne, pilname raktų, spynų ir durų, gelsvąjį 
segtuvą juodame maiše Luiza pakiša po keleivio sėdyne - Neipjeris 
jau bėga, prieblandoje švytruoja jo žibintuvėlio spindulys. Variklis 
tingiai suriaumoja it liūtas, ir „Volkswagenas“ per greitai trūkteli at- 
bulas. Džo Neipjeris dunksteli į užpakalį, surinka, ir Luiza probėgš- 
mais užmato jį strykčiojantį kaip farso aktorių. 

Ji nesustoja atsiprašyti. 

Prie Svanekės tilto salos kontrolės punkto čiuožtelėdamas su- 
stoja blausiai juodas Bilo Smouko „Chevrolet“. Už sąsiaurio žemyno 
krantas pasidabinęs šviesų vėriniu. Sargybinis atpažįsta automobilį 
ir atskuba prie vairuotojo lango. 

— Labas rytas, pone. 

— Atrodo, kad labas. Richteris, taip? 

— Taip, pone Smoukai. 

— Spėju, kad tau ką tik paskambino Džo Neipjeris ir liepė nepra- 
leisti oranžinio „Volkswageno“. 

— Tikrai taip, pone Smoukai. 

— Aš čia atvažiavau atšaukti šito nurodymo, asmeniškai įgaliotas 
pono Grimaldžio. Tu pakelsi „Volkswagenui“ užkardą ir leisi man 
sekti iš paskos. Paskambinsi savo draugužiui į žemyno kontrolės 
punktą ir pasakysi, kad nieko nepraleistų, kol nepamatys mano ma- 
šinos. Kai čia atsiras ponas Neipjeris, už kokių penkiolikos minučių, 
pasakysi jam, kad Albertas Grimaldis liepė: „Grįžkit atgal į lovą.“ 
Supratai, Richteri? 

— Supratau, pone Smoukai. 

- Jeigu atmintis nesušlubavo, tu šį pavasarį susituokei. 

- Jūsų puiki atmintis, pone. 

- Taigi. Tikiesi šeimos papildymo? 

— Mano žmona laukiasi - ketvirtas mėnuo. 

— Patarsiu, Richteri, kaip sėkmingai dirbti saugos tarnyboje. 
Ar norėtum išgirsti šį patarimą, sūnau? 

— Norėčiau, pone. 

— Sėdėti ir žiūrėti gali žiopliausias šuva. Smegenų reikia, kad ži- 
notum, kada nusigręžti. Ar pagauni, ką noriu pasakyti, Richteri? 

— Kuo puikiausiai, pone Smoukai. 

— Tai tavo jaunos šeimos laukia saugi ateitis. 

Smoukas automobilį atbulą pasuka prie sargybos namelio ir pa- 
varo žemyn. Po minutės rago linkiu atvažiuoja springstantis „Volks- 
wagenas“. Luiza sustoja, atsuka langą, pasirodo Richteris, ir Smou- 
kas nugirsta žodžius „nemalonumai namie“. Richteris palinki jai 
saugios kelionės ir užkardas pakyla. 

Bilas Smoukas įjungia pirmą bėgiį, antrą. „Chevrolet“ pasiekus 
tiltą, kelio paviršiaus gausmas pasikeičia. Trečias bėgis, ketvirtas, 
pedalas nuspaustas žemai. Artėja išklerusio „vabalo“ užpakalinės 
šviesos - penkiasdešimt jardų, trisdešimt jardų, dešimt... Smoukas 
šviesų neįsijungęs. Jis sukteli į tuščią priešpriešinę juostą, įjungia 
penktą bėgį ir prisigretina. Smoukas nusišypso. Ji mano, kad aš Džo 
Neipjeris. Jis staigiai sukteli vairą, ir sužviegia metalas - „vabalas“ 
suspaustas tarp jo automobilio ir tilto turėklų, paskui šie atplyšta 
nuo betono ir „vabalas“ skrieja oru. 

Smoukas spaudžia stabdį. Išėjęs vėsiame ore užuodžia karštą 
gumą. Truputį užpakalyje, šešiasdešimčia, septyniasdešimčia pėdų 
žemiau „Volkswageno priekinis bamperis grimzta į tuščią jūrą. Jei- 
gu jai nelūžo stuburas, per tris minutes nuskęs. Bilas Smoukas ap- 
žiūri, kiek nukentėjo jo automobilio kėbulas, ir jo ūpas subliūkšta. 
Anoniminiams, beveidžiams nužudymams trūksta žmogiškojo ryšio 
jaudulio, nusprendžia jis. 

Amerikos saulė, paleista visu galingumu, skelbia naują aušrą. 

Vieną šviesų vakaro sambrėškį prieš keturias, penkias, ne, 
Dieve mano, šešias vasaras apgaubtas malonės žingsniavau vienu 
Grinvičo aveniu, palei brandžius kaštonus ir netikrus apelsinme- 
džius. Tie regentystės stiliaus būstai - vieni brangiausių Londone, 
bet jeigu kada tokį paveldėtum, brangus skaitytojau, parduok, ne- 
gyvenk jame. Tokie namai skleidžia kažkokius tamsius kerus, savi- 
ninkus paverčiančius apkvaišėliais. Viena tokia auka, buvęs Rode- 
zijos policijos viršininkas, tąjį vakarą išrašė man tokį apvalų kaip ir 
jis pats čekį, kad suredaguočiau ir išspausdinčiau jo autobiografiją. 
Mano malonės būseną iš dalies lėmė tas čekis, o iš dalies 1983 m. 
„Chablis“ iš Diuriuzua vynuogyno - stebuklingas gėrimas, mūsų 
gausias tragedijas paverčiantis paprasčiausiais nesusipratimais. 

Artėjo trejetas mergiočių, apsirengusių kaip prostitutės Barbės, 
tarsi tinklu užėmusių visą šaligatvį. Vengdamas susidūrimo nužen- 
giau į kelią. Bet mums prasilenkiant jos nuplėšė popierėlius nuo 
savo bjauriaspalvių ledinukų ir tiesiog numetė ant žemės. Mano 
gera nuotaika buvo subombarduota. Juk čia pat buvo šiukšlių dėžė! 
Pasibjaurėjęs pilietis Timas Kevendišas sušuko pažeidėjoms: 

— Žinokit, šituos reikia pakelti. 

Man nugarą perliejo purkštelėjimas: 

— I ką tu mum padarysi? 

Šuniškos beždžionės. 

— Aš neketinu nieko padaryti, - mestelėjau per petį, - tik sakau, 
kad jums... 

Mano keliai sulinko, ir šaligatvis trinktelėjo į skruostą įžiebdamas 
prisiminimą apie vaikystės nutikimą su triračiu, o paskui skausmas 
ištrynė viską, išskyrus skausmą. Aštrus kelis pritrėškė veidą į lapų 

puvėsį. Pajutau kraujo skonį. Mano šešiasdešimtį perkopęs riešas 
buvo užlaužtas devyniasdešimties kančios laipsnių kampu ir nusegtas 
„Ingersoll Solar“ laikrodis. Dar prisimenu senovinių ir moderniškų 
nešvankybių asorti, bet, chuliganėms nespėjus nudžiauti piniginės, 
ledų furgonėlio skambesys, grojantis „Merginą iš Ipanemos“, užpuo- 
likes nuvaikė lyg vampyres likus minutei iki aušros. 

< —Ir tu apie tai nepranešei? Na ir mulkis! - Kitą rytą madam X ant 
savo pusryčių sėlenų barstė sintetinį cukrų. - Skambink policijai, 
dėl Dievo meilės. Ko tu lauki? Jų ir pėdsakai atšals. 

Deja, aš jau buvau pagražinęs tiesą ir pasakęs jai, kad mano už- 
puolikai buvo penki gorilos su makaulėse išskustomis svastiko- 
mis. Kaip dabar nešti pareiškimą su paaiškinimu, kad mane taip 
lengvai suvystė trys ledinukus čiulpiančios nebrendėlės? Vaikinai 
mėlynomis uniformomis užspringtų savo šokoladiniais sausai- 
niais. Ne, mano užpuolimas nepapildė mūsų valstybės noriai pu- 
čiamos nusikalstamumo statistikos. Jeigu nugvelbtas mano „In- 
gersoll“ nebūtų buvęs meilės dovana iš mūsų dabar jau arktinę 
stadiją pasiekusios santuokos saulėtų laikų, apie visą šį nuotykį 
nebūčiau nė prasižiojęs. 

Apie ką aš čia? 

Keista, kad mano amžiuje į galvą lenda niekam tikusios istorijos. 

Ne, ne keista, o šuniškai baugu. Norėjau pradėti šį pasakojimą 
nuo Dermoto Hoginso. Čia ir bėda, kai atsiminimus raitai ranka. 
Negali pakeisti, ką jau parašęs, arba tik dar labiau viską suknisi. 


Klausykit, aš buvau Dermoto „Šlavėjo“ Hoginso redaktorius, ne 
jo psichoanalitikas arba šuniškas astrologas, tai kaip galėjau žinoti, 
kas tą nelemtą vakarą laukė sero Felikso Finčo? Seras Feliksas Fin- 
čas, kultūros ministras ir „Trafalgaro knygų apžvalgos“ bosas - kaip 
jis sužėrėjo žiniasklaidos danguje, koks jis matomas plika akimi dar 
ir dabar, praėjus metams. Bulvariniai laikraščiai skelbė tai pirmuose 
puslapiuose, rimtesniųjų skaitytojai išlaistė savo javainius, kai „Rd- 


174 


Klaiki Timočio Kevendišo kankynė 


dio 4“ pranešė, kas nukrito ir kaip. Toji maitvanagių ir žvirblelių 
paukštidė, „skiltininkai , nekrologe po nekrologo čiulbėdami liaup- 
sino Išėjusį Menų Karalių. 

O aš, priešingai, iki šiol oriai laikiau savo nuomonę sau. Tačiau 
turėčiau perspėti užsiėmusį skaitytoją, kad popietinė Felikso Finčo 
mėta tėra mano paties klajokliškų vargų aperityvas. „Klaikios Timo 
Kevendišo kankynės“, jeigu jums taip patinka. Va čia tai smagus pa- 
vadinimas. 

Buvo Citrinos premijų įteikimo vakaras, surengtas „Džeiko 
žvaigždžių šviesos“ bare, iš naujo pompastiškai atidarytame ant vie- 
no Beizvoterio pastato kartu su nemenku stogo sodu. Visa šuniška 
leidybos maisto grandinė pakilo į orą ir nutūpė pas Džeiką. Apsėsti 
rašytojai, aukštuomenės kulinarai, verslo šulai, pirkimo agentai ožio 
barzdelėmis, neprivalgantys knygininkai ir gaujos rašeivų bei foto- 
grafų, kurie atsakymą „Kad tu nugaištum!“ supranta kaip „Oi, mielu 
noru!“ Norėčiau užraukti tą klastingą gandelį, peršantį užuominą, 
kad Dermoto pakvietimas buvo mano darbas, girdi, Timas Keven- 
dišas žinojęs, kad jo autorius geidžia triukšmingo keršto, vadinasi, 
visa ta tragedija buvusi viešųjų ryšių triukas. Sapalas, prasimanytas 
pavydžių konkurentų! Niekas taip ir neprisipažino išsiuntęs Der- 
motui Hoginsui kvietimą, ir nepanašu, kad pasisakytų dabar. 

Žodžiu, buvo paskelbtas laimėtojas, ir visi mes žinome, kas gavo 
premijos penkiasdešimt gabalų. Draugužis Gajus pasiūlė man pa- 
ragauti kokteilio „Skrydžio valdymas majorui Tomui “. Laiko strėlė 
virto laiko bumerangu, ir aš pamečiau išgertų majorų skaičių. Džia- 
zo sekstetas skėlė rumbą. Išėjau į balkoną įkvėpti oro ir pasižiūrė- 
jau į visą tą klegesį iš šalies. Įsismaginęs literatūrinis Londonas man 
priminė Gibbono žodžius apie Antoninų epochą: „Kritikų, kompi- 
liatorių, komentatorių gausybė aptemdė mokslo veidą, ir genijaus 
nuosmukį greitai lydėjo skonio pagedimas.“ 


* Ground Control to Major Tom - Davido Bowie dainos „Space Oddity“ pirmieji žodžiai. 

Dermotas mane susirado - blogos naujienos visada susiranda. 
Leisiu sau pakartoti: susidūrimas su popiežium Pijum XIII mane 
būtų mažiau nustebinęs. Tiesą sakant, Jo Neklystamumas čia būtų 
geriau derėjęs - mano nepatenkintas autorius ant šokoladinių 
marškinių su violetiniu kaklaraiščiu vilkėjo bananinį švarką. Kažin 
ar reikia smalsiam skaitytojui priminti, kad „Smūgis krumpliais“ 
knygų pasaulio dar nebuvo užkariavęs. Iš tiesų dar net į knygy- 
nus nebuvo patekęs, tik į to išminčiaus Džono Sendou Čelsyje ir į 
spaudos kioskus, anksčiau priklausiusius žydams, paskui sikams, o 
dabar eritrėjiečiams, esančius brolių Hoginsų parapijoje Ist Ende. 
Kaip tik reklamos ir platinimo reikalus Dermotas norėjo aptarti 
stogo sode. 

Aš jam šimtąjį kartą paaiškinau, kad tokia partnerystės su au- 
toriais struktūra, kaip Kevendišo leidykla, tiesiog negali švaistyti 
pinigų prašmatniems katalogams ir cementavimosi savaitgaliams 
su kartingais prekybininkų pajėgoms. Dar kartą paaiškinau, kad 
mano autoriai semiasi pasitenkinimo galėdami dovanoti savo dai- 
liai įrištus tomelius draugams, artimiesiems, palikuonims. Dar kar- 
tą paaiškinau, kad knygų apie šaunius gangsterius rinka perpildyta 
ir kad Melville'iui esant gyvam net „Mobi Dikas“ ant šunio nuėjo, 
nors šios frazės nepasakiau. 

— Tai tikrai fantastiški atsiminimai, - patikinau jį. - Duok jiems 
laiko. 

Dermotas - girtas, susigraudinęs, kurčias - pasižiūrėjo per tu- 
rėklą. 

— Kiek čia kaminų. Ir kaip Žemai. 

Nusprendžiau, kad grėsmė įsivaizduota. 

— Taigi. 

— Mama mane, dar vaikėzą, nusivedė į „Merę Popins“. Ant stogų 
šoka kaminkrėčiai. Ji žiūrėdavo ir vaizdajuostę, be perstojo. Slaugos 
namuose. 

— O aš prisimenu, kada tas filmas pasirodė. Matai, koks senas.“ 

— Va. - Dermotas susiraukė ir per stilines duris parodė ranka 
į barą. - Kas jis? 

— Apie ką tu? 

— Tas su peteliške, kuris kalbina diademą, apsimaukšlinusią šiukš- 
lių maišu. 

— Renginio vedėjas, Feliksas... ak, Feliksas kas gi? 

— Feliksas s****tas Finčas! Tas b**ys, kuris apšiko mano knygą 
savo s****tam pižoniškam žurnaliūkšty? 

— Tai nebuvo tavo geriausias įvertinimas, bet... 

— Tai buvo mano vienintelis s****tas įvertinimas! 

— Ne taip jau ten blogai atrodė... 

— Ne? „Tokie išskirtiniai niekdariai, kaip p. Hoginsas, yra šiuolai- 
kinės literatūros parazitai.“ Pastebėjai, kad žmonės įterpia „poną“ 
prieš suvarydami peilį? „P. Hoginsas turėtų atsiprašyti medžių, nu- 
kirstų dėl jo išpampusio „autobioromano“. Keturi šimtai tuščiagar- 
biškų puslapių išdvesia tokia lėkšta ir išgvėšusia pabaiga, kad sunku 
patikėti.“ 

— Raminkis, Dermotai, niekas gi neskaito to „Trafalgaro“. 

— Atsiprašau! - Mano autorius čiupo už pakarpos padavėją. — 
Girdėjot tokią „Trafalgaro knygų apžvalgą '? 

— Tai aišku, - atsakė rytų europietis. - Mano visas fakultetas skai- 
to „TKA“ - ten puikiausi recenzentai. 

— Na jau, kas gi yra recenzentas? - aiškinau aš. - Tas, kuris skaito 
greitai, arogantiškai, bet tik ne išmintingai... 

Džiazo sekstetas baigė savo numerį, ir Dermotas paliko mano sa- 
kinį pakibusį. Buvau pakankamai pasigėręs, kad pateisinčiau taksi 
paslaugą, ir jau buvau beišeinąs, bet tada visą sambūrį nutildė bal- 
sas it miesto šauklio su kokni akcentu: 

- Gerbiamieji vertinimo komisijos nariai! Prašau dėmesio! 


* Walto Disney studijos filmas Mary Poppins pradėtas rodyti 1964 m. 


177 


Debesų atlasas 


Tesaugo mus šventieji - Dermotas žvangino dviem padėklais. 

— Mes šiandien turim dar vieną premiją, brangiosios dvasios! - 
baubė jis. Nepaisydamas pašaipaus kikenimo ir šūksnių „U-ū-ū!“, 
jis išsitraukė iš švarko kišenės voką, atplėšė jį ir vaizdavo skaitąs. — 
Premija iškiliausiam literatūros kritikui. - Publika žiūrėjo, ūbavo, 
švilpė, kai kurie suglumę nusigręžė. - Konkurencija buvo įnirtin- 
ga, bet komisija vienbalsiai išrinko Jo Imperatoriškąją Didenybę iš 
„Trafalgaro knygų apžvalgos“, poną - apsirašau, serg - Feliksą Fin- 
čą, Britanijos imperijos ordino kvala... rierių! 

Kurstytojai pragydo: 

— Bravo, Feliksai! Bravo! 

Finčas nebūtų kritikas, jeigu nemėgtų nepelnyto dėmesio. Be 
abejo, mintyse jis jau kūrė vaizdelį savo „Sunday Times“ skilčiai, 
pavadintai „Finčo žvilgsniu“. Na, o Dermotas kuo nuoširdžiausiai 
šypsojosi. 

— Įdomu, kokia ta premija, - plojimams nuslūgus Finčas išsišie- 
pė. - Galį makulatūrą neatiduotas „Smūgio krumpliais“ egzemplio- 
rius su autografu? Tokių turbūt nedaug belikę! - Finčo klika choru 
pasiūbaudama ėmė žvengti, akstindama savo komisarą. - O gal aš 
laimėjau nemokamą skrydį į Pietų Amerikos šalį su šleivomis eks- 
tradicijos sutartimis? 

— Taip, brolyti, - mirktelėjo Dermotas, - kaip tik nemokamą skry- 
dį tu ir laimėjai. | 

Mano autorius sugriebė Finčą už atlapų, apsivertė aukštielnin- 
kas, įsirėmė kojomis Finčui į juosmenį ir dziudo veiksmu išmetė 
mažesnę nei daugelio įsivaizduotą žiniasklaidos asmenybę aukštai 
į nakties orą! Aukštai virš našlaičių, išrikiuotų ant balkono turėklo. 

Finčo klyksmas - ir gyvenimas - baigėsi ant sulamdyto metalo, 
dvylika aukštų žemiau. 

Kažkieno gėrimas išsilaistė ant kilimo. 

Dermotas „Šlavėjas“ Hoginsas nusišluostė atlapus, išsisvėrė per 
balkoną ir suriko: 

— Tai kas dabar išdvėsė tokia lėkšta ir išgvėšusia pabaiga, kad sun- 
ku patikėti? 

Nustėrusi minia prasiskyrė žudikui einant prie užkandėlių stalo. 
Vėliau keli liudininkai prisiminė tamsų nimbą. Jis išsirinko belgiš- 
ką duoniuką, padabintą Biskajos ančiuviais ir petražole, apšlakstytą 
sezamų aliejumi. 

Minia atgavo amą. Žagtelėjimai, „Dieve mano“ ir grūdimasis laip- 
tinės link. Baisiausia erzelynė! Mano mintys? Nuoširdžiai? Siaubas. 
Kuo tikriausias. Šokas? Kurgi ne. Negalėjimas patikėti? Savaime aiš- 
ku. Baimė? Nelabai. 

Neneigsiu, kad vos juntamai švystelėjo ir šviesesnė šio tragiško 
posūkio perspektyva. Mano kontoroje Heimarketo gatvėje riog- 
sojo devyniasdešimt penki celofanu aptraukti pakai neparduotų 
„Smūgio krumpliais“ knygų - aistringų netrukus tapsiančio gar- 
siausio Britanijos žudiko Dermoto Hoginso memuarų. Frenkas 
Spratas, - mano ištikimas spausdintojas Sevenoukse, kuriam aš 
skolingas tiek daug pinigų, kad tą vargšą esu įvaręs į kampą, - dar 
tebeturėjo plokštes ir buvo pasirengęs paleisti gamybą vos man 
tarus žodį. 

Kietais viršeliais, ponios ir ponai. 

Keturiolika svarų devyniasdešimt devyni pensai už vienetą. 

Saldu kaip devyni medūs! 


Būdamas patyręs redaktorius, aš nesivadovauju retrospekcijomis, 
pranašingais ženklais ir mandrais triukais - jiems vieta devintajame 
dešimtmetyje su diplominiais darbais apie postmodernizmą ir cha- 
oso teoriją. Tačiau neketinu atsiprašinėti, kad savo pasakojimą (iš 
naujo) pradėjau nuo savo versijos apie tą sukrečiantį įvykį. Matote, 
jis paruošė dirvą mano pirmam geram ketinimui kelyje į Halą, vei- 
kiau į Halo užmiestį, kur buvo lemta klostytis mano klaikiai kan- 
kynei. Mano likimas pasuko šlovinga linkme, kurią aš ir numačiau 
po Felikso Finčo finalinio finto. Ant mielos nemokamos reklamos 

sparnų mano bjaurusis ančiukas „Smūgis krumpliais“ iškilo į best- 
selerių sąrašus ir tupėjo ten, kol vargšui Dermotui buvo atseikėti 
visi penkiolika Vermvud Skrabso kalėjime. Teismo procesas nuolat 
figūruodavo „Devintos valandos žiniose“. Po mirties seras Feliksas 
iš pasipūtimą spinduliuojančio pliuškio su stalinistine letena ant 
Menų tarybos pinigų kuriam laikui pavirto į Britanijos mylimiausią 
meno guru. 

Ant „Old Bailey“ teismo laiptų jo našlė pašakė žurnalistams, kad 
penkiolika metų - „pasibjaurėtinai švelni“ bausmė, ir jau kitą dieną 
buvo pradėta kampanija „Šlavėjau Hoginsai, supūk pragare!“ Der- 
moto šeima kontratakavo pokalbių šou laidose, buvo gvildenama 
užgaulioji Finčo recenzija, BBC2 užsakė specialų dokumentinį fil- 
mą, jame lesbietė, ėmusi iš manęs interviu, mano sąmojį visai iškar- 
pė iš konteksto. Na ir kas? Pinigų puodas kunkuliavo, ne, bėgo per 
kraštus ir nutvieskė visą šunišką virtuvę. Kevendišo leidykla - tai yra 
ponia Leitam ir aš - nesuprato, kas ją užgriuvo. Teko priimti dvi jos 
dukterėčias (žinoma, puse etato - aš neketinau leistis išsunkiamas 
Nacionalinio draudimo). Ankstesnieji „Smūgio krumpliais“ pakai 
dingo per trisdešimt šešias valandas, ir Frenkas Spratas spausdino 
naują tiražą beveik kas mėnesį. Per keturiasdešimt metų leidybos 
žaidime niekas mūsų nebuvo nuteikę tokiai sėkmei. Einamąsias iš- 
laidas visada padengdavo autorių aukos, o ne kokia šuniška preky- 
ba! Atrodė kažkaip net amoralu. Bet štai savo knygų sąraše turėjau 
bestselerį, koks pasitaiko tik kartą per dešimtmetį. Žmonės klausi- 
nėjo manęs: „Timai, kaip tu paaiškinsi tokią neregėtą sėkmę?“ 

„Smūgis krumpliais“ iš tiesų buvo gerai parašyti, smarkūs bele- 
trizuoti atsiminimai. Kultūros maitvanagiai aptarinėjo jų sociopo- 
litines potekstes iš pradžių vėlaus vakaro laidose, o paskui per pus- 
rytinę televiziją. Neonaciai pirko juos dėl gausių smurto epizodų. 
Vusteršyro namų šeimininkės knygą pirko dėl to, kad tai velniškai 
smagus skaitinys. Homoseksualai pirko iš gentinio lojalumo. Per 
keturis mėnesius buvo išstumta devyniasdešimt tūkstančių, taip, 

devyniasdešimt tūkstančių egzempliorių, ir aš čia kalbu dar tik apie 
kietus viršelius. Man rašant šias eilutes, turėtų būti baigiamas kur- 
ti vaidybinis filmas. Frankfurto knygų pasičiulbėjime mane išskės- 
tom rankom sveikino žmonės, kurie anksčiau net negaišdavo laiko 
gramdyti mane nuo savo batų. Iš tos šlykščios etiketės „tuščiagar- 
bių leidėjas“ pasidarė „kūrybos finansininkas“. Vertimo teisės krito 
kaip teritorijos paskutinėje „Rizikos“ žaidimo stadijoje. Amerikiečių 
leidėjai — šlovė, šlovė, aleliuja' - užkibo ant jiems mielo kabliuko: 
„pasipūtėlis anglas sulaukia atpildo iš pažeminto kelto“, - ir trans- 
atlantinis aukcionas iššovė avansą į svaiginančias aukštumas. Aš, taip, 
aš turėjau išskirtines teises į šią vištą, trieste triedžiančią platininiais 
kiaušiniais! Pinigai užplūdo mano tuštutėlius sąskaitų urvus kaip 
Šiaurės jūra per olandų dambą. Mano „asmeninis bankininkystės 
konsultantas“, toks machinatorius Eliotas Maklaskis, atsiuntė kalė- 
dinį atviruką su savo Midvičo gegutės atžala“. Primatai prie Groucho 
klubo“ durų sveikinosi su manim tardami: „Malonaus vakaro, pone 
Kevendišai, - užuot sakę: „Oi, jus turi užregistruoti klubo narys!“ 
Kai paskelbiau, kad knygos popieriniais viršeliais leidimu pasirūpin- 
siu pats, sekmadieniniai literatūriniai priedai puolė vaizduoti Ke- 
vendišo leidyklą kaip dinamišką karštos geležies žaidėją sukriošusių 
dujinių milžinų debesyje. Net į „Financial Times“ patekau. 

Argi reikia stebėtis, kad buhalteriniame fronte mudu su p. Lei- 
tam persitempėme - na, mažumėlę. 


Sėkmė naujokus apsvaigina akimirksniu. Išsispausdinau vizitinių 
kortelių: Kevendišo sugrįžimas, priešakinės grožinės literatūros lei- 


* Glory glory Hallelujah - svarbiausieji žodžiai iš „Respublikos mūšio giesmės“, amerikiečių 
patriotinės dainos, išpopuliarėjusios per Pilietinį karą. 

** Midwich Cuckoos (1957) - anglų rašytojo Johno Wyndhamo fantastinis romanas apie Že- 
mėje ateivių pradėtus nepaprastų gabumų vaikus. 


*** Garsus Londono klubas, kuriame renkasi leidybos, žiniasklaidos, pramogų ir meno pa- 
saulio žmonės. 

dykla. Na, pamaniau, kodėl neėmus prekiauti knygomis, o ne viena 
knyga. Kodėl netapti rimtu leidėju, kokį mane liaupsina pasaulis. 

Aiman! Tos dailios kortelės buvo raudonas skuduras, pamojuo- 
tas likimo buliui. Vos tik pasklido gandas, kad Timas Kevendišas 
prakuto, į mano kontorą atšuoliavo mano kreditoriai - aštriadan- 
tės mangustos. Kaip visada, gnostinę algebrą - kiek, kam ir kada 
mokėti - palikau savo neįkainojamai p. Leitam. Tad išėjo taip, kad 
buvau psichologiškai ir finansiškai nepasikaustęs, kai apsilankė vi- 
durnakčio svečiai, praėjus beveik metams po Felikso Finčo vakaro. 
Prisipažįstu, kad nuo tada, kai mane paliko madam X (man ragus 
įstatė toks stomatologas, atskleisiu visą tiesą, kad ir kokią skaudžią), 
mano būste Patnyje viešpatavo namų ūkio anarchija (gerai jau, tas 
šunsnukis buvo vokietis), tad mano porcelianinis sostas jau se- 
niai buvo faktinis kontoros krėslas. Po tualetinio popieriaus rulono 
dangčiu it vakarine suknele tūno neprasto konjako butelis, o duris 
palieku atviras, kad girdėčiau radiją iš virtuvės. 

Aprašomąjį vakarą buvau padėjęs į šalį savo nuolatinį tualeto 
skaitinį, „Romos imperijos nuosmukį ir žlugimą“, nes apsikroviau 
rankraščiais (nevalgomais žaliais pomidorais), pasiūlytais „Keven- 
dišo sugrįžimui“ - mano naujajai čempionų arklidei. Atrodo, buvo 
apie vienuolika valandų, kai išgirdau klibinamas lauko duris. Skus- 
tagalviai lalauninkai atėjo saldumynų? 

Išdaigautojai? Vėjas? 

Tik staiga durys nulėkė vidun nuo šuniškų vyrių! Pagalvojau apie 
al Kaidą, pagalvojau apie kamuolinį žaibą, bet ne. Koridoriumi ati- 
trepsėjo tarsi visa regbio komanda, nors įsibrovėlių tebuvo trys. 
(Atkreipkite dėmesį - mane visada puola trejetas.) 

- Timotis, - prabilo panašiausias į gargulę, - Kevendišas, kaip 
suprantu. Pričiupom nuleistom kelnėm. 

„Mano darbo valandos nuo vienuolikos iki dviejų, džentelme- 
nai, - būtų pasakęs Bogartas, - su trijų valandų pietų pertrauka. 
Malonėkit išeiti.“ O aš tik išpyškinau: 

— Oi! Mano durys! Mano šuniškos durys! 

Antrasis banditas prisidegė cigaretę. 

- Šiandien aplankėm Dermotą. Jis truputį nusivylęs. Kurgi ne- 
nusivilsi? 

Dėlionės gabalai subyrėjo į savo vietas. Aš subyrėjau į gabalus. 

— Dermoto broliai! 

(Buvau skaitęs apie juos Dermoto knygoje. Edis, Moza, Džar- 
vis.) 

Mano šlaunį nudegino karšti pelenai, ir nebesusigaudžiau, kuris 
veidas ką sako. Tai buvo gyvas Franciso Bacono triptikas. 

— Panašu, kad „Smūgis krumpliais“ eina neblogai. 

— Oro uostų knygynuose sudėtos krūvos. 

— Galėjai bent nujausti, kad mes užeisim. 

— Su savo verslininko įžvalga. 

Londono airiai mane išmuša iš vėžių net geriausią dieną. 

— Vaikinai, vaikinai. Dermotas pasirašė autoriaus teisių perda- 
vimo sutartį. Žiūrėkit, žiūrėkit, mūsų darbe tai standartas. Aš čia 
portfely turiu kopiją... - Tikrai turėjau tą dokumentą po ranka. - 
Aštuonioliktas punktas, apie autoriaus teises... rodo, kad „Smū- 


gis krumpliais" yra... ėčė... - Nebuvo lengva pasakyti jiems tai su 
trumpėmis prie kulkšnių. - Ėčė, teisėta Kevendišo leidyklos nuo- 
savybė. 


Džarvis Hoginsas užmetė akį į sutartį, bet suplėšė ją, pamatęs, 
kad yra ilgesnė už jo gebėjimą išbūti susikaupus. 

— Dermotas pasirašė šitą s****tą popiergalį, kai jo knyga buvo tik 
s****tas hobis. 

— Dovana mūsų sergančiai senai mamytei, tesiilsi ji ramybėje. 

- Tėvelio žydėjimo metų atminimas. 

— Dermotas nepasirašė nė kokios s****tos sutarties s****tiems 
tiražams. 

— Mes aplankėm tavo spaustuvininką poną Spratą. Jis mums per- 
varė ūkio padėtį. 

Nulijus sutarties konfeti, Moza atsidūrė taip arti manęs, kad už- 
uodžiau jo vakarienę. 

— Panašu, kad susigrėbei gerą krūvą brolių Hoginsų pinigo. 

— Aš neabejoju, kad mes galim susitarti dėl, hm, lėšų struktūrinės 
schemos, su kuria bus galima... 

Įsiterpė Edis: g 

— Tai sutariam dėl trijų. 

Aš apsimestinai.suvirpėjau. 

— Trijų tūkstančių svarų? Vaikinai, aš nemanau... 

— Nevaidink kvailelio. - Moza įgnybo man į skruostą. - Dėl trijų 
valandų. Rytoj trečią popiet. Tavo kontoroj. 

Neturėjau pasirinkimo. 

— Gal mes galėtumėm... ėčė... baigdami šį susitikimą iškelti pre- 
liminarią sumą, kaip pagrindą... tolesnėms deryboms. 

— Puikumėlis. Kokią sumą mes anksčiau iškėlėm, Moza? 

— Penkiasdešimt gabalų atrodė protinga. 

Mano skausmo šūksnis buvo neapsimestinis. 

— Penkiasdešimt tūkstančių svarų?! 

— Pradžiai. 

Mano viduriai suburbuliavo, suinkštė ir sustreikavo. 

- Jūs tikrai manot, kad aš tokius pinigus laikau sumestus į batų 
dėžes? — Balsą pakėliau kaip Purvino Hario, bet išėjo panašiau 
į šveplą Beginsą. 

- Tikiuosi, kur nors laikai sumestus, bočiau. 

— Grynais. 

— Jokių bajerių. Jokių čekių. 

— Jokių pažadų. Jokių atidėliojimų. 

— Senamadiškų pinigų. Batų dėžė visai tiktų. 

— Ponai, aš mielai sumokėčiau suderėtą kompensaciją, bet įsta- 
tymas... 


* Dirty Harry - taip vadinosi 1971 m. trileris, kurį vėliau pratęsė kelių filmų ciklas; pagrin- 
dinį vaidmenį - San Fransisko policininko - atlieka Clintas Eastwoodas. 

Džarvis sušvilpė pro dantis. | 

— Ar įstatymas padės tavo metų žmogui, Timoti, pašokt ant kojų 
po daugybinių stuburo lūžių? 

Edis: 

— Tavo metų Žmonės nebepašoka ant kojų. Jie lieka drybsot. 

Grūmiausi iš visų jėgų, bet mano sutraukiamasis raumuo nebe- 
klausė, ir driokstelėjo kanonada. Būčiau pakėlęs pajuoką arba pa- 
nieką, bet mano kankintojų gailestis reiškė, kad aš patyriau žemina- 
mą pralaimėjimą. Kažkas patraukė bakelio grandinę. 

— Trečią valandą. 

„Kevendišo sugrįžimas“ nuėjo šuniui ant uodegos. Banditai išžy- 
giavo per mano gulinčias duris. Edis atsigręžęs tarė paskutinį Žodį: 

— Dermotas savo knygoj pavarė gražią pastraipėlę. Apie skolų ne- 
mokėtojus. 

Smalsų skaitytoją siunčiu į „Smūgio krumpliais“ 244 puslapį, bet 
kuriame knygyne. Tik ne pilnu skrandžiu. 


Už mano kontoros langų Heimarketo gatve tai šliaužė, tai spurta- 
vo taksi. O mano šventovėje dzingsėjo p. Leitam Nefertitės auskarai 
(mano dovana minint jos darbo Kevendišo leidykloje dešimtmetį — 
radau juos Britų muziejaus dovanų parduotuvės nuolaidų dėžėje) 
jai purtant galvą: ne, ne, ne. 

— O aš sakau jums, pone Kevendišai, kad iki trečios valandos ne- 
galiu surasti penkiasdešimties tūkstančių svarų. Negaliu surasti nė 
penkių tūkstančių. Kiekvieną „Smūgio krumpliais“ pensą jau susi- 
urbė įsisenėjusios skolos. 

- O mums niekas neskolingas pinigų? 

— Aš juk visada sužiūriu visas faktūras, argi ne, pone Kevendišai? 

Neviltis mane verčia meilikauti. 

— Betgi mes gyvenam lengvų paskolų laikais! 

— Mes gyvenam paskolų ribų laikais, pone Kevendišai. 

Aš pasitraukiau į savo kabinetą, įsipyliau viskio ir, nuteliūskavęs 

gerklėn širdies tuksėjimo tabletes, ant savo antikvarinio gaublio at- 
sekiau paskutinę kapitono Cooko kelionę. P. Leitam atnešė paštą 
ir netarusi nė žodžio išėjo. Sąskaitos, šlamštas, labdaros lėšų rin- 
kėjų moralinis šantažas ir siunta, adresuota „Įžvalgiajam „Smūgio 
krumpliais“ redaktoriui“, su rankraščiu, pavadintu „Atomų skili- 
mai“ - prastas pavadinimas romanui - ir paantrašte „Pirmasis Lui- 
zos Rej detektyvas“. Dar prasčiau. Autorė, kažkokia Hilari V. Haš, 
palydimąjį laišką pradėjo taip: „Kai man buvo devyneri, mama nu- 
sivežė mane į Lurdą pasimelsti, kad būtų išgydytas mano šlapinima- 
sis į lovą. Įsivaizduokit, kaip nustebau, kai tą naktį mane regėjime 
aplankė ne šv. Bernadeta, o Alainas-Fournier.“ 

Aiškiai kvankt. Numečiau laišką į padėklą „Skubūs reikalai“ ir 
įsijungiau naujutėlaitį gigabaitais aptukusį kompiuterį pažaisti „Iš- 
minuotojo“. Dukart susprogęs, paskambinau į Sotheby's ir pasiūliau 
aukcionui paties Charleso Dickenso originalų, autentišką rašomąjį 
stalą šešiasdešimties tūkstančių pradine kaina. Malonus vertintojas, 
prisistatęs Kirpaliu Singhu, pareiškė užuojautą, kad šio romanisto 
rašomasis stalas jau esąs Dickenso namų muziejuje, ir išreiškė viltį, 
kad iš manęs per daug nenulupo. Prisipažįstu, pamečiau visų tų savo 
gudručių sumanymų giją. Paskui paskambinau Eliotui Maklaskiui 
ir pasiteiravau, kaip laikosi jo žavūs vaikučiai. „Ačiū, puikiai.“ Jis 
paklausė, kaip laikosi mano žavus verslas. Aš paprašiau paskolin- 
ti aštuoniasdešimt tūkstančių svarų. Jis mąsliai pratarė: „Žinot...“ 
Pažeminau lubas iki šešiasdešimties. Eliotas paaiškino, jog su mano 
rezultatais siejamam paskolų srautui dar reikia dvylikos mėnesių 
tėkmės horizonto, kad būtų galima realistiškai rinktis patikslintą 
variantą. Et, ilgiuosi tų laikų, kai jie nusijuokdavo kaip hienos, pasa- 
kydavo eiti velniop ir padėdavo ragelį. Atsekiau Magellano kelionę 
aplink savo gaublį ir ėmiau trokšti tos epochos, kai nauja pradžia 
būdavo ne toliau kaip artimiausias kliperis iš Detfordo. Kadangi iš 
mano išdidumo teliko šlapia vieta, skambtelėjau madam X. Jai buvo 

priešpietinio įkaušimo valanda. Paaiškinau, kokia sunki mano pa- 
dėtis. Ji nusijuokė kaip hiena, pasakė eiti velniop ir padėjo ragelį. 
Pasukau gaublį. Sukau ir sukau. 
Išėjusį iš kabineto p. Leitam nužiūrėjo mane kaip vanagas triušį. 
— Ne, tik ne pas lupikautojus, pone Kevendišai. Tiesiog neverta. 
— Nebijokit, ponia Leitam, aš tik apsilankysiu pas vienintelį šio 
pasaulio žmogų, kuris tiki manimi džiaugsmuose ir varguose. 
Lifte priminiau savo atspindžiui: „Kraujas - ne vanduo, - ir be- 
mat prasidūriau delną į savo skėčio smaigalį. 


— O, šėtono gonados, tik ne tu. Klausyk, išnyk ir palik mus ramy- 
bėje. 

Man įėjus į brolio vidinį kiemą jis dėbsojo į savo baseiną. Den- 
holmas, kiek žinau, baseine nėra plaukiojęs, bet vis tiek kas savaitę 
jį chloruoja ir panašiai, net per vėjuotą darganą. Dabar jis dideliu 
tinklu ant karties žvejojo lapus. 

— Neskolinsiu tau nė šuniško skatiko, kol neatiduosi ankstesnės 
skolos. Kodėl aš visada turiu šelpti tave? Ne. Neatsakyk. - Denhol- 
mas iš tinklo išgriebė saują šlapių lapų. - Tik grįžk į savo taksi ir 
pirdinkis iš čia. Paskutinį kartą prašau gražiuoju. 

- Kaip Žoržeta? 

Nuo apvytusių rožių žiedlapių nubraukiau amarą. 

- Žoržeta užtikrintai tolydžio eina iš proto, tik tu nesi parodęs nė 
kruopelės nuoširdaus susidomėjimo, kai nenorėdavai gauti pinigų. 

Žiūrėjau, kaip sliekas sugrįžta į žemę, ir norėjau būti juo. 

— Deni, aš truputį apsipykau su negerais žmonėm. Jeigu nesu- 
krapštysiu šešiasdešimt tūkstančių svarų, mane siaubingai sumuš. 

— Pasakyk, kad mums nufilmuotų. 

— Aš nejuokauju, Denholmai. 

— Aš irgi ne! Vadinasi, tu prastas dviveidis. Na ir kas? Kodėl tai 
mano problema? 

— Mudu broliai! Negi tu neturi sąžinės? 

— Aš trisdešimt metų sėdėjau didmeninio komercinio banko val- 
dyboje. 

Apgenėtas platanalapis klevas metė kadaise žaliavusius lapus, 
kaip į neviltį puolę žmonės meta buvusius tvirtus pasiryžimus. 

— Padėk, Deni. Būk geras. Pradžiai užtektų trisdešimties tūks- 
tančių. Ž 

Pasirodo, perspaudžiau. 

— Tegu tave velniai, Timai, mano bankas žlugo! Tie Lloydo krau- 
geriai mus nugręžė sausai. Tie laikai, kai tik pirštais spragtelėjęs ga- 
lėjau gauti tiek faneros, praėjo, ir praėjo negrįžtamai! Mūsų namas 
užstatytas kiaurai! Aš esu puolęs milžinas, o tu - puolęs nykštukas. 
Be to, turi tą šunišką knygą, šluojamą kiekviename žinomo pasaulio 
knygyne! 

Mano veidas pasakė tai, kam neradau žodžių. 

— Oi, Jėzau, idiote tu. Koks mokėjimo grafikas? 

Aš pasižiūrėjau į laikrodį. 

- Šiandien trečią valandą. 

— Užmiršk. - Denholmas padėjo tinklą. - Kreipkis dėl bankroto. 
Reinardas sutvarkys tau popierius - jis geras žmogus. Karti piliulė - 
aš tai jau Žinau, bet numes kreditorius tau nuo sprando. Įstatymas 
aiškiai sako... 

— Įstatymas? Mano kreditoriai turi tik vieną įstatymo patirtį - tu- 
pėti ant klozeto skylės perpildytoje kameroje. 

— Tai eik į pogrindį. 

— Tie žmonės labai, labai glaudžiai susiję su pogrindžiu. 

— Tik ne anapus M25', garantuoju. Apsistok pas draugus. 

Pas draugus? Mintyse išbraukiau tuos, kuriems esu skolingas, 
mirusius, prasmegusius laiko oloje, ir man beliko... 

Denholmas pateikė paskutinį pasiūlymą: 

— Negaliu paskolinti tau pinigų. Neturiu nė kiek. Bet už vieną kitą 


* M25 - žiedinė magistralė aplink Londoną. 

ankstesnę paslaugą turbūt gaučiau vietą, kur tu kurį laiką galėtum 
prisiglausti. 


Žiurkių karaliaus šventykla. Suodžių dievo arka. Hado išeinamo- 
ji anga. Taip, Kings Kroso stotis, kur, pasak „Smūgio krumpliais', 
nučiulpimas kainuoja tik penkis svarus - vyrų tulike, bet kurioje 
iš paskutinių trijų kabinų kairėje, kiaurą parą. Paskambinau p. Lei- 
tam ir paaiškinau, kad vykstu į trijų savaičių susitikimą Prahoje su 
Vaclavu Havelu, - šio melo pasekmės prilipo prie manęs kaip pūs- 
lelinė. P. Leitam palinkėjo man geros kelionės. Ji gali susitvarkyti 
su Hoginsais. P. Leitam gali susitvarkyti su visom dešimčia Egipto 
rykščių. Nesu vertas jos - suprantu. Dažnai pagalvoju, kodėl ji tebe- 
dirba Kevendišo leidykloje. Juk ne dėl tų pinigų, kuriuos jai moku. 

Bilietų automate tyrinėjau bilietų tipų rinkinį. Vienos dienos į abi 
puses su abonementu ne piko metu, pigus į vieną pusę be abone- 
mento piko metu ir t. t., ir pan., tačiau kurio, o kurio gi man reikia? 
Grėsmingas pirštas patapšnojo per petį, ir atšokau per mylią, bet 
tai buvo tik senyva poniutė, norėjusi patarti man, kad pirkti į abi 
puses pigiau negu į vieną. Pamaniau, kad jai ne visi namie, bet, tai 
tau šuniškos šešios, taip ir buvo. Įkišau banknotą mūsų monarchės 
galva į viršų, paskui į apačią, paskui priekiu į vidų, paskui užpakaliu 
į vidų, bet visus kartus automatas jį išspjovė. 

Tad atsistojau į eilę prie bilietus pardavinėjančio žmogaus. Prie- 
ky manęs laukė trisdešimt vienas - taip, suskaičiavau visus iki vie- 
no. Bilietų pardavėjos plūdinėjo nuo savo langelių ir atgal prie jų, 
kaip joms šaudavo į galvą. Nuolat kartojama reklama ekrane ragi- 
no mane investuoti į nuožulnų keltuvą. Galų gale, galų gale priėjo 
mano eilė. 

— Laba diena, man reikia bilieto į Halą. 

Kasininkė čiupinėjo savo storus etninius garbanų žiedus. 

— Kuriuo laiku? 

— Kuo greičiau. 

- Tipo šiandien? 

— „Kuo greičiau“ paprastai reiškia „šiandien“, taip. 

- Aš neparduodu jums bilietą už šiandien. Ana tie langiniai. Šitas 
langinis tik išankstiniai bilietai. 

— Bet raudonas žybsintis ženklas man nurodė eiti prie jūsų lan- 
gelio. o 

— Negalėjo rodyt. Dabar jau eikit. Jūs sulaikot eilę. 

— Ne, tas ženklas šuniškai nusiuntė mane prie šito langelio! Aš 
laukiau eilėj dvidešimt minučių! 

Ji pirmą kartą atrodė susidomėjusi. 

- Jūs norit, kad dėl jūsų pakeisčiau taisykles? 

Timočiui Kevendišui įsižiebė pyktis kaip šakutės mikrobangose. 

— Noriu, kad įjungtumėt problemų sprendimo sugebėjimus ir 
parduotumėt man bilietą į Halą! 

— Aš nepakęsiu, kad kreipiasi tokiu tonu. 

— Aš esu šuniškas klientas! Aš pats neleisiu į mane taip kreiptis! 
Pakvieskit savo šunišką viršininką! 

— Aš esu savo viršininkė. 

Iškošęs keiksmažodį iš islandų sagos, sugrįžau į eilės priekį. 

- Oi! - sušuko pankas rokeris su įsagais makaulėje. - Čia gi sū- 
pysta eilė! 

Niekada neatsiprašinėk, - patarė Lloydas George'as. Pakartok, tik 
šį kartą šiurkščiau. 

- Žinau, kad čia „sūpysta eilė“! Kartą ją jau atstovėjau ir neketinu 
stovėti dar kartą dėl to, kad va ta Nina Simone" neparduoda man 
šuniško bilieto! 

Pripuolė spalvotas jetis susagstoma uniforma. 

— Kašia dedas? 


- Šitas senukas įsivaizduoja, kad su kolostomijos maišelių galima 


* Simone (1933-2003) - juodaodė amerikiečių muzikantė ir dainininkė, pilietinių teisių 
aktyvistė. 

eiti be eilės, - tarė skustagalvis, - ir kalbėti rasistines užgaules apie 
tą afrokaribų kilmės damą išankstinių bilietų lange. 

Negalėjau patikėti savo ausimis. 

- Klausykit, drauguži, - jetis kreipėsi į mane iš aukšto - taip kal- 
bama su neįgaliaisiais arba senais žmonėmis, - šioj šaly stojama ei- 
lėn, kad būtų teisinga, suprantat, ir jeigu jums nepatinka, galit grįžti 
ten, iš kur atvažiavot, aišku? 

— Ar aš atrodau kaip šuniškas egiptietis? Ką? Žinau, kad yra eilė! 
Iš kur? Todėl, kad šitą eilę jau atstovėjau, tai... 

- Šitas džentelmenas sako, kad ne. 

— Jis? Ar jis tebebus džentelmenas, kai ant jūsų socialinio buto 
užteplios „Prieglobsčio kaulytojas'? 

Jo akių obuoliai išsipūtė - tikrai. 

— Transporto policija gali išspirt jus iš patalpos, arba stokit eilėn 
kaip civilizuotos visuomenės narys. Man tinka bet kas. Tik lįst be 
eilės man netinka. 

- Bet jeigu aš stovėsiu eilėj iš naujo, nespėsiu į traukinį! 

— Nair pizė, - pabrėžtinai ištarė jis. 

Kreipiausi į žmones už to Sido Rotteno' antrininko. Gal jie matė 


y-- oo 


nuėjo po velniais, oi po velniais, po šuniškais velniais. 


Po geros valandos Londonas manevravo į pietus, nusinešdamas 
brolių Hoginsų prakeikimą. Į nešvarų traukinį susigrūdo priemies- 
čių gyventojai, dukart per dieną lošiantys mirties loteriją suirusiais 
Britanijos geležinkeliais. Virš Hitrou lūkuriuodami suko ratus lėk- 
tuvai, susispietę kaip vasarą uodai virš balos. Per daug materijos šia- 
me šuniškame mieste. 

Vis dėlto jaučiau pradėtos kelionės džiugesį ir leidau sau pamiršti 
savisaugą. Vienoje mano išleistoje knygoje, „Šiaurės teritorijų ma- 


* Mišinys iš „Sex Pistols“ grupės narių Sid Vicious ir Johnny Rotten. 

gistrato tikri atsiminimai , teigiama, kad ryklių aukos patiria anes- 
tezinę viziją — visas pavojus praėjęs ir žmogus plaukia į Ramiojo 
vandenyno žydrynę, o tuo pat metu jį traiško dantų pilnas piltuvas. 
Aš, Timotis Kevendišas, buvau tas plaukikas, žiūrintis į nuriedantį 
Londoną, - taip, tu, tu suktas miestas lyg viktorinos vedėjas su tu- 
petu, tu ir tavo daugiabučiai su somaliečiais, Kingdomo Brunelio“ 
viadukai, srautai žmonių be nuolatinio darbo, sluoksniai plytų, pa- 
tyrusių suodžių antskrydį, ir daktarų Dee, Crippeno" ir kt. purvinų 
kaulų, karšto stiklo biurų pastatai, kuriuose jaunystės žiedai suram- 
bėja į nusenusius kaktusus, kaip mano šykštuolis brolis. 

Savo bjaurią galvą pakėlė Eseksas. Kai buvau vietinės gimnazijos 
stipendininkas, savivaldybės triūslio karjeristo sūnus, ši grafystė buvo 
laisvės, sėkmės ir Kembridžo sinonimas. O pažiūrėkit dabar. Į mūsų 
senąją žemę šliauždami braunasi prekybos centrai ir daugiabučiai na- 
mai. Šiaurės jūros vėjas dantimis sukando apspurusius debesėlius ir 
nurūko į Midlandsą. Galų gale prasidėjo tikros kaimo vietovės. Čia 
gyveno mano motinos pusseserė, jos šeima turėjo didelį namą; atro- 
do, jie persikėlė į Vinipegą ieškodami geresnio gyvenimo. Štai! Štai 
čia, šiurkščiai suręsto sandėlio šešėlyje kadaise stovėjo riešutmedžių 
eilė, kur mudu su Pipu Ouksu - vaikystės draugu, žuvusiu trylikos 
metų po naftos autocisternos ratais, - vieną vasarą nulakavome ka- 
noją ir plaukėme ja Sejaus upeliu. Dyglės ąsočiuose. Čia, kaip tik čia, 
už posūkio, užkūrėme laužą ir virėme pupeles bei kepėme bulves, 
suvyniotas į sidabrinę foliją! Sugrįžk, ak, sugrįžk! Nejaugi gausiu tik 
prabėgantį vaizdą? Nykūs laukai be gyvatvorių. Eseksas dabar jau ir 
yra Vinipegas. Degindavo ražieną, ir ore pakvipdavo traškiais sumuš- 
tiniais su kumpiu. Mano mintys nuskriejo su kitomis fėjomis, ir, pra- 
važiavęs Safron Voldeną, traukinys vibruodamas sustojo. 


* Isambard Kingdom Brunel - XIX a. britų inžinierius statybininkas, projektavęs geležinke- 
lį, garlaivius, iki šiol garsius tiltus ir tunelius. 


** John Dee - XVI a. britų mokslininkas ir okultistas; Hawley Harvey Crippen - amerikietis 
gydytojas, 1910 m. Londone pakartas už žmonos nužudymą. 

— Hm... - pasigirdo per garsiakalbį. - Džonai, ar čia įjungta? 
Džonai, kurį mygtuką spausti? - Kosulys. - „Pietų tinklo trauki- 
niai apgailestauja, kad ši priemonė ne pagal tvarkaraštį sustos ar- 
timiausioje stotyje dėl to, kad... trūksta mašinisto. Ši nenumatyta 
pertrauka truks tol, kol bus surastas tinkamas mašinistas. „Pietų 
tinklo traukiniai“ užtikrina jus, kad mes stengiamės, kaip galė- 
dami, - fone aiškiai nugirdau kikenimą, - atkurti mūsų normalų 
aukščiausią paslaugų lygį. 

Per visas kupė grandinine reakcija persidavė įniršis, nors šiais lai- 
kais nusikaltimus daro ne patogiai po ranka esantys nusikaltėliai, 
o miniai toli gražu nepasiekiami administratorių rašikliai Londono 
postmodernistinėse stiklo ir plieno būstinėse. Be to, pusė minios 
turi akcijų tame versle, kurį ji ištaškytų į atomus. 

Tai taip mes ir sėdėjome. Gailėjausi, kad nieko nepasiėmiau skai- 
tyti. Bent turėjau sėdimą vietą - jos nebūčiau užleidęs net Helenai 
Keller'. Vakaras buvo mėlynas su citrinos atspalviu. Pakelės šešėliai 
susiliejo į vieną. Keleiviai mobiliaisiais skambino savo šeimoms. Pa- 
galvojau, iš kur tas šelmis australas magistratas žino, kas šmėsteli 
ryklių ėdamų žmonių galvose. Pro šalį švilpė laimingi, nepritrūkę 
mašinistų ekspresai. Man reikėjo į tualetą, bet apie tai nesinorėjo nė 
galvoti. Atsidariau portfelį išsiimti pakelį Wernerio irisų, bet išsi- 
traukiau „Atomų skilimus - Pirmąjį Luizos Rej detektyvą . Perver- 
čiau kelis pirmus puslapius. Knyga būtų geresnė, jeigu Hilari V. Haš 
nebūtų tokia rafinuotai bezdanuotai protinga. Parašė viską dailiais 
skyreliukais, be abejo, su mintimi apie Holivudo scenarijų. Garsia- 
kalbyje sucypė trukdžiai. 

— Pranešimas keleiviams. „Pietų tinklo traukiniai apgailestauja, 
kad, šiam traukiniui tinkamo mašinisto nerandant, mes pajudėsime 
į Mažojo Česterfordo stotį, ir iš ten papildomas autobusas nuveš ke- 
leivius į Kembridžą. Tiems, kas turi galimybę, rekomenduojame susi- 


* Keller (1880-1968) - amerikiečių kovotoja už neįgaliųjų ir moterų teises, nuo vaikystės 
akla ir kurčia. 

rasti kitą kelionės variantą, nes autobusas atvyks į Mažojo Česterfor- 
do stotį [kaip tas pavadinimas skambėjo atmintyje!]... nenustatytu 
laiku. Daugiau apie tai galite sužinoti mūsų žiniatinklio svetainėje. 

Traukinys per prieblandą nušliaužė mylią. Mus lenkė šikšno- 
sparniai ir vėjo nešamos šiukšlės. Kas gi dabar vairuoja, jeigu nėra 
mašinisto? 2 

Sustoja, sudreba, durys atsidaro. Stipresnieji srautu pasileido iš 
traukinio, pėsčiųjų tiltu, o mane ir porą atstumtųjų iškamšininkų 
paliko kėblinti iš paskos ketvirtadaliu greičio. Užsivilkau laiptais 
aukštyn ir sustojau atsikvėpti. Štai kur atsidūriau. Stoviu ant Mažojo 
Česterfordo stoties pėsčiųjų tilto. O, dievai, iš visų provincijos sto- 
čių įstrik tu man kaip tik šitoj. Raitųjų takas į senąjį Ursulos namą 
tebėjo palei javų lauką. Daugiau nelabai ką ir atpažinau. „Ilgiausio- 
jo laižymosi šventoji daržinė“ dabar buvo „Esekso prestižinis kūno 
rengybos klubas“. Tą pirmo kurso skaitymo savaitės vakarą Ursula 
pasitiko mane su savo varlišku „Citroėnu“, taigi... šiame žŽvyruotame 
trikampyje, čia. Kaip bohemiška, galvojo jaunasis Timas, susitikti su 
moterimi, vairuojančia automobilį. Aš buvau Tutanchamonas savo 
karališkoje laivėje, irkluojamoje vergų nubų į Aukojimo šventyklą. 
Ursula nuvežė mane kelis šimtus jardų iki Dokerio namo, secesijos 
laikais pastatydinto Skandivegijos konsulo. Namas priklausė mums, 
kol motušė su tėtušiu atostogavo Graikijoje su Lawrenceu Durrellu, 
jeigu atmintis neklysta. („Atmintis neklysta.“ Dviveidiška frazė.) 

Po keturių dešimtmečių stoties automobilių aikštelėje bosų ma- 
šinų šviesos nutvieskia kuriozišką ilgakojų uodų rykštę, ir vienas 
pabėgėlis džentelmenas leidėjas plevėsuojančiu lietpalčiu žirglioja 
aplink lauką, dabar dirvonuojantį už ES subsidijas. Manytum, kad 
toks kraštas kaip Anglija visus vieno kuklaus gyvenimėlio įvykius 
lengvai išlaikytų beveik be sutapimų - gyvename juk ne šuniškame 
Liuksemburge, - bet ne, mes kertame, dygsniuojame ir vėl karto- 
jame savo senus takus, kaip dailiajame čiuožime. Dokerio namas 
tebestovėjo, atskirtas nuo kaimynų ligustrų gyvatvore. Koks pra- 

bangus atrodė tas namas po nykios mano tėvų priemiesčio dėžės, — 
Kada nors, pasižadėjau, aš gyvensiu tokiame name kaip šis. Dar vie- 
nas sulaužytas pažadas - gerai, kad duotas tik sau. 

Ėjau nuosavybės pakraščiu privažiavimo keliu į statybvietę. Iška- 
ba skelbė: LAZDYNŲ AKLIGATVIS - ITIN VERTINAMI VADOVŲ BŪSTAI 
ANGLIJOS ŠIRDYJE. Dokerio antrame aukšte degė šviesos. Įsivaiz- 
davau bevaikę porą, klausančią radijo. Senosios spalvotojo stiklo 
durys buvo pakeistos atsparesnėmis apiplėšimams. Tą skaitymo 
savaitę įžengiau į Dokerį pasiruošęs nusimesti savo gėdingą nekal- 
tybę, bet buvau taip apstulbęs nuo savo dieviškosios Kleopatros, 
taip nervinausi, taip išsproginęs akis nuo jos tėvo viskio, toks ne- 
vėkšla su savo žaliom jėgom, kad, tiesą sakant, apie tos nakties gėdą 
verčiau patylėsiu, net ir su keturiasdešimties metų distancija. Pui- 
ku, su keturiasdešimt septynerių metų distancija. Tas pats baltasis 
ąžuolas krebždino Ursulos langą man bandant tatai atlikti, kai jau 
buvo nebe laikas apsimesti, kad aš vis dar tik ruošiuosi įkaisti. Savo 
miegamajame Ursula uždėjo gramofono plokštelę su Rachmanino- 
vo Antruoju koncertu fortepijonui - antai tame kambaryje, kurio 
lange švyti elektrinė žvakė. 

Iki šiol krūpteliu, kai tik išgirstu Rachmaninovą. 

Tikimybė, kad Ursula tebegyvena Dokerio name, buvo nulinė. 
Vėliausia žinia apie ją bylojo, kad vadovauja viešųjų ryšių biurui 
Los Andžele. Vis dėlto prasispraudžiau pro visžalę gyvatvorę ir pri- 
gludau nosimi prie neapšviesto, neuždengto valgomojo kambario 
lango, bandydamas ką nors įžiūrėti. Tą tolimą rudens vakarą Ursula 
pavaišino gumulėliu kepinto sūrio ant griežinėlio kumpio ir vištos 
krūtinėlės. Štai ten - štai čia. Tebejutau tą skonį. Tebejuntu jį rašy- 
damas šiuos žodžius. 

Žybt! 

Kambarį nutvieskė elektrinis purienos geltonis, ir įplasnojo - 
man pasisekė, kad atatupsta, - raganaitė rausvomis spiralinėmis 
garbanėlėmis. 

— Mamyte! - per stiklą pusiau išgirdau, pusiau supratau iš lūpų. - 
Mamyte! - ir įėjo mamytė tokiom pat spiralinėm garbanėlėm. 

Man tai buvo pakankamas įrodymas, kad Ursulos šeima seniai iš- 
sikraustė iš šio namo, ir aš pasitraukiau atgal į krūmus - bet atsigrę- 
žęs vėl ėmiau šnipinėti, kadangi... na, kadangi, hm, je suis un hom- 
me solitaire' . Mamytė taisė sulūžusį šluotkotį, o mergaitė sėdėjo ant 
stalo mosuodama kojomis. Įėjo suaugęs vilkolakis, nusiėmė kaukę, 
ir — keista, nors gal ir nelabai - atpažinau jį: tai buvo televizijos Ži- 
nių laidų vedėjas, vienas iš Felikso Finčo šutvės. Kažkoks Džeremis: 
Hitklifo“ antakiai, terjero manieros - suprantat, koks tipas. Iš bufeto 
stalčiaus jis pasiėmė izoliacinę juostą ir pasiglemžęs šluotkotį ėmė- 
si darbo. Paskui į šį buitinį frizą įžengė močiutė, ir - trenk mane 
perkūnas, sudrebėjo kūnas - tai buvo Ursula. Toji Ursula. Mano 
Ursula. 

Žiū, kokia žvitri senyva dama! Mano atmintyje ji nepaseno nė 
diena - koks gi kosmetikos menininkas suniokojo jos skaisčią jau- 
nystę? (Tas pats, kuris suniokojo tavąją, Timbo.) Ji kažką pasakė, 
jos duktė ir anūkė sukikeno, taip, sukikeno, aš irgi sukikenau... Ką? 
Ką ji pasakė? Pasakykit man tą pokštą! Ji prikimšo raudoną kojinę 
laikraščių gniutulų. Velnio uodega. Žiogeliu prismeigė ją prie už- 
pakalio, ir į kietą mano širdies kraštą suskilo universiteto Helovino 
pokylio prisiminimas, ir išvarvėjo trynys, - tada ji irgi apsirengė 
kaip velniukė, veidą išsidažė raudonai, mudu bučiavomės kiaurą 
naktį, tik bučiavomės, o rytą radome statybininkų kavinukę, siūlan- 
čią stiprią arbatą su pienu nešvariuose puodeliuose ir tiek kiaušinių, 
kad užtektų prikimšti, pritvoti Šveicarijos kariuomenę. Skrebučių 
ir aštrių konservuotų pomidorų. Padažo „HP“. Pasakyk sąžiningai, 
Kevendišai, ar tavo gyvenime kokie nors kiti pusryčiai kada nors 
buvo tokie gardūs? 


* esu vienišas žmogus (pranc.). 


** Heathcliff - daug kartų ekranizuoto Emily Brontė romano „Vėtrų kalnas“ herojus pikta- 
darys. 

Aš buvau taip apsvaigęs nuo nostalgijos, kad liepiau sau eiti šalin, 
kol neiškrėčiau kokios nors kvailystės. Vos už kelių žingsnių nirtus 
balsas tarė: 

— Nekrutėk nė iš vietos, arba aš tave paskersiu ir įmesiu į troš- 
kinį! 

Buvau sukrėstas? Maniau, kad šausiu vertikaliai kaip šuniška ra- 
keta! Laimė, mano būsimas skerdikas buvo nė diena ne vyresnis 
kaip dešimties, ir jo pjūkliniai dantys buvo iš kartono, bet kruvini 
tvarsčiai atrodė gana efektingai. Pusbalsiu jam tai ir pasakiau. Jis 
susiraukė įsmeigęs į mane akis. 

— Ar tu močiutės Ursulos draugas? 

— Taip, kadaise buvau draugas. 

— Kas tu toks būsi šventėj? Kur tavo kostiumas? 

Metas pasitraukti. Slinkau atgal į visžalius. 

— Čia ir yra mano kostiumas. 

Jis pasikrapštė nosį. 

— Numirėlis, atkastas iš kapinių? 

- Žavu, bet ne. Aš atėjau kaip Praėjusių Kalėdų Dvasia. 

— Bet dabar Helovinas, o ne Kalėdos. 

— Negali būt! - sušėriau sau per kaktą. - Tikrai? 

— Aha... 

- Tai aš dešimčia mėnesių pavėlavau! Siaubas! Verčiau grįšiu, kol 
nepastebėjo, kad manęs nėra, ir nepradėjo komentuoti! 

Berniukas parodė karikatūrinę kung fu pozą ir užsimojo savo 
pjūklu. 

— Neskubėk, Žaliasis Gobline! Tu esi įsibrovėlis! Aš tave apskųsiu 
policijai! 

Karas. 

- Esi skundeklis, ar ne? Šitą žaidimą galima žaisti ir dviese. Jeigu 
tu mane apskųsi, aš pasakysiu savo draugei Būsimų Kalėdų Dvasiai, 
kur yra tavo namas, ir Žinai, ką ji tau padarys? 

Akis išplėtęs šūdurklis papurtė galvą, sukrėstas ir susijaudinęs. 

— Kai visa tavo šeima bus jaukiai sumigusi šiltose lovose, ji įsmuks 
į tavo namą pro plyšį po durimis ir suės... tavo... šuniuką! - Mano 
tulžies latake sparčiai kaupėsi pagieža. - Jo gauruotą uodegėlę ji 
paliks po tavo pagalve, ir tu būsi apkaltintas. Visi tavo draugužiai, 
vos tave pamatę, šauks: „Šuniuko žudikas!“ Tu pasensi neturėda- 
mas draugų ir mirsi Kalėdų rytą vienišas ir nelaimingas, nuo dabar 
praėjus pusšimčiui metų. Tad aš tavim dėtas niekam neprasitarčiau, 
kad mane matei. 

Pralindau pro gyvatvorę, jam viso to nespėjus įsisąmoninti. Kai 
šaligatviu traukiau atgal į stotį, vėjas atnešė jo raudą: 

— Tai kad aš šuniuko neturiu... 


Sveikatingumo centro kavinėje „Stiprybė“, gerai besipelnijančio- 
je iš mūsų, įstrigėlių, pasislėpiau už „Private Eye“. Pusiau rimtai 
maniau, kad pasirodys įniršusi Ursula su anūku ir vietiniu polici- 
ninku. Biržos maklerius vieną po kito vadavo privačios gelbėjimosi 
valtys. Senukas Timotis jauniems skaitytojams turi tokį štai patari- 
mą, gaunamą nemokamai už šių prisiminimų kainą: tvarkykite savo 
gyvenimą taip, kad jūsų amželio vakare sugedus traukiniui šiltas, 
sausas automobilis, vairuojamas artimo žmogaus - arba nusamdy- 
to, tai nesvarbu, - galėtų parvežti jus namo. 

Po trijų viskio porcijų atvažiavo garbaus amžiaus autobusas. 
Garbaus amžiaus? Šuniškai prieštvaninis. Visą kelią iki Kembridžo 
turėjau kentėti studenčių plepalynę. Rūpesčiai dėl vaikinų, sadistai 
dėstytojai, demoniškos buto kaimynės, realybės televizija - po para- 
liais, neįsivaizdavau, kad jų amžiaus vaikai tokie hiperaktyvūs. Galų 
gale atkakęs į Kembridžo stotį, ieškojau taksofono, kad pasakyčiau 
namams „Aurora šiandien manęs nelaukti, bet pirmi du telefonai 
buvo suniokoti vandalų (Kembridže - įsivaizduojat?!), ir tik priėjęs 


»-yX.L- eo 


* Populiarus Britanijos satyrinis žurnalas. 

rio neužrašė. Radau viešbutį prekybos agentams prie automatinės 
skalbyklos. Užmiršau pavadinimą, bet iš registratūros supratau, kad 
čia katės šūdo puodas, ir, kaip įprasta, mano pirmas įspūdis buvo 
į dešimtuką. Bet buvau per daug šuniškai nusivaręs, kad dairyčiausi 
ko nors jaukesnio, o ir piniginė buvo sulysusi. Gavau kambarį su 
aukštais langais ir užuolaidomis, kurių negalėjau nuleisti, nes nesu 
dvylikos pėdų ūgio. Chaki gumulėliai vonioje buvo tikros pelių 
spiros, dušo rankena man suėmus nutrūko, o karštas vanduo tebu- 
vo drungnas. Smilkiau kambarį cigaro dūmais gulėdamas lovoje ir 
stengdamasis prisiminti visų savo meilių miegamuosius, stebeily- 
damas per apskretusį laiko teleskopą. Tačiau princas Rupertas nė 
nekilstelėjo galvos. Keista, bet manęs visai negąsdino mintis, kad 
broliai Hoginsai apiplėš mano butą Patnyje. Bus menkas laimikis, 
lyginant su dauguma jų vagysčių, jeigu bent kiek galima kliautis 
„Smūgiu krumpliais“. Keletas puikių originalių leidinių, bet šiaip 
mažai kas vertinga. Mano televizorius nugaišo tą vakarą, kai sostą 
užgrobė Georgeas Bushas II, ir aš nedrįsau jo pakeisti. Madam X 
išsinešė savo antikvarinės ir paveldėtas vertybes. Užsisakiau į kam- 
barį trigubą viskio - tegu mane velniai, jeigu sėdėčiau bare su klika 
prekybos agentų, pagyrūniškai riečiančių apie papus ir premijas. 
Galiausiai atėjęs mano trigubas viskis pasirodė esąs šykštus dvigu- 
bas, tai taip ir pasakiau. Šeškas jauniklis tik gūžtelėjo pečiais. Jokio 
atsiprašymo, tik gūžtelėjimas. Paprašiau nuleisti užuolaidą, bet jis 
tik dirstelėjo ir burbtelėjo: 

— Taigi nepasieksiu! 

Aš jam šaltai atsakiau, kad to ir užteks, užuot davęs arbatpini- 
gių. Išeidamas pagadino orą - nuodingai. Dar paskaičiau „Atomų 
skilimų“, bet užmigau tuoj po to, kai buvo rastas nužudytas Rufas 
Siksmitas. Skaidriame sapne ieškojau mažo berniuko, siekiančio 
gauti prieglobstį, - jis prašė pavežioti jį prekybos centro kampe tuo 
vežimėliu, į kurį įkiši 50 pensų. Aš pasakiau: „O, gerai, - bet išlipęs 
vaikas pavirto Nancy Reagan. Kaip man tai paaiškinti jo motinai? 

Pabudau tamsoje, burna lyg „Super Glue“ klijais sulipdyta. Be 
jokios aiškios priežasties tarsi telegrafo juostelėje išlindo galingojo 
Gibbono istorijos įvertinimas: „ne ką daugiau kaip žmonijos nusi- 
kaltimų, kvailybių ir nelaimių sąrašas“. Timočio Kevendišo Žemėje 
praleistas laikas dešimčia žodžių. Dar kartą ėmiau ginčytis su senais 
argumentais, paskui Su argumentais, kurių nė būti nebuvę. Rūkiau 
cigarą, kol aukštuosiuose languose pasirodė pavandenijusios auš- 
ros dryžiai. Nusiskutau žandus. Apačioje nusikamavusi olsterietė 
patiekė pasirinktinai apsvilusių arba sušalusių į ragą skrebučių su 
paketėliais lūpdažių spalvos džemo ir nesūdytu sviestu. Prisiminiau 
Džeiko Balokovskio“ šmaikštybę apie Normandiją: Kornvalis, ku- 
riame yra ką valgyti. 

Man grįžus į stotį ir pabandžius atgauti pinigus už vakar nu- 
trauktą kelionę, vargai prasidėjo iš naujo. Bilietininkas - jo spuo- 
gai man bežiūrint kunkuliavo - buvo toks pat neperkalbamai bu- 
kas kaip ir jo tautietės Kings Krose. Korporacija veisia juos iš tos 
pačios kamieninės ląstelės. Mano kraujospūdis artėjo prie rekor- 
dinio lygio. 

— Kaip tai vakarykščias bilietas negalioja? Taigi ne dėl mano kal- 
tės mano šuniškas traukinys sustojo! 

- Ir ne dėl mūsų. Traukinius tvarko „Pietų tinklas“. O mes, žino- 
kit, užsiimam bilietais. 

— Tai kur man skųstis? 

— Na, „Pietų tinklo lokomotyvai“ priklauso holdingo bendrovei 
Diuseldorfe, o šita priklauso tai mobiliųjų telefonų bendrovei Suo- 
mijoje, tai geriausia jums būtų susirasti ką nors iš Helsinkio. Turė- 
tumėt dėkoti savo laimės žvaigždei, kad traukinys nenuslydo nuo 
bėgių. Šiais laikais - neretas dalykas. 

Kartais pūkuotas netikėjimo zuikutis nušvilpia už kampo taip 
greitai, kad spurdantis kalbos skalikas lieka starto pozicijoje. Teko 


* Jake Balokowsky - poeto Philipo Larkino išgalvotas jo būsimasis biografas. 

mauti paknopstom, kad nepavėluočiau į artimiausią traukinį, - ojis, 
pasirodo, atšauktas! Bet, „laimė“, ankstesnis traukinys taip smarkiai 
vėlavo, kad liko dar neišvykęs. Visos vietos buvo užimtos, tad man 
teko įsisprausti į trijų colių plyšį. Traukiniui truktelėjus, netekau 
pusiausvyros, bet mano griuvimą atrėmė žmonių tirštuma. Taip ir 
likome pusiau nugriuvę. Įstrižieji žmonės. 

Kembridžo pakraščiai dabar paversti mokslo parkais. Po šiuo 
keistu tilteliu mudu su Ursula plaukėme plokščiadugne valtimi, 
o dabar čia „Kosmoso amžiaus biotechnologijos“ kuboidai klonuo- 
ja žmones kažkokiems korėjiečiams. Ak, senėjimas - šuniškai nepa- 
keliamas dalykas! Mūsų ankstesnieji „aš“ trokšta vėl įkvėpti pasau- 
lio oro, bet ar jie gali kaip nors išsiveržti iš šitų sukalkėjusių kokonų? 
Kad tik ne, po velniais! 


Neaprėpiamo dangaus fone linko raganiški medžiai. Mūsų trau- 
kinys neplanuotai be paaiškinimų stovėjo perdžiūvusiame viržy- 
ne - nebepamenu, kiek laiko. Mano laikrodis sustojo praeitą naktį 
(iki šiol pasigendu savojo „Ingersoll“). Bendrakeleivių veidų bruo- 
žai persiliejo į tarsi pažįstamus pavidalus. Štai nekilnojamojo turto 
agentas man už nugaros, tauškiantis mobiliuoju, - galėjau prisiekti, 
kad jis buvo mano šeštos gimnazijos klasės žolės riedulio koman- 
dos kapitonas; o niūri moteriškė priekyje už dviejų eilių - argi ne ta 
mokesčių inspekcijos ragana, prieš kelerius metus mane kaip rei- 
kiant ištardžiusi? 

Galiausiai sandūros suinkštė, ir traukinys pamažu ėmė rioglin- 
tis į kitą provincijos stotelę - apsilaupiusi pavadinimo lenta skelbė: 
„Adlstropas“. Smarkiai peršalęs balsas pranešė: 

— „Centro traukiniai apgailestauja, kad dėl stabdžių sistemos ge- 
dimo šis traukinys trumpam sustos šioje - apči - stotyje. Keleiviai 
prašomi čia išlipti... ir laukti kito traukinio. - Mano bendrakeleiviai 
aikčiojo, aimanavo, keikėsi ir kraipė galvas. - „Centriniai traukiniai 
atsiprašo dėl galimų - apči - nepatogumų ir užtikrina jus, kad mes 

stengiamės, kaip galėdami, atkurti mūsų normalų aukščiausią pa- 
slaugų - triukšmingai apči - lygį. Duokšia nosinę, Džonai. 

Faktas: mūsų šalies riedmenys gaminami Hamburge ar kažkur, ir 
vokiečių inžinieriai, tikrindami į Britaniją siunčiamus traukinius, 
naudoja įvežtas mūsų sukruštų privatizuotų bėgių atkarpas, nes pa- 
doriai prižiūrimi europietiški bėgiai nesudarytų reikiamų tikrinimo 
sąlygų. Tai kas gi iš tikrųjų laimėjo tą šunišką karą? Verčiau būčiau 
bėgęs į šiaurę nuo Hoginsų šuniška pogo lazda“. 

Alkūnėmis prasiskyniau kelią į suskretusią kavinukę, nusipirkau 
pyragaitį, atsiduodantį batų tepalu, puodelį arbatos su plūduriuo- 
jančiais kamščio trupiniais ir ėmiau klausytis, ką šneka pora Šetlan- 
do ponių augintojų. Puolęs į liūdesį imi geisti niekada negyvento 
gyvenimo. Kodėl atidavei savo gyvenimą knygoms, TK? Nuobodu, 
nuobodu! Memuarai - ir tai jau šlamštas, bet visa ta šuniška be- 
letristika! Herojus leidžiasi į kelionę, į miestelį atvyksta svetimas 
žmogus, kažkas kažko nori, gauna arba ne, valia stoja prieš valią. 
„Gėrėkitės manimi, nes aš - metafora.“ 

Nukrapinau į amoniaku trenkiantį tualetą - kažkoks mulkis pa- 
vogęs lemputę. Vos tik atitraukiau užtrauktuką, iš patamsių pasigir- 
do balsas: 

- Ei, ponas, gal ugnės turi, a ką? 

Baimindamasis, kad tuoj sustos širdis, sugraibiau žiebtuvėlį. 
Blausioje liepsnos šviesoje, it Holbeino paveiksle, vos už kelių colių 
išniro rastafaris“ su cigaru tarp storų lūpų. 

- Dėkū, - sušnibždėjo mano juodaodis Vergilijus, palenkęs galvą 
prie ugnies. 

— Tai, hm, maloniai prašom. 

Jo plati plokščia nosis truktelėjo. 

— Tai kur pats važiuoji? 


* Ilga lazda su atramomis ir spyruokle apačioje (mėgstamas vaikų šuoliavimo prietaisas). 


** Rastafari - dvasinė ideologija ir sąjūdis, siejantis save su krikščionybe, bet artimas naujojo 
amžiaus idėjoms, atsiradęs Jamaikoje, su orientacija į afrikietiškas šaknis. 

Mano ranka pasitikrino, ar piniginė tebėra vietoje. 

— Į Halą... - Paikai išsikerojo nekaltas melas. - Sugrąžinti roma- 
no. Ten dirbančiai bibliotekininkei. Labai garsiai poetei. Universite- 
te. Jis mano portfely. Vadinasi „Atomų skilimai“. 

Rastafario cigaras atsidavė kompostu. Niekada negaliu atspėti, 
ką jie iš tikrųjų galvoja. Tiesa, nė vieno nesu gerai pažinojęs. Nesu 
rasistas, bet manau, kad sudedamosios dalys vadinamuosiuose ly- 
dymosi katiluose susilydo tik per keletą kartų. 

— Ponas, - pasakė man rastafaris, - jum reikia, - čia aš krūptelė- 
jau, - va šito. 

Paklusau jo pasiūlymui ir pačiulpiau storo kaip šūdas cigaro. 

Šuniški velniai! 

— Kas gi čia per daiktas? 

Jis išleido gerklinį garsą lyg didžeridu“. 

— Marlboro šaly šitas neauga. 

Mano galva padidėjo šimtus kartų, kaip Alisos, ir tapo dau- 
giaaukščiu garažu, kuriame gyvena tūkstantis ir vienas operinis 
„Citročnas“. 

— Kaip kažin ką, pasakyk dar kartą, - be garso tarė žmogus, anks- 
čiau vadintas Timu Kevendišu. 


Toliau prisimenu tik kad vėl sėdžiu traukinyje ir stebiuosi, kas 
mano kupė užmūrijo samanotomis plytomis. 

— Tai mes jau pasiruošę, pone Kevendišai, - tarė man plikas aki- 
niuotas kvaiša. 

Tik nei čia, nei kitur nieko nebuvo. Tik valytoja, einanti per tuš- 
čią traukinį, renkanti į maišą šiukšles. Aš nusileidau ant perono. 
Į nuogą kaklą iltis suleido šaltis ir ėmė čiupinėti ieškodamas ne- 
pridengtų vietų. Vėl Kings Krose? Ne, čia žiemiškiausias Gdanskas. 
Panikuodamas susizgribau neturįs portfelio ir skėčio. Įlipau į vago- 


* Didgeridoo - Australijos aborigenų pučiamasis instrumentas, išleidžiantis žemą gaudesį. 

ną ir pasiėmiau juos nuo bagažo lentynos. Miegant, regis, atrofavosi 
raumenys. Lauke pravažiavo bagažo vežimėlis, vairuojamas Modig- 
lianio. Kurgi, po velniais, aš esu? 

- Jurin Hulpal, - atsakė Modiglianis. 

Arabiškai? Mano smegenys pasiūlė tokį aiškinimą: Adlstrope su- 
stojo „Eurostar“ traukinys, aš įlipau į jį ir išmiegojau visą kelią iki 
Stambulo centrinės stoties. Sumišusios smegenys. Man reikėjo aiš- 
kaus angliško užrašo. 

SVEIKI ATVYKĘ Į HALĄ. 

Ačiū Dievui, mano kelionė prie pabaigos. Kada paskutinį kar- 
tą buvau taip toli šiaurėje? Tiesiog niekada. Įkvėpiau šalto oro, kad 
užgesinčiau staiga sukilusį norą vemti - teisingai, Timai, užsigerk. 
Supykintas skrandis atskleidžia diskomforto priežasties vaizdus, 
ir man prieš akis žybtelėjo rastafario cigaras. Stotis buvo nudažy- 
ta vien juodai. Apsukau kampą ir pamačiau virš išėjimo švytinčius 
du laikrodžio ciferblatus, bet su nesutariančiais laikrodžiais blogiau 
kaip be laikrodžio. Prie vartelių nebuvo kontrolieriaus, norinčio 
pamatyti mano nesaikingai brangų bilietą, ir aš pasijutau apgautas. 
Prie stoties fasado prašliaužė automobilis, ieškantis gatvinės, kaž- 
kur sumirksėjo langas, anapus magistralės iš smuklės tai garsėjo, tai 
slopo muzika. 

- Yra smulkių? - paklausė, ne, pareikalavo, ne, apkaltino nususęs 
šuo, apgaubtas pledu. 

Jo šeimininko nosis, antakiai ir lūpos buvo tiek prismaigstyti ge- 
ležies dirbinių, kad galingas magnetas būtų sudraskęs jo veidą vienu 
mostu. Ką šie žmonės daro prie oro uosto metalo detektorių? 

— Turit smulkių? 

Išvydau save jo akimis: bejėgis senas skrabalas nedraugiškame 
mieste vėlų vakarą. Pajutęs silpnybę pakilo šuo. Nematomas globė- 
jas paėmė mane už alkūnės ir nuvedė prie taksi eilės. 

Atrodė, kad taksi miniatiūrinę amžinybę suka ratą tuo pačiu žie- 
du. Per radiją dainininkas pasibrązgindamas staugė dainą apie tai, 

kad visa, kas miršta, kada nors sugrįžta. (Sergėk Dieve - prisimink 
„Beždžionės leteną!) Vairuotojo galva buvo smarkiai per didelė jo 
pečiams — matyt, sirgo dramblialige, bet jam atsigręžus įžiūrėjau 
turbaną. Jis skundėsi savo klientūra: 

— Visada jie sako: „Garantuoju, kad ten, iš kur jūs atsikraustėt, 
taip šalta nebūna, a?“ — ir aš visada atsakau: „Šovei pro šalį, bičiuli. 
Matau, kad niekada nebuvai Mančesteryje vasarį.“ 

— Jūs žinot kelią į „Auroros“ namus, ar ne? - paklausiau aš, ir 
sikas atsakė: 

— Žiūrėkit, jau atvažiavom. 

Siauras keliukas baigėsi prie impozantiškos neaiškaus dydžio 
Eduardo laikų buveinės. 

— Lydinčius Lukas išvarė. 

— Nepažįstu jokio Luko. 

Jis sumišęs pasižiūrėjo į mane, paskui pakartojo: 

— Lygiai šešiolika svarų. 

— A. Taip. 

Piniginės nebuvo nei kelnių, nei striukės kišenėse. Nei marškinių 
kišenėje. Nei dar kartą kelnių kišenėse. It šlapiu skuduru per veidą 
vožė tiesa: 

— Esu šuniškai apiplėštas! 

— Tokių užuominų nepakęsiu. Mano taksi įtaisytas municipalinis 
skaitiklis. 

— Ne, jūs nesupratot, iš manęs pavogė piniginę. 

— O, tai jau suprantu. - Gerai, jis supranta. - Labai gerai supran- 
tu! - Tamsoje suknibždėjo viso subkontinento įniršis. - Jūs manot, 
šitas kario ėdikas žino, kieno pusę palaikys farai. 

— Nesąmonė! - pasipiktinau. - Klausykit, turiu monetų, taip, 
smulkių, pilną kišenę... štai... taip, ačiū Dievui! Taip, atrodo, su- 
krapščiau... 


* The Monkeys Paw - 1902 m. W. W. Jacobso siaubo apsakymas apie pražūtingą bandymą 
sugrąžinti mirusį žmogų. 

Jis susiskaičiavo sidabrinius. 

— O arbatpinigių? 

— Imkit. 

Visą šrapnelį sužėriau jam į kitą ranką ir išsiropščiau laukan, tie- 
siai į griovį. Nelaimėlio akimis nulydėjau nurūkstantį taksi ir ne- 
smagiai prisiminiau užpuolimą Grinviče. Opus randas liko ne dėl 
laikrodžio ir net ne dėl mėlynių ar sukrėtimo. O dėl to, kad buvau 
vyras, kartą Adene nepabūgęs ketverto driskių arabų ir susitvarkęs 
su jais, bet tų mergiočių akyse buvau... senis, tiesiog senis. Elgiausi 
ne taip, kaip turėtų senas žmogus - būti nematomas, tylus ir nusi- 
gandęs, - ir jau vien tai buvo pakankama provokacija. 

Pakilau nuožulnuma prie impozantiškų stiklinių durų. Registra- 
tūros erdvė švytėjo Gralio auksu. Pasibeldžiau, ir man nusišypsojo 
moteris, galinti pretenduoti į vaidmenį teatro miuzikle „Florence 
Nightingale'“. Pasijutau, tarsi kas būtų mostelėjęs burtų lazdele, ir 
tariau: | 

— Kevendišai, visos tavo bėdos baigėsi! 

Elorence mane įleido. 

— Sveiki atvykę į „Auroros“ namus, pone Kevendišai! 

— Oi, ačiū, ačiū. Diena buvo tokia šuniška, kad žodžiais neapsa- 
kysi. 

Grynas angelas. 

— Svarbiausia, kad jūs jau čia ir saugus. 

— Klausykit, čia yra nedidelis finansinis nesklandumas. Matot, 
man važiuojant... 

— Jums dabar nėra ko nerimauti, reikia tik gerai išsimiegoti. Vis- 
kuo pasirūpinta. Tik pasirašykit štai čia, ir aš parodysiu jūsų kam- 
barį. Jaukus, ramus, su sodo vaizdu. Jums tikrai patiks. 

Susigraudinęs iš dėkingumo nusekiau paskui ją į savo prieglobstį. 
Viešbutis buvo modernus, švarutėlis, su labai švelnia šviesa snau- 
dulinguose koridoriuose. Atpažinau vaikystės kvapus, bet negalėjau 
jų aiškiai identifikuoti. Medžiais apaugusioje kalvoje Bedfordšyro 

pusėje. Mano kambarys buvo paprastas, patalynė švari ir gaivi, ant 
šildomo strypo laukė rankšluosčiai. 

— Ar dabar viskas gerai, pone Kevendišai? 

— Nuostabu, brangioji. 

— Tai saldžių sapnų. 

Žinojau, kad jie bus saldūs. Greitai nusiprausiau po dušu, įlindau 
į pižamą ir išsivaliau dantis. Lova buvo tvirta, bet patogi, kaip Taičio 
paplūdimiai. Hoginsų siaubai buvo į rytus nuo Horno kyšulio, aš 
buvau sveikas gyvas, ir Denis, brangusis Denholmas, už tai mokėjo. 
Tikrą brolį pažinsi nelaimėje. Mano zefyrinėse pagalvėse dainavo 
sirenos. Rytą gyvenimas prasidės iš naujo, iš naujo, iš naujo. Šį kartą 
aš viską darysiu teisingai. 


„Rytą.“ Likimas mėgsta paspęsti spąstus šiam žodeliui. Pabudęs 
pamačiau, kad nelabai jauna moteris pažo šukuosena rausiasi po 
mano daiktus lyg ieškodama nukainotų prekių. 

— Ką, po šuniškais velniais, jūs darot mano kambary, karpota 
kiaule vagile? - ne tai suriaumojau, ne tai sušvokščiau. 

Moteriškė be kaltės jausmo padėjo mano švarką. 

- Kadangi esat naujokas, neliepsiu valgyti skalbimo miltelių. Šį 
kartą. Bet perspėju. „Auroros“ namuose aš nepakenčiu užgaulioji- 
mų. Jokių. Ir niekada tuščiai negrasinu. Niekada. 

Plėšikė priekaištauja aukai dėl užgauliojimų! 

— Aš šuniškai kalbėsiu su jumis, kaip man šuniškai patinka, su- 
smirdusi šuniška vagiše! Liepsit valgyti skalbimo miltelius? Tik 
pabandykit! Iškviesiu viešbučio apsaugą! Iškviesiu policiją! Jūs 
klausiat apie užgauliojimus, o aš paklausiu apie įsibrovimą ir va- 
gystę! 

Ji priėjo prie mano lovos ir smagiai sušėrė per žabtus. Buvau taip 
sukrėstas, kad dribtelėjau aukštielninkas ant pagalvės. 

— Nuvilianti pradžia. Aš esu ponia Nouks. Man priešgyniauti ne- 
verta. 

Gal čia koks iškrypėlių sadomazo viešbutis? Bene šita beprotė įsiver- 
žė į mano kambarį pamačiusi mano pavardę registratūros žurnale? 

— Rūkyti čia nepatartina. Turiu konfiskuoti šituos cigarus. Su 
žiebtuvėliu Žaisti per daug pavojinga. O kas gi, sakykite, čia? - Ji 
tabalavo mano raktus. 

— Raktai. Ką, nematot? 

— Raktai eina tapu tapu. Atiduokim juos saugoti poniai Džad, 
gerai“ 

— Neduokim jų niekam, pamišusi ragana! Jūs kertat man! Apiplė- 
šiat mane! Koks čia šuniškas viešbutis, kad kambarinėmis samdo 
vagiles? 

Ta boba susikišo grobį į plėšiko krepšelį. 

— Daugiau nėra vertingų daiktų, kuriuos reikia saugoti? 

- Padėkit viską atgal! Dabar pat! Arba pasirūpinsiu, kad jus iš- 
mestų iš darbo, kaip kažin ką! 

- Supratau, kad nėra. Pusryčiai lygiai aštuntą. Šiandien virti kiau- 
šiniai su skrebučių lazdelėm. Pavėlavusiems kaulai. 

Apsirengiau vos jai išėjus ir ėmiau dairytis telefono. Jo nebu- 
vo. Labai greitai nusiprausęs, - vonia padaryta neįgaliesiems: visi 
kraštai nuapvalinti, įtaisyti turėklai, - nuskubėjau į registratūrą, 
pasiryžęs siekti teisingumo. Ėmiau šlubuoti, bet nesupratau kodėl. 
Pasiklydau. Vienoduose koridoriuose su kėdėmis pasieniais tirlino 
barokinė muzika. Man už riešo sugriebė raupsuotas nykštukas ir 
parodė lazdynų riešutų kremo indelį. 

- Jeigu nori šitą parsinešti namo, smagiai paaiškinsiu, kodėl aš 
nenoriu. 

- Jūs mane su kažkuo supainiojot. - Nubraukiau to padaro ranką 
nuo riešo ir perėjau per valgyklos patalpą, kurioje eilėmis sėdėjo 
svečiai, o padavėjos iš virtuvės nešė dubenėlius. 

Kas čia taip keista? 

Jauniausi svečiai buvo perkopę septyniasdešimtį. Seniausiems — 
trys šimtai su viršum. Kaip pirma savaitė po mokyklos atostogų? 

Sumojau. Tu, brangus skaitytojau, esmę pagavai turbūt jau prieš 
kelis puslapius. 

„Auroros“ namai yra senelių prieglauda. 

Tas šuniškas mano brolelis! Štai kaip jis supranta pokštą! 

Registratūroje budėjo p. Džad su savo saldžia šypsenėle. 

— Sveiki, pone Kevendišai. Ryto savijauta puiki? 

— Taip. Ne. Atsitiko absurdiškas nesusipratimas. 

— Nejaugi“ 

- Tikrai taip. Užsiregistravau vakar vakare, manydamas, kad 
„Auroros“ namai yra viešbutis. Suprantat, vietą užsakė mano brolis. 
Bet... ai, taip jis supranta pokštus. Nė kiek nejuokinga. Jo niekin- 
gas vylius tik todėl ir suveikė, kad Adlstrope vienas rastafaris davė 
patraukti grėslaus cigaro, be to, mane iškamavo kamieninės ląstelės 
dvyniai, pardavę bilietą šitai kelionei. Bet paklausykit. Jūs turit di- 
desnę bėdą sau po nosim - kažkokia pamišusi kalė, pavarde Nouks, 
laksto po šitą įstaigą apsimesdama kambarine. Ją turbūt ėda Alzhei- 
meris, bet, kad ją kur jetis, ranką turi stiprią. Ji pavogė mano raktus! 
Aišku, striptizo bare Phukete tai buvę nebuvę, bet senų sukriošėlių 
prieglaudoje Hale? Žinokit, jeigu būčiau inspektorius, jūsų kontorą 
uždaryčiau. 

P. Džad šypsena pasidarė aitri kaip actas. Man beliko tarti: 

— Aš noriu atgauti raktus. Dabar pat. 

— „Aurora dabar jūsų namai, pone Kevendišai. Jūsų parašas įga- 
lioja mus naudoti poveikio priemones. Ir aš nepatarčiau kalbėti apie 
mano seserį tokiu tonu. 

— Poveikio priemones? Parašas? Sešėriė 

— Globos dokumentas, kurį pasirašėte vakar vakare. Jūsų gyveni- 
mo sąlygų popieriai. 

— Ne, ne, ne. Tai buvo viešbučio registracijos knyga! Nesvarbu, tai 
akademinė diskusija. Po pusryčių aš išvažiuoju. Ne, prieš pusryčius. 
Tų pamazgų jau pauosčiau! Ojė, bus velniškai šaunu papasakoti 
per kokią kviestinę vakarienę. Tik prieš tai pasmaugsiu brolį. Beje, 

nusiųskit jam sąskaitą. Tik reikalauju sugrąžinti raktus. Ir verčiau 
iškvieskit man taksi. 

— Pirmą rytą daugumai mūsų svečių per kailį nueina šaltis. 

— Mano kailis pakankamai šiltas, bet aš negaliu jums išaiškinti. 
Jeigu jūs ne... 

— Pone Kevendišai,gal geriau pirmiausia papusryčiaukit ir... 

— Raktus! 

— Mes turim jūsų pasirašytą sutikimą jūsų vertingus daiktus lai- 
kyti kontoros seife. 

— Tada aš turiu pasikalbėti su vadovybe. 

— Tai bus mano sesuo - slaugytoja Nouks. 

— Nouks? Vadovybė? 

— Slaugytoja Nouks. 

- Tai tada turiu pasikalbėti su valdytojų taryba arba savininku. 

— Tai būsiu aš. 

- Klausykit. - Guliveris tarp liliputų. - Jūs pažeidžiat šunišką... 
įstatymą dėl laisvės suvaržymo, ar kaip jis vadinasi. 

— Jūs suprasit, kad pykčio priepuoliai „Auroros namuose“ jums 
nepadės. 

— Malonėkit duoti telefoną. Aš noriu paskambinti į policiją. 

— Gyventojams neleidžiama naudotis... 

— Ašjoks ne šuniškas gyventojas! O kadangi neatiduodat raktų, aš 
dar šįryt sugrįšiu su vienu labai užsišikusiu teisėsaugos pareigūnu. 

Pastūmiau paradines duris, bet jos dar stipriau atstūmė mane. 
Kažkoks saugumo užraktas. Pabandžiau verandos avarinio išėjimo 
duris. Užrakintos. Spjovęs į p. Džad protestus, plaktuku išmušiau 
saugos užšovą ir išėjau į laisvę. Šuniška velniava - šaltis smogė man 
į veidą geležiniu kastuvu! Dabar supratau, kodėl šiauriečiai prasima- 
no barzdas, mėlžoles ir tepasi kūną taukais. Nužingsniavau vingiuo- 
tu keliuku tarp kirmėlių apsėstų rododendrų, atsispirdamas smar- 
kiai pagundai leistis bėgti. Nesu bėgęs nuo aštuntojo dešimtmečio 
vidurio. Kai atsidūriau ties įmantria žoliapjove, iš žemės pakilo gau- 

ruotas milžinas sodininko kombinezonu, it košmaro žaliasis riteris. 
Jis nuo ašmenų kruvinomis rankomis rovė ežio liekanas. 

— Kur nors skubat? 

— Kurgi ne! Į gyvųjų šalį. 

Drožiau toliau. Po mano kojomis lapai virto dirva. Taip ir yra - 
medžiai ėda save. Sutrikau pamatęs, kad keliukas pasuko atgal prie 
valgyklos priestato. Pasukau ne ten. „Auroros namų“ vaidulai ste- 
beilijo į mane pro stiklinę sieną. 

- Žaliasis soilentas' yra žmonės! - Pasivaipiau iš jų tuščių žvilgs- 
nių. - Žaliasis soilentas daromas iš žmonių! 

Jie atrodė suglumę - deja, esu paskutinis savo padermės žmogus. 
Viena raukšlė pabeldė į langą ir parodė pirštu kažką man už nu- 
garos. Atsigręžiau, ir tas žmogėdra persimetė mane per petį. Man 
gniaužė kvapą su kiekvienu jo žingsniu. Kaip jis dvokė trąšomis. 

— Aš ir taip turiu ką veikti... 

— Tai eik ir veik! 

Bergždžiai stengiausi užgniaužti jam kaklą - ko gero, jis net ne- 
pajuto. Tad piktadariui grandinių ieškojau savo viršesnėmis kalbos 
galiomis. 

— Ak tu kiauliškas šuniškas pydare myžale! Tu smurtauji! Tu ne- 
teisėtai įkalini! 

Kad nutildytų, jis savo meškiška letena sugniaužė mane keliais 
laipsniais stipriau, ir, deja, regis, įkandau jam į ausį. Strateginė klai- 
da. Vienu galingu trūktelėjimu mano kelnės buvo numautos nuo 
liemens - bene jis iškruš mane? Tai, ką padarė, buvo dar nemalo- 
niau. Paguldė ant savo žoliapjovės korpuso, viena ranka prispaudė, 
o kita ėmė lupti bambuko lazda. Mano nestoras blauzdas pervėrė 
skausmas - kartą kitą, dar ir dar, dar ir dar, dar ir dar! 

Jėzau, toks skausmas! 


* Soylent Green - 1972 m. antiutopinis amerikiečių filmas, kuriame ekologiškai nuniokota- 
me pasaulyje vienas pagrindinių maisto šaltinių yra „žaliasis soilentas“ - kaip vėliau paaiš- 
kėja, gaminamas iš žmonių kūnų. 

Šaukiau, paskui verkiau, paskui inkščiau maldaudamas liautis. 
Pliaukšt! Pliaukšt! Pliaukšt! Galų gale slaugytoja Nouks liepė tam 
milžinui sustoti. Mano sėdmenys buvo du milžiniški bičių geluo- 
nys! Į ausį sušnypštė moters balsas: 

- Išorinis pasaulis - jums ne vieta. Jūs dabar gyvenat „Auroros 
namuose“. Ar jau pradedat suvokti šitą tikrovę? Ar paprašyti pono 
Viderso visa tai pakartoti? 

„Pasakyk jai, kad eitų velniop, - perspėjo mano dvasia, - antraip 
vėliau gailėsiesi.“ 

„Pasakyk jai, ką ji nori išgirsti, - sužvigo mano nervų sistema, — 
antraip gailėsiesi dabar.“ 

Dvasia buvo ryžtinga, bet kūnas buvo silpnas. 


Buvau nusiųstas į savo kambarį be pusryčių. 

Planavau kerštą, bylinėjimąsi ir kankinimus. Apžiūrėjau savo 
celę. Durys užrakintos iš anapus, rakto skylutės nėra. Langas atsi- 
daro tik per šešis colius. Ilgo naudojimo antklodė iš kartono pluošto 
ir plastikinė paklodė. Fotelis su plaunamuoju užklotu ant sėdynės. 
Drėgnam valymui pritaikytas kilimas. „Lengvai nuvalomi“ tapetai. 
Vonios kambarėlis: muilas, šampūnas, šiūruoklė, nutriušęs rank- 
šluostis, lango nėra. Trobos vaizdelis su užrašu: „Namą sukuria ran- 
kos, o būstą sukuria širdys.“ Galimybės pabėgti šūdinai menkos. 

Vis dėlto tikėjau, kad mano kalinimas iki vidurdienio netruks. 
Turi atsiverti viena iš kelių išeičių. Vadovybė suvoks savo klaidą, 
nuolankiai atsiprašys, išmes įžūliąją Nouks ir prašys manęs paim- 
ti kompensaciją grynais. Arba Denholmas sužinos, kad jo išdaiga 
atsirūgo, ir įsakys mane išleisti. Arba buhalterė supras, kad mano 
sąskaitų niekas neapmoka, ir mane išspirs. Arba p. Leitam praneš, 
kad esu dingęs, mano prapuolimas figūruos „Crimewatch UK“, ir 
policija atseks mano buvimo vietą. 


* Populiari BBC televizijos laida, kurioje gvildenami neišaiškinti nusikaltimai, tikintis vi- 
suomenės pagalbos. 

Apie vienuoliktą durys buvo atrakintos, ir aš pasirengiau atmes- 
ti atsiprašymus bei taikliai smogti. Vidun įplaukė kadaise buvusi 
įspūdinga moteris. Septyniasdešimties, aštuoniasdešimties, aštuo- 
niasdešimt penkerių - kas ten žino, kai jos jau tokios senos? Paskui 
šeimininkę atsekė nupiepęs striukele vilkintis kurtas. 

— Labas rytas, - prabilo moteris. Aš stovėjau ir nepasiūliau lan- 
kytojams atsisėsti. 

— Negalėčiau sutikti. 

— Aš esu Gvendolina Bendinks. 

— Aš dėl to nekaltas. 

Ji sutrikusi atsisėdo į fotelį. 

— O čia, - ji parodė į kurtą, - yra Gordonas Vorlokas- Viljamsas. 
Gal jūs atsisėskit. Mes vadovaujame gyventojų komitetui. 

— Labai malonu, bet kadangi aš nesu... 

— Ketinau prisistatyti per pusryčius, bet šio ryto nemalonumai 
įvyko mums dar nespėjus priglausti jūsų po savo sparnu. 

— Kas buvo, pražuvo, Kevendišai, - pragergždė Gordonas Vorlo- 
kas-Viljamsas. - Niekas to neminės, berneli, būk ramus. 

Velsietis, taip, jis būsiąs velsietis. 

Ponia Bendinks palinko į priekį. 

— Bet supraskite, pone Kevendišai, ramybės drumstėjai čia nepa- 
geidaujami. 

— Tai išmeskit mane! Maldauju! 

— „Auroros namai“ neišmeta, - pasakė šventeiviška karvė, - bet 
jeigu jūsų elgesys rodys, kad jums reikia vaistų, tai būsite gydomas 
savo paties labui. 

Grėsminga, ar ne? Mačiau „Skrydį virš gegutės lizdo“ su išskirti- 
nai negabia, bet turtinga ir našlaujančia poete, kurios kūrybos rink- 
tinę „Šėlstančios, neklusnios eilės“ tuo metu anotavau, bet, deja, ji 
nebuvo tokia jau našlė, kokia iš pradžių dėjosi. 

— Klausykit, aš neabejoju, kad jūs - protaujanti moteris. - Ok- 
simoronas praleistas be komentarų. - Tai skaitykite iš mano lūpų. 

Aš neturiu čia būti. Užsiregistravau „Auroros namuose“ manyda- 
mas, kad tai viešbutis. 

— O, bet mes tikrai suprantame, pone Kevendišai! - palinksėjo 
Gvendolina Bendinks. 

— Ne, nesuprantate! 

- Iš pradžių visus aplanko niurgzlių šeimynėlė, bet jūs greitai 
pralinksmėsite, kai pamatysite, kad jūsų artimieji jums norėjo tik 
gero. 

— Visi mano „artimieji“ yra mirę arba nukvaišę, arba dirba BBC, 
išskyrus mano išdaigininką brolį! 

Juk matai, ar ne, brangus skaitytojau? Aš buvau atsidūręs prasto 
siaubo filmo beprotnamyje. Kuo labiau šaukiau ir niršau, tuo labiau 
rodžiau, kad esu kaip tik ten, kur man ir dera būti. 

— Čia geriausias viešbutis, kokiame kada nors būsi, berneli! - Jo 
dantys buvo sausainių spalvos. Jeigu būtų buvęs arklys, jo nebūtum 
galėjęs iškišti. - Žėk, taigi penkių žvaigždučių. Pamaitina, apskalbia. 
Še ir veiklos visokios - nuo mezgimo iki kroketo. Nei tau į sąskai- 
tas gilintis, nei rūpintis, kad paaugliai mašinos nenujotų. „Auroros 
namai - šventė! Tik laikykis taisyklių ir nebekaitink tulžies slaugy- 
tojai Nouks. Ji nėr Žiauri moteris. 

— „Neribota valdžia ribotų žmonių rankose visada sukelia žiau- 
rumą.“ - Vorlokas-Viljamsas pasižiūrėjo į mane, lyg būčiau prabilęs 
iš kito pasaulio. - Solženicynas. 

— Betus e Koide' mudu su Mardžore nesiskundėm. Bet žėk šičia! 
Pirmą savaitę aš jaučiaus taip pat. Beveik su niekuo nešnekėjau, a 
ne, ponia Bendinks, visiškas surūgėlis, a ne? 

— Rūgščiausias surūgėlis, pone Vorlokai-Viljamsai! 

— O dabar aš laimingas kaip inkstas taukuose! A ne? 

P. Bendinks nusišypsojo - tai buvo pasibaisėtina. 

— Mes norim padėti jums persiorientuoti. Kaip suprantu, jūs už- 


* Betws y Coed - miestelis Velse, turizmo centras. 

siėmėt leidyba. Deja, - ji patapšnojo sau per galvą, - ponia Berkin 
nebegali taip gerai kaip anksčiau protokoluoti Gyventojų komiteto 
posėdžių. Puiki proga jums kuo gražiausiai įsitraukti! 

— Aš tebeužsiimu leidyba! Ar atrodau kaip toks, kuriam čia vie- 
ta? - tyla buvo nepakeliama. - Ai, eikit lauk! 

— Nusivylėm. — Ji žvelgė į veją, nusėtą lapais, aptaškuotais kir- 
mėlių išmatomis. - „Auroros namai“ dabar yra jūsų pasaulis, pone 
Kevendišai. - Mano galva buvo kamštis, o Gvendolina Bendinks — 
kamščiatraukis. - Taip, jūs esate ramybės namuose. Atėjo metas. 
Čia galite gyventi nelaimingai arba maloniai. Bet čia esate visam 
laikui. Galvokite, pone Kevendišai. 

Ji pabeldė į duris. Nematomos jėgos leido išeiti mano kankinto- 
jams, bet užtrenkė jas man prieš nosį. 

Pastebėjau, kad visą pokalbio laiką mano prarėžas buvo plačiai 
atvertas. | 


Pažvelk į savo ateitį, Kevendišai jaunesnysis. Tu nesieksi narystės, 
bet senolių gentis tave priims. Tavo dabartis atsiliks nuo pasaulio. 
Šis vėlavimas ištemps tavo odą, susmukdys tavo griaučius, suės tavo 
plaukus ir atmintį, tavo oda pasidarys matinė, tad trūkčiojantys 
organai ir pelėsinio sūrio spalvos venos bus pusiau matomi. Išeiti 
išdrįsi tik dienos šviesoje, vengdamas savaitgalių ir mokyklų ato- 
stogų. Nuo kalbos taip pat atsiliksi - kai tik praversi burną, žodžiai 
išduos tavo gentinę priklausomybę. Eskalatoriuose, magistraliniuo- 
se keliuose, prekybos centrų takuose gyvieji be paliovos tave lenks. 
Elegantiškos moterys tavęs nematys. Parduotuvių sekliai tavęs ne- 
matys. Pardavėjos tavęs nematys, išskyrus prekiaujančias nuožul- 
niais keltuvais arba apgavikiškais draudimo polisais. Tavo buvimą 
pripažins tik kūdikiai, katės ir narkomanai. Tad nešvaistyk savo lai- 
ko. Greičiau, negu dabar nuogąstauji, stovėsi prieš veidrodį slaugos 
namuose, žiūrėsi į savo kūną ir galvosi: ateivis iš kosmoso, porai 
savaičių uždarytas šuniškoje spintoje. 

Belytis automatas atnešė pietus ant padėklo. Nenoriu įžeisti, bet 
tikrai negalėjau suprasti, ar ta ji arba tas jis buvo jis ar ji. Skysti ūse- 
liai, bet ir mažytės krūtys. Pagalvojau, ar netrinktelėjus per galvą ir 
nepabandžius rauti į laisvę kaip Steveas McOueenas", bet neturėjau 
jokio ginklo, išskyrus muilo gabalą, nei kuo surišti, tik savo diržą. 

Pietums buvo drungnas avienos kepsnys. Bulvės - krakmolo gra- 
natos. Konservuotos morkos buvo kokčios, nes tokios jos iš esmės. 

— Klausykit, - paprašiau automato, - bent atneškit man Dižono 
garstyčių. - Neatrodė, kad ką nors supranta. - Rupesnių arba vidu- 
tiniškų. Aš neišrankus. - Ji apsisuko eiti. - Palaukit! Jūs... kalbat 
a-a-a... angliškai? 

Jos nebebuvo. Mano pietūs įžūliai spoksojo į mane. 

Mano strategija buvo klaidinga nuo pirmo ėjimo. Bandžiau rėk- 
damas išsiveržti iš šio absurdo, tačiau uždarytieji tokiose įstaigose 
negali to padaryti. Vergvaldžiams tinka vienas kitas maištininkas, 
nes jam galima iškaršti kailį kitų akivaizdoje. Visoje mano skaityto- 
je kalėjimų literatūroje, nuo „Gulago archipelago“ ir „Blogio lopšio“" 
iki „Smūgio krumpliais“, teises tenka išsiderėti mainais ir kaupti 
gudrybėmis. Kalinių pasipriešinimas kalintojų sąmonėje tik patei- 
sina vis aršesnį kalinimą. 

Dabar atėjo gudravimo tarpsnis. Reikia daug užsirašinėti būsi- 
mam susitarimui dėl kompensacijos. Turėčiau būti mandagus su 
juodąja Nouks. Bet, man maunant šaltus žirnelius ant plastikinės 
šakutės, makaulėje sprogo grandinė fejerverkų ir senasis pasaulis 
staiga baigėsi. 


* XXa. septintajame ir aštuntajame dešimtmečiuose populiarus amerikiečių veiksmo filmų 
aktorius. 


** An Evil Cradling (1991) - Šiaurės Airijos autoriaus Briano Keenano knyga apie daugiau 
kaip 4 metų išgyvenimus būnant pagrobtu įkaitu Beirute. 

Ministerijos vardu dėkoju, kad sutikai dalyvauti šiame paskutiniame po- 
kalbyje. Prašau neužmiršti, kad tai ne tardymas ir ne teismas. Čia svarbi 
tik tavo tiesos versija. 

Tiesa yra vienintelė. Jos „versijos“ yra netiesos. 


„+. Gerai. Paprastai aš pirmiausia kalinių prašau atkurti anksčiausius simi- 
nimus, kad ateityje korpokratijos istorikai turėtų kontekstą. 

Fabrikatai neturi anksčiausių siminimų, archyvare. Pas Tėtušį 
Songą visų parų ciklai yra vienodi. 


Tai gal nupasakok vieną „ciklą“. 

Jeigu taip norit. Keturiomis trisdešimt tarnautoją pažadina 
stimulinas oro plūsme, paskui mūsų bendrakambarys pagelsvėja. 
Minutę pabuvusios higienintuve ir šutintuve, apsivelkame naujas 
suburia mus rytinėms pamaldoms prie Tėtušio cokolio, sukalba- 
me „Šešis katekizmus“, tada apsireiškia mūsų mylimas logomanas 
ir pasako pamokslą. Penkiomis valandomis mes įsitaisome prie 
savo kasinkių aplink telktuvą ir laukiame, kada liftas atgabens 
pirmuosius dienos vartotojus. Paskui devyniolika valandų sveiki- 
name valgytojus, perduodame užsakymus, padėkliname maistą, 
nešiojame gėrimus, papildome pagardų, šluostome stalus ir iš- 
metame liekas. Viską išvalius, vakarinės pamaldos, tada bendra- 
kambaryje sugeriame „Muiliklio“. Tokie yra kiekvienos vienodos 
dienos apmatai. 

Jūs negaunate poilsio? 

Teisę į poilsį turi tik grynakraujai, archyvare. Fabrikatams po- 
ilsis būtų laiko vagystės veiksmas. Iki signalo gulti nulinę valandą 
kiekviena minutė turi būti skirta Tėtušio Songo tarnybai ir jo tur- 
tinimui. 

Ar tarnautojos - turiu galvoje neiškilusias tarnautojas - niekada nepagal- 
voja apie gyvenimą anapus jūsų kupolo, o gal jūs manėte, kad jūsų kavinė 
ir yra visas kosmosas? 

Oi, mūsų nuovoka nėra tokia primityvi, kad negalėtumėm 
sivaizduoti išorės. Neužmirškit, kad per rytines pamaldas Tėtušis 
Songas rodo mums Gzaltacijos ir Havajų reginius, o klama įsrautina 
kosmologijos vaizdus iš už mūsų tarnystės. Be to, mes žinome, kad ir 
valgytojai, ir mūsų patiekiamas maistas ateina iš kur nors ne kupole. 
Vis dėlto tiesa - mes retai susimąstome apie gyvenimą paviršiuje. O 
ir „Muile“ yra amneziadų, turinčių slopinti smalsumą. 


O koks jūsų laiko pojūtis? Ateities? 

Tėtušis Songas valgytojams paskelbia einančias valandas, tai 
aš miglotai numanydavau dienos metą, taip. Mes taip pat suvokė- 
me praeinančius metus pagal metines žvaigždutes, įsegamas į mūsų 
antkaklius, ir pagal Žvaigždžių pamokslą per Naujųjų metų rytines 
pamaldas. Turėjome tik vieną ilgalaikę ateities perspektyvą - Gzal- 
taciją. 


Ar galėtum nupasakoti šias metines „Žvaigždžių pamokslo“ iškilmes? 
Pirmąją dieną po rytinių pamaldų žiūrėtojas Ry į kiekvie- 
nos tarnautojos antkaklį įsegdavo žvaigždutę. Paskui laimingąsias 
dvylikažvaigždes seseris liftas pakeldavo pervežti į Tėtušio Songo 
arką. Išeinančiosioms tai ypatinga šventė, kitoms - proga smarkiai 
pavydėti. Vėliau mes trimatyje matydavome besišypsančias Son- 
mes, Junas, Ma Leu Dasas ir Hva Sunas, iškeliaujančias į Havajus, ir 

galiausiai paverčiamas vartotojomis su sielžiedžiais. Mūsų išseserės 
girdavo Tėtušio Songo geraširdiškumą ir akindavo mus stropiai at- 
silyginti už investiciją. Mes stebėdavomės jų krautuvėlėmis, preky- 
bos centrais, kavinėmis, žalsvomis jūromis, rožinėmis padangėmis, 
laukinėmis gėlėmis, nėriniais, kotedžais, peteliškėmis, nors nežino- 
jome, kaip pavadinti tas grožybes. 


Norėčiau paklausti apie nelemtąją Juną-939. 

Juną-939 pažinojau geriau už bet kurią kitą fabrikatę; kai ku- 
rie grynakraujai geriau negu aš pažįsta jos neurocheminę istoriją, 
bet tie asmenys turbūt bus paminėti vėliau. Man pabudus pas Tėtušį 
Songą, žiūrėtojas Ry paskyrė mane prie Junos-939 kasos. Jis manė, 
kad kamientipių kaitaliojimas aplink telktuvą teikia estetinį pasiten- 
kinimą. Tais metais Juna-939 buvo dešimtžvaigždė. Atrodė uždara 
ir paniurusi, tad gailėjausi, kad manęs nesuporavo su kita Sonme. 
Tačiau po pirmo dešimtadienio supratau, kad jos uždarumas iš tie- 
sų yra budrumas, o niūrumas slėpė subtilų orumą. Ji iššifruodavo 
girtų vartotojų užsakymus ir perspėdavo mane apie žiūrėtojo Ry 
priekabius patikrinimus. Juna-393 daug prisidėjo prie to, kad man 
taip ilgai pavyko išsilaikyti. 


Ar tavo minimas „subtilus orumas“ atsirado dėl jos iškilimo? 

Magistranto Bum Suko tyrimo užrašai buvo tokie skurdūs, 
kad aš nelabai žinau, kada tiksliai buvo pradėtas Junos-939 iškili- 
mas. Tačiau manau, kad iškilimas tik išlaisvina tai, ką nuslopina 
„Muilas“, taip pat ir prigimtinės asmenybės, kurią turi visi fabrika- 
tai, raišką. 


Vyrauja nuomonė, kad fabrikatai neturi asmenybės. 
Šis paklydimas skleidžiamas grynakraujų patogumui. 

„Patogumui“'? Kuria prasme? 

Asmens pavergimas slėgtų jūsų sąžinę, archyvare, o klono pa- 
vergimas etiškai slegia ne labiau kaip naujausio šešiaračio fordo įsigi- 
jimas. Negalėdami įžvelgti mūsų skirtumų, jūs manote, kad mes jų ir 
neturime. Bet nesuklyskit: net ir to paties kamieno fabrikatai, sukul- 
tūrinti tame pačiame gimdos rezervuare, yra unikalūs kaip snaigės. 


Tad aš būsiu klydęs. Kada tau tapo pastebimi Junos-939 nuokrypiai - gal 
reikėtų sakyti ,„savitumai“? 

Ak, pasaulyje be kalendorių ir tikrų langų sunku atsakyti 
į klausimus „kada“. Gal maždaug mano pirmų metų šeštą mėnesį 
pastebėjau, kad Juna-939 netvarkingai šneka. 


Netvarkingai? 

Visų pirma, ji ėmė daugiau kalbėti: nepiko valandėlėmis prie 
mūsų kasos, mums valant vartotojų higienintuvus, net ir geriant 
„Muilą“ bendrakambaryje. Mus tai linksmino, net ir sustingusias 
Ma Leu Dasas. Antra, laikui slenkant, Junos kalba darėsi sudėtin- 
gesnė. Orientacija mus moko leksikono, reikalingo mūsų darbui, 
o „Muilas“ ištrina papildomus žodžius, kurių šmokstame vėliau. 
Tad mūsų ausims Junos sakiniuose girdėjosi garsai, neturintys 
prasmės. Žodžiu, jos kalba skambėjo kaip grynakraujės. Trečia, 
Juna mėgavosi humoru: ji niūniuodavo Tėtušio psalmę absurdiško- 
mis variacijomis; mūsų bendrakambaryje, kai nebūdavo padėjėjų, 
ji mėgdžiodavo grynakraujų įpročius - žiovulį, čiaudulį ir raugulį. 
Humoras - priešgyniavimo daigas, ir Čiučchė turėtų jo bijoti. 


Kiek esu patyręs, fabrikatams sunku sudėlioti savarankišką penkių žodžių 
sakinį. Kaipgi Juna-939 - arba kad ir tu - įsimiklinote vartoti žodžius tokia- 
me hermetiškame pasaulyje, net ir su kylančiu intelekto koeficientu? 
Kylantis fabrikatas godžiai sugeria kalbą, įveikdamas amne- 
ziadus. Per savo iškilimą aš dažnai apstulbdavau girdėdama nau- 

jus žodžius, tariamus pačios, prirankiotus iš vartotojų, žiūrėtojo Ry, 
klamų ir paties Tėtušio Songo. Kavinė nėra hermetiškas pasaulis — 
kiekvienas kalėjimas turi prižiūrėtojų ir sienas. Prižiūrėtojai yra lai- 
dai, o sienos - laidinkai. 


Gal labiau metafizinis klausimas... ar tu buvai laiminga anuo metu? 

Jūs turite galvoje prieš mano iškilimą? Jeigu laime laikote 
bėdų nebuvimą, aš ir visi fabrikatai, kaip tvirtina genomikai, esame 
laimingiausias korpokratijos sluoksnis. Tačiau jeigu laimė reiškia 
bėdų įveikimą, siekių suvokimą arba savo valios galiai įgyvendini- 
mą, tai mes, visi Nea So Kopro vergai, tikrai esame didžiausi varg- 
šai. Aš ištvėriau lažą, bet mėgavausi juo ne labiau kaip jūs. 


Tu sakai - vergai? Net kūdikiai vartotojai žino, kad pats žodis „vergai“ 
panaikintas visame Nea So Kopre! 

Korpokratija remiasi vergija, archyvare, nesvarbu, ar tas žo- 
dis aprobuotas, ar ne. Nenoriu jūsų įžeisti, bet ar jūsų jaunystė jaun- 
vaistė, ar natūrali? Mane tai glumina. Kodėl mano byla atiduota, 
atrodo, nepatyrusiam korpokratui? 


Aš nepykstu, Sonme. Čia esu kaip oportunistas ir, tiesa, nejaunvaistis opor- 
tunistas - man dar nėra trisdešimties. Vieningumo ministerijos dovai tvir- 
tino, kad tu, kaip eretikė, korpokratijos archyvams tegali pasiūlyti maiš- 
tavimą ir šventvagystę. Genomikai, kuriems, kaip žinai, esi aukso versmė, 
išspaudė iš Čiučchė taisyklę 54.lIl - teisę archyvuoti - ir prastūmė ją prieš 
Vieningumo norus, bet jie nenumatė, kad vyresnieji archyvarai stebės tavo 
teismą ir nuspręs, kad tavo byla tokia pavojinga, jog neverta dėl jos rizikuo- 
ti savo reputacija, o ir pensija. O aš esu tik aštuntasis sluoksnis savo nejta- 
kingoje ministerijoje, bet, pareiškęs norą orizoninti tavo liudijimą, gavau 
pritarimą nė nespėjęs atsitokėti. Mano draugai sakė, kad aš išprotėjau. 
Tai jūs šiuo pokalbiu statote ant kortos savo karjerą? 

„+. Na, taip, reikalas toks. 
Po viso dviveidiškumo jūsų atvirumas - atgaiva. 


Mano nuomone, iš dvideidžio archyvaro istorikams ateityje būtų maža 
naudos. Ar galėtum daugiau papasakoti apie žiūrėtoją Ry? Teisme jo die- 
noraštis buvo svarus argumentas prieš tave. Koks gi jis buvo žiūrėtojas? 

Vargšas žiūrėtojas Ry buvo korpo žmogus iki gyvo kaulo, 
bet jau seniai nebe to amžiaus, kai žiūrėtojai skiriami į aukštes- 
nę valdžią. Kaip ir daugelis šios mirštančios korpokratijos gryna- 
kraujų, jis laikėsi įsitvėręs įsitikinimo, kad pasiekti aukštesniam 
statusui užtenka uolaus darbo ir nepriekaištingos reputacijos, 
todėl daugelį naktų budėdavo kavinės kontoroje, norėdamas pa- 
daryti įspūdį korpo hierarchijai. Apibendrinant - savo fabrikatų 
botagas, aukštasluoksnių padlaižys ir mandagus su savo žmonos 
meilužiais. 


Žmonos meilužiais? 

Taip. Žiūrėtoją Ry reikia suprasti šalia jo žmonos. Ponia Ry 
pardavė vaikų kvotą jų santuokinio gyvenimo pradžioje, įžvalgiai 
šnekėjo, kad didžiąją dalį mūsų žiūrėtojo algos ji leidžia veidinimui 
ir, žinoma, turėdama per septyniasdešimt gali nusiduoti už trisde- 
šimtmetę. Ponia Ry kartkarčiais apsilankydavo kavinėje - pasak 
kalbų, pasidairyti į naujausius padėjėjus vyrus. Visi, kas atstumdavo 
jos pretenzijas, galėjo laukti perkėlimo į nykiausią Mandžiūriją. Bet 
kodėl ji nepanaudojo savo matomos korpinės įtakos pakelti žiūrėto- 
jo Ry karjerai, yra slaptis, kurios atskleidimo aš jau nesulauksiu. 


Junos-939 bloga šlovė, matyt, kėlė didelę grėsmę žiūrėtojo „„mnepriekaiš- 
tingai reputacijai“ - tu sutinki? 

Žinoma. Kavinės tarnautoja, besielgianti kaip grynakraujė, 
užtraukia bėdą, bėda užtraukia kaltę, o dėl kaltės reikia atpirkimo 

ožio. Žiūrėtojas Ry, pastebėjęs Junos nuokrypius nuo katekizmo, 
apėjo nužvaigždinimą ir paprašė korpo mediko ištirti, ar jos nerei- 
kia perorientuoti. Ši taktinė klaida yra žiūrėtojo kuklios karjeros 
paaiškinimas. Juna-939 tikrinama elgėsi, kaip buvo genominta, ir 
vizituojantis medikas ją pripažino esant sveiką. Nuo tada žiūrėtojas 
Ry negalėjo bausti Junos nesuponuodamas kritikos aukšto rango 
korpo medikui. 


Kada Juna-939 pirmą kartą pabandė tave įtraukti į savo sikaltimus? 

Atrodo, pirmas kartas buvo, kai vieną lėtesnę valandą prie ka- 
sos ji paaiškino man naują žodį - slaptis. Mintis, kad galima žino- 
ti informaciją, kurios nežino niekas kitas, net Tėtušis Songas, man 
buvo nesuvokiama, tad mums gulint savo gultuose mano kasos se- 
suo pažadėjo parodyti tai, ko negali paaiškinti. 

Tada pabudau ne nuo pagelsvėjimo šviesos, o nuo Junos purty- 
mo prietemoje. Mūsų seserys snaudė sustingusios, tik vos regimai 
krustelėdamos spazmais. Juna, kaip koks žiūrėtojas, liepė man sekti 
paskui ją. Aš nesutikau, nes bijojau. Ji liepė nebijoti - norinti paro- 
dyti man, ką reiškia slaptis, ir nusivedė į kupolą. Jo neįprasta tyla 
mane dar labiau išgąsdino: mielos raudonos ir geltonos spalvos 
komvalandos šviesoje buvo virtusios šiurpiais pilkumais ir rudu- 
mais. Žiūrėtojo Ry durys skleidė šviesos ruoželį. Juna stumtelėjusi 
jas atidarė. 

Mūsų žiūrėtojas gunksojo užsikniaubęs ant rašomojo stalo. Sei- 
lės buvo prilipdžiusios jo smakrą prie sonio, akių vokai trūkčiojo, 
o gerklėje buvo įstrigęs gargalas. Juna man pasakė, kad jis kas de- 
šimtą naktį išgeria „Muilo“ ir miega iki pagelsvėjimo. Kaip žinote, 
grynakraujus „Muilas“ veikia labiau negu mus, ir mano sesuo, tai 
įrodydama, spyrė į jo apmirusį kūną. Mano pasibaisėjimas dėl to- 
kios šventvagystės Juną tik pralinksmino. „Daryk jam, ką nori, — 
pamenu ją sakant. - Jis taip ilgai gyvena su fabrikatais, kad yra 
beveik jau mūsiškis.“ Paskui ji man tarė parodysianti dar didesnę 

slaptį. Juna iš Ry kišenės ištraukė raktus ir nusivedė mane į kupolo 
šiaurinę dalį. Tarp lifto ir šiaurryčių higienintuvo ji liepė įsižiūrėti 
į sieną. Aš nieko nepastebėjau. Juna paragino: „Žiūrėk kaip reikia.“ 
Tada pamačiau taškelį, mažytį įtrūkį. Juna įkišo raktą, ir kupolo 
sienos stačiakampis įsviro vidun. Miglotoje tamsoje nieko nesupra- 
tau. Juna paėmė mane už rankos, aš dvejojau. Vaikščioti po kavinę 
komvalandos metu dar nebuvo nužvaigždinimą užtraukiantis pra- 
sižengimas, bet žengus pro nepažįstamas duris tai tikrai grėsė. Ta- 
čiau mano sesers valia buvo stipresnė už maniškę. Ji įsitempė mane, 
uždarė duris ir sušnibždėjo: „Dabar, brangioji sese Sonme, tu esi 
pačioje slaptyje.“ 

Tamsą perskrodė balti ašmenys - stebuklingai rėžiantis peilis 
troškiam niekui suteikė pavidalą. Įžvelgiau siaurą sandėlį, prigrūs- 
tą kėdžių rietuvių, plastikinių augalų, siaustų, vėduoklių, skrybėlių, 
pamačiau vieną užgesusią saulę ir daug skėčių, Junos veidą, savo 
rankas. Širdis pašėlusiai daužėsi. Paklausiau, kas tas peilis. „Tai tik 
šviesa — iš žibintuvėlio“, - atsakė Juna. Paklausiau, ar šviesa gyva. 
Juna atsakė: „Šviesa turbūt ir yra gyvenimas, sese.“ Ji paaiškino, kad 
mūsų dalyje vienas vartotojas paliko žibintuvėlį ant kėdės, bet Juna, 


tam tikra prasme mane sukrėtė labiausiai. 


Kodėl? 

Trečiasis katekizmas moko, kad laikydami kokius nors daik- 
tus tarnautojai paneigia Tėtušio Songo meilę mums ir paniekina Jo 
investiciją. Pagalvojau, ar Juna-939 dar apskritai laikosi kokio nors 
katekizmo. Bet nuogąstavimai, nors ir rimti, greitai išgaravo man 
Junos parodytuose lobiuose: tai buvo dėžė su pavieniais auskarais, 
karoliais, tiaromis. Nepaprastas jausmas apsivilkus grynakrau- 
jų drabužiais įveikė baimę, kad mus sugaus. Tačiau nuostabiausia 
buvo knyga - paveikslėlių knyga. 

Šiais laikais tokių nedažnai pamatysi. 

Tikrai nedažnai. Juna ją palaikė sugedusiu soniu, rodančiu 
išorinį pasaulį. Sivaizduojat, kaip mes nustėrome, žiūrėdamos į su- 
skretusią tarnautoją, aptarnaujančią tris bjaurias seseris; septynis 
striukus fabrikatus, švytinčiai merginai iš paskos nešančius keis- 
tus stalo įrankius; namą, pastatytą iš saldainių. Į pilis, veidrodžius, 
slibinus. Neužmirškite, kad būdama tarnautoja aš nežinojau šių 
žodžių, kaip ir daugumos šiame liudijime vartojamų žodžių. Juna 
man pasakė, kad klamos ir trimatis parodo tik nykią pasaulio ana- 
pus lifto dalį, - jo tikras mastas apima stebuklus, pranokstančius net 
Gzaltaciją. Tiek daug keistybių per vieną komvalandą įtoksino man 
galvą. Mano sesuo paragino grįžti į savo gultus iki pagelsvėjimo, bet 
pažadėjo kitą kartą vėl nusivesti į savo slaptį. 


Kiek buvo tų „kitų kartų“? 

Apie dešimt ar penkiolika. Ilgainiui Juna-939 tikrai atgydavo 
tik per tuos apsilankymus savo slaptajame kambaryje. Vartydama 
savo knygelę apie išorę, ji išreiškė abejonių, kurios iki šaknų pakirto 
mano pačios meilę Tėtušiui Songui ir tikėjimą korpokratija. 


Kokį pavidalą įgavo tos abejonės? 

Klausimų. Kaip gali Tėtušis Songas stovėti ant savo cokolio 
Čongmjo aikštės maisto išdavimo punkte ir tuo pat metu vaikščioti 
Gzaltacijos paplūdimiais su mūsų sielintomis seserimis? Kodėl fa- 
brikatai gimsta skolon, o grynakraujai - ne? Kas nusprendė, kad 
atsilyginti už Tėtušio Songo investiciją reikia dvylikos metų? Kodėl 
ne vienuolikos, ne šešerių, ne vienų? 


Kaip tu reagavai į tokią šventvagišką puikybę? 

Maldavau Junos, kad liautųsi arba bent kavinėje apsimestų 
normalia, - matot, tuo metu aš buvau gerai orientuota tarnautoja, 
o ne piktadarė ir grėsmė civilizacijai, kaip dabar. Be to, bijojau būti 

nužvaigždinta už tai, kad nejudošinau Junos žiūrėtojui Ry. Meldžiau 
Tėtušio Songo išgydyti mano draugę, bet jos nuokrypiai ne mažėjo, 
o vis įžūlėjo. Šluostydama stalus Juna atvirai žiūrėdavo klamą. Mūsų 
seserys įtarė apie jos sikaltimus ir vengė jos. Vieną naktį Juna pasakė 
man norinti išeiti iš kavinės ir niekada nebegrįžti. Sakė, kad ir aš tu- 
rėčiau išeiti: esą, grynakraujai verčia fabrikatus dirbti kupoluose, kad 
galėtų nesidalindami mėgautis gražiomis vietomis, atvaizduotomis 
jos knygoje - „sugedusiame sonyje“. Atsakydama aš pacitavau Šeštąjį 
katekizmą, paaiškinau, kad niekada negalėčiau padaryti tokio nedo- 
ro nuokrypio prieš Tėtušį Songą ir jo investiciją. Juna-939 sureagavo 
piktai. Taip, archyvare, pikta fabrikatė. Išvadino mane kvaile ir baile, 
sakė, kad aš ne geresnė už tas kitas klones. 


Dvi nesielintos fabrikatės neturėdamos paramos bėga iš savo korpo? 
Vieningumas būtų susėmęs jus per penkias minutes. 

Bet iš kur Juna galėjo tai žinoti? Jos „sugedęs sonis“ žadė- 
jo neišvaikščiotų miškų, užsisklendusių kalnų ir labirintinių slap- 
taviečių pasaulį. Pasakų knygą palaikyti Nea So Kopru jums, gry- 
nakraujui, turbūt atrodo juokinga, bet nuolatinis gyvėnimas narve 
bet kokiam išsigelbėjimo miražui suteikia tikroviškumo. Iškilimas 
sužadina tokį smarkų alkį, kuris ilgainiui gali išvesti iš proto. Tokia 
vartotojų būsena vadinama lėtine depresija. Juna buvo nugrimzdusi 
į šią būseną mano pirmą žiemą, kai valgytojai nubraukdavo sniegą 
nuo savo naikų ir mums nuolat reikėdavo valyti grindis. Tada ji su 
manimi nebebendravo, tad buvo visiškai izoliuota. 


Ar sakai, kad Junos-939 piktadarystę sukėlė psichikos liga? 
Taip, be jokių abejonių. Psichikos liga, sukelta eksperimento 
klaidos. 


Ar galėtum papasakoti tų Naujųjų metų išvakarių įvykius iš savo pers- 
pektyvos? 

Aš šluosčiau stalus ant savo dalies pakylos ir gerai mačiau ry- 
tinę pusę. Mūsų dūzgiančią kasą aptarnavo Ma Leu Da-108 ir Juna- 
939. Vyko vaikų vakarėlis. Lifto prieigas užstojo balionai, kaspinai ir 
skrybėlės. Per visą kupolą skardėjo popdainos ir daugiau kaip pen- 
kių šimtų valgytojų keliamas triukšmas. Tėtušis Songas vaikams virš 
galvų bumerangino trimačius ugnies eklerus - jie sprūsdavo jiems 
pro pirštus ir nuplasnodavo atgal ant mūsų logomano vinklaus lie- 
žuvio. Pamačiau, kaip Juna-939 nueina nuo mūsų kasos - žinote, 
pačią tą akimirką, ir supratau, kad sitiks kas nors baisaus. 


Ji tau nepapasakojo apie savo pabėgimo planą? 

Kaip jau minėjau, ji manęs tarsi nė nematydavo. Bet nemanau, 
kad ji turėjo planą, - manau, kad tiesiog „pratrūko“, kaip sakoma 
apie grynakraujus. Mano sesuo neskubėdama pėdino iš mūsų da- 
kad jos nepastebėjo. Žiūrėtojas Ry buvo savo kabinete. Retas valgy- 
tojas pastebėjo ir pakėlė akis nuo savo sonio arba klamos - kodėl 
jiems turėtų rūpėti? Kai Juna paėmė ant rankų berniuką jūreiviška 
palaidine ir patraukė prie lifto, tai matantys grynakraujai tiesiog 
pamanė, kad ji fabrikatė tarnaitė, kuriai šeimininkė liepė parvesti 
globotinį namo. 


Žiniasklaida pranešė, kad Juna-939 pagrobė vaiką, siekdama paviršiuje 
pasinaudoti grynakrauju skydu. 

Žiniasklaida pranešė apie „piktadarybę“ lygiai taip, kaip nu- 
rodė Vieningumas. Juna nusinešė vaiką į liftą, nes iš kažkur buvo 
sužinojusi apie tą esminį korpų apsidraudimą: liftas neveikia, jeigu 
jame nėra nė vienos sielos. Būti pastebėtai lifte, pilname vartotojų, 
buvo per daug rizikinga, tad Juna nusprendė, jog daugiausia vilčių 
bus pasiskolinus vaiką ir pasinaudojus jo siela priversti šiaip jau tuš- 
čią liftą perkelti ją į laisvę. 

Tu atrodai labai įsitikinusi savo teiginiu. 
Jeigu mano patirtis nesuteikia man teisės būti sitikinusiai, tai 
kieno kito tai leidžia? Tolesnių įvykių man nėra reikalo dėstyti. 


Vis dėlto malonėk nupasakoti Junos-939 piktadarystę, kaip tu ją matei. 
Na, gerai. Motina pamatė savo sūnų Junai ant rankų užsive- 

riant lifto durims. Ji suriko: „Klonė paėmė mano berniuką!“ Kilo 
grandininė isterijos reakcija. Skriejo padėklai, laistėsi kokteiliai, 
krito soniai. Kai kurie valgytojai pamanė, kad nesuveikė žemės 
drebėjimo amortizacija, ir nėrė po stalais. Vienas ne tarnyboje bu- 
vęs pribaudėjas išsitraukė iš dėklo koltą, įsibrovė į patį sumaišties 
centrą ir suriaumojo laikytis tvarkos. Jis iššovė garsašūvį - uždaroj 
erdvėj tai nepatartina, - ir daug kas pamanė, kad į vartotojus šaudo 
teroristai. Simenu, mačiau, kaip iš savo kabineto išeina žiūrėtojas 
Ry, paslysta ant išsiliejusio gėrimo ir išnyksta jūroje klientų, jau be- 
siveržiančių prie lifto. Toje grūstyje buvo daug sužeistų. Padėjėjas 
Čo šaukė į savo ranksonį - negirdėjau ką. Po kupolą zvimbė gan- 
dai: viena Juna pagrobė vaiką, ne, kūdikį; ne, grynakraujis pagrobė 
Juną; pribaudėjas nušovė vaiką; ne, fabrikatė smogė žiūrėtojui, ir 
dabar jam kraujuoja nosis. Visą tą laiką Tėtušis Songas ant savo co- 
kolio pleveno makaronų bangomis. Paskui kažkas sušuko, kad liftas 
leidžiasi, ir kavinę apėmė tyla, kaip kad vos prieš minutę buvo apė- 
musi panika. Pribaudėjas sušuko, kad jam padarytų vietos, pritūpė 
ir nusitaikė į duris. Vartotojų grūstis per akimirką išgaravo. Liftas 
pasiekė kavinę, ir jo durys atsivėrė. 

Berniukas drebėjo susirietęs kamputyje. Jo jūreiviška palaidinė 
nebebuvo balta. Turbūt mano paskutinis šviesnamio siminimas bus 
Junos-939 kūnas, kulkų suvarpytas į košę. 


Tas vaizdas įsirėžė ir visiems grynakraujams į atmintį, Sonme. Kai tą va- 


karą grįžau namo, mano bendradraugiai buvo prilipę prie sonio. Pusė 
Nea So Kopro Naujųjų metų renginių buvo atšaukta, kita pusė ryžtingai 

apkarpyta. Žiniasklaida pakaitomis rodė filmuotus kadrus iš vidinio kavi- 
nės nikono ir Čongmjo aikštės viešosios tvarkos nikono, rodančio, kaip 
pro šalį ėjęs pribaudėjas neutralizuoja Juną-939. Mes negalėjome patikė- 
ti savo akimis. Buvome sitikinę, jog Sąjungos teroristė nusiveidino taip, 
kad atrodytų kaip tarnautoja - iškreiptiems propagandos tikslams. Kai 
Vieningumas patvirtino, kad fabrikatė buvo tikra Juna... mes... aš... 

Jūs nusprendėte, kad koprokratinė pasaulio sankloda negrįž- 
tamai pasikeitė. Prisiekėte niekada nepasitikėti jokiu fabrikatu. Ži- 
nojote, kad abolicionizmas - tokia pat pavojinga ir klastinga dogma 
kaip-ir Sąjungos idėja. Visa širdimi pritarėte naujiesiems Tėvynės 
įstatymams, padiktuotiems Mylimojo Pirmininko. 


Taip, visa tai. O kas tuo metu vyko jūsų kavinėje? 

Atskubėjo didelės Vieningumo pajėgos ir, evakuojant kupolą, 
pyptelėjo kiekvieno valgytojo sielą bei nikonino liudinkų pasakoji- 
mus. Mes išvalėme kavinę ir išgėrėme „Muilo“ be vakarinių pamal- 
dų. Kitą pagelsvėjimą mano seserys dar gana gerai siminė Junos-939 
nužudymą. Bet per rytines pamaldas vietoj įprastinių žvaigždinimo 
apeigų Tėtušis Songas pasakė pamokslą prieš Sąjungą. 


Man vis dar sunku patikėti, kad logomanas savo fabrikatams pasakojo 
apie Sąjungą. 

Toks buvo šokas, tokia panika. Be abejo, svarbiausias pa- 
mokslo tikslas buvo parodyti žiniasklaidai, kad Tėtušis Songas turi 
paruoštą žalos likvidavimo strategiją. Tėtušio Songo aukštasluoks- 
nis leksikonas per tas pamaldas patvirtina šią teoriją. Spektaklis 
buvo kaip reikiant. 


Gal papasakok mano orizonui, ką prisimeni. 

Mūsų logomano galva užėmė pusę kupolo, tad mes tarsi sto- 
vėjome jo sąmonėje. Jo klounišką miną buvo persmelkęs sielvartas 
ir įniršis, o klouniškame balse skambėjo nevilties gaida. Hva Sunos 

nesveikos išvaizdos. Tėtušis Songas sakė mums, kad pasaulyje eg- 
zistuoja dujos, vadinamos blogiu, šiuo blogiu kvėpuoja grynakrau- 
jai, vadinami teroristais, ir nuo šių dujų jie neapkenčia visko, kas 
laisva, tvarkinga, gera ir korpokratiška; vakarykštę piktadarystę 
sukėlė grupė teroristų, vadinamų Sąjunga, - jie blogiu apnuodijo 
mūsų seserį Juną-939 iš Čongmjo aikštės kavinės; užuot judošinu- 
si Sąjungą, Juna-939 leidosi blogio vedama į pagundą ir nuokrypį, 
ir jeigu ne atsidavęs Vieningumas, su kuriuo Tėtušis Songas visada 
glaudžiai bendradarbiavęs, nekaltas vartotojos sūnelis dabar būtų 
negyvas. Vaikas išgyveno, bet valgytojų pasitikėjimas mūsų mylimu 
korpu smarkiai pažeistas. Mums dabar iškilęs iššūkis, darė išvadą 
Tėtušis Songas, dirbti uoliau negu lig šiol, kad sigrąžintumėme tą 
pasitikėjimą. 

Todėl kasdien, kiekvieną minutę turime budriai saugotis blogio. 
Šis naujasis katekizmas svarbesnis už visus kitus. Jeigu mes paklusi- 
me, Tėtušis mylėsiąs mus amžinai. Jeigu nepaklusime, Tėtušis metai 
po metų nužvaigždins mus iki nulio, ir mes niekada nepasieksime 
Gzaltacijos. Ar mes supratome? 

Mano seserys geriausiu atveju galėjo suprasti miglotai - logoma- 
nas pavartojo daug mums nežinomų žodžių. Vis dėlto aplink cokolį 
nuskambėjo šūksniai: „Taip, Tėtuši Songai!“ 

„Negirdžiu jūsų!“ - paragino mus logomanas. 

„Taip, Tėtuši Songai! - sušuko visos tarnautojos visose korporaci- 
jos kavinėse. - Taip, Tėtuši Songai! 

Kaip jau sakiau, spektaklis kaip reikiant. 


Teisiama tu sakei, kad Juna-939 negalėjo būti Sąjungos narė. Tebesilaikai 
šio požiūrio? 

Taip. Kaip ir kada Sąjunga galėjo ją užverbuoti? Kam Sąjungos 
žmogui rizikuoti būti demaskuotam? Kokia nauda teroristų gaujai iš 
genomintos tarnautojos? 

Man čia neaišku. Jeigu „Muilo“ amneziadai „nuliuoja“ atmintį, kaip tu 
gali taip tiksliai ir aiškiai siminti to meto įvykius? 

Nes jau buvo prasidėjęs mano pačios iškilimas. Net gryna- 
veisliam silpnapročiui, kaip Bum Sukas, Junos-939 neurocheminio 
stabilumo degradacija buvo akivaizdi, tad buvo ruošiama kita ban- 
domoji kiaulytė. Mano „Muiliklyje“ buvo sumažinta amneziadų ir 
atitinkamai įsrautinta iškilimo katalizatorių. 


Taigi... po pamokslo Naujųjų metų dieną darbavotės kaip visada? 

Darbavomės, bet ne kaip visada. Žvaigždinimo iškilmės buvo 
atsainios. Padėjėjas Anas nuvedė į liftą dvi dvylikažvaigždes. Jas pa- 
keitė dvi Kjelimos. Juną-939 pakeitė kita Juna. Slogioje tyloje žiūrė- 
tojas Ry įsegė mums į antkaklius naujas žvaigždutes - ploti buvo ne- 
derama. Netrukus suplūdo žiniasklaida - žybsėjo nikonais ir apgulė 
kabinetą. Mūsų žiūrėtojas gebėjo juos išprašyti tik leidęs nikoninti 
naująją Juną, gulinčią lifte su lipduku „939“ ant antkaklio, apipiltą 
pomidorų padažu. Vėliau Vieningumo medikai apžiūrėjo mus visas 
paeiliui. Bijojau, kad neišsiduočiau, bet tik mano apgamas sulaukė 
atsainios pastabos. 


Tavo apgamas? Nežinojau, kad fabrikatai turi apgamų. 
Neturime, užtat dėl jo šutintuve man visada būdavo nesma- 
gu. Ma Leu Da-108 vadino jį „Sonmės-451 dėme“. 


Gal parodytum jį mano orizonui, kaip įdomybę? 
Jeigu norit. Va čia, tarp raktikaulio ir mentės. 


Neįtikėtina. Panašu į kometą, tau taip neatrodo? 
Hai Džu Imas pasakė lygiai taip pat - keista. 


Hm, na, sitiktinumų pasitaiko. Ar žiūrėtojas Ry išlaikė savo postą? 
Taip, bet tai tam bėdžiui buvo menka paguoda. Savo korpo 
dovams jis priminė, kad jau seniai buvo „užuodęs“ Junos-939 nuo- 

krypį, ir taip suvertė kaltę ją tyrusiam medikui. Čongmjo aikštės 
pajamos greitai grįžo prie vidutinių lygių - kai reikia pasirūpinti 
pilvu, grynakraujų atmintis trumpa. Be to, traukos objektu tapo 
Kjelima-689 ir Kjelima-889 - tai buvo naujas kamientipis, todėl 
traukė fabrikatų stebėtojus. 


Maždaug tuo laikotarpiu tu pajutai savo iškilimą? 

Teisingai. Norite, kad nupasakočiau tą patirtį? Dabar supran- 
tu, kad buvo panašiai kaip Junai-939. Visų pirma, man galvoje pra- 
bilo balsas. Mane labai išgąsdino, bet paskui patyriau, kad niekas 
kitas to balso negirdi, - grynakraujai jį vadina „jautrumu. Antra, 
vystėsi mano kalba: pavyzdžiui, kai norėdavau pasakyti geras, mano 
lūpos pakeisdavo labiau niuansuotu žodžiu, kaip antai palankus, 
malonus arba teisingas. Tokioje atmosferoje, kai iš Dvylikos Miestų 
pranešimai apie fabrikatų nuokrypius plaukė po tūkstantį per savai- 
tę, tai buvo pavojingas poslinkis, ir aš siekiau jį apriboti. Trečia, vis- 
kam dariausi itin smalsi - tai tas „alkis“, apie kurį kalbėjo Juna-939. 
Slapčia pasiklausydavau valgytojų sonių, klamų, valdnarių kalbų - 
bet ko, kad tik mokyčiausi. Taip pat troškau pamatyti, kur nuveža 
liftas. Neprasprūdo man iš akių ir tai, kad abi fabrikatės, dirbančios 
šalimais prie tos pačios kasos toje pačioje kavinėje, patiria šias ra- 
dikalias psichikos permainas. Galų gale augo mano susvetimėjimo 
jausmas. Tarp seserų aš vienintelė suvokiau mūsų egzistencijos tuš- 
tumą ir beprasmišką rutiną. Netgi pabusdavau per komvalandą, bet 
niekada nesiryžau eiti į slaptąjį kambarį, nė nedrįsdavau pajudėti 
iki pagelsvėjimo. Mane persekiojo Junos abejonės dėl Tėtušio Son- 
go. Oi, aš pavydėjau nekritiškoms, negalvojančioms seserims. 

Bet labiausiai tai bijojau. 


Kaip ilgai teko tverti tokią būseną? 


Kelis mėnesius. Konkrečiai iki ketvirto mėnesio paskutinės 
savaitės devintos nakties. Pabudau per komvalandą išgirdusi slo- 

pų dūžtančio stiklo garsą. Visos mano seserys snaudė, tokiu metu 
kupole buvo tik žiūrėtojas Ry. Slinko laikas. Galiausiai smalsumas 
įveikė baimę, ir aš atidariau bendrakambario duris. Kitoje kupolo 
pusėje buvo atviros mūsų žiūrėtojo kabineto durys. Ry gulėjo lemp- 
šviesėje, veidu į grindis, jo kėdė buvo apvirtusi. Perėjau per kavinę. 
Iš jo akių ir šnervių sunkėsi kraujas, o ant stalo gulėjo panaudotas 
sulamdytas „Muiliklis“. Žiūrėtojo oda buvo negyvos spalvos. 


Ry buvo negyvas? Perdozavo? 

Kad ir kokia buvo oficiali išvada, kabinete atsidavė „Muilik- 
lio soporifiksu. Tarnautoja paprastai suvartoja tris miligramus, o Ry, 
atrodo, sugėrė ketvirčio litro „Muiliklio“ maišelį, tad peršasi išvada, 
jog tai buvo savižudybė. Patekau į didžiai keblią padėtį. Jeigu so- 
niu iškviesiu mediką, gal išgelbėsiu savo žiūrėtojo gyvybę, bet kaip 
paaiškinti savo įsikišimą? Sveiki fabrikatai, kaip žinote, per komva- 
landą niekada nepabunda. Nors iškylančios fabrikatės gyvenimas 
atrodė nykus, perorientavimo perspektyva buvo dar nykesnė. 


Sakei, kad pavydėjai savo negalvojančioms, dvejonių nekamuojamoms 
seserims. 
Tai ne tas pats, kas norėti būti viena iš jų. Sugrįžau į savo gultą. 


Šis sprendimas vėliau tau nesukėlė kaltės jausmo? 

Nelabai - Ry pats apsisprendė. Bet turėjau nuojautą, kad tos 
nakties įvykiai dar nesibaigė. Ir kaipmat - atėjus pagelsvėjimui, 
mano seserys pasiliko gultuose. Ore stimulino nebuvo nė kvapo, ir 
darbe nepasirodė joks padėjėjas. Nugirdau naudojamo sonio garsą. 
Pagalvojau, kad gal žiūrėtojas Ry kaip nors atsigavo, išėjau iš ben- 
drakambario ir pažvelgiau į kupolą. 

Ten sėdėjo vyriškis juodu kostiumu. Jis buvo įsitūbinęs kavos 
ir žiūrėjo į mane, žiūrinčią į jį iš kitos kavinės pusės. Galiausiai jis 
prabilo: „Labas rytas, Sonme-451. Tikiuosi, šiandien jautiesi geriau 
negu žiūrėtojas Ry.“ 

Panašu į pribaudėją. 

Jis prisistatė esąs Čangas - šoferis. Aš atsiprašiau, kad nežinau 
to žodžio. Lankytojas maloniu balsu paaiškino, kad šoferis fordais 
vežioja dovus ir valdnarius, bet kartais dirba už žinianešį. Jis, po- 
nas Čangas, turįs man, Sonmei-451, žinią nuo savo žiūrėtojo. Žinia 
siūlė pasirinkti. Aš galiu išeiti iš kavinės dabar ir atsilyginti už savo 
investiciją išorėje, arba pasilikti, kur esu, laukti, kol tirti žiūrėtojo 
Ry mirties atkaks Vieningumas su savo DNR uosliais ir demaskuos 
mane kaip Sąjungos šnipę. 


Nekoks pasirinkimas. 

Nekoks. Neturėjau ko pakuotis ir su kuo atsisveikinti. Lifte 
ponas Čangas paspaudė plokštę. Durims užvėrus mano senąjį gy- 
venimą, mano vienintelį gyvenimą, negalėjau nė sivaizduoti, kas 
manęs laukia viršuje. 

Mano torsas pakirto ūmai nusilpusias kojas - mane prilaikė 
ponas Čangas ir pasakė, kad kiekvienas vidinis fabrikatas pirmą 
kartą patiria tokį svaigulį. Juna-939, ko gero, paleido iš rankų tą 
vaiką per tokį pat mechaninį iškilimą tame pačiame lifte. Kad su- 
tramdyčiau nemalonų jausmą, pagavau siminti vaizdus iš Junos 
sugedusio sonio: srautus voratinklių, dantytus bokštus, bevardžius 
stebuklus. Liftui sulėtinus greitį, mano torsas tarsi pakilo - nejau- 
ku. Ponas Čangas pranešė: „Žemės paviršius“, — ir durys atvėrė 
išorės vaizdą. 


Beveik pavydžiu tau. Malonėk papasakoti, ką gi pamatei. 

Čongmjo aikštė priešaušriu. Šalta! Niekada nebuvau patyrusi 
šalčio. Atrodė tokia didžiulė erdvė, bet aikštė negalėjo būti daugiau 
kaip penkių šimtų metrų skersmens. Aplink Mylimojo Pirmininko 
pėdas skubėjo vartotojai, zvimbė takų šlavikliai, keleivius birbino 
taksi, dūmijo vėžlinantys fordai, palei aštuonių juostų magistralę ri- 
kiavosi saulėstulpiai, po kojomis gaudė vamzdžiai, kaukė neoninės 

emblemos, - sirenos, varikliai, elektros schemos, naujo tensyvumo 
nauja šviesa naujais kampais. 


Turėjo priblokšti. 

Net kvapai buvo nauji po aromatizuoto kavinės oro plūsmo. 
Kimči, fordūmai, kanalizacija. Bėgantis vartotojas nekliudė manęs 
tik per centimetrą, sušuko: „Žėk, kur stovi, demokruota klone!“ - ir 
nurūko. Plaukus kedeno milžiniškos nematomos vėduoklės dvelks- 
mas, ir ponas Čangas paaiškino, kaip gatvės įsiurbia ryto vėją kelda- 
mos jo greitį. Jis nusivedė mane skersai taką prie veidrodinio fordo. 
Mašina gėrėjęsi trys jaunuoliai, mums priartėjus, išnyko, ir šnypš- 
telėdamos atsivėrė užpakalinės durys. Šoferis padėjo man įlipti ir 
uždarė duris. Aš susigūžiau. Erdvioje kabinoje kiurksojo barzdotas 
keleivis, įnikęs į savo sonį. Jis spinduliavo valdingumu. Ponas Čan- 
gas sisėdo priekyje, ir fordas įsiliejo į eismą. Mačiau, kaip Tėtušio 
Songo auksinės arkos nutolsta, pramaišiui su šimtu kitų korpų em- 
blemų, ir pro šalį ėmė čiuožti nauji miesto simboliai, dauguma ne- 
regėti. Fordui stabdant netekau siausvyros, ir barzdočius burbtelėjo, 
kad niekas neprieštaraus, jeigu aš atsisėsiu. Atsiprašiau, kad neži- 
nau čia tinkamo katekizmo, ir išpyškinau: „Mano antkaklis - Son- 
mė-451', - kaip buvau išmokyta orientacijoje. Keleivis tik pasitrynė 
raudusias akis ir paprašė pono Čango orų pranešimo. Nesimenu, ką 
šoferis sakė, tik kad didelės fordų spūstys, o barzdočius pasižiūrėjo 
į savo roleksą ir nusikeikė dėl gaišaties. 


Nepaklausei, kur tave veža? 

Kam klausti, jeigu atsakymas sukels dar dešimt klausimų? 
Nepamirškite, archyvare, kad aš niekada nebuvau mačiusi išorės ir 
nebuvau patyrusi pervežimo. Bet štai aš magistralinau Nea So Ko- 
pro antra didžiausia konurba. Buvau veikiau ne turistė iš kitos zo- 
nos, o keliautoja laiku iš ankstesnio šimtmečio. 

Prie Mėnulio bokšto fordas ištrūko iš po miesto skliauto, ir aš iš- 

vydau pirmąją aušrą virš Kangvon Do kalnų. Negaliu nupasakoti, ką 
jaučiau. Vienintelė tikra Imanentinio Pirmininko saulė, jos išsilydžiu- 
si šviesa, akmeniniai debesys, Jo dangaus kupolas. Dar labiau apstul- 
bau pamačiusi, kad barzdotasis keleivis snaudžia. Kodėl visa konurba 
nesustojo tarti padėkos tokio neatremiamo grožio akivaizdoje? 


Kas dar patraukė tavo akį? 

O, žalumos žalumas: dar po skliautu mūsų fordas sulėtino grei- 
tį prie rasoto sodo tarp kresnų namų. Plunksninė, lapota, samano- 
mis apvarvėjusi žaluma. Kavinėje vieninteliai žalumos pavyzdžiai 
buvo chlorofilo kvadratai ir valgytojų drabužiai, tad aš maniau, jog 
tai brangi, reta medžiaga. Todėl rasotas sodas ir jo vaivorykštės, si- 
driekiančios palei fordkelį, mane pribloškė. Rytuose šalia fordkelio 
rikiavosi miegnamiai, kiekvienas papuoštas korpokratijos vėliava, 
o galiausiai šalikelių nebeliko, ir mes kirtome plačią vingiuotą išma- 
tų rudumo atkarpą be fordų. Sukaupusi drąsą paklausiau pono Čan- 
go, kas tai galėtų būti. Keleivis atsakė: „Hano upė. Songsu tiltas.“ 

Tegalėjau paklausti, kas yra šie dalykai. 

„Vanduo, vandens magistralė. - Jo balsą duslino nuovargis ir nu- 
sivylimas. - Oi, Čangai, pažymėk. dar vieną tuščiai praleistą rytą.“ 
Mane glumino, kad vanduo kavinėje visai kitoks negu upės dumb- 
las. Ponas Čangas parodė prieky dunksančią žemą viršukalnę. „Tai- 
mosano kalnas, Sonme. Jūsų nauji namai.“ 


Tai tave nuvežė į versitetą tiesiai iš Tėtušio Songo? 

Taip, kad sumažintų eksperimento taršą. Kelias per mišką zig- 
zino aukštyn. Medžiai, jų mikroskopinė gimnastika ir triukšminga 
tyla, taip, ir jų žalumas, vis dar mane keri. Netrukus atvažiavome 
į versiteto plynaukštės teritoriją. Grupelėmis spietėsi kuboidiniai 
pastatai, siaurais takais, kuriuose vėjas blaškė šiukšles ir brinko ker- 
pės, pėdino jauni grynakraujai. Fordas pričiuožęs sustojo po lietaus 
nudrengtu, nuo saulės supleišėjusiu užlaidu. Ponas Čangas nusivedė 

mane į vestibiulį, barzdotą keleivį palikęs snausti forde. Taimosano 
kalno aukštumų oras kvepėjo gaiviai, bet vestibiulis buvo suskretęs 
ir neapšviestas. 

Sustojome dvigubų spiralinių laiptų apačioje. Ponas Čangas pa- 
aiškino, kad tai senoviškas liftas: „Versitetas mankština ne tik stu- 
dentų protus, bet ir kūnus.“ Tad aš pirmą kartą kovojau su žemės 
trauka - žingsnis po žingsnio, įsitvėrusi turėklo. Du studentai, 
leisdamiesi spirale žemyn, pasijuokė iš mano nerangumo. Vienas 
tarė: „Šitas gzempliorius į laisvę veršis dar negreit.“ Ponas Čangas 
perspėjo mane nežiūrėti per petį, o aš iš kvailumo atsigręžiau, ir 
svaigulys mane vertė iš kojų. Jeigu vedlys nebūtų pagavęs, būčiau 
pargriuvusi. 

Užtruko kelias minutes pakilti į šeštą, viršutinį, aukštą. Ten siau- 
ražiūris koridorius baigėsi kiek pravertomis durimis su lentele ant 
jų: BUM SUKAS KIMAS. Ponas Čangas pabeldė, bet niekas neat- 
siliepė. 

„Palaukite čia pono Kimo, - liepė man šoferis. - Klausykite jo 
kaip žiūrėtojo.“ Aš įėjau ir atsigręžusi norėjau paklausti pono Čan- 
go, kokį darbą turėčiau dirbti, bet šoferio nebebuvo. Pirmą kartą 
„gyvenime aš buvau visai viena. 


Kaip tau atrodė tavo naujas būstas? 

Nešvarus. Matot, mūsų kavinė visada būdavo švarutėlė - ka- 
tekizmai ragina laikytis švaros. O Bum Suko Kimo laboratorija buvo 
ilga galerija, pridvisusi grynakraujo vyro kvapo. Šiukšliadėžės buvo 
sklidinos, prie durų kabojo arbaleto taikinys, palei sienas stovėjo 
laboratoriniai suolai, apkrauti stalai, pasenę soniai ir įlinkusios kny- 
gų lentynos. Virš vienintelio stalo, kuris atrodė naudojamas, kabojo 
įrėmintas besišypsančio vaiko kodakas ir negyvas kruvinas sniegi- 
nis leopardas. Pro apskretusį langą matėsi apleistas kiemas, jame 
ant cokolio stovėjo išmarginta figūra. Pamaniau, kad gal tai mano 
naujas logomanas, bet jis niekada nė nekrustelėjo. 

Ankštame prieškambaryje radau gultą, higienintuvą ir kažkokį 
nešiojamąjį garinį valytuvą. Kada man reikės jį panaudoti? Kokie 
katekizmai reguliuoja mano gyvenimą šioje vietoje? Tingiai sukda- 
ma aštuonetus zvimbė musė. Aš taip nieko nenutuokiau apie išorę, 
kad net pamaniau, jog musė gali būti padėjėjas, ir prisistačiau jai. 


Anksčiau vabzdžių nematydavai? 

Tik tarakonus primaišytais genais ir negyvus: Tėtušio Songo 
oro konius įsrautina insekticidą, tad jeigu kokie nors patenka per 
liftą, tuoj pat žūsta. Musė vis atsitrenkdavo į langą. Tada aš nežino- 
jau, kad langai atsidaro, apskritai nežinojau, kas yra langas. 

Paskui išgirdau dainuojant ne į toną - popdainą apie Pnompenio 
merginas. Po kelių akimirkų paspyręs duris įėjo studentas pliažiniais 
šortais, sandalais ir šilku, prispaustu krepšių diržais. Pamatęs mane 
jis suaimanavo: „Dėl Šventosios Korporacijos, ką tu čia darai?“ 

Aš parodžiau savo antkaklį. „Sonmė-451, pone. Tėtušio Songo 
tarnautoja iš...“ 

„Tylėk, tylėk, aš žinau, kas tu esi! - Jaunuolio buvo varliškos lūpos 
ir liūdnos akys, anuomet madingos. - Bet tu čia turėjai pasirodyti 
ne anksčiau kaip penktdieną! Jeigu tie registratūros kiaušiagalviai 
mano, kad aš praleisiu penkių žvaigždučių konferenciją Taivane 
vien dėl to, kad jie nepažįsta kalendoriaus, tai tegul eina čiulpt vikš- 
rų ebolos duobėj. Aš čia atėjau tik pasiimt darbasonio ir diskų. Negi 
turiu šokinėti aplink eksperimentinę klonę, neišlindusią iš unifor- 
mos, kai galėčiau juodai nuodėmiauti Taibėjuje.“ 

Musė vėl atsitrenkė į langą; studentas čiupo brošiūrą ir praėjo pro 
mane. Nuo pliaukštelėjimo net pašokau. Jis juokdamasis pergalin- 

niekas neapšaus! Gerai. Nieko neliesk, niekur neik. „Muilas“ šaltadė- 
žėj - ačiū Pirmininkui, tavo pašarą atvežė iš anksto. Grįšiu šeštdieną 
vakare. Jeigu dabar neišvažiuosiu į oro uostą, pavėluosiu į skrydį. - Jis 
išėjo, paskui vėl pasirodė tarpdury. - Tu moki kalbėt, ar ne?“ 

Aš linktelėjau. 
„Ačiū Pirmininkui! Faktas - kiekvienam idiotizmui atsiras de- 
šimt registratūros klonkrušių, tai darančių šią akimirką.“ 


Ką gi... tu turėjai daryti per tas tris dienas? 

rėjau supratimo. Tai nebuvo itin sunku - tarnautojai genominti var- 
ginančioms devyniolikos valandų darbo dienoms. Laisvas valandas 
leidau galvodama, ar ponia Ry yra sielvartaujanti, ar džiūgaujanti 
našlė. Ar į Čongmjo aikštės žiūrėtojo postą bus pakeltas padėjėjas 
Anas, ar padėjėjas Čo. Kavinė jau atrodė nepasiekiamai tolima. Gir- 
dėjau iš kiemo sklindančius garsų dilgsnius - iš cokolį apspitusių 
krūmų. Šitaip pirmą kartą susidūriau su paukščiais. Praskrido ae- 
ras, ir srautu aukštyn pasipylė šimtai kregždžių. Kam jos giedojo? 
Savo logomanui? Mylimajam Pirmininkui? 

Dangus komvalandavo ir kambarys aptemo pirmą mano naktį 
paviršiuje. Jaučiausi vieniša, bet šiaip bloga nebuvo. Langai kitapus 
kiemo pagelsvėjo, atskleisdami laboratorijas, panašiais į Bum Suko, 
priglaudusias jaunus grynakraujus; tvarkingesnius kabinetus, už- 
imtus profesorių; koridorius - su žmonėmis ir tuščius. Nemačiau 
nė vieno fabrikato. 

Vidnaktį pasijutau įtoksinta ir išgėriau maišelį „Muilo , atsiguliau 
ant gulto ir panorau, kad čia būtų Juna, kad ji paaiškintų gausybę 
praėjusios dienos slapčių. 


Ar antroji diena išorėje pateikė kokių nors atsakymų? 

Šiek tiek, bet ir naujų netikėtumų. Pirmasis man pabudus sto- 
vėjo kitoje prieškambario pusėje. Vyras kaip stulpas, daugiau nei 
trijų metrų ūgio, vilkintis oranžiniu užtrauktukiniu, tyrinėjo knygų 
lentynas. Jo veidas, kaklas ir rankos buvo raudonai nuplikyti, juo- 
dai nudeginti, su blyškiomis dėmėmis, bet neatrodė, kad jis kentėtų 
skausmą. Antkaklis patvirtino, kad jis fabrikatas, bet aš negalėjau 

atspėti jo kamientipio: lūpos genomintos išvirtusios, ausys apsau- 
gotos ragvožtuvais, o balsas žemesnis negu visi anksčiau ir vėliau 
mano girdėti. „Stimulino nėra. Pabundi, kada pabundi. Ypač jei 
tavo magistrantas toks tinginys kaip Bum Sukas Kimas. Dovai ma- 
gistrantai patys blogiausi. Jiems šluosto užpakalius. Nuo vaikų dar- 
želio iki eutanaziumo. - Milžiniška dvinykšte ranka jis parodė mė- 
lyną užtrauktukinį, pusės jo paties dydžio. - Čia tau, sesute.“ Vietoj 
Tėtušio Songo uniformos apsivilkusi naująjį rūbą, paklausiau, ar jį 
atsiuntė žiūrėtojas. „Čia nėra žiūrėtojų, — tarė apdegęs milžinas. - 
Tavo ir mano magistrantai - draugai. Vakar paskambino Bum Su- 
kas. Nusiskundė, kad tave taip anksti pristatė. Norėjau aplankyti 
tave prieš komvalandą. Bet genomų chirurgijos magistrantai dirba 
iki vėlumos. Tai ne šitie dykūnai psichogenomikoje. Aš vadinuosi 
Vingas-027. Nagi, pasižiūrėkim, kodėl tu čia atsidūrei.“ 

Vingas-027 atsisėdo ant Bum Suko stalo ir įjungė sonį, nepaisy- 
damas mano priekaištų, kad mano magistrantas uždraudė prie jo 
liestis. Vingas spragtelėjo ekranlentę, ir pasirodė Juna-939. „Mels- 
kimės Imanentiniam Pirmininkui... kad tos klaidos Bum Sukas ne- 
bepadarytų...“ 

Paklausiau Vingo, ar jis moka skaityti. 

Vingas atsakė, kad jeigu sitiktinai surinktas grynakraujis moka 
skaityti, tai gerai suprojektuotas fabrikatas turėtų išmokti lengvai. 
Netrukus pasirodė kažkokia Sonmė - jai kaklą juosė mano antkak- 
lis: 451. „Štai, - tarė Vingas ir lėtai perskaitė: Bum Sukas Kimas. 
„Fabrikatės tarnautojos cerebralinis išplėtimas bendrakambaryje. 
Galimybių tyrimas naudojantis Sonme-451.“ Kodėl besmegenis 
dovas magistrantas taip plačiai užsimojo?“ 


Kokio tipo fabrikatas buvo Vingas-027? Milicinkas? 

Ne, katastrofinkas. Jis gyrėsi galįs darbuotis tokiose užteršto- 
se arba radioaktyviose blogžemėse, kuriose grynakraujai žūsta kaip 
bakterijos chlorkalkėse; sakė, kad jo smegenyse yra tik nežymių ge- 

nominių patobulinimų ir kad bazinė katastrofinkų orientacija su- 
teikia išsamesnį išsilavinimą negu dauguma grynakraujų versitetų. 
Galiausiai apnuogino savo kraupiai apdegusį dilbį. „Parodykit man 
grynakraujį, kuris tai ištvertų! Mano magistranto disertacija - apie 
audinių atsparumą ugniai.“ 

Vingo-027 paaiškinimas apie blogžemes mane pašiurpino, bet ka- 
tastrofinkas mėgavosi jų artėjimu. Diena, kai visas Nea So Kopras bus 
blogžemė, sakė jis man, bus diena, kai fabrikatai taps naujaisiais gry- 
nakraujais. Tai atrodė nuokrypis, be to, jeigu tos blogžemės pasaulyje 
taip išplitusios, paklausiau aš, tai kodėl jų nemačiau važiuodama for- 
du? Vingas-027 paklausė manęs, kokio dydžio aš sivaizduoju pasaulį. 
Atsakiau gerai nežinanti, bet mane juk vežė nuo Čongmjo aikštės iki 
pat šito kalno, tai tikrai turėjau pamatyti didžiąją dalį. 

Milžinas liepė man sekti paskui jį, bet aš nesiryžau: Bum Sukas 
buvo liepęs neišeiti iš kambario. Vingas-027 perspėjo mane: „Son- 
me-451, tu turi susikurti savo pačios katekizmus“, - ir, persimetęs 
mane per petį, nusinešė siauražiūriu koridoriumi, apsuko staigų 
kampą, pakilo dulkinais spiraliniais laiptais ir kumščiu atvėrė ap- 
rūdijusias duris. Apakino ryto saulė, čaižė gaivus vėjas ir man veidą 
gėlė oro smiltys. Katastrofinkas pastatė mane ant kojų. 

Ant Psichogenomikos fakulteto stogo aš sugriebiau turėklą ir aik- 
telėjau: šešiais lygiais žemiau buvo kaktusų sodas, spygliuose paukš- 
čiai medžiojo vabzdžius, toliau leidosi kalno šlaitas, plytėjo puspil- 
nis fordų parkas, toliau — sporto takas, apsuptas pulko studentų, 
žemiau —- vartotojų aikštė, už jos - miškas, nusileidžiantis iki išdry- 
kusios anglinės ir neoninės konurbos, daugiaaukščių, miegnamių, 
Hano upės ir galiausiai - kalnų linijos po aerų raižomu saulėtekiu. 
„Platus vaizdas, - pamenu Vingo švelnų, nudegintą balsą. - Bet viso 
pasaulio mastu, Sonme-451, viskas, ką tu matai, tėra akmens nuo- 
laužėlė.“ 

Mano protas bandė aprėpti tokią didybę ir neaprėpė - kaip man 
suprasti tokį beribį pasaulį? 

Vingas atsakė: man reikia nuovokos - iškilimas ją suteiks. Man 
reikia laiko - Bum Suko Kimo dykinėjimas duos man laiko. Tačiau 
reikia ir Žinių. 

Aš paklausiau, kaip gauti Žinių. 

„Turi išmokti skaityti, sesute, - tarė Vingas-027. 


Tai pirmasis tave lavino Vingas-027, o ne Hai Džu arba valdnarys Mefis? 

Ne visai taip. Mudviejų antras susitikimas buvo ir paskutinis. 
Katastrofinkas sugrįžo į Bum Suko laboratoriją likus valandai iki 
komvalandos ir atnešė man „nebepamestą“ sonį, prikrautą visų auto- 
didaktinių modulių, naudojamų mokytis korpokratijos aukštasluoks- 
niams. Parodė man, kaip jis veikia, ir prigrasino, kad grynakraujai 
niekada manęs nepamatytų kaupiančios žinias, nes toks vaizdas juos 
gąsdina, o išsigandęs grynakraujis gali padaryti bet ką. 

Šeštdieną Bum Sukui grįžus iš Taivano, buvau įvaldžiusi sonį ir 
pabaigusi virtualią pradinę mokyklą. Atėjus šeštam mėnesiui, bai- 
giau dovų vidurinę mokyklą. Jūsų žvilgsnis skeptiškas, archyvare, 
bet siminkit, ką aš sakiau apie iškylančiųjų informacijos alkį. Mes 
esame tik tai, ką žinome, ir aš baisiai norėjau būti daugiau žinanti. 


Nenorėjau žvelgti skeptiškai, Sonme. Tavo protas, kalba, tavo... savastis 
rodo atsidavimą mokymuisi. Mane glumina, kad Bum Sukas Kimas davė 
tau tiek daug laiko mokytis. Dovo palikuonis juk negalėjo būti slaptas 
abolicionistas? O kur jo disertacijos eksperimentai su tavim? 

Bum Sukui Kimui rūpėjo ne disertacija, o gėrimas, lošimas 
ir jo arbaletas. Jo tėvas buvo dovas Kvangdžu genomikoje, siekian- 
tis tapti Čiučchė valdnariu, kol jo sūnus nepasidarė tokio įtakingo 
priešo. Su tokiu aukštasluoksniu tėvu studijos tėra formalumas. 


Bet kaip Bum Sukas tikėjosi baigti mokslus? 


Sumokėdamas akademiniam agentui, kad sukompiliuotų jam 
disertaciją iš paties agento šaltinių. Įprastinė praktika. Iškilimo neu- 

rochemikalai jam buvo iš anksto suformuoti - su rezultatais ir išva- 
domis. Pats Bum Sukas nebūtų sugebėjęs nustatyti nė dantų pastos 
biomolekulinių ypatybių. Per devynis mėnesius mano eksperimen- 
tinės pareigos niekada nebuvo didesnės kaip valyti jo laboratori- 
ją ir paruošti jam arbatos. Suprantat, nauji duomenys būtų galėję 
užgožti tuos, kuriuos jis nusipirko, ir demaskuoti jį kaip apgaviką. 
Tad mano magistrantas ilgam išeidavo, ir aš galėdavau mokytis ne- 
rizikuodama. 


O Bum Suko Kimo kuratorius nežinojo apie tokį įžūlų plagijavimą? 
Profesoriai, vertinantys savo darbo vietą, nevelka į dienos 
šviesą būsimųjų Čiučchė valdnarių sūnų. 


Ar Bum Sukas net nesikalbėdavo su tavim... kaip nors nebendraudavo? 

Jis kreipdavosi į mane, kaip grynakraujai kalba su kate. Links- 
minosi užduodamas klausimus, kuriuos manė esant nesuvokiamus. 
„Ei, 451, kaip tau rodos, ar man nužydrinti dantis, o gal safyras 
tik laikina sezoninė mada*“ Jis nelaukė įtikinamų atsakymų, ir aš 
jam neatvėriau akių. Mano atsakymai būdavo tokie vienodi, kad jis 
mane praminė „Nežinau, pone. 


Ir devynis mėnesius niekas nepastebėjo tavo šaunančio aukštyn jautrumo? 

Aš taip maniau. Pas Bum Suką Kimą nuolat lankydavosi tik 
Min Sikas ir Fangas. Fango tikroji pavardė man girdint niekada ne- 
buvo minima. Jie girdavosi savo naujais suzukiais, lošdavo pokerį ir 
nekreipdavo dėmesio į fabrikatus, išskyrus Hvamdongilio „paguo- 
dos namuose“. Bum Suko kaimynas Gil Su Nunas, žemasluoksnių 
magistrantas, gyvenantis iš stipendijos, kartkarčiais padaužydavo 
į sieną skųsdamasis dėl keliamo triukšmo, bet šie trys dovai jam 
padaužydavo dar garsiau. Mačiau jį tik kartą ar du. 

Kas yra „pokeris“? 

Kortų lošimas, kuriame gabesni melagiai paima pinigus iš 
mažiau gabių melagių. Per tuos lošimus Fangas laimėjo tūkstančius 
kreditų iš Bum: Suko ir Min Siko sielų. Kai kada šie trys studentai 
mėgaudavosi narkotikais, dažnai „Muilu“. Tais atvejais Bum Sukas 
liepdavo man išeiti: esą jį įtoksinti klonai erzina. Nueidavau ant fa- 
kulteto stogo, atsisėsdavau vandens rezervuaro paunksmėje ir žiū- 
rėdavau, kaip čiurliai gaudo uodus, o sutemus žinodavau, kad visi 
trys jau bus išėję. Mat Bum Sukas niekada nesivargindavo rakinti 
savo laboratorijos. 


O kodėl nebesusitikdavai su Vingu-027? 

Vieną drėgną popietę, trys savaitės po mano atvykimo į Tai- 
mosaną, beldimas į duris atitraukė Bum Suką nuo veidinimo kata- 
logo. Kaip sakiau, nelaukti svečiai buvo retas dalykas. Bum Sukas 
tarė: „Prašom!“ - ir paslėpė katalogą po „Praktine genomika“. Mano 
magistrantas, kitaip nei aš, retai dirstelėdavo į savo tekstus. 

Duris bato nosimi atidarė liesas studentas. „Bum Bumai, - krei- 
pėsi jis į mano magistrantą. Bum Sukas staiga atsistojo, atsisėdo ir 
suglebo. „Sveikas, Hai Džu, - jis nutaisė atsainią miną, - kas yra? 

Svečias teigė tik užsukęs pasilabinti eidamas pro šalį, bet priėmė 
pasiūlymą atsisėsti. Sužinojau, kad Hai Džu Imas - buvęs Bum Suko 
klasės draugas, bet vienu metu jį verbavo Taimosano Vieningumo fa- 
kultetas. Bum Sukas man liepė paruošti arbatos, ir jiedu šnekėjosi apie 
nesvarbius dalykus. Kai patiekiau jiems atsigerti, Hai Džu Imas prasi- 
tarė: „Tu gal jau Žinai apie savo draugo Min Siko baisią nesėkmę?“ 

Bum Sukas, žinoma, išsigynė, kad Min Sikas jo draugas, paskui 
paklausė, kokia ta nesėkmė. „Jo egzempliorius Vingas-027 suskru- 
do kaip kumpis keptuvėje.“ Min Sikas ant akmens šarmo buteliuko 
etiketės minusą palaikė pliusu. Mano magistrantas nusišiepė, suki- 


keno, suprunkštė „Isterija!“ ir nusikvatojo. Tada Hai Džu pasielgė 

Kodėl tai nejprasta? 

Grynakraujai dažnai mus mato, bet retai į mus žiūri. Daug 
vėliau Hai Džu prisipažino, kad jam buvo smalsu, kaip aš reaguosiu. 
Bum Sukas nieko nepastebėjo - samprotavo apie Min Siko tyrimus 
remiančio korpo galimas kompensacijos pretenzijas. Jo paties sa- 
varankiškame tyrime, džiugiai gyrėsi Bum Sukas, niekam nerūpės, 
jeigu kelyje į mokslo šviesą „iškris“ vienas ar du eksperimentiniai 
fabrikatai. 


Ar tu jautei... na, ką tu jautei? Pyktį? Sielvartą? 

Įniršį. Pasitraukiau į prieškambarį, nes Hai Džu Imo laikysena 
kažkaip skatino mane būti atsargią, bet niekada anksčiau nebuvau 
tokia įniršusi. Kad ir kaip žiūrėsi, Juna-939 buvo verta dvidešimties 
Bum Sukų, o Vingas-027 - dvidešimties Min Sikų. Dėl dovo ap- 
laidumo mano vienintelis daugas Taimosano kalne buvo negyvas, 
o Bum Sukui šis nužudymas atrodė kaip humoras. Bet įniršis grū- 
dina valią. Ta diena buvo pirmas žingsnis į mano Deklaracijas, į šią 
kalėjimo celę ir už kelių valandų į šviesnamį. 


Kas tau sitiko per vasaros pertrauką? 

Bum Sukas turėjo atiduoti mane į saugojimo bendrakambarį, 
bet buvo taip užsimetęs važiuoti medžioti briedžių fabrikatų Hokai- 
de, Rytų Korėjoje, kad užmiršo tai padaryti, o gal manė, kad už jį tai 
padarys žemasluoksnis tranas. 

Taigi, vieną vasaros rytą pabudau visai apleistame pastate. Nesi- 
girdėjo nei aidų iš šurmuliuojančių koridorių, nei laiko varpelio, nei 
pranešimų, net oro koniai buvo išjungti. Nuo stogo matėsi, kad ko- 
nurba dūmija ir bruzda, o zujantys aerai danguje palieka garų dryžius, 
bet versitete studentų nebuvo. Fordų parkai plytėjo pustuščiai. Saulės 
į sonio kalendorių pamačiau, kad šiandien prasideda pertrauka. Už- 
šoviau laboratorijos duris ir pasislėpiau prieškambaryje. 

Tai tu penkias savaites nekėlei kojos iš Bum Suko laboratorijos? Nė karto? 

Nė karto. Suprantat, bijojau atsiskirti nuo savo sonio. Kas de- 
vintą naktį laboratorijos duris tikrino saugumo sargybinis. Kartais 
išgirsdavau Gil Su Nuną gretimoje laboratorijoje. O daugiau nieko. 
Užuolaidą laikiau nuleistą, o naktį išjungdavau soliarus. Turėjau pa- 
kankamai „Muilo“ visam tam laikui. 


Bet tai penkiasdešimt dienų iš eilės vienutėje! 

Penkiasdešimt nuostabių dienų, archyvare. Mano sąmonė iš- 
vaikščiojo mūsų kultūrą skersai išilgai. Prarijau dvylika pamatinių 
knygų: Čong Ilo „Septynis dialektus“, Vyriausiojo Pirmininko „Nea 
So Kopro įkūrimą“, admirolo Jengo „Susidūrimų istoriją“ - jūs žinot 
tą sąrašą. Necenzūruotų „Komentarų“ rodyklės nuvedė prie mąsty- 
tojų, rašiusių iki Susidūrimų. Žinoma, biblioteka daug ko neleido 
atsisiųsti, bet man pavyko gauti du optimistus, verstus iš vėlyvosios 
anglų kalbos, - Orwellą ir Huxley, taip pat Washingtono „Satyras 
apie demokratiją“. 


O Bum Sukui sugrįžus antrame semestre tu formaliai tebebuvai jo diser- 
tacijos egzempliorius? 

Taip. Atėjo mano pirmas ruduo. Slapčia rinkau liepsnaspal- 
vius lapus, atpūstus ant fakulteto stogo. Paskui ir ruduo paseno, ir 
mano lapų spalvos nublanko. Naktys pasidarė ledinės, pašaldavo 
net ir dienos valandomis. Dažną popietę Bum Sukas snūduriuoda- 
vo ant apšildomo ondulio ir žiūrėdavo trimatį. Vasarą per abejoti- 
nas investicijas jis prarado daug dolerių, o kadangi jo tėvas nesutiko 
mokėti skolų, mano magistrantui užeidavo pykčio priepuoliai. Nuo 
jo nirtulio galėjau apsiginti tik vaidindama tuščiagalvę. 


Ar snigo? 


A, taip, snigo. Pernai pirmasis sniegas iškrito labai vėlai, tik 
dvyliktą mėnesį. Aš pajutau jį prieš pabusdama prietemoje. Aplink 

Naujųjų metų fėjas, kuriomis buvo išpuošti kiemo langai, susida- 
rė snaigių nimbai - magiška, archyvare, magiška. Kiemo atvašynas 
apleistos statulos papėdėje sviro nuo sniego svorio, ir pati statula 
įgavo komiškos didybės. Iš ankstesnės kalėjimo celės man matyda- 
vosi snygis, ir čia aš jo pasigendu. Blausioje šviesoje sniegas darosi 
alyvinis - tiesiog gryna paguoda. 


Kartais tu kalbi kaip estetė, Sonme. 
Galbūt tie, iš kurių grožis atimtas, suvokia jį itin instinktyviai. 


Tai maždaug tuo metu šioje istorijoje pasirodo daktaras Mefis? 

Taip, Seksteto išvakarėse. Tą naktį irgi snigo. Apie dvidešim- 
tą valandą vidun įgriuvo Bum Sukas, Min Sikas ir Fangas, išraudę 
nuo įtoksinimo, su apledėjusiais naikais. Buvau prieškambaryje ir 
vos spėjau paslėpti savo sonį - simenu, skaičiau Platono „Valstybę“. 
Bum Sukas buvo su studentiška kepure, o Min Sikas apglėbęs mė- 
tinio aromato orchidėjų pintinę, dydžio sulig savim. Jis sviedė jas 
man tardamas: „Žiedlapiai Spugei, Spogei, Sonmei - kažin koks tas 
vardas...“ 

Fangas išnaršė bufetą, kur Bum Sukas laikydavo sodžu, ir per petį 
sviedė tris butelius, skųsdamasis, kad šitos markės - šuns myžalas. 
Min Sikas du pagavo, bet trečias sudužo ant grindų, sukeldamas 
naujus kvatojimo priepuolius. „Išvalyk, pelene! - Bum Sukas man 
suplojo delnais, paskui nuramino Fangą sakydamas atidarysiąs ge- 
riausią butelį, nes Seksteto pertrauka būna tik kartą per metus. 

Kol sušlaviau visas šukes, Min Sikas trimatyje surado smūginio 
porno disnėjų. Jie žiūrėjo jį su ekspertų pasimėgavimu, riejosi dėl jo 
privalumų bei realistiškumo ir gėrė puikųjį sodžu. Tą vakarą girtu- 
mas juos, ypač Fangą, stūmė siautėti. Pasitraukiau į prieškambarį, ir 
ten išgirdau, kaip prie laboratorijos durų Gil Su Nunas prašo ūžau- 
tojus elgtis tyliau. Suklusau. Min Sikas pasišaipė iš Gil Su akinių — 
esą, negi jo šeima negali rasti dolerių ištaisyti trumparegiškumui. 

Bum Sukas pasakė, kad Gil Su tesmauko savo pimpalą, jeigu nori 
tylos ir ramybės, kai civilizuotas pasaulis švenčia Sekstetą. Liovęsis 
juoktis, Fangas pagrasino paprašysiąs tėvo, kad ant Nunų klano už- 
leistų mokesčių inspekciją. Gil Su Nunas putojo prie durų, kol tie 
trys dovai nuvarė jį apmėtydami slyvomis ir toliau tyčiodamiesi. 


Atrodo, kad Fangas buvo vadeiva. 

Taip, tikrai. Jis atkapstydavo kitų asmenines silpnybes. Be 
abejo, dabar labai sėkmingai užsiima teisininko praktika vienoje iš 
dvylikos sostinių. Tą vakarą jis užsimojo erzinti Bum Suką - pamo- 
javo sodžu buteliu į negyvo snieginio leopardo kodaką ir paklausė, 
kiek būna apkvaišintas turistams nugenomintas grobis. Bum Suko 
išdidumas užsiliepsnojo. Jis atkirto medžiojantis tik tuos Žvėris, 
kurių užgenomintas nartumas. Jiedu su broliu kelias valandas per- 
sekioję snieginį leopardą Katmandu slėnyje, kol užspeistas žvėris 
šoko broliui į gerklę. Bum Sukas galėjęs šauti tik vieną kartą. Strėlė 
įsmigusi žvėriui į akį šuolio akimirką. Tai išgirdę, Fangas ir Min 
Sikas akimirką pavaidino esą apstulbę, o paskui pratrūko žvengti. 
Min Sikas trepsėdamas į grindis tarė: „Koks tu pagyrų šikpuodis, 
Kimai!“ Fangas įsispitrėjo į kodaką ir tarstelėjo, kad jis prastai fo- 
šopintas. | 

Bum Sukas ant sintetinio meliono nupaišė veidą, ant kaktos iškil- 
mingai užrašė „Fangas“ ir pastatė vaisių prie durų ant krūvos žur- 
nalų. Nuo stalo pasiėmė arbaletą, nuėjo prie lango kitame gale ir 
nusitaikė. 

Fangas pasipiktino: „Ne ne ne ne ne ne ne!" - ir paprieštaravo, 
kad melionas neperrėš šauliui gerklės, jeigu jis nepataikys. Jis nesąs 
spaudžiamas parodyti taiklumą. Tada Fangas pamojo man atsistoti 
prie durų. 

Aš supratau jo ketinimą, bet Fangas pertraukė mano prašymą 
įspėdamas, kad jeigu aš jam nepaklusiu, jis paskirsiąs Min Siką 
mano „Muilo“ saugotoju. Min Siko šypsnis išblėso. Fangas sulei- 

do nagus man į alkūnę, nuvedė mane, uždėjo studento kepurę ant 
galvos ir pastatė melioną ant kepurės. „Tai va, Bum Sukai, - kiršino 
jis, - ar ir dabar sakai, kad esi labai kietas šaulys?“ 

Bum Suko santykiai su Fangu buvo grindžiami konkuravimu 
ir panieka. Jis pakėlė arbaletą. Maldavau savo magistranto liautis. 
Bum Sukas liepė man nė nekrustelėti. 

Sužvilgėjo plieninis strėlės antgalis. Mirti per šitų berniokų iš- 
daigas būtų bergždžia ir kvaila, bet fabrikatai negali pasirinkti net 
mirties aplinkybių. Zvimbtelėjo templė, strėlė sušvilpė ir įsikirto 
į meliono minkštimą. Vaisius nusirito nuo kepurės. Min Sikas drau- 
giškai paplojo tikėdamasis nuleisti įtampą. Mane apėmė palengvė- 
jimas. 

Tačiau Fangas purkštelėjo. „Pataikyti į didžiulį melioną vargu ar 
reikia lazerinio nukreipimo. Be to, žiūrėk, - jis iškėlė meliono liku- 
čius, — tu jį tik vos kliudei. Aišku, kad tavo lygio medžiotojui man- 
gas - vertesnis taikinys.“ 

Bum Sukas pasiūlė arbaletą Fangui, ragindamas jį palenktyniauti 
meistryste - pataikyti į mangą iš penkiolikos žingsnių. 

„Tinka.“ Fangas paėmė arbaletą. Aš desperatiškai protestavau, bet 
Bum Sukas liepė man užsičiaupti. Jis ant mango nupiešė akį. Fangas 
atmatavo žingsnius ir užtaisė arbaletą. Min Sikas perspėjo draugus, 
kad mirus eksperimentiniam egzemplioriui bus velniškai daug po- 
pierizmo. Jie jo nepaisė. Fangas ilgai taikėsi. Jo ranka truputį vir- 
pėjo. Staiga mangas susprogo ir ištiško į sienas. Mano abejonė, ar 
kankynė pasibaigė, turėjo gerą pagrindą. Fangas papūtė į arbaletą. 
„Melionas iš trisdešimties žingsnių, mangas iš šešiolikos. Padėsiu 
tau... slyvą — iš dešimties.“ Jis pabrėžė, kad slyva vis tiek didesnė 
už snieginio leopardo akį, bet pridūrė, kad jeigu Bum Sukas norįs 
pripažinti, jog jis tikrai, kaip sakė Min Sikas, pagyrų šikpuodis, ir 
atmesti iššūkį, jiedu tikrai nuspręsią, kad šitas apgailėtinas epizo- 
das išsemtas - net dešimčiai minučių. Bum Sukas kuo rimčiau- 
siai įtaisė slyvą man ant galvos ir liepė stovėti labai labai ramiai. 


Debesų atlasas 


Atskaičiavo dešimt žingsnių, užtaisė ir nusitaikė. Pamaniau, kad 
turiu 50 procentų šansų už penkiolikos sekundžių būti negyva. 
Vėl pasibeldė į duris Gil Su. Eik šalin, mintyse tariau jam. Dabar 
negalima trukdyti... 

Bum Sukui atitraukiant templę trūkčiojo skruostas. Beldimas 
į duris stiprėjo - už kelių centimetrų nuo mano galvos. Fangas pa- 
leido nešvankybių apie Gil Su genitalijas ir jo motiną. Suėmę arba- 
letą pabalo Bum Suko krumpliai. 

Mano galva trūktelėjo į šoną it perlieta botagu, ir ausį pervėrė 
skausmas. Suvokiau, kad už manęs atsilapoja durys, kad mano kan- 
kintojų veidus sukausto pasmerktumo išraiška. Galiausiai tarpdury 
pastebėjau solidesnio amžiaus vyriškį - snieguota barzda, pridususį 
ir grėsmingai įpykusį. 


Valdnarys Mefis? | 

Taip, bet išklokim viską: Vieningumo profesorius, Merikos 
jūros pabėgėlių klausimo sprendėjas, apdovanotas Nea So Kopro 
nuopelnų medaliu, monografijų apie Du Fu ir Li Bo autorius, Čiu- 
čchė valdnarys Aloi Mefis. Bet tuo metu aš į jį nelabai kreipiau dė- 
mesio. Sprandu ir nugara varvėjo skystis. Prilietus ausį, skausmas 
žvilga, ryškiai raudoni. 

Bum Sukas pratarė virpančiu balsu: „Valdnary, mes...“ Fangas ir 
Min Sikas neatėjo į pagalbą. Valdnarys man prie ausies prispaudė 
švarią šilkinę nosinę ir liepė taip laikyti. Iš vidinės kišenės išsiėmė 
rankinį sonį ir į jį tarė: „Pone Čangai? Reikia pirmosios pagalbos. 
Prašau paskubėti.“ Tada atpažinau mieguistą keleivį, prieš aštuo- 
nis mėnesius atlydėjusį mane iš ČCongmjo aikštės. 

Paskui mano gelbėtojas atsigręžė į magistrantus - jie nedrįso pa- 
žiūrėti jam į akis. „Taigi, ponai, Gyvatės metus pradėjome nelem- 
tai. Min Siką ir Fangą drausmės valdyba informuosianti apie dide- 
lius debetus, pažadėjo jis ir paleido juos. Abu nusilenkė ir išskubėjo. 

Min Sikas paliko ant ondulio garuojantį siaustą, bet nesugrįžo. Bum 
Sukas atrodė nepaguodžiamas. Valdnarys Mefis kelias sekundes ty- 
liai pakankino magistrantą, o paskui paklausė: „Gal jūs ir į mane 
ketinat šauti tuo daiktu?“ 

Bum Sukas Kimas numetė arbaletą, lyg baisiai įkaitusį. Valdnarys 
apsidairė po sujauktą laboratoriją, pauostė sodžu butelio kakliuką. 
Jo žvilgsnis užkliuvo už aštuoniakojiško šėlsmo trimatyje. Bum Su- 
kas sugrabaliojo pultelį, paleido jį iš rankos, vėl paėmė, paspaudė 
stop, nutaikė, kur reikia, paspaudė stop. Galų gale valdnarys Mefis 
prabilo. Jis esąs pasiruošęs išklausyti Bum Suko paaiškinimą, kodėl 
šis treniruojasi šaudyti arbaletu naudodamasis fakulteto eksperi- 
mentine fabrikate. 


Man taip pat smalsu išgirsti. 

Bum Sukas išbandė viską — Seksteto išvakarėse jis nepatei- 
sinamai pasigėręs, deramai neįvertinęs ir ignoravęs streso simpto- 
mus, neprotingai rinkęsis draugus, pernelyg uoliai drausminęs savo 
egzempliorių, dėl visko buvęs kaltas Fangas. Tada jis ir pats suprato, 
kad verčiau užsičiauptų ir lauktų kirčio. 

Atėjo ponas Čangas su medikubu, papurškė man ausį, patepė ko- 
agu, prispaudė pleistrą ir pirmasis po Vingo-027 tarė man draugiš- 
kus žodžius. Bum Sukas paklausė, ar mano ausis sugis. Valdnarys 
Mefis ūmai atšovė, kad tai ne Bum Suko rūpestis, nes jo magistran- 
tūra nutraukiama. Buvęs magistrantas sustingo ir išbalo, matyda- 
mas, kaip jo ateitis smunka į žemasluoksnius. 

Ponas Čangas paėmė mane už rankos ir pasakė, kad ausies lez- 
gelis nutrauktas, bet pažadėjo, kad rytą medikas jį pakeis.. Aš taip 
bijojau Bum Suko apmaudavimo, kad dėl ausies nesirūpinau, bet 
ponas Čangas pridūrė, jog dabar su valdnariu Mefiu eisim į mano 
naują būstą. 


Debesų atlasas 


Tai tikriausiai buvo labai maloni žinia. 

Taip, tik buvo gaila prarasti sonį. Kaipgi man jį pasiimti? Joks 
realus planas į galvą neatėjo. Tai tik linktelėjau tikėdamasi pasiim- 
ti jį per Seksteto pertrauką. Mano dėmesį užvaldė spiraliniai laip- 
tai - leistis pavojingiau negu kilti. Vestibiulyje ponas Čangas padavė 
man siaustą su gobtuvu ir porą lednaikų. Valdnarys pagyrė pono 
Čango skonį parenkant zebro dryžių dizainą. Ponas Čangas atsakė, 
kad zebro dryžiai šį sezoną tiesiog būtina mada prašmatniausiose 
Lhasos gatvėse. 


Kaip valdnarys paaiškino tokį savalaikį tavo išgelbėjimą? 

Tuo metu niekaip. Jis pasakė man, kad esu perkeliama į Vie- 
ningumo fakultetą vakariniame krašte, ir atsiprašė, kad leido „tiems 
trims įtoksintiems dovams soliteriams“ žaisti su mano gyvybe. 
Anksčiau įsikišti sutrukdęs oras. Nesimenu, koks buvo mano gerai 
orientuotas kuklus atsakymas. 

Studentų miestelio arkadose šventiškai šurmuliavo Seksteto išva- 
karių minia. Ponas Čangas pamokė mane, kaip reikia šliurinti grū- 
dėtu ledu, kad padai geriau sukibtų. Man ant blakstienų ir nosies 
leidosi snaigės. Profesoriui Mefiui artėjant buvo nutrauktos kauty- 
nės sniego gniūžtėmis, kovotojai nusilenkė. Man gobtuvo teikiamas 
anonimiškumo jausmas buvo nuostabus. Eidama arkada išgirdau 
muziką. Ne klamą ar popdainą, o grynas, aidinčias muzikos bangas. 
„Choras, - pasakė man valdnarys Mefis. - Korpokratijos sapiens 
gali būti beširdis, smulkmeniškas, piktas, bet siekia ir aukštesnių 
dalykų, ačiū Pirmininkui.“ Mes minutę pasiklausėme. Pažvelgusi 
aukštyn pasijutau lyg skrisčiau viršun. 

Vieningumo fakultetą saugantys du pribaudėjai atidavė pagarbą 
ir paėmė mūsų drėgnus siaustus. Pastato vidus buvo tiek pat pra- 
bangus, kiek Psichogenomikos fakulteto spartietiškas. Kilimais iš- 
klotuose koridoriuose puikavosi ilčonginiai veidrodžiai, Scilės ka- 
ralių urnos, Vieningumo žymūnų trimačiai. Lifte kabojo sietynas, 

jo balsas rečitavo korpokratijos katekizmus, bet valdnarys Mefis 
liepė jam užsičiaupti, ir, mano nuostabai, tas pakluso. Liftui sparčiai 
kylant ir paskui lėtinant greitį ponas Čangas vėl prilaikė mane. 

Žengę laiptu žemyn patekome į erdvų apartamentą iš aukšta- 
sluoksnių gyvenimo būdo klamų. Vidury esančiame žindinyje, ap- 
suptame ore maglevituojančių baldų, plaikstėsi trimatė ugnis. Pro 
stiklines sienas atsivėrė svaiginantis naktinės konurbos vaizdas, ap- 
trauktas miglotai šviesaus snygio. Vidines sienas užėmė paveikslai. 
Paklausiau Mefio, ar čia jo biuras. 

„Mano biuras vienu aukštu aukščiau, - atsakė jis. — Čia tavo 
būstas.“ 

Man nespėjus išreikšti nuostabos, ponas Čangas pasiūlė pakviesti 
iškilų svečią atsisėsti. Paprašiau valdnario Mefio atleisti - niekada 
nesu turėjusi svečio ir mano manieros neištobulintos. 

Maglevitacinė sofa sulingavo nuo iškilaus žmogaus svorio. Jis pa- 
aiškino, kad šį būstą perprojektavo jo marti galvodama apie mane. 
Ji tikėjosi, kad Rothko drobės mane nuteiks meditatyviai. „Moleku- 
lės tikslumo originalų originalai, - užtikrino jis mane. - Aš prita- 
riau. Rothko tapė taip, kaip mato aklieji.“ 


Svaiginantis vakaras - tai arbaleto strėlės, tai dailės istorija... 

Žinoma. Paskui profesorius atsiprašė, kad per mūsų pirmą 
susitikimą neįvertinęs mano iškilimo lygio. „Maniau, kad tu eilinis 
pusiau iškilęs eksperimentas, pasmerktas psichikos pakrikimui per 
savaitę ar dvi. Jeigu gerai simenu, netgi užsnūdau - pone Čangai, ar 
taip? Sakykit tiesą.“ Stovėdamas savo poste prie lifto, ponas Čangas 
siminė, kad jiems važiuojant šeimininkas leido akims pailsėti. Vald- 
narys Mefis nusišypsojo dėl savo šoferio taktiškumo. „Neabejoju, 
kad jums, Sonme-451, įdomu sužinoti, kodėl patraukėte mano dė- 
mesį.“ 

Taip tardamas jis tarsi ištiesė ranką: Išeikit, aš žinau, kad jūs ten 
pasislėpusi. O gal, kaip aš nuogąstavau, paspendė spąstus. Taigi, su 

tarnautojai būdinga nedrąsa elgtis kaip grynakraujei, mandagiai dė- 
jausi nieko nesuprantanti. Bendrininkiška Mefio išraiška man bylojo, 
kad jis suvokia. Pasak jo, Taimosano versitete per semestrą generuo- 
jama per du milijonus užsakymų atsisiųsti iš bibliotekos. Didžiąją 
daugumą sudaro studijų tekstai ir su jais susiję straipsniai, kiti būna 
įvairiausi - nuo nekilnojamojo turto iki akcijų kainų, nuo sportinių 
fordų iki steinvėjų, nuo jogos iki kambarinių paukščių. „Dalykas tas, 
Sonme, kad mano draugai bibliotekinkai man ryžtasi pranešti tik 
apie tikrai eklektiškų įpročių skaitytojus.“ Profesorius įsijungė savo 
rankinį sonį ir paskaitė iš mano atsisiuntimų užsakymų sąrašo. Šešto 
mėnesio 18-ta - „Gilgamešo epas“; septinto mėnesio 2-ra - Irene- 
jaus Funeso „Atsiminimai '; devinto mėnesio 1-ma - Gibbono „Nuo- 
smukis ir žlugimas“. Mefis, nutviekstas violetinio sonio švytėjimo, 
atrodė patenkintas. „Ir štai... dešimto mėnesio 11-ta - kuo įžūliausia 
kryžminė nuorodų paieška: to vėžio mūsų mylimame korpokratijos 
kūne - Sąjungos! Kaip vieningumietis, pasakyčiau, kad toks kitų pa- 
saulių tikėjimų, - kaip čia pavadinus? - geismas, - mus perspėja, kad 
turim reikalą su vidiniu emigrantu. Mano srityje aišku kaip dieną, 
kad iš tokių emigrantų išeina geriausi Vieningumo agentai. Žinojau, 
kad mums reikia susitikti. Paskui jis paaiškino, kas nustatė, jog smal- 
susis sonio savininkas yra Nanas Hel Kvonas, geoterminkas iš pūgų 
nepagailimo Onsongo. „. žuvęs prieš dvi žiemas per nelaimę slidinė- 
jant. Valdnarys Mefis gabiam magistrantui skyrė senamadišką detek- 
tyvo užduotį susekti vagį. Žvalgymas E bangomis atskleidė, kad sonis 
yra Bum Suko Kimo laboratorijoje. Patikėti, kad Bum Sukas skaito 
Wittgensteiną, pranoko visas vaizduotės galimybes, tad prieš šešias 
savaites per komvalandą patikimas Mefio studentas kiekviename so- 
nyje tame kambaryje įtaisė akutę. „Kitą dieną sužinojome, kad mūsų 
nevykęs disidentas yra ne grynakraujis, o, regis, pirmas mokslui ži- 
nomas stabilizuotas iškilėlis - blogai pagarsėjusios Junos-939 sesuo 
tarnautoja. Mano darbas, Sonme-451, kartais būna sekinantis ir pa- 
vojingas, bet nuobodus? Niekada!“ 

Neigti, aišku, nebuvo prasmės. 

Taigi. Valdnarys Mefis — tai ne koks žiūrėtojas Ry. Iš dalies 
tas demaskavimas man atnešė palengvėjimą. Tą patį sako daugelis 
sikaltėlių. Sėdėjau ir klausiausi jo pasakojimo apie tarpžinybinius 
kivirčus, kilusius jam pranešus apie šį atradimą. Senojo mąstymo 
korpokratai norėjo, kad aš būčiau eutanazuota kaip nukrypėlė, psi- 
chogenomikai norėjo atlikti man cerebralinę vivisekciją, rinkoda- 
ra norėjo eiti į viešumą ir paskelbti, kad Taimosano versitete įvyko 
eksperimentinis proveržis. 


Aišku, nė vieni iš jų savo tikslo nepasiekė. 

Taip. Vieningumas išsikovojo laikiną kompromisą: aš galiu 
toliau studijuoti savo iliuzine laisva valia, kol bus pasiektas kon- 
sensusas. Tačiau Bum Suko arbaletas privertė Vieningumą griebtis 
veiksmų. 


Ir ką gi tada valdnarys Mefis ketino su tavimi daryti? 

Sukurti naują kompromisą tarp tų interesų, kurie varžosi dėl 
dalies manęs, ir jį įgyvendinti. Milijardai dolerių buvo skirti tyri- 
mams korpo laboratorijose, nesėkmingai siekiant sukurti tai, kuo aš 
tiesiog tapau, - stabilų iškilusį fabrikatą. Kad genomikai būtų paten- 
kinti, grupė patikrintų mokslininkų su manim darys tarpdisciplinius 
testus. Mefis, panėręs rankas į trimačių liepsnų tirštumą, pažadėjo, 
kad testai nebus nei varginantys, nei skausmingi ir neviršys trijų va- 
landų per dieną ir penkių dienų iš dešimties. Siekiant palenkti Tai- 
mosano valdybą, nuspręsta, kad šios galimybės bus parduodamos 
aukcione, - savo šeimininkams aš uždirbsiu gerus pinigus. 


Ar Sonmės-451 interesai buvo įtraukti į šią daugianarę lygtį? 

Iš dalies taip - Taimosano versitetas priimsiąs mane kaip fon- 
do studentę. Bet to, man į antkaklį bus implantuota siela, tad stu- 
dentų miestelyje galėsiu vaikščioti, kur noriu. Valdnarys Mefis net 

pažadėjo lavinti mane, kai pats būsiąs versitete. Jis ištraukė rankas 
paaugliai neatpažintų tikros liepsnos, net jeigu būtų uždegti jų nai- 
kai.“ Jis liepė vadinti jį profesorium, o ne ponu. 


Neperprantu vieno dalyko. Jeigu Bum Sukas Kimas buvo toks klounas, tai 
kaip jis parūpino psichogenomikos svajonių viršūnę - stabilų iškilimą? 

Vėliau aš to paties paklausiau Hai Džu Imą. Jis paaiškino 
taip: Bum Suko disertacijos pilotas psichogenomikos disertacijų 
šaltinį aptiko mažai žinomame techinstitute Baikale. Tikrasis mano 
magistranto darbo autorius buvo Gamybos zonos imigrantas Ju- 
sufas Suleimanas. Tuo metu Sibire ekstremistai žudė genomikus, 
ir Suleimanas kartu su savo trim profesoriais buvo susprogdintas 
automobilyje padėta bomba. Baikalas yra Baikalas, tad Suleima- 
no tyrimas dešimt metų tūnojo nejudinamas, kol buvo parduotas. 
Agentas, susisiekęs su Tėtušio Songo korpo kontaktais, iškilimo 
neuroformulę įsrautino į mūsų „Muilą“. Juna-939 buvo pirmasis 
egzempliorius, aš buvau modifikuota atsarginė dublerė. Hai Džu 
pridūrė, kad jeigu tai atrodo neįtikėtina, aš turėčiau prisiminti, jog 
dauguma mokslo svajonių viršūnių buvo atrastos sitiktinai, neti- 
kėtose vietose. 


Ir visą tą laiką Bum Sukas Kimas palaimingai nenutuokė, kokį furorą su- 
kėlė jo nuplagijuota disertacija? 

Tik surambėjęs kvailys, niekada nespaudęs pipetės, galėjo ne- 
nutuokti, betgi tikrai - Bum Sukas Kimas buvo toks kvailys. Gal tai 
irgi nebuvo sitiktinumas. 


Kaip tau patiko tavo naujasis režimas Vieningumo fakultete? Ką jautei 
kaip fabrikatė, lankanti paskaitas? 

Kadangi mane perkėlė Seksteto išvakarėse, turėjau šešias ra- 
mias dienas prieš naujam režimui prasidedant iš rimtųjų. Po žvar- 

bų studentų miestelį pavaikščiojau tik kartą. Esu genominta gerai 
jaustis karštose kavinėse, tad Hano slėnio žiema Taimosano kal- 
ne degino man odą ir plaučius. Naujųjų metų dieną pabudusi po 
komvalandos radau dvi dovanas: nuzulintą senąjį sonį, kurį man 
buvo padovanojęs Vingas-027, ir žvaigždutę savo antkakliui - tre- 
čiąją. Pagalvojau apie savo seseris, visame Nea So Kopre švenčian- 
čias žvaigždinimą. Susimąsčiau, ar kada nors išvyksiu į Gzaltaciją, 
atsilyginusi už savo investiciją. Kaip norėjosi, kad į mano pirmą 
paskaitą antrdieną būtų kartu ėjusi Juna-939. Aš vis dar pasiilgstu 
jos. 


Kokia buvo pirma paskaita? 

Svančio „Biomatematika“ - bet jos tikroji pamoka buvo pa- 
žeminimas. Į auditoriją per purviną pliurzę ėjau apsigobusi, nepa- 
stebima. Bet kai koridoriuje nusivilkau siaustą, Sonmės bruožai 
sukėlė nuostabą, o paskui ir nerimą. Auditorijoje man įėjus stojo 
pikta tyla. 

Ji ilgai netruko. „Ei! - šūktelėjo vienas vaikinas. - Vieną karštą 
ženšenį ir du šunainius!“ - ir visi ėmė juoktis. Aš nesu genominta 
nurausti, bet pulsas sutankėjo. Atsisėdau antroje eilėje, prie merginų. 
Jų lyderės dantys buvo smaragdinti. „Čia mūsų eilė, - tarė ji. - Eik 
į galą. Tu smirdi majonezu.“ Romiai paklusau. Man į veidą atsitren- 
kė popierinė strėliukė. „Mes neprekiaujam mėsainiais tavo kavinėj, 
fabrikate, - kažkas šūktelėjo, - tai kodėl tu užimi vietą mūsų pa- 
skaitoj?“ Jau ketinau išeiti, bet tada ant pakylos užtrepsėjo sudžiū- 
vėlė daktarė Čuan ir šleptelėjo savo užrašus. Aš visaip stengiausi 
susikaupti pradėtai paskaitai, bet netrukus daktarės Čuan žvilgsnis 
perbėgo per auditoriją, įsmigo į mane, ir ji nutilo nebaigusi sakinio. 
Studentai, suvokę kodėl, ėmė juoktis. Daktarė Čuan prisivertė tęsti 
paskaitą. Aš prisiverčiau pasilikti, bet pabaigoje nedrįsau užduoti 
klausimų. Išėjusi buvau apiberta pašaipomis. 

Ar profesorius Mefis žinojo, kad studentai tokie nedraugiški? 

Manau, taip. Mūsų seminare profesorius paklausė, ar pas- 
kaita buvo naudinga. Aš pasirinkau žodį informatyvi ir paklausiau, 
kodėl grynakraujai mane taip niekina. Jis atsakė: „Kas būtų, jeigu 
skirtumai tarp visuomenės sluoksnių kiltų ne iš genomikos arba 
prigimtinio pranašumo, arba net dolerių, o tiesiog iš skirtingo žinių 
lygio? Ar tai nereikštų, kad visa piramidė pastatyta ant slenkančio 
smėlio? 

Aš pasamprotavau, kad tokią prielaidą galima laikyti rimtu nuo- 
krypiu. 

Metfis, regis, apsidžiaugė. „O kaip toks nuokrypis: fabrikatai yra 
veidrodžiai, atspindintys grynakraujų sąžinę, - grynakraujams blo- 
ga nuo to, ką jie ten pamato. Tai jie kaltina tave, kad rodai jiems 
veidrodį.“ 

Savo šoką nuslėpiau klausdama, kada gi grynakraujai kaltins 
save. | 

Mefis atsakė: „Kaip rodo istorija, ne anksčiau nei bus priversti.“ 

O kada gi tai įvyksią? - paklausiau aš. 

Profesorius pasuko savo senovinį gaublį ir tepasakė tiek: „Dakta- 
rės Čuan paskaita tęsiama rytoj.“ 


Tikriausiai prireikė drąsos sugrįžti. 

Ne visai - mane lydėjo pribaudėjas, tai bent jau niekas ne- 
sisvaidė užgaulėmis. Pribaudėjas kreipėsi į antrąją merginų eilę su 
mandagia pagieža: „Čia mūsų eilė. Eikit į galą.“ Merginos tuoj pat 
dingo, bet aš nesimėgavau pergale. Juk lėmė tai, kad jos bijo Vienin- 
gumo, o ne palankumas man. Dėl pribaudėjo daktarė Čuan buvo 
taip sutrikusi, kad visą paskaitą atbambėjo nė nepažvelgusi į audi- 
toriją. Prietarai - kaip amžinasis įšalas. 


Ar ryžaisi eiti į kitas paskaitas? 
Tik į vieną - apie Liovo „Pagrindus“. Mano prašymu nuėjau 

be palydos - geriau jau užgaulės negu išoriniai šarvai. Atėjau anks- 
ti, atsisėdau šone ir, renkantis studentams, buvau nuleidusi snapelį. 
Vis dėlto mane atpažino. Studentai žvelgė į mane su nepasitikėjimu, 
bet popierinių strėlių nesvaidė. Priekyje sėdintys du vaikinai atsi- 
gręžė - jų buvo nuoširdūs veidai ir kaimiška tartis. Vienas paklausė, 
ar aš iš tikrųjų koks nors dirbtinis genijus. 

Atsakiau, kad žodžiu genijus nereikėtų taip lengvai švaistytis. 

Išgirdę tarnautoją kalbant, tiedu stebėjosi. „Turėtų būti tikras 
pragaras, - tarė antrasis, - turėti protingą sąmonę, sukaustytą kūne, 
genomintame tarnauti.“ 

Paaiškinau, kad prie savo kūno esu taip pat pripratusi, kaip jis 
prie savojo. 

Paskaita praėjo be nutikimų, bet, išėjusios iš auditorijos, ma- 
nęs laukė klausimų, įjungtų vokmanų ir blyksinčių nikonų griūtis. 
Iš kurio Tėtušio Songo aš atvykusi? Kas priėmęs mane į Taimosa- 
ną? Ar manęs esą daugiau? Koks mano požiūris į Junos-939 pik- 
tadarystę? Kiek savaičių praėjo, kol mano iškilimas degeneravo? 
Ar aš abolicionistė? Kokia mano mėgstama spalva? Ar aš turiu 
draugą? 


Žiniasklaida? Korpokratijos studentų miestelyje? 

Ne, bet žiniasklaida pažadėjo užmokestį už medžiagą apie Tai- 
mosano Sonmę. Aš apsigaubiau ir bandžiau prasiskinti kelią atgal 
į Vieningumo fakultetą, bet spūstis buvo labai tiršta, mano snapelis 
numuštas ir griūdama smarkiai susitrenkiau, tik tada du pribaudė- 
jai civiliniais drabužiais mane šiaip taip ištraukė. Valdnarys Mefis 
pasitiko Vieningumo vestibiulyje ir palydėjo iki mano būsto mur- 
mėdamas, jog aš pernelyg vertinga, kad būčiau atiduota į rankas 
geidulingai miniai. Jis energingai sukinėjo savo žiedą su netikru 
briliantu - įprotis įsitempus. Sutarėme, kad nuo šiol paskaitos bus 
fošopinamos į mano sonį. 

O kaip tie eksperimentai, kurie turėjo būti su tavimi daromi? 

O, taip, jie kasdien primindavo mano tikrąjį statusą. Numuš- 
davo ūpą. Kam tas pažinimas, klausdavau savęs, jeigu negaliu juo 
pasinaudodama pagerinti savo būties? Kaip po devynerių metų ir 
devynių žvaigždučių aš pritapsiu Gzaltacijoje su savo pranašesnė- 
mis žiniomis? O gal amneziadai ištrins mano įgytas žinias? Ar aš 
noriu, kad taip sitiktų? Ar būčiau laimingesnė? Atėjo ketvirtas mė- 
nuo, o su juo ir mano, kaip kurioziško egzemplioriaus Taimosane, 
pirmosios metinės, bet pavasaris neatnešė tokio džiaugsmo, kokį 
atneša pasauliui. Mano smalsumas blėsta, - pasakiau vieną gražią 
dieną profesoriui Mefiui per seminarą, skirtą Thomui Paine'ui. Si- 
menu, kad per atvirą langą sklido beisbolo žaidimo garsai. Mano 
mentorius tarė, kad reikia nustatyti šio negalavimo šaknis, ir kuo 
greičiau. Ėmiau kalbėti apie tai, kad skaitymas - tai ne pažinimas, 
pažinimas be patirties - tai kaip maistas, kuriuo nepasisotini. 

„Tau reikia daugiau vaikščioti“, - tarstelėjo profesorius. 


Kur vaikščioti? Į paskaitas? Po studentų miestelį? Kur nors nuvažiavus? 

Kitą mėnesį, devintą, liftu iki mano buto pakilo jaunas Vie- 
ningumo magistrantas Hai Džu Imas. Kreipęsis į mane „panele 
Sonme, jis paaiškino, kad profesorius Mefis paprašęs jo „aplankyti 
ir prablaškyti jus“. Jo ateities gyvybė arba mirtis esanti profesoriaus 
Mefio rankose, tad štai jis čia. „Juokauju, - tarė jis neramiai ir tada 
paklausė, ar aš jį simenu. 

Siminiau. Buvę juodi ežiuku kirpti plaukai dabar buvo kašto- 
niniai, o antakiai persimainantys, nors anksčiau buvo nepapuošti; 
bet siminiau Bum Suko buvusį klasės draugą, atnešusį žinią apie 
Vingo-027 mirtį nuo Min Siko rankos. Svečias pavydžiai apsidairė 
po mano būstą. „Va čia tai ne Bum Suko Kimo ankštas lizdelis, ką? 
Į tokį lengvai sutilptų visas mano šeimos butas.“ 

Aš pritariau, kad butas tikrai labai erdvus. Tyla augo. Hai Džu 
Imas pasisiūlė likti lifte, kol aš panorėsiu, kad jis išeitų. Vėl atsipra- 
šiau, kad nemoku mandagiai bendrauti, ir pakviečiau užeiti. 

Jis nusiavė naikus ir tarė: „Ne, tai aš atsiprašau, kad nemoku man- 
dagiai bendrauti. Kai nervinuosi, per daug šneku ir prikalbu kvai- 
lysčių. Štai ir vėl. Ar galiu išbandyti jūsų maglevitacinį šezlongą?“ 

Pasakiau „Taip ir paklausiau, kodėl jis nervinasi. 

Jis paaiškino, kad aš atrodanti kaip bet kuri Sonmė bet kurioje 
kavinėje, bet kai išsižioju, tampu filosofijos daktare. Magistrantas 
sukryžiavęs kojas sėdėjo šezlonge ir stebėdamasis suposi, brauk- 
damas ranka per magnetinį lauką. Jis prisipažino: „Tylus balselis 
mano galvoje sako: „Simink, ši mergina - noriu pasakyti, moteris, 
asmenybė - yra gairė mokslo istorijoje. Pirma stabili iškeltoji. Vei- 
kiau iškilusioji. Žiūrėk, ką sakai, Imai! Kalbėk apie esmę!“ Štai kodėl 
aš tiesiog, hm, paistau visokius niekus.“ 

Patikinau jį, kad jaučiuosi labiau kaip egzempliorius negu gairė. 

Hai Džu gūžtelėjo pečiais ir pasakė man, kad profesorius užsi- 
minė, jog aš galėčiau praleisti kokį vakarą mieste, ir pamojavo siel- 
žiedžiu. „Vieningumo sąskaita! Jokių ribų. Tai kaip jūs sivaizduojat 
pramogą?“ 

Aš niekaip nesivaizdavau. 

Na, neatlyžo Hai Džu, ką jūs darote norėdama sipalaiduoti? 

Atsakiau, kad žaidžiu go su savo soniu. 

„Norėdama sipalaiduoti? - Negalėjo patikėti jis. - Kas laimi - jūs 
ar sonis“ 

Sonis, atsakiau, kaipgi kitaip aš tobulėčiau? 

Tai laimėtojai iš tiesų yra pralaimėtojai, mintijo Hai Džu, nes jie 
nieko neišmoksta? O kas yra pralaimintieji? Laimėtojai? 

Atsakiau, kad jei pralaimintieji sugeba panaudoti tai, ko juos 
moko priešininkai, tada taip - pralaimėtojai ilgainiui gali tapti lai- 
mėtojais. 

„Mieliausioji Korpokratija, - supūkštė Hai Džu Imas, - važiuo- 
jam į miestą išleisti kelių dolerių.“ 

Jis tavęs bent kiek neerzino? 

Iš pradžių jis mane labai erzino, bet primindavau sau, kad 
jis yra profesoriaus Mefio vaistas nuo mano negalavimo. Be to, Hai 
Džu pasakė man komplimentą pavadindamas „asmenybe“. Paklau- 
siau, ką jis paprastai daro devintdienomis, kai nėra verčiamas pri- 
žiūrėti vertingų egzempliorių. 

Jis su diplomatiška šypsenėle paaiškino man, kad Mefio sluoks- 
nio žmonės niekada neverčia, jie tik duoda užuominą. Kartais jis 
su klasės draugais eina į kavinę arba į barą arba, jeigu nuskyla, su 
mergina į klubą. Kadangi aš ne klasės draugė ir ne visai mergina, jis 
pasiūlė pasažą - „paragauti Nea So Kopro vaisių“. 

Ar jam nebūsią konfūzo, jeigu jį pamatys su Sonme? Pasakiau, 
kad galėčiau eiti su skrybėle ir uždarai apsimuturiojusi. 

Bet Hai Džu Imas pasiūlė prisilipdyti burtininko barzdą ir el- 
nio ragus. Aš atsiprašiau — tokių neturiu. Jaunuolis nusišypsojo, 
atsiprašė už dar vieną kvailą pokštą ir pasakė vilktis bet ką, kas 
man patogu, ir užtikrino, kad mieste būsiu daug mažiau pastebi- 
ma negu auditorijoje. Apačioje stovįs taksi, ir jis palauksiąs manęs 
vestibiulyje. 


Tau buvo neramu išvažiuoti iš Taimosano? 

Taip, truputį. Hai Džu mane blaškė kalbomis apie lankytinas 
vietas. Jis nukreipė taksi pro Kritusių plutokratų memorialą, aplink 
Kjong-bokungo rūmus, Devynių Tūkstančių Klamų prospektu. Vai- 
ruotojas buvo grynakraujis indas, turintis gerą uoslę riebiam uždar- 
biui iš išlaidų sąskaitos. „Ideali naktis Mėnulio bokštui, pone, - tarė 
jis lyg tarp kitko. - Labai skaidri.“ Hai Džu tuoj pat sutiko. Įvijas 
kelias kilo į milžinišką piramidę, aukštyn, aukštyn, aukštyn, virš 
skliautų, virš visko, išskyrus korpo monolitus. Ar jūs buvote Mėnu- 
lio bokšte sutemus, archyvare? 

Ne, net ir dieną nebuvau. Mes, miestiečiai, Bokštą paprastai paliekame 
turistams. 

Reikėtų apsilankyti. Iš 234-to aukšto konurba atrodė kaip 
ksenono ir neono, judėjimo, angdeginio ir skliautų kilimas. Hai Džu 
pasakė, kad jeigu ne stiklinis kupolas, tokiame aukštyje vėjas mus 
išsviestų į orbitą kaip palydovus. Jis parodė visokių kuprų ir gairių - 
kai kurios man buvo girdėtos arba matytos trimatyje, kitos nežino- 
mos. Čongmjo aikštę užstojo monolitas, bet jos žydras stadionas 
buvo matomas. Tą vakarą rėmėjas buvo Sėklų korpas. Milžiniškas 
mėnulio projektorius iš tolimojo Fudžio į mėnulio paviršių spindu- 
liavo klamą po klamos: pomidorai dydžio sulig kūdikiais, kreminiai 
žiedinių kopūstų kubai, lotoso šaknys be skylių. Iš mėsingų Sėklų 
korpo lūpų sklido žodžių debesėliai, garantuojantys, kad jo produk- 
tai 100 procentų genomiškai modifikuoti. 

Leidžiantis žemyn senyvas taksi vairuotojas pasakojo apie savo 
vaikystę tolimoje konurboje, vadinamoje Mumbajumi, - dabar ten 
blogžemė, - kai mėnulis visada būdavo nuogas. Hai Džu tarė, kad 
beklamis mėnulis išverstų jį iš koto. 


Kuriame pasaže jūs lankėtės? 

Vangšimni sode - tikra vartojimo reikmenų enciklopedija! 
Ištisas valandas rodžiau daiktus, kad Hai Džu juos pavadintų: bron- 
zinės kaukės, tirpi paukščių lizdų sriuba, fabrikatai žaislai, auksiniai 
suzukiai, oro filtrai, rūgščiai atsparūs siūlai, Mylimojo Pirmininko 
orakulai, Imanentinio Pirmininko statulėlės, brangakmenių pudros 
kvepalai, perlų šilko šalikai, realiojo laiko žemėlapiai, blogžemių 
artefaktai, programuojami smuikai. Vaistinė: tabletės nuo vėžio, 
aids, alzheimerio, švino tokso; nuo apkūnumo, anoreksijos, pliki- 
mo, plaukuotumo, energingumo, niūrumo, jaunvaisčiai, vaistai nuo 
piktnaudžiavimo jaunvaisčiais. Išmušė dvidešimt vieną valandą, 
o mes tebebuvome tame pačiame rajone. O kaip vartotojai veržė- 
si pirkti, pirkti, pirkti! Atrodė, kad grynakraujai — tarsi paklausos 

kempinė, siurbianti prekes ir paslaugas iš kiekvieno prekiautojo, 
kavinės, baro, krautuvės ir kampelio. | 

Hai Džu nusivedė mane į stilingą kavinukės platformą ir ten nu- 
pirko plastpuodelį starbuko, o man akvos. Jis paaiškino, kad pagal 
Turtėjimo statutus vartotojai privalo kiekvieną mėnesį išleisti nu- 
statytą sumą dolerių - priklausomai nuo sluoksnio. Kaupimas yra 
antikorpokratinis sikaltimas. Aš tai jau žinojau, bet nepertraukiau 
jo. Jis pasakė, kad jo mamą modernieji pasažai baugina, tad papras- 
tai jis pats pasirūpina jos kvota. 

Paprašiau jo papasakoti, koks jausmas turėti šeimą. 

Magistrantas šyptelėjo ir bemat susiraukė. „Neišvengiama nuo- 
bodybė, - pasisakė jis. - Mamos hobis - rinkti mažus negalavimus 
ir vaistus jiems gydyti. Tėtis dirba Statistikos ministerijoje ir užmin- 
ga priešais trimatį įkišęs galvą į dėžę.“ Jis prisipažino, kad abu tėvai 
buvo sitiktinio pradėjimo, tad jie pardavė antro vaiko kvotą, kad 
galėtų tinkamai genominti Hai Džu. Tai leido jam siekti išsvajotos 
karjeros — nuo pat vaikystėje matytų disnėjų jis užsimojo tapti vie- 
ningumiečiu. Už atlyginimą išmušinėti koja duris jam atrodė pui- 
kus gyvenimas. 

Matyt, jo tėvai labai jį mylintys, kad šitaip pasiaukoję, - tariau aš. 
Hai Džu atsakė, kad pensija jiems eis iš jo algos. Tada jis paklausė, 
ar man nebuvęs baisus sukrėtimas būti išplėštai iš Tėtušio Songo 
ir perkeltai į Bum Suko laboratoriją. Ar aš nepasiilgstanti pasaulio, 
kuriam buvau genominta? Atsakiau, kad fabrikatai orientuoti nieko 
nepasiilgti. 

Jis neatlyžo: ar aš nesu iškilusi virš savo orientacijos? 

Pasakiau, kad reikės apie tai pagalvoti. 


Ar pasaže patyrei kokių nors vartotojų neigiamų reakcijų? Na, aš turiu 
galvoj - kaip Sonmė ne pas Tėtušį Songą. 

Ne. Ten buvo daug kitų fabrikatų - nešikų, šeimynykščių ir 
valytojų, tad aš per daug nekritau į akis. Paskui, Hai Džu nuėjus 

į higienintuvą, atsiprašė mane norinti sutrukdyti moteris rubininė- 
mis strazdanomis ir paaugliškos veido spalvos, bet vyresnį amžių 
išduodančiomis akimis. „Klausykit, aš esu žiniasklaidos madų ta- 
lentų ieškotoja, - tarė ji, - vadinkit mane Lile. Aš jus sekiau! - Ji su- 
kikeno. - Bet jūsų vaizduotės, jūsų įžvalgos moteris, brangioji, to ir 
turi tikėtis.“ 

Labai sumišau. 

Ji paaiškino, kad aš pirma jos matyta vartotoja, kuri veidinosi visai 
kaip gerai žinoma aptarnavimo fabrikatė. Žemasluoksniai, pripaži- 
no ji, mano mados šūkį galintys pavadinti drąsiu ar net antisluoks- 
nišku, bet ji jį vadinanti genialiu. Paklausė, ar aš nenorėčiau būti 
modeliu „pasibaisėtinai madingam trimačiam žurnalui“. Patikino 
mane, kad sumokėtų stratosferiškai - mano draugo draugai raitytų- 
si iš pavydo. O mums, moterims, pridūrė ji, mūsų vyrų pavydas yra 
kaip doleriai sieloje. 

Aš atsisakiau, padėkojau jai ir pridūriau, kad fabrikatės neturi 
vaikinų draugų. Žiniasklaidos atstovė apsimetė nusijuokianti iš si- 
vaizduojamo mano pokšto ir apžiūrėjo visus mano veido bruožus. 
Prašyte prašė pasakyti, koks veidintojas mane sutvarkė. „Su tokiu 
meistru aš privalau susipažinti. Koks miniatiūristas!“ 

Pasakiau, kad po gimdos rezervuaro mano gyvenimas tekėjo už 
baro pas Tėtušį Songą, tad savo veidintojo aš niekada nepažinau. 

Dabar madų redaktorė nusijuokė skardžiai, bet irzliai. 


Tai ji negalėjo patikėti, kad tu ne grynakraujė? 

Ji davė savo kortelę ir ragino mane apsigalvoti, perspėdama, 
kad tokios galimybės, kaip jos siūloma, neišpuola dešimt kartų per 
savaitę. 

Kai taksi išleido mane prie Vieningumo, Hai Džu paprašė nuo 
šiol kreiptis į jį vardu. Esą girdėdamas „pone Imai“ pasijunta kaip 
seminare. Galiausiai paklausė, ar aš būsiu laisva kitą devintdieną. 
Atsakiau nenorinti, kad jis gaištų vertingą laiką profesiniam siparei- 

gojimui, bėt Hai Džu tvirtino, kad mano draugija jam buvo maloni. 
Na, tai gerai, tariau, aš sutinkanti. 


Taigi, ši iškyla padėjo atsikratyti... nuobodulio jausmo? 

Iš dalies taip. Padėjo suprasti, kad aplinka yra raktas į žmo- 
gaus tapatybę, o mano aplinka pas Tėtušį Songą buvo pamestas rak- 
tas. Pajutau, kad noriu apsilankyti savo buvusioje kavinėje po Čon- 
gmjo aikšte. Negalėjau dorai paaiškinti kodėl, bet impulsas kartais 
būna miglotai suvokiamas ir kartu stiprus. 


Kažin ar protinga iškilusiai tarnautojai lankytis kavinėje? 

Aš nesakau, kad tai buvo protinga, tik reikalinga. Hai Džu 
taip pat nerimavo, kad gali „iškilti į paviršių nugrimzdę dalykai“. 
Atsakiau, kad nugramzdinau per didelę savęs dalį, ir magistrantas 
sutiko mane lydėti su sąlyga, kad užsimaskuosiu kaip vartotoja. Kitą 
devintdieną jis parodė man, kaip susukti plaukus ir panaudoti kos- 
metiką. Antkaklį paslėpė šilkinis šalikas, o leidžiantis liftu į taksi jis 
papuošė mano veidą tamsiais gintariukais. 

Šurmulingą ketvirto mėnesio vakarą Čongmjo aikštė neatrodė 
kaip šiukšlinas vėjuotas tunelis, kokį prisiminiau iš ten išvaduota, - 
tai buvo klamų, vartotojų, dovų ir popdainų kaleidoskopas. Mo- 
numentali Mylimojo Pirmininko statula žvelgė į savo tautų knibž- 
dėlyną išmintinga ir miela išraiška. Aikštės pietrytiniame krašte 
išryškėjo Tėtušio Songo arkos. Hai Džu paėmė mane už rankos ir 
priminė, kad mes bet kada galime pasukti atgal. Mums atsistojus 
į eilę prie lifto, jis užmovė man ant piršto sielžiedį. 


Jeigu kartais būtumėt atsiskyrę? 

Pamaniau, kad dėl sėkmės: Hai Džu buvo šiek tiek prietarin- 
gas. Liftui leidžiantis ėmiau labai jaudintis. Staiga durys atsivėrė, ir 
alkani vartotojai išstūmė mane į kavinę. Grumdoma apstulbau, kad 
mano siminimai buvo tokie klaidingi. 

Kuria prasme? 

Tas erdvus kupolas toks ankštas. Puikiosios raudonos ir gel- 
tonos spalvos - tokios skurdžios ir vulgarios. Siminiau sveiką orą, 
o dabar riebalų dvokas mane pykino. Po Taimosano tylos kavinės 
triukšmas atrodė kaip nesiliaujantis šaudymas. Mus sveikino ant 
cokolio stovintis Tėtušis Songas. Bandžiau nuryti, bet gerklė buvo 
sausa: mano logomanas tikrai pasmerks savo dukterį paklydėlę. 

Ne. Jis mirktelėjo mums, trūktelėjo save į aukštybę už naikų dir- 
želių, nusičiaudėjo, aiktelėjo ir pliumptelėjo atgal ant cokolio. Vaikai 
klykdami kvatojosi. Supratau, kad Tėtušis Songas tėra šviesų Žais- 
mas. Kaip paika holograma man galėjo kelti tokią pagarbią baimę? 

Hai Džu nuėjo paieškoti stalo, o aš apėjau aplink telktuvą. Po sa- 
charininėmis lubų šviesomis šypsojosi mano seserys. Kaip nepails- 
damos jos dirba! Ten buvo Junų, buvo Ma Leu Da-108 - ant jos 
antkaklio puikavosi jau vienuolika žvaigždučių. Prie mano senojo 
prekystalio vakarinėje pusėje stovėjo šviežiaveidė Sonmė. Buvo ir 
Kjelima-889, pakeitusi Juną. Atsistojau laukti prie jos kasos, artėjant 
eilei vis labiau smaugė jaudulys. „Sveiki! Kjelima-889 jūsų paslau- 
goms! Gardu, stebuklinga - pas Tėtušį Songą! Klausau, ponia. Ką 
malonėsite?“ 

Paklausiau, ar ji mane pažįsta. 

Kjelima-889, gniauždama sumišimą, dar plačiau nusišypsojo. 

Paklausiau, ar ji simena Sonmę-451 - tarnautoją, dirbusią kartu 
su ja, vieną rytą pradingusią. 

Bereikšmė šypsena - žodžio siminti nėra tarnautojų leksikone. 
„Sveiki! Kjelima-889 jūsų paslaugoms! Gardu, stebuklinga - pas Tė- 
tušį Songą! Klausau, ponia. Ką malonėsite?“ 

Paklausiau: „Ar tu laiminga, Kjelima-889?“ 

Ji linktelėjo ir šypseną nutvieskė entuziazmas. Žodis laiminga yra 
Antrajame katekizme: „Su sąlyga, kad aš paklūstu katekizmams, Tė- 
tušis Songas mane myli, su sąlyga, kad Tėtušis Songas mane myli, 
aš esu laiminga.“ 

Mane perliejo žiaurus potroškis. Paklausiau Kjelimos, ar ji nenori 
gyventi taip, kaip gyvena grynakraujai. Sėdėti kavinėje prie stalo, 
užuot jį šluosčius? 

Kjelima-889, trokšdama įsiteikti, tarė man: „Tarnautojos valgo 
„Muilą“!“ 

Taip, neatlyžau aš, bet ar ji nenorinti pamatyti išorės? 

Ji tarė: „Tarnautojos eina į išorę tik su dvylika žvaigždučių.“ 

Mane stumtelėjo jauna vartotoja cinko garbanėlėmis ir su nagų 
plektrais. „Jeigu jums jau taip knieti erzinti bukas fabrikates, erzin- 
kit pirmdienos rytą. Man reikia nueiti į pasažus dar prieš komva- 
landą, gerai?“ 

Aš skubiai užsakiau rožių sulčių ir ryklio dantenų. Norėjau, kad 
Hai Džu būtų su manim. Nervinausi, kad gali nesuveikti sielžiedis 
ir aš būsiu demaskuota. Priemonė veikė, bet tuo klausinėjimu pasi- 
rodžiau kaip išsišokėlė. „Demokratizuokit savo pačios fabrikatus! — 
į mane, pro šalį einančią su padėklu, piktai dėbtelėjo vyriškis. - Abo- 
licionistė.“ Kiti eilėje stovintys grynakraujai į mane žvilgčiojo sune- 
rimę, lyg būčiau nešusi užkrečiamą ligą. 

Hai Džu rado stalą mano senojoje dalyje. Kiek dešimčių tūkstan- 
čių kartų aš valiau šį paviršių? Hai Džu švelniai paklausė, ar atradau 
ką nors vertingo. 

Sušnibždėjau: „Mes čia dvylika metų būname tiesiog vergės.“ 

Vieningumo magistrantas tik pasikrapštė ausį ir apsidairė, ar nie- 
kas nesiklauso, bet iš jo minos supratau, kad pritaria. Dešimt minu- 
čių tylėdami žiūrėjom klamą: rodė, kaip Čiučchė valdnarys atidaro 
naujesnio tipo, saugesnį branduolinį reaktorių, šypsodamasis, lyg 
nuo to priklausytų jo sluoksnis. Kjelima-889 tvarkė gretimą stalą, 
mane jau buvo užmiršusi. Nors mano intelekto koeficientas aukš- 
tesnis, ji atrodė labiau patenkinta, negu jaučiausi aš. 

Vadinasi, apsilankymas pas Tėtušį Songą... tave nuvylė? Ar radai savo iš- 
kilimo „raktą“? 

Galbūt nuvylė, taip. Jeigu ir buvo koks raktas, tai tik atverian- 
tis, kad jokio rakto nėra. Pas Tėtušį Songą aš buvau vergė, o Taimo- 
sane - privilegijuota vergė. Tačiau mums grįžtant prie lifto sitiko 
dar vienas dalykas. Aš atpažinau ponią Ry, dirbančią prie savo so- 
nio. Garsiai ištariau jos pavardę. 

Nepriekaištingai apsijauninusi moteris nusišypsojo klausiančio- 
mis, sodriomis, permodeliuotomis lūpomis. „Aš buvau ponia Ry, 
bet dabar esu ponia An. Mano velionis vyras pernai paskendo per 
nelaimingą sitikimą žvejodamas jūroje.“ 

Pasakiau, kad tai siaubinga. 

Ponia An palietė akį rankove ir paklausė, ar aš gerai pažinojau jos 
velionį vyrą. Meluoti yra sunkiau, negu vaizduoja grynakraujai, ir 
ponia An pakartojo klausimą. 

„Mano žmona iki mudviejų santuokos buvo korpo kokybės stan- 
dartizuotoja, - skubiai paaiškino Hai Džu uždėjęs ranką man ant 
peties ir pridūrė, kad Čongmjo aikštė buvo mano zona, o žiūrėtojas 
Ry buvo pavydingas korpo žmogus. Tačiau poniai An kilo įtarimas 
ir ji paklausė, kada gi tai galėję būti. Dabar jau aš žinojau, ką sakyti: 
„Kai jo vyriausiasis padėjėjas buvo vartotojas pavarde Čo.“ 

Jos šypsena pakeitė atspalvį. „A, taip, padėjėjas Čo. Išsiųstas kaž- 
kur į šiaurę, kiek žinau, mokytis komandinės dvasios.“ 

Hai Džu, paėmęs mane už parankės, tarė: „Taigi, „Visi už Tėtušį 
Songą, Tėtušis Songas už visus“. Mūsų laukia pasažai, brangioji. Ma- 
tosi, kad ponia An negali švaistyti laiko.“ 

Vėliau, mano ramiame bute, Hai Džu pasakė man komplimentą: 
„Jeigu aš vos per dvylika mėnesių būčiau iškilęs nuo tarnautojo 
iki tokio talento, mano adresas būtų ne Vieningumo fakulteto sve- 
čių apartamentai, o kokia nors psichiatrijos ligoninė, rimtai. Tie... 
tos tave kamuojančios egzistencinės dvejonės rodo, kad esi tikras 
žmogus.“ 

Paklausiau, kaip man jų atsikratyti. 

„Jų neatsikratysi. Jas tenka išgyventi.“ 

Iki komvalandos žaidėmė go. Pirmą partiją laimėjo Hai Džu, ant- 
rą - aš. 


Kiek tų iškylų buvo? 

Kiekvieną devintdieną iki Korpokratijos dienos. Artimiau pa- 
žinusi, ėmiau gerbti Hai Džu ir jau pritariau valdnario Mefio gerai 
nuomonei apie jį. Per mūsų seminarus profesorius niekada nesido- 
mėjo mūsų išvykomis - jo protežė, matyt, rašė ataskaitas, bet Mefis 
norėjo, kad aš turėčiau bent privataus gyvenimo iliuziją. Valdybos 
reikalai iš jo atimdavo vis daugiau laiko, ir mudu susitikdavome 
nebe taip dažnai. Tęsėsi rytiniai testai - mandagių, bet neįsimintinų 
mokslinkų procesija. 

Hai Džu turėjo vieningumiečiams būdingą polinkį į versitetines 
intrigas. Sužinojau, kad Taimosanas anaiptol ne suvienytas organiz- 
mas, o priešiškų klanų ir interesų grupių gūbrys, visai kaip pati Čiu- 
čchė. Vieningumo fakultetas turėjo kitų niekinamą dominuojančią 
poziciją. „Slaptys - stebuklingos kulkos“, - mėgo sakyti Hai Džu. 
Bet šis dominavimas taip pat paaiškina, kodėl stažuotojai pribaudė- 
jai turi mažai draugų ne iš fakulteto. Hai Džu pripažino, kad vyro 
ieškančias merginas traukia jo būsimasis statusas, bet jo amžiaus 
vyriškiai vengia pasigerti jo draugijoje. 

Archyvare, artėja man paskirtas laikas šviesnamyje. Gal mes ga- 
lim pereiti prie mano paskutinio vakaro studentų miestelyje? 


Taip, prašau. 

Hai Džu didelė aistra buvo disnėjai, ir vienas iš profesoriaus 
Mefio globos pliusų yra galimybė naudotis draudžiamais dalykais iš 
saugumo archyvų. 

Turi omenyje Gamybos zonų Sąjungos savilaidą? 

Ne. Turiu omenyje dar labiau draudžiamą zoną - praeitį iki 
Susidūrimų. Tais laikais disnėjai buvo vadinami „filmais“. Hai Džu 
sakė, kad senovėje žmonės buvo pasiekę meniškumo, kurį trima- 
čiai ir korpokratija seniai išgyvendino. Kadangi vieninteliai mano 
matyti disnėjai buvo Bum Suko porno taškalai, turėjau juo patikėti. 
Paskutinę šešto mėnesio devintdieną Hai Džu atėjo su raktu nuo 
versiteto disnėjarijaus ir paaiškino, kad daili medijų studentė siekia 
jo palankumo. Jis kalbėjo teatrališkai šnibždėdamas: „Turiu vieno 
geriausių visų laikų, visų režisierių filmo diską, rimtai, bet kurio 
amžiaus.“ 


Kokį gi? 

Pikareskinį kūrinį, pavadintą „Klaiki Timočio Kevendišo kan- 
kynė“, nufilmuotą prieš įkuriant Nea So Koprą seniai blogžeme vir- 
tusioje Europos demokratijos provincijoje. Archyvare, ar jūs esate 
matęs dvidešimt pirmo amžiaus pradžios filmą? 


Mieliausioji korpokratija, niekada! Aštuntojo sluoksnio archyvaras apie 
tokį saugumo leidimą nė svajoti negali! Mane išmestų iš darbo net už 
tokį prašymą, ir aš sukrėstas, kad net Vieningumo magistrantas gali nau- 
dotis tokia nukrypėliška medžiaga. 

Tikrai? Na, Čiučchė nuostata dėl istorinio diskurso kupina 
nenuoseklumų. Viena vertus, jeigu istorinis diskursas būtų leidžia- 
mas, žemasluoksniams būtų prieinama žmonijos patirties sankaupa, 
galinti mesti iššūkį, o kartais ir prieštarauti tam, ko moko medijos. 
Antra vertus, korpokratija finansuoja jūsų Archyvavimo ministeri- 
ją, siekiančią išsaugoti istorinį palikimą ateities kartoms. 


Taip, bet mūsų buvimas nuslėptas nuo žemasluoksnių. 
Išskyrus tuos, kurie pasmerkti šviesnamiui. 


Debesų atlasas 


Kad ir kaip būtų, ateities kartos taip pat bus korpokratinės. Korpokratija 
nėra dar viena politinė sistema, iš tų, kurios atsiranda ir išnyksta, - kor- 
pokratija yra natūrali sankloda, atitinkanti žmogaus prigimtį. Bet mes 
nuėjome į šalį. Kodėl Hai Džu Imas nusprendė parodyti tau tą „Klaikią 
kankynę“? 

Gal profesorius Mefis jam taip liepė. Gal Hai Džu Imas netu- 
rėjo kitų priežasčių, tik meilę disnėjui. Šiaip ar taip, aš buvau pake- 
rėta. Praeitis - tai nenusakomai kitoks pasaulis negu Nea So Kopras, 
bet kartu subtiliai panašus. Tais laikais žmonės sendami glebdavo ir 
bjaurėdavo - nebuvo jokių jaunvaisčių. Senyvi grynakraujai lauk- 
davo mirties nusenusiųjų kalėjimuose - jokios fiksuotos gyvenimo 
trukmės, jokių eutanaziumų. Doleriai cirkuliavo kaip popieriaus 
lapeliai, ir vieninteliai fabrikatai buvo nesveiki naminiai gyvuliai. 
Tačiau korpokratija jau formavosi ir buvo demarkuoti visuomenės 
sluoksniai - pagal dolerius ir, keista, pagal melanino kiekį odoje. 


Galiu sivaizduoti, kaip tu susižavėjai... 

Žinoma, tuščias disnėjarijus buvo neužmirštama tų išnykusių 
lietingų gamtovaizdžių erdvė. Ekrane vaikščiojo milžinai, nutvieks- 
ti saulės šviesos, pagautos lęšiais, kai jūsų senelio senelis, archyvare, 
dar tik spardėsi savo natūralioje gimdoje. Laikas yra tempas, kuriuo 
nyksta praeitis, bet disnėjai įgalina trumpą atgimimą. Tie seniai su- 
griuvę pastatai, tie seniai suirę veidai tarsi sako: jūsų dabartis, o ne 
mes, yra tikroji iliuzija. Pirmą kartą po mano iškilimo penkiasde- 
šimt minučių buvau visiškai ir neišvengiamai užsimiršusi. 


Tik penkiasdešimt minučių? 

Hai Džu rankinis sonis suzvimbė per esminį epizodą - kai 
knygų vagis, kurio pavarde pavadintas filmas, patyrė kažkokį prie- 
puolį: jo veidas virš žirnių lėkštės išsikreipė ir sustingo. Iš Hai Džu 
sonio skardėjo panikuojantis balsas: „Čia Si Li! Aš čia, už durų! Įleisk 
mane! Baisus dalykas!“ Hai Džu paspaudė pultelio mygtuką, ir, at- 

sidarius disnėjarijaus durims, tuščiomis kėdėmis nuslydo šviesos 
pleištas. Pribėgo kažkoks studentas nuo prakaito blizgančiu vei- 
du ir pasisveikino su Hai Džu. Jis pranešė žinią, kuri vėl sujaukė 
mano gyvenimą. Žodžiu, keturiasdešimt ar penkiasdešimt pribau- 
dėjų šturmavo Vieningumo fakultetą, areštavo profesorių Mefį ir 
dabar ieško mūsų. Jiems įsakyta sugauti Hai Džu ir tardyti, o mane 
nužudyti vietoje. Studentų miestelio išėjimus saugo ginkluoti pri- 
baudėjai. 


Ar atsimeni, ką pagalvojai tai išgirdusi? 

Ne. Manau, kad negalvojau. Mano bičiulis spinduliavo rūs- 
čiu autoritetu, kurį, aš suvokiau, jis visada turėjo. Žvilgterėjo į savo 
roleksą ir paklausė, ar sugautas ponas Čangas. Žinianešys Si Li pra- 
nešė, kad ponas Čangas laukia požeminiame fordų parke. Žmo- 
gus, kurį pažinojau kaip magistrantą Hai Džu Imą, fone mirusio 
aktoriaus, vaidinančio daugiau kaip prieš šimtą metų sukurtą per- 
sonažą, atsigręžė į mane. „Sonme-451, aš ne visai tas, kas sakiausi 
esąs. 


Teliūskas perkėla 
i visa paskum 


Senia Jurgia i mana keliai kirtos daugiau kartų, nei man sma- 
gu čia atmint, i kai būsiu mirėlis, nėr žinia, ko tas iltinis velnys nepa- 
gaus man padaryt... tai duokit čion avienas, i paseksiu jum apie mūs 
pirmą suėjimą. Riebų sultygą riekį, nė, tik ne tų skrudusių draikų 
nuokaulių... 


Mana brolis Adoms, tėtė i aš traukėm namo iš Honokas turgaus 
purvais keliais, sukrušinta vežima ašim, maurais rūbais. Vakars 
pagava mum anksti, tai mes palapinam Teliūskas perkėlas piečiam 
krante, mat Vaipija upė nirša su trijų dienų liūtim i tvina pavasaria 
tvanu. Teliūskas žemė buva draugyga, nor pelkina, nekas negyvena 
Vaipija slėny, tik miljons paukštų, dėl ta mes nemaskinom palapinę, 
nepatraukėm vežimą nei neka. Tėtė pasiuntė mane jėškot pūzrus i 
malkas, o pats su Adomu kėlė palapinę. 

O mat mane tądien suėmė rūstus skyliaspjaudis, nes Honokoj 
suėdžiau luošą šunia koją, tai sėdėjau aukštgriovoj geleža skroblų 
tankmėj, tik žiū ūmai akys į mane, pajutau jas. 

— Kas te? - šūktelėjau, i mana balsą prarija duslinis papartyns. 

Oi, tamsion vietelėn įlindai, berniok, samurmėja duslinis papar- 
tyns. 

- Pavardinkis! - riktelėjau, nor jau ne taip garsiai. - Aš turiu aš- 
menį, tikrai! 

Tiesiai man virš galvos kaži kas sušnybžėja: 

— Pats pavardinkis, berniok, a čia Zakars Narsusis, a Zakars Bai- 
lusis? 

Pakėliau akis, i kurgi ne - senis Jurgis apžergėlis pūvantį skroblą, 
su riestu šypsniu alkanose akyse. 

— Tave aš nebijau! - pasakiau jam, nor, po teisybei, mana bal- 
sas buva tik anties pirdis audroj. Viduj virpuliojau, kai senis Jur- 
gis nušoka nuo sava šakos, i kas tada atsitika? Jis išnyka padrikuos 
šuoruos, jė, už mane. I neka nėr... tik riebus taukiapaukštis šniukš- 
ti, kur lervos, taip i prašos nupešams i ant iešma! Nu, nutariau, ka 
Zakars Narsusis nusodina senį Jurgį, jė, ans nuėja medžiot bailes- 
nių pergalių nei aš. Apie sava šiurpų nuotykį norėjau pasekt tėtei i 
Adomui, bet poringė skalsesnė, kai ryji apsilaižydams kramtesį, tai 
aš tykiai-tykiai apsimoviau blauzdines, prisliūkinau prie to mėsinga 
plunksnota pašlemėka... i nėriau. 

Pons taukiapaukštis išsprūda man pro pirštus i paspruka, bet aš 
nepadaviausi, nė, nuvijausi jį aukštupin pro gumbotas-dygliotas 
tankmes, šuoliais treškindams džiūvias šakas i visa, dygliai rūsčiai 
apdraskė man veidą, bet, matai, mane suėmė vijimos karštis, tai i 
nepasergėjau nei ka medžia retėj, nei ka Hilavės krioklia riaumo- 
jims artėj, kol neįbėgau šmaukšt į laukymę i neišbaidžiau tuntą ar- 
klių. Nė, ne laukinių arklių, anie buva apklostyti apkaltais odos šar- 
vais, i Didžiojoj saloj, o tai galėja būt tik viena - jė, konai. 

Dešim-dvylika jųjų - išdažytų laukinių jau stojas i siekė sava rim- 
bų-ašmenų klykdami ant mane kara šūksnius! Oi, ka aš dėjau kojos 
atgal palei griovą tuo pat keliu, jė, medžioklis pavirta medžiojamu. 
Artimiausi konai bėga mane vytis, kiti šoka ant arklių i juokės iš 
smaguma. O mat panika dovanoj sparnus, bet i aptemd galvojimą, 
tai aš zuikinau atgal pas tėtę. Buvau tik devintinis, tai elgiaus palei 
nuojautas, nepergalvodams, kas atsitiks. 

Tač lig palapinei taip i nepribėgau, antraip daba čia nesėdėtų i ne- 
porintų. Užkliuvėlis už stangrios šaknies - gal i Jurgio kojas - griu- 
vau-nuritausi negyvų lapų duobėn, katra paslėpė mane nuo konų 
kanopų, dundančių virš mane. Te kiūtojau, girdėdams raižius riks- 
mus praskriejant prošal, vos už kelių jardų bėgant pro medžius... 
tiesiai pas Teliūskas. Pas tėtę i Adomą. 

Išsėlinau gudriai-sparčiai, bet per vėlai, jė, smarkiai pavėluojau. 

Konai jau supa mūs stovyklą pliaukšėdami bizūnais. Tėtė pagava 
mojuot kirviu, o brolis pasiėmė smaigą, bet konai tik žaidė sau su 
jais. Aš likau laukymės krašte, mat baimė myža man kraujy, i aš 
nė krust. Pliaukšt! - kirta bizūns, i tėtė su Adomu paversti sugulė 
raitydamies kaip unguriai ant smėlia. Konų vads, toks plėšrus pa- 
šlemėks, nušoka nuo arklia i nubrida taškydams per seklumą prie 
tėtės, atsigręžėlis nušiepėsi sava dažytiems broliams, ištraukėsi aš- 
menį į perskrodė tėtei gerklę nuo ausies lig ausiai. 

Nekad nemačiau neką tokį raudoną kaip vingiuojantis tėtės krau- 
jas. Vads nulaižė tėtės kraują nuo pliena. 

Adoms mirtinai persiganda, jam visa aitra išgaruoja. Dažyts pa- 
šlemėks suriša jam kulnis-riešus i užmetė mana vyriausią brolį ant 
balna kaip maišą kolokasijų i kiti kniautė mūs stovyklą geležų i visa 
i sukrušina visa, ką nepaėmė. Vads vėl užšoka ant arklia, atsigręžė 
i pažiūrėja tiesiai į mane... jo akys buva senia Jurgia akys: Zakarai 
Bailusis, jos sakė, tu gimei, ka būtų mana, a supranti, tai kam da 
kautis su manim? 

A aš parodžiau, ka jis klyst? Likau vietoj i susmeigiau sava ašmenį 
kokiam konui kaklan? Nusekiau juos stovyklon i mėginau išvaduot 
Adomą? Nė, devintinis Zakars Narsusis šmurkšt pašmurkšt į lapotą 
slaptuką verkšlent-melstis Sonmei, ka i jis nebūt pagauts-pavergts. 
Jė, tiktai tiek. Oi, ka būt aš Sonmė i klausytų, pabjaurėtis pakratytų 
galvą i sumygtų mane kaip šiaudvabalį. 

Kai užslinka naktis i aš išsėlinau, tėtė da gulėja-sūpavas sūrioj 
seklumoj; matai, upė jau rima i ors skaidrojas. Tėtė, jis gi mane 
švaipė-pėrė-mylėja. Slidus it olos žuvis, sunkus it karvė, šalts it 
akmuo, visas jo kraujas iščiulpts upės. Negalėjau sielvartaut kaip 
dera nei neka, matai, viskas buva per daug siaubs-kraups. Mat 
Teliūskas perkėla nuo Kaulų kranta buva šešios septynios mylios 
aukštyn-žemyn, tai aš tėtei supyliau kauburį te, kur jis gulėja. Ne- 
atminiau šventų vienuolės žodžių, tiktai Brangioji Sonme, esan- 
ti tarp mūs, sugrąžink šitą sielą slėnia įsčiosna, maldaujam tave. 


Debesų atlasas 


Tai sukalbėjau, perbridau Vaipiją i čiobrinau it peiliu pjaudams per 
nakties mišką. 

Man spiegė kaktusinė pelėda: Gerai pakovojai, Zakarai Narsusis! 
Aš suklikau paukštui, ka užčiauptųs, bet ji vėl spiegė: O tai ką? Su- 
krušinsi mane kaip sukrušinai tuos konus? Oi, dėl mana puti puti 
paukštukų, pagailėkis! Aukštai Kohalas kalnuos staugė dingai: Za- 
karajįj Bailusajįj. Galiausiai mėnulis - pakėlė sava veidą, bet tas šalts 
ponaitis neka nesakė, nė, jam nereikėja, aš žinojau, ką jis galvoj apie 
rių mylių, bet aš jam tik tiek tegalėjau padėt, it būtų ans antai tolia- 
jam Honolulu. Praskydau i ka imsiu raudot-raudot it vėja sugildyts 
bumbulis. 

Da mylią pakopiau įkalnėn i prikasiausi lig Abelia buveinės, i su- 
rikau jiem. Mane įleida Abelia vyresnėlis Izaoks, i aš pasekiau jiem, 
kas atsitika prie Teliūskas perkėlas, bet... a pasakiau jiem visą teisy- 
bę? Nė, apmuturiots Abelia apklotų, sušildyts jų ugnies i kramtesių, 
bernioks Zakars pameluoja. Matai, nepripažinausi, ka atvedžiau 
konus pas tėtės stovyklą, tik pasakiau, ka paėjau tankmėn medžiot 
taukiapaukšta, o kai grįžau... tėtė buva nužudyts, Adoms suimts i 
purve visur konų kanopos. Neka negalėjau padaryt - anei tada, anei 
daba. Dešim konų peštūnų galėja nukaut Abelia giminę tapat len- 
gvai, kaip nukovė tėtę. 

Jūsų veidai mane klausia. Dėl ka meluojau? 

Matai, kai seku per naują, te buvau ne Zakars Kluika i ne Za- 
kars Bailusis, buvau tik Zakars Nelaimėlis-Laimėlis. Melai yr senia 
Jurgia maitvanagiai, sukantys ratus aukštybėse i jėškantys apačioj 
striukos-glebios sieliūkštės, kurion šovus žemyn suleist sava nagus, 
i tą naktį Abelia buveinėj ta striuka-glebi sieliūkštė, jė, ta buvau aš. 

Daba jūs, žmogai, vėpsot į raukšlėtą pašlemėką, plaučiagliaumės 
glemžias mana kvėpavimą, i jau nedaug žiemų bematysiu, nė, nė, 
aš žinau. Šaukiu sau daugiau kaip kerim ilgų metų praeitin, Zaka- 
rui devintiniam: Vai, paklausyki! Būna, ka tu silpnas prieš pasaulę! 


282 


Teliūskas perkėla i visa paskum 


Būna, ka neka negali padaryt! Ta dėl tu nekalts - kalta yr šita sukru- 
šinta pasaulė, i viskas! Bet ka i kaip garsiai šaukiu, bernioks Zakars 
mani negirdž, i nekad neišgirs. 


Ožia liežuvis yr dovana, jį arba turi nuo pat gimima, arba neturi. 
Jei turi, ožkos klausys tava priesaką, jei ne, sutryps tave purvan i 
stovės paniekindamos. Kas aušrą melždavau ožkas i daugumą dienų 
visą bandą vesdavau aukštyn Elepaja slėnia žiotysna, per Stubura 
perėją, ganytis Kohalas viršūnėse. Ganiau i tetos Bitinės ožkas, jų 
buva penkiolika-dvim, tai, visa sudėt, sargodavau penšim-šiade- 
šim - padėdavau prie gimdyma i prižiūrėdavau susirgėles. Tuos žio- 
plus gyvulius mylėjau labiau nei save. Kai griaudėdava liūtis, per- 
mirkdavau skabydams nuo jų dėles, kai kepindava saulė, patapda- 
vau traškus-ruds, i jei būdavom aukštai Kohalose, pastaikydava, ka 
nepareidavau namo iškart tris-keturias naktis, taigis. Reikėdava būt 
atstatytom akim. Kalnuos šniukštėdava dingai i taikydavas nustvert 
sverdėjantį naujagimį, jei nesargodavai su sava smaigu. Kai mana 
tėtė buva vaiks, iš Pavėjinės atklysdava mukinių laukiniai i nudžiau- 
dava kokia ožkelę a dvi, bet paskum konai pavergė mukinius visuos 
pietuos, i jų senosios Havi buveinės užėja samanom-skruzdėm. 
Mes, ožkaganiai, pažinom Kohalas kalnus kaip nekas kits - plyšius- 
laikų šniukšliai, i vieną-du-tris senųjų pastatus, katrų nekas neži- 
noja, tik mes. 


Sava pirmą bumbulį pasodinau į Džeidžo iš Kirtėja Pėdos bu- 
veinės vieną saulėtą dieną po citrinmedžiu. Bent jos buva pirms, 
kiek žinojau. Mergikės vis suk uodegą dėl kas kada i visa. Man buva 
dvylika, Džeidžo turėja stangrų vingrų kūną i juokdavas, buvom 
pamišėliai iš meilės abu vijurkai, visai kaip judu čia sėdintys, tai kai 
Džeidžo prinoka it išsipūtus slyva, mudu kalbėjom, ka tuoksimės, 
ka ji atkaktų gyvent Beilia buveinėj. Matai, turėjom daug tuščių 

kambarių. Bet paskum Džeidžo paplūda vandenys keli mėnuliai 
per anksti, i Bandžas nuvedėsi mane pas Kirtėja Pėdą, kur ji gimdė. 
Bumbulis išėja vos po kelių posmų man te atsiradus. 

Šioji nėr šypsi poringė, bet jūs klausėt apie mana gyvenimą Di- 
džiojoj saloj, tai va šitie atminimai i plaukia viršun. Bumbulis netu- 
rėja burnos, nė, i nosiaskylių neturėja, tai negalėja kvėpuot i mira, 
kai tik Džeidžo mama nuokirpa virkštį - vargšas bėdžius. Akys taip 
i neatsimerkė, jis tik pajuta tėtės rankas ant nugarytės, nutamsėja 
blogom spalvom, liovės spardyt i mira. 

Džeidžo buva gliti papurtus, rodės, ka i ji miršt. Moteros liepė 
man eit lauk i palikt vietą žolinykei. 

Mirėlį bumbulį vilnoniam maiše nunešiau Kaulų krantan. Buvau 
toks vienužis galvodams, a Džeidžo sėkla sugadinta, a mana sėkla 
sugadinta, a tik mana likims sugadints. Vangus buva ryts po krau- 
jaspalviais klemaliais, bangos bloškės paplūdimin it sergotos karvės 
i griuva. Bumbuliui supilt kauburį netruka taip ilgai kaip tėtei. Kau- 
lų krants atavės rudadumbliais i kūnais puvėsiais, tarp akmenėlių 
voliojas seni kaulai, i te nesivalkiodavai ilgiau nei reik, nebent gi- 
mėlis muse arba varnu. 

Džeidžo nemira, nė, bet nekad nebesijuokė vijurku kaip anksčiau, 
i mes nesutuokėmės, nė, reik žinot, ka tava sėkla užaugins grynagi- 
mį a panašiai, jė? O tai kas gi nugramdys samanas nuo tava stoga i 
pateps tava ikoną nuo termitų, kai tave nebebus? Tai jei sutikdavau 
Džeidžo suėjime arba mainykloj, ji būdavo sakys: „Lietings ryts, 
ane? -iaš atsakysiu: „Jė, lis lig nakties, man matos taip“, - i mudu 
eisim kas sau. Po trejų metų ji susituokė su odinyku iš Keina slėnia, 
bet aš nėjau jų santuokos šventėn. 

O tas buva berniuks. Mūs mirėlis nevardis bumbulis. Berniuks. 


Slėniškiai turėja tik vieną dievą - deivę Sonmę. Laukiniai Didžiojoj 


šiaip jau turėja tiek dievų, ka jų smaigu nesuskaitliuosi. Te apačioj, 
Hile, palei nuotaikos melsdavos Sonmei, bet turėja i kitų dievų - ry- 


284 


Teliūskas perkėla i visa paskum 


klių dievų, ugnikalnių dievų, javų dievų, čiaudulia dievų, plaukotų 
karpų dievų, ko tik paklausi, Hilas ras tau dievą. Konai sukaupėsi 
visą gentį kara dievų i arklių dievų, i visa. Bet slėniškia apie laukinių 
dievus nė girdėt nenorėja, nė, tik Sonmė buva tikra. 

Ji gyvena tarp mum, sargodama Devynių Klosčių slėnius. Daž- 
niausiai jos nematydavom, kartais ji matydavas - suvytėlė senė su 
lazda, nor aš esu matėlis ją kaip tviskančią mergikę. Sonmė padė- 
dava sirgėliams, sutaisydava suskilėlę laimę i kai mirdava teisings 
cyvlizots slėniškis, ji paimdava jo sielą i nuvesdavasi atgal gimdon 
kaži kur slėniuos. Būdava, ka mes atmenam dingėlį gyvenimą, bū- 
dava, ka ne, būdava, ka Sonmė sapne pasak vienuolei, kas yr kas, 
būdava, ka nepasak... Bet mes žinojom, ka atgimsim slėniškiais, i 
mirtis mum nebuva tokia baisinga, nė. 

Tik mat jei tava sielą nenučiups senis Jurgis. Matai, jei elgeis lau- 
kiniškai i saunaudiškai, i atstūmei cyvlizaciją arba Jurgis sugun- 
dė tave barbrizman i visa, tai tava siela padarėsi sunki grublėta i 
nusverta akmenų. Tada Sonmė tave neįkiš jokion gimdon. Tokius 
nedorus saunaudžius žmones vadindava „akmenotais“, i slėniškiui 
nebuva šiurpesnia likima. 


Ikonyns buva vienintis pastats Kaulų krante tarp Keina slėnia i 
Honokas slėnia. Nebuva priesaka nekišt nosies, bet nekas nėja vi- 
dun šiaip iš tuščia, nes pagadins tau sėkmę, jei neturėjai geros prie- 
žasnės drumst tos nakties pa stogu ramybę. Mūs ikonos, ką mes 
išdrožinėjom nugludinom aprašėm žodiais per sava gyvenimą, te 
saugoma, kai mes mirėm. Mana laiku te ant lentynų buva sukrauta 
tūkstančiai, jė, alviens slėniškis kaip i aš, gimė-gyvena-atgimė nuo 
tada, kai Flotilė atvežė mūs protėvius Didžiojon, lai pabėgtų nuo 
Pragaišties. 

Pirmąkart aš įjėjau ikonynan su tėte-Adomu-Jonu būdams sep- 
tintinis. Mama gimdydama Ketkiną pasigava kraujavima sergą, 
I tėtė nuvedė mus melstis Sonmei, ka ją sutaisytų, mat ikonyns buva 

ypati šventa vieta, i Sonmė te šiaip jau klausydavos. Vandenyga- 
tamsu buva viduj. Vašku-tikmedžia aliejum-laiku - va kuo te kve- 
pėja. Ikonos gyvena lentynose nuo grydų lig stogui, kiek jų te buva, 
negalėjau pasakyt, nė, juk neskaitliuosi it ožkų, bet nebegyvenimai 
skaitlium pranokst tebegyvenimus, kaip lapai pranokst medžius. 
Tėtės balsas kalbėja šešėliuos, pažįstamai, bet podraug i šiurpiai, 
prašydams sustabdyt mamos mirimą i leist jos sielai pasilikt kūne 
ilgiau, i aš sava galvoj meldžiaus tapat, nor žinojau, ka esu pažymėts 
senia Jurgia prie Teliūskas perkėlas. I tada po tylos marška mes nu- 
girdom lyg kokį šniokštimą, sukeltą miljona šnybžesių it vandeny- 
na, tik te nebuva vandenyns, nė, te buva ikonos, i mes žinojom, ka 
Sonmė te yr i mūs klausos. 

Mama nemira. Sonmė, matai, pagailėjasi. 

Mana antrs karts ikonyne buva Sapnų naktis. Kai keturiolika ran- 
tų tava ikonoj sako, ka tu jau užaugėlis slėniškis, miegi viens ikony- 
ne, i Sonmė atsiunčia ypatų sapną. Kai kurios mergikės pamato, ką 
sutuoksis, kai kurie berniokai pamato, kaip reik gyvent, kitąkart pa- 
matai, kokį daiktą nešt vienuolei pranašaut. Ryte išeinantys iš iko- 
nyna, mes jau vyrai i mMoteros. 

Saulė nuleidasi, i aš gulėjau ikonyne po tėtės apklotu su sava ne- 
drožinėta ikona kaip pagalve. Lauke barkšėja-taukšėja Kaulų krants, 
plakės i kunkuliava bangos, i aš girdėjau lėlį. Tik ka tas buva ne lėlys, 
nė, tas buva anga, visai prie mane, i virvė siūbava, nuleista požemių 
pasaulės dangun. Leiskis žemyn, pasakė man Sonmė, tai aš leidaus, 
bet virvė buva supinta iš žmogų pirštų i riešų. Pažiūrėjau aukštyn i 
pamačiau ugnį, ka plūda nuo ikonyna grydų. Nupjauk virvę, pasakė 
nedors žmogus, bet aš to bijojau, nes būtų nukritęs, jė? 

Kitam sapne laikiau ant rankų sava kreivagimį bumbulį Džeidžo 
kambary. Jis spardės i muistės, kaip anądien. Greit, Zakarai, pasakė 
tas vyrs, išbjauk sava bumbuliui burnytę, ka galėtų kvėpuot! Rankoj 
turėjau sava ašmenį, tai išpjoviau sava berniokui šypsų rėžį, jautės, 
it sūrį pjautų. Išputoja žodžiai: Dėl ka mane nužudei, tėt? 

Paskutiniam sapne aš ėjau palei Vaipija upės. Tolioj pusėj pama- 
čiau Adomą, ka laimygai žvejoj! Pamojuojau, bet jis mane nematė, 
tai nubėgau prie tilta, katro nemiega gyvenime te nėr, nė - auksinia 
bronzinia tilta. Kai galop nugavausi prie Adoma, gailiai apsiverkiau, 
nes neka nebuva likę, tik pūvantys kaulai i sidabrinis unguriuks 
pliaušku-spurdu ant smėlia. 

Unguriuks buva aušros ruoželis po ikonyna durim. Įsiminiau tuos 
tris sapnus i per bangų purslus nuėjau pas vienuolę, nesutikdams 
nė vieną žmogų. Vienuolė lesina vištukus už mokyklinės. Atidžiai 
pasklausė mana sapnus, paskum pasakė, ka sapnai riesti pranašaut 
i prisakė man laukt mokyklinėj, kol ji pasimels Sonmei dėl jų tikros 
prasmės. 

Mokyklinės kambarys buva liests šventos cyvlizotų laikų paslap- 
ties. Ant lentynų stovėja visos Slėnių knygos, darės sulinkėlės i ap- 
kirmijėlės, bet anos buva žodžių i žinių knygos! Te buva i pasaulės 
kamuolys. Jei pasaulė yr milžingai didelis kamuolys, nesupratau, dėl 
ka žmogai nuo jo nenukrent, i daba nesuprantu. Matai, aš nebuvau 
bais gudrus mokyklinės žiniuks, ne kaip Ketkina, katra būt galėja 
patapt nauja vienuole, jei visa būtų kitaip suklotis. 

Mokyklinės langai buva stiklas, da nesugurints nuo Pragaišties. 
Tač didžiausia nuostabuma buva laikrodis, jė, vienintis veikiantis 
laikrodis Slėniuos i visoj Didžiojoj, visam Ha-Vai, kiek man žino- 
ma. Būdams mokinys, bijodavau to tiktakinia vora, katras mus ste- 
bėja-teisė. Vienuolė išmokina mus laikrodžia kalbos, bet aš pamir- 
šau ją, tik keturias valandas i pusė penkių. Atmenu, vienuolė sakė: 
„Cyvlizacijai reik laika, i jei leisim šitam laikrodžiui numirt, laiks 
irgi numirs, tai kaip tada sugrąžinsim cyvlizotus laikus, tuos, kur 
prieš Pragaištį?“ 

Taryt irgi žiūrėjau į laikrodžia tiksius, kol atėja vienuolė iš sava 
pranašauma i atsisėda prieš mane. Ji pasakė, ka senis Jurgis trokšt 
mana sielas, tai užkeikė mana sapnus, ka aptemdytų jų prasmę. Bet 
Sonmė jai pasakė, koks buva tikrs pranašaums. I jūs irgi, jum reik 

gerai atmint šituos pranašaumus, nes jie daugiau nei kartą keis šitos 
poringės kelią. 

Pirms: Rankos deg - tebus ta virvė nenupjauta. 

Antrs: Priešas mieg - tebus jo gerklė neperpjauta. 

Trečias: Bronza deg - tebus tas tilts nepereits. 

Pripažinausi, ka nesuprantu. Vienuolė pasakė, ka i ji nesuprant, 
bet aš suprasiu, kai ateis tikrs posmas, i ji privertė mane įsikalt pra- 
našaumus atmintin. Paskum pusrytės duodė vištas kiaušinį, da sei- 
liną-šiltą nuo paukšta, i parodė, kaip iščiulpt trynį per šiaudelį. 


Tai jūs norit išgirst apie aiškiaregių Didįjį Laivą? 

Nė, tas laivs nėr mitų poringė, jis buva tikrs kaip va aš i kaip va 
jūs. Va šitos štai akys matė jį, 000, dvim kartų a daugiau. Laivs ap- 
silankydava Flotilės įlankoj dukart per metus, palei pavasaria i ru- 
denia pusė-pusė, kai naktis-diena vienoda ilguma. Atkreipkit, ka jis 
nekad nesilankė jokiam laukinių mieste - nei Honokoj, nei Hile, 
nei Pavėjinėj. I dėl ka? Dėl ta, ka tik mes, slėniškiai, turėjom aiškia- 
regiam ganėtinai cyvlizacijas. Jie nenorėja mainų su nė kokiais bar- 
brais, katrie manė, ka tas laivs yr galygs balts paukštis dievs! Laivs 
buva dangaus spalvos, tai jo nematydavai, kol neišdygdava visai 
prie kranta. Jis neturėja irklų, nė, anei burių, jam nereikėja vėja nei 
srovių, nes jį vairava senųjų Gudrums. Ilgs it didelė salelė buva tas 
laivs, aukšts it žema kalva, jame tilpa du-trys-keturi šimtai žmogų, 
gal i miljons. 

Kaip jis judėja? Kur jo keliavimai jį nunešė? Kaip jis išgyvena visus 
Žybt-driokst i Pragaištį? Nu, aš nekad nežinojau visus atsakymus, i, 
nekaip dauguma kitų apsakytojų, Zakara poringės nėr pramanytos. 
Gentis, katra gyvena laive, vadinta aiškiaregiais, i jie atėj iš:Aiškiare- 
gijas salos. Aiškiaregija buva didesnė už Maui, mažesnė už Didžiąją 
i toli-toli šiaurės mėly, daugiau aš neka nežinau i nesakau. 

Taigi, laivs būdava inkarins per kokius dešim metimų nuo Mo- 
kyklinės kyšulia, iš laiva priekia išlys pora širšinių valčių i nuskries 


288 


Teliūskas perkėla i visa paskum 


per bangas paplūdimin. Alvienoj bus šeši-aštuoni vyrai-moteros. 
Oi, visa su tuo laivu buva stebuklybė. Moteros i tos buva vyriškos — 
jų plaukai buva nudžyrinti, ne supinti kaip slėniškių, i jos buva 
lieknesnės i stiprios. Jų oda buva sveika-lygi, be nė kokia šaša, bet 
buva jie visi rauga ruduma i juodi, i atrodė panašesni nei kiti žmo- 
gai, katruos matai Didžiojoj. I aiškiaregiai daug nekalbėja, nė. Prie 
„Kuo tu vardu, pone?“ arba „Kur tu keliauji, panele?“- jie tik pur- 
tydava galvas, it sakydami: „Aš neka neatsakysiu, nė, i nebeklau- 
sinėkit.“ Paslaptings Gudrums neleisdava mum prieit arčiau. Oras 
sutirštėdava taip, ka negalėdavai arčiau prieit. I da apsvaigindava 
skauduliu, tai i nebeplujodavai te, nė. 

Mainai darydavos bendrojoj. Aiškiaregiai kalbėdava keistai - ne 
vangiai-trūksmai kaip hilai, o sūriai-šaltai. Laivui atkakus, žos- 
mė tuoj išburbuliuodava, i dauguma buveinių lėkdava bendrojon 
su pintėm vaisių-daržovių-mėsos i visa. Tai i aiškiaregiai iš upelia 
prisipildava vandenia ypačiosna statinėlėsna. Už tai aiškiaregiai 
mainydava geležus, katrie būdava geresni nei visi, padaryti Didžio- 
joj. Jie mainydava teisingai i nekad nekalbėdava krumplinai kaip 
laukiniai Honokoj, bet mandagi šneka rausia ežią prieš tave, katra 
sak: Aš gerbiu jumi kaip reik, bet jūs mum ne giminė, tai nelipkit per 
tą ežią, jė? 

Jė, aiškiaregiai turėja stulbiai griežtas taisykles mainuos su mum. 
Jie nemainydava mantą, gudresnę už ką nor, kas jau yr Didžiojoj. 
Pavyzdžiui, kai buva nužudyts mana tėtė, surinkims sutarė pasta- 
tyt garnizoną prie Abelia buveinės, ka sergėtų Mulivaja taką, ka- 
tras buva mūs svarbusis taks nuo Teliūskas perkėlas į mūs Devynis 
Slėnius. Vienuolė prašė aiškiaregius ypačių ginklų gintis mum nuo 
konų. Aiškiaregiai pasakė nė. Vienuolė kaip i maldava. Jie vis tiek 
sakė nė, i baigts kriukis. 

Kita taisyklė buva mum neka nesakyt, kas yr už vandenyna, net 
apie Aiškiaregijas salą, tik jos vardą. Neipsas iš Inujės buveinės pa- 

prašėsi uždirbt keliavimą laivu, i tas buva vienintis karts, kai mačiau, 
ka aiškiaregiai lyg i nujuokėsi. Jų vads pasakė nė, i nekas nenuste- 
ba. Tas taisykles mes nekad nemėginom laužyt, nes mum matės, ka 
mainydamies su mum jie mūs cyvlizacijai dar garbę. Vienuolė visad 
kviesdava juos pasilikt i pašvęst, bet vads visad mandagiai atsisaky- 
dava. Sumainytą mantą jie nusvilkdava atgal į valtis. Po valandos 
laivs išrūkdava - pavasarį rytuosna, rudenį šiaurėn. 

Tokios būdava tos viešnagės, kasmet, nuo tų laikų, kiek tik kas 
atmen. Kol mana šešioliktuos metuos viena aiškiaregė, vardu Mero- 
nimė, apsilankė mana buveinėj, i nekas nebebuva tapat - anei mana 
gyvenime, anei Slėniuos, nė, jau nekad. 


Te aukščiau, už Stubura perėjas, buva gūbrys, vardinams Mėnulia 
Lizdu, kur geriausias vaizds į Priešvėjinę nuo Kohalas ganyklų. Vie- 
noj žėrinčioj pavasaria popietėj piemenaudams ant Mėnulia Lizda 
užmačiau tą laivą, artėjantį prie Flotilės įlankas, i stulbiai gražiai tas 
atrodė, mėlyns tapat kaip vandenyns, i nežiūrėdams tiesiai į jį net 
nebūtų pamatęs, nė. Tai aš žinojau, ka reikėja drožt viensdu mainy- 
klon, bet, matai, turėjau ožkas sargot i visa, i, be to, kol būtų nuėjau 
lig bendrosias, aiškiaregiai jau vis tiek tikriausiai būt išeinantys, tai 
palikausi i atdrėbėlis žiopsojau į tą nuostabų Gudruma laivą, taip 
atkankantį i dingstantį it laukinės žąsys i banginiai. 

Nu, tai mana tokia priežasnė pasilikt, kaip sakiau pats sau, nor ti- 
kra priežasnė buva mergikė, vardu Rožė, renkanti palilas lapus sava 
mamos vaistinykybei. Matai, mes karštai geidavom viens kitą, i toj 
kvaitingoj vieversingoj popietėj aš srėbiau jos drūtus mangus i drė- 
gną figą, i teisybė yr, ka niekur kitur nenorėjau eit, i Rožė toj dienoj 
irgi nepririnka daug palilas lapų, nė, o, jūs, jaunuoliai, juokiatės, jūs 
raustat, bet buva laiks, je, aš buvau toks, ka jūs daba. 

Kai parginiau ožkas namo, buva jau vakars. Mama plasnoja-gąs- 
tava it viensparnė žąsis i keiksnoja mane taip pasiutėlė, ka visą Žos- 
mę išgavau tik iš Susės. Po mainų bendrojoj aiškiaregių vads pa- 

prašė pakalbėt su vienuole privačiai. Po ilga posma vienuolė išėja 
iš sutikimasi i sušaukė surinkimą. Te buva slėniškiai iš artimų bu- 
veinių, nebuva tik iš Beilia - mūs buveinės. Matai, mama i mainuos 
nebuva. Tai surinkims tuoj i prasidėja. 

- Šiemet aiškiaregių vads nor padaryt ypatus mainus, - pasakė 
vienuolė. - Viena laiva motera nor pusmetį gyvent-dirbt buveinėj, 
ka pažintų mūs papročius i suprastų mus, slėniškius. Už tai vads 
sumokės mums dvigubai visų šiandie išmainytų daiktų. Tinklų, 
puodų, keptuvių, geležų - viska dvigubai. Tik pagalvokit, kokia 
garbė, i pagalvokit, ką galim gaut už visus daiktus Honokas mai- 
nuos. 

Nu, ilgai nereikėja laukt, kol surinkime įsiūbavas viens didelis 
„Jė!“, i kitą klausimą vienuolei reikėja šaukt per triukšmyną: 

— Kas priims mūs viešnią aiškiaregę? 

Oi, tas „Jė!“ nutila kaip nebuva. Liaudis staigiai rada pilnus mai- 
šus atkalbinėjimųsi. Pas mum per maža vietas. Mes laukiam dviejų 
bumbulių - mūs viešnia negalės išmiegotis. Moskiai aplink mūs bu- 
veinę sukandžios ją negyvai. Pirms tą pasakė niauruolis Volvas, tas 
tupikaujantis pašlemėks. O ką Beilia buveinė? Matai, te nebuva nei 
mamos, nei mane užgesint tą planą, tai jis gan greit įplieskėsi. Jė, po 
tėtės Beilia mirties pas juos yr tuščių kambarių! Praeita derliaus Bei- 
liai paėmė iš bendrosias daugiau nei įnešė, jė, čia jų pareiga! Jė, te pas 
Beilius jiem reik darba rankų, mama Beili džiaugsis gaut pagalbas! 
I šitaip surinkims prisakė. 

Nu, daba jau aš buvau viensparnis žąsins, jė. Ką aiškiaregiai val- 
go-geria? A jie mieg šiauduos? A jie mieg? Šeši mėnuliai! Mama 
keiksnoja mane, ka nenuėjau į laiva mainus, i nor, jė, mama yr tikra 
Beilių vadė, aš - vyriausias buveinės vyrs, tai turėjau nueit gaut tei- 
sybės. Pasakiau: 

— Klausyk, nueisiu pas vienuolę i pasakysiu, ka mes čia negalim 
priimt nė kokios aiškiaregės... - tik štai bilst bilst bilst prakalba mūs 
durys. 

Jė, tai i buva vienuolė, atvedė apgyvendint aiškiaregę su Mailu, 
mokyklinės padėjėju. Tada mes visi supratom, ka ant mūs užkrauta 
Slėnių viešnia, patink a nepatink, negalėjom pasakyt Dink iš čia, jė? 
Būtų gėda mūs namams i mūs ikonoms. Ta laiva motera atdavėsi 
tuo actiniu Gudruma kvapu i ji prakalba pirma, nes mudu su mama 
liežuvius prarijom. 

— Labs vakars, - pasakė ji, - aš esu Meronimė i nuoširdžiai jum 
dėkoju, ka priimat mane viešėt Slėniuos. 
mušt. 

Svetinguma manieras pirmoji atminė Susė, ji pasodina mūs sve- 
čius i nusiuntė Joną atnešt gėralų-kramtesių i visa. Meronimė pa- 
sakė: 

— Pas mus yr paprotys viešnagės pradžioj šeiminykams ką nor 
padovanot, tai gal jūs neka prieš... 

Ji įkiša ranką krepšin, katrą atsinešė, i ištraukė mum dovanų. 
Mama gava puikų puodą, katras Honokoj kainuotų penkis-šešis 
ryšulius vilnų, i jai atėmė kvapą, sakė negal priimt tokią brangią do- 
vaną, nes svetingums yr Sonmės būds, jis tur būt nemokams, arba 
jau ne svetingums; bet aiškiaregė atsakė, ka šitos dovanos - ne mo- 
kestis, nė, jos tik ankstyvs padėkojims, i mama antrąkart nebatsakės 
puoda, nė. Susė i Ketkina gava karolius, katrie tviskėja it žvaignės, 
jom akys iššoka nuo džiaugsma, o Jons gava visą kvadratinį veidro- 
dį, tas jį apkerėja - šviesesnis už visas tas dužusias šukes, katrų da 
kartais gali pamatyt. 

Mails jau nebesišiepė taip rupūžiškai, bet man šits dovanojims 
nė kiek nepatika, nė, matai, ši svetimžemė aiškiausiai pirkioja mana 
giminę, i aš to neketinau pakęst. Tai aš tik pasakiau, ka laiva motera 
gal būt mūsų buveinėj, bet aš jos dovanos nenoriu, i viskas. 

Pasakiau grubiau, nei norėjas, i mama dėbtelėjo smaigais į mane, 
bet Meronimė tik pasakė: „Aišku, aš suprantu“, - lyg aš būt kalbėjau 
paprastai-normaliai. 

Tai tame vakare i keliuos vakaruos paskum mūsų buveinėn 
bliuvodama plūda banda lankytojų iš Devynių Slėnių aukštai-že- 
mai, giminaičiai-broleliai, ankstesnia gyvenima šeima i vos paži- 
nios, katruos sutikdavom tik mainuose, jė, visi, nuo Maukas lig 
Mormona, atsibeldė pažiūrėt, a motušė žosmė sak teisybę, ka pas 
Beilius apsistoja tikra gyva aiškiaregė. Visus lig viena lankytojus 
gavom pakviest vidun, i, aišku, jie išžiojasi iš nustebima, tartum 
pati Sonmė būt sėdėja mūs virtuvėj, nors stebėjas jie ne taip dide- 
liai, ka negalėtų šlamšt mūs kramtesia i ramiai sau pliumpt mūs 
gėrala, i jiem geriant urmu liejas daugiamečiai klausimai apie Aiš- 
kiaregiją. 

Bet mįslėta buva va kas. Meronimė lyg ir atsakydava klausimus, 
betjos atsakymai smalsia nenumalšindava, nė, anei šapelia. Va mana 
pussesė Spensa iš Klunia buveinės paklausė: Kas judin jūsų laivą? 
Aiškiaregė atsakė: Branduolinis variklis. Visi sulinksėja, protingi it 
Sonmė, A, tai mat branduolinis variklis, jė, nekas nepaklausė, kas 
tas „branduolinis variklis“, nenorėja visų akyse pasrodyt kaip bar- 
brai arba kluikas. Vienuolė paprašė Meronimės, ka parodytų mum 
Aiškiaregijas salą pasaulės žemėslapy, bet Meronimė tik bakstelėja 
į taškelį i pasakė: 

— Čia. 

— Kur? - paklausėm. Matai, te buva tik mėlyna jūra, i bent aš ma- 
niau, ka ji mus mulkin i tiekos. 

Aiškiaregijas nėr nė kokiam žemėslapy, padarytam tuoj prieš Pra- 
gaištį, sakė Meronimė, nes Aiškiaregijas įkūrėjai ją laikė paslapty. Ji 
buva senesniuos žemėslapiuos, jė, bet ne vienuolės. 

Tada jau buvau mažumą išdrąsėlis i paklausiau mūs lankytoją, 
dėl ka aiškiaregiai su visu sava dideliu Gudrumu i visa nori išmokt 
apie mus, slėniškius. Ką mes galim išmokint, ko ji da nežin? 

- Besimokantis prots yr gyvs prots, - atsakė Meronimė, - i bet 
koks Gudrums yr tikrs Gudrums - sens Gudrums i naujas, didelis 
Gudrums i mažas. 


293 


Debesų atlasas 


Tik aš viens mačiau, ka tie žodžiai šaudė įteikimasi strėles i ka 
šita klasti šnipė, naudodamas mūs neišmone, apdūmija sava tikrus 
ketinimus, tai aš dūriau da antrą klausimą: 

— Tač jūs, aiškiaregiai, turit didžiausią galygiausią Gudrumą visoj 
pasaulėj, jė? 

Oi kaip riestai ji parinka žodžius! 

— Mes turim daugiau kaip Ha-Vai gentys i mažiau kaip senieji lig 
Pragaišties. 

Matot? Nelabai ką pasakė, a ne? 

Atmenu tik tris jos sąžiningus atsakymus. Rubis iš Poterių pa- 
klausė, dėl ka aiškiaregiai visi tur tamsią odą, it kokosa riešuta, nė, 
nekad nematėm iš jų laivo išeinant blyškų a rausvą. Meronimė pa- 
sakė, ka jos protėviai prieš Pragaištį pakeitė sava sėklas, idant pada- 
rytų tamsiaodžius bumbulius, ka apsaugotų juos nuo raudonšašės 
sergos, tai i tų bumbulių bumbuliai lika tamsūs - sūnus kaip tėvs, 
jė, kaip triušiai i gurkai. 

Neipsas iš Inujės paklausė, a ji sutuokusis, nes jis yr viengungis i 
pats viens tur makadamijas riešutynę i figų-citrinų plantaciją. Visi 
nujuokėsi, net Meronimė nušypsojas. Ji pasakė, ka kartą buva su- 
tuokusis, jė, i tur sūnų, vardu Anafis, gyvenantį Aiškiaregijoj, bet jos 
vyrą jau seniai nužudė laukiniai. Ji gailėja netekt tų citrinų-figų, bet, 
sakė, jau per sena sutuoktinių turgui, o Neipsas nuvylėlis pakraipė 
galvą i pasakė: | 

— Oi, laiva motera, tu uždavei man širdį, jė, tikrai. 

Galop mana pusbrolis Koberis paklausė: 

— Tai kiek tau metų? 

Jė, tas buva mum visiem įdomu. Tač niekas nebuva pasiruošėlis 
jos atsakymui. 

— Penšim. 

Jė, taip ji pasakė, i mes buvom stulbėliai, kaip i jūs daba. Penšim. 
Mūsų virtuvėj permainėsi ors, lyg šalts vėjs papūtėlis. Gyvent lig 
penšim nėr stebukls, gyvent lig penšim yr šiurpu-nenormalu, jė? 


294 


Teliūskas perkėla i visa paskum 


— Tai kiek aiškiaregiai gyven? - paklausė Melvilis iš Juodoja Jau- 
čia. Meronimė gūžtelėja pečiais. 

— Šedešim, septyndešim... 

Oi, visi sukrėsti išsižiojom! Šiaip mes kerimties meldžiam Son- 
mę, ka nutrauktų mūs kančias i mes atgimtumėm naujam kūne, 
kaip perskrodžiam mylimam šuniui gerklę, ka jis serg i kenč. Vie- 
nintis slėniškis, išgyvenėlis lig penšim i nesilupėlis raudonšaše i ne- 
merdėlis nuo plaučiagliaumės, buva Trumens Trečiasis, i visi žinoja, 
ka jis vieną audrotą naktį sudėjėlis sandėrį su seniu Jurgiu, jė, tas 
mulkis pardavė sielą už keletą daugesnių metų. Nu, tada poringė 
buva sukrušinta kaip reik, i liaudis pulkeliais ėja lauk žost, kas buva 
pasakyta i atsakyta, i visi šnybžėja: Ačiū Sonmei, ji apstojasi ne mūs 
buveinėj. 

Aš buvau patenkints, ka mūs keikta-nedora viešnia visus išmo- 
kina žengt riestai i nepakliautis ja, nė, anei šapelia, bet aš tąnakt nė 
kiek nemiegojau, nes cingėja moskiai i naktiniai paukštai, i rupūžės, 
i paslaptings kažkas tykiai tarškėja po mūs buveinę, ėmė šį še, dėja 
tą te, i to paslaptinga kažka vards buva Permaina. 


Pirmą, antrą, trečią dieną aiškiaregė trynės-linda mana buvei- 
nėn. Turiu pripažintis, ka ji nepuikavasi kaip karalienė, nė, netingi- 
niava anei posma. Padėdava Susei prie pieninės, mamai prie pyni- 
ma-mezgima, Jons paimdavas ją jėškot paukštų kiaušinių, i ji klau- 
sydavas Ketkinas kiauksėjima apie mokyklinę, nešdava vandenia, 
kapodava malkas i greituoliškai mokinas. Aišku, žosmė nenuleida 
akių, i vis ateidava lankytojų pamatyt stebuklygą penšimmetę mote- 
rą, katra atrod kaip dvim penkerių. Žmonės, katrie tikėjas pamatyt 
ją darant fokusus i burtus, labai greit buva nuvylėliai, nes ji nedarė, 
nė. Mama po dienos a dviejų jau negąstava, darės draugyga su vieš- 
nia i sukukuojasi. Mūs viešnia Meronimė tą, mūs viešnia Meronimė 
aną, - kudakava nuo ryta lig vakara, o Susė - ta dar dešimkart la- 
biau. O Meronimė tik dirba sava darbus, nor vakare sėsdavas prie 

mūsų stala i rašydava ant ypataus popieria, oi, daug gražesnia už 
mūsiškį. Rašydava stulbiai greit, bet ne mūs kalba, nė, ji rašė kaži 
kokia kita šneka. Matai, senuosiuos kraštuos buva kalbama i kitom 
kalbom, ne tik mūsų. Apie ką tu rašai, teta Meronime? - paklau- 
sė Ketkina, bet aiškiaregė teatsakė: Apie sava dienas, gražute, rašau 
apie sava dienas. 

Nepakenčiau, ka ji mana šeimoj „gražutėm“ švaistos, i man ne- 
patika, ka atsliūkindava seni žmogai i klausdava slapteisybės, kaip 
gyvent ilgai. Bet jos rašyms apie Slėnius, neperskaitoms nė kokiam 
slėniškiui — va dėl ka aš labiausiai gąstavau. A tai Gudrums, a šnipi- 
nėjims, a šis tas nuo senia Jurgia? 


Kartą garuojančioj aušroj, kai aš pamelžiau, mūs viešnia paprašė- 
si eit su manim ganyt ožkų. Mama pasakė jė, aišku. Aš nesakiau jė, 
pasakiau šaltakmeniškai: 

— Žolę ėdančios ožkos nėr įdomios žmonėm su tokiu Gudrumu 
kaip tava. 

Meronimė mandagiai atsakė: 

— Man įdomu visa, ką daro slėniškiai, šeiminyke Zakarai, bet, aiš- 
ku, jei tu tik nenori, ka aš stebėtų tava darbą, viskas gerai, taip i 
pasakyk. 

Matot? Jos žodžiai buva slidūs kovotojai - sprigt, i iš tava nė jau 
patapa jė. Mama spigina į mane akimis, tai teka pasakyt: 

— Aišku, gerai, jė, eime. 

Gindams ožkas Elepaja taku neka nebsakiau. Prie Klunia buvei- 
nės mana brolis Gubo Šerniuks sušuka: Kaiplaik, Zakarai?! — ka 
pasišnekėtų, bet pamatėlis Meronimę sukeblėja i pasakė: Žiūrėk, 
atsargiai, Zakarai. Oi, kaip norėjau numaskatuot tą moterą sau nuo 
spranda, tai prisakiau sava ožkoms: Baikit vilktis, tingia paltys, — 
i žygiau sparčiau, tikėdams ją išsekint, matai, aukštupin Stubura 
perėja mes ėjom, bet ji nepadavėsi, nė, net i akmenotam take Mėnu- 
lia Lizdan. Aiškiaregių tvermė ein lygiom su ožkų tverme, kaip tada 

supratau. Man matės, ji žinoja mana galvojimą i viduj sau juokės iš 
mane, tai neka jai nebkalbėjau. 

Ką ji padarė, kai priėjom Mėnulia Lizdą? Atsisėda ant Nykščia 
uolos, išsitraukė rašyma knygą i nupiešė tą stulbų vaizdą. O, turiu 
pripažintis, Meronimė padarė stulbų piešinia Gudrumą. Tam po- 
piery parodėsi Devynių Klosčių slėniai i pakrantė-kyšuliai, i aukš- 
tumos-žemumos, tokie tikri kaip tikrieji. Nenorėjau rodyt jai nė 
kokia įdomavima, bet negalėjau sulaikytis. Išvardinau visa, ką ji 
nužymėja, i ji užrašė vardus, tai galop, pasakiau, padarėsi pusiau 
vaizds, pusiau rašts. 

— Tikrai taip, - tarė Meronimė, - mes čia padarėm žemėslapį. 

Tai va. Išgirdau lūžtant šakelę - eglyna pakrašty, už nugarų. Tai 
buva ne vėja gūsis, nė, aiškiausiai trakšt su koja, tik a pėda, a koja, a 
letena, aš nesumojau. Priešvėjinėse Kohalose konai nebuva matyti, 
bet nebuva i Teliūskas perkėloj, nė, tai nuėjau tankmėn žiūrėt-ma- 
tyt. Meronimė norėja eit kartu, bet aš liepiau jai paliktis. Bene senis 
Jurgis bus pargrįžėlis da paakmenot mana sielą? O gal tik skyrėlis 
mukinis šniukštėja, kur gaut kramtėsia? Pasiėmėlis smaigą, sėlinau 
artyn prie eglių, artyn prie eglių... 

Ant stora samanota kelma sėdėja Rožė. 

- Žiūriu, turi naują draugiją, - tarė mandagiai, bet akyse nirša 
kalė dingė. 

— Ją? - parodžiau atgal į Meronimę, sėdinčią i žiūrinčią, kaip mes 
kalbam. - A žosmė tau nepasakė, ka laiva motera senesnė, nei buva 
mana senelė, kai Sonmė ją atgimdė! Ji ne kaip tu, Rože. Jos galvoj 
tiek daug Gudruma, ka kakls sukrušints. 

Rožė jau nebebuva mandagi. 

— Tai aš neturiu Gudruma? 

Oi, tos moteros moteros. Ištrauks blogiausią prasmę iš tava Žo- 
džių, iškels viršun i sakys: Žiūrėk, kuo tu mane puoli! Ka jau buvau 
karštaklaidis, man matės, ka mažumą pakalbėsiu krumplinai i atve- 
siu Rožę protan. 

— Tu gi supranti, ka aš ne tą sakau, buka tu sumauta bobše... 

Protan vest nebaigiau, nes Rožė šmaukšt man veidan taip smar- 
kiai, ka žemė puolė prie mane i aš žnekt ant dūlės. Šitiek sukrėsts 
taip i likau sėdėt it pamests bumbulis. Priliečiau nosį, i mana pirštai 
buva raudoni. 

— O, - tarė Rožė, paskum: - Cha! - i paskum: - Gali kiek tik lend 
burnot-kekšiot ant sava ožkelių, kerdžiau, bet ne ant mane, tai senis 
Jurgis akmenos tava sielą! 

Mūs mylėjims-virpulėjims suduža į miljoną druzgelių, i Rožė nu- 
ėja sau švytuodama pinte. 


Kančia-gėda trokšt rast kaltų, i Rožės praradima dėl aš kaltinau 
keiktą aiškiaregę. Tąryt ant Mėnulia Lizda aš atsistojau, surikau ant 
ožkų i nuvariau jas Nykščia ganyklon nė neatsveikindams su Mero- 
nime. Jai pakaka Gudruma palikt mane sau, atmindama sava sūnų 
Aiškiaregijas saloj. 

Kai tąvakar parėjau namo, mama-Susė-Jons buva susėdėliai krū- 
voj. Jie pamatė mana nosį i riestai sužvalgėsi. 

— Kas te tava kaštonui, brol? - paklausė Jons, visas oi lialia. 

- Čia? Paslydau i šmaukšt ant Mėnulia Lizda, - pasakiau jam 
viensdu. 

Susė lyg i prunkšt. 

— A, tai tu te ne Rožės Lizdan šmaukšt, brol Zakarai? - i visi trys 
sukvaknoja it kabančių šikšnosparnių čerškims, i aš paraudau-su- 
kaitau rūsčiai. Sesė pasakė man, ka žŽosmę gava nuo Rožės pusbrolia 
Volta, ans pasakė Bejėzui, o tas sutika sesę, bet aš tai nė neklausiau, 
nė, aš keikiau Meronimę seniui Jurgiui, i nesustojau, i laimė, ka ji 
tąvakar nebuva pas Beilius, nė, ji mokinas aust pas tetą Bitinę. 

Tai nuėjau prie vandenyna, i žiūrėjau, kaip pons Mėnulis vėsin 
mana ugninę kančią. Pamenu, paplūdimin atvilkasi žaliasnapis 
dėt kiaušinių, i aš ant pykčia ko nenusmeigiau tą vėžlį tuoj pat — 
matai, jei mana gyvenims neteisings, tai i tam gyviui tebus tapat. 

Bet pamačiau jo akis - tokios senos buva jo akys, ka matė ateitį, jė, 
i paleidau vėžlį sau. Atžygiava Gubo-Koberis su sava lentom i ėmė 
čiuožt ant bangų žvaignėtam vandeny, i stulbiai gražus banginyks 
buva Koberis, i jie kvietė mani draugėn, bet man buva ne bangos 
galvoj, turėjau rimtesnį reikalą prastumt mokyklinėj su vienuole. 
Tai nuėjau te i ilgą posmą kalbėjau sava rūpesčius. 

Vienuolė klausės, bet nė kiek manim netikėja, nė - manė, ka aš 
tik išsukinėjuos vengdams laikyt namie Meronimę. 

— Tu matei laivą i matei jų geležus, i matei tą dalį Gudruma, katrą 
jie mum parod. Jei aiškiaregiai planava įveržtis į Devynis Slėnius, 
tau tikrai matos, ka mes čia sėdėtų i apie tai kalbėtų? Atnešk man 
įrodymų, ka Meronimė ketin nužudyt mus visus lovose, i aš sukvie- 
siu surinkimą. Jei neturi įrodymų, palaikykis sau. Šitaip kaltint ypa- 
čią viešnią nugi nėr mandagu, Zakarai, i tava tėtė nebūt patenkints. 

Mūsų vienuolė nekad neįspausdava nekam sava priesakų, bet Ži- 
nodavai, kada šneka baigta. Tai, vanas, šitaip, aš likau pats viens, 
jė - Zakars prieš aiškiaregius. 


Kila i puolė dienos, i įkaita žalia putota vasara. Žiūrėjau, kaip Me- 
ronimė įgaunasi į visus slėnius, sutikinėj liaudį i mokinas, kaip mes 
gyvenam, ką mes turim nosvybės, kiek mūs gal kautis, i pasižymi 
perėjas į Slėnius per Kohalas. Iš viena kita vyresnia-akylesnia vyra 
meginau snapinėt, a jie bent kiek abejoja-gąstauja dėl aiškiaregės, 
bet tik paminėdavau įsiverš arba puls, jie būdava dėbtels ant mane 
i mana kaltinimus sukrėstais nustebėliais smaigais, tai aš tik sugės- 
davausi i čiaupdavaus, matai, nenorėjau, ka žosmė mane suteptų. 
Reikėja mažumą pavaidint mandagybę su Meronime, ka ji apsnūstų 
i paleistų draugyguma kaukę trup nusmukt, i parodytų man sava 
tikrus planus po kauke, jė, duotų man įrodymų, katrus aš galėtų 
paklot vienuolei i sukviest surinkimą. 

Neturėjau parinkima, tik laukt-žiūrėt. Meronimė us tikrai po- 
pliari. Moteras išpažindavas jai, nes ji buva pašalinė i motušei žos- 

mei neplepės jokių paslapčių. Vienuolė paprašė mūs viešnią pamo- 
kint mokyklinėj skaitliavima, i Meronimė pasakė jė. Ketkina sakė, 
ka ji gera mokintoja, bet jiems neka nemokina, tik pačios vienuolės 
Gudrumą, nor Ketkina žinoja, ka būt galėja, jei būt norėja. Kai ka- 
trie mokiniai net pradėja dažyt sava veidus juodžiau, ka atrodytų 
kaip aiškiaregiai, bet Meronimė liepė jiem nuvalytis arba ji neka 
nebemokins, nes Gudrums-cyvlizacija netur neka bendrą su odos 
spalva, nė. 

Štai vienam vakare mūsų verandoj Meronimė klausinėja apie 
ikonas. Ar ikonos - siely namai? O gal veidy-giminės-amžiaus i visa 
bendra atmintis? O gal malda Sonmei? O gal antkapis, parašyts šiam 
gyvenime su žinia būsimam gyvenimui? Matai, su tais aiškiaregiais 
visad dėl ka kas, nekad negana, ka yr va taip, i tebūnie sau. Čia, Maui 
saloj, Duofizits buva toks pat, nė? Dėdė Bitins mėgina atsakyt, bet 
supainiojas i pripažinas, ka jam kiaurai aišku, kas yr ikonos, lig to 
posma, kai reik paaiškint. Teta Bitinė pasakė, ka ikonyns tur kartu 
suimtą slėniškių praeitį i dabartį. Šiaip tai nedažnai būn, ka aš galiu 
permatyt kieno nor mintis, bet tą posmą regėjau, ka laiva motera 
galvoj: Oho, tai tą ikonyną man reik aplankyt, jė. Nė, aš neka ne- 
sakiau, bet kitam saulėkyly nupėdinau Kaulų krantan i pasislėpiau 
ant Saužudžių uolos. Nugi man matės, ka jei pagausiu svetimžemę 
nepagarbią su mūs ikonom arba, da geriau, kokią vieną tarakoni- 
nančią, galėsiu nuteikt vyresnius slėniškius prieš ją i taip paprotint 
sava žmogus apie aiškiaregės tikrus planus i visa. 

Tai sėdėjau-laukiau ant Saužudžių uolos, galvodams apie žmo- 
gus, katruos Jurgis nustūmė nuo čia į murkdančias putas apačioj. 
Vėjuots buva ryts, jė, atmenu gerai - plaikstės smėlis-kopų žolė, pla- 
kės kraujaspalviai klemaliai, i lėkė keteros nuo skuodžiančių bangų. 
Pavalgiau grybkulių, ka buvau atnešiausi pusrytės, bet nepabaigė- 
lis ką gi aš užmatau Žygiuojant ikonyna linkui - nugi Meronimę, 
jė, i Neipsą iš Inujės. Susiglaudėliai-susikalbėliai it vagiai! Oi, tad 
mana mintys pasipustė! Bene Neipsas taikos būt svetimžemės dešinė 


300 


Teliūskas perkėla i visa paskum 


ranka? O jei jis planuoj padarytis vietoj vienuolės Devynių Slėnių 
vadu, kai aiškiaregiai su sava gyvačių-judošių Gudrumu nujos mus 
už Kohalų i jūron? 

O Neipsas turėja savą žavingumą, jė, visi jį mėga, jo juokų po- 
ringes-šypsnius i visa. Aš mat turėjau ožia liežuvį, o tad Neipsas, 
sakytum, žmogų liežuvį. Negali pasitikėt liaudim, katra taip įgudėlė 
pastvert žodžius kaip jis. Neipsas-Meronimė žiū įdrožė ikonynan 
drąsiai it pora gaidelių. Šuva Pajus laukė išorėj, kur jam liepė Me- 
ronimė. 

Tykiai kaip dvelksmas nusėlinau jiem vymui. Neipsas jau užkiša 
duris atviras dėl šviesos matyma, i jos nė negirgžtelėja, kai įpėdinau 
jiem iš paskos. Nuo blausių šešėliotų lentynų, kur laikomos seniau- 
sios ikonos, girdėjau Neipsą murmur. Planai i sąmokslai - aš gi Ži- 
nojau! Prisėlinau arčiau, ka išgirstų, ką girdėtų. 

Bet Neipsas gyrės apie sava senelia tėtę, vardu Trumens, jė, tas pats 
Trumens Trečiasis, katras vis da vaikšto pasakojimuos Didžiojoj saloj 
i čia, Maui. Nu, jei jaunims nežin Trumena Neipsa istorijas, mets su- 
žinot, tai sėdėkit ramiai, būkit kantrūs i duokit šen tą keiktą žolę. 


Trumens Neipsas anuomet buva šniukšlys, kai senųjų manta še 
te da voliojas krateriuos. Vienaryt jam galvon įmetės mintis, katra 
sakė, ka senieji turbūt užslėpė vertą mantą saugioj vietoj ant Mau- 
nas Kėjas. Ši mintis auga-auga, i vakare Trumens jau nutarė kopt 
tan baisingan kalnan i pažiūrėt, ką pamatys, jė, i išeit jau kitoj die- 
noj. Žmona jam pasakė: 

— Tu pamišėlis, Maunoj Kėjoj neka nėr, tik senis Jurgis i jo šven- 
tyklos, slėptos sienų tvare. Jis tave neįleisis, jeigu jau nesi mirėlis i 
tava siela nepriklauso jam. 

O Trumens tik tarė: 

— Eik miegot, pamišėle sena bobše, tuos nedoruos prietaruos nėr 
tiesos, - tai jis mieg i pabund, i, tik prakirtasi aušra, trepsi aukštyn 
iš Vaipija slėnia. 

Drąsusis Trumens plumpina-kopė visas tris dienas i turėja viso- 
kių nuotykių, katruos man nėr daba laika jums sekt, bet jis visus 
juos ištvėrė, kol pakila ant tą baugią-pamėklišką viršūnę debesyse, 
katrą gali pamatyt iš bet kur Didžiojoj, i taip aukštai, ka jis nebema- 
tė pasaulės apačioj. Pelenota te buva, jė, anei kruopelė žalumos, i 
miljons vėjų te draskės it pasiutėliai dingai. I štai Trumena žygsnius 
sustabdė stebuklyga geležakmeninė siena, aukštesnė už sekvojas, 
katros juosė viršūnę mylių mylias. Trumens visądien ėja aplink jėš- 
kodams spragą, nes nebuva kaip ją perkopt anei pasikast po apačia, 
bet spėkit, ką jis atrada valandoj prieš tamsą. Vyrą iš Havi, jė, glau- 
džiai apsigobėlį nuo vėja, sukryžiavėlį kojas už uolos i rūkantį pyp- 
kę. Tas havis irgi buva šniukšlys ant Maunas Kėjas to pačia dėl kaip 
Trumens, a jūs patikėsit? Tokia vienužė buva ta vieta, ka Trumens i 
vyrs iš Havi nutarė sudėt jėgas i kartu padalintis, kokią mantą ras — 
pusę i pusę. 

Nu, Trumeną sėkmė apleida jau kitam posme, jė. Tirštėjantys de- 
besiai pavandenija-išretėja, i plieniniai vartai tvare patys savaime 
laisvindamies sudrebėja, griausmingai sugirgždėja i slinkt pravėrė- 
si. Pro tuos vartus, - per Gudrumą ar magiją, Trumens nežinoja, — 
mūs herojus užmatė suspietusias šiurpias šventyklas, visai kaip se- 
nos poringės sek, ka buva, bet Trumens neįbaiminasi, nė, jam sukila 
ūps galvojant apie visą vertą senųjų mantą i dirbinius, katrie turėja 
būt viduj. Jis pliaukšt Havi vyrui per nugarą i sak: 

— Ohoho, mes turtesni kaip karaliai-senatoriai prieš Pragaištį, 
brol havi! 

Mat jei Trumens Neipsas buva kaip jo proanūkis, turbūt suka 
mintį, kaip visą sušniukštėtą grobį palaikytis sau vienam. 

Bet tas Havi vyrs nešypsojos, nė, jis kalbėja niūrus iš po sava gob- 
tuva. 

— Broli slėniški, galop atėja mana miega valanda. 

Trumens Neipsas nesuprata: 

— Da ne saulėleidis, ką sumanei? Aš tai ne mieguists, tai ko gi tu? 


302 


Teliūskas perkėla i visa paskum 


Bet žygė Havi vyrs pro tuos gūdžius vartus. Tada Trumens suka 
galvą i šūktelėja: 

— Daba ne laiks miegot, brol Havi! Daba laiks šniukštėt stulbiai 
vertą senųjų mantą! 

Trumens sekė paskum sava partnerį šniukšlį į tą tylų tvarą. Visur 
riogsoja juodi išklaipyti akmenai, o dangus buva juods-sukrušints. 
Havi vyrs susmuka ant kelių melstis. Trumena širdį sugniaužė šal- 
tis, matai, šalta vėja ranka nugobė tą klūpantį Havi vyrą. Trumens 
pamatė, ka jo partneris - seniai mirėlis lavons, pusė griaučiai i pusė 
lervota mėsa, i ka šalta vėja ranka - senia Jurgia ranka, jė, ta velnia, 
katras te stovėja mojuodams suktu šaukštu. 

- A ne tu buvai ištroškėlis i vienužis, mana brangusai, - kalbėja 
tas velnių karalis Havi vyrui, - klajodams gyvųjų žemėse akmenine 
siela i jau mirėlis? Dėl ka nepaklausei mana šaukima jau anksčiau, 
kvails žmogau? 

Tada senis Jurgis įkiša sava suktą šaukštą pro Havi vyra akiduo- 
bes, jė, i išsėmė sielą, varvančią maknotom smegenom, i perkrimta 
ją, jė, ji traškėja tarp jo arklinių dantų. Havi vyrs susirietė i staiga 
padarėsi dar viens juods išklaipyts akmuo, katrie išbarstėliai tvare. 

Senis Jurgis prarija Havi vyra sielą, nušluostėsi burną, gerai nu- 
perdėsi i ėmė žagsot. 

— Barbrų sielos - liesas gardumyns, - eiliava velnys trepsėdams ar- 
tyn prie Trumena, - sūrūs riešutai i rūgštus vyns. - Trumens negalėja 
nė krustelėt, nė, toks, matai, buva baisings vaizds. - Slėnių sielos — 
tyros i jėgingos, ant liežuvia it medus sultingos. - Velnia kvaps dvokė 
žuvim-bezdalais. - Jūs sutarėt pusę i pusę, - tarė kvaps. Senis Jurgis 
lyžtelėja sava suktą karpotą šaukštą. - A tu sava pusę nori daba, a kai 
būsi mirėlis, Trumenai Neipsai Trečiasai iš Mormona slėnia? 

Tai tada Trumenui atgija kojos i jis zuikina knopstom nuo gūdžių 
vartų, kiek spėka turėdams čiuožė žemyn nuo to nuogriuvom api- 
birusia kalna, nė kartelį neatgręždams. Kai sugrįža Slėniuosna, visi 
spoksoja nustebėliai, jam da neprabilus apie sava nuotykius. Anks- 

čiau Trumena plauks buva juods kaip kranklys, bet daba buva bal- 
tesnis už bangos putą. Alviens plaukelis. 


Atmenat, aš, Zakars, buvau surietėlis sava slaptuke ikonyne, 
klausydams, kaip Neipsas sek tą samanotą poringę mana negeidau- 
tinai buveinės viešniai i rod Meronimei sava šeimos mirėlių gyve- 
nimų ikonas. Kelis nemenkus posmus Neipsas mokina ją apie jų 
reikšmę i naudojimą, paskum pasakė, ka jam reik sužiūrėt tinklus, 
i išėja lauk palikdams Meronimę vieną. Ne kiek jis tebuva išėjėlis, 
kai aiškiaregė tamsoj šūktelėja: 

— Tai kaip tau matos Trumens, Zakarai? 

Va čia tai man buva sukrėtims, nė nesapnuojau, ka ji žin, ka aš 
čia klausaus! Bet ana taip suvaidina sava balsą, lyg nė neketina man 
padaryt nepatogumą-gėdą, nė, suvaidina balsą, lyg mes abu kartu 
atėjom ikonynan. 

— A tau matos, ka Trumens sek senų bobų kluikinas poringes? 
A manai, ka te yr kaži kiek teisybės? 

Nebuva kaip man vaidint, ka aš nebuvėlis, nė, nes ji žinoja, ka aš 
te esu, būk ramus. Tai atsistojau i nuėjau pro lentynas, kur aiškiare- 
gė sėdėja i piešė ikoną. Mana akys blausoj darės it pelėdas, i aš jau 
gerai mačiau Meronimės veidą. 

— Čionais yr šventų švenčiausioji, - pasakiau jai. - Tu daba esi 
Sonmės buveinėj. - Mana balsas užkėlė stipriausią priesaką, bet dėl 
prigauta paklausymasi buva silpnesnis. - Nė koks svetimžemis ne- 
tur reikalą piktžvalgiaut po mūs ikonas. 

Meronimė buva mandagi, ne kaip aš. 

— Aš paprašiau vienuolę leidimo įžengt. Ji man prisakė, ka galima. 
Neliečiu kitų ikonų, tik Neipsa šeimos. Jis man prisakė, ka galima. 
A galėtum paaiškint, ko tu taip nerimsti, Zakarai. Noriu suprast, bet 
negaliu. 

Matot? Ta keikta aiškiaregė pagalvoja apie tava puolimus pirmiau, 
nei tu pats apie juos pagalvojai! 

— Tu gali apkluikint mūsų vienuolę, - pasakiau jai, daba jau šal- 
tai-niekingai, — i gali apkluikint mamą-mana šeimą i visus keiktus 
Devynis Slėnius, bet mane neapkluikinsi, nė, anei vieną posmą! Aš 
tai žinau, ka nesakai visą teisybę! 

Tad bent kartą aš ją nustebinau, i buva gers jausmas nustot sla- 
pukaut i parodyt sava mintijimą dienos šviesoj. Meronimė lyg i su- 
siraukė. 

— Nesakau visą teisybę apie ką? 

Jė, karalienę Gudriąją kaip reik įvariau kampan. 

— Dėl ka čia esi snapinėdama mūs žemes! Snapinėdama mūs pa- 
pročius! Snapinėdama mus! 

Meronimė atsidusa i padėja Neipsa ikoną atgal lentynon. 

— Čia svarbu, Zakarai, ne pusė teisybės, a visa teisybė, - svarbu, 
pakenki a nepakenki, jė. - O paskum pasakė it smaigų man pil- 
van: - A tu pats, Zakarai, neturi paslapties, katrą slepi nesakydams 
visiem „visos teisybės? 

Mana mintys padrika. Iš kur ji gal žinot apie Teliūskas perkėlą? 
Tas buva seniausiai! Bene aiškiaregiai dirb su konais? O gal jie tur 
kokį Gudrumą, katras kasa gilion tamson mintyse jėškodams palai- 
dotų gėdų? Aš neka nepasakiau. 

— Aš prisiekiu, Zakarai, - tarė ji, - prisiekiu Sonme... 

Ak, sušukau, svetimžemiai i laukiniai net netiki Sonme, tai ji ne- 
tur reikalą teršt Sonmės vardą sava liežuviu! 

Meronimė kalbėja ramiai-tykiai, kaip visad. Aš smarkiai klystu, 
sakė ji, ji tiki Sonme, jė, net labiau nei aš, bet jei aš noriu, ji prisieks 
sava sūnum Anafiu. Jo laime-gyvybe ji prisiekė, ka nė koks aiškia- 
regys nekaip neplanuoj pakenkt nė kokiam slėniškiui i neplanuos, 
i aiškiaregiai gerbia mana gentį daug daug daug labiau, nei aš žinau. 
Ji prisiekė, ka, kai tik galės, pasakys man visą teisybę. 

I išėj išsinešdama sava pergalę. 

Aš da te pabuvau i aplankiau tėtės ikoną, i kai pamačiau jo veidą, 
išraižytą pluošte, regėjau jo veidą, gulintį Vaipija upėj. Oi, išriedėja 

man karčios gėdas i gailesčia ašaros. Turėjau mat būt Beilia buveinės 
galva, bet mana priesakai buva ne stipresni kaip baikštaus ėriuka, o 
samprotis ne guvesnis kaip spąstuos įkliuvusia kiškelia. 


Atnešk man įrodymų, slėniški, sakė vienuolė, arba palaikykis sau, 
tai daba aš alvieną akimirką galvojau, kaip gaut įrodymų, i jei nega- 
lėsiu sugriebt jų garbiai, tai tiek i to - įrodymų gausiu nukniaukt. Po 
tunta dienų mana šeima buva pas tetą Bitinę - kartu su Meronime, 
nes ji mokinos medaut. Bandą parginiau anksti, jė, saulė da virš Ko- 
halų, įsėlinau mūs viešnios kambarin i jėškojau jos mantos krepšia. 
Ilgai netrukau - laiva motera pakiša jį po lentom. Viduj buva dova- 
nėlės, kaip ka ji tik atėjus dovanoja mum, bet i šiek tiek Gudruma 
mantos. Kelios dėžutės, katros nebarškėja, bet i buva be dangčia, tai 
aš jų negalėjau atidaryt, šiurpus įrankis, katrą aš nepažinau, glotnus 
i pažiūrėt kaip ožkos blauzdikaulis, bet pilks-sunkus it lavos akmuo, 
dvi poros gerai sumeistrautų batų, trys-keturios knygos su pieši- 
niais-rašiniais slapta aiškiaregių šneka. Nežinau, kur tie piešiniai 
buva nupaišyti, bet ne Didžiojoj saloj, nė, buva augmenai-paukštai, 
katrų nė sapnuos nemačiau, nė. Paskutinis buva nuostabiausias. 

Viens didelis sidabrinis kiaušinis, dydžia sulig bumbulia galva, 
su įdubiais-žymėm suimt pirštais. Jo riebus svoris buva šiurpus, i jis 
neriedėja. Žinau, ka tas neatrod logikinis, bet poringės apie senųjų 
Gudrumą i skraidančias buveines, i buteliuos augančius bumbulius, 
i paveikslus, apriečiančius visą pasaulį, irgi nėr logikinės, bet šitaip 
gi buva - taip sek apsakytojai i senos knygos. Tai aš suėmiau tą si- 
dabrinį kiaušinį rankom, i jis ėmė murkt i mažumą šviest, lyg būt 
gyvs. Viensdu paleidau kiaušinį, i jis apmira. Bene mana rankų šil- 

Toks ištroškėlis buva mana smalsis, ka aš kiaušinį vėl paėmiau i 
jis šiltai suvirpulioja, i paskum sumirgėja-pasirodė šmėkla-mergi- 
kė! Jė, šmėkla-mergikė, tiesiai virš kiaušinia, tikra, kaip i aš čia sėd, 
jos galva-kaklas te plevena it atspindys mėnuly-vandeny, i ji kalbėja! 

Tada jau aš išgąstausi i patraukiau rankas nuo sidabrinia kiaušinia, 
bet šmėkla-mergikė pasilika, jė. 

Ką ji darė? Neka, tik kalbėja-kalbėja, kaip aš daba jums. Bet ji 
nebuva normali apsakytoja, nė, ji kalbėja senųjų šneka, i ji nedarė 
spektaklia, tik atsakinėja klausimus, kai klausė vyra tylus balsas, nor 
jis sava veida nekad neparodė. Jei suprasdavau kokį žodį, tai po jo 
penkių-šešių - ne. Šmėklas-mergikės lūpos buva sustingėlės karčiu 
šypsniu, bet jos kreminės akys buva liūdnos taip liūdnos, bet kartu 
išdidžios-stiprios. Kai prikaupiausi ryžta, prakalbau - sumurmė- 
jau: „Sese, a tu pražuvėlė siela?“ Ji mane nepaisė, tai aš paklausiau: 
„Sese, a matai mane*“ Galop vokiau, ka šmėkla-mergikė kalba ne 
man i Mane nemat. 

Pamėginau paglostyt jos apdūmytą odą i šiauštus plaukus, bet, 
prisiekiu, mana pirštai pralinda kiaurai, jė, visai kaip vandenio 
atspindy. Be to, pro jos mirgančias akis i burną še i te skrajoja po- 
pieriniai drugiai, jė, še i te. 

Oi, šiurpi i tokia graži-liūdesinga ana buva, mana siela troška. 

Staiga šmėkla-mergikė išduja atgal kiaušinin, i jos vietą užėmė vyrs. 
Šmėkla-aiškiaregys ans buva, tas tai mane matė i niršiai man kalbėja. 

— Kas tu toks, berniok, i kur Meronimė? 

Aiškiaregys palinka arčiau i jo veids išdidėja. Urzgus-iltinis buva 
jo balsas. 

— Aš paklausiau du klausimus, berniok, atsakyk tuoj pat, arba 
užkeiksiu tava šeimą taip rūsčiai, ka nė viens bumbulis negyvens 
ilgiau kaip mėnulį, daba i visad. 

Suprakaituojau i sausai nurijau. 

— Zakars, pone, - tariau aš, - i Meronimė kaiplai gerai, jė, ana pas 
tetą Bitinę mokinas medaut. 

Aiškiaregys akimis jaudė į mana sielą, jė, nutardams, a tikėt ma- 
nim, a ne. 

— O Meronimė žin, ka jos šeiminyks kniauč viešnios mantą, kai 
jos nėr? Atsakyk teisybę, nes aš pažįstu melagį. 

Suvirpuliojau nuo skausma, kraipydams galvą. 

— Klausykis atidai. - Tas vyrs turėja tiek priesaka, kiek bet katra 
vienuolė. - Daba padėsi šitą orizoną, šitą „kiaušinį , katrą laikai, te, 
kur radai. I nekam, ničnekam apie tai nesakysi. O kitaip Žinai, ką aš 
padarysiu? 

- Jė, - atsakiau aš. - Užkeiksi mana šeimą taip rūsčiai, ka nė viens 
bumbulis nekad negyvens. 

— Jė, tu vokei gerai, - atsakė tas griausmavyris. - Aš stebėsiu, Za- 
karai iš Beilia buveinės, - kalbėja tas šmėkla-aiškiaregys, matai, 
net mana buveinę žinoja, kaip senis Jurgis. Jis išnyka, i sidabrinis 
kiaušinis tykiai parusena i užgesa. Aš viensdu supakuojau Mero- 
nimės daiktus jos mantos krepšin i pakišau atgal po lentom, gai- 
lestaudams, ka te kišau nosį. Matai, ką te radau, nebuva įrodymai 
dėl mana abejonių vienuolei, nė, ką radau, buva Gudruma užkei- 
kims mana akmenotam likimui i, pripažinausi sau, purva dėmė ant 
mana, kaip šeiminyka, garbės. 

Bet negalėjau užmiršt irgi tos šmėklas-mergikės, nė, ji persekio- 
ja mane svajonėse-sapnuose. Priplūda tiek daug jausmų, ka visiem 
prie mane nebuva vietas. O, jaunystė nelengva, nes visa, dėl ka suki 
galvą i gąstauji, tai suki galvą i gąstauji pirmąkart. 


Pons Mėnulis papilnėja, pons Mėnulis sudila, i staiga trys nuo 
šešių mėnulių, kol Meronimės paimt sugrįš laivs, buva jau praeity. 
Tarp mane i mūs viešnios sugulėjasi lyg i paliaubos. Aš nepasitikė- 
jau laiva motera, bet pakenčiau, ka ji zulinas po mana buveinę, gan 
mandagiai, ka man geriau šnipinėtųs. Paskum vieną škvalinę popie- 
tę išpuolė viens iš kelių nusidavimų, jė, nusidavimų, katrie permai- 
nė tas paliaubas į tokį dalyką, kame jos i mana likimai buva surišti 
it pintos virvės gijos. 

Viename lietingame ryte brolio Manro mažiausias Fkuglis už- 
kapstėsi aukštgriovon i, radėlis mane ant Rančas gaubria susirietėlį 
po lapų skėčiu, perdavė rūsčiausią žinią. Mana sesė Ketkina meške- 

rioja Šuns Uolos pakrantėj i užmynė ant skorpenžuvės, i daba Man- 
ro buveinėj ji miršt nuo drebulia-karščia. Ją slaug žolinykė Vimovėj, 
jė, Rožės mama, i da Hila gydūns Liris dar kerėjimus, bet Ketkinas 
gyvybė gęst, jė. Skorpenžuvę šiaip jau neišgyven raumenygi žaliū- 
kai, o vargšė Ketkinutė miršt, i jai lika dvi valandos, gal trys. 

Fkuglis pasilika sargot ožkas, o aš nuslydau pro sedulas pas Man- 
ro buveinę, i jė, taip i buva, kaip sakė Fkuglis. Ketkina degte degė, 
alsava dusdama i nepažina nė viena veida. Vimovėj išgnyba nuo- 
dingus pelekus i vilgė gėlimą moni tyre, o Susė spaudė vėsius pavil- 
gus ramdyt galvai. Jons nuėja ikonynan melstis Sonmei. Barzdots 
Liris vapena Hila burtažodžius i kratė magiškus plaušotus smaigus, 
ka nugintų piktas dvasias. Neatrodė, ka Liris labai paded, nė, Ket- 
kina merdėja, tas jautės ore, bet mama norėja, ka Liris būtų, matai, 
patikėsi miljonu visokiausių tikėjimų, jei tau matos, ka bent viens iš 
jų tau gal pagelbėt. Tai kas man belika daryt, tik sėdėt, laikyt myli- 
mos Ketkinas degančias rankas i atmint, kaip sustingėlis be naudos 
žiūrėjau, kai konai pliaukšt bizūnais supa tėtę i Adomą. Tada gal 
tėtės balsas, gal Sonmės, o gal pačia mana, bet tykus balsas pūstelėja 
burbulą man ausin: Meronimė, - sakė jis. 

Žosmė man pasakė, ka Meronimė yr Žąsžandės tarpeklia viršuj, 
tai te nubėgau, i jė, te garuojančiam lietuj ji sėmė vandenį Gu- 
druma ąsotėliuos, matai, Volts ją sutika anksčiau, nei sakė žosmė. 
Aiškiaregė turėja su savim ypatų mantos krepšį, i aš padėkojau 
Sonmei už tai. 

— Geradien, - šūktelėja laiva motera, kai pamatė mane taškant 
prieš srovę. 

— Ne, ne gera, - sušukau jai. - Ketkina miršt! 

Meronimė klausės gan sielvartai, kai sekiau jai apie skorpenžuvę, 
bet ji gailestava - nė, ji netur gydyma Gudruma, i šiaip Vimovėj 
žolelės i Liria kerėjimai yr Didžiosias salos gydyms i tas geriausias 
Didžiosias salos liaudžiai, nė? 

— Šunia šūds, - tariau aš. 

Ji taip liūdnai pakraipė galvą. 

Tada aš prakalbėjau riestai: 

— Ketkina vadin tave teta i mano, ka tu giminė. Tu, aiški ugnis, 
mūs buveinėj elgies kaip giminė. A čia da viena tava vaidyba mus 
geriau tyrinėt? Da viena „nevisa teisybė ? 

Meronimė suvirpulioja. 

— Ne, Zakarai, ne taip. 

— Tai gerai, - aš bandžiau laimę, - aš sakau, ka tu turi ypatų Gu- 
drumą, katras padės tava giminei. 

Meronimė į sava žodžius įmetė smaigą. 

- Dėl ka tu dakart nekniauti po mana mantą i pats neišvagi aiš- 
kiaregių Gudrumą? 

Jė, ji žinoja apie mane i sidabrinį kiaušinį. Ji vaidina, ka nė, bet 
žinoja. Nebuva kaip sakyt nė, tai i nesakiau. 

— Mana sesė miršt, o mes čia stovim i krumplinam. 

Tiek daug pasaulės upių-lietaus pratekėja pro mus. Galop Mero- 
nimė pasakė jė, ji ateis pas Ketkiną, bet skorpenžuvės nuods greits- 
tiršts, i ji tikriausiai neka negalės padaryt, ka išgelbėtų mana sesutę, 
i man geriau suprast šitą teisybę daba. Aš nesakiau nei jė, nei nė, tik 
viensdu nuvedžiau ją Manro buveinėn. Kai aiškiaregė įėja, Vimovėj 
paaiškina, ką ji darė, nor Barzdots Liris tarė: 

- Uūū... velnys artinas... ūūū, jaučiu jį sava ypačiom jėgom... 

Ketkina jau buva visai sunykus - gulėja rami-sustingus it iko- 
na, tik šiuršėjims-kvėpavims skrebėja gerklėj. Meronimės sielvartus 
veids tesakė: Nė, ji jau per toli, aš neka negaliu, - ji pabučiava mana 
sesės kaktą sudie i išėja liūdna atgal į lietų. 

— O, matot aiškiaregę, - kranksėja Liris, - jų Gudrums išjudin 
stebuklygus pliena laivus, bet tik švents angela Lozoria giedo- 
jims gal parviliot mergikės sielą iš tų bevilčių pelkių tarp gyvybės 
i mirties. 

Mane suėmė neviltis, mana sesė merdėja, barbena lietus, bet ausy 
netila tas pats balsas. Meronimė. 

Nežinau, dėl ka, bet išėjau paskum ją. Slėpdamasi Manro puodų 
dirbtuvės tarpdury, ji spoksoja į lietaus vytines. 

— Aš neturiu teisę prašyt tava paslaugos, nebuvau svetygs šeimi- 
nyks, nė, buvau myžnius šeiminyks, bet... - Pritrūkau žodžių. 

— Tava genties gyvenims tur natralią tvarką. Ketkina būt užmynė- 
lė tą skorpenžuvę, a aš čia esu, a mane nėr. 

Lietpaukštai lieja sava kalioš-kališ giesmę. 

— Aš tik kluika ožkaganys, bet man matos, ka vien čia būdama tu 
krušini tą natralią tvarką. Man matos, tu žudai Ketkiną neka neda- 
rydama. I man matos, ka jei čia būt tava sūnus, Anafis, gulėdams su 
skorpenžuvės nuodu širdy i plaučiuos, šita natrali tvarka tau nebūt 
labai svarbi, jė? 

Ji neatsakė, bet žinojau, ka klausos. 

— Dėl ka aiškiaregia gyvybė vertesnė nei slėniškia? 

Ji prarada ramybę. 

- Aš čia nesu vaidint ponios Sonmės kaskart, kai kas bloga atsi- 
tink, i spragt pirštais pataisyt! Aš tik žmogus, Zakarai, kaip tu, kaip 
bet kas! 

Pažadėjau: 

— Nebus kaskart, kai kas bloga atsitink, tik daba. 

Jos akyse buva ašaros. 

— Tokį pažadą negali anei tesėt, anei sulaužyt. 

Staiga nejučiom puoliau jai apsakyt alvieną teisybės šapelį apie 
Teliūskas perkėlą, jė, viską. Kaip aš atvedžiau konus nužudyt tėtę 
i pavergt Adomą i nekad nekam nepripažinausi lig šiam posmui. 
Nežinojau, dėl ka liejau šitą užkimštą paslaptį sava priešei, lig pat 
pabaigos, o tada vokiau prasmę, pasakiau i jai. 

— Ką aš daba pamokinau tave apie save-sielą, yr smaigs man prie 
gerklės i kamšals man prie burnos. Gali kada tik nori pasakyt mo- 
tušei žosmei, ką pasakiau tau, i sužlugdyt mane. Ji tikės tave i turėtų 
tikėt, nes alviens žodis čia teisybė, i liaudis tikės tave, nes jauč, ka 

mana siela akmenota. Tai jei turi kokį Gudrumą, jė, bet ką, kas gal 
padėt Ketkinai, duok man, pasakyk man, padaryk tą. Nekas nekad, 
nekad nesužinos, nė, prisiekiu, tik tu i aš. 

Meronimė suėmė rankom sava galvą, lyg ta ūžtų nuo sielvarta, 
i sumurmėja kažką sau lyg tai: Jei mana prezidents kada sužinotų, 
mana visas fakultets būt paleists, - jė, kartais ji sakė tuntus žodžių, 
katrų aš nežinojau. Iš bedangtės puodynės sava mantos krepšy iš- 
traukė mažyliuką kaip skruzdės kiaušinis turkia akmenėlį i liepė 
man vogčia įkišt jį Ketkinai burnon, taip riestai, ka nekas nematytų, 
nė, net nepagalvotų, ka matė. 

- I, dėl Sonmės meilės, - perspėja mane Meronimė, - jei Ketkina 
gyvens, 0 aš negaliu pažadėt, padaryk, ka už jos išgydymą valio-va- 
lio gautų žolinykė, o ne tas vudu gyvačių glostis iš Hila, jė? 

Tai aš paėmiau tą turkia vaistą i padėkojau jai tik kartą. Meroni- 
mė tarė: 

— Neminėk nė kokių žodžių, nei daba, nei nekad, kol aš gyva, - 
i šitą pažadą aš kietai tesėjau. Brangios sesės burnon įmečiau jį keis- 
dams pavilgą, kaip liepė Meronimė, tai nekas neka nepamatė. I kas 
atsitika? | 

Po trijų dienų Ketkina sugrįža mokintis mokyklinėn, jė. 

Po trijų dienų! Tai aš nustojau jėškot įrodymų, ka aiškiaregiai 
šnipinėj mus dėl pavergima. Liris iš Hila krankė rupūžėms keliuo- 
se i visam plačiam pasauliui, ka nėr už jį geresnių gydūnų, net 
aiškiaregių, nor liaudis daugiausia manė, ka tą padarė Vimovėj, 
jė, o ne jis. 


Vieną vakarienę, koks mėnulis po Ketkinos sergos, kai mes val- 
gėm triušieną i keptą kolokasiją, Meronimė padarė netikėtą skelbi- 
mą. Pasakė, ka lig laiva sugrįžima ketin įkopt į Mauną Kėją i pažiū- 
rėt, ką pamatys. Pirma prakalba mama, jau nerimėlė. 

— Dėl ka, sese Meronime? Ant Maunas Kėjas nekas nėr, tik nebai- 
gianti žiema i didelė akmenų krūva. 

Nu, mama nesakė, apie ką galvoja, nes nenorėja atrodyt barbrė- 
laukinė, bet Susė tai jau neka neslėpė. 

— Teta Mero, jei tu te užkopsi, senis Jurgis sustingdys tave i iškas 
tava sielą žiauriu-suktu šaukštu i suės ją, tai tu net nekad neatgimsi 
i tava kūns pavirs sušalusiu rieduliu. Tau reik paliktis čia Slėniuos, 
kur saugu. 

Meronimė nešvaipė Susę nė kiek, tik pasakė, ka aiškiaregiai tur 
Gudrumą, katras atbaidys senį Jurgį. Įkopt Maunon Kėjon reik, ka 
sužymėtų Priešvėjinę, sakė ji, i šiaip jau slėniškiam reik daugiau 
slapteisybės apie konų judėjimą per Pavėjinės-Vaimėjas miestą. Nu, 
buva laiks, kai tokie žodžiai sukeltų zvimbt mana įtarimus, bet daba 
taip nebegalvojau, nė, tik buvau rūsčiai susirūpėlis dėl mūsų vieš- 
nios. Taigi, žosmė kunkuliava visas dienas, kai ši naujiena iššoka. 
Laiva motera kops Maunon Kėjon! Liaudis užeidava perspėt Me- 
ronimę nekišt nosies senia Jurgia tvaran, nes ana nebesugrįš. Net 
Neipsas apsilankė i sakė, ka kopt Maunon Kėjon apsakojime - viens 
dalyks, o kopt iš tikra - kuokt i kvankt. Vienuolė pasakė, ka Me- 
ronimė gal vaikščiot, kur jai patink, bet ji nekam neprisakys vest 
Meronimę aukštyn, ta viršūnė per daug nežinoma-pavojinga, trys 
dienos aukštyn i da trys žemyn i dingai-konai, i Sonmė žin, kas pa- 
keliui, o i šiaip ruošiant Honokas mainams buveinėse reikalingos 
visos rankos. 

Taigi, aš nustebinau visus, jė, i patį save, kai nutariau eit su ja. 
O nebuvau žymus kaip drąsiausių kiaušų jautuks daržinėj. Tai dėl 
ka ryžaus? Paprasts dalyks. Pirma, buvau skolings Meronimei už 
Ketkiną. Antra, mana siela jau buva pusiau akmenota, jė, aiški 
ugnis, aš neatgimsiu, tai ką man prarast? Geriau tegu senis Jurgis 
suėd mana sielą, o ne kitą, katra gal atgimt, jė? Čia ne drąsums, nė, 
tik sveiks prots. Mama nerodės patenkinta - Slėniuos verd darbs, 
nes atein derlius i visa, bet su aušra Meronimė i aš leidomės kelian, 
ji duodė man kelionės kramtesia, katrą pati rūkė-sūdė, i pasakė, ka 
tėtė būt didžiuoklis matydams mane tokį suaugėlį-bebaimį. Jons 

duodė man ypatų aštrų-smailą pūgžlių smaigą, o Susė duodė perli- 
nės kriauklės amuletą, ka spigintų-apakintų Jurgia akį, jei ans mus 
vys. Mana pusbrolis Koberis atėja sargot mana ožkas, jis duodė man 
maišelį razinų iš šeimos vynuogyna. Paskutinė buva Ketkina - ji 
duodė man bučkį, i tapat Meronimei, i liepė pažadėt, ka po šešių 
dienų sugrįšim. 


Rytuosna nuo Teliūskas mes nekopėm Kuikuihaelės taku, nė, žy- 
giavom sausumos gilumon pietuosna palei Vajulilia upelį, i aš vo- 
kiau laukymę prie Hilavės krioklia, kur užklupau konus, katrie nu- 
žudė tėtę prieš penkerius-šešerius metus. Daba ji buva apžėlėlė, tik 
vidų išsvilina buvėlių laužų žymės. Hilavės kūdras seklumoj su Jona 
dovana pasmeigiau porą pūgžlių, ka turėtų daugiau kramtesia. Lija, 
tai Vajulilia upelis sruva nartus i vertė iš kojų, dėl ta mes brovėmės 
aukštyn pro cukranendres, jė, pusę dienos plūkėmės, kol apėjom 
Kohalas gūbrį; vėjotoj erdvėj mums užėmė kvapą, i pro suskilėlius 
debesis pamatėm Mauną Kėją aukštesnę už dangų, jė. Aišku, ma- 
čiau Mauną Kėją i anksčiau, nuo Honokas, bet kalns, katrą planuoji 
įkopt, ne tas pats, katrą neplanuoji. Nėr toks gražus, nė. Gerai įklau- 
sykis, i jį išgirsi. Nendrės išretėja lig džiūvėlių pušų, i mes užėjom se- 
nųjų Vaimėjas kelią. Tuo senučiausiu supleišėliu keliu plumpinom 
kelias mylias i sutikom kailių medžiotoją su jo linksmu šuniu, ilsin- 
čius šlaite prie kūdras. Senis Janagis jis vardinas i taip kamavas su 
plaučiagliaume, ka pamaniau, šeimos verslą netruk perims jaunasis 
Janagis. Pasakėm, ka mes žolinykai, kniaučiam brangių augmenų, 
i gal Janagis mumis patikėja, o gal i ne, bet išmainė mums grybkulių 
už pūgžlius i perspėja, ka Vaimėjas miests nėr toks draugygs kaip 
anksčiau, nė, konai prisakinėja-krumplina nenuspėjami, i nekad 
negali žinot, kaip jie elgsis. 

Per kokią mylią rytuosna nuo Vaimėjas miesta išgirdom bildant 
kaustytas kanopas i vos nėrėm iš taka, kai pro mus prašuoliuoja trys 
konų kovotojai ant juodų eržilų i jų bernioks arklinyks ant ponia. 

Mane supurtė nekanta-baimė, i norėjau nugalabyt juos kaip kreve- 
tes ant iešma, tik lėčiau. Bernioks, pamaniau, galėja būt Adoms, bet 
visada taip maniau apie jaunus konus, jie dėvėja šalmus, tai nelabai 
man matės, nė. Nuo tada daug nešnekėjom, nes šneką gal išgirst 
šnipai, katrų pats nesušnipinėsi. Paskum kulkšnojom pietuosna per 
krūmotą šilainę i išėjom į plačkelį. Apie plačkelį buvau girdėlis iš 
apsakytojų, i štai jis - atvirs, ilgs, plokščias kelia akmuo. Jame sprū- 
da medeliai i krūmai, net nuostabi-laukinė buva ta vėjota erdvė. 
Meronimė pasakė, ka senųjų kalba tas vadinas Ora Uosts, te nu- 
leisdava inkarą jų skraidantys laivai, jė, kaip laukinės žąsys Pololu 
pelkėj. Mes nėjom per plačkelį, nė, aplenkėm kraštu, te, matai, nėr 
priedangas. 

Prieš saulėleidį palapinom kaktusų dauboj, i kai buva jau tamsu, 
aš įkūriau laužą. Vienužis jaučiaus toli nuo Slėnių-saviškių, bet toj 
nekieno žemėj Meronimės kaukė tirpa, i aš ją mačiau aiškiau nei 
kada nor. Paklausiau tiesiai: 

— Kokia ta visa pasaulė, svetimas žemės už vandenyna? 

Bet jos kaukė ne iškart sutirpa. 

— O kaip tau matos? 

Tai aš jai apsakiau, kaip vaizdavaus vietas iš senų knygų-atvaiz- 
dų mokyklinėj. Žemės, kur pragaišėliai visai nepragaiša, miestai 
didesni už visą Didžiąją salą, spindinčių žvaignių-saulių bokštai, 
aukštesni už Mauną Kėją, įlankos ne su vienu aiškiaregių laivu, 
o su miljonu, gudrios skrynios, katros pridar skalsių kramtesių, ka 
žmogai negal suvalgyt, gudrios vamzdės priliej gėrala, ka žmogai 
negal išgert, vietos, kur visad pavasaris, nekas neserg, nekrumplin 
i nevergauja. Vietos, kur visi - gražūs grynagimiai, katrie gyven lig 
šimta penšim metų. 

Meronimė kiečiau priglaudėsi apklotą. 

— Mana tėvai i jų karta tikėja, ka kažkur už vandenynų Pragaiš- 
tį išgyvena ištisi miestai, kaip i tu, Zakarai. Jų vaizduotę nepaleida 
senlaikių vardai... Melbnas, Orklends, Joburgs, Buenas Jerbasas, 

Mumbajus, Sinpūrs. - Laiva motera mokina mane, ką nė koks slė- 
niškis nebuva girdėja, i aš klausiau atidus-bežadis. - Galop penšim 
metų po to, kai mana liaudis išlipasi Aiškiaregijoj, mes vėl paleidom 
laivą, katras atvežė mus čia. - Toli-toli staugė dingai apie žmogus, 
katrie greit mirs, meldžiau Sonmės, ka ne mes. - Jie rada miestus, 
kur žadėja seni žemėslapiai, mirėlių griuvėsių miestus, džiunglių 
užgožtus miestus, mara supūdytus miestus, bet nė žymės tų gyvųjų 
miestų, katrų jie troška. Mes, aiškiaregiai, netikėjom, ka mūs silpna 
cyvlizacijas liepsna daba šviesiausia visoj pasaulėj, i metai po metų 
plaukėm vis toliau i toliau, bet šviesesnės liepsnos neradom. To- 
kie vienužiai jautėmės. Tokia brangi našta dviem tūkstančiam porų 
rankų! Prisiekiu, visoj pasaulėj tėr vos kelios vietos, kur tur tokį Gu- 
drumą kaip Devyniuos Slėniuos. 

Gąstaut-didžiuotis ėmiau nuo šių žodžių, it koks tėtė, i jau lygji i 
aš nebuvom tokie skirtingi kaip deivė i garbintojs, nė. 


Antrą dieną pūkingi debesiai zuikina vakaruosna i ta gyvatinė 
pavėjinė saulė šnypštė garsi-karšta. It banginiai gėrėm iš ledinių- 
juosvų upelių. Kopėm aukštyn į vėsesnį orą, kol nė viens moskis 
mum nebedūrė. Striuką-sausą mišką buva įpjovėliai juodos lavas 
liežuviai, spjauti-pilti Maunas Kėjas. Vėžliškai slinkom per tuos uo- 
lėtus laukus, jė, vos tik perbrauki per tas uolas, i pirštai kraujuoj 
srautais, tai aš sava batus-rankas apvyniojau odos-žievės juostom, 
i tapat Meronimei. Jai pėdas šašina pūslės, padai, matai, neturėja 
ožia kietuma kaip maniškiai, bet ta motera nebuva dejuoklė, nė, ka i 
kas ji buva. Palapinom spyglių-dyglių miške, i vaškinė migla paslė- 
pė mūs laužą, bet paslėpė i galimus sėlintojus, i aš nervinaus. Mūs 
kūnai buva sukrušinti nuovargia, bet galvos da nebuva mieguistos, 
tai valgydami pasišnekėjom. 

— Tu tikrai nebijai, - paklausiau rodydams nykščiu aukštyn, - su- 
tikt Jurgį, kai užlipsim viršūnėn, kaip sutika Trumens Neipsas? 

Meronimė pasakė, ka ją daug labiau gąsdin orai. 

Pasakiau, ką galvojau: 

— Tu netiki, ka jis tikrs, ką? 

Meronimė pasakė, ka senis Jurgis jai netikrs, nė, bet vis tiek gal 
būt tikrs man. 

— Tai kas užleida Pragaištį, jei ne senis Jurgis? - paklausiau. 

Posmą kitą tamsoj žodė naujienas kraupūs paukštai, katrų nepa- 
žinau. Aiškiaregė atsakė: 

— Patys senieji užleida sau Pragaištį. 

Oi, jos žodžiai buva dūmų virvė. 

— Bet senieji turėja Gudrumą! 

Atmenu, ji atsakė: 

- Jė, senųjų Gudrums įvaldė sergas, mylias, sėklas i stebuklus pa- 
vertė kasdienybe, bet neįvaldė vieną dalyką, jė, alkį žmogų širdyse, 
jė, alkį turėt daugiau. 

— Daugiau ko? - paklausiau. - Senieji turėja viską. 

— O, daugiau mantos, daugiau maista, didesnį greitį, ilgesnį gyve- 
nimą, daugiau galias, jė. Daba visa pasaulė yr didelė, bet nebuva gan 
didelė tam alkiui, katras vertė senuosius plėšt dangų, šutint jūras, 
nuodyt dirvą pasiutusiais atomais i plujot su pagadintom sėklom, 
tai radas nauji marai i bumbuliai būdava kreivagimiai. Galop pa- 
mažu, paskum viensdu valstybės sukrušinos į barbrų gentis i cyvli- 
zacijas dienas baigės, lika tik trupiniai-kruopelės še i te, kur spingsi 
paskutinės žarijos. 

Paklausiau, dėl ka Meronimė nekad nekalbėja šitą poringę Slė- 
niuos. 

- Slėniškiai nenorėtų girdėt, ka žmogų alkis pagimdė cyvlizaciją, 
bet žmogų alkis ją i nužudė, - atsakė ji. - žinau iš kitų genčių sveti- 
mose žemėse, kur buvau apsistot. Būna, jei sakai, ka tava tikėjimai 
neteisingi, jiem matos, ka sakai - jų gyvenims neteisings i jų teisybė 
neteisinga. 

Jė, turbūt ji buva teisi. 

Trečia diena buva giedra-žydra, bet Meronimės kojos medūzi- 
na, tai aš viską vilkau pats ant kupros, tik ne jos mantos krepšį. 
Mes pėdinom kalna šlaitu pietinėn pusėn, kur senųjų taka randai 
vinguriuoja viršūnėn. Apie vidudienį Meronimė pailsėja, kol aš 
pririnkau malkų dviem kūleliam, nes mes jau priėjom paskutinius 
medžius. Žiūrėdami žemyn į Mauną Loją įveizėjom pulką arklių 
Balna kely, i saulėj spigėja konų metals. Buvom taip aukštai, ka jų 
arkliai atrodė termita dydžia. Norėjas, ka galėtų sutraiškyt tuos 
laukinius dviem pirštais i nusišluostyt glitėsį sau į kelnes. Meldžiau 
Sonmės, ka nė viens kons nepasirodytų šitam Viršūnės take, nes 
čia buva puikių vietų pasalai, i, man matės, mudu su Meronime 
negalėtų smarkiai anei ilgai krumplint. Tač nemačiau nei pasagų, 
nei palapinių žymių. 

Medžiai baigės, i vėjs pūtė raumenesnis-piktesnis, nešdams nė 
šnipšt dūmų nei dirbžemės, nei mėšla, nei neka, tik smulkias-smul- 
kias dulkes. Paukštų irgi buva reta stačiuos-skurdžiuos šlaituos, tik 
aukštai plevena suopiai. Vakare priėjom būrį senųjų pastatų, kur, Me- 
ronimė sakė, buva stranomų kaims - Gudruma žynių, skaitančių 
žvaignes. Šiam kaime negyventa nuo Pragaišties, i nykesnės vietas 
nekad nebuvau matyt. Nei vandenia, nei žemių, nusileida naktis, oi 
iltinė-šalta, tai apsirengėm storai i užkūrėm laužą tuščioj buveinėj. 
Liepsnaspindžiai i šešėliai šokinėja po nemylimas sienas. Gąstavau 
dėl rytoja viršūnės, tai, kaip i ka užmerktų protą, paklausiau Meroni- 
mės, a vienuolė kalbėja teisybę, kai sakė, ka visa pasaulė skrend apie 
saulę, a Hila vyrai, katrie sakė, ka saulė skrend apie visą pasaulę. 

— Vienuolė sakė tiksliai, - tarė Meronimė. 

— Tai tikra teisybė skirias nuo atrodyma teisybės? - paklausiau. 

- Jė, i dažnai taip yr, - atmenu Meronimę sakant, - i dėl ta tikra 
teisybė brangesnė už retus deimantus. 

Netruk ją apgobė miegs, bet man mintys neleida užmigt, i at- 
ėja tyli motera, i atsisėda prie lauža, tykiai čiaudėdama-drebėda- 
ma. Geldučių karoliai sakė, ka ji Honomu žvejė, i jeigu būt gyva, 

būtų tokia sultyga, ka būk ramus. Motera atlenkė sava pirštus į ugnį, 
į gražiausius bronzas-rubina žiedlapius, bet tik atsidusa vienužiau 
nei paukštis šulinia dėžėj - liepsnos, matai, negalėja nė mažumą 
jos sušildyt. Akių vietoj turėja akmenėlius, i aš pagalvojau, a ji ko- 
pia Maunon Kėjon, ka leistų seniui Jurgiui galop paguldyt sielą į 
akmenotą miegą. Mirėliai girdi gyvųjų mintis, i ta skenduolė žvejė 
pažiūrėja į mane akmenėliais i palinksėja, jė, i ištraukėsi pypkę pa- 
guodai, bet aš nepaprašiau patraukt. Po ilgų posmų pabudau, ugnis 
blėsa iakmenota Honomu buva išėja. Pėdsakų dulkėse nepalika, bet 
posmą a du užuodžiau jos pypkės dūmus. Matai, pagalvojau, Mero- 
nimė žin daug apie Gudrumą i gyvenimą, bet slėniškiai žin daugiau 
apie mirtį. 


Ketvirtoj aušroj pūtė ne šios pasaulės vėjs, nė, jis perkreipė tą 
žiaurią-skambančią šviesą, apglemžė akiratį i plėšė žodžius tau iš 
burnos i tava kūna šiltį per brezą-kailius. Viršūnės taks nuo strano- 
mų kaima buva rūsčiai sukrušints-suirėlis, jė, dideli kąsniai išslydė- 
liai, i nei lapų, nei šaknų, anei samanų, tik sausos-speigotos dulkės- 
žvyrs, kas draskė mum akis it pasiutėlė motera. Mūsų Slėnių batai 
jau buva sudriskėliai, tai Meronimė duodė mum abiem po porą 
aiškiaregių Gudruma batų, padarytų nežinau iš ko, bet stulbiai šil- 
tų-minkštų-tvirtų, tad galėjom eit toliau. Po keturių-penkų mylių 
žemė suplokštėja, tai nebejautės, ka esi ant kalna, nė, veikiau kaip 
skruzdė ant stala - vien plokštė, kabanti nekame tarp pasaulių. Ga- 
lop prie vidurdienia apėjom posūkį, i aš aiktelėjau sukrėsts, nes čia 
buva tvaras, kaip i sakė Trumens, nor sienos nebuva aukštos kaip 
sekvoja, nė, gal tik kaip eglė. Takas vedė tiesiai prie pliena vartų, 
jė, bet tos nesukrušintos sienos nebuva tokios begalinės, nė, galėjai 
apeit per ketvirtį ryta. O tvara viduj ant aukštumėlės stovėja apalios 
šventyklos, jė, šiurpiausi senųjų pastatai visam Ha-Vai, o gal visoj 
pasaulėj, kas žin? Bet kaip mum prie jų prieit? Meronimė paglostė 
tuos įspūdygus vartus i sumurmėja: 

— Mum reiks, keikims, rūstaus žybtdriokst, ka nurautų juos nuo 
vyrių, jė. 

Tač iš sava mantos krepšia ištraukė ne žybtdriokst, nė, o Gudru- 
ma virvę, kaip aiškiaregiai kartais mainydava, - ploną-lengvą. Virš 
vartų kyšoja du stulpeliai, i ji pamėgina vieną pastvert. Vėjs buva 
stipresnis už jos mostą, bet tada pamėginau aš i pastvėriau iš pirma, 
i mes lipom senia Jurgia tvaran, ranka po rankos i vėl ranka. 


Tos kraupios vietas viduj, pasaulės viršuj, jė, vėjs nuščiuva it tyroj 
uragana aky. Taip aukštai saulė buva kurtinanti, jė, riaumoja, i iš jos 
sruva laiks. Tvara viduj nebuva nė kokių takų, tik miljons riedulių, 
kaip Trumena Neipsa poringėj, jie buva akmenotų-besielių kūnai, 
i aš pagalvojau, a lig sutemų Meronimė a aš, a abudu būsim tokie 
rieduliai. Še i te laukė dešim-dvylika šventyklų, baltos-sidabrinės i 
auksinės-bronzinės, kresnais kūnais i apaliom karūnom, dauguma 
be langų. Arčiausia buva vos už šimta žygsnių, i mes pirmiausia pa- 
traukėm jon. Paklausiau, a čia senieji garbina sava Gudrumą. 

Meronimė prabila, stebėdamasi kaip i aš: čia ne šventyklos, nė, 
čia pservatorijos, naudotos tyrinėt planetas-mėnulį-žvaignes i er- 
dves tarp jų, ka suprastų, kur viskas prasided i kur viskas baigias. 
Žygėm atsargiai tarp išklaipytų akmenų. Aplink vieną akmenį pa- 
mačiau geldeles nuo Honomu kelia - i žinojau, ka tai buva mana 
naktinė viešnia. Vėjs iš toli-toli atnešė mana senelia balsą, šnybžan- 
tį... Judas. Kraupų, jė, bet ne krečiantį, nė, nes viskas toj vietoj buva 
kraupu... Judas. Meronimei nesakiau. 


Kaip jai nuskila atidaryt tas pservatorijas duris, nežinau, tai ne- 
moskinkit mane. Per posmą a du suveikė kaži kokia virkštelė tarp 
dulkinos-rūdytas durų nišas i jos orizona kiaušinia. O aš ėmiausi 
saugot mus nuo to tvara gyventojų. Mana senelia šnybžesys daba 
keikė pusveidžius, katrie išnykdava, jei žiūrėdavai į juos tiesiai. 
Pservatorijas durys sušnypštė-sušvilpė i prasivėrė. Kliūstelėja ors, 

dvisus-gaižus, lyg buva kvėpuots prieš Pragaištį, i jė, matyt, taip i 
buva. Įžygėm vidun i ką gi radom? 

Nupasakot tokį Gudrumą nėr lengva. Te buva manta, katros mes 
Ha-Vai neatmenam, tai i jos vardų neatmenam, jė, te aš beveik neka 
negalėjau vokt. Mirgančios grydys, baltos sienos-stogai, viena di- 
delė kamara, apskrita i suzmekėlė, o te galyga vamzdė, platesnė už 
žmogų i ilgesnė už penkis - Meronimė sakė, ka tas yr radija tėlis- 
kops, vanas, toliausia matanti akis, kada nor sukurta senųjų. Viskas 
balta-skaistu it Sonmės rūbai, jė, anei šapelia teršala, tik kiek mes 
prinešėm. Aplink stovėja stalai-kėdės, laukiantys sėdėtojų ant bal- 
konų, padarytų iš pliena, tai mūs žygsniai gongina. Net laiva motera 
stulbiai nusteba nuo visa ta tobula Gudruma. Ji rodė orizonui viską, 
ką mes matėm. Orizons žiorava-parpė, rasdavas-dingdava langai. 

— Jis įsimen šią vietą, - paaiškina Meronimė, nor aš gerai nesu- 
pratau i paklausiau, kas tas Gudruma kiaušinis po teisybei. 

Meronimė posmą patylėja, atsigėrė iš gertuvės gurkšnį gėrala. 

— Orizons yr smegenos i langs i jis yr atmintis. Jo smegenos leidž 
daryt dalykus kaip atrakint pservatorijas duris, ką tik daba matei. Jo 
langai leidž kalbėt kitiem orizonam toli-toli. Jo atmintis leidžia tau 
matyt, ką matė-girdėja kiti orizonai praeity, i laikyt nuo užmiršima, 
ką mana orizons mato-girdž. 

Gėdijaus primint Meronimei apie sava kniautimą, jė, bet jei tada 
aš nepaklaustų, tai gal jau nekad nebūtų progos, tai paklausiau: 

— Mirganti-graži mergikė, katrą mačiau šitam... orizone anks- 
čiau... a ji buva atmintis, a langs? 

Meronimė padvejoja. 

— Atmintis. 

Paklausiau, a ta mergikė da gyven. 

— Nė, - atsakė Meronimė. 

Paklausiau, a ji buva aiškiaregė. Ji padvejoja i pasakė, ka daba nor 
pasakyt man visą tiesą, bet kiti slėniškiai neparuošėliai ją girdėt. 
Prisiekiau tėtės ikona, ka neka nekam nesakysiu. 

— Nu, gerai. Ji buva Sonmė, Zakarai. Sonmė kreivagimė Žmoga, 
katrą tava protėviai įtikėja esant jūsų deivę. 

Sonmė buva žmoga, kaip tu i aš? Aš nekad taip negalvojau, anei 
vienuolė nekalbėja tokius klydesius, nė. Sonmę pagimdė Gudruma 
dievs, vardu Darvins - va taip mes tikėjom. A Meronimė mano, ka 
ši Sonmė gyvena Aiškiaregijoj, a Didžiojoj saloj? 

— Ji gimė-mira prieš šimtus metų už vandenyna, vakaruos-šiaur- 
vakaruos, - kalbėja Meronimė, - pusiasaly, katras daba vien blogže- 
mės, bet jo anų laikų vards buva Nea So Koprs, o senovinis - Korėja. 
Sonmė gyvena trumpą-judošintą gyvenimą, tik kai mira, ji įgava 
priesaką grynakraujų i kreivagimių mintims. 

"Visas tas krečiantis naujums zvimbė-krušina mana smegenas, 
i nežinojau, ką tikėt. Paklausiau, ką Sonmės atmintis daro Meroni- 
mės orizone po šimtų metų. 

Daba, mačiau, Meronimė gailėjas, ka pradėja, jė. 

— Sonmė buva nužudyta senųjų vadų, katrie jos bijoja, bet prieš 
mirdama ji kalbėja orizonui apie sava veiksmus-darbus. Jos atmintį 
įsidėjau sava orizonan, nes tyriau jos trumpą gyvenimą, ka geriau 
suprastų slėniškius. 

Tai va dėl ka ta mergikė man taip krita akin. 

— Aš mačiau kaip i Gudruma šmėklą? 

Meronimė pasakė „jė“. 

— Zakarai, mum lig tamsos reik aplankyt daug pastatų. 


I kai per tvarą ėjom antron pservatorijon, rieduliai pradėja kalbėt. 
O, tu iš pradžios buvai teisus dėl aiškiaregių, brol Zakarai! Ji apdū- 
mija tava įsitikinimus i visa skersai-iššilgai-viršun-apačion! Užspau- 
džiau ausis, bet jė, tie balsai spraudės pro rankas. Šita motera išgel- 
bėja Ketkinai gyvybę tik dėl ta, ka aptemdytųy tava mintis skola-garbe! 
Mėšlungiški buva tie akmenų pavidalai-žodžiai. Užspaudžiau-už- 
čiaupiau burną, ka neleistų sau atsakyt. Ji šniukšti-kniauč Didžiosias 
salos Gudrumą, katras iš tikra priklaus slėniškiam! Man po akių vo- 

kais prilinda žvyrvelnių. Tava tėtė nebūtų leist melagei svetimžemei 
įknistis į tava patikėjimą, brol, nei naudot tave kaip nešulių mulą. Tie 
žodžiai buva tokie teisingi, ka neka negalėjau ginčyt i skausmygai 
klupinėjau. 

Meronimė prilaikė mane. Aš neprisažinausi, ka rieduliai žodžias- 
mirdin ją, bet ji matė, ka kažkas negera. „Ors čia aukštai yr rets-van- 
denygs, - sakė ji, - i tava smegenos darysis rūsčiai alkanos i mįslėta 
vieta atrodys da mįslėtesnė.“ 

Priėjom antrą pastatą, i aš sukniubau mieguistas, kol aiškiaregė 
krapštės su durim. Ak, ta rėkianti saulė ištuština man galvą. Ana yr 
riesta, būk ramus, Zakarai! Ant sava riedulia tupėja Trumens Neip- 
sas Trečiasis. Meronimė jo net negirdėja. Tu tikėsi ja ar sava gimi- 
ne? - gūdžiai klausė jis mane. Tava tiesos tėr tik rets-vandenings ors? 
I aš toks? Ak, man palengvėja kitą posmą, kai pservatorijas durys 
atsidarė. Tos šmėklos i jų smaigios tiesos, matai, negalėja sekt pas- 
kum mus vidun, matyt, Gudrums jų neįleida. 

Taip darės visą popietę, jė. Dauguma pservatorijų buva labai pa- 
našios į pirmą. Aiškiaregė atidarydava, ištyrinėdava vidų sava ori- 
zonu i dažniausiai pamiršdava, ka aš čia esu. O aš tik sėdėdavau i 
kvėpuodavau tą Gudruma orą, kol ji pabaigdava. Bet trepsint tarp 
pastatų išklaipyti rieduliai man chorindava: Judas! Nešulių muls! 
Laiva vergs! Slėniškių šmėklos įtikinėja mane pro nepražiotas nu- 
šalėles burnas, jė. Ji ne tava genties! Net ne tava spalvos! I te tada jie 
pasirodė baugiai teisingi, pripažįstuos čia daba. 

I pagadina mane įtarims. 

Nė koks aiškiaregys nebuva atvirs su slėniškiais, i tądien aš žino- 
jau, ka Meronimė ne kitokia. Prie paskutinia pastata rieduliai pakeitė 
žydrą dangų į gąstaujančią-titnaginę pilkumą. Meronimė mane pa- 
mokina, ka čia jau ne pservatorija, bet genratoris, darantis Gudruma 
burtą, vardintą Iektra, katra varė visą tą vietą, kaip širdis varo kūną. 
Ji stulba nuo tų visų mašinų, o aš tik jaučiaus kluika-judošints, dėl 
ta, ka buvau apakints laiva moteras, kai ji alkūnėm prabrovės mana 

buveinėn. Nežinojau, ką daryt, nei kaip sustabdyt jos planus, bet 
Jurgis turėja sava planus, tebus keikts. 

. Šita genratoria viduriai buva kitokie nei anuos pastatuos. Kai įžy- 
gėm įaidinčias kamaras, aiškiaregė švytėja nuo žavėjimos, bet aš ne. 
Matai, aš žinojau, ka te mes nebuvom vieni. Laiva motera manim 
netikėja, bet didžiausioj erdvėj, kur tyli stovėja galygoji širdis, buva 
toks kaip i sosts, apsupts stalų su langeliais, skaitliais i visa, i ant to 
sosta po arkiniu langu buva susmukėlis mirėlis senųjų žynys. Aiš- 
kiaregė sunkiai nurija i atidžiai įžiūrėjasi. 

— Man matos, stranomų vads, - tyliai prakalba ana, - jis čia ti- 
kriausiai nužudėsi, kai atėja Pragaištis, i uždaryts ors neleida jo kū- 
nui supūt. 

Man matės, ka žynys-karalis, o ne vads, tokiam nuostabiam rūme. 
Ji ėmės darba atmint sava orizone alvieną tos pasmerktos vietas colį, 
o aš priėjau arčiau prie Žžynia-karalia iš tobulos cyvlizacijas pasau- 
lės. Jo plaukai draikės, o nagai buva lenkti, i metai, aišku, mažumą 
sutraukė-subliuškina jo veidą, bet jo Gudruma dangaus drabužiai 
buva dabnūs-puikūs, per ausį dūrėliai safyrai, i jis man priminė 
dėdę Bitiną — ta pati šerna nosis, jė. 

Klausyk mane, slėniški, - prabila saužudys žynys, - jė, klausyk. 
Mes, senieji, buvom sirgėliai nuo Gudruma, i Pragaištis buva mūsų 
išgydyms. Aiškiaregė nežin, ka yr sirgėlė, bet oi kokia ji sirgėlė. - Pro 
tą stikla arką blaškės-vartės sniega vilnys i skandina saulę. - Už- 
migdyk ją, Zakarai, arba ji i jos padermė atneš visą sava svetimos 
žemės sergą į jūsų gražų slėnį. Šitoj vietoj aš gerai sargosiu jos sielą, 
nebaiminkis. Laiva motera vaikščioja su sava orizonu, niūniuodama 
liūlinę, katrą išmokina Ketkiną-Susę. Mana mintys tiktakina. A nu- 
žudyt ją nėr barbriška-laukiniška? 

Nėr gera arba bloga, - mokina mane stranoms-karalis, - tik sau- 
gai sava gentį arba judošini sava gentį, jė, tik stipri valia arba silpna. 
Nužudyk ją, brol. Ji ne jokia deivė, ji tik kraujas-vamzdelės. 


324 


Teliūskas perkėla i visa paskum 


Pasakiau, ka negaliu, žosmė pažymės mane kaip žudiką, i vienuo- 
lė sušauks surinkimą, i tas ištrems mane iš Slėnių. 

Oi, galvok, Zakarai, - švaipė mane karalis. - Galvok! Iš kur žosmė 
žinos? Žosmė sakys: „Ta visažinė svetimžemė nepaisė mūs poringių- 
papročių i nuėja piktžvalgiaut ant Maunas Kėjas, o drąsusis Zakars 
ėja kartu mėgindams sargot ją, bet pasirodė, ka ji nebuva tokia gudri, 
kokia manėsi.“ 

Slinka posmai. Gerai, - atsakiau galutinai-niūriai. - Aš pasmeig- 
siu ją, kai mes išeisim laukan. Žynys-karalis nušypsojasi patenkints 
i daugiau nekalbėja. Galop mana auka kaiplaikina mane. 

— Gerai, - atsakiau, nor nervinaus, matai, didžiausias, ką buvau 
užmušt, buva ožkos, o daba prisiekiau užmušt aiškiaregę žmogą. Ji 
pasakė, ka mum reik keliaut, nes ji nenor čia aukštai įkliūt pūgon, 
i išvedė mus lauk iš genratoria. 

Lauke rieduliai nutila kulkšnių sniege. Viena pūga praėja, bet ar- 
tėja kita, didesnė, taip man matės. 

Mes ėjom pliena vartų link, ji prieky, o aš spausdams Jona smaigą 
i nykščiu tikrindams jo aštrų. 

Daba! - prisakė alviens Maunas Kėjas akmuo žudiks. 

Neka nelaimėsi delsdams, nė. Tykiai nutaikiausi aiškiaregės kakla 
viršun, i, Sonme, pagailėk mana sielą, smeigiau tą plėšrų smaigalį 
visom jėgom. 


Ne, aš nenužudžiau jos, matai, posma tarpelį tarp nusitaikyma 
i smeigima Sonmė tikrai pagailėja mana sielą, jė, ji pakeitė mana 
taikinį, i tas smaigs nuskrieja aukštai virš pliena vartų. Meronimė 
net nevokė, ka aš vos nepersmeigiau jos kaukolę, bet aš vokiau gan 
aiškiai, ka mane apibūrė Maunas Kėjas velnys, jė, mes visi žinom jo 
vardą, tebūnie keikts. 

— Matai kažką te viršuj? - paklausė Meronimė apie mana smaigą. 

- Jė, - pameluojau, - bet te nekas nėr, tik šitos vietas kerai. 

— Mes einam iš čia, - tarė ji, - einam daba. 

Senis Jurgis, matai, buva pergudrauts, be smaiga nekaip nebega- 
lėjau nužudyt jos viensdu, bet jis neveizėja į mana pergalę atsilošė- 
lis, nė, aš jau seniai pažinojau tą riestą pašlemėką. 

Kai su mantos krepšiu lipau virve, Mauna Kėja įkvėpė pilnus 
plaučius ora i užstaugė kvaitinančiu sniegu, tai aš i žemės aiškiai 
nebmačiau, i dešim vėjų draskė mum veidus, i mana pirštai sustinga 
nuo šalčia, i pusę įkopėlis nuslydau žemyn, i ta virvė nudegina man 
rankas, bet galop užkepurnėjaus viršun i užkėliau krepšį skaudžiais 
geliančiais-brozdintais delnais. Meronimė nebuva tokia greita, bet 
ji buva netol nuo sienas viršaus, tik staiga laiks sustoja. 

Laiks sustoja, jė, jūs išgirdot gerai. Visai pasaulei, tik ne man i 
tokiam suktam velniui, jė, jūs žinot, kas toks atkrypava palei sieną, 
kai laiks tiesiog... sustoja. 

Kyboja snaigės, taškuodamos orą. Senis Jurgis nušvaistė jas šo- 
nan. Mėginau įtikint tave, Zakarai, užsispyrėli berniok, daba turiu 
griebtis perspėjima-pranašauma-priesaka. Imk sava ašmenį i per- 
pjauk šitą virvę. Jo koja palietė virvę, katra turėja laike sustingėlę 
Meronimę. Jos buva pavargėlis veids, suraukts prieš pūgą, i jos rau- 
menys įtempti kopt virve. Po ja - dvim pėdų tuštumos. Krisdama ji 
gal i neužmušis, kai aš vėl paleisiu laiką, - senis Jurgis pagava mana 
mintį, - bet apačioj akmenai sukrušins jos stuburą-kojas, i ji neišgy- 
vens naktį. Leisiu jai pagalvot apie sava kvailynes. 

Paklausiau, dėl ka jis pats nenužud Meronimės. 

Dėl ka, dėl ka? - švaipės senis Jurgis. - Noriu, ka tu tą padarytum, 
i va dėl ka, dėl ka. Matai, jei nenupjausi tą virvę, po trijų mėnulių 
tava brangi šeima bus mirėlė, prisiekiu! Tai turi rinktis. Vienoj pusėj 
turi drąsią mamą, stiprią Susę, sumanų Joną, meilią Ketkiną - visi 
mirėliai. Bailusis Zakars gyvens toliau i apgailėjims plieks jį lig mir- 
ties dienos. Kitoj pusėj turi tik vieną mirėlę svetimžemę, katros nekam 
nepritrūks. Keturi mylimi prieš vieną nemylimą. Gal aš net Adomą 
atburčiau atgal iš kony. 

Nuo šita nėr slėpynės. Meronimė tur mirt. 

Jė, nėr slėpynės, berniok. Skaitliuoju lig penkių. 

Ištraukiausi ašmenį. Pro mana atminties luobą prasikalė sėkla, 
i ta sėkla buva Jurgia ką tik tarts žodis: pranašaums. 
velniui į siaubias akis. Jis gava nustebima smalsį, i jo blėstantis šyps- 
nys turėja kaušą tamsių prasmių. Spjoviau į jį, bet spjūvis bumran- 
gina atgal ant mane. Dėl ka? A esu pamišėlis-klejotojs? 

Senis Jurgis padarė rūsčią klaidą, matai, jis atminė man mana 
Sapnų nakties pranašaumą. Rankos deg - tebus ta virvė nenupjau- 
ta. Mana sprendims buva nutarts, matai, mana rankos degė, tai čia 
buva ta virvė, katrą Sonmė man prisakė nenupjaut. 

Mana ašmuo dzingtelėja ant žemės, laiks prasidėja, i mane dras- 
kė-tvatina to velnia pūgos miljons rankų-riksmų, bet nenusviedė 
mane nuo tvara sienas, nė, kažkaip pritraukiau Meronimę i nulaipi- 
nau mus kiton pusėn su visais sveikais kaulais. Mes palinkom prieš 
tą šėliojančią baltą-tamsią pūgą eit atgal stranomų kaiman, svir- 
duliuojom-klupinėjom i parėjom labiau sušalėliai nei gyvi, bet per 
Sonmės malonę laukė sausas kūlelis, i kažkaip aš įtraškinau ugnį, 
i prisiekiu, ka ta ugnis mums vėl išgelbėja gyvybes. Išvirėm iš leda 
vandenį, atitirpdėm sava kaulus i, kaip galėjom, išdžiovinom sava 
kailius. Mes neka nekalbėjom, buvom bais lediniai-išsekėliai. A aš 
gailėjaus, ka atstūmiau senį Jurgį? 

Nė, nei tada, nei daba. Ka i kokią priežasnę Meronimė turėjo lipt 
šitan keiktan kalnan, aš netikėjau, ka kada gal judošint nor vieną 
slėniškį, nė, širdy netikėjau, o konai vis tiek anksčiau a vėliau būtų 
padaryt Slėniams tą, kas nutika. Toj pirmoj nakty po viršūnės tas 
buva ateity. Mana draugė po kramtesia duodė mum abiem vaistų 
žirnelius, i mes miegojom besapnį stranomų karalia miegą. 


O grįžims atgal Slėniuos irgi nebuva vasarinė vaikštelynė, nė, bet 


šiąnakt ne laiks porint anuos nuotykius. Mudu su Meronime leisda- 
mies daug nekalbėjom, mus daba riša kaži koks patikėjims-supra- 

tims. Mauna Kėja padarė visa, ka mus nužudytų, bet mes išgyvenom 
kartu. Aš vokiau, ka ji toli-toli nuo sava šeimos-giminės, i skaudėja 
mana širdis dėl jos vienužystės. Trečiam vakare Abelis pasitika mus 
sava garnizona buveinėj i pasiuntė žinią pas Beilius, ka mes pargrį- 
žom. Visi kaip vienas klausė: Kg jūs te viršuj matėt? Buva vienužu- 
tyku, sakiau jiem, su pražuvusia Gudruma šventyklom i kaulais. Bet 
nė nevaptelėjau apie stranomų karalį, nei ką Meronimė papasakoja 
man apie Pragaištį, i jau tikrai neka apie sava krumplinimą su seniu 
Jurgiu, nė, tik po daugelia metų. 

Supratau, dėl ka Meronimė nesakė visą tiesą apie Aiškiaregijas 
salą i sava gentį. Žmogai tiki, ka pasaulė padaryta va taip, i pasakyk 
jiem, ka ne taip, tai nugrius stogai jiem ant galvų, gal i jum. 

Motušė žosmė paskleidė žinią, ka Zakars, katras nusileida nuo 
Maunas Kėjas, yr ne tas pats Zakars, katras užkopė, i gan teisingai, 
aš manytų, nėr tokios kelionės, ka bent kiek tave nepakeistų. Mana 
pusbrolis Koberis pripažinas man, ka mamos-tėtės visuos Devy- 
niuos Slėniuos perspėja sava dukteris, ka nedūktų su Beilių Zakaru, 
nes, jiems matės, aš turėjau reikalą su seniu Jurgiu, ka ištrūktų iš tos 
klyksnos vietas su siela da kaukolėj, i nor tas nebuva visa teisybė, 
nebuva i visai klaidu. Jons-Susė nebešvaipės su manim kaip anks- 
čiau. Bet mama suverkšlena pamatėlė mus namie i apkabina mane - 
Mana Zakamanuks - i mana ožkos džiaugės, i Ketkina nė kiek ne- 
pakeitės. Ji su broliu mokyklinėj sudarė naują žaidimą - „Zakars- 
Meronimė ant Maunas Kėjas“, - bet vienuolė prisakė jiem nežaist, 
nes būn, ka apsimetims perlenkia būtį. Stulbus buva žaidims, sakė 
Ketkina, bet aš nenorėjau žinot jo taisykles anei pabaigą. 


Netruk pribrinka Meronimės paskutinis mėnulis Devyniuos Slė- 
niuos, i atėja laiks Honokas mainam - didžiausiam Priešvėjinės 
žmogų surinkimui, tik kartą per metus jis būdava po derliaus mė- 
nuliu, tai mes daug dienų triūsėm - audėm ožkų vilnas apklotus, 
katrie buva mūs buveinės geriausias mainyms. Nu, po mana tėtės 

nužudyma mes žygiuodavom būriais po dešim a daugiau, bet tais 
metais tas skaitlis buva dvigubs, nes turėjom ypatų aiškiaregių lai- 
mikį dėl ta, ka svečiavos Meronimė. Buva vežimėliai i nešulių mulai 
visai džiovintai mėsai, odoms, sūriams, vilnai. Vimovėj-Rožė ketina 
keistis žolelėm, katros neaug prie Slėnių, tada jau Rožė meilinos su 
Koberiu, i man tas nerūpėja. Linkėjau sava pusbroliui sėkmės, nes 
jos jam reikės, i bizūna, i geležinės nugaras i visa. 

Prie Teliūskas perkėlas turėjau kęst žiūrėdams, kaip keliaunykai 
ded naujus akmenis ant tėtės kauburia, toks buva paprotys, o tėtė 
turėja kaušą draugų-brolių, katrie jį tikrai mylėja. Ant Maunas Kė- 
jas tas velnys pustykle galanda nagus, idant vaišintųs šituo bailiu 
melagiu, jė. Po Teliūskas buva vingis aukštyn į Kuikuihaelę. Viens 
vežimėlis sulūža i parvirta, toks lėts-troškus buva ėjims, jė, tik gero- 
kai po vidurdienia priėjom nykų kaimelį, užtūpėlį toliąją pusę. Mes, 
jaunesnieji, paremžėm kokosa riešutus dėl kramtesia, i visi džiaugės 
tuo pieneliu, būk ramus. Trepsint pietuosna iššokėliu senųjų keliu 
Honokas miestan, papūtė gaivus vandenyna vėjelis, i mūs dvasia pa- 
taisėsi, tai apsakojom poringes, ka sutrumpėtų mylios, apsakytojui 
sėdint atbulam ant pirma asila, ka visi girdėtų. Rodriks porina ap- 
sakojimą apie Rudolfą raudonžiedį ožkavagį i Geležinia Bilia koktų 
smaigą, o Volts padainava meilių dainą „O Slėnių tu mana Seliute“, 
bet mes apmėtėm jį lazdom, nes jis dainava sukrušindams tą sma- 
gią meliodę. Paskum dėdė Bitins paprašė Meronimę išmokint mus 
aiškiaregių poringę. Ji posmą a du padvejoja i pasakė, ka aiškiaregių 
pasakos kupinos gailestavima-praradima i negers ženklas saulėtą 
popietę prieš Mainų dieną, bet ji galėtų apsakyt poringę, katrą gir- 
dėja iš degžemiečia toli-tolimam taške, vardintam Panama. Mes visi 
taipsakėm, tai op atsisėda ji ant pirma asila i pakalbėja trumpą-ma- 
lonią poringę, katrą aš daba apsakysiu jum, tai visi užčiaupkitės, sė- 
dėkit ramūs i kas nor atneškit man naują puodelį spiritgėrala, mana 
gerklė lipni-sukepus. | 

Anuomet, kai užėja Pragaištis, Žmogai užmirša, kaip užkurt ugnį. 
Oi, rūsčiai blogi dalykai darės, jė. Atein naktis, liaudis neka negal 
matyt, atein žiema, negal neka sušildyt, atein ryts, neka negal pa- 
kept. Tai gentis nuėja pas išminčių i paklausė: „Išminčiau, padėk 
mum, matai, mes užmiršom, kaip užkurt ugnį, i vaje, vargas mum 
visiem i visa.“ 

Tai išminčius pasišaukė varną i prisakė jai šiuos žodžius: „Skrisk 
per pamišėlį plustėjantį vandenyną pas galygą ugnikalnį i jo miš- 
kinguos šlaituos surask ilgą lazdą. Paimk tą lazdą snapu, įskrisk to 
galyga ugnikalnia žiomenin i įmerk ežeran liepsnų, katros kunkulio- 
ja-spjaudos toj ugninėj vietoj. Paskum parnešk degančią lazdą čia, 
Panamon, ka žmogai vėl atmintų ugnį i atmintų, kaip ją užkurt.“ 

Varna paklausė išminčiaus priesaką i nuskrida per tą pamišėlį 
plustėjantį vandenyną, kol artesnėj tolumoj pamatė rūkstantį galy- 
gą ugnikalnį. Ji nusklendė žemyn ant jo miškingų šlaitų, kramsnoja 
agrastų, gurkšnoja vėsaus šaltinia, posmą pailsina vargėlius spar- 
nus, paskum aplinkui kniautė ilgos pušies lazdos. I viens i du, i trys, 
i plast pakila varna aukštyn su lazda snape, i pliumpt nėrė tas bebai- 
mis paukštis galyga vulkana sėrų žiomenin, jė, suturėja krytį pasku- 
tinį posmą, nuvilka tą pušies lazdą per tirpią ugnį, švilpt suliepsno- 
ja ana! Lauk aukštyn skrida ta varna iš svilinančia žiomenia, tada 
skrida su ta degnačia lazda burnoj, jė, namolio ji skrida, sparnai 
plakės, lazda degė, dienos slinka, kruša svaidės, debesiai juodėja, oi, 
ugnis laižė lazdą, akys dūmava, plunksnos traškėja, snaps degė... 
Skaud! - varna sukrankė. - Skaud! Tai a ji paleida tą lazdą, a ne? 
Mes atmenam, kaip užkurt ugnį, a ne? 

„Tai matot, - tarė Meronimė, jodama atbula ant to pirma asila, - 
čia ne apie varnas i ugnį, čia apie tai, kaip mes, žmogai, pakėlėm 
sava dvasią.“ 

Nesakau, ka ta poringė tur visą maišą prasmės, bet visad ją at- 
miniau, i būn, ka mažiau prasmės yr daugiau prasmės. Taigi, diena 
gesa mirkiuose debesyse, i mums da trūka kelių mylių lig Honokas, 

tai mes palapinom nakčiai i metėm kauliuką dėl sargavima, matai, 
laikai buva blogi, i mes nenorėjom rizikuot nė kokios pasalos. Man 
iškrita šeši-šeši, tai gal mana sėkmė jau taisos, pamaniau, būdams 
likima mulkis, jė, kaip i mes visi. 


Honoka buva bruzdžiausias miests šiaurvakarų Priešvėjinėj, ma- 
tai, senieji pastatė jį gan aukštai, ka išgyventų kylantį vandenyną, ne 
kaip pusė Hila nei Kona, katrie daugelį mėnulių užtvindyti. Hono- 
kiečių dauguma buva prekeiviai-gamintojai, o, jie garbina Sonmę, 
bet riestai perskyrė sava šansus pusiau i tapat garbina Hila dievus, 
tai slėniškiams jie matės kaip pusiau laukiniai. Jų vads vardinas se- 
natorium, jis turėja daugiau galių nei mūsų vienuolė, jė, turėja de- 
šimties-penkiolikas krumpliotų vyrų su stulbiais smaigais armiją, 
jos darbs buva priverst laikyt senatoriaus priesaką, i nekas nerinka 
senatorių, nė, čia buva barbrinis tėtė sūnui reikals. Honoka buva 
patogiai pusiaukelėj Holo-Honomu žmogam i slėniškiam-muki- 
niam, kol anie nepateka vergijon, i kalvų gentims gilumoj. Miesta 
senųjų sienos buva atstatytos per naują, i nuplėšti stogai vis taisomi, 
bet da galėjai vaikščiot siaurom-vingiuotom gatvėm i įvaizduotis 
skraidančias baidares i še te riedančius bearklius vežimus. Galop 
te buva mainų salė - stulbus erdvus pastats, katras, sakė vienuolė, 
kadais vardints bažnyčia, kur buva garbinams toksai senovės dievs,. 
bet to dieva pažinims prapuolė per Pragaištį. Bažnyčia turėja sti- 
prias sienas i gražaus spalvota stikla i stovėja vešliažalėj erdvėj su 
daug akmenia luitų, kur tika suvaryt avis-ožkas-kiaules i visa. Per 
mainus senatoriaus sargai saugoja miesta vartus i sandėlius i jie tu- 
rėja saugyklę su geležinėm grotom. Bet nė koks armietis nekad ne- 
krumplina nė kokį prekeivį, nebent koks vogė arba krušina ramybę 
i įstatymą. Honoka turėja daugiau įstatyma nei kur kitur Didžiojoj 
saloj, tik, aš manytų, ne Devynių Klosčių slėniuos, nor įstatyms i 
cyvlizacija ne visad tas pats, matai, konai tur konų įstatymą, bet ne- 
tur anei šapelia cyvlizacijas. 

Per tuos mainus mes, slėniškiai, padarėm gerą naudą sau i ben- 
drajai. Už aiškiaregių brezus gavom dvim maišų ryžių iš kalvų gen- 
čių, jė, o už metala dirbinius - karvių i odų. Nekam nesakėm, ka 
Meronimė - svetimžemė, nė, pavardinom ją Otere nuo Atsiskyrėlia 
buveinės iš Polulu slėnia aukštgriovos - Oterė yr žolinykė i laimyga 
kreivagimė, sakėm, ka paaiškintų jos juodą odą i baltus dantis. Aiš- 
kiaregių manta, sakėm, buva naujas laimikis, katrą radom sukištą 
slaptuke, nor nekas nekad neklausia: Tai kur jūs gavot šitą mantą? - 
tikėdamasis išgirst teisybę. Anapus Devynių Slėnių motušė žosmė 
sava srutiną burną tur užkimštą, tai kai apsakytojs, vardu Lijonsas, 
paklausė mane, a esu tas pats Zakars iš Elepaja slėnia, katras praeitą 
mėnesį įkopė Maunon Kėjon, buvau rūsčiai nustebėlis. 

— Jė, - atsakiau, - esu Zakars iš to slėnia, bet nesu taip supykęs 
ant šita gyvenima, ka artintųs prie tokia kalna stoga, nė. - Pasakiau, 
ka su sava ankstesnia gyvenima teta Otere ėjau jėškot brangių lapų- 
šaknų, bet mes nėjom aukščiau, kur baigias medžiai, nė, i jei jis gir- 
dėja kitaip, tai daba jam sakau, ka girdėja klaidžiai. Lijonsa žodžiai 
buva gan draugygi, bet kai mana brolis Harits pasakė man, ka matė 
Lijonsą su Barzdotu Liriu abu murmančiu dūmotam akliniam gale, 
sumaniau, ka parkeliavėlis namo paskųsiu jį vienuolei i žiūrėsiu, ką 
ji galvos. Visad užuodžiau nuo Liria einantį žiurkiašiknės dvaką, 
i vos už būria valandų sužinosiu, kaip buvau teisus, oi kaip teisus. 

Mudu su Meronime gan greit išmainėm sava ožkų vilnas verpa- 
lus-apklotus i visa, jė, aš gavau maišą puikios Manukas kavos, ge- 
rai laikančių plastikinių vamzdžių, riebių avižų i razinų maišelių iš 
tamsios Kolekolės mergikės i daugiau mantos, katros daba nebeat- 
menu. Kolekolės liaudis, man matos, nėr labai laukinė, nor jie laidoj 
mirėlius po pačiais sava vigvamais, nes tiki, ka te jie nebus tokie 
vieniši. Paskum vieną a du posmus padėjau bendrosios mainams, 
o tada vaikščiojau še te, kaiplaikindams kai kuriuos prekeivius iš 
aplinkui — laukiniai nėr visad blogi žmogai, nė. Sužinojau, ka ma- 
kenzių žŽmogai susvajoja dievą ryklį i sava įlankoj aukoj jam nuaš- 

mentas-bekojes avis. Girdėjau i priprastų apsakojimų - apie konų 
šėliones rytuosna nuo jų normalių medžioklės plotų, i tai aptamsina 
mūs širdis-protus. Pamačiau aplink kažką spiečiančią žiūrovų mi- 
nią, pratryniausi arčiau, i žiū Meronimė, arba Oterė, sėd ant taburės 
i piešia žmogų veidus, jė! Ji mainė sava piešinius už niekius blizga- 
lus arba kąsnį kramtesia, i liaudis džiaugioja kaip niekur, matydama 
apstulbėlė, kaip veidai iš neka randas ant popieria, i glaudės daugiau 
žmogų sakydami: Paskum nupiešk mane! Paskum nupiešk mane! 
Liaudis klausė, kur ji taip išmoka, i ji, kaip visad, atsakinėja: Čia ne 
išmokims, brol, visa tik įdirbis. Bjauriuosius ji darydava gražesnius, 
nei rodydava jų veidai, bet dailinykai taip darė visoj istorijoj, - sakė 
paišanti žolinykė Oterė. Jė, kai jau veidai, tai geriau dailus mels nei 
šašota teisybė. 

Užėja naktis, mes nutrepsėjom atgal sava sandėliuos i traukėm 
burtus dėl sargybas, paskum prasidėja linksmybė ypačiose buveinė- 
se, vardintose barais. Aš ėjau sargybą anksti, paskum su Voltu i dėde 
Bitinu parodžiau Meronimei kai katras vietas, i tada muzikeriai pa- 
traukė mus atgal bažnyčion. Te buva švokščiaspaudis, bandža, šamų 
griežynės i brangi-reta pliena gitara, o i statinės drūtvandenia, katrą 
atnešėsi alviena gentis, rodydama sava turtumą, i maišai linksma- 
žolės, nes kur tik hilai, oi, te i linksmažolės. Giliai patraukiau Volta 
pypkę, i keturios dienos žygia iš mūs laisvos Priešvėjinės į konų Pa- 
vėjinę atrodė it keturi miljonai, jė, mane tąnakt sūpava linksmažolės 
liūlinės, paskum prasidėja būgnijims, matai, alviena gentis turėja 
sava būgnus. Fodėjus iš Lotosa Kūdras buveinės i du-trys slėniškiai 
groja ožkos odos i zvimbmedžia tamtamais, Hola barzdočiai tukse- 
na sava plumpu-plumpu būgnus, Honokas šeima mušė apsodų džy- 
rus, o Honomu liaudis darbavas su kriauklių dzinguliais, i ta visa 
stulbi būgnų šventė brązgina jaunųjų džiugesia stygas, i mana tapat, 
jė, i linksmažolė vedžios tave tarp taukšt-pykšt, bum-dum i bam- 
bim-bom, kol galop mes šokėjai virtom dunksinčiom kanopom, 
tvinksinčiu krauju, bėgančiais metais, i alviens būgna dūžis lupa 

nuo mane vieną gyvenimą, jė, man akyse sušmėkšava visi mana sie- 
las gyvenimai, lig toli-toli prieš Pragaištį, jė, regėjau it nuo uragane 
šuoliuojančia arklia, bet negalėtų juos nusakyt, nes nėr nė žodžių, 
bet gerai atmenu tą tamsią Kolekolės mergikę su sava giminės ta- 
tuote, jė, ji buva linkstantis medelis, o aš - tas uragans, aš pūčiau, 
ji linka, aš pūčiau smarkiau, ji linka smarkiau i arčiau, paskum aš 
buvau plakantys varnas sparnai, o ji - laižančios liepsnos, i kai Ko- 
lekolės medelis apvija lieknais pirštais man kaklą, jos akys kvarcina, 
i ji saumurmėja man ausin: Jė, mudu vėl, da, i jė, mudu vėl, da. 


Nugi, kelkis, berniok, gąsčiai skėlė man tėtė, ne tas ryts, kai gali 
slunkint lovoj, ka tave kur. Tas sapna burbuls sproga, i aš visai pabu- 
dau po niežinčiu Kolekolės apklotu. Tamsioji mergike i aš buvom 
susivijėliai, jė, kaip pora slidžių driežų, ryjančių kits kitą. Ji kvepėja 
vynmedžiais i lavas pelenais, i jos alyvinės krūtys kila i leidas, i Žžiū- 
rint į ją man užėja švelnuliai, lyg ji būt šalimais snaudžiantis mana 
bumbulis. Linksmažolė mane da miglina, i arti-toli girdėjau links- 
mybės šėlsma šūksnius, nor jau kėlės ūkanota aušra, jė, per derliaus 
mainus taip būn-pasitaik. Tai aš žiovaujaus-rąžiaus, jė, kūną maudė 
i jaučiaus gerai išsemts, žinot, kaip būn, kai prišauni gražią mergi- 
kę. Netolies virė dūmotos pusrytės, tai aš apvilkaus kelnes-švarką 
i visa, i Kolekolės mergikės akys atmerkės i ana sumurmėja: Labs 
ryts, ožkagany, - o aš nujuokiaus i tariau: Grįšiu su kramtesiu, - i ji 
nepatikėja, tai nutariau įrodyt, ka ji klyst, i pamatyt ją šypsant, kai 
atnešiu pusrytę. Prie Kolekolės sandėlia buva grįsts taks, einantis 
palei miesta sieną, bet nevokiau, šiaurėn a pietuosna, tai mintijau, 
kur eit, i tada nuo tvirtovės žnektelėja Honokas sargs i tik per kelis 
colius mane neužmušė. 

Mana viduriai pakila i nusileida. 

Jam iš nosies kyšoja strėlės kots, o smailums - iš pakaušia. Tas ge- 
ležinis smailums nubloškė tą rytą i viską oi kokion siaubion vieton. 

Ta arti-toli linksmybė buva mūšis-kautynė, jė! Ta dūmota pusry- 

tė buva degantys stogų šiaudai, jė! Pirma mintis buva mana artimie- 
ji, tai aš nuzuikinau link slėniškių sandėlia miesta vidury, šaukdams: 
„Konai! Konai!“ Jė, šita šiurpaus žodžia tamsūs sparnai nirtulingai 
plakės per visą Honoką, i aš išgirdau skilima drioksnį, pakila rūstus 
šaukims, i vokiau, ka sukrušinti miesta vartai. Nugavausi lig aikštės, 
bet man kelią užtvėrė bum-pykšt panikuojums i baimė, jė, baimė i 
jos karšts dvoks pastūmė mane atgal. Sukte sukau siaurais keliais, 
bet vis artėja konų straugims-arkliai-bizūnai, užliedami miglotas- 
degančias gatveles kaip cunamis, i aš nežinojau, iš kur atėjau i kur 
einu, i staiga pliaukšt! - mane latakan įvertė baltaakė sena motušė, 
mojuodama kočėlu i raganaudama: Tu nekad nebeliesi mane sava 
purvom rankom, - bet kai atkėliausi, ji buva sustingėlė-blyškėlė, ma- 
tai, jos krūtinėj žydėja strėlė, i staiga šmaukšt bizūns suriša man ko- 
jas, i šmaukšt aš lėkiau, i šmaukšt puolė žemyn mana galva, i ojėėė 
grindinia akmenai trenkė man galvon, jė, nuožmiau nei šalta kipša 
kalta kirtis. 


Kai kitąryt pabudau, mana kūns buva pilns kibirs skausma, jė, 
keliai buva sukrušinti, viena alkūnė stingėlė-brozdinta, šonkauliai 
nudrožti, du dantys išlėkėliai, i mana žabtai nebesuėja, o guzas 
ant galvos buva it antra galva. Buvau apgobts kaip ožys prieš sker- 
džiams, rankos-kojos žiauriai surištos, i gulėjau suspausts kitų gai- 
lėtinų kūnų, jė, skaudėja kaip nekad anksčiau i vėliau, jė! Girgždėja 
vežima ratai, kaukšėja geležinės pasagos, i su alvienu svyriu mana 
kaukolėj teliūskava skausmas. 

Taigi, nebuva čia nė kokios paslapties. Mus pavergė i vežė atgal 
į Koną, kaip i mana dingėlį brolį Adomą. Ypačiai nedžiaugiausi, 
ka da esu gyvs, - visas buvau tik skaudėjims i bejėgis it ant kablia 
pakabints kraujuojantis taukiapaukštis. Muistanti koja mygė man 
kiaušus, tai sumurmėjau: „A čia da kas nors pabudėlis?“ Matai, 
maniau, ka gal da pavyktų išzuikint iš tos skylės, bet visai šalimais 
kaži koks kons sukrankė varna balsu: „Užčiaupkitės, mana galiūnai, 

arba, prisiekiu sava ašmeniu, nurėšiu liežuvį iš alviena jūsų šunia 
šūda!“ Man alkūnę apkloja šilts šlapias - kažkas gulintis apmyža, i 
posmam slenkant tas atvėsa į šaltą šlapią. Suskaičiuojau kalbančius 
penkis konus, tris arklius i narvelį vištukų. Mūs vergėjai aptari- 
nėja mergikes, katras jie atplėšė i prišovė per Hanokas antpuolį, 
tai žinojau, ka buvau apgobts pusę dienos arba ilgiau. Nebuvau al- 
kans, bet oi troškau kaip karšts pelens. Vieną iš konų balsų vokiau, 
bet nesupratau dėl ka. Alviens ilgs posmas atnešdava kara kanopų 
dundesį ant kelia, i girdėdavas šūksniai: Kaiplaik, kapitone!; i Jė, 
pone; i Mūšis ein gerai!; i taip sužinojau, ka konai ne tik sudavė 
žvalginį antpuolį prieš Honoką, bet grobė visą šiaurinę Didžiąją 
salą, jė, tai, vanas, i Slėnius. Mana Devynių Klosčių slėnius. Son- 
me, - meldžiaus aš, - Gailestingoji Sonme, mana šeimos-giminės 
sargotoja. 

Galop mane nutempėsi miegas, i aš sapnuojau Kolekolės mer- 
gikę, bet jos krūtys i šons buva iš sniega-lavos uolos, i kai aš vėl 
tam vežime pabudau, pamačiau, ka mirėlis vergs po manim siurb iš 
mane visą šiltį. Sušukau: 

- Ei, konai, jūs čia turit vieną mirėlį, i gal jūsų vežima arklys pa- 
dėkos, jei pamesit šiek tiek sunkaus vilkima. 

Bernioks virš mane viauktelėja, kai kons vežiks pliaukšt jam bi- 
zūnu apdovanodams už mana oi kaip malonų parūpinimąsi, gal jis 
i buva tas myžėlis. Pagal paukštų meliodes žinojau, ka atein vakars, 
jė, i mus vežė visą dieną. 

Po ilga posma mes sustojom, mane išvilka nuo vežima i bedė 
smaigu. Suklykiau i rangiaus, i užgirdau koną sakant: Šits da bent 
gyvs, - i mane pakėlė, i atrėmė į trobos dydžia akmenį, 0 po pos- 
ma nuėmė mana gobtuvą. Pakėliau galvą i primerkiausi gūdžioj 
prieblandoj. Mes buvom dulksniam Vaimėjas kely, i aš vokiau, kur 
kuokrečiai, jė; matai, buvom šlaite prie kūdras, o tas trobos dydžia 
akmuo, kur atsirėmėm, buva tas pats akmuo, kur mudu su Meroni- 
me prieš mėnulį sutikom senį Janagį. 

varnams, i supratau, dėl ka anksčiau vokiau pažįstamą balsą, mat 
viens iš mūs pagrobėjų buva apsakytojs Lijonsas, Liria brolis. Ap- 
sakytojs i šnips, te senis Jurgis keik jo kaulus. Su išlikusiais dešim 
nebuva nė viena slėniškia, tik aš, nė, daugiausia honomai i haviai, 
man matės, i aš meldžiaus, ka viens iš iššveistų nebūt mana pusbro- 
lis Koberis. Visi buvom jauni vyrai, jė, tai pamaniau, ka senesnius 
jie nužudė da Honokoj, irgi Meronimę, man matės, nes žinojau, ka 
tokį niršų puolimą ji nei išgyvens, nei pabėgs. Viens kons mum ant 
veidų užpylė gurkšnį kūdras vandenia, mes žiojomės alviena sūroka 
laša, bet neužteka sudrėkint mūsų sukepusias burnas. Vads prisakė 
arklinykui palapint, o paskum kalbėja sava virpantiem gautiesiem: 

— Nuo šio ryta, - sakė dažyts pašlemėks, - jūsų gyvybės, jė, jūsų 
kūnai yr konų nosvybė, i juo greičiau tą suprasit, juo labiau galėsit 
išgyvent kaip vergai tikrųjų Didžiosias salos paveldėtojų, o vieną 
dieną i viso Ha-Vai. - Vadas pasakė, ka mūs naujam gyvenime bus 
naujos taisyklės, bet, laimė, taisykles lengva išmokintis. - Pirma 
taisyklė — tai vergai daro šeiminyka kona priesaką viensdu, jokių 
„bet dėl ka“. Sukrušink šitą taisyklę, i tava šeiminyks tave trup arba 
daug pakrušins - čia jau kokia jo valia, - kol išmokinsies geriau pa- 
klust. Antra taisyklė - tai vergai nekalb, tik jei šeiminyks jų klausia. 
Sukrušink šitą taisyklę, i tava šeiminyks perrėš tau liežuvį, i aš ta- 
pat. Trečia taisyklė - tai negaišk laika planuodams pabėgt. Kai kitą 
mėnulį jus parduos, jum žanduos įdegins jūsų šeiminyka žymę. 
Nekad nepritiksit už grynakraujį koną, nes i nesat - po teisybei, 
visi priešvėjiniai yr kreivagimiai šūdai. Sukrušink šitą taisyklę, i, aš 
prisiekiu, kai būsi sugauts, tava šeiminyks nukirs tava rankas-kojas, 
nukirs pimpalą, ka užkimštų burną, i paliks pakelėj musėm-žiur- 
kėm vaišintis. Manytum, kaip i greita mirtis, bet aš tą padariau kelis 
kartus, i, patikėk, stebiai lėta. - Vads pasakė, ka visi geri šeiminykai 
kartkarčiais nužudo blogą a dykinėjantį vergą, ka kiti atmintų, kas 
nutink slunkiam. Pabaigoj paklausė, a yr skundų. 

Jokių skundų nebuva, nė. Mes, taikūs priešvėjiniai vyrai, buvom 
sukrušinti kūne nuo žaizdų-troškulia-alkia i sukrušinti dvasioj nuo 
matytų žudymų i prieky matomos vergavima ateities. Anei šeimos, 
anei laisvuma, anei neka, tik darbs i skausmas, i darbs i skausmas, 
kol mirsim, i kur tad atgims mūsų sielos? Pagalvojau, a galiu su- 
tikt Adomą, a gal jis jau mirėlis, a ką. Pyplys havis pradėja mažumą 
žliumbt, bet jis buva tik devintinis a dešimtinis, tai nekas nešnypštė 
jam užčiauptis, iš tikrųjų jis išlieja ašaras už mus visus, jė. Jons ti- 
kriausiai pavergts, i Susė-Ketkina irgi, bet jos buva nykus galvojims, 
matai, abi gan gražios mergikės. Ogi mama buva senstanti motera... 
Kokia nauda iš jos bus konam? Nenorėjau galvot apie moterą su ko- 
čėlu Honokoj, katra įliuobė mane griovin, bet negalėjau suturėtis. 
Priėja Lijonsas, pasakė „Uch!“ pypliui, tai tas žliumbė da labiau, i 
Lijonsas nujuokėsi, paskum nutraukė mana aiškiaregių batus. Pa- 
grožėjos jais ant sava kojų. 

- Zakarui ožkaganiui nebereiks šniukštėt ant Maunas Kėjas, - 
kalbėja tas judošius, - tai jam i šitų nebereiks, nė. 

Aš neka nesakiau, bet Lijonsui nepatika, kaip aš neka nesakiau, 
tai jis spyrė man galvon i kirkšnyse mana pačia batais. Nebuvau ti- 
krs, bet man matės, ka jis antrs viršiausias po vada, bent nekas jį 
neginčija dėl mana batų. 

Užvarvėja naktis, i konai kepė vištukus ant ugnies, i mes visi 
būtų išmainę sava sielas už lašą to vištukų tauka ant liežuvia. Mum 
jau darės žvarbu, i nor konai nenorėja, ka mes būtų bais sukru- 
šinti prieš vergų turgų, jie norėja, ka mes būtų geibūs-gležni, nes 
mūsų buva dešim, o jų tik penki. Jie atidarė statinaitę drūtvan- 
denia i gėrė, i da gėrė, i plėšė skalsiai kvapius vištukus, i da gėrė. 
mus su deglalazde. Jis prikišdava ją prie alviena mūsų, o jo gentai- 
niai šaukdava „Jė! arba „Nė!“ Galop jis atriša pyplia havia kojas i 
prilaikė ji šlubuot prie lauža. Te jie sušildė jį, duodė vištuka i drūt- 
vandenia. Mes, užmiršti vergai, sekom nuo alkia-skausma i daba 


338 


Teliūskas perkėla i visa paskum 


nuo moskių iš šlaita kūdras, i rūsčiai pavydėjom tam haviui, kol 
su Lijonsa linktelėjimu jie nurovė pyplia kelnes i laikydami jį kru- 
šina to bernioka subinę, paeiliui patepdami jo skylę taukiapaukšta 
riebalais. 

Kai Lijonsas grūda tą gailėtiną vaiką, aš išgirdau kssssss garsą, i jis 
tik griuva vietoj. Kiti keturi puolė kvatotis, mat manė, ka Lijonsas 
prišvampėlis drūtvandenia, bet paskum ksss-ksss, i kita kona tarpu- 
aky iššoka du raudoni taškai i jis irgi nugriuva mirėlis kaip akmuo. 
Laukymėn įžygė šalmots-apgobts kons nešdams lyg i blauzdikaulį 
i nukreipė jį į paskutinius mūsų grobėjus. Da viens ksss, i bernioks 
kons buva nukirsts. Tada vads griebė sava smaigą i sviedė į šalmotą 
žudiką, tas nėrė i lyg paritas per laukymę, tai smaigs perplėšė ap- 
siaustą, bet nepalietė kūną. Da viens ksssSSSsss įplėšė žulnų pjūvį 
per vada liemenį, i ans lyg nuslyda į dvi dalis. Ant mana sukrėtima 
atslinka viltis, bet šmaukšt! Paskutinia kona bizūns apsivija tą mir- 
tiną žudantį blauzdikaulį i šmaukšt! Šaudytuvs it burtais iš gelbė- 
toja rankų viensdu į mūsų grobėja rankas. Daba paskutinis kons 
pasuka ginklą į mūsų gelbėtoją, prišoka arti, ka negalėtų prašaut, 
i aš pamačiau, kaip jo rankos paspaudž spragtuką i KSSSS! Pasku- 
tinis kons lika be galvos, o už jo stovintis duonmedis švi/pt pleškėja 
žarijom, traškėja-garava lietuje. 

Jo kūns posmą pastovėja vienužis, it bumbulis, katras mokinas 
vaikščiot, paskum... burn-ššš! Matai, jis suklydina šaudytuva burną 
su jo subine i žybtdriokstina lauk sava galvą. Mūsų paslaptings kons 
gelbėtojs pakila nuo žemės, sėdėdams švelniai patrynės alkūnes, 
nuskynė sava šalmą i liūdnai žiūrėja į penkis mirėlius. 

„Aš tam per sena: - tarė Meronimė niūri-susiraukėlė. 


Mes atrišom kitus vergus i leidom jiem suvalgyt konų kramtesius, 
Meronimė mum sočiai turėja sava arklia balnakrepšiuos, o išvaduo- 
tiem bėdžiam reikėja kokios tik galima pagalbas. Iš penkių mirėlių 
mes paėmėm tik mana batus atgal nuo Lijonsa kojų. 

— Kare pirmiausia gąstauji dėl sava batų, - pamokina mane Me- 
ronimė, - tik paskum gąstauji dėl kramtesia i visa. 

Mana gelbėtoja viską paporina po ilga posma, šituose senųjų griu- 
vėsiuose, katruos radom neįžygiamuose krūmuose ant Pavėjinių 
Kohalų, i užkūrėm lauželį. 

Šita poringė nėr ilga, nė. Meronimė nebuva slėniškių sandėly, kai 
konai užpuolė Honoką, nė, ji buva aukštai ant miesta sienų, te paišė 
jūrą, kol deganti strėlė neišmušė jai bloknota iš rankų. Ji sugrįža 
slėniškių sandėlin, kol miesta vartai da buva nenuleisti, bet dėdė 
Bitins sušuka jai, ka aš dingėlis, tai ji išėja jėškot i mana giminę pas- 
kum nebematė. Arklį-šalmą ji gava iš viena konų vada, katras įlė- 
kė gatvelėn, bet nebeišlėkė. Su kona manta per siautulingą anakiją 
Meronimė išblefavosi iš kraujuojančia-degančia miesta. Te nebuva 
mūšia, nė, labiau jau gaudynės, matai, senatoriaus armija padavėsi 
greičiau už kitus. Pirmiau Meronimė nujoja šiaurėn Slėnių pusėn, 
bet aplink Kuikuihaelę tirštai rinkosi konai, ka plūstų Slėniuosna, 
tai ji pasuka salos gilumon Vaimėjas taku, bet tas kelias buva tirštai 
sargybints, i ji negalėja pritikt už koną, jei sustabdytų. Meronimė 
pasuka pietuosna, manydama nukakt į Hilą i pamatyt, a jis da lais- 
vose rankose. Bet Sonmė ją pristabdė gan ilgai, ka ji užmestų akį 
į vežimą, braškantį pro šalį, i iš to vežima kyšoja dvi kojos, i ant tų 
kojų buva aiškiaregių batai, i ji žinoja tik vieną Priešvėjinės gyven- 
toją, avintį aiškiaregių batus. Ji nedrįsa gelbėt mane dienos šviesoj 
i kartą pametė vežimą, nes išlenkėsi nuo būria arklių, i jei ne konų 
prišvampėlių šūkalonė, kai jie blizgina akis į bernioką havį, ji tam- 
soj galėja pražiūrėt mus i prajot pro šalį. 

— Dėl ka tu nepaslėpeis i negelbėjai kaip reik sava kailį? - pa- 
klausiau. 

Ji nutaisė miną - kluikins klausims. 

Jė, bet ką mums daryt? Mana mintys siautėja-baidės. Slėniai ti- 
kriausiai nusiaubti dega... i jei Hils da nekrita, greit kris... 

Mana draugė tik gydė mana žaizdas-sopulius tvarsčiais i visa, 
paskum man prie lūpų pakėlė puodelį i vaistą akmenėlį. 

— Tas padės sutaisyt tava sukrušintą kūną, Zakarai. Daba užčiaupk 
žosmę i miegok. 


Varvančioj senųjų pastogėj, kur pro langų skyles krušinos lapai, 
mane pažadina murmantis vyrs. Man maudė dešimty vietų, bet taip 
aštriai nebeskaudėja. Ryts buva gaivus i su pavėjinės kvapu, bet aš 
atminiau beviltį naują amžių, katras užtemdė Priešvėjinę i, oi, galvoj 
aimanavau, ka pabudėlis. Kitoj kambaria pusėj Meronimė kalbėja 
per orizoną su tuo griežtu aiškiaregiu, katras anąkart mane pagava 
kniaučiant Meronimės mantą. Posmą paspoksojau, da kartą stebė- 
damasis, matai, orizona languos spalvos aštresnės-ryškesnės. Greit 
jis pamatė mane keliantis i vokė mane pakeldams galvą. Meronimė 
irgi atgręžės i kaiplaikina. 

— Geriau nei vakar. 

Priėjau prie to ypataus Gudruma. Mana sąnariai-kaulai mažumą 
girgždėja. Meronimė pasakė, ka aš jau pažįstu šitą aiškiaregį, katras, 
kaip ji sakė, vardinas Duofizits, i aš pasakiau, ka neužmiršau, nes 
jis buva toks baisulygs. Langa aiškiaregys klausės mūsų, i jo kaulėts 
veids vieną trupinį suminkštėja. 

— Ak, aš norėtų, ka mes susitiktų ne tokiais tamsiais laikais, Za- 
karai, — tarė Duofizits, - bet prašau tave nuvest Meronimę vienu 
paskutiniu keliu - ant Ikata Piršta. Tu žinai jį? 

Jė, žinojau, šiaurėn nuo Paskutinia slėnia per Pololu tiltą — ilga 
nerija, nukreipta šiaurryčiuos. A prie Ikata Piršta laivs inkarins pa- 
imt Meronimę? 

Abu aiškiaregiai apsimainė žvelgiais, i po posma Duofizits pa- 
sakė: 

— Gaila sakyt, mes turim i sava blogų žinių tave pamokint. Aiškia- 
regijoj i laive orizonai jau daug dienų neatsak į jokias transliacijas. 

— Kas yr transliacija? - paklausiau. | 

- Žinia, - tarė Meronimė, - langs, orizonų sutikims, kaip daba 
mes tarėmės su Duofizitu. 

Aš paklausiau: 

— A tie orizonai sukrušinti? 

— Gal būt daug blogiau, - kalbėja ans lange, - mat pastaruose mė- 
nuliuose prie Aiškiaregijas salos priartėja toks mars, vakaruosna 
nuo Ankridža, jė, siaubi serga, katrą mūsų Gudrums negal išgydyt. 
Kas pagaun šitą marą, tik viens iš dviejų šimtų išgyven, jė. Mes, aiš- 
kiaregiai, Ha-Vai turim elgtis lyg būtų palikti vieni, nes laivs tikriau- 
siai neatplauks. 

— O tai kaip Anafis, Meronimės sūnus? 

Meronimės veids buva toks, ka verčiau aš būtų nusikandėlis lie- 
žuvį nei sakėlis. 

— Man teks gyvent nežinant, - tarė mana draugė taip nykiai, ka 
aš galėtų apžliumbtis. - Ne pirma aš tokia taip gyvenu, i ne pasku- 
tinė. 

Taigi, ta žosmė sukrušina mana viltį, katrą nesuvokiau turįs. Pa- 
klausiau Duofizitą, kiek aiškiaregių yr visame Ha-Vai. 

— Penki, - atsakė ans. 

— Penki šimtai? - paklausiau. 

Duofizits pamatė mana nuvylimą irgi suprata. 

— Nė, tik penki. Po vieną alvienoj didžiausioj virtinės saloj. Mūsų 
visą teisybę pasakyt paprasta, i jau laiks tau žinot. Mes gąstavom, ka 
šits mars pasieks Aiškiaregiją i užgesins paskutinę skaisčią cyvlizaci- 
jas šviesą. Jėškojom gerą žemę, ka pasėtų daugiau cyvlizacijas Ha-Vai, 
i nenorėjom išgąsdint jus saliečius dideliais svetimžemių skaitliais. 

— Tai matai, - daba prabila Meronimė, - tava baimė dėl mana 
tikra tiksla i visa nebuva visai klaidi. 

Pasakiau, ka tas man visai neberūp. Jeigu aiškiaregiai tokie kaip 
Meronimė, tegu Slėniuosna atein jų penki tūkstančiai. 

Duofizits patamsėja galvodams, kaip mažai aiškiaregių begal būt 
12 

- Čia, Maui, iš kur aš kalbu su jum, mana genties bosas yr drau- 
gygs vadovs, kaip i jūsų vienuolė. Jis prisakė dviem kara kajakam 
perplaukt Maui sąsiaurį, i jie bus prie Ikata Piršta poryt vidurdienį. 

Prisiekiau jam, ka lig tol te saugiai nulydėsiu Meronimę. 

— Tai galiu tau asmeniu padėkot, ka jai padedi. - Duofizits pridė- 
ja, ka kajakuos bus vietas, jei aš norėsiu su ja ištrūkt iš Didžiosias. 

Tai man padėja ramiai nutart. 

— Ačiū, - pasakiau įstrigusiam aiškiaregiui, - bet aš turiu likt i 
surast sava šeimą. 


Da vieną naktį likom slėptis tam griuvėsy, ka sulipdytųs mana 
raumenys i sugytų žaizdos. Gręžė širdį, ka negaliu pult atgal Slė- 
niuos kautis arba žvalgint, bet Meronimė matė konų arklius i lanki- 
nykus plūst Slėnių pusėn per Kuikuihaelę i patikina mane, ka nega- 
lėja būt ištempta mūšia Devyniem Slėniam, jė, visa būt gatava per 
kelias valandas, o ne dienas, nė. 

Nyki-slogi buva ta diena. Meronimė mokina mane, kaip naudot 
tą ypatų blauzdikaulia šaudytuvą. Mes taikėm į ananasus, paskum 
milžingus dagius, paskum giles, kol mana akis padarėsi tiksli. Aš 
sargybinau, kol Meronimė miegoja, paskum ji sargybina, kol aš da 
pamiegojau. Tuoj mūsų laužas suteršė prietemas miglą, i mes vaka- 
rieniavom konų sūdytas avienas i jūržolių davinius i Jilikoi vaisius, 
augančius tam griuvėsy. Prikroviau arklia avižmaišį, paglosčiau jį 
i vardinau Voltu, nes buva bjaurus kaip mana pusbrolis, paskum 
skaudžiai niurau, galvodams, kas iš mana giminės da gyvs. Po teisy- 
bei, nežinot blogiausia yr prasčiau nei Žinot. 

Man užplevena mintis i paklausiau Meronimę, dėl ka laiva mo- 
tera joja arkliu ne blogiau kaip bet koks kons. Ji pripažinas, ka dau- 
guma aiškiaregių nemok jot ant neka, bet ji pagyvena su gentim, 
vardinta svanekėm, toli už Ankridža i toli už Far Kuveria. Svanekės 
augin arklius, kaip slėniškiai augin ožkas, jė, i jų mažiai jot išmokst 
pirmiau nei vaikščiot, i ji išmoka per pabuvimus su jais. Meronimė 

daug mane pamokina apie gentis, su katrom pagyvena, bet man 
daba nėr laika tom poringėm, nė, jau daros vėlu. Kalbėjom apie 
rytoja maršūtą į Ikata Pirštą, matai, viens kelias buva palei Kohalų 
keterą virš Devynių Slėnių, o kits - palei Vaipija upę žemyn link 
Abelia garnizona i žiūrėt, ką sušnipinėsim. Mat nežinojom, a konai 
kirta-degina i paskum ištuština Slėnius, kaip padarė su mukiniais, 
a jie užmojasi užkariaut-apgyventis mūsų buveinėse i pavergt mus 
mūsų žemėse. Ogi buvau prisiekėlis nuvest Meronimę ant Ika- 
ta Piršta saugiai, o žvalgint konų raitelius buva visai nesaugu, bet 
Meronimė prisakė, ka pirmiau mes šnipinėtų Slėnius, i taip buva 
nustatyts rytoja kelias. 


Aušra atmiglina vaškinė-dumblina. Buva nelengva pervest arklį 
per Kohalas keterą i tankmes prie Vaipija šaltinia, nežinant, a per 
švendrių sienas, katras triukšmygai kapojam, laukia konų būrys. 
Daugiausia gyvulį vedėmės, bet prieš vidurdienį galop priėjom šal- 
tinį, pririšom jį aukštgriovos dauboj i nusėlinom tą mylią lig Abelia 
palei eglingą keteras atšaką. Migla alvieną medžia kelmą pavertė tu- 
pinčiu konų sargybiniu, bet aš vis tiek dėkojau Sonmei už maskinę. 
Mes apžvalginom prie briaunos i sužiurom žemyn į garnizoną. Niū- 
rus vaizdas, jė. Tik Abelia vartai, matai, stovėja uždaryti, o sienos 
i pastatai buva anglėti-sukrušinti. Ant vartų strypa kaboja nuogs 
vyrs, jė, pakarts už kulkšnių, koniškai, gal ans buva Abelis, o gal 
ne, bet varnos jau kapstė jo vidurius, i pora drąsių dingų šniukštėja 
nukritėlę pliurzą. 

I tada mum žiūrint trim-kerim galvų sugautų-pavergtų slėniškių 
buva varomi į Kuikuihaelę. Atminsiu tą vaizdą lig sava mirties die- 
nos i ilgiau. Kai kurie mulina grobia-mantos vežimus. Erzėja konų 
šūksniai-priesakai i šmaukšėja bizūnai. Migla buva per klampi, ka 
aš įžiūrėtų sava gentainių veidus, bet, oi, gailėtini buva jų pavida- 
lai, katrie vilkas link Teliūskas perkėlas. Šmėklos. Gyvos šmėklos. 
Žiūrėk, koks Didžiosias salos paskutinės cyvlizotas genties likims, 

galvojau aš, jė, mūsų mokyklinės-ikonyna rezultats - tik vergai konų 
laukam-buveinėm-arklidėm i lysvėm, i skylėm Pavėjinės žemėj. 

Ką galėjau daryt? Užklupt juos? Kokie dvim konų raitelių konvo- 
jina juos Pavėjinėn. Net su Meronimės šaudytuvu aš galėtų nuimt 
gal penkis iš dvim sargybinių, gal daugiau, jei pasektųsi, o paskum 
ką? Konai mirtinai pasmeigtų alvieną slėniškį po pirma krumplini- 
ma dūmelia. Čia ne Zakars Bailusis krumplina Zakarą Narsųjį, nė, 
čia Zakars Saužudys krumplina Zakarą Išlikėlį, i man negėda pasa- 
kyt, katras Zakars pergalėja. Meronimei pamojau, ka mes grįžtam 
atgal prie arklia, nor man akyse buva ašaros. 


Trumpašikni, duok man keptą kolokasiją. Atmint tą neviltį mane 
išsiurbia. 

Nu, varant atgal į Kohalas ganyklas, migla nuslyda žemyn, i pie- 
tuos iš to debesia vandenyna iškila Mauna Kėja, aiški, i tokia arti, ka 
imtum i apspjautum, tai aš i spjoviau, jė, spjoviau smarkiai. Mana 
siela gal akmenota, i mana sėkmė gal pagadinta, bet aš da galiu keikt 
keiksmą. Iš alviena Devynių Klosčių slėnia kila juodos dūmų ko- 
bros, i, man matės, alviens Didžiosias maitas ėdiks, sparnuots i ko- 
juots, tame ryte krunkė-vaišinos mūsų Slėniuos. Aukštai ganyklose 
radom pakrikėles ožkas, kai katras mana, kai katras iš Kaimas, bet 
nematėm nė viena ožkagania, nė. Kelias pamelžiau, i mes atgėrėm 
paskutinia laisva slėniškių ožkos piena. Per Stubura perėją nuleido- 
mės prie Nykščia uolos, kur prieš penkis mėnulius Meronimė piešė 
sava žemėslapį, jė, per šilainės žolę, katra prieš šešis mėnulius apglė- 
bė Rožę po manim. Saulė išgarina miglą-rasą, i pro dailiai suaustą 
vaivorinę pamačiau, ka mokyklinė sugriauta, jė, jau tik juods ke- 
vals, paskutinės knygos i paskutinis laikrodis. Nujojom prie Elepaja 
upelia, te aš nulipau, o Meronimė apšalmavas i laisvai suriša man 
rankas, ka jei mus užmatys, atrodys, ka ji pavergė pabėgėlį, i taip 
gal laimėsim mirtiną posmą. Nuleidomės ant kelia i šitaip nuėjom 
pas Klunia, katra buva aukščiausia buveinė aukštgriovoj. Meroni- 

mė nulipa nuo arklia, suėmė sava šaudytuvą, i mes tykiai it pelės 
sėlinom pro pastatus, bet mana širdis nebuva tyki, nė. Te atsitika 
didelė krumplynė, manta buva sudaužyta-sukrušinta, bet nevolio- 
jas nė kokie kūnai, nė. Paėmėm šviežia kramtesia tolesnei kelionei, 
aš žinojau, ka Klunis nepyktų. Eidams pro Klunia priekinius vartus 
užmačiau kokosa riešutą, pasmeigtą ant suterštos karties su zvim- 
arčiau, i tas buva ne kokosa riešuts, nė, buva Makas Klunia galva, jė, 
da su pypke, kyšančia burnoj. 

Tokie barbriški pašlemėkai tie dažyti konai, brol. Tik tokiu pasiti- 
kėk, i jau esi mirėlis, būk ramus. Makas galva suniršina man nervus, 
kai toliau žygiavom žemyn prie Beilia buveinės. 


Pieninėj stovėja kibirs su krekančiu ožkos pienu, i aš negalėjau 
sulaikytis nuo vaizda, ka Susę nutempia nuo to nukrušinta melžima 
suolelia i ką jai daro, ak, mana vargšė-miela-brangi sesutė. Kiema 
purvs ištrypts kanopų. Ožkos visos nubaidytos, mūsų vištukai pa- 
vogti. Taip tyku. Nei audynė taukši, nei Ketkina dainuoj, nei Jons 
neka nedar. Tik upelis i juokiantis strazdas pakraigėj, neka daugiau. 
Jokia siaubaus vaizda ant vartų stulpa. Padėkojau Sonmei bent už 
tiek. Viduj nuo apversta stala išbarstyti kiaušiniai-abrikokai. Alvie- 
nam kambary šiurpau, ką galiu rast, bet nė, atrodė, ka per Sonmės 
malonę mana šeima da nebuva nukauta... 

Man tvoja kaltė i sielvarts. 

Kaltė, nes aš visad išgyvenu-ištrūkstu, nor mana siela nešvari- 
akmenota. Sielvarts, nes še-te i visur buva išbarstyti mana sukru- 
šinta gyvenima griuvėsiai. Jona žaislai, ka tėtė išdrožė kažin kada. 
Tarpduriuos kabantys mamos audiniai, siūbuojantys paskutiniam 
švelniam vasaras alsavime. Ore kaboja degintos žuvys i linksma- 
žolės. Ketkinas rašta darbs mokyklinei tebegulėja ant stala, kur ji 
dirba. Nežinojau, ką galvot, sakyt a ką. Ką man daryt? - klausiau 
sava draugę, kaip klausiau save. Ką man daryt? 

Meronimė atsėdas ant medinės dėžės, katrą padarė Jons, - mama 
sakė, ka ta jo pirms meistra darbs. 

— Nykus-tamsus tau parinkims, Zakarai, - atsakė ana. - Palikis 
Slėniuos, kol būsi pavergts. Pabėk į Hilą, lauk, kol konai užpuls i 
būsi nužudyts arba pavergts. Gyvenk laukinėse vietose kaip atsky- 
rėlis bandits, kol tave pagaus. Perplauk su manim sąsiaurį į Maui i 
tikriausiai nekad nebegrįši Didžiojon. 

Jė, tie buva mana visi parinkimai, būk ramus, bet negalėjau nutart 
vieną, tik žinojau, ka nenoriu pabėgt iš Didžiosias nesukeršydams 
už tai, kas čia padaryta. 

- Čia nėr geriausia vieta sėdėt-galvot, Zakarai, - pasakė Meroni- 
mė taip švelniai, ka galop man išsunkės ašaros. 


Sėsdams ant arklia grįžt aukštgriovon atminiau sava šeimos iko- 
nas mūsų šventovėj. Jeigu daba paliksiu jas, ka būtų netruk sukapo- 
tos malkom, nekas neįrodys, ka Beilia buveinė šiaip kada egzistava. 
Tai viens nubėgau jų paimtis. Grįždams koridorium išgirdau, kaip 
nuo sandėliuka lentynas krent moliniai indai. Sustingau. 

Te staipės stora žiurkė, šlykšdėbsodama į mane i trūkčiodama 
sava ūsota nosim. Bet tu gailies, Zakarai, ka nenupjovei tą virvę ant 
mana tvara sienas, jė? Galėjai išvengt visa šitą bėdą-sielvartą. 

Neklausiau to melagių melagia. Konai vis tiek būtų puolę, jė, visa 
yr ne dėl ta, ka nepaklusau tam velnia pašlemėkui. Čiupau puodą 
mest į senį Jurgį, bet kai nutaikiaus, ta stora žiurkė dinga, jė, o iš 
tuščia kambaria kairėj pagirdėjas lengvas atodūsis nuo lovas, ka- 
trą anksčiau nemačiau. Reikėja tik išzuikint, jė, bet aš neišzuikinau. 
Įtapenau i pamačiau konų sargybinį, gulintį te minkštam apklotų 
lizde, giliai pritraukėlį Mormonų slėnia linksmažolę. Matai, jis taip 
įtikėja, ka mes, slėniškiai, visi paristi-pavergti, ka budėjima vietoj 
iškirtasi. 

Šit buva baisings priešas. Gal devyniolikas-dvim. Adoma obuoly, 

paliktame baltame tarp dviejų driežinių tatuočių, tvinksėja vena. 
Radai mane, tai pjauk, šnybžėja ta gerklė. Perrėžk mane. 

Mana antrs pranašaums, kaip atmenat, o aš irgi atminiau. Prie- 
šas mieg - tebus jo gerklė neperpjauta. Čia buva tas posmas, katrą 
numatė pranašaums, būk ramus. Prisakiau sava rankai padaryt, bet 
ji buva kažkaip surakinta-sukaustyta. Buvau ne kartą krumplynė- 
se, kas gi nebuva, bet neka nekad nebuvau nužudėlis. Matai, žudyt 
buva drausta slėniškių įstatymu, jė, jei pavogsi Žmogaus gyvybę, ne- 
kas su tavim neka nemainys, tave nematys nei neka, nes tava siela 
taip užnuodyta, ka gal perduot sergą kitiem. Tai va, stovėjau prie 
sava lovas, mana ašmuo prie pat jo minkštos blyškios gerklės. 

Tas juokiantis strazdas porina greitai-garsiai. Paukštų meliodės 
skamb it galandami ašmenys, - te tada vokiau pirmąkart. Žinojau, 
dėl ka man nežudyt tą koną. Tas neatiduos slėniškiam Slėnių. Tas 
akmenos mana keiktą sielą. Jeigu šiam gyvenime atgimsiu kaip 
kons, jis laisvai galėtų būt aš, i aš žudytų save. Jei, sakykim, Adoms 
būtų priaugints i padaryts konu, aš žudytų sava brolį. Senis Jurgis 
norėja, ka aš jį nužudytų. Ar neužteka priežasnių palikt jį i tykiai 
išsėlint lauk? 

Nė, atsakiau sava priešui i paglosčiau sava ašmeniu jo gerklę: Ste- 
buklygs rubins plūda-liejas i putoja ant vilnas i varvėja ant akmeni- 
nių grindų. Švariai nušluosčiau ašmenį į mirėlia marškinius. Žino- 
jau, ka netruk sumokėsiu už tą, bet, kaip sakiau iau anąkart, mūsų 
sukrušintoj pasaulėj teisingai padaryt ne visad išein. 


Maudams atgal sudūriausi su Meronime. 

— Konai! - sušnypštė ji. 

Nebuva laika aiškint, ką aš te padariau i dėl ka. Skubiai sukišau 
sava šeimos ikonas į balnakrepšius i ji trūktelėja mane ant arklia. 
Taku nuo tetos Bitinės plumpina trys-keturi arkliai. Oi, mes dū- 
mėm iš Beilia paskutinį kartą, lyg senis Jurgis kanda mums į subinę. 
Už mūsų išgirdau vyrų balsus, atgręžiausi i net pamačiau pro figų 


348 


Teliūskas perkėla i visa paskum 


sodą blizgančius šarvus, bet, per Sonmės gailestį, jie nepamatė, kaip 
mes dingstam. Už viena posma išgirdom slėny nuaidint šaižų kriau- 
klės garsą, jė, tris kauksmus, i aš žinojau, ka konai tikriausiai surada 
mana nukautą sargybinį i siuntė aliarmą: Da ne visi slėniškiai pa- 
vergti i paskersti. Žinojau, ka sumokėsiu už antra pranašauma ne- 
paisymą greičiau nei tikėjaus, jė, i Meronimė kartu. 

Bet mūsų sėkmė da nenuvyta. Kita kriauklė atliepėsi pirmajai, jė, 
bet jie buva žemgriovoj, o mes šuoliavom atgal per Stubura perėją 
gąstaudami, bet mum nebuva pasalos. Ištrūkom per plauką, jė, dar 
viens posmas mana buveinėj, i konų raiteliai būtų mus pamatyt i 
vyt. Vengdami atvira Kohalas gūbria i ganyklų, mes jojom pamiške 
dėl maskinima, i tik tada pripažinausi Meronimei, ką te padariau 
tam miegančiam sargybiniui. Nežinau, dėl ka taip yr, bet paslaptys 
pūdo tave kaip dantys, jei jų neišrauni. Ji tik paklausėsi, jė, i neteisė 
mane nė kiek. 


Žinojau slėptą olą prie Maukas krioklia, tai te mus i nuvedžiau 
paskutinei Meronimės nakčiai Didžiojoj saloj, jei visa eis kaip pla- 
nuota. Tikėjaus, ka te galėja slėptis pabėgėlis Volts a Koberis, a kits 
ožkaganys, bet nė, buva tuščia, tik keli apklotai, katruos mes, ožka- 
ganiai, užkišom miegojimui. Šiaušės pasats, i aš bijojau dėl kajaki- 
nykų, katrie aušroje išplauks iš Maui, bet nebuva žvarbu, tai nerizi- 
kuojau kurt ugnį, nugi taip arti prieša, nė. Kūdroj nuprausiau sava 
žaizdas, i Meronimė nuprausės, i mes pavalgėm kramtėsia, katrą 
gavau iš Klunia, i gumulą figų, katras nučiupau iš sava buveinės, kai 
sugrįžau ikonų. 

Kai valgėm, negalėjau liautis atmint-porint, nė, apie sava šeimą, 
irgi apie tėtę-Adomą, taip lyg jei jie gyvens žodžiuose, tai nemirs 
kūne. Žinojau, ka rūsčiai ilgėsiuos Meronimės, kai jos nebus, matai, 
Didžiojoj nebeturėjau kita brolia, katras nebūt jau vergijoj. Pakila 

daba atgims, kai slėniškės čia nebegimdys bumbulių. Norėjau, ka 
čia būtų vienuolė i mane pamokintų, nes pats negalėjau pasakyt, 
i Meronimė negalėja. 

— Mes, aiškiaregiai, - atsakė ji po posma, - tikim, ka kai numiršti, 
tai i numiršti, i nebėr kelia atgal. 

— O kaipgi siela? - paklausiau aš. 

— Aiškiaregiai netiki, ka yr siela. 

— Bet a nėr mirt siaubiai šalta, jei paskum neka nebėr? 

- Jė, - ji lyg nujuokėsi, bet nešypsodama, nė, - mūsų teisybė yr 
siaubiai šalta. 

Bent tą kartą man jos pagaila. Sielos plauk per laika padanges, 
sakydava vienuolė, kaip debesiai plauk per pasaulės padanges. Son- 
mė - rytai-vakarai, Sonmė - žemėslapis i žemėslapia kraštai, i už 
tų kraštų. Įžiebėsi Žvaignės, i aš sargybinau pirms, bet žinojau, ka 
Meronimė nemieg, nė, ana galvoja-vartės po apklotu, kol padavės i 
sėdas prie mane žiūrėt mėnesienoj į krioklį. Mane grizliai moskina 
klausimai. Šiąnakt užgesintos podraug slėniškių i aiškiaregių ugnys, 
sakiau aš, tai a čia nėr įrodyms, ka laukiniai stipresni už cyvlizotus? 

— Ne laukiniai stipresni už cyvlizotus, tik didelis skaitlius stipres- 
nis už mažą skaitlių, - Meronimė svarstė. - Gudrums daug metų 
duodė mum viršų, kaip mana šaudytuvs duodė man viršų prie Šlai- 
ta kūdras, bet su daug rankų-protų vienądien to viršaus nebebus. 

— Tai geriau būt laukiniu nei cyvlizotu? 

— Kokia nuoga prasmė už šitų dviejų žodžių? 

— Laukiniai netur įstatymų, - tariau aš, - o cyvlizoti tur. 

— Giliau yr da va kas. Laukinis patenkin sava reikmes daba pat. 
Yr alkans, tai ėd. Yr pikts, tai krumplin. Jei jis išbrinkst, tai prišaun 
moterį. Jo šeiminyks yr jo valia, i jei valia prisako „Žudyk“, tai jis 
žudys. Kaip iltiniai žvėrys. 

Jė, tokie yr konai. 

— O cyvlizots irgi tur tas pačias reikmes, bet jis žiūr toliau. Jis daba 
suvalgys pusę sava maista, jė, o pusę pasės, ka neliktų alkans rytoj. 

Jis supyks, tai sustos i pagalvos dėl ka, idant nesupyktų kitąkart. Jis 
išbrinks, nu, taigi tur seses i dukteris, katras reik gerbt, tai gerbs i 
sava brolia seses i dukteris. Jo valia yr jo vergė, i jei valia prisakys 
„negalima!“ jis tą nedarys. 

Tai aš vėl paklausiau, a geriau būt laukiniu nei cyvlizotu. 

— Klausyk, laukiniai i cyvlizoti nėr padalyti palei gentis, tikėjimus 
i kalnų grandines, nė, alviens žmogus tur abi puses, jė. Senieji turėja 
dievišką Gudrumą, bet šakalų laukinę valią, tai i sukėlė Pragaištį. 
Kai katrie mana pažinoti laukiniai turėja gražią cyvlizotą širdį, tuk- 
sinčią krūtinėj. Gal kai katrie konai. Nekankamai, ka prisakytų sava 
visai genčiai, bet vienądien kas žin? Vienądien. 

- „Vienądien“ mum yr tik šapelis vilties. 

Jė, atmenu, kaip Meronimė pasakė: 

— Bet šapelių sunku atsikratyt. 

Pons Mėnulis apšvietė stulbiai mįslėtą apgamą tuoj po mana 
draugės mente, kai ji galop užmiga. Tas buva lyg rankelės žymė, jė, 
galvutė su šešiais nueinančiais ruoželiais, blyški jos tamsioj odoj, 
i aš smalsinau, dėl ka nekad anksčiau nemačiau. Užklojau apklotu, 
ka ji nepagautų šalčia. 


Tas Maukas upelis it gyvatė garmėja tamsian Maukos slėnin, jė, 
jis laistė tik šešias-septynias buveines visam slėny, nes ta nebuva 
jokia draugyga-vasariška vieta, nė. Jokia Maukas buveinė neožkina, 
tai taks buva smaugiams vijoklių-dygliuočių, katrie išknos tau akį, 
jei nesaugosies, i sunku buva arkliui klampot. Po ketvirčia mylias 
aš smarkiai įdrėskiausi, nor i slėpiaus už Meronimės. Paskutinė bu- 
veinė slėnio aukštumoj i pirma mūsų prieita buva Šventos Sonmės 
buveinė, katros vads buva vienakis, vardu Silvestris, auginantis ko- 
lokasijas-avižas. Žosmė manė, ka Silvestris kaip i nenormaliai myli 
sava daugį dukterų, i burnoja, ka jis nemok, kiek prider, į bendrąją. 
Kieme voliojas skalbiniai i dukterys buva paimtos, bet Silvestris ne- 


y.- oo 


351 


Debesų atlasas 


Te jis jau, matai, pabuva, apkirmėlėja, o mum artėjant kartim už- 
skuodė stora žiurkė i prakrimta akies obuolį. Jė, tas ūsots velnys 
sutrūkčioja sava nosim į mane. Kaiplaik, Zakarai, a nemanai, ka 
Silvestris daba rodos gražesnis nei anksčiau? Bet aš jam nekreipiau 
dėmesia. Iš kamina išsprūda „kakariekū“, i aš kone nukrėčiausi nuo 
arklia, matai, pamaniau, ka čia pasalos riksmas. 

Daba kaip i galėjom rinktis: atsveikint arklį i ropot per byrantį 
gūbrį Pololu slėnin arba keliaut Maukas taku link pajūria i sudurtis 
su pabirais konais, baigeliojančiais sava puolimą. Tirpstantis laiks 
parinka mum paliktis ant arklia, matai, mum lig vidurdienia reikė- 
ja nugautis ant Ikata Piršta, o nuo Silvestria da buva dešim mylių. 
Mes apėjom Mėlyna Kopūsta i Paskutinia Upėtakia buveines, nes 
jau nebežvalginom. Liūties potvynis nustūmė mus žemyn slėnin 
nuo Kohalų, bet pajūrį prijojom be pasalos, nor matėm šviežius 
konų pėdsakus po peiliapirštėm palmėm. Vandenyns tądien ne- 
buva it kūdra, nė, bet ne toks kalvots, ka galygai irkluojams kajaks 
apverstųsi. Arti-toli plakės konų kriauklė i nejaukiai mane virpina. 
Ors buva įtempts kaip būgns, o aš buvau nepaisėlis antrą prana- 
šaumą i žinojau, ka sumokėsiu už tą gyvybę, katrą atėmiau be bū- 
tinuma. 

Kur akmenots paplūdimys akmenojas aukštyn link Medūzas 
uolų, mum per bananų giraites reikėja vingiuot tolyn nuo jūras 
į Pololu taką, katras ved iš šiauriausia slėnia į Niekiena Žemę i ga- 
lop Ikata Pirštą. Taks spraudės pro dvi storas juodas uolas, i mes 
išgirdom švilpesį - labiau žmogaus nei paukšta. Meronimė užkiša 
ranką apsiaustan, bet dar neištraukė blauzdikaulį, i po du plėšrius 
konų sargybinius nušoka abipus ant abiejų uolų. Tad buva keturi 
užtaisyti arbaletai iš kelių colių nutaikyti tiesiai mūs galvosna. Pro 
gumamedžius užmačiau visą velnia konų būrį! Tuzins a daugiau 
raitelių sėdėja aplink palapinyną, i aš supratau, ka mum kriukis taip 
arti prie kelionės gala, i visa. 

— Slapkods, raiteli? - suloja viens sargybinis. 

— O kas čia, kareivi, i iš kur? - kits sutirtina arbaletą prie mana 
mėlynių. - Slėnia bernioka subinė teršia gerą konų arklį? Kas tava 
generols, raiteli? 

Aš rūsčiai baiminaus i žinojau, ka tas matos. 

Meronimė kraupiai-piktai suurzgė-sukirkė i pažiūrėja pro sava 
šalmą į tuos keturis, paskum taip trankiai sukaukė, ka paukštai 
nuskyda šliauždami i jos šnekos įžambis buva nustelbts nirtaus 
garsuma: 

— KAIP JŪS DRĮSTAT, VELNIA ŽIURKIAŠŪDŽIAI KIAULIAPJOVIAI, 
TOKIA MADA KREIPTIS Į GENEROLĄ! MANA VERGA SUBINĖ TERŠ KĄ 
TIK I KUR TIK AŠ PRISAKYSIU! KAS MANA GENEROLS? Aš - MANA 
GENEROLS, KEIKTOS ŠLIUŽŲ PŪSLĖS! ŽEMYN NUO TOS UOLOS ŽAIBA 
POSMU I ATVESKIT MAN SAVA KAPITONĄ VIENSDU, ARBA, PRISIEKIU 
VISAIS KARA DIEVAIS, BŪSIT NUDIRTI I PRIKALTI PRIE ARTIMIAUSIA 
ŠIRŠIŲ MEDŽIA! 

Desperatinis i kreivagimis plans, jė. 

Meronimės blefs pergalėja tik vieną posmą, i viena posma be- 
veik užteka. Du sargybiniai išbala, nuleida arbaletus i nušoka ant 
mūs taka. Du kiti dinga iš kur atėja. Ksss! Ksss! Tiedu konai prieš 
mumis nekad nebeatkėlėsi. Meronimė staiga įbedė kulnus, mūs ar- 
klys sužvengė, stoja piestu, šovė priekin i sukrušina mana pussvyrą. 
Balne mane išlaikė Sonmės ranka, jė, nes jei ne jos, tai kieno gi? Už 
mūsų erzėja riksmai, šūksniai „Stok!“ i kriauklės, arklys šuoliava, 
i fissssssss-kvangggggggg pirma strėlė sėda šakon, po katra aš pasi- 
lenkiau, paskum skausma spirgesys suliepsnoja kairėj blauzdoj, va 
čia, i mane perlieja tas sirgus-ramus sukrėtims, kai tava kūns žin, 
ka kažkas taip sukrušinta, ka lengvai nesugis. Žiūrėkit, atraitosiu 
kelnes, i matot randą, kur įsėda strėlės antgalis... jė, taip i skaudėja, 
kaip atrod, i da daugiau. 

Mes jau šuoliavom Pololu taku per gumbotą-šaknytą žemę, grei- 
čiau nei čiuožt banga ant lentos i tapat sunkiai išlaikant pussvyrą, 
i nebuva man ką daryt dėl sukaustėlės kančios, tik gniaužt Meroni- 

mės juosmenį smarkiau-smarkiau i mėgint jot palei arklia ritmą sava 
kaire koja, kitaip tuoj būčiau nublokšts, jė, i jau nebūt laika mane vėl 
užkelt, nes mus pavytųsi konai su sava kaulagręžėm strėlėm. 

Taks vedė skalpuojančiu medžių tuneliu ant senųjų tilta virš Po- 
lolu upės žiočių, katros buva Slėnia šiaurinė riba. Kai mum belika 
šimts žygsnių lig tilta, nušvita saulė, aš pažiūrėjau priekin, i jo nu- 
zulintos lentos skaisčiai degė auksu, o rūdini paramsčiai padengti 
bronza. Mana skausmas atkrėtė atminimą, jė, mana trečią prana- 
šaumą: Bronza deg - tebus tas tilts nepereits. Ant šuoliuojančia ar- 
klia negalėjau paaiškint Meronimei, tai tik sušukau jos ausin: 

— Į mane pataikė! 

Ji sustabdė arklį per jardą nuo tilta. 

— Kur? 

— Kairėn blauzdon, - atsakiau. 

Meronimė atsigręžė rūsčiai gąstaudama. Mūsų vijikų da nebuva 
nė ženkla, tai ji nušoka žemėn i įspoksoja į skausmą. Palietė mana 
žaizdą, i aš suaimanuojau. 

— Daba strėlė yr užkimšėlė žaizdą, jė, mum pirmiausia reik drau- 
gygas žemės, tada aš... 

Pololu taku artėja kerštygų kanopų bildėjims. 

Tada pasakiau jai, ka mes negalim jot tuo tiltu. Ji pagręžės mana 
akysna. 

- Zakarai, a tu sakai, ka tilts nėr saugus? 

Nu, kiek aš žinojau, tilts buva kankamai tvirts, matai, kai Jons 
buva mažas, dažnai jį vesdavaus šiauriau rinkt kirų kiaušinių, o Ma- 
kaulifs iš Paskutinia Upėtakia dažną mėnulį eidava per jį su sava 
vežimėliu medžiot ruonių, - bet ikonyna sapnavims nemeluodava, 
nu nekad, i vienuolė liepė man atmint tą pranašaumą ypačiai die- 
nai, i daba buva ta diena. 

— Aš sakau, - tariau, - ka Sonmė liepė man per jį neit. 

Iš baimės Meronimė darės sarkasti, matai, buva tik žmogus, kaip 
jūs i aš. 

— O Sonmė žinoja, ka mum ant kulnų lip niršėlis konų spiečius? 

Pololu upė sava žiotyse yr plati, mokinau aš ją, tai nėr švilpiai 
gili i jos srovė nėr tokia gyslota. Taks šakojas prieš tiltą kaip tik, kur 
mes sustojom, jė, i jis vedė žemyn trup toliau, kur upę gal perbrist. 
Kanopos bildėja arčiau-arčiau, i greit konai mum pamatys. 

Nu, Meronimė patikėja mana klydesių priesaką, nežinojau, dėl 
ka, bet patikėja, i netruk šviesi-šalta Pololu semdama malšina mana 
žaizdą, bet arklys rūsčiai slidinėja žvirgždėtu upės dugnu. Paddūm 
paddūm, - trys konai užbildėja ant tilta i pamatė mus, i ors aplinkui 
suvirpėja skrodžiams - viena strėlė, dvi, trečia pataikė vandenin i 
mus aptaškė. Da trys konai pavijosi pirmus tris i nesustoja šaudyt, 
nė, jie paddūmina per Pololu tiltą, ka atkirstų mus nuo tolia kranta. 
Nevilty keikiau save: Jė, mes mirėliai taukiapaukštai, būk ramus, - 
galvojau aš. 

Žinot, kaip būn, kai kerti medį? Koks triukšmas po paskutinia 
kirčia, kai žviegia pluoštas i visas kamiens lėtai krisdams aimanuoj? 
Va tą aš išgirdau. Matai, kai tykiai perein viens a du slėniškiai su 
vežimėliu, tai viens dalyks, bet šuoliuojantis arklys - kas kita, i še- 
ši-septyni-aštuoni šuoliuojantys šarvoti kara arkliai buva per daug. 
Tas tilts krušinas, lyg būt padaryts iš seilių-šiaudų, jė, paramsčiai 
lūža, lentos skila i sudėvėti lynai trūka. 

Tas nebuva mažas kritimėlis, nė. Buva penkiolikas a daugiau 
žmogų aukšty tas Pololu tilts. Žemyn lėkė arkliai sakdamies pilvu 
viršun, raiteliai įstrigėliai balnakilpėse i visa, i, kaip sakiau, Pololu 
upė nebuva saugi gili kūdra, katra pagautų juos i iškeltų paviršiun, 
nė, upė buva prigrūsta plokščių-aštrių akmenų, katrie smarkiai 
krušina kritėlius, rūsčiai smarkiai. Nė viens iš konų nepakėlėsi, nė, 
tik du-trys gailėtini arkliai gulėja raitydamies-spardydamies, bet 
nebuva laika gydyt gyvulius, nė. 


Nu, mana poringė beveik jau visa paporinta. Mudu su Meronime 
perbridom kiton pusėn, i aš malda padėkojau Sonmei - nor Slė- 

nių cyvlizacija neišgelbėta, ji da vienąkart išgelbėja mana kailį. Man 
matos, kiti to būria konai buva per daug užėmėliai su sava mirė- 
liais-skendėliais i mudviejų jau nesekė, jė. Perjojom per Vienužes 
kopas i galop be nuotykių pasiekėm Ikata Pirštą. Jokie kajakai da 
nelaukė, bet mes nulipom nuo arklia, i Meronimė panaudoja sava 
Gudrumą tai mana strėlės sužalotai blauzdai. Kai ištraukė strėlę, 
skausmas nukeliava mana kūnu aukštyn i apgobė mana jutas, ka, po 
teisybei, nepamačiau, kaip atplaukė Maui kajakai su Duofizitu. Tada 
mana draugė turėja nutart parinkimą, jė, arba įkelt, matai, mane 
kajakan, arba palikt Didžiojoj saloj negalintį vaikščiot nei neka, kur 
konams netoli atjot. Va čia jums porinu, tai žinot, ką Meronimė nu- 
tarė, i būn, ka aš gailuos dėl jos parinkima, i būn, ka negailiuos. 
Pusiaukelėj per sąsiaurį mane pažadina mana naujos genties chors. 
Meronimė keitė mana kraujuojantį tvarstį, ji Gudruma vaistais visai 
smarkiai apmalšina skausmą. 

Nuo kajaka dugna žiūrėjau į sverdinčius debesis. Sielos plauk 
per amžius kaip debesiai per padanges, i nor nei debesia pavidals, 
nei spalva, nei didums nelieka tokie pat, jis vis tiek yr debesis, taip 
i siela. Kas gal pasakyt, iš kur debesis atpūsts arba kas rytoj bus 
siela? Tik Sonmė rytai, vakarai, kompasas i atlasas, jė, tik debesų 
atlasas. 

Duofizits pamatė, ka aš atmerkęsis, i parodė man Didžiąją salą, 
pupurinę pietryčių mėlynėj, su Mauna Kėja, slepiančia galvą lyg 
drovi nuotaka. 

Jė, mana visa pasaulė i visas gyvenims taip sutraukėsi, ka tilpa 
į smiliaus i nykščia O. 


Zakars, mana sens tėtė, buva mįslėts bėdžius, neneigsiu daba, 
kai jau yr mirėlis. Ak, dauguma tėtės poringių buva tik smagus anties 
pirdis, i sava kluikinoj senatvėj jis net tikėja, ka aiškiaregė Meronimė 

buva jo brangi mylima Sonmė, jė, jis taip tvirtina, sakė žinantis palei 
apgamus, kometas i visa. 

A aš tikiu jo poringe apie konus i pabėgimą iš Didžiosias? Dau- 
gumoj poringių yr trupinys teisybės, kai katrose kažkiek teisybės, 
o nedaugely apsčiai teisybės. Tas reikals apie aiškiaregę Meronimę 
buva daugiausia teisybė, man matos. Matai, kai tėtė mira, mudu su 
sese kniautėm jo mantą i radom sidabrinį kiaušinį, katrą jis porin- 
gėse vadina orizonu. Kaip tėtė porina, jeigu tą kiaušinį sušildai del- 
nais, ore parodos graži šmėkla-mergikė i kalb senųjų kalba, katros 
nekas gyvs nesuprant i nekad nesupras, nė. Čia ne toks Gudrums, 
katrą gali panaudotis, nes jis nežudo konų piratų i neprikemš tuščia 
pilva, bet kartais prietemoj mana giminė-broliai pažadin šmėklą- 
mergikę pažiūrėtis jos plevenimą-mirgesį. Ji graži, ji stebin vaikus i 
jos murmesys liūlin mūsų bumbulius. 

Pasėdėk posmą a du. 


Ištiesk rankas. 


Žiūrėk. 


Sonmės-451 orizonas 


Tai kas buvo Hai Džu Imas, jeigu ne visai tas, kas sakėsi esąs? 
Aš pati nustebau atsakydama šį klausimą: Sąjunga. 
Hai Džu tarė: „Taip, turiu tokios garbės.“ 
Si Li, studentas, buvo nepaprastai susijaudinęs. 
Hai Džu pasakė man, kad galiu juo pasikliauti arba po kelių mi- 
nučių būti negyva. 
Linktelėjau sutinkanti: pasikliausiu juo. 


Bet jis jau buvo tau pamelavęs apie savo tapatybę - kam patikėti juo dar 
kartą? Iš kur taip gerai žinojai, kad jis nepagrobs tavęs? 

Aš nežinojau, nebuvau įsitikinusi. Mano sprendimas buvo 
paremtas charakteriu. Tegalėjau tikėtis, kad laikas parodys jo pa- 
grįstumą. Mes palikome senovės Kevendišą likimo valiai ir bėgome 
pasitikti savojo likimo - koridoriais, pro priešgaisrines duris, visaip 
vengdami šviesų ir žmonių. Hai Džu nunešė mane laiptais - nega- 
lėjome laukti, kol nukrypuosiu savo jėgomis. 

Rūsio gilesniame aukšte paprastame forde laukė ponas Čangas. 
Sveikintis nebuvo laiko. Mašina sužviegė ir ėmė lėkti tuneliais bei 
tuščiais fordų parkais. Ponas Čangas žvilgterėjo į savo sonį, prane- 
šantį, kad prievaža dar atrodo pasiekiama. Hai Džu liepė jam ten 
važiuoti, tada iš kišenės išsitraukė spyruoklinį peilį, nusipjovė smi- 
liaus galiuką ir iš vidaus iškabino mažytį metalinį kiaušinėlį. Išmetė 
jį pro langą ir liepė man taip pat atsikratyti sielžiedžio. Si Li taip pat 
ištraukė savo sielą. 

Sąjungiečiai tikrai išpjovė savo amžinąsias sielas? Visada maniau, kad tai 
urbanistinis mitas... 

Kaipgi kitaip pasipriešinimo sąjūdis galėtų išvengti Vienin- 
gumo? Jie juk rizikuotų būti aptikti prie kiekvieno šviesoforo. For- 
dui sukant rampa, į langus susmigo fosfatų ugnies pliūpsnis, - ore 
skraidė stiklai, girgždėjo metaliniai skydai, fordas braukėsi per sie- 
nas ir staiga gergždamas sustojo. 

Susigūžusi girdėjau koltų šūvius. 

Fordas sukaukė ir šovė pirmyn. Nuo mašinos žnektelėjo kūnas. 

Priekinėje sėdynėje pratrūko nepakeliamo skausmo klyksmas - 
Hai Džu įrėmė rankinį koltą Si Li į galvą ir iššovė. 


Ką? Į savo žmogų? Kodėl? 

Vieningumo dumdumuose naudojamas kalodoksalino ir sti- 
mulino mišinys. Kalodoksalinas yra nuodas, svilinantis auką iki 
tokios agonijos, kad jos riksmai išduoda buvimo vietą, o stimu- 
linas neleidžia prarasti sąmonės. Si Li susmuko į embriono pozą. 
Hai Džu Imo - linksmo magistranto, kurį pažinojau, - kaip nė būti 
nebuvę: net suabejojau, ar toks apskritai egzistavo. Įsiveržė vėjas ir 
lietus. Ponas Čangas didgreičiu vairavo atmatų gatvele, vos plates- 
ne už fordą, draskydamas nuotekų vamzdžius. Įvažiavęs į studentų 
miestelio perimetro kelią, sulėtino greitį. Priekyje, prie vartų, žyb- 
sėjo raudonos ir mėlynos šviesos. Ore kybantis aeras, taršydamas 
medžius, šukavo eismą prožektoriumi; garsiakalbiai siuntė nežinia 
kieno padrikus nurodymus nežinia kam. Ponas Čangas liepė mums 
laikytis, išjungė variklį ir išsuko iš kelio. Fordas trūkčiojo, stogas 
trinktelėjo man per galvą, Hai Džu kažkaip įspraudė mane po sa- 
vimi. Fordas didino greitį, svorį ir nesvarumą. Paskutinis dribte- 
lėjimas atpalaidavo ankstesnį juodumos, inercijos, žemės traukos 
siminimą, įstrigus kitame forde. Kur tai buvo? Kas tai buvo? 

Skilo bambukai, plyšo metalas, mano šonkauliai trenkėsi į grindis. 
Galų gale tyla. Fordas buvo negyvas. Tada išgirdau vabzdžių 

zvimbimą, lapuose ošiantį lietų, o paskui — artėjančius atkaklius 
šnabždesius. Buvau prispausta po Hai Džu; jis aimanuodamas su- 
krutėjo. Aš buvau apsidaužiusi, bet niekas nelūžę. Mane apakino 
šviesmeigis. Lauke balsas sušnypštė: „Vade Imai?“ 

Pirmiausia atsiliepė ponas Čangas: „Atidarykit šitas duris.“ 

Mus iškėlė rankos. Si Li kūnas buvo paliktas, kur gulėjo. 

Prieš mane vienas po kito sušmėžavo sunerimę veidai, ryžtingi 
veidai, retai miegantys veidai - sąjungiečių draugija. Mane nunešė 
į betoninę būdelę ir nuleido į landą. „Nesirūpink, - tarė man Hai 
Džu, - aš čia pat.“ Mano rankos gniaužė aprūdijusias pakopas, ke- 
liai brūžinosi į trumpą tunelį. Kitos rankos įkėlė mane į mechani- 
nes dirbtuves, paskui nuleido į prašmatnų dvivietį dovo fordą. Vėl 
išgirdau įsakymus, paskui įšoko Hai Džu ir užvedė variklį. Ponas 
Čangas vėl buvo dingęs. Priekyje atsilapojo garažo durys. Toliau 
simenu dulksną, priemiesčio gatveles, paskui spūstį magistralėje. 
Aplink mus forduose sėdėjo pavieniai grįžtantieji iš darbo, porelės, 
mažos šeimos, vienos ramios, kitos triukšmingos. Galų gale prabilo 
Hai Džu - šaltu balsu: „Jeigu mane kada nors grybštels dumdu- 
mas, eutanazuok mane taip pat greitai, kaip aš Si Li.“ Neturėjau, 
ką atsakyti. „Tu tikriausiai turi šimtą klausimų, Sonme. Prašau dar 
kantrybės - jeigu mus dabar sugaus, patikėk, kuo mažiau žinosi, 
tuo geriau. Mūsų laukia įtempta naktis. Pirmiausia apsilankysime 
Hvamdongilyje.“ Archyvare, jums žinoma šita konurbos zona? 


Mano ministerija išmestų mane, jeigu užmatytų tame pusžmogių lūšny- 
ne. Bet malonėk papasakoti mano orizonui. 

Hvamdongilis - tai kenksmingas žemų suklypusių lūšnų, lan- 
dynių, lombardų, narkobarų ir paguodos namų labirintas, užiman- 
tis kokias penkias kvadratines mylias į pietryčius nuo Seulo seno- 
sios tranzitinės stoties. Jo gatvės fordams per siauros, jo skersgatviai 
atsiduoda atmatomis ir kanalizacija. Šūdkorpas prie šito rajono nė 
nesiartina. Hai Džu paliko fordą saugykloje ir perspėjo mane, kad 


363 


Debesų atlasas 


galvą būčiau apsigobusi: čia pagrobtos fabrikatės atsiduria viešna- 
miuose, padarytos tam tinkamos nevalyva chirurgija. Tarpduriuose 
stirksojo grynakraujai išopėjusia oda nuo ilgo buvimo miesto šu- 
tinančiame lietuje. Vienas vaikas keturpėsčias lakė vandenį iš ba- 
los. „Migrantai su encefu arba švino plaučiais, - paaiškino man Hai 
Džu. - Ligoninės ištuština jų sielas, kol jie beturi dolerių eutanazijos 
dūriui arba nuvažiuoti iki Hvamdongilio. Šitie bėdžiai blogai pasi- 
rinko.“ 

Negalėjau suprasti, kodėl migrantai traukiasi iš Gamybos zonų 
į tokį bjaurų likimą. Hai Džu suminėjo maliariją, potvynius, sausrą, 
primaišytus javų genomus, parazitus, plintančias blogžemes ir na- 
tūralų norą pagerinti savo vaikų gyvenimą. Jis mane patikino, kad 
Tėtušio Songo korpas atrodo humaniškas palyginti su fabrikais, iš 
kurių pabėgo šie migrantai. Kontrabandinkai žada, kad Dvylikoje 
Miestų lyja doleriais, o migrantai trokšta tuo tikėti; tiesa niekada 
neprasisunkia atgal, nes kontrabandinkai dirba tik į vieną pusę. Hai 
Džu nukreipė mane į šalį nuo miaukiančios dvigalvės žiurkės. „Jos 
kandžiojasi.“ 

Paklausiau, kodėl Čiučchė pakenčia tai savo antrojoje sostinėje. 

Kiekviena konurba, atsakė mano vedlys, turi cheminį tualetą, ku- 
riame tyliai suyra nepageidautinos miesto žmogiškosios liekos, bet 
tai nėra visai nematoma. Tai motyvuoja žemasluoksnius: „Dirbk, 
pirk, dirbk, - sako toks lūšnynas kaip Hvamdongilis, - arba ir tu 
savo dienas baigsi čia.“ Be to, verslinkai, pasinaudodami įstatymų 
spragomis, sukuria šiurpias malonumų zonas aukštasluoksniams, 
kuriems nusibodo padoresni kvartalai. Šitaip Hvamdongilis laikosi 
per mokesčius ir kyšius. Medikorpas atidaro savaitinę kliniką, ku- 
rioje mirštantys pusžmogiai mainais už bet kurią dar sveiką kūno 
dalį gali gauti maišelį eutanazo. Organikorpas pagal pelningą sutar- 
tį su miestu kasdien nusiunčią būrį genominto imuniteto fabrika- 
tų, panašių į katastrofinkų, surinkti lavonų, kol neišsiperėjo musės. 
Tada Hai Džu paliepė man tylėti - mes jau buvome pasiekę tikslą. 

Kur tiksliai tai buvo? 

Tiksliai nepasakysiu - Hvamdongilis nėra kvadnumeruotas 
ir sužymėtas. Tai buvo namas su iškyša ir aukštu slenksčiu, kad ne- 
patektų nutekamieji vandenys, bet aš abejoju, ar galėčiau atpažin- 
ti tą namą. Hai Džu pasibeldė į šarvuotas duris, mirktelėjo akutė, 
atsitarškino skląstis ir durinkas atvėrė. Jo šarvai buvo su tamsio- 
mis dėmėmis, o geležinė dalba atrodė mirtina; jis suniurnėjo, kad 
palauktumėm Ma Arak Na. Pagalvojau, ar po jo kaklaplokšte nėra 
fabrikato antkaklio. 

Padūmavęs koridorius, apstatytas popierinėmis širmomis, pasi- 
suko mums iš akių. Girdėjau madžongo kauliukus, užuodžiau basų 
šioja padėklus su gėrimais. Jų suirzusios minos simainydavo į mer- 
gišką džiugesį, kai tik jos atitraukdavo popierinę širmą. Sekdama 
Hai Džu pavyzdžiu, nusiaviau naikus, suterštus Hvamdongilio gat- 
velėse. 

„Na, tavęs tai čia nebūtų, jeigu naujienos nebūtų blogos.“ Kalbė- 
toja kreipėsi į mus iš angos lubose, - ar jos plėvėtos lūpos, pusračio 
formos akys ir dygus balsas buvo genominimo, ar mutacijos rezul- 
tatas, galėjau tik spėlioti. Jos brangakmeniais karpoti pirštai gniaužė 
angos kraštą. 

Hai Džu į Ma Arak Na kreipėsi „madam“. Vieną kuopelę pakirto 
vėžys, informavo jis ją, Mefis suimtas, Si Li dumdumintas ir nužu- 
dytas - taip, blogesnių naujienų sunku sivaizduoti. 

Ma Arak Na dvigubas liežuvis kartą kitą išsitiesė ir susirietė, ji 
paklausė, kiek vėžys išplitęs. Sąjungietis atsakė kaip tik tai ir norįs 
išaiškinti. Šios įstaigos madam pasakė, kad nieko nelaukdami eitu- 
mėme į saloną. 


Saloną? 


Tarpkambarį tarp ūžiančios virtuvės ir netikros sienos, ap- 
šviestą silpno soliaro. Ant tikrai senesnės už šį pastatą, jeigu ne 

miestą, ketaus gorės krašto laukė puodelis su rubininiu citrinų 
gėrimu. Atsisėdome ant nusidėvėjusių grindų pagalvių. Hai Džu 
gurkštelėjo gėrimo ir liepė man nusigobti. Lentinės lubos subildė- 
jo, sugirgždėjo, atsidarė anga ir pasirodė Ma Arak Na veidas. Ji ne- 
parodė nustebimo matydama mane, vieną Sonmių. Prieštvaninėje 
gorėje suūžė nepaprastai modernios elektros schemos. Tamsaus 
žvilgesio ir lūžusios tylos sfera plėtėsi, kol užpildė visą saloną ir 
sutirpdė virtuvės garsus. Galiausiai marga šviesa virš gorės simai- 
nė į karpį. 


Karpį? 

Taip, karpį - žuvį. Nežemišką, perlamutrinį ir oranžinį, apė- 
jusį grybiena, pusmetrio ilgio karpį mandarino žandenomis. Žuvis 
vangiai pliaukštelėjo uodega ir pajudėjo manęs link. Jai slenkant 
skyrėsi vandens lelijų šaknys. Jos senovinės akys stebeilijo maną- 
sias, viskėjo šoniniai pelekai. Karpis grimztelėjo kelis centimetrus, 
kad perskaitytų mano antkaklį, ir išgirdau savo vardą tariant senolį. 
Pro drumzliną, pavandenijusį orą Hai Džu vos matėsi. 

„Didžiai dėkingas, kad matau jus gyvą, - trimačio siunčiamas 
balsas buvo kultūringas, bet prislopintas ir suaižėjęs, - ir man tikra 
garbė su jumis susitikti. Aš esu Sąjungos An Koras Apis.“ Žuvis at- 
siprašė dėl vizualinio teatrališkumo - Vieningumas šukuoja visas 
transliacijas. | 

Atsakiau, kad suprantu. 

An Koras Apis pažadėjo, kad labai greitai suprasiu daug daugiau, 
ir klestelėjo Hai Džu pusėn. „Vade Imai.“ 

Hai Džu nusilenkė ir informavo eutanazavęs Si Li. 

Vyresnysis sąjungietis tarė tai jau žinąs - Hai Džu skausmui nesą 
jokio anestetiko, bet Si Li nužudęs Vieningumas, o Hai Džu tik iš- 
gelbėjęs savo brolį nuo niekingos mirties kalėjimo kube. Paskui Apis 
ragino Hai Džu užtikrinti, kad Si Li auka nebūtų bergždžia. Buvo. 
pateikta trumpa informacija: šešios kuopelės sukompromituotos, 

o dar dvylika pralaužtos. „Gera žinia“ buvo ta, kad valdnarys Mefis 
sugebėjo sižudyti dar neprasidėjus neurokankinimams. Paskui An 
Koras Apis liepė mano bičiuliui išvežti mane iš Seulo pro Pirmuo- 
sius vakarinius vartus, su konvojumi nuvykti į šiaurinę stovyklą ir 
gerai apmąstyti gautus patarimus. 

Karpis apsisuko, išnyko salono gilumoje, o tada išniro pro mano 
krūtinę. „Jūs protingai pasirinkote draugus, Sonme. Visi kartu mes 
galime neatpažįstamai pakeisti korpokratinę civilizaciją.“ Jis paža- 
dėjo, kad greitai vėl susitiksime. Tada sfera susitraukė atgal į gorę, ir 
salonas atsikūrė. Karpis virto šviesos ruoželiu, taškeliu ir galiausiai 
išnyko. 


Kaip Hai Džu ketino išvykti iš miesto be sielų? 

Vos po kelių minučių buvo atvestas sielų implantuotojas. Tas 
mažas, į akis nekrentantis vyrukas su profesine panieka apžiūrėjo 
Hai Džu nuplėštą pirštą. Iš savo gelpako pincetu išrovė mažytį kiau- 
šinėlį, įsodino į naują audinį ir ant viršaus užpurškė odinėle. Tai, 
kad toks pažiūrėti nereikšmingas taškelis jo turėtojams gali suteik- 
ti visas vartotojų teises, o likusią korpokratiją pasmerkti tarnystei, 
man atrodė ir dabar atrodo kurioziškai nepadoru. „Jūs dabar esat 
Ok Kjunas Pjo“, - implantuotojas pasakė Hai Džu ir pridūrė, kad 
bet koks sonis atsisiųs jo fiktyvią biografiją. 

Implantuotojas atsigręžė į mane ir išsitraukė lazerines reples. Jos 
kerta plieną, tačiau net neįbrėžia gyvų audinių, patikino jis mane. 
Pirmiausia jis nuėmė mano antkaklį: išgirdau spragtelėjimą, nu- 
traukiant pajutau kutenimą, ir jis atsidūrė mano rankose. Keistas 
jausmas, archyvare, tarsi laikytum savo bambagyslę. „O dabar po- 
odinis brūkšninis kodas.“ Jis patrynė anestetiko man ant gerklės ir 
perspėjo, kad šį kartą skaudės, bet jo įrankio slopintuvas neleisiąs 
kodui sprogti nuo kontakto su oru. 

„Išradinga“, - įsižiūrėjo Hai Džu. 

„Žinoma, išradinga, - atšovė implantuotojas. - Aš pats sukūriau. 

Tik šlykštu, kad negaliu užpatentuoti.“ Jis liepė Hai Džu stovėti su 
paruoštu rankšluosčiu, ir man gerklę perrėžė aštrus skausmas. Hai 
Džu stabdant kraujavimą, implantuotojas parodė man replėse se- 
nąją Sonmės-451 tapatybę - mikrolustą. Juo rūpestingai atsikraty- 
siąs pats, - pažadėjo. Ant žaizdos papurškė gydiklio ir užlipdė odos 
spalvos tvarstį. „O dabar, - paskelbė jis, - toks naujoviškas sikalti- 
mas, kad net pavadinimo neturi. Kaip bus įvertintas mano genijus? 
Fanfaromis? Nobeliu ir versiteto sinekūra?“ 

„Pastraipa kovos su korpokratija istorijoje“, - tarė Hai Džu. 

„Oho, ačiū, broli, - atsakė implantuotojas. - Visa pastraipa.“ Tai 
taip pat buvo greita operacija. Jis padėjo mano dešinę plaštaką ant 
rankšluosčio, ant piršto minkštimo papurškė koago ir anestetiko, 
įpjovė mažiau kaip centimetrą, įstatė sielą ir užlipdė odinėle. Šį kar- 
tą jo cinizme prasišvietė nuoširdumo sėkla. „Tegul tavo siela atneša 
tau laimę tavo pažadėtoje žemėje, seserie Jun A Ju.“ 

Padėkojau jam. Buvau beveik visai užmiršusi, kad pro angą lubo- 
se stebi Ma Arak Na, bet dabar ji prabilo: „Seseriai Ju dabar reikėtų 
naujo veido jos naujai sielai, nes kitaip atsiras nemalonių klausimų 
kelyje iš čia į pažadėtąją žemę.“ 


Tai, matyt, kitas punktas buvo veidintojas? 

Taip. Durinkas palydėjo mus iki Toegjero gatvės - Hvamdon- 
gilio ribos su artimiausiu pusiau respektabiliu rajonu. Metro nu- 
važiavome iki buvusio madingo pasažo Sinčone ir eskalatorinome 
aukštyn tarp skambančių sietynų. Mus nuvedė į knibždantį sektorių 
skliauto lygyje, kur lankėsi tik gerai žinantys, ko nori, vartotojai. Pa- 
lei vingius ir posūkius rikiavosi kuklios durys ir mįslingos lentelės 
su pavardėmis, akliniame gale nišoje prie neišvaizdžių durų žydėjo 
tigrinė lelija. „Nekalbėk, - perspėjo mane Hai Džu, - šios moters 
dyglius reikia palepinti.“ Jis paspaudė skambutį. 

Tigrinė lelija plačiai sudryžavo ir paklausė mūsų, ko norime. 
Hai Džu atsakė, kad esame susitarę su madam Ovidija. 

Gėlė pasilenkė, kad geriau į mus įsižiūrėtų, ir liepė palaukti. 

Durys atsivėrė. „Aš esu madam Ovidija“, - pareiškė kaulo baltu- 
mo grynakraujė. Jaunvaisčiai jau kadaise buvo sustingdę jos šiurkš- 
tų grožį ties kokiais dvidešimt penkeriais, o balsas skambėjo it dis- 
kinio pjūklo. „Jūs nesat susitarę, kad ir kas būtumėt. Čia aukšta- 
sluoksnių įstaiga. Mano biokosmetikės priima tik rekomendacijas. 
Pakalbinkit „kaukiarėžį“ kuriame nors žemesniame aukšte.“ 

Durys užsitrenkė mums prieš nosis. 

Hai Džu atsikrenkštė ir pasakė tigrinei lelijai: „Malonėkite pra- 
nešti gerbtinai madam Ovidijai, kad ponia Hym Jang siunčia jai 
nuoširdžiausius sveikinimus.“ 

Stojo tyla. Tigrinė lelija nuraudo ir paklausė, ar ilgai mes kelia- 
vome. 

Hai Džu pateikė sutartinį atsaką: „Pakankamai toli nukeliavęs su- 
tinki save patį.“ 

Durys atsidarė, bet madam Ovidijos panieka išliko. „Kas gi gali 
ginčytis su ponia Hym Jang?“ Ji liepė mums eiti iš paskos ir negaišti. 
Minutę ėjome užuolaidomis užtrauktais koridoriais, išklotais švie- 
są ir garsą sugeriančiomis plytelėmis, lyg iš dangaus nukritęs prie 
mūsų prisidėjo tylus padėjėjas, ir atsidarė durys į šviesesnę studiją. 
Mums sugrįžo balsai. Steriliame soliare žvilgėjo veidintojo amato 
įrankiai. Madam Ovidija paprašė, kad nusigaubčiau. Kaip ir madam 
Ma Arak Na, ji neparodė nustebimo; abejoju, ar jos sluoksnio dama 
yra įkėlusi koją į Tėtušio Songo kavinę. Madam Ovidija paklausė, 
kiek laiko galime skirti procedūrai. Kai Hai Džu pasakė, kad turim 
išeiti po pusantros valandos, šeimininkė prarado aštrų it adata šal- 
takraujiškumą. „Tai gal patys pasitvarkykit su guma ir lūpdažiais? 
Gal ponia Hym Jang Tigrinę Leliją laiko pigia tinkuotoja su vitrinos 
kodakais prieš ir po?“ 

Hai Džu suskubo aiškinti, kad mes nesitikime visiško simainymo, 
reikia tik kosmetinių adaptų apgauti Akiai arba atsitiktiniam žvilgs- 
niui. Jis pripažino, kad pusantros valandos - absurdiškai trumpas 

laikas, todėl poniai Hym Jang reikėjo geriausios iš geriausių. Išdi- 
di veidintoja suprato liaupsę, bet atsispyrė. „Iš tikrųjų, - pasigyrė 
ji, - niekas, nagi niekas taip nemato veido veide, kaip aš. - Madam 
Ovidija pakreipė mano žandikaulį ir tarė galinti modifikuoti mano 
odą, spalvą, plaukus, akių vokus ir antakius. - Akis privalom nu- 
dažyti grynakraujų spalva.“ Esą galima išdobti skruostų duobutes, 
o skruostikaulius prislopinti. Ji pažadėjo padaryti ką galinti per 
mūsų brangiąsias valandą dvidešimt devynias minutes. 


Tai kas gi liko iš madam Ovidijos meistrystės? Tu atrodai kaip Sonmė ką 
tik iš gimdos rezervuaro. 

Vieningumas perveidino mane žiūrimiausiam pasirodymui 
teisme. Aktorė žvaigždė turi atitikti savo vaidmenį. Bet neabejoki- 
te — kai išėjau iš Tigrinės Lelijos skaudžiai spengiančiu veidu, net 
žiūrėtojas Ry būtų manęs nepažinęs. Mano gelsvos rainelės buvo 
parudintos, akys pailgintos, plaukų folikulai pajuodinti. Pasižiūrė- 
kit į kodakus, padarytus mane suimant, jeigu jums smalsu. 

Madam Ovidija neatsisveikino. Išėjus prie eskalatoriaus laukė 
auksinis vaikinas su raudonu balionų. Mes nusekėme jam pavymui 
į šurmuliuojantį fordų parką po pasažu. Vaikinas dingo, bet balio- 
nas buvo pririštas prie visureigio lango valytuvo. Juo mes nuvažia- 
vome Pirmąja magistrale prie Pirmųjų rytinių vartų. 


Pirmųjų rytinių? Bet Sąjungos vadovas, Apis, nukreipė jus į vakarus. 

Taip, bet vadovas dar ir papildė savo nurodymą žodžiais: „Ge- 
rai apmąstykit gautus patarimus.“ Tai reiškia - elkitės atvirkščiai. 
Vadinasi, „vakarai“ - tai rytai, o „šiaurė“ - tai pietūs, „vykti su kon- 
vojumi“ reiškia važiuoti vieniems. 


Man atrodo, tai pavojingai paprasta šifruotė. 


Skrupulingi protai paprastus dalykus pražiūri. Mums lekiant 
magistrale, paklausiau savo bičiulio, ar Hai Džu Imas - tikra pa- 

vardė, ar ne. Sąjungietis atsakė, kad jo pašaukimo asmenų pavar- 
dės niekada nebūna tikros. Kelias pasuko muitų vartų link ir mums 
teko slinkti lėtai - priekyje kiekvienas vairuotojas iškišdavo galvą 
pro langą, kad Akis pamatytų jo sielą. Pribaudėjai stabdė kai ku- 
riuos fordus apklausti, ir tai mums kėlė nerimą. „Maždaug vieną iš 
trisdešimties, - sumurmėjo Hai Džu, - nebaisūs šansai.“ Atėjo mūsų 
eilė prie skaitytuvo. Hai Džu pridėjo smilių prie Akies - nuskambė- 
jo šaižus pavojus signalas ir užkardas nusileido. Aplinkui stovintys 
fordai nedavė vilties pabėgti. Hai Džu sušnypštė man: „Šypsokis, 
vaizduok nenutuokiančią!“ 

Atžirgliojo pribaudėjas iškėlęs nykštį. „Išlipkit.“ 

Hai Džu pakluso, berniokiškai šypsodamasis. 

Pribaudėjas pareikalavo pavardės ir kelionės tikslo. 

„A, hm. Ok Kjunas Pjo. - Net Hai Džu balsas buvo pakitęs. - Ka- 
rininke. Mes, hm, važiuojam į motelį konurbos priemiesty.“ Hai Džu 
apsidairė ir ranka parodė ženklą, kurio nešvankią prasmę buvau suži- 
nojusi iš Bum Suko ir jo draugų. Kaip toli esąs tas motelis? - neatstojo 
pribaudėjas. Ar jis nežinąs, kad jau po dvidešimt trečios valandos? 

„Motelis „Pykšt pokšt tu negyvas“, - Hai Džu porino idiotišku 
sąmokslinkišku tonu. - Smagi vietelė, protingos kainos - pribau- 
dėjui tikriausiai leistų išbandyti patogumus veltui. Greitąja juosta 
tik pusvalandis, rytų kryptimi, dešimtas išvažiavimas.“ Jis pažadėjo, 
kad mes ten laisvai spėsim iki komvalandos. 

„Kas sitiko jūsų smiliui?“ 

„A, tai todėl Akis sumirksėjo? Hai Džu teatrališkai suaimanavo 
ir pliurpė toliau: įsipjovęs tetos namuose lupdamas kauliuką iš na- 
tūralaus avokado, kraujo upeliai, nuo šiol jam prašom tik avokadus 
be kauliukų, iš to natūralumo daugiau bėdos negu naudos. 

Pribaudėjas įsižiūrėjo į fordą ir liepė man nusigaubti. 

Tikėjausi, kad mano baimė pritiks už kuklumą. 

Paklausė, ar mano draugas visada toks plepus. 

Droviai linktelėjau. 

Ar todėl aš visai nekalbanti? 

„Taip, pone, - tariau įsitikinusi, kad atpažins mane esant Son- 
mę, - taip, karininke.“ 

Pribaudėjas pasakė Hai Džu, kad merginos visada būna paklus- 
nios ir santūrios, kol neprivilioja tavęs tuoktis, o tada kad ims tarš- 
kėti - neužsičiaupdamos. „Važiuokit sau“, - tarė jis. 


Tai kur jūs iš tikrųjų komvalandavote tą naktį? Juk ne prastame motelyje? 

Ne. Iš virškelio išsukome antrame išvažiavime, paskui išvažia- 
vome į neapšviestą kaimo keliuką. Už pylimo su dygiomis pušimis 
slypėjo pramoninis laukas su daugiau kaip šimtu sekcijų. Komva- 
landa jau visai priartėjo, tad mūsų fordas buvo vienintelė judanti 
mašina. Pastatę ją, vėjuotu kiemu nuėjome prie betoninio namo su 
užrašu DAIGYNO KORPAS HIDRA. Hai Džu sielai mirktelėjus, durų 
ritinys atsidarė. 

Viduje buvo ne sodinkystės ūkis, o raudonai apšviesta arka, ap- 
klėtusi didžiulius rezervuarus. Oras buvo nemaloniai šiltas ir drėg- 
nas. Klampi plaušinga buza, matoma pro rezervuarų stebėjimo lan- 
gus, iš pradžių uždengė jų turinį. Paskui išryškėjo atskiros galūnės, 
plaštakos, vienodi dar tik gimsiantys veideliai. 


Gimdos rezervuarai? 

Taip. Mes buvome genomikos bloke. Aš žiūrėjau į fabrikatų 
embrionų telkinius, tvyrančius gimdos skystyje - nepamirškit, kad 
stebėjau savo pačios pradžią. Vieni miegojo, kiti čiulpė pirštus, dar 
kiti mataravo ranka arba koja, lyg kasdami ar bėgdami. Paklausiau 
Hai Džu, ar šioje vietoje buvau subrandinta ir aš. Hai Džu atsakė, 
kad ne, - Tėtušio Songo daigynas Kvangdžu yra penkis kartus di- 
desnis. Gemalai, į kuriuos aš žiūrėjau, buvo sukurti triūsti urano 
tuneliuose po Geltonąja jūra. Jų lėkštutes primenančios akys geno- 
mintos tamsai. Iš tiesų patekę į skaisčią, nefiltruotą dienos šviesą jie 
išprotėja. 

Nuo karščio ant Hai Džu odos netrukus ėmė blizgėti prakaitas. 
„Tau tikriausiai reikia „Muilo“, Sonme. Mūsų mansarda tenai.“ 


Mansarda;? Fabrikatų daigyne? 

Sąjungietis mėgo ironiją. Mūsų „mansarda“ buvo apytuštis 
panaktinio kambarys, patalpa betoninėmis sienomis, teturinti van- 
dens dušą, vieną lovelę, rašomąjį stalą, rietuvę kėdžių, užsikimšusį 
oro konių ir sulūžusį teniso stalą. Paluby gaudė stori vamzdžiai. So- 
nio skydas kontroliavo gimdos rezervuarus, pro langą matėsi daigy- 
nas. Hai Džu pasiūlė man dabar eiti į dušą, nes jis negalįs garantuoti 
dar vienos nakties. Dėl privatumo jis pakabino brezą ir, kol aš prau- 
siausi, sustūmęs kėdes pasidarė sau lovą. Ant mano lovelės laukė 
„Muilo“ maišelis kartu su naujais drabužiais. 


Tau neatrodė pavojinga miegoti kažkokiame užkampyje net nežinant Hai 
Džu Imo tikros pavardės? 

Aš buvau įtoksinta. Padedami „Muilo“ fabrikatai išbūna ne- 
miegodami daugiau kaip dvidešimt valandų, o paskui mes krentam 
kaip užmušti. 

Kai po kelių valandų pabudau, Hai Džu knarkė ant savo siausto. 
Apžiūrėjau sukrešėjusio kraujo šašą ant jo skruosto, pradrėksto bė- 
gant iš Taimosano. Grynakraujų oda labai gležna palyginti su mūsų. 
Jo akių obuoliai po vokais sukiojosi, daugiau niekas kambaryje ne- 
judėjo. Jis lyg ir ištarė Si Li vardą, o gal tai buvo tik šiaip koks garsas. 
Pagalvojau, kuris „aš jis būna sapnuodamas. Tada mirktelėjau savo 
sielą Hai Džu rankiniame sonyje, kad sužinočiau apie savo slapy- 
vardį. Jun A Ju buvo studentė genomikė, gimusi Nadžu antro mė- 
nesio 30-tą dieną Arklio metais. Tėvas - Tėtušio Songo padėjėjas, 
motina - namų šeimininkė, duktė vienturtė... duomenys užima 
dešimtis puslapių, šimtus. Komvalanda ištirpo, Hai Džu pabudęs 
masažavosi smilkinius. „Ok Kjunas Pjo mielai išgertų puoduką stip- 
raus starbuko.“ 

Nusprendžiau, kad atėjo metas užduoti klausimą, kuris mane už- 
valdė disnėjarijuje. Kodėl Sąjunga sumokėjo tokią sunkią kainą, kad 
išsaugotų vieną eksperimentinę fabrikatę? 

„O, - Hai Džu sumurmėjo trindamas miegą iš akių. - Ilgas atsa- 
kymas, ilga kelionė.“ 


Vėl išsisukinėjo? 

Ne. Atsakė mums važiuojant gilyn į provinciją. Trumpai per- 
sakysiu jūsų orizonui, archyvare. Nea So Kopras mirtinai nuodijasi. 
Jo žemė užteršta, upės be gyvybės, oras pritoksintas, maisto atsar- 
gos suvarpytos primaišytų genų. Žemasluoksniai neįperka vaistų, 
kompensuojančių šias blogybes. Melanomos ir maliarijos juostos 
slenka į šiaurę po keturiasdešimt kilometrų per metus. Afrikos ir 
Indonezijos Gamybos zonų, aprūpinančių Vartojimo zonas, dau- 
giau kaip 60 procentų netinkama gyventi. Korpokratijos teisėtumas 
ir jos turtai senka. Čiučchė kuriamos naujos Turtėjimo statutų por- 
cijos lipdo tvarsčius ant kraujuojančių žaizdų ir amputuotų galūnių. 
Vienintelė korpokratijos strategija yra ta, kurią buvo pamėgusios 
žlungančios ideologijos, - neigimas. Žemasluoksnių grynakraujai 
krenta į pusžmogių kloakas. Dovai tik visa tai stebi, kartodami it 
papūgos Septintąjį katekizmą: „Sielos vertė - joje esantys doleriai.“ 


Tačiau kokia logika leisti žemasluoksnių grynakraujams... atsidurti to- 
kiose vietose kaip Hvamdongilis? Kaip klasei? Kas galėtų juos užvaduoti 
darbe? 

Mes. Fabrikatai. Mus pagaminti beveik nieko nekainuoja, ir 
mes neturime neparankių troškimų siekti geresnio, laisvesnio gyve- 
nimo. Negaudami specializuoto „Muilo“, mes per dvi paras nusibai- 
giame, tad negalime pabėgti. Esame tobuli organiniai mechanizmai. 
Ar jūs dar teigiate, kad Nea So Kopre nėra vergų? 

O kaip Sąjunga ketino išrauti šias... tariamas mūsų valstybės blogybes? 
Revoliucija. 


Bet, kaip sako Valdnario himnas, Nea So Kopras yra vienintelė pasaulyje 
kylanti saulė! Prieš Susidūrimus Rytų Azija buvo toks pat ligotų demokra- 
tijų, democidinių autokratijų ir nesuvaldomų blogžemių chaosas, koks ir 
dabar tebėra likęs pasaulis! Jeigu Čiučchė nebūtų šio regiono suvienijusi 
ir atitvėrusi kordonu, mes būtumėm nusiritę į barbarizmą su visa likusia 
Žemės rutulio dalimi! Kaip gali kokia nors racionali organizacija išpažin- 
ti doktriną, nukreiptą prieš korpokratiją? Tai ne tik terorizmas, tai būtų 
savižudybė. 

Visos kylančios saulės nusileidžia, archyvare. Mūsų korpokra- 
tija jau atrodo nusenusi. 


Na, tu, atrodo, Sąjungos propaganda nuoširdžiai įtikėjai, Sonme-451. 
O aš galėčiau teigti, kad jūs, archyvare, nuoširdžiai įtikėjote 
korpokratijos propaganda. 


Ar tavo naujieji draugai užsiminė, kaipgi Sąjunga ketina nuversti valsty- 
bę su nuolatine dviejų milijonų grynakraujų kariuomene, remiama dar 
dviejų milijonų karių fabrikatų? 

Taip. Suveikdama vienalaikį šešių milijonų fabrikatų iškilimą. 


Fantazija. Beprotybė. 
Visos revoliucijos tokios, kol neįvyksta, o tada jos tampa isto- 
rine neišvengiamybe. 


Kaip Sąjunga galėtų pasiekti tą „vienalaikį iškilimą“? 

Mūšio laukas čia, matot, neuromolekulinis. Keli šimtai sąjun- 
giečių gimdos rezervuaruose ir „Muilo“ gamyklose galėtų sukelti 
tokią gausybę iškilimų, į svarbiausius srautus įterpdami Suleimano 
katalizatorių. 

Kokią žalą, tarkim, net dešimt milijonų iškilusių fabrikatų galėtų padaryti 
stabiliausiai valstybinei piramidei civilizacijos istorijoje? 

Kas dirbtų prie fabrikų konvejerių? Valytų nuotekas? Šertų 
žuvų fermas? Išgautų naftą ir anglis? Maitintų reaktorius? Statytų 
namus? Tarnautų kavinėse? Gesintų gaisrus? Prižiūrėtų kordoną? 
Pripiltų eksono bakus? Keltų, kastų, trauktų, stumtų? Sėtų ir pjautų? 
Dabar pradedat suprasti? Grynakraujai nebeturi šių pagrindinių 
įgūdžių, kuriais remiasi mūsų korpokratija ir bet kokia visuomenė. 
Iš tikrųjų reikia klausti, kokios žalos tie šeši milijonai nepadarytų, 
kartu su pakordonės žmonėmis ir žemasluoksnių grynakraujais, 
kaip tais Hvamdongilyje, neturinčiais ko prarasti. 


Vieningumas palaikytų tvarką. Juk ne visi pribaudėjai Sąjungos agentai. 
Net Juna-939 pasirinko mirtį, o ne vergovę. 


O tavo vaidmuo šiame... numatytame sukilime? 

Mano pirmasis vaidmuo buvo pateikti įrodymą, kad Sulei- 
mano iškilimo katalizatorius veiksmingas. Tai aš padariau ir tebe- 
darau tiesiog nedegeneruodama. Reikalingi neurochemikalai buvo 
sintetinami pogrindiniuose fabrikuose Dvylikoje Miestų. 

„Tavo antrasis vaidmuo, - tą rytą informavo mane Hai Džu, - bus 
diplomatinis.“ Generolas Apis norėjo, kad veikčiau kaip pašnekovė 
tarp Sąjungos ir iškylančių fabrikatų. Kad padėčiau juos mobilizuo- 
ti kaip revoliucionierius. 


Kaip jauteisi tapusi teroristų vėliava? 

Virpulingai. Savo bičiuliui bėgliui pasakiau, kad nebuvau ge- 
nominta keisti istorijos eigą. Hai Džu atkirto, kad joks revoliucio- 
nierius nebuvo tam genomintas. Jis įtikinėjo, kad kol kas Sąjunga 
prašo manęs tik iš karto neatmesti Apio pasiūlymo. 

Tau nebuvo smalsu, koks yra Sąjungos šviesesnės ateities projektas? Iš 
kur galėjai žinoti, kad naujoji tvarka nepagimdys tironijos, blogesnės už 
sunaikintąją? Siminkim bolševikų ir Saudo Arabijos revoliucijas. Simin- 
kim katastrofišką sekmininkų perversmą Šiaurės Amerikoje. Argi neaiš- 
ku, kad protingiausias yra laipsniškų reformų, atsargių žingsnių kelias? 

Kaip aštuntasis sluoksnis, jūs, archyvare, rodote nepaprastą 
erudiciją. Įdomu, ar girdėjote tokį posakį, pirmą kartą ištartą XX 
amžiaus valstybinko: „Per bedugnę negalima peršokti dviem žings- 
niais. 


Mes čia sukamės apie ginčytinus dalykus, Sonme. Grįžkim prie tavo ke- 
lionės. 

Apie vienuoliktą šalutiniais keliais privažiavome Suanbo ly- 
gumą. Pasėlių dulkintojai, žarstydami debesis krokų trąšų, uždengė 
horizontą. Hai Džu nerimavo dėl palydovų akių, tad pasukome Me- 
dienos korpo plantacijos keliuku. Naktį prilijo, ir žemėtame keliuke 
telkšojo balos, tad judėjome lėtai, bet nematėme jokių kitų mašinų. 
Araukarijos ir kaučiukmedžio hibridai, pasodinti lygių gretų rikiuo- 
te, kėlė iliuziją, kad pro mūsų fordą žygiuoja milijardinis medžių 
dalinys. Išlipau tik kartą, kai Hai Džu iš kanistro pripildė eksono 
baką. Lyguma buvo šviesi, tačiau plantacijoje net viddienį tvyro- 
jo drėgna nuščiuvusi prieblanda. Vienintelis garsas buvo sterilaus 
vėjo šnaresys tarp atšipintų spyglių. Medžiai buvo genominti taip, 
kad atbaidytų vabalus ir paukščius, ir sudvisęs oras atsidavė insek- 
ticidu. 

Miškas pasitraukė taip pat ūmai, kaip ir buvo atsiradęs, ir kraš- 
tovaizdis darėsi kalvotas. Keliavome į rytus, pietuose driekėsi Vo- 
raksano kalnagūbris, o šiaurėje - ČCchungdžiu ežeras. Ežero vanduo 
dvokė nuotekomis iš lašišų tinklo tvenkinių. Ant kalvų už vandens 
matėsi milžiniška korpo emblema. Malachitinė pranašo Malthu- 
so statula žvelgė į išdžiūvusią plynę. Mūsų keliukas pralindo po 
Čchungdžiu-Tegu-Pusano magistrale. Hai Džu pasakė, kad Pusa- 

ne būtumėm po dviejų valandų, jeigu drįstumėm ja važiuoti, bet 
šliaužti atkampiom vietovėm esą saugiau. Mūsų duobėtas, bet bea- 
kis kelias staigiai pasuko atgal į Sobeksano kalnus. 


Hai Džu nebandė pasiekti Pusaną per vieną dieną? 

Ne. Apie septynioliktą valandą jis paslėpė fordą apleistame 
medienos sandėlyje ir mes leidomės eiti pėsti. Savo pirmo kalnų žy- 
gio buvau sužavėta taip pat, kaip ir pirmo pasivažinėjimo per Seulą. 
Kalkakmenio kyšuliai buvo apkarę kerpėmis, iš spragų augo eglutės 
ir kalnų uosiai, ritosi debesys, vėjelis kvepėjo natūraliomis žieda- 
dulkėmis, kadaise genominti drugiai sukosi mums aplink galvas lyg 
elektronai. Jų sparnelių emblemos per kartas mutavo į sitiktinius 
raidžių kratinius - maža gamtos pergalė prieš korpokratiją. Ant pli- 
kos uolienos Hai Džu parodė ranka anapus įlankos. „Matai jį?“ 

Ką? Mačiau tik uolų vaizdą. 

Jis patarė geriau įsižiūrėti, ir kalno šlaite išryškėjo išraižyti kojas 
sukryžiavusio milžino bruožai. Liekna plaštaka buvo pakelta laimi- 
nimo gestu. Jo bruožus apdilino, išdarkė ir suaižė karinė technika 
bei gamtos stichija, bet įsižiūrėjus kontūrai buvo įžvelgiami. Pasa- 
kiau, kad tas milžinas man primena Timotį Kevendišą, ir pirmą 
kartą per ilgą laiką išvydau Hai Džu Imo šypseną. Jis paaiškino, kad 
šis milžinas - tai dievybė, siūlanti išeitį iš beprasmio gimimų ir at- 
gimimų ciklo, ir galbūt apaižėjęs akmens kūrinys dar turi išlaikęs 
dieviškumo. Tik neorganinė gamta gali išlikti tokia gyva. Manau, 
kad Skaldyklos korpas sunaikins jį, kai imsis doroti šiuos kalnus. 


Kodėl Imas vedėsi tave į gamtos žygį nežinia kur? 

Kiekvienas „nežinia kur“ yra kur nors, archyvare. Pro kojas 
sukryžiavusį milžiną ir per kalnagūbrį mudu priėjome kuklų javų 
sklypelį proskynoje, ant krūmų džiūstančius drabužius, daržovių 
ežias, primityvią bambukinę drėkinimo sistemą, kapinaites. Nuse- 
kusį krioklį. Siaura spraga Hai Džu nuvedė mane į kiemą, apjuostą 

įmantrių pastatų, kokių nebuvau mačiusi. Visai nesenas sprogimas 
buvo prakirtęs grindinio plokštes, ištaškęs rąstus ir sugriovęs čer- 
pių stogą. Viena pagoda neatsilaikė per taifūną ir užgriuvo ant savo 
dvynės. Pastarąją tiesią išlaikė labiau gebenė negu medinės jungtys. 
Hai Džu pasakė, kad čia nakčiai apsistosime. Penkiolika šimtmečių 
čia stovėjo vienuolynas, kol po Susidūrimų korpokratija panaiki- 
no ikivartotojiškas religijas. Dabar toje vietoje glaudžiasi nuskurdę 
grynakraujai, kurie renkasi gyvalioti kalno šlaite vietoj konurbos 
Žžamasluoksnių gyvenimo. 


Tai Sąjunga savo pašnekovę, savo... pranašę paslėpė recidyvistų kolo- 
nijoje? 

Pranašė - koks didingas titulas Tėtušio Songo tarnautojai. Už 
mūsų į kiemą, pasiremdama į vaiką su encefo randu, įšlubčiojo su- 
siraukšlėjusi, saulės nudeginta valstietė, taip regimai pasenusi kaip 
Kevendišo laikų senolės. Nebylys vaikas droviai šypsojosi Hai Džu, 
o moteris meiliai, kaip motina, apkabino Hai Džu. Buvau pristatyta 
vienuolyno vyresniajai kaip panelė Ju. Viena jos akis buvo apsitrau- 
kusi balsva plėve, bet kita - šviesi ir budri. Ji žaviu judesiu suėmė 
mano rankas. „Jūs čia laukiama, - tarė ji man, - labai laukiama.“ 

Hai Džu paklausė apie bombos išraustą kraterį. 

Vienuolė atsakė, kad vietinis Vieningumo dalinys naudojasi jais 
mokymams. Praeitą mėnesį atskrido aeras ir be perspėjimo paleido 
bombą. Vienas žmogus žuvo, keli kolonistai buvo sunkiai sužeisti. 
Vienuolė liūdnai svarstė, kad tai galėjo būti piktavalis veiksmas - 
nuobodžiaujantis lakūnas, o gal koks nors plėtotojas sumąstė, kad čia 
gali būti gera vieta rortiniam dovų viešbučiui, ir panoro ją išvalyti. 

Mano bičiulis pažadėjo siaiškinti. 

Kas iš tikrųjų buvo tie „kolonistai“? Skvoteriai? Teroristai? Sąjunga? 

Visų jų istorijos skirtingos. Mane supažindino su uigurų di- 


sidentais, Ho Ši Mino deltos išdžiūvusių plynių žemdirbiais, bu- 

vusiais respektabiliais konurbų gyventojais, prasižengusiais korpo 
politinei linijai, darbo negaunančiais nukrypėliais, psichikos ligos 
nuskurdintais žmonėmis. Iš septyniasdešimt penkių kolonistų jau- 
niausias buvo devynių savaičių, o seniausia - vienuolių vyresnioji — 
šešiasdešimt aštuonerių, nors jeigu būtų sakiusi, kad jai trys šimtai 
metų, vis tiek būčiau patikėjusi - tokia ori ji atrodė. 


Bet... kaip ten žmonės gali išgyventi be frančizių ir pasažų? Ką jie valgo? 
Ką geria? O kaip su elektra? Pramogomis? Kaip su pribaudėjais ir tvarka? 
Kaip jie palaiko hierarchiją? 

Apsilankykite pas juos, archyvare. Galit pasakyti vienuolei, kad 
aš jus atsiunčiau. Ne? Na, jie maitinasi iš miško ir daržų, vandens 
gauna iš krioklio. Panaršę užkasenose parsineša plastiko ir metalo 
įrankiams. Jų „mokyklinį“ sonį maitina vandens turbina. Naktiniai 
soliarai pakraunami dienos metu. Pramogų prasimano patys - var- 
totojai negali egzistuoti be trimačių ir klamos, bet kadaise žmonės 
gyveno be jų, ir dabar gali. Pribaudėjai? Problemų randasi, be abe- 
jo, kartkarčiais net ir tikrų bėdų. Bet nėra neįveikiamų bėdų, jeigu 
žmonės bendradarbiauja. 


O kalnų žiemos? 

Išgyvena, kaip vienuolės penkiolika šimtmečių iki tol - pla- 
navimu, taupumu ir tvirtybe. Vienuolynas buvo pastatytas virš olos, 
o šią per Japonijos aneksiją išplėtė banditai. Tie tuneliai - pakan- 
kamas prieglobstis nuo žiemos ir Vieningumo aerų. Oi, toks gyve- 
nimas - tai ne pastoralinė utopija. Žiemos tikrai atšiaurios, liūčių 
sezonai negailestingi, derlių puola ligos, medicina graudžiai ribota. 
Retas kolonistas išgyvena taip ilgai kaip aukštasluoksnių vartotojai. 
Jie susirieja, priekaištauja ir sielojasi, kaip būdinga žmonėms, tačiau 
tai daro bent jau bendruomenėje, o draugija - savaime geras vaistas. 
Nea So Kopras nebeturi bendruomenių, tik vienas kitą įtarinėjan- 
čius pasluoksnius. Tą naktį kietai užmigau, užliūliuota pasiplepė- 

jimų, muzikos, skundų ir juoko, - pirmą kartą po Tėtušio Songo 
bendrakambario jaučiausi saugi. 


Tai kokį interesą Sąjunga turėjo kolonijoje? 

Paprastą: Sąjunga aprūpina technika, kaip antai soliarais, 
o kolonija suteikia saugų būstą toli nuo artimiausios Akies. Aš pa- 
budau savo miegtunelyje vos prieš auštant ir nuslinkau prie šven- 
tyklos angos. Ją saugojo pusamžė moteris, rankose laikanti koltą ir 
stimulino gėralą; ji pakėlė man durų tinklelį nuo uodų, bet perspė- 
jo, kad vienuolyno sienų papėdėje šniukštinėja kojotai. Pažadėjau 
toli nenuklysti, apėjau kiemą ir tarp siaurų uolų įsprūdau į juodą ir 
pilką balkoną. 

Kalnas leidosi žemyn, iš slėnio kilo dvelksmas, nešantis gyvūnų 
krykštavimus, riksmus, staugsmus ir šnarpštesius. Neatpažinau nė 
vieno — nors ir buvau susipažinusi su cenzūruojamais slėpiniais, 
jaučiausi nuskurdinta. O koks žvaigždėtas dangus! O, kalnų žvaigž- 
dės - tai ne tie apgailėtini smeigtukai danguje virš konurbų; jos 
kabo sodrios ir lieja šviesą. Vos už metro krustelėjo akmuo. „O, pa- 
nele Ju, - tarė vyresnioji, - anksti keliatės.“ 

Palinkėjau jai labo ryto. 

Senolė prasitarė, jog jaunesni kolonistai nerimauja, kad ji vaikšto 
prieš saulėtekį, - galinti nuslysti nuo kokios briaunos. Iš rankovės 
išsitraukė pypkę, prikimšo galvutę ir prisidegė. Šiurkštus vietinis la- 
pas, pripažino ji, - bet jos jau seniai nebetraukia rafinuoti marlbo- 
rai. Dūmai atsidavė kvapnia išdirbta oda ir sudžiūvusiu mėšlu. 

Paklausiau apie akmeninę figūrą skardyje kitapus įlankos. 

Ji man pasakė, kad Sidharta turėjo ir kitų vardų, dauguma jų už- 
miršti. Jos pirmtakės žinojo visus pasakojimus ir pamokslus, bet, 
kriminalizavus nevartotojų religijas, anuometinė vyresnioji ir kitos 
vyresnės vienuolės buvo nusiųstos į šviesnamį. Dabartinė vyresnio- 
ji tuo metu buvusi novicija, ir Vieningumas nusprendė, kad tokią 
jauną dar galima perorientuoti. Ji buvo užauginta našlaičių bloke 

Perlamiesčio konurboje, bet sakė dvasiškai niekada nepalikusi savo 
vienuolyno. Po daugelio metų sugrįžo ir griuvėsiuose įkūrė dabar- 
tinę koloniją. 

Paklausiau, ar Sidharta iš tikrųjų buvo dievas. 

Vienuolė sutiko, kad daugelis jį taip vadino, bet Sidharta nedaro 
poveikio likimui arba orams ir neatlieka daugelio kitų tradicinių 
dievybės funkcijų. Veikiau Sidharta yra miręs žmogus ir gyvas ide- 
alas. Žmogus mokė, kaip įveikti skausmą ir nulemti savo būsimas 
reinkarnacijas. „Bet aš meldžiuosi idealui. - Ji parodė ranka į medi- 
tuojantį milžiną. - Anksti rytą, kad jis žinotų, kaip tai rimta.“ 

Pasakiau, kad tikiuosi, jog Sidharta reinkarnuos mane jos kolo- 
nijoje. 

Brėkštančios dienos šviesa ryškiau apibrėžė pasaulį. Vienuolė pa- 
klausė, kodėl aš taip tikiuosi. 

Atsakymą suformulavau ne iš karto. Paaiškinau, kad visų gryna- 
kraujų akyse žiba kažkoks alkis, nepasitenkinimas, išskyrus mano 
čia sutiktų kolonistų. 

Vienuolė linktelėjo. Jeigu vartotojai kokioje nors prasmingoje 
plotmėje patirtų pasitenkinimą, samprotavo ji, korpokratijai būtų 
galas. Todėl žiniasklaida pasišovusi niekinti tokias kolonijas kaip 
ši - jas lygina su soliteriais, kaltina vagiant lietaus vandenį iš Van- 
dens korpo, atskaitymus iš Daržo korpo patentų savininkų, deguonį 
iš Oro korpo. Vienuolė baiminosi, kad jeigu kada ateis diena, kai 
Valdyba nuspręs, jog jie yra reali alternatyva korpokratinei ideolo- 
gijai, „soliteriai bus pervadinti teroristais, pasipils išmanių bombų 
lietus ir mūsų tunelius užtvindys ugnis“. 

Pasiūliau mintį, kad kolonija turi klestėti nematoma, nepaste- 
bima. 

„Tikrai taip. - Jos balsas pritilo. - Manyčiau, laviruodama taip pat 
sudėtingai kaip ir apsimetant grynakrauje.“ 

Ji iš pat pradžių žinojo, kad tu ne grynakraujė? Iš kur? 

Atrodė netaktiška klausti. Gal per kokią skylutę kas nors už- 
matė mane vartojant „Muilą“. Šeimininkė man sakė, kad, pamokyti 
patirties, kolonistai draugiškai stebi svečius, net sąjungiečius. Pačiai 
vienuolei nepatinkąs toks vienuolyno svetingumo principų pažei- 
dimas, bet jaunesni kolonistai tvirtai įsitikinę, kad reikia atidžiai 
prižiūrėti. Ji pasidalino šia žvalgybine informacija tik tam, kad pa- 
linkėtų man sėkmės būsimuose sumanymuose, nes esą iš visų kor- 
pokratijos sikaltimų prieš žemasluoksnius „pats baisiausias yra jūsų 
padermės pavergimas.“. 


Kaip suprantu, ji turėjo galvoje fabrikatus. Bet ar ji kalbėjo konkrečiai - 
apie tarnautojas kavinėse, - ar apibendrintai - apie visus Nea So Kopro 
fabrikatus? 

Aš to nežinojau — tai patyriau tik kitą vakarą Pusane. O tada 
kieme sudzingsėjo pusryčių indai. Vienuolė pažvelgė pro spragą 
į kiemą ir pakeitė toną. „O kas gi tas jaunas kojotas?“ 

Atitipeno berniukas nebylys ir atsisėdo prie vienuolės kojų. Pa- 
saulio išlinkį aplenkusi saulės šviesa trapiai nuspalvino laukines 
gėles. 


Taip prasidėjo antra pabėgėlės diena? 

Taip. Hai Džu pusryčių valgė bulvinius blynus su figų dže- 
mu; kitaip nei išvakarėse, man niekas nesiūlė grynakraujų maisto. 
Mums atsisveikinant dvi ar trys paauglės, apsiašarojusios, kad Hai 
Džu išeina, man metė piktus žvilgsnius, ir mano vedlį tai gerai pra- 
linksmino. Hai Džu privalėjo elgtis kaip užsigrūdinęs revoliucionie- 
rius, bet kai kuriais atžvilgiais jis tebebuvo vaikas. Mane apkabinu- 
si, vienuolė pašnibždėjo į ausį: „Paprašysiu Sidhartos, kad išpildytų 
tavo norą.“ Jojo stebimi palikome tą praretėjusio oro aukštybę ir 
per šurmulingą mišką nusileidome žemyn, o ten radome nepaliestą 
savo fordą. 

Iki Jongdžu nusigavome neblogai. Prasilenkėme su dviem kylan- 
čiais aukštyn medienos sunkvežimiais, vairuojamais augalotų to pa- 
ties kamieno fabrikatų. Bet lygūs ryžių laukai į šiaurę nuo Andongo 
ežero išraižyti atvirų keliukų, skirtų medienai vežti, todėl didžiąją 
dienos dalį, iki kokios penkioliktos valandos, sėdėjome forde, pasi- 
slėpę nuo palydovų akių. 

Pervažiavę senu kabamuoju tiltu virš Čiuvangsano upės, išlipome 
pamankštinti kojų. Hai Džu atsiprašė dėl savo grynakraujo pūslės ir 
į vienspalves papūgas, sutūpusias kitapus ant guanu suterštų atbrailų 
virš bedugnės; jų plazdenimas ir karksėjimas man priminė Bum Suką 
Kimą ir jo draugus dovus. Aukštupin vingiavo tarpeklis, o žemupin 
Čiuvangsano upė nešė savo vandenis tarp plokščių kalvų ir tolumoje 
išnyko po Ulsongo skliautu atlikti nuotekų surinkimo pareigos. Virš 
konurbos spietėsi aerai - juodi ir sidabriniai taškeliai. 

Iš niekur nieko sugirgždėjo tilto lynai, įsitempę nuo žvilgančio 
dovų fordo naštos. Tokiame kaimo kelyje toks brangus automobilis 
kėlė įtarimą. Hai Džu įlindęs į mūsų fordą pasiėmė koltą. Sugrį- 
žęs prie manęs vieną ranką laikydamas švarko kišenėje burbtelėjo: 
„Kalbėti palik man ir būk pasiruošusi pulti ant žemės.“ 

Ir tikrai - dovų fordas sustojo. Nuo vairuotojo sėdynės pasisukęs 
pakilo kresnas vyriškis su veidintu blizgesiu ir draugiškai linktelėjo: 
„Graži pavakarė.“ 

Hai Džu taip pat linktelėjo ir tarstelėjo, kad ne per tvanku. 

Grynakraujė moteris ištiesė kojas pro kitas duris. Buvo taip apsi- 
muturiojusi, kad matėsi tik elfo nosytė ir juslingos lūpos. Ji atsirėmė 
į turėklą kitoje pusėje nugara į mus ir užsirūkė marlborą. Vairuoto- 
jas atidarė fordo bagažinę ir iškėlė oro dėžę, tinkamą vežti vidutinio 
dydžio šuniui. Atšovė.spragtukus ir ištraukė stulbinančią, tobulai su- 
siformavusią, bet mažytę moters figūrą, maždaug trisdešimties cen- 
timetrų ūgio; ji persigandusi zyzė ir raitydamasi stengėsi ištrūkti. Jai 
užmačius mus, tas miniatiūrinis bežodis riksmas tapo maldaujamas. 

Mums nespėjus nei žingsnio žengti, nei prasižioti, vyriškis suė- 
trenkėsi į akmenis apačioje, jis pliaukštelėjo liežuviu ir sukikeno. 
„Pigiai atsikračiau, - šypsojo jis mums, - labai brangaus šlamšto.“ 

Sunkiai prisiverčiau prikąsti liežuvį. Jausdamas mano pastangas, 
Hai Džu palietė man alkūnę. Man galvoje prasisuko scena iš Keven- 
dišo disnėjaus: sikaltėlis numeta nuo balkono grynakraujį. 


Kaip suprantu, jis išmetė gyvą lėlę fabrikatę. 

Taip. Dovui knietėjo mums apie tai papasakoti. „Užpraeitą 
sekstetą lėlę Zizi Hikaru buvo tiesiog būtina turėti. Mano duktė 
neatstojo nė minutės. Aišku, mano oficiali žmona, - jis kryptelėjo 
galva link moters kitoje tilto pusėje, - ir pati nėrėsi iš kailio kas rytą, 
dieną, vakarą. „Kaip aš galiu žiūrėti kaimynams į akis, kai mūsų 
duktė - vienintelė mergaitė mūsų karuselėje, neturinti Zizi?“ Tokių 
daikčiukų rinkodarinkais gali tik gėrėtis. Sumautas žaislas fabri- 
katas, ir tiek, bet genomink jį kaip kokį blizgantį senovinį stabą, 
ir kaina šokteli penkiasdešimčia tūkstančių, - tai čia dar nespėjus 
pakratyti piniginės dizainerių niekučiams, lėlės nameliui, aksesu- 
arams. Tai ką man beliko daryti? Sumokėjau už tą suknistą daik- 
tą, kad nutildyčiau moteris! O kas sitiko po keturių mėnesių? Ant 
bangos užšoko kita firma, ir Marilyn Monroe nuvainikavo vargšę 
nebemadingą Zizi.“ Jis pasibjaurėdamas pridūrė, kad registruotas 
fabrikatų marintojas kainuoja tris tūkstančius dolerių, bet - kyšte- 
lėjo nykštį už turėklo - nelaimingas kritimas nemokamas. Tai kam 
tiek ištaškius dar taškyt pinigus? „Gaila, - jis mirktelėjo Hai Džu, - 
kad skyrybų taip lengvai neprasuksi, a ne?“ 

„Viską girdėjau, storašikni! - Jo žmona vis dar nesiteikė žiūrėti 
į mus. — Tą lėlę tau reikėjo nunešti atgal į frančizę ir susigrąžinti 
dolerius į sielą. Mūsų Zizi buvo su broku. Net dainuot nemokėjo. Ta 
nevidonė man įkando.“ 

Storašiknis meiliai atsakė: „Negaliu sivaizduot, kodėl tai jos ne- 

pribaigė, mieliausioji.“ Žmona atsainiai burbtelėjo nešvankybę, o jos 
vyras perbėgo akimis mano kūną ir paklausė Hai Džu, ar mes atosto- 
gaujam tokioj nuošalioj vietoj, ar važiuojam pro šalį su reikalais. 

„Ok Kjunas Pjo jūsų paslaugoms, pone.“ Hai Džu truputį nusi- 
lenkė ir prisistatė kaip penktojo sluoksnio padėjėjas frančizėje „Ere- 
lio sąskaityba“ - nedidelio korpo padalinyje. 

Dovo smalsumas išgaravo. „Ak taip? Aš tvarkau Golfo krantą 
tarp Pjonchė ir Jongdoko. Jūs žaidžiat golfą, Pjo? Ne? Ne? Golfas, 
žinokit, ne tik žaidimas, golfas - karjeros pranašumas!“ Jis garan- 
tavo, kad Pegamo aikštynas su penkiasdešimt keturiom duobutėm 
tinkamas bet kokiam orui, veja nors laižyk, ežerėliai - kaip garsieji 
Mylimojo Pirmininko vandens sodai. „Dėl vandeningojo horizon- 
to nurungėm vietinius žemasluoksnius. Šiaip jau nariu netapsi už 
jokius pinigus, jeigu nesi žiūrėtojas, bet man jūs patinkat, Pjo, tai 
tik pasakykit mano pavardę mūsų narystės skyriuj - žiūrėtojas Kvo- 
nas.“ 

Ok Kjunas Pjo puolė karštai dėkoti. 

Pamalonintas žiūrėtojas Kvonas ėmė pasakoti savo, kaip dovo, 
gyvenimo istoriją, bet jo žmona nusviedė marlborą pavymui Zizi 
Hikaru, įsėdo į fordą ir dešimt sekundžių delnu spaudė signalą. 
Zebraplunksnės papūgos šovė į dangų. Dovas gailiai šyptelėjo Hai 
Džu ir patarė primokėti daugiau dolerių, kad vedęs susilauktų sū- 
naus. Jiems nuvažiuojant linkėjau jo fordui nulėkti nuo tilto. 


Tu laikei jį žudiku? 
Žinoma, ir dar tokiu lėkštu, kad net to nesupranta. 


Bet tas, kas neapkenčia tokių žmonių kaip žiūrėtojas Kvonas, neapkenčia 
viso pasaulio. 

Ne viso pasaulio, archyvare, tik korpokratinės piramidės, lei- 
džiančios žudyti fabrikatus taip beprasmiškai ir atsainiai. 

Kada jūs galiausiai pasiekėte Pusaną? 

Temstant. Hai Džu parodė eksono debesis iš Pusano naftos 
įmonės, keičiančius spalvą iš meliono raudonumo į antracitinę pil- 
ką, ir pasakė, kad atvažiavome. Į šiaurinį Pusano pakraštį įsmukome 
Akies nestebimu kaimo keliuku. Hai Džu pastatė fordą saugyklo- 
je Somjono priemiestyje, ir mudu nuvažiavome metro į Čorjango 
skverą. Jis buvo mažesnis už Čongmjo aikštę, bet toks pat šurmu- 
lingas ir keistas po tylios kalnų tuštumos. Auklės fabrikatės lakstė 
paskui savo prižiūrimas dovų atžalas, slampinėjančios porelės ste- 
bėjo ir vertino tokias pat, korpų remiami trimačiai varžėsi spinde- 
siu pranokdami vieni kitus. Aptriušusiame galiniame pasaže vyko 
senoviška šventė, ten gatvės prekiautojai siūlė į delną telpančias re- 
tenybes, „gyvenimo draugus“: bedančius krokodiliukus, nykštuki- 
nes beždžionėles, Jonos banginius stiklainiuose. Hai Džu man pa- 
aiškino, kad šie augintiniai - senas sukčių vylius: parsinešti namo, 
jie visada nugaišta per dvi paras. Cirkinkas per megafoną verbavo 
žiūrovus: „Stebėkitės dvigalviu šizoidu! Žvelkit į madam Matriošką 
ir jos nėščią gemalą! Aikčiokit iš siaubo matydami tikrą gyvą me- 
rikietį — tik nekiškit pirštų į jo narvą!“ Atviruose baruose sėdintys 
grynakraujai jūreiviai iš viso Nea So Kopro flirtavo su pusnuogėmis 
guodėjomis, akylai stebint Sutenerių korpo vyrams, - tai buvo hi- 
malajiečiai sudiržusia oda, kinai hanai, blyškiaodžiai plaukuoti bai- 
kaliečiai, barzdoti uzbekai, liekni aleutai, variaspalviai vietai ir tajai. 
Paguodos namų klamos žadėjo patenkinti kiekvieną įnorį, kokį gali 
sivaizduoti ištroškęs grynakraujis. „Seulas yra valdnario ištikima 
žmona, - tarė Hai Džu, - o Pusanas - jo meilužė be kelnaičių.“ 

Gatvelės darėsi siauresnės. Įsiurbtas vėjas rideno butelius ir skar- 
dines, pro šalį skubėjo apsigobusios žmogystos. Pro užmaskuotas 
duris Hai Džu blausiu tuneliu nuvedė mane prie nuleidžiamųjų 
grotų. Užrašas virš šoninio lango skelbė: KUKDŽĖ NAMAI. Hai Džu 
paspaudė skambutį. Ėmė loti šunys, prasivėrė užuolaida, ir į langą 
ėmė seilėtis du vienodi kardadančiai. Nesiskutusi moteris nutem- 

pė juos į šoną ir įsižiūrėjo į mus. Brangakmeniais karpotas veidas 
nušvito — ji atpažino Hai Džu ir sušuko: „Nun Heli Hanai! Beveik 
dvylika mėnesių! Nenustebsiu, jeigu gandai apie tavo peštynes bent 
per pusę teisingi! Tai kaip Filipinai?“ 

Hai Džu balsas vėl pasikeitė. Tartis buvo tokia netašyta, kad aš 
nejučia pasitikrinau - šalia manęs tebestovi jis. „Grimzta, ponia 
Lim, sparčiai grimzta. Jūs kartais ne pernuomojot mano kamba- 
rio, ką?“ 

„Oi, mano namai patikimi, dėl to būk ramus!" Ji dėjosi įsižeidusi, 
bet perspėjo, kad jai reikės naujo dolerių įskiepio, jeigu jo kita kelio- 
nė bus tokia pat ilga. Grotos pakilo ir ji sušnairavo į mane. „Žinok, 
Nun Heli, jeigu tavo pūkuotukė čia bus ilgiau kaip savaitę, už vien- 
vietį apartamentą gali tekti mokėti kaip už dvivietį. Tokios taisyklės. 
Patinka ar nepatinka - man tas pats.“ 

Nun Helis Hanas, jūreivis, pasakė, kad aš būsiu tik vieną ar dvi 
paras. 

„Kiekvienam uoste vis kita, - išsišiepė šeimininkė, - vadinas, taip 
ir yra.“ 


Ji priklausė Sąjungai? 

Ne. Landynių savininkės už dolerį judošina savo motiną, o už 
sąjungiečio judošinimą gautų daugiau. Bet, kaip man paaiškino Hai 
Džu, jos taip pat atbaido dykinėjančius smalsuolius. Viduje raupuo- 
ti laiptai aidėjo nuo ginčų ir trimačių. Galų gale ėmiau priprasti prie 
laiptų. Devintame aukšte kirmgraužų išvarpytas koridorius mus 
nuvedė prie nugremžtų durų. Hai Džu iš vyrių ištraukė savo įdėtą 
degtuko galiuką ir nusistebėjo, kad administraciją ištiko sunkus są- 
žiningumo protrūkis. 

Nun Helio kambaryje buvo pradvisęs čiužinys, tvarkinga virtuvė- 
lė, įvairių klimatų drabužių spinta, neryški nuotrauka su nuogomis 
baltaodėmis prostitutėmis, apsižergusiomis jūreivius, suvenyrai iš 
Dvylikos Konurbų bei mažesnių uostų ir, žinoma, įrėmintas My- 

limojo Pirmininko kodakas. Ant alaus skardinės trapiai balansavo 
marlboras su lūpdažių žyme. Langas buvo uždengtas. 

Hai Džu nusiprausė po dušu ir persirengė. Pasakė man turįs daly- 
vauti Sąjungos kuopelės posėdyje ir perspėjo laikyti langą uždengtą 
ir neatsiliepti į beldimą arba foną, nebent tai būtų jis pats arba Apis 
su šiuo slapžodžiu — ant popieriaus skiautės jis užrašė: „Štai daik- 
tų ašaros, — ir sudegino ją peleninėje. Į šaldytuvą įdėjo nedidelių 
„Muilo“ atsargų ir pažadėjo pareiti rytą, tuoj po komvalandos. 


Bet juk tokia iškili pabėgėlė kaip tu nusipelnė didingesnio sutikimo? 

Didingi sutikimai pritraukia dėmesio. Kelias valandas studi- 
javau sonyje Pusano geografiją, paskui nuėjau į dušą ir pavartojau 
„Muilo“. Pabudau vėlai, gal šeštą valandą. Hai Džu parėjo nuvargęs, 
su maišeliu aitrių tokbugi. Padariau jam puodelį starbuko, jis dė- 
kodamas išgėrė, paskui papusryčiavo. „Gerai, Sonme, atsistok prie 
lango ir užsidenk akis.“ 

Paklusau. Girgždėdamas sukosi roletas. Hai Džu komandavo: 
„Nežiūrėk... nežiūrėk... o dabar atsimerk.“ 

Daugybė stogų, magistralių, daugiabučių, klamų, betono... ir štai 
fone skaistaus pavasario dangaus nuosėdos grimzta į tamsiai mėlyną 
juostą. Ak, mane tai užhipnotizavo... kaip kadaise sniegas. Rodės, 
ten ištirpo visas žodžių „aš esu“ sielvartas - ramiai ir be skausmo. 

Hai Džu paskelbė: „Vandenynas.“ 


Nebuvai mačiusi? 
Tik Tėtušio Songo trimačiuose apie gyvenimą Gzaltacijoje. 
Savo akimis tikro vandenyno - niekada. Troškau tenai nusigauti, 
paliesti jį, vaikščioti prie jo, bet Hai Džu manė, kad dienos šviesoje 
saugiau būtų slėptis, kol būsime perkelti į kokią nuošalesnę vietą. 
Tada jis atsigulė ant čiužinio ir po minutės ėmė knarkti. 
Slinko valandos, vandenyno tarpuose tarp pastatų regėjau pre- 
kybinius ir karinius laivus. Žemasluoksnės namų šeimininkės ant 

gretimų stogų džiovino nudėvėtus skalbinius. Vėliau apsiniaukė, 
ir per žemus debesis dundėjo aerai. Atsisėdau mokytis. Pradėjo 
lyti. Hai Džu per miegus apsivertė ant šono, suvebleno: „Ne, tik 
draugo draugas“, - ir vėl nutilo. Jam iš burnos išvarvėjusios sei- 
lės sušlapino pagalvę. Pagalvojau apie profesorių Mefį. Mūsų pa- 
skutiniame seminare jis kalbėjo esąs nutolęs nuo savo šeimos ir 
prisipažino man šviesti skiriąs daugiau laiko nei savo dukteriai 
mokyti. Dabar jis negyvas, nes tikėjo Sąjunga. Pajutau dėkingumą, 
kaltę ir kitų jausmų. 

Hai Džu pabudo popietę, nusiprausė po dušu ir užsiplikė žen- 
šenio arbatos. Kaip aš pavydžiu grynakraujams jūsų margaspalvių 
valgių, archyvare. Prieš man iškylant „Muilas“ atrodė gardžiausia 
sivaizduojama medžiaga, bet dabar jo skonis prėskas ir pilkas. Ta- 
čiau vos paragavus grynakraujų maisto mane ima pykinti, paskui 
vemiu. Hai Džu nuleido užuolaidas. „Metas užmegzti ryšį , - tarė. 
Tada nukabino Mylimojo Pirmininko kodaką ir paguldė veidu že- 
myn ant žemo staliuko. Hai Džu įjungė savo sonį į lizdą, paslėptą 
perlaužtame rėme. 


Nelegalus siųstimtuvas? Paslėptas Nea kūrėjo kodake? 

Dangiška vieta - gera slėptuvė žemiškam daiktui. Skaisčiai 
išryškėjo seno Žmogaus trimatis - vyras atrodė kaip nebrangiai iš- 
gydyta nudegimo auka. Lūpoms krutant nesinchronu su balsu jis 
pasveikino mane saugiai atvykus į Pusaną ir paklausė, kieno veidas 
gražesnis - jo ar karpio? 

Atsakiau sąžiningai: karpio. 

An Koro Apio juokas virto kosuliu. „Čia mano tikrasis veidas, 
nors šiais laikais nežinia, ką tai reiškia.“ Jis paaiškino, kad liguista 
išvaizda jam tinkama, nes sitiktiniai pribaudėjai baiminasi, kad nuo 
jo galima užsikrėsti. Paklausė, ar man patiko kelionė per mūsų my- 
limą tėvynę. 

Atsakiau, kad Hai Džu manimi gerai rūpinosi. 

Generolas Apis paklausė, ar aš suprantu, kokį vaidmenį man no- 
rėtų skirti Sąjunga, kovojanti už fabrikatų iškilimą į piliečius. Taip, 
pradėjau aš, bet man neleido pareikšti savo dvejonės. „Prieš jums 
apsisprendžiant, Sonme, čia, Pusane, mes norime atverti jums... 
tokį reginį, ugdančią patirtį. - Jis perspėjo, kad tai nebus malonu, 
tačiau būtina. - Kad galėtumėt apsispręsti žinodama, kas jūsų lau- 
kia. Jeigu sutiksite, Hai Džu dabar jus ten nuves.“ 

Atsakiau, kad tikrai eisiu. 

„Tai mes greitai vėl pasikalbėsime“, - pažadėjo Apis ir atjungė savo 
vaizdintuvą. Hai Džu iš spintelės išėmė porą techninių uniformų ir 
maskuojančių snapelių. Mes apsirengėme ir dar papildomai apsi- 
siautėme dėl šeimininkės akių. Lauke buvo šalta, tad aš džiaugiau- 
si dvigubais sluoksniais. Nuvažiavome metro į uosto terminalą ir 
konvejeriu pasiekėme krantinę, praėjome pro didžiulius vandenynų 
laivus. Naktinė jūra buvo alyvuoto juodumo, o laivai taip pat rūstūs, 
bet vienas pulsavo auksaspalvėmis arkomis ir priminė rūmus jūros 
dugne. Buvau jį mačiusi - ankstesniame gyvenime. „Iėtušio Songo 
auksinė arka“, - sušukau ir pasakiau Hai Džu tai, ką jis jau žinojo - 
ji dvylikažvaigždes veža per vandenyną į rytus, į Gzaltaciją. 

Jis patvirtino, kad mūsų kelionės tikslas ir yra Tėtušio auksinė 
arka. 

Saugumo priemonės prie trapo buvo minimalios: apsiblausęs 
katai gladiatoriai galabija vienas kitą Šanchajaus koliziejuje. „O jūs 
kas?“ 

Hai Džu mirktelėjo savo sielą ant jo Akies. „Penktojo sluoksnio 
technikas - Šikas Gangas.“ Jis patikrino savo rankinį sonį ir prane- 
šė, kad mes atsiųsti perkalibruoti sugedusių termostatų septintaja- 
me denyje. 

„Septintajame? - Sargybinis išsišiepė. - Tikiuosi, jūs valgėt ne ką 
tiktai.“ Tada jis pažiūrėjo į mane. Aš nudelbiau akis į grindis. „Kas 
šita žodžių maratoninkė, technike Gangai?“ 


391 


Debesų atlasas 


„Mano nauja padėjėja. Techniko padėjėja Ju.“ 

„Šitaip? Šįvakar jūsų pirmas apsilankymas mūsų malonumų 
skliaute?“ 

Linktelėjau - taip, pirmas. 

Sargybinis pasakė, kad pirmam kartui lygių nėra. Tingiu kojos 
mostelėjimu parodė, kad galime eiti. 


Taip paprastai patekot į korpo laivą? 

Tėtušio Songo auksinė arka ne itin traukia nelegalius kelei- 
ir visokie technikai, pernelyg įsitraukę į savo reikalus, kad mus pa- 
stebėtų. Šoninės aptarnavimo šachtos buvo tuščios, tad mudu nieko 
nesutikdami nusileidome į arkos apačią. Mūsų naikai žvangėjo ant 
metalinių laiptų. Gaudė milžiniškas variklis. Lyg ir užgirdau kažką 
dainuojant, bet nusprendžiau, kad ausys mane suklaidino. Hai Džu 
jo, tarsi norėdamas man kažką pasakyti. Bet apsigalvojo, įsirangė 
į vidų, padėjo man įlįsti ir užšovė liuką. 

Atsidūriau keturpėsčia ant siauro tiltelio, pakibusio nuo nemažo 
sandėlio lubų. Tiltelio tolimąjį galą slėpė uždangos, bet pro grindų 
tarnautojų, išsirikiavusių aptvare su turniketais, kurie leido judėti 
tik viena kryptimi — pirmyn. Junos, Hva Sunos, Ma Leu Dasos, Son- 
mės ir keli kamientipiai, nenaudojami Čongmjo aikštės kavinėje, - 
visos pažįstamomis auksinėmis ir raudonomis uniformomis. Mano 
buvusių seserų vaizdas ne Tėtušio Songo kupole atrodė it sapnas. 
Jos vis iš naujo giedojo Tėtušio Songo psalmę, šią kokčią melodiją 
fone bosu lydėjo hidraulika. Bet kaip džiugiai skambėjo jų balsai! Jų 
investicija išmokėta. Jos keliauja į Havajus, ir netrukus prasidės jų. 
naujas gyvenimas Gzaltacijoje. 

Kalbi, lyg vis dar joms pavydėtum. 

Žiūrėdama nuo tiltelio, pavydėjau joms tikrumo dėl ateities. 
Po kokios minutės padėjėjas eilės priekyje įleido dar vieną tarnau- 
toją pro auksines arkas, ir seserys paplojo katučių. Laimingoji dvyli- 
kažvaigždė pamojavo savo draugėms, tada praėjo po arka, kad būtų 
nuvesta į prabangią kajutę, - tokias mes visos matėme trimačiuose. 
Turniketai paslinko fabrikates per vieną vietą į priekį. Mums pa- 

parodė, kad roposime tilteliu pro uždangą į kitą patalpą. 


Ar nebuvo pavojaus, kad jus pastebės? 

Ne. Po mūsų tilteliu kabojo šviestuvai, tad iš sandėlio aptvaro 
apačios, esančios keliais metrais žemiau, buvome nematomi. Be to, 
buvome ne įsibrovėliai, o technikai, atliekantys remontą. Kita pa- 
talpa iš tikrųjų buvo kambarėlis, ne didesnis už šį kalėjimo kubą. 
Giedojimas ir gaudesys čia buvo prislopę - stojusi šiurpoka ramybė. 
Ant pakylos stovėjo plastikinė kėdė, o virš jos ant bėgio, pritvirtinto 
prie lubų, kabojo stambus šalmo mechanizmas. Trys besišypsantys 
tarnautoją ant kėdės. Vienas padėjėjas paaiškino, kad šalmas paša- 
lins jos antkaklį, kaip metų metus buvo aiškinama per Tėtušio Son- 
go rytines pamaldas. „Ačiū, padėjėjau, - burbuliavo susijaudinusi 
tarnautoja. - Oi, ačiū! 

Šalmas uždengė Sonmės galvą ir kaklą. Kaip tik tą akimirką pa- 
stebėjau keistą šios celės durų skaičių. 


Kuria prasme keistą? 

Buvo tik vienos durys - įeiga iš sandėlio aptvaro. Pro kur iš- 
ėjo visos ankstesnės tarnautojos? Aštrus šalmo taukštelėjimas vėl 
pritraukė mano dėmesį prie pakylos apačioje. Tarnautojos galva 
nenatūraliai susmuko. Pamačiau, kad jos akių obuoliai užvirto ir 
sustandėjo kabelis, jungiantis šalmo mechanizmą su bėgiu. Mano 

siaubui, šalmas pakilo, tarnautoja sėdėdama išsitiesė, paskui ją pa- 
kėlė į orą. Jos lavonas tarsi sušoko šokį, mirties sustingdyta lauki- 
mo šypsena įsitempė, veido odai prisiėmus dalį naštos. Tuo tarpu 
apačioje vienas darbuotojas siurbliu susiurbė ant kėdės išlietą krau- 
ją, o kitas ją švariai nušluostė. Bėgiu, lygiagrečiu su mūsų tilteliu, 
šalmas pervežė krovinį pro uždangą ir dingo kitoje patalpoje. Virš 
plastikinės kėdės nusileido naujas šalmas, ir trys padėjėjai jau sodi- 
no kitą susijaudinusią tarnautoją. 

Hai Džu pašnibždėjo man į ausį: „Šitų nebeišgelbėsi, Sonme. Jos 
buvo pasmerktos vos įlipusios į laivą.“ Iš tikrųjų, pamaniau aš, jos 
buvo pasmerktos dar savo gimdos rezervuare. 

Dar vienas šalmas taukštelėjo smaigą į galvą, ši tarnautoja buvo 
viena iš Junų. 

Suprantate, man trūksta žodžių išreikšti, ką aš tada jaučiau. 

Galiausiai vis dėlto paklusau Hai Džu ir nuropojau tilteliu pro 
garso spyną į kitą patalpą. Čia šalmai pergabendavo lavonus į di- 
džiulę violetine spalva nušviestą menę - ši erdvė, ko gero, užėmė 
ketvirtadalį Tėtušio Songo arkos tūrio. Mums įropojus, celsijus 
smarkiai smuko ir ausis užgulė mašinų staugsmas. Po mumis buvo 
skerdyklos konvejeris, aptarnaujamas žmogystų, besidarbuojančių 
žirklėmis, pjūkliniais kardais ir kitais pjaunančiais, plėšiančiais ir 
malančiais įrankiais. Darbininkai nuo galvos iki kojų buvo apsitaš- 
kę krauju. Juos labiau tiktų vadinti mėsininkais: jie nukerpa ant- 
kaklius, nuvelka drabužius, nuskuta folikulus, nudiria odą, nukerta 
rankas ir kojas, supjausto mėsą, susemia organus... Nuotakai su- 
siurbia kraują... Galite sivaizduoti, archyvare, kad triukšmas buvo 
kurtinantis. 


Bet... kodėl? Koks gali būti tokio... tokių skerdynių tikslas? 
Korpokratijos ekonomika. Genomikos pramonei reikia di- 

džiulių kiekių suskystintos biomedžiagos - gimdos rezervuarams, 

bet labiausiai „Muilui“. Kaipgi kitaip pigiau parūpinti šio baltymo, 

jeigu ne perdirbant fabrikatus, pabaigusius savo darbinį gyvenimą? 
Be to, „regeneruotų baltymų“ likučiai panaudojami gaminti Tėtušio 
Songo maisto produktams, kuriuos vartotojai valgo korpo kavinėse 
visame Nea So Kopre. Tai tobulas mitybos ciklas. 


Tai, ką tu pasakoji, Sonme-451, yra už... proto ribų. Žudyti fabrikatus, 
kad kavinės būtų aprūpinamos maistu ir ,„Muilu“... ne. Toks kaltinimas 
absurdiškas, ne, tai nesąžininga, tai šventvagystė! Kaip archyvaras, aš 
negaliu paneigti, kad tu matei tai, ką tiki mačiusi, bet, kaip korpokratijos 
vartotojas, aš privalau pasakyti, kad tai, ką matei, turėjo būti Sąjungos... 
spektaklis, surežisuotas tau. Niekas neleistų egzistuoti tokiam... „laivui 
skerdyklai“. Mylimasis Pirmininkas to niekada neleistų! Čiučchė jonizuo- 
tų šviesnamyje visą Tėtušio Songo dovų sluoksnį! Jeigu fabrikatams už 
jų triūsą nebūtų atsilyginama pensininkų bendruomenėse, visa piramidė 
būtų... niekšiškiausia išdavystė. 
Verslas yra verslas. 


Tu aprašei ne „verslą“, o... industrializuotą blogį! 

Jūs neįvertinate žmonijos sugebėjimo įgyvendinti tokį blogį. 
Pagalvokite. Matėte trimačiuose, bet ar asmeniškai esate apsilankęs 
fabrikatų pensininkų gyvenvietėje? Jūsų tylėjimą laikau neigiamu 
atsakymu. Ar asmeniškai pažįstate ką nors, kas lankėsi? Vėl ne. Tai 
kur fabrikatai atsiduria išėję į pensiją? Ne tik tarnautojos, bet ir šim- 
tai tūkstančių fabrikatų, kasmet baigiančių savo tarnybą. Jų jau tu- 
rėtų būti pilni miestai. Bet kurgi tie miestai? 


Nea So Kopre negalėtų suleisti šaknų joks tokio masto sikaltimas. Net 
fabrikatai turi aiškiai apibrėžtas teises, garantuojamas Pirmininko! 
Teisės neatsparios ardomajam poveikiui, juk ir granitą pavei- 
kia erozija. Mano Penktoji deklaracija postuluoja seną kaip gentys 
ciklą: nepažįstant Kito, randasi baimė, baimė gimdo neapykantą, 
neapykanta gimdo smurtą, smurtas gimdo dar daugiau smurto, kol 

vienintelės „teisės“, vienintelis įstatymas yra tai, ko nori galingiau- 
sieji. Korpokratijoje tai yra Čiučchė. O Čiučchė nori tvarkingai nai- 
kinti fabrikatų varguomenę. 


O kaip Gzaltacijos trimačiai ir panašūs dalykai? Pati matei juos pas Tėtušj 
Songą Čongmjo aikštėje. Štai ir įrodymas. 

Gzaltacija yra soniu generuotas simuliakras, fošopintas Nau- 
jajame Ede. Ji neegzistuoja nei tikruosiuose Havajuose, nei kur ki- 
tur. Iš tikrųjų per mano paskutines savaites pas Tėtušį Songą ėmė 
atrodyti, kad Gzaltacijos vaizdai kartojasi. Ta pati Hva Sun bėga tuo 
pačiu smėlėtu taku į tą patį akmeninį baseiną. Mano neiškilusios 
seserys to nepastebėjo, ir aš pati tada suabejojau, bet dabar turiu 
paaiškinimą. 


Tavo liudijimas turi likti toks, kaip tu kalbi, nepaisant mano protesto. 
Aš... mes turime tęsti... Kiek laiko tu stebėjai tas skerdynes? 

Tiksliai negaliu siminti. Gal dešimt minučių, o gal valandą. 
Simenu, kaip Hai Džu apatiškai vedė mane per mitybos patalpą. 
Grynakraujai lošė kortomis, valgė makaronus, rūkė, darbavosi su 
soniais, juokavo - gyveno kasdieninį gyvenimą. Žinodami, kas vyks- 
ta laivo apačioje, kaip jie galėjo tiesiog... abejingai sėdėti? Tarsi per- 
dirbami būtų ne gyvi fabrikatai, o sūdytos sardinės. Kodėl jų sąžinė 
nešaukė, kad ta nešvankybė turi baigtis? Barzdotas apsaugininkas 
mirktelėjęs tarė: „Greitai sugrįžk, cukriuk.“ 

Važiuodama metro atgal į landynę, keleiviams svyruojant, aš „ma- 
čiau“ lavonus ant bėgio. Kopdama laiptais, „mačiau“ juos keliamus 
egzekucijos kambaryje. Hai Džu savo kambaryje neįjungė soliaro, 
tik kilstelėjo užuolaidą kelis centimetrus, kad Pusano šviesos at- 
mieštų tamsą, ir įsipylė sodžu. Mudu netarėme nė žodžio. 

Aš vienintelė iš seserų regėjau Gzaltaciją ir išgyvenau. 

Mūsų seksas buvo be džiaugsmo, be gracingumo ir neišvengia- 
mai improvizacinis, bet tai buvo gyvųjų aktas. Prakaito žvaigždutės 

ant Hai Džu nugaros buvo jo dovana man, ir aš nurinkau jas liežu- 
viu. Paskui jaunuolis tylėdamas nervingai rūkė marlborą ir smalsiai 
apžiūrinėjo mano apgamą. Užmigo man ant rankos, ją prislėgęs. Aš 
jo nežadinau; skausmas virto nutirpimu, o nutirpimas - dilgsėjimu, 
tada išsirangiau iš po jo. Apklojau Hai Džu antklode - grynakraujai 
bet kokiu oru gali bjauriai peršalti. Miestas ruošėsi komvalandai. Jo 
išskydęs švytėjimas priblėso, kai įsijungė klamos ir šviesos. Dabar 
jau bus mirusi paskutinė paskutinės eilės tarnautoja. Apdorojimo 
konvejeris bus nuvalytas ir nuščiuvęs. Skerdikai, jeigu jie fabrikatai, 
bus savo bendrakambariuose, jeigu grynakraujai - namuose su šei- 
ma. Rytoj auksinė arka išplauks į kitą uostą, kur perdirbimas prasi- 
dės iš naujo. 

Nulinę valandą išgėriau „Muilo“ ir atsiguliau prie Hai Džu po jo 
kūno sušildyta antklode. 


Tu nepykai, kad Sąjunga, tinkamai neparuošusi, parodė tau tą auksinę 
arką? 
Kokiais žodžiais Apis arba Hai Džu galėjo paruošti? 

Rytas atnešė tvankią miglelę. Hai Džu nusiprausė po dušu, pas- 
kui surijo didelį dubenį ryžių, raugintų kopūstų, kiaušinių ir jūržo- 
lių sriubos. Aš suploviau indus. Mano grynakraujis meilužis sėdėjo 
prie stalo priešais mane. Prabilau pirmą kartą nuo tada, kai pateko- 
me prie baltymų išgavimo linijos. „Tą laivą reikia sunaikinti. Visus 
Nea So Kopro laivus skerdyklas reikia paskandinti.“ 

Hai Džu pritarė. 

„Juos gaminančias statyklas reikia sugriauti. Juos aprūpinančias 
sistemas reikia išardyti. Įstatymus, leidžiančius veikti šioms siste- 
moms, reikia panaikinti ir perdaryti.“ 

Hai Džu pritarė. 

„Kiekvienas Nea So Kopro vartotojas, dovas ir Čiučchė valdnarys 
turi suprasti, kad fabrikatai iš tiesų yra grynakraujai, - nesvarbu, ar 
užaugę gimdos rezervuare, ar gimdoje. Jeigu įtikinimai neveikia, 

iškilę fabrikatai dėl šio tikslo turi kovoti kartu su Sąjunga, naudoda- 
mi visą reikalingą jėgą.“ 

Hai Džu pritarė. 

„Iškilusiems fabrikatams reikia katekizmo, apibrėžiančio jų ide- 
alus, suvaldančio jų pyktį ir tinkamai nukreipiančio jų energiją. Aš 
ir sukursiu šią teisių deklaraciją. Ar Sąjunga norės... galės išplatinti 
tokį katekizmą?“ 

„Mes to ir laukiame“, - tarė Hai Džu. 


Tavo teisme daug liudinkų ekspertų neigė, kad Deklaracijas galėtų būti 
sukūręs fabrikatas, net ir iškilęs, ir teigė, kad ją surašė Sąjunga arba gry- 
nakraujis abolicionistas. 

Taip tingūs „ekspertai atmeta tai, ko negali suprasti! 

Aš ir tik aš parašiau Deklaracijas per tris savaites Ulsukde Ceo 
prie Pusano, izoliuotoje dovo viloje su vaizdu į Nakdongo upės žio- 
tis. Rašydama konsultavausi su teisėju, genomiku, sintaksininku ir 
generolu An Koru Apiu, tačiau Deklaracijų „Iškilusiųjų katekiz- 
mai“, jų logika ir etika, mano teisme pasmerktos kaip „bjauriausia 
nedorybė nuokrypio analuose“, buvo mano proto vaisiai, archyvare, 
padiktuoti patirties, kurią jums papasakojau šį rytą. Niekas kitas šio 
gyvenimo negyveno. Mano Deklaracijos užsimezgė, kai buvo mir- 
timi nubausta Juna-939, brendo prie Bum Suko ir Fango, sustiprė- 
jo mane šviečiant Mefiui ir vienuolyno vyresniajai ir gimė Tėtušio 
Songo laive skerdykloje. . 


O tave suėmė tuoj po to, kai baigei rašyti tekstą? 

Tą pačią popietę. Kai mano funkcija buvo atlikta, Vienin- 
gumas nebeturėjo priežasties palikti mane laisvėje. Mano suėmi- 
mas buvo dramatizuotas žiniasklaidai. Aš per sonį perdaviau savo 
Deklaracijas Hai Džu. Mudu paskutinį kartą pasižiūrėjome vienas 
į kitą - niekas nėra taip iškalbinga kaip niekas. Aš žinojau, kad nie- 
kada nebesusitiksim, galbūt ir jis žinojo, kad aš žinau. 

Teritorijos pakraštyje taršą išgyveno nedidelė laukinių ančių ko- 
lonija. Primaišyti genomai teikia joms atsparumo, kurio neturi jų 
grynakraujai protėviai. Matyt, jaučiausi joms gimininga. Palesinau 


v-- oo 


v-- se) 


vidaus. Vieningumas nevertė manęs ilgai laukti. 

Virš vandens praryklino šeši aerai, vienas nusileido į gėlyną. Iššo- 
ko pribaudėjai, užtaisė savo koltus ir ėmė šliaužti mano lango link, 
rankomis rodydami visokius ženklus ir demonstruodami bravūrą. 
Duris ir langus buvau palikusi jiems atvirus, bet mano pagrobėjai 
suvaidino efektingą apgultį su snaiperiais, megafonais ir sprogstan- 
čia siena. 


Tu nori pasakyti, Sonme, kad laukei to reido? 
Man pabaigus manifestą, kitas žingsnis tegalėjo būti mano su- 
ėmimas. 


Ką tuo nori pasakyti? Koks „kitas žingsnis“, kieno? 
Teatrinio pastatymo, pradėto dar man būnant tarnautoja pas 
Tėtušį Songą. 


Pala pala pala. O kaipgi... viskas? Nori pasakyti, kad visa tavo išpažintis 
sudaryta iš... pagal scenarijų? 

Esminiai įvykiai - taip. Kai kurie aktoriai buvo sitiktiniai, 
pavyzdžiui, Bum Sukas ir vienuolyno vyresnioji, bet visi svarbiausi 
veikėjai buvo provokatoriai. Hai Džu Imas ir valdnarys Metis tai jau 
tikrai. Jūs nepastebėjote baltų siūlų siužete? 


Kaip antai? 

Vingas-027 buvo taip pat stabiliai iškilęs kaip ir aš, tad ar aš 
buvau unikali? Jūs pats nustebote, kad lėkimu per Korėją Sąjunga 
rizikavo savo slaptuoju ginklu. Ar tai, kad žiūrėtojas Kvonas ant ka- 

bamojo tilto nužudė fabrikatę Zizi Hikaru, nepabrėžė grynakraujų 
žiaurumo pernelyg patogiai? Ar ne įtartina, kad tai įvyko pačiu lai- 
ku? 


O kaip Si Li, tas jaunas grynakraujis, nužudytas jūsų pabėgimo iš Taimo- 
sano vakarą? Jo kraujas juk nebuvo... kečupas! 

Tikrai ne. Tas vargšas idealistas Vieningumo disnėjuje buvo 
paaukotinas statistas. 


Bet... Sąjunga? Ar sakai, kad Sąjunga buvo išgalvota tavo scenarijui? 

Ne. Sąjunga senesnė už mane, bet jos egzistavimo pagrindas 
nėra kurstyti revoliuciją. Pirma, ji pritraukia socialinius pasišiaušė- 
lius, tokius kaip Si Li, ir laiko ten, kur Vieningumas juos gali stebėti. 
Antra, Nea So Koprui ji duoda priešą, reikalingą kiekvienai hierar- 
chinei valstybei dėl socialinės sanglaudos. 


Aš vis tiek nesuprantu, kam Vieningumui užsikrauti tokias išlaidas ir rū- 
pesčius dėl šitos netikros... nuotykių istorijos. 

Kad sukurtų dešimtmečio parodomąjį teismą. Kad Nea So 
Kopre visi iki vieno grynakraujai nepasitikėtų visais iki vieno fa- 
brikatais. Kad žemasluoksniai pritartų Čiučchė naujajam Fabrikatų 
terminavimo įstatymui. Kad diskredituotų abolicionizmą. Matote, 
visas šis sąmokslas buvo nepaprastai sėkmingas. 


Bet jeigu tu žinojai apie šitą... sąmokslą, kodėl bendradarbiavai? Kodėl 
taip arti prisileidai Hai Džu Imą? 
Kodėl visi kankiniai bendradarbiauja su savo judošiais? 


Pasakyk man. 

Mes matome žaidimą po endšpilio. Turiu galvoje savo De- 
klaracijas, archyvare. Žiniasklaida užtvindė Nea So Koprą mano 
katekizmais. Dabar kiekvienas korpokratijos moksleivis žino mano 

dvylika „šventvagysčių“. Mano sargybiniai sakė, kad net kalbama 
apie visos šalies „Budrumo dieną“ prieš fabrikatus, rodančius De- 
klaracijų ženklus. Mano idėjos padaugintos milijardą kartų. 


Bet kokiam tikslui? Kokiai nors... būsimai revoliucijai? Niekada nepa- 
vyks. 

Seneka perspėjo Neroną: „Kad ir kiek daug mūsų nužudysi, 
niekada nenužudysi savo įpėdinio.“ Mano pasakojimas baigtas. Iš- 
junkite savo sidabrinį orizoną. Po dviejų valandų pribaudėjai nuly- 
dės mane į šviesnamį. Pareiškiu savo paskutinį prašymą. 


Koks jis? 
Jūsų sonis ir prisijungimo kodai. 


Ką nori atsisiųsti? 
Vieną disnėjų, kadaise pradėtą žiūrėti, vieną tolimą vakarą, 
kitoje epochoje. 


Klaiki Timočio Kevendišo 
kankynė 


— Pone Kevendišai? Ar mes pabudom? 

Į kreminį žvilgsnio lauką įsirango saldymedžio gyvatėlė. Skaičius 
penki. Lapkričio 5-ta. Kodėl man taip skauda senį Džoną Tomą? Iš- 
daiga? Dieve mano, į mikutį įkištas vamzdelis! Bandau išsivaduoti, 
bet raumenys manęs nepaiso. Aukštai iškeltas butelis maitina vamz- 
delį. Vamzdelis maitina adatą mano rankoje. Adata maitina mane. 
Sustingęs moters veidas, įrėmintas pažo šukuosenos. 

— Vai vai. Pasisekė jums, kad sugriuvot čia, o ne kitur, pone Ke- 
vendišai. Labai pasisekė. Jeigu būtumėm išleidę jus klajoti po lau- 
kus, dabar jau gulėtumėt negyvas griovyje! 

Kevendišas - pažįstama pavardė, Kevendišas, kas tas „Keven- 
dišas'? Kur aš esu? Bandau paklausti jos, bet tiktai sukvykiu kaip 
triušis Petriukas, numestas nuo Solsberio katedros smailės. Mane 
apgaubia juoduma. Ačiū Dievui. 


Skaičius šeši. Lapkričio 6-ta. Čia jau buvau pabudęs. Paveikslas 
su troba šiaudiniu stogu. Tekstas korniškas arba druidiškas. Mi- 
kučio vamzdelio nebėra. Kažkas smirda. Kuo? Mano blauzdos pa- 
keltos, o subinė judriai šluostoma šaltu drėgnu skuduru. Ekskre- 
mentai, išmatos, šleikštu, užkemša, teršia... kaka. Aš sėdėjau ant 
vamzdelio su šituo daiktu? Oi. Ne. Kas čia man pasidarė? Bandau 
nustumti tą skudurėlį, bet mano kūnas tik suvirpa. Man į akis Žiū- 
ri niūrus automatas. Atstumta meilužė? Bijau, kad ji ketina mane 
pabučiuoti. Jai trūksta vitaminų. Turėtų daugiau valgyti vaisių ir 
daržovių - iš burnos blogas kvapas. Tačiau ji bent valdo savo ju- 
dėjimo funkcijas. Bent gali nueiti į tualetą. Miege, miege, miege, 
ateik išvaduoti manęs. 

Kalbėk, atmintie. Ne, nė žodžio. Mano kaklas juda. Aleliuja. Ti- 
motis Langlandas Kevendišas valdo savo kaklą ir jo pavardė sugrįžo 
namo. Lapkričio 7-ta. Prisimenu vakarykščią dieną ir matau rytdieną. 
Laikas - ne strėlė, ne bumerangas, o armonika. Pragulos. Kiek dienų 
aš čia guliu? Pasuoju. Kiek Timui Kevendišui metų? Penkiasdešimt? 
Septyniasdešimt? Šimtas? Kaip galima užmiršti savo amžių? 

— Pone Kevendišai? 

Į drumzliną paviršių iškyla veidas. 

— Ursula? 

Moteris įsižiūri. 

— Ar Ursula buvo jūsų gerbiamoji žmona, pone Kevendišai? - Ne- 
pasitikėk ja. - Ne, aš ponia Džad. Jus buvo ištikęs priepuolis, pone 
Kevendišai. Suprantate? Toks mažytis insultėlis. 

Kada tai atsitiko? Bandžiau taip paklausti, o išėjo: „Art-tasi-hiko.“ 

Ji burkavo: 

— Todėl viskas taip apvirtę aukštyn kojom. Bet nerimauti nerei- 
kia. Daktaras Apvardas sako, kad mes nuostabiai taisomės. Mums 
nereikia jokios baisingos ligoninės! 

Priepuolis? Pripuolė? Mane puolė? Margo Roker ištiko priepuo- 
lis. Margo Roker? 

Kas gi jūs, žmonės? Atmintie, tu sena kekše. 


Šitą vinječių trejetą pateikiau dėlei tų laimingų skaitytojų, kurių 
psichika niekada nebuvo sugriauta iki pamatų smegenyse trūkus 
kapiliarams. Atstatyti Timotį Kevendišą buvo tolstojiškas redaga- 
vimo darbas, net ir žmogui, kuris kartą devynių tomų „Oralinės 
higienos Vaito saloje istoriją“ sutraukė į vos septynių šimtų pusla- 
pių tomelį. Prisiminimai vis nesiderindavo arba, jeigu derindavosi, 
nesusiklijuodavo. Ir kaip aš net po keleto metų žinosiu, ar koks nors 
svarbus sluoksnis manęs neliko nusimetęs? 

Tiesa, mano insultas buvo palyginti lengvas, bet paskesnis mė- 
nuo buvo baisiausias mano gyvenime. Kalbėjau spazmais. Rankos 

buvo negyvos. Negalėjau nė subinės nusišluostyti. Sąmonė dausinė- 
jo miglose, bet jautė mano nenuovoką ir gėdinosi. Negalėjau prisi- 
versti paklausti gydytojo, seselės Nouks arba ponios Džad: „Kas jūs 
esate?“ „Ar mes pažįstami?“ „Kur aš dėsiuosi, kai iš čia išeisiu?“ Vis 
prašiau pakviesti ponią Leitam. 

Basta! Kevendišą galima parblokšti, bet ne sutrypti. Kai „Klaiki 
Timočio Kevendišo kankynė“ bus ekranizuojama, patariu tau, bran- 
giausias režisieriau, kurį įsivaizduoju esant uolų megztiniuotą šve- 
dą, vardu Larsas, perteikti tą lapkritį kaip montažą su boksininku, 
besitreniruojančiu didžiajai kovai. Ištvermingasis Kevendišas injek- 
cijas iškenčia nė nevirpteldamas. Smalsusis Kevendišas iš naujo at- 
randa kalbą. Sulaukėjusį Kevendišą prijaukina dr. Apvardas ir slau- 
gytoja Nouks. „Johnas Wayne'as“ Kevendišas su vaikštyne (vėliau 
patobulėjau iki lazdos, ja tebesinaudoju, - Veronika sakė, kad su ja 
atrodau panašus į Lloydą Georgeą). Kevendišas d Ia Carlas Saganas, 
uždarytas pienės pūke. Kol Kevendišą veikė amnezijos anestetikas, 
jis, galima sakyti, buvo gana patenkintas. 

Paskui, Larsai, paleisk grėsmės akordą. 

Pirma gruodžio diena (iškabinti advento kalendoriai), ką tik pra- 
sidėjusios „Šeštos valandos žinios“. Aš ką tik pats suvalgiau trintą 
bananą su sutirštintu pienu, neapterliojęs seilinuko. Praėjo slaugy- 
toja Nouks, ir mano vargo broliai nuščiuvo, kaip čiulbuonėliai va- 
nago šešėlyje. 

Ir staiga mano atminties skaistybės diržas buvo atrakintas ir nu- 
imtas. 

Geriau jau jis būtų likęs. Mano „draugai“ „Auroros namuose“ 
buvo nusenę stuobriai, stulbinamai negrabiai apgaudinėjantys žais- 
dami žodžių loto ir sa manimi malonūs tik todėl, kad merdinčiųjų 
karalystėje silpniausi negalėliai yra bendroji Mažino linija prieš ne- 
nugalimąjį fiurerį. Jau visą mėnesį buvau įkalintas savo kerštingo 
brolelio, tad aišku, jog šalies masto paeiška nepaskelbta. Gelbėtis iš 
čia reikės pačiam, - bet kaip aplenkti tą mutantą sodininką Vider- 

są, kai penkiasdešimties jardų atkarpą įveikiu per ketvirtį valandos? 
Kaip pergudrauti Nouks iš Juodosios lagūnos", kai net savo pašto 
indekso neprisimenu? | 

O siaube, o siaube. Trintas bananas įstrigo gerklėje. 


Mano pojūčiai sugrįžo į sostą. Stebėjau Žmogaus, gamtos ir žvė- 
ries gruodžio apeigas. Tvenkinys apsitraukė ledu pirmą gruodžio 
savaitę, ir antys pasibjaurėjusios ėmė čiuožinėti. „Auroros namai“ 
rytais užšaldavo, o vakarais kunkuliuodavo. Belytė slaugos dar- 
buotoja, vardu Deirdrė (ir nekeista), pririšo blizgučių prie elektros 
instaliacijos ir sugebėjo nenusitrenkti. Pasirodė plastikinė eglutė 
krepinu apvyniotame kibire. Gvendolina Bendinks surengė popie- 
rinių girliandų vajų, ir vaidulai plūste plūdo, abiem pusėms nejau- 
čiant įvaizdžio ironijos. Vaidulai veržėsi tapti advento kalendoriaus 
langelių atidarinėtojais - šią privilegiją skirstė Bendinks, tarsi ka- 
ralienė, dalinanti monetas Didįjį ketvirtadienį: „Ponia Berkin rado 
įžūlų senį besmegenį, klausykit, argi tai ne nuostabu?“ Tapę slau- 
gytojos Nouks aviganiais, ji ir Vorlokas-Viljamsas susirado išgy- 
venimo nišą. Pagalvojau apie Primo Levi knygą „Paskendusieji ir 
išsigelbėjusieji “. 

Dr. Apvardas buvo vienas iš tų Akademijos apdovanojimus lai- 
minčių arogantiškų asilų, kurių sutinki švietimo administravimo, 
teisės arba medicinos įstaigose. „Auroros namuose“ jis lankydavosi 
dukart per savaitę, o kad jam sulaukus kokių penkiasdešimt pen- 
kerių jo karjera nepateisino pavardės pranašaujamo likimo"“, kaltos 
buvo prakeiktos kliūtys visų gydymo emisarų kelyje - ligoniai. At- 
mečiau jį kaip galimą sąjungininką vos išvydęs akyse. O ir neetati- 


* Aliuzija į siaubo filmą „Pabaisa iš Juodosios lagūnos“ (Creature from the Black Lagoon; 
1954). 


** I sommersi e i salvati. Šioje knygoje svarstoma, kodėl Osvencime vieni išgyveno, o kiti 
pražuvo. 


*** Upward - angl. aukštyn. 


408 


Klaiki Timočio Kevendišo kankynė 


niai klumpių blizgintojai, vonių šveitėjai ir pliurzės virėjai neketins 
tau rizikuoti savo didinga padėtimi visuomenėje paleisdami vieną 
iš savo globotinių. 

Ne, įklimpau „Auroros namuose“ kaip reikiant. Laikrodis be ro- 
dyklių. „Laisvė!“ yra tuščias mūsų civilizacijos skambalas, bet tik 
jos neturintieji bent kruopelę nusimano šiuo klausimu: kas gi tai 
per daiktas. 

Likus kelioms dienoms iki mūsų Išganytojo gimtadienio, dainuo- 
ti kalėdinių giesmių atriedėjo pilnas mikriukas privačios mokyklos 
vaikėzų. Vaidulai pritarė chorui painiodami žodžius ir makabriškai 
gargaliuodami - ta erzelynė mane išginė lauk, net juokinga nebuvo. 
Valkiojausi po „Auroros namus“ ieškodamas savo prarasto gyvy- 
bingumo, kas pusvalandį verčiamas eit į tuliką. (Veneros organai vi- 
siems žinomi, bet, broliai, Saturno organas yra šlapimo pūslė.) Man 
ant kulnų lipo rūškanos abejonės. Kodėl Denholmas moka mano 
pagrobėjams paskutines brangias kapeikas, kad paverstų mane dar- 
žove? Bene Žoržeta taip nuseno, kad nebesulaikydama žodžių try- 
dos vaptelėjo mano broliui apie mudviejų su ja trumpą nukrypimą 
nuo tiesaus ištikimybės kelio prieš daugybę metų? Ar šie spąstai — 
raguoto vyro kerštas? 


Motina sakydavo: bėgti toli nereikia, tik iki artimiausios knygos. 
Na, ne, mamuliuk, ne visai taip. Tavo pamėgtos stambiašriftės sa- 
gos apie skurdžius, turtuolius ir sudužusias širdis neapsaugojo nuo 
nelaimių, kurias, it teniso kamuoliukų šaudyklė, svaidė gyvenimas, 
ar ne? Bet, antra vertus, taip, mamele, iš dalies buvai teisi. Iš tikrųjų 
su knygomis niekur nepabėgsi, bet jos sulaiko sielą nuo kruvinos 
savidraskos. Dievas mato, į viską spjoviau, ką buvo galima veikti 
„Auroros namuose , tik ne į skaitymą. Stebuklingai išgijęs, jau kitą 
dieną paėmiau į rankas „Atomų skilimus“, ir, dievaži, susimąsčiau, 
ar tik Hilari V. Haš vis dėlto nebus parašiusi publikuotino trilerio. 
Įsivaizdavau „Pirmąjį Luizos Rej detektyvą“ stilingu juodu ir bron- 

ziniu viršeliu, stirtomis sukrautą prie „Tesco“ kasų, paskui „Antrąjį 
detektyvą“ ir „Trečiąjį . Iš karalienės Gven (Bendinks) mainais už 
buką pataikavimą gavau aštrų apyminkštį pieštuką (misionieriai 
būna lengvai sukalbami, jeigu apmauni juos apsimesdamas galimu 
atsivertėliu) ir ėmiausi iš pagrindų redaguoti. Kai ko reikės atsisaky- 
ti, pvz., užuominos, kad Luiza Rej yra to vyruko Roberto Frobišerio 
reinkarnacija. Pernelyg hipiška-narkotiška-naujaamžiška. (Aš irgi 
turiu apgamą, po kaire pažastimi, bet nė viena meilužė jos nely- 
gino su kometa. Žoržeta jį praminė Timbo pimpiu.) Bet apskritai 
padariau išvadą, kad jaunos rašeivos susikirtimo su korporacine 
korupcija trileris turi potencialo. (Felikso Einčo šmėkla inkščia: 
„Bet juk tai jau šimtą kartų padaryta!“ - tarsi galėtų būti kas nors 
dar nepadaryta šimtą tūkstančių kartų nuo Aristofano iki Andrew 
Oi-Webberio! Tarsi menas būtų kas, o ne kaip!) 

„Atomų skilimų“ redagavimas atsitrenkė į gamtinę kliūtį, kai 
Luizos Rej automobilis buvo nustumtas nuo tilto ir šuniško rank- 
raščio lapai pasibaigė. Roviausi plaukus ir mušiausi į krūtinę. Ar 
antra dalis apskritai egzistuoja? Gal ji sukišta į batų dėžę Hilari V. 
bute Manhatane? Dar tebemiega jos kūrybinėje gimdoje? Dvide- 
šimtą kartą portfelyje ieškojau palydimojo laiško, bet jį buvau pali- 
kęs savo įstaigoje Heimarkete. 

Kiti literatūriniai laimikiai buvo skurdūs. Vorlokas-Viljamsas 
man sakė, kad anksčiau „Auroros namai“ puikavosi nedidele bib- 
lioteka, dabar užkonservuota. („Želėvizija paprastiems žmonėms 
yra daug realesnė - va kur šuo pakastas. ') Man prireikė šachtinin- 
ko šalmo ir šuniško kirtiklio, kad surasčiau tą „biblioteką“. Ji buvo 
aklavietėje, užtvertoje stirtos Didžiojo karo paminklinių lentų su 
antrašte „Ienebus užmiršta“. Dulkių sluoksnis buvo gilus, birus ir 
lygus. Viena lentyna su senais žurnalo, pavadinto „Šioji Anglija“, 
numeriais, tuzinas Zaneo Greyaus vesternų (stambiu šriftu), kuli- 
narijos knyga „Man prašau be mėsos!“. Tad liko „Vakarų fronte nie- 
ko naujo“ (puslapių kampuose kūrybingas moksleivis kadaise buvo 

pripaišęs animacinių kadrų su karikatūriniu žmogeliu, besimastur- 
buojančiu savo nosimi, - kur tai dabar?) ir „Padangių jaguarai“ — 
poringė apie sraigtasparnių lakūnų kasdienybę, parašyta „Ameri- 
kos iškiliausio karo nuotykių rašytojo“ (bet aš atsitiktinai žinau, kad 
už jį buvo rašoma „Vadovavimo centre, - baimindamasis teisinių 
veiksmų, pavardžių neminėsiu), ir, tiesą sakant, velniop visa kita. 

Visa tai pasiėmiau. Badaujančiam bulvių lupenos yra aukštoji ku- 
linarija. 


Erni Bleksmitai ir Veronika Kostelo, eikit šen, atėjo jūsų laikas. 
Tarp mudviejų su Erniu pasitaikydavo visko, bet jeigu ne šie drau- 
gai disidentai, slaugytoja Nouks būtų iki šiol mane pumpavusi kvai- 
šalais, kad net šuniškos akys išvirstų. Vieną apniukusią popietę, kai 
vaidulai repetavo amžinąjį miegą, darbuotojai sėdėjo susirinkime ir 
„Auroros namų“ snaudulius drumstė vienintelis garsas - pasaulio 
imtynių čempionato mačas tarp storo išpaikėlio ir anapilio dispe- 
čerio, - pastebėjau neįprastą dalyką: nerūpestinga ranka paliko ne- 
uždarytas paradines duris. Išsėlinau į žvalgybinę misiją, apsiginkla- 
vęs pasakėle apie svaigulį ir gryną orą. Lūpas apsvilino šaltis, ir aš 
ėmiau drebėti! Gydamas netekau poodinio riebalų sluoksnio, mano 
kūno apmatai susitraukė nuo apystorio dėdulės iki džiūsnos. Į lauką 
iškišau nosį pirmą kartą po insulto dienos prieš šešias ar septynias 
savaites. Sukdamas ratą aplink teritoriją radau seno pastato griuvė- 
sius, paskui pro išvešėjusius krūmus prasibroviau iki išorinės plyti- 
nės sienos paieškoti skylių ar spragų. Desantininkas būtų užsiropš- 
tęs nailonine virve, bet ne insulto auka su lazda. Man einant vėjas 
blaškė lapų, it rudo popieriaus, pusnis ir kūrė naujas. Priėjau didin- 
gus geležinius vartus, atidaromus ir uždaromus su pneumatika ko- 
kiu nors žybsinčiu elektroniniu daikteliu. Šuniška velniava, jie turi 
net stebėjimo kamerą ir radijo telefoniuką! Įsivaizdavau, kaip slau- 
gytoja Nouks giriasi potencialių gyventojų vaikams (vos neparašiau 
„tėvams“), kad jie miega patikimai apsaugoti šiomis moderniausio- 

mis stebėjimo priemonėmis, žinoma, leisdama suprasti: „Mokėkite 
laiku ir neišgirsite nė cyptelėjimo.“ Vaizdas nieko gero nežadėjo. 
Halas buvo pietuose - pusdienis žygio tvirtam drūtam jaunikaičiui 
šalutiniais keliais, palei kuriuos išsirikiavę telegrafo stulpai. Tik pa- 
siklydę atostogautojai gali įgožinti į šios įstaigos vartus. Pėdindamas 
keliuku atgal, išgirdau cypiančias padangas ir nirtulingą raudono 
kaip Jupiteris „Range Roverio“ pyptelėjimą. Žengtelėjau į šalį. Vai- 
ruotojas buvo žvalus tipas, vilkintis sidabriška striuke, pamėgta po 
pasaulį besibastančių lėšų rinkėjų. „Range Roveris“ žvygteldamas 
sustojo ant žvyro prie fasado laiptelių, ir vairuotojas nužingsniavo 
į registratūrą kaip lakūnas asas iš „Padangių jaguarų . Grįždamas 
prie pagrindinių durų praėjau pro katilinę. Iškišo galvą Ernis Bleks- 
mitas. 

— Gal gurkšnelį ugninio vandens, pone Kevendišai? 

Dukart prašyti manęs nereikėjo. Katilinė atsidavė trąšomis, bet 
buvo šildoma anglių krosnies su katilu. Įsitaisęs ant anglių maišo, 
kūdikiškus pasitenkinimo garsus leido ilgalaikis gyventojas, įgijęs 
šios institucijos talismano statusą, p. Miksas. Ernis Bleksmitas buvo 
iš tų ramių žmonių, kuriuos pastebi tik iš antro karto. Šis pastabus 
škotas bičiuliavosi su dama, tokia Veronika Kostelo, pasak legendos, 
turėjusia puikiausią skrybėlių parduotuvę Edinburgo istorijoje. Šios 
poros manieros priminė nušepusio čechoviško viešbučio gyvento- 
jus. Ernis ir Veronika gerbė mano norą būti varganu bėdžiumi, ir aš 
gerbiau tai. Dabar jis iš anglių dėžės ištraukė butelį airiško viskio. 

— Esat pakvaitęs, jeigu manot ištrūkti iš čia be sraigtasparnio. 

Nėra reikalo kaip nors išsiduoti. 

— Ar aš? 

Mano blefavimas sudužo į gabalus ant Ernio uolos. 

— Pritūpkit, — tarė jis man rimta žinančio žmogaus mina. 

Pritūpiau. 

— Jauku čia. 

— Kadaise buvau profesionalus kūrikas. Šitą reikalą prižiūriu be 

atlygio, tai valdžia apsimeta, kad nemato, jei šį tą sau leidžiu. - Ernis 
įpylė dvi sočias porcijas į plastikinius puodelius. - Iki dugno. 

Lietus ant Serengečio! Sužydėjo kaktusai, suliuoksėjo gepardai! 

- Iš kur jūs jo gaunat? 

— Anglių pardavėjas nėra nesukalbamas. Rimtai, jums reikia būti 
atsargiam. Vidersas kasdien be penkiolikos ketvirtą eina į antrą 
pamainą prie vartų. Nenorėkit, kad sučiuptų jus, planuojantį pa- 
bėgimą. 

— Atrodo, jūs gerai informuotas. 

— Aš buvau ir spynų meistras, po kariuomenės. O apsaugos žaidi- 
me susieini su pusiau kriminaliniu pasauliu. Jėgeriais, brakonieriais 
ir panašiais. Pats aš, žinokit, nieko neteisėto nedariau, buvau švarus 
kaip krištolas. Bet sužinojau, kad geri trys ketvirčiai sprukimų iš 
kalėjimo žlunga dėl to, kad visa pilkoji medžiaga, - jis patapšnojo 
sau į smilkinį, - išeikvojama pačiam pabėgimui. Mėgėjai kalba apie 
strategiją, profesionalai - apie logistiką. Pavyzdžiui, tą mandrą elek- 
trinę spyną ant vartų galėčiau išardyti užsimerkęs, jeigu panorėčiau, 
o kur mašina kitoj pusėj? Pinigai? Užuoglaudos? Suprantat, kurgi 
be logistikos išplauksi? Pilvu aukštyn, va kur, ir po penkių minučių 
Viderso furgonėlio gale. 

P. Miksas suraukė savo nykštukinį veidelį ir išspaudė du jam li- 
kusius rišlius žodžius: 

— Aš žinau! Aš žinau! 

Nespėjus sumoti, ar Ernis Bleksmitas mane perspėja, ar zonduo- 
ja, pro vidines duris įėjo Veronika su ledą tirpdančio raudonumo 
skrybėlaite. Vos susilaikiau nenusilenkęs. 

— Laba diena, ponia Kostelo. 

— Pone Kevendišai, kaip malonu. Vaikščiojat lauke per tokį ge- 
liantį šaltį? 

- Žvalgo padėtį, - atsakė Ernis, - pabėgimo komitetui, sudary- 
tam iš vieno Žmogaus. 

— O, kai jau įstojot į pagyvenusių žmonių klubą, pasaulis nenori 

priimti jūsų atgal. - Veronika atsisėdo į rotango krėslą ir atitinka- 
mai pasitaisė skrybėlaitę. - Mes - aš turiu galvoj visus, kam per še- 
šiasdešimt, - prasižengiame dviem punktais vien savo buvimu. Pir- 
mas, greičio trūkumas. Mes važiuojame per lėtai, einame per lėtai, 
kalbame per lėtai. Pasaulis verčiau turės reikalų su visokio plauko 
diktatoriais, iškrypėliais ir narkotikų karaliais, bet nepakęs būti su- 
lėtintas. Antras mūsų nusižengimas - kiekvienam esame memnento 
mori. Pasaulis gali sau tyromis akimis patogiai neigti tai tik tada, kai 
mūsų nemato. 

— Veronikos tėvai iki gyvos galvos buvo inteligentai, - mažumėlę 
didžiuodamasis įsiterpė Ernis. 

Ji meiliai nusišypsojo. 

— Pasižiūrėkit į žmones, kurie čia atvažiuoja per lankymo valan- 
das! Juos reikia gydyti nuo sukrėtimo. Kodėl gi jie žarsto tą skambų 
niekalą: „Esi tiek senas, kiek jautiesi!“ Dievaži, ką jie tikisi apmul- 
kinti? Juk ne mus, o save! 

Ernis reziumavo: 

— Mes, senoliai, esam šių laikų raupsuotieji. Tokia jau tiesa. 

Aš paprieštaravau: 

— Aš nesu atstumtasis! Turiu savo leidyklą, ir man reikia grįžti 
prie darbo, ir nesitikiu, kad jūs patikėsit, bet aš čia uždarytas prieš 
savo valią. 

Ernis ir Veronika susižvalgė savo slapta kalba. 

— Jūs esat leidėjas? Gal buvot, pone Kevendišai? 

— Esu. Mano kontora Heimarkete. 

— Tai ką gi jūs čia darot? - logiškai pasiteiravo Ernis. 

Va čia tai klausimas. Paporinau savo neįtikėtiną istoriją iki šios 
dienos. Ernis su Veronika klausėsi, kaip klausosi normalūs atidūs 
suaugusieji. P. Miksas ėmė knapsėti. Priėjusį iki savo insulto, mane 
nutraukė riksmas lauke. Pamaniau, kad vieną iš vaidulų ištiko prie- 
puolis, bet žvilgterėjęs pro plyšį pamačiau, kad raudono kaip Jupite- 
ris „Range Roverio“ vairuotojas šaukia į savo mobilųjį. 

— Kam čia stengtis? - Jo veidą iškreipė apmaudas. - Ji skrajo- 
ja debesyse! Mano, kad dabar šešiasdešimt šešti metai!.. Ne, ne, ji 
neapsimeta. Ar tu leistum į kelnes dėl pasismaginimo?.. Ne, ne. Ji 
pamanė, kad aš jos pirmas vyras. Sakė, jokių sūnų neturėjusi... Tu 
man aiškini apie Edipo kompleksą... Taip, aš dar kartą nupasako- 
jau. Tris kartus... Taip, smulkiai. Atvažiuok ir pati pamėgink, jeigu 
manai, kad gali geriau... Na, manęs ji irgi nemėgo. Tik atsivežk kve- 
palų... Ne, sau pačiai. Ji dvokia... Nuo ko gi dar ji dvoks?.. Aišku, 
kad rūpinasi, bet sunku suspėti, tiesiog... laša visą laiką. 

Jis sėdo į savo „Range Roverį“ ir nuūžė keliuku. Man šovė mintis 
skuosti iš paskos ir išsmukti pro vartus, kol jie neužsitrenkė, bet pri- 
siminiau savo amžių. Be to, stebėjimo kamera būtų mane užfiksavu- 
si ir Vidersas būtų sučiupęs, man nespėjus pasigauti, kas pavežtų. 

— Ponios Hočkis sūnus, - tarė Veronika. - Ji buvo miela būtybė, 
bet jos sūnus - brrr, ne. Pusės Lidso ir Šefildo mėsainių frančizių 
savininku tampi ne per malonų charakterį. Šitai šeimai pinigo ne- 
trūksta. 

Miniatiūrinis Denholmas. 

— Na, jis bent lanko ją. 

— Ir štai kodėl. - Senosios ponios veidą užliejo patrauklus šelmiš- 
kas blizgesys. - Ponia Hočkis, suuodusi, kad jis ruošiasi išvežti ją 
į „Auroros namus , visus iki vieno šeimos brangakmenius sugrūdo 
į batų dėžę ir užkasė. Dabar ji neprisimena kur arba prisimena, bet 
nesako. 

Ernis padalino paskutinius viskio lašus. 

— Mane tai užknisa, kad jis uždegimo spynelėje palieka raktus. 
Kiekvieną kartą. Ten, tikrame pasaulyje, jis taip niekada nedarytų. 
Bet mes tokie sukriošę, tokie geručiai, kad jam apsilankius nereikia 
būti atsargiam. 

Nusprendžiau, kad būtų netaktiška klausti Ernio, kodėl jis pa- 
stebėjo tokį dalyką. Niekada gyvenime nėra be reikalo aušinęs 
burnos. 

Katilinėje ėmiau lankytis kasdien. Viskio tiekimas buvo nepasto- 
vus, bet apie mūsų draugiją to nebūtum pasakęs. P. Mikso vaidmuo 
buvo kaip juodo labradoro daugiametėje santuokoje, vaikams jau 
palikus namus. Ernis suregzdavo ironiškų savo gyvenimo bei epo- 
chos ir „Auroros namų“ vaizdelių, o jo de facto sutuoktinė galėjo 
šnekėti dauguma šio pasaulio temų. Veronika turėjo didžiulę be- 
veik žvaigždžių nuotraukų su autografais kolekciją. Buvo pakan- 
kamai apsiskaičiusi, kad įvertintų mano literatūrinę gražbylystę, 
bet ne tiek, kad atpažintų jos šaltinius. Tokia moterų savybė man 
patinka. Jai galėdavau kalbėti, tarkim, tokius dalykus: „Ryškiausias 
skirtumas tarp laimės ir džiaugsmo yra tas, kad laimė yra kietas kū- 
nas, o džiaugsmas - skystis“, - ir, būdamas ramus, kad ji neišmano 
J. D. Salingerio kūrybos, jaučiausi sąmojingas, žavus ir - taip, net- 
gi jaunatviškas. Jaučiau, kaip Ernis stebi mane besipuikuojantį, bet 
velniai nematę, - galvojau aš. Vyras gali ir paflirtuoti. 

Veronika ir Ernis buvo išlikėliai. Jie perspėjo mane dėl „Auroros 
namų“ pavojų: šlapimo ir dezinfekcijos priemonių tvaikas, vaidulų 
šliurenimas, Nouks pagieža, maitinimas permaino „kasdienybės“ 
sampratą. Kai tironija priimama kaip kasdienybė, pasak Veronikos, 
jos pergalė užtikrinta. 

Dėl jos aš šuniškai gerai susiėmiau. Iškarpiau iš nosies plaukelius 
ir iš Ernio pasiskolinau batų tepalo. „Kas vakarą šveisk savo batus, — 
sakydavo mano tėtušis, - ir būsi neblogesnis už kitus.“ Žvelgdamas 
atgal suprantu, jog Ernis pakentė mano pozavimą todėl, kad žinojo, 
jog Veronika tik lepina mane. Ernis savo gyvenime nėra perskaitęs 
jokio literatūros kūrinio („man visada geriausia radijas“), bet, žiū- 
rėdamas, kaip jis eilinį kartą įkvepia gyvybę Viktorijos laikų kati- 
linės sistemai, visada jaučiausi lėkštas. Tai tiesa - skaitydamas per 
daug romanų, daraisi aklas. 


Pirmą savo pabėgimo planą - tokį paprastą, kad ir planu sunku 
vadinti, - sukurpiau vienas. Jam reikėjo valios ir mažumėlės drą- 

sos, bet ne smegenų. Naktinis telefono skambutis iš Nouks kabineto 
į Kevendišo leidyklos automatinį atsakiklį. SOS p. Leitam, kurios 
sūnėnas regbininkas vairuoja .galingą „Fordą Capri . Jie atvažiuoja 
į „Auroros namus“, po grasinimų ir prieštaravimų aš įsėdu, ir sūnė- 
nas išvažiuoja. Tai ir viskas. Kartą, gruodžio 15 d. (atrodo), atsikė- 
liau vidury nakties, apsivilkau chalatą ir išslinkau į blausiai apšviestą 
koridorių. (Mano durų neberakino, kai pradėjau apsimetinėti.) Jo- 
kių garsų, tik knarkimas ir vamzdžiai. Pagalvojau apie Hilari V. Haš 
Luizą Rej, sėlinančią po Svanekę B. (Žinokit, su savo dvižidiniais 
akiniais.) Registratūra atrodė tuščia, bet aš komandoso stiliumi nu- 
šliaužiau žemiau stalo paviršių ir paskui atsistojau stačias - nemen- 
kas triukas. Nouks kabinete šviesa nedegė. Pamėginau durų ranke- 
ną, ir štai pavyko. Įsmukau vidun. Per durų plyšį sklindančios švie- 
sos pakako įžiūrėti. Pakėliau ragelį ir surinkau Kevendišo leidyklos 
numerį. Savo automatiniam atsakikliui neprisiskambinau. 

— Numerio, kuriuo paskambinote, nėra. Padėkite ragelį, patikrin- 
kite numerį ir pabandykite dar kartą. 

Varge mano. Įsivaizdavau baisiausius dalykus: Hoginsai taip su- 
pleškino visą kontorą, kad net telefonai ištirpo. Pabandžiau dar 
kartą - bergždžiai. Vienintelis kitas telefono numeris, kurį galėjau 
atkurti po insulto, buvo vienintelė likusi išeitis. Po penkių ar šešių 
įtampos kupinų signalų atsiliepė svainė Žoržeta, Viešpatėli, man 
pažįstama suirzusia mina. Oi pažįstama, Viešpatėli. 

— Laikas miegoti, Astonai. 

- Žoržeta, čia aš, Timbo. Pakviesk Denį, gerai? 

— Astonai? Kas tau atsitiko? 

- Čia ne Astonas, Žoržeta! Čia Timbo! 

— Tai duokit man Astoną! 

— Aš nepažįstu Astono! Klausyk, pakviesk man Denį. 

— Denis dabar negali prieiti prie telefono. 

Žoržeta visada sunkokai rikiuodavo šulus galvoje, bet dabar atro- 
dė visai nučiuožusi į lankas. 

— Ar tu girta“ 

- Jeigu tik į jaukią vyninę su geru rūsiu. Alubarių nepakenčiu. 

— Ne, klausyk, čia Timbo, tavo svainis! Man reikia pasikalbėti su 
Denholmu. 

— Tavo balsas kaip Timbo. Timbo? Čia tu? 

- Taip, Žoržeta, čia aš, ir jeigu tik... 

— Tai bent gražu, kad nepasirodei savo brolio laidotuvėse. Visa 
giminė buvo nustebusi. 
Grindys susiūbavo po kojom. 

— Ka?! 

— Mes žinojom apie visokius jūsų kivirčus, bet jau, žinai... 

Virtau iš koto. 

— Žoržeta, tu ką tik pasakei, kad Denis mirė. Tu taip ir norėjai 
pasakyti? 

- Žinoma, taip! Ką tu manai, aš visai kvankt? 

— Pasakyk dar kartą. - Man atėmė balsą. - Ar... Denis... mirė? 

— Negi manai, kad aš ką nors tokio prasimanyčiau? 

Slaugytojos Nouks krėslas pratrūko išdavystės ir kančios girgž- 
desiais. 

— Kaip, Žoržeta, kaip, dėl Dievo meilės, kaip? 

— Kas tu? Nakties vidury! Tai kas gi čia? Astonai, čia tu? 

Man užgniaužė gerklę. 


- Timbo. 

- Tai po kokiu apkerpėjusiu akmeniu tu slepiesi? 

- Klausyk, Žoržeta. Kaip Denis... — tai ištarti buvo dar sun- 
kiau... - paliko mus? 


— Šerdamas savo brangiausius karpius. Aš vakarienei tepiau ant 
traškučių ančiukų paštetą. Nuėjau pasikviesti Denio, o jis jau plū- 
duriavo tvenkiny veidu žemyn. Ten buvo gal jau visą dieną, žinai, aš 
gi nebuvau jo auklė. Diksis liepė jam mažinti druskos - insultų šei- 
moj jau buvo. Klausyk, baik žiaumot telefoną ir duok man Astoną. 

- Klausyk, kas ten toks? Su tavim? 

— Tik Denis. 

— Bet Denis mirė! 

— Aš gi žinau! Žuvų tvenkiny jis mirko... jau ištisas savaites. Kaip- 
gi man jį ištraukti? Klausyk, Timbo, būk gerutis, atnešk man kokią 
kraitelę iš „Fortnum X Mason“, ką? Aš suvalgiau visus trašku- 
čius, o visi strazdai sulesė trupinius, tai dabar man neliko ką valgyti, 
tik žuvų pašarą ir Kamberlando padažą. Astonas man neskambina 
nuo tada, kai pasiskolino Denio dailės kolekciją, kad parodytų savo 
draugui įvertinti, o tai buvo... prieš kelias dienas, ne, savaites. Man 
užsuko dujas, ir... 

Mano akis sugėlė šviesa. 

Tarpdurį užstojo Vidersas. 

— Tai vėl tu. 

Aš įsiutau. 

— Mano brolis mirė! Mirė, supranti?! Gatavai šuniškai mirė! Mano 
svainė pakvaišusi ir nežino, ką daryt! Tai šeimos nelaimė! Jeigu savo 
šuniškam kūne turi bent krikščionišką gyslelę, padėsi man išknisti 
šitą siaubingą šunišką jovalą! 

Brangus skaitytojau, Vidersas matė tik isterišką įnamį, užknisantį 
savo skambinėjimais po vidurnakčio. Jis koja pašalino sau iš kelio 
kėdę. Aš sušukau į telefoną: 

- Žoržeta, paklausyk, aš uždarytas šuniškoj beprotnamio velnio 
skylėj, kuri vadinasi „Auroros namai, Hale, supratai? „Auroros na- 
mai“ Hale, dėl Dievo meilės, suveik, kad kas nors atvažiuotų ir iš- 
gelbėtų... 

Ryšį nutraukė milžino pirštas. Jo nagas buvo sužalotas, pamėlęs. 


Slaugytoja Nouks trenkė per pusryčių gongą paskelbdama karo 


veiksmų pradžią. 
- Bičiuliai, mes savo užantyje maitinome vagį. 


* Senas tradicijas turinti prestižinė Londono universalinė parduotuvė. 

Susirinkę vaidulai nuščiuvo. Sudžiūvęs graikinis riešutas taukš- 
telėjo šaukštu. 

— Harabai žino, ką su tokiais daryt, slaugytoja! Si AuGSE nėr ilga- 
pirščių, a? Penktadienio popietėj prie mečetės kirviu čiaukšt! A? A? 

— Tarp mūsų yra vandens drumstėjas. 

Kaip kažin ką, tai vėl buvo Grešamo berniukų mokykla, po še- 
šiasdešimties metų. Tos pačios kvietinės kruopos trešo tame pačia- 
me pieno dubenėlyje. 

— Kevendišai! - Slaugytojos Nouks balsas virpėjo kaip švilpynė. - 
Atsistokit! 

Pusgyvių skrodimo aukų apipelėjusiais tvido kostiumais ir be- 
spalvėmis palaidinukėmis galvos pasisuko mano pusėn. Jeigu elg- 
siuosi kaip auka, pats paskelbsiu sau nuosprendį. 

Sunku buvo reaguoti. Visą naktį nesudėjau bluosto. Denis miręs. 
Veikiausiai atitekęs karpių malonei. 

— Oi, moterie, įgykit šiek tiek realybės jausmo gyvenime. Karū- 
nos brangakmeniai saugiai tebeguli Taueryje! Aš gi tik paskambi- 
nau vienu lemtingu reikalu. Jeigu „Auroros namai“ turėtų interneto 
kavinę, būčiau mielai nusiuntęs elektroninį laišką! Nenorėjau nieko 
žadinti, tai ėmiausi iniciatyvos ir pasiskolinau telefoną. Nuolankiai 
atsiprašau. Už pokalbį telefonu sumokėsiu. 

— Dar ir kaip sumokėsit. Gyventojai, ką mes darome su vandens 
drumstėjais? 

Gvendolina Bendinks pakilo ir ištiesė pirštą. 

— Gėda! 

Vorlokas- Viljamsas paantrino: 

— Gėda! 

Tie vaidulai, kurių pojūčiai leido sekti plano idėją, vienas po kito 
įsitraukė. 

— Gėda! Gėda! Gėda! 

P. Miksas dirigavo chorui kaip Herbertas von Karajanas. Aš įsipy- 
liau arbatos, bet puodelį iš rankų išmušė medinė liniuotė. 

Slaugytoja Nouks spjaudėsi elektros kibirkštimis. 

— Nedrįskit nusigręžti, kai jus gėdina! 

Choras mirtinai nutilo, išskyrus vieną kitą atsilikėlį. 

Mano krumpliai inkštė. Pyktis ir skausmas sutelkė mano mintis 
kaip meditacijos mušimo lazdelė. 

— Aš abejoju, ar gerasis ponas Vidersas jums pasakė, bet paaiškė- 
jo, kad mirė mano brolis Denholmas. Taip, krito negyvas. Paskam- 
binkit jam pati, jeigu netikit. Aš net prašau jūsų paskambinti. Mano 
svainė - nesveika moteris, ir jai reikia padėti laidotuvėse. 

- Iš kur jūs galėjot žinot, kad brolis mirė, prieš įsibraudamas į mano 
kabinetą? 

Klastingas „dvigubas Nelsonas“. Ji sukinėjo savo kryželį, ir tai 
mane įkvėpė. 

— Šventasis Petras. 

Susiraukusi baisingai dėbtelėjo. 

— Ką tai reiškia? 

— Sapne jis man pasakė, kad Denholmas neseniai iškeliavo ana- 
pus. „Paskambink svainei, - sakė jis. - Jai reikia tavo pagalbos.“ Pa- 
sakiau jam, kad „Auroros namų“ taisyklės neleidžia skambinti tele- 
fonu, bet šventasis Petras mane patikino, kad slaugytoja Nouks yra 
dievobaiminga katalikė ir tokio paaiškinimo nepaniekins. 

Nuo šitos paistalynės kunigaikštienė neteko žado. („Pažink savo 
priešą“ laimi prieš „Pažink save .) Nouks mintyse perkratė varian- 
tus: ar aš pavojingas iškrypėlis, nekaltas maniakas, gudrus strategas, 
šv. Petro regėtojas? 

— Mūsų „Auroros namų“ taisyklės sukurtos visų labui. 

Metas įtvirtinti savo laimėjimus. 

— Tai tikra tiesa. 

— Aš pasitarsiu su Viešpačiu. O kol kas, - ji kreipėsi į susirinku- 
siuosius, - ponui Kevendišui bandomasis laikotarpis. Šis epizodas 
niekur nedingo ir nėra užmirštas. 


* Double nelson - toks imtynių veiksmas. 

Po savo kuklios pergalės poilsio kambaryje žaidžiau pasiansą 
(kantrybės žaidimą, kuriam daug kantrybės nereikia) - to nebu- 
vau daręs nuo nelemto medaus mėnesio Tintadželyje su madam 
X. (Pigi nykybė. Vien yrantys socialiniai būstai ir smilkalų lazdelių 
krautuvės.) Pirmą kartą mano gyvenime išryškėjo pasianso suma- 
nymo yda: rezultatą nulemia ne žaidimo eiga, o kortų susidėstymas 
dar prieš pradedant lošti. Argi nebeprasmiška? 

Prasminga tuo, kad leidžia mintims nuklysti kitur. Kitur buvo ne 
pyragai. Denholmas mirė prieš kurį laiką, o aš tebebuvau „Auroros 
namuose“. Susikūriau naują blogiausio varianto scenarijų: Denhol- 
mas, iš gerų ar piktų paskatų, sudaro periodinio pervedimo iš vie- 
nos savo suktų sąskaitų sutartį apmokėti mano gyvenimui „Auroros 
namuose“. Denholmas miršta. Mano pabėgimas nuo Hoginsų buvo 
įslaptintas, tad niekas nežino, jog aš čia. Pervedimo sutartis per- 
gyvena savo kūrėją. P. Leitam pasako policijai, kad paskutinį kartą 
mane matė einantį pas lupikautoją. Jaunesnysis tyrėjas padaro prie- 
laidą, kad buvau atstumtas paskutinio galimo skolintojo ir nėriau 
į „Eurostar“ traukinį. Tad po šešių savaičių niekas, net Hoginsai, 
manęs nebeieško. 

Prie mano stalo priėjo Ernis su Veronika. 

— Pasinaudodavau telefonu kriketo rezultatams pasitikrinti. — 
Ernis buvo blogos nuotaikos. - Dabar nakčiai jį užrakins. 

— Juoda dešimtakė ant raudono valeto, - patarė Veronika. - Nie- 
ko baisaus, Erni. 

Ernis jos nesiklausė. 

— Dabar Nouks užsimanys tave linčiuoti. 

— Ką ji padarys? Atims mano kvietines kruopas? 

— Įbers miltelių tau į maistą! Kaip aną kartą. 

— Apie ką tu čia kalbi? 

— Prisimeni, kaip praeitą kartą ją supykdei? 


* Tintagel - miestelis pietvakarių Anglijoje, kurio pilis siejama su karaliumi Artūru, turiz- 
mo traukos centras. 

— Kada? 

— Tą rytą, kai tave pačiu laiku ištiko insultas, va kaip. 

— Nori pasakyt, kad mano insultas buvo... sukeltas? 

Ernis nutaisė itin suirzusį veidą, sakantį: „Pabusk, pabusk!“ 

— Oi, niekų niekai! Mano tėvas mirė nuo insulto, brolis turbūt 
taip pat. Štampuok savo tikrovę, jeigu tau reikia, Ernestai, bet Vero- 
niką ir mane palik nuošaly. 

Ernis įsmeigė piktą žvilgsnį. (Larsai, sumažink apšvietimą.) 

— Teip. Manai, kad esi baisiai protingas, bet iš tikro esi tik nosį 
užrietęs klaikšis pietietis! 

— Geriau jau būti klaikšiu, kad ir ką tai reiškia, negu kinkadrebiu. 

Žinojau, kad pasigailėsiu tai sakęs. 

— Kinkadrebys? Aš? Pasakyk dar kartą. Pirmyn. 

— Kinkadrebys. - (Ak, neraliuotas kipše! Kodėl tau leidau kalbėti 
už mane?) - Man atrodo taip. Tu numojai ranka į realų pasaulį už 
šio kalėjimo sienų, nes jis tave baugina. Matydamas, kad kas nors iš 
čia ištrūksta, jaustumeisi nejaukiai su savo mirties patalų pomėgiu. 
Todėl dabar čia taip spirgi. 

Ernis plykstelėjo kaip dujinė viryklė. 

— Ne tau spręsti, kur aš sustoju, Timoti Kevendišai! - (Škotas kuo 
padoriausią pavardę gali paversti smūgiu į pilvą.) - Tu nepabėgtum 
nė iš sodo reikmenų parduotuvės! 

- Jeigu turi suprantamą planą, tai dėstyk. 

Veronika pabandė tarpininkauti: 

- Berniukai! 

Erniui užvirė kraujas. 

— Ne visiems duotas supratimas. 

— Sąmojingas pamokslas. - Mano sarkazmas man buvo koktus. - 
Škotijoje tikriausiai buvai genijus. 

- Ne, Škotijoje genijus yra anglas, kuris atsitiktinai įkalinamas 
pensininkų prieglaudoje. 

Veronika surinko išsibarsčiusias mano kortas. 

- Ar kuris nors mokat laikrodžio pasiansą? Kortas reikia dėti iki 
penkiolikos? 

— Mes jau einam, Veronika, - suniurnėjo Ernis. 

— Ne, - atšoviau aš, dėl savęs nenorėdamas, kad Veronikai tektų 
rinktis vieną iš mudviejų, - išeinu aš. 

Prisiekiau nesilankyti katilinėje, kol nesulauksiu atsiprašymo. 
Taigi, tą popietę nenuėjau, nenuėjau ir kitą, ir dar kitą. 


Ernis visą Kalėdų savaitę į mane nežiūrėjo. Veronika praeidama 
apgailestaujamai šyptelėdavo, bet buvo akivaizdu, su kuo ji. Žvelg- 
damas į praeitį esu apstulbęs. Ką aš sau galvojau? Dėl savo kaprizų 
rizikavau vienintele draugyste! Visada buvau gabus pikčiurna - tai 
daug ką paaiškina. Pikčiurnos piktnaudžiauja vienišių fantazijomis. 
Fantazijomis apie viešbutį „Chelsea“ Vakarų 23-iojoje gatvėje“, apie 
tai, kaip pasibeldžiu ten į vienas duris. Jos atsidaro, ir panelė Hilari 
V. Haš labai džiaugiasi mane matydama, jos naktiniai marškiniai 
palaidi, ji nekalta kaip Kylie Minogue, bet tokia pat vilkė kaip misis 
Robinson. 

— Apskridau pasaulį jūsų ieškodamas, - sakau jai. 

Ji įpila viskio iš minibaro. „Brandus. Švelnus. Salyklinis.“ 

Tada ta išdykusi haskė parsiverčia mane į savo nepaklotą lovą, ir 
aš ten ieškau amžinos jaunystės versmės. 

„Atomų skilimų“ antra dalis guli ant lentynos virš lovos. Aš skaitau 
rankraštį, plūduriuodamas poorgazminėje Negyvojoje jūroje, o Hila- 
ri duše. Antra dalis dar geresnė už pirmą, bet Meistras išmokys savo 
Mokytinę, kaip ją padaryti tobulą. Hilari dedikuoja romaną man, 
laimi Pulitzerio premiją ir laureato kalboje prisipažįsta, kad už viską 
turinti būti dėkinga savo agentui, draugui ir daugeliu atžvilgių tėvui. 

Saldi fantazija. Vėžys nuo vaistų". 

* Istorinis Niujorko viešbutis, kuriame buvo apsistoję daug įžymybių. 


** „Cancer for the Cure“ - amerikiečių grupės „Eels“ daina, panaudota filme American 
Beauty. 

Kūčių vakaras „Auroros namuose“ buvo skystas reikalas. Išėjau 
pasivaikščioti (privilegija, išsiderėta per Gvendolinos Bendinks ma- 
lonę) prie vartų - žvilgterėti į pasaulį anapus. Sugniaužiau geležinius 
Mano žvilgsnis paklajojo po šilainę, stabtelėjo prie pilkapio, apleisto 
avių aptvaro, papleveno virš normandų bažnyčios, galiausiai pasi- 
duodančios druidų gaivalams, pranėrė pro elektros jėgainę, nuslydo 
rašaluota Danų jūra prie tilto per Hamberį, nusekė karo lėktuvą virš 
suartų laukų. Vargšė Anglija. Per daug istorijos tokiam plotui. Metai 
čia auga riesdamiesi vidun, kaip mano kojų pirštų nagai. Mane sekė 
stebėjimo kamera. Ji turėjo marias laiko. Pamaniau, kad gal reiktų 
baigti širsti ant Ernio Bleksmito - bent tam, kad iš Veronikos išgirs- 
čiau mandagų Kalėdinį sveikinimą. 

Ne. Velniop juos abu. 


- Kunige Runi! - Vienoje rankoje jis laikė chereso taurę, o į kitą 
aš įgrūdau vaisinį pyragą. Mūsų, stovinčių už kalėdinės eglutės, vei- 
dus rausvino girliandų lemputės. - Turiu jums mažutėlį prašymą. 

— Kas gi tai būtų, pone Kevendišai? | 

Jis ne koks komedijos vikaras. Kunigas Runis buvo karjeros dva- 
sininkas, kaip du vandens lašai panašus į mokesčių vengusį velsietį 
paveikslų rėmintoją, su kuriuo buvau sukryžiavęs špagas Hereforde, 
bet tai kita istorija. 

— Norėčiau, kad išsiųstumėt mano kalėdinį atviruką, kunige. 

— Ir viskas? Juk jeigu paprašytumėt slaugytojos Nouks, ji tuo tik- 
rai pasirūpintų. 

Vadinasi, ta ragana ir jį apdorojo. 

— Mano ir slaugytojos Nouks požiūriai į ryšius su išoriniu pasau- 
liu ne visada sutampa. 

— Kalėdos - nuostabus metas tiesti tarpusavio tiltams. 

— Kalėdos - nuostabus metas nedraskyti žaizdų, vikare. Bet labai 
norisi, kad mano sesuo žinotų, jog per mūsų Viešpaties gimimo 

šventę aš apie ją galvoju. Galbūt slaugytoja Nouks minėjo, kad mirė 
mano brangusis brolis? 

— Baisiai liūdna. - Jis puikiausiai žinojo apie tą reikalą su šven- 
tuoju Petru. - Užjaučiu. | 

Iš švarko kišenės išėmiau atviruką. 

— Adresavau „Globėjai“ - na, kad mano šventinis sveikinimas tik- 
rai ją pasiektų. Mat ji šičia, - patapšnojau sau per galvą, - mažumą 
nesveikuoja, labai gaila. Štai, jums leidus, įkišiu į sutanos kišenė- 
lę... - Jis gūžėsi, bet buvau prirėmęs jį į kampą. - Tikra palaima, 
vikare, turėti draugų, kuriais galima pasitikėti. Dėkoju, dėkoju jums 
iš visos širdies. 

Paprasta, veiksminga ir subtilu, TK, gudrus senas lapine. Vieną 
rytą dar iki Naujųjų metų „Auroros namai“ pabudę manęs neberas, 
išnyksiu kaip Zoro. 


Ursula kviečia mane į drabužių spintą. 

— Tu nė viena diena nepasenai, Timbo, kaip ir šitas tavo gyva- 
čiukas! 

Jos kailinis faunas trinasi į mano Narnijos dydžio žibinto stulpą 
ir naftalino rutuliukus... bet tada, kaip visada, pabudau, mano iš- 
brinkęs apendiksas tiek pat sveikintinas, kaip ir apendicitas, ir tiek 
pat naudingas. Šešta valanda. Šildymo sistemos kūrė Johno Cageo 
stiliaus kompozicijas. Kojų pirštų krumpliai tirpo nuo šalčio. Pa- 
galvojau apie visas praėjusias Kalėdas - jų daug daugiau negu dar 
ateisiančių. 

Kiek rytų man dar reikės ištverti? 

„Aukščiau galvą, TK. Šaunus raudonas pašto traukinys veža tavo 
laišką į pietus, į mūsų Londoną. Jo kasetinės bombos nuo smūgio 
lėks į policiją, pas socialinės rūpybos darbuotojus, pas p. Leitam per 
senąjį Heimarketo adresą. Bemat iš čia ištrūksi.“ Mano vaizduotė 
piešė tas pavėluotas kalėdines dovanas, su kuriomis atšvęsiu savo 
laisvę. Cigarai, išlaikytas viskis, flirtas su Raudonkepuraite tuo nu- 

meriu po devyniasdešimt pensų už minutę. Kam gi tuo tenkintis? 
Gal į atsakomąjį mačą Tailande su draugužiu Gajum ir kapitonu 
Viagra? 

Pastebėjau ištįsusią vilnonę kojinę, nukarusią ant židinio atbrai- 
los. Man gesinant šviesą jos ten nebuvo. Kas galėjo įsėlinti manęs 
nepažadindamas? Ernis su kalėdinėmis paliaubomis? Kas gi kitas? 
Šaunusis senis Ernis! Džiugiai tirtėdamas su flaneline pižama, paė- 
miau kojinę ir nusinešiau prie lovos. Buvo labai lengva. Išverčiau ją, 
ir pažiro popieriaus skutelių pūga. Mano rašysena, mano žodžiai, 
mano frazės! 

Mano laiškas! 

Sudraskytas mano išsigelbėjimas. Mušiausi į krūtinę, griežiau 
plaukais, roviausi dantis, susitrenkiau riešą tvatindamas čiužinį. Šu- 
niškas kunige Runi, kad tu kur pragare supūtum! Slaugytoja Nouks, 
ta boba fanatikė! Ji stovėjo prie manęs miegančio kaip mirties ange- 
las! Linksmų šuniškų Kalėdų, pone Kevendišai! 

Aš pasidaviau - succumbed: XV a. pabaigos žodis, senąja pran- 
cūzų succomber, lotyniškai succumbere - esminė Žmogaus būties 
reikmė, ypač man. Pasidaviau bukoms slaugos darbuotojoms. Pa- 
sidaviau banaliai frazei prie dovanos: „P. Kevendišui nuo naujųjų 
bičiulių — sulaukti dar daug Kalėdų „Auroros namuose !' Pasida- 
viau savo dovanai - gamtos stebuklų kalendoriui su dviem mėne- 
siais viename lape (mirties data neįtraukta). Pasidaviau guminiam 
kalakutui, sintetiniam įdarui, kartiems briuseliniams kopūstams, 
netriukšmingoms petardoms (kad nesukeltų širdies priepuolio — 
kenktų verslui), neūžaugos popierinei karūnai, snopų marmūzėms, 
švankiam anekdotui (Barmenas: „Ko norėsit?“ Griaučiai: „Malo- 
nėkit pintą alaus ir grindų skudurą.“) Pasidaviau proginėms muilo 
operoms, papipirintoms papildomu kalėdiniu smurtu, karalienės 
kalbai iš kapo. Grįždamas nusičiurškęs sutikau slaugytoją Nouks ir 
pasidaviau jos pergalingam sveikinimui: „Su šventėmis, pone Ke- 
vendišai!“ 

Tą popietę istorijos laidoje per BBC2 parodė senų kadrų, nufil- 
muotų Ipre 1919 m. Tas pragariškas pasityčiojimas iš anksčiau bu- 
vusio gražaus miesto tiesiog atspindėjo mano sielą. 


Jaunystėje tik tris ar keturis kartus trumpai išvydau Džiaugsmo 
salas, kol jų dar nebuvo užvaldę rūkai, žemas slėgis, šalto oro fron- 
tai, atšiaurūs vėjai ir nepalankūs jūros potvyniai... Klaidingai palai- 
kiau jas suaugusiojo gyvenimu. Nusprendęs, kad mano gyvenimo 
kelyje jos bus nekintamas dydis, nesiteikiau užfiksuoti jų geogra- 
finės platumos, ilgumos, jų prieigų. Šuniškas jaunas kvailys. Ko tik 
dabar neatiduočiau už nekintantį amžinai pastovios neišsakomybės 
žemėlapį. Kad turėčiau tarsi debesų atlasą. 


Ištvėriau iki antrosios Kalėdų dienos, nes buvau pernelyg nelai- 
mingas, kad pasikarčiau. Meluoju. Ištvėriau iki antrosios Kalėdų 
dienos, nes būdamas bailys nepasikoriau. Pietų davė kalakutienos 
sultinio (su traškiais lęšiais), juos pagyvino tik Deirdrės (to andro- 
giniško automato) pradanginto mobiliojo telefono paieškos. Zom- 
biams patiko spėlioti, kur jis galėtų būti (sofų plyšiuose), kur jo tik- 
riausiai nėra (Kalėdų eglutėje) ir kur jo visai negali būti (p. Berkin 
antyje). Nė nepajutau, kaip ėmiau belstis į katilinės duris, lyg atgai- 
laujantis šuniukas. 

Ernis stovėjo palenkęs galvą prie skalbyklės, dalimis išrinktos ant 
laikraščių. 

- Žiū, kas tik neatėjo. 

— Su antrąja Kalėdų diena, pone Kevendišai. - Veronika su rusiš- 
ka kailine kepure visa nušvito. Ant kelių buvo pasidėjusi storą poe- 
Zijos knygą. - Eikš, eikš. 

— Dieną kitą praleidau, - negrabiai pamažinau. 

— Aš žinau! - sušuko p. Miksas. - Aš žinau! 

Ernis vis dar spinduliavo panieką. 

- Ė... Erni, ar galiu užeiti? 

Jis pakėlė, paskui mažumą nuleido galvą parodydamas, kad jam 
tas pats. Vėl ardė katilą, ant jo stambių alyvuotų pirštų sidabriškai 
žibėjo mažyčiai varžteliai. Man jis nepadėjo. 

— Erni, - galiausiai pratariau, - aš atsiprašau dėl to karto. 

— Teip. 

— Jeigu tu manęs iš čia neištrauksi... aš išprotėsiu. 

Jis išmontavo komponentą, kurio nė pavadinimo nežinojau. 

— Teip. 

P. Miksas kinkavo galvą. 

— Tai... ką tu pasakysi? 

Jis palinko prie trąšų maišo. 

— Oi, tik neišskysk. 

Nemanau, kad buvau šypsojęsis nuo Frankfurto knygų mugės. 
Net veidą suskaudo. 

Veronika pasitaisė savo koketišką skrybėlę. 

— Pasakyk, kokį mes imame mokestį, Ernestai. 

— Atiduosiu bet ką, bet ką. - Niekada nežadėjau taip nuošir- 
džiai. - Kokia jūsų kaina? 

Ernis privertė mane laukti, kol visi iki vieno atsuktuvai sugrįžo 
į jo įrankių krepšį. 

— Mudu su Veronika nusprendėm leistis į naujas lankas. - Jis 
linktelėjo į vartus. - Šiaurėn. Turiu seną draugą, kuris mumis pasi- 
rūpins. Tai tau reiks ir mus pasiimt. 

To nenumačiau, bet koks skirtumas? 

— Puiku, puiku. Džiaugiuosi. 

— Tai sutarta. Lemtingoji diena už dviejų dienų. 

— Taip greit? Jūs jau turit planą? 

Škotas prunkštelėjo, atsuko termoso dangtelį ir įsipylė aitrios juo- 
dosios arbatos. 

— Galima sakyt, turim, teip. 

Ernio planą sudarė itin rizikinga virstančių domino kauliukų 
seka. 

— Pabėgimo strategija, - mokė jis, - visada turi būt išradingesnė 
už sargybinius. 

Ji ir buvo išradinga, kad nepasakius nutrūktgalviška, bet jeigu ku- 
ris nors domino netrinktelės paskesniam, būsim bemat demaskuoti 
ir sulauksim skaudžių padarinių, ypač jeigu makabriškas Ernio aiš- 
kinimas apie vaistų sugirdymą atspindi tiesą. Žvelgdamas atgalios, 
stebiuosi, kad sutikau dalyvauti. Dėkingumas, kad mano draugai 
vėl su manimi kalbasi, ir mano desperatiškas troškimas gyvam išsi- 
gauti iš „Auroros namų“ prislopino įgimtą atsargumą. Tik taip galiu 
manyti. 

Gruodžio 28-ta buvo pasirinkta todėl, kad Ernis sužinojo iš 
Deirdrės, jog p. Džad pasiliks Hale žiūrėti dukterėčių kalėdinio 
vaidinimo. 

- Žvalgybinis paruošimas, — paaiškino Ernis bakstelėdamas sau 
į nosį. 

Man būtų labiau patikę, jeigu iš akiračio būtų dingęs Vidersas arba 
žiežula Nouks, bet Vidersas aplankyti savo motinos Robin Hudo 
įlankoje buvo išvažiavęs tik rugpjūtį, o Ernis manė, kad iš mūsų ka- 
lintojų p. Džad turi blaiviausią galvą, todėl yra pavojingiausia. 


Lemtingąją dieną prisistačiau Ernio kambaryje praėjus pusvalan- 
džiui po to, kai dešimtą valandą vaidulai buvo suguldyti. 

— Paskutinė proga pasitraukt, jeigu manai, kad neišspausi, - tarė 
man gudrusis škotas. 

— Aš niekada gyvenime iš niekur nesitraukiau, - atsakiau meluo- 
damas per savo apsiblaususias akis. 

Ernis atidarė ventiliacijos groteles ir iš šios slaptavietės paėmė 
Deirdrės mobilųjį telefoną. 

— Tavo balsas mandriausias, - pareiškė jis skirstydamas mums 
vaidmenis, - tai duonai užsidirbsi knisdamas smegenis telefonu. 

Aš surinkau Džonso Hočkiso numerį, prieš kelis mėnesius Ernio 
surastą p. Hočkis telefonų knygelėje. 

Atsiliepė mieguistas balsas: 

— Kašia? 

— O, taip, ponas Hočkisas? 

— Tas pats. O jūs kas būsit? 

Skaitytojau, tu būtum didžiavęsis manimi. 

— Daktaras Konvėjus, „Auroros namai. Aš pavaduoju daktarą 
Apvardą. 

— Jėzau, ar kas nors atsitiko motinai? 

— Deja, taip, pone Hočkisai. Laikykitės. Manau, kad iki ryto ji gali 
neištempti. 

— Oje! Oje? 

Fone moteris paklausė: 

— Kas čia, Džonsai? 

— Jėzau. Tikrai? 

— Tikrai. 

— O tai kas... jai pasidarė? 

— Aštrus pleuritas. 

— Pleuritas? 

Matyt, mano įsijautimas į vaidmenį bent per plauką pranoko 
mano kompetenciją. 

— Jūsų motinos amžiaus moterį Hilio pleuritas gali ištikti bet 
kada. Klausykit, aš paaiškinsiu diagnozę, kai būsite čia. Jūsų motina 
klausia apie jus. Aš jai sudaviau 20 miligramų, ė-ė-ė, morfadino-50, 
tad skausmo ji nejaučia. Keistas dalykas, vis kalba apie juvelyrinius 
papuošalus. Vis kartoja: „Turiu pasakyti Džonsui, turiu pasakyti 
Džonsui...“ Jūs čia ką nors suprantat? 

Tiesos momentas. 

Jis užkibo! 

— Dieve mano. Jūs tuo įsitikinęs? Ar ji prisimena, kur juos padėjo? 

Fono moteris klausė: 

— Ka?! Ką?! 

— Ji atrodo labai susikrimtusi, kad tos brangenybės liko namie. 

- Žinoma, žinoma, bet kur jos yra? Bet ką ji sako - kur jas pakišo? 

— Klausykit, pone Hočkisai, aš turiu grįžti į jos kambarį. Susitik- 
sim „Auroros namų“ registratūroj... Kada? 

— Paklauskit jos, kur... ne, pasakykit jai... pasakykit mamai... 
Klausykit, daktare... ė-ė-ė... 

- Ė-ė-ė... Konvėjus! Konvėjus. 

— Daktare Konvėjau, gal galėtumėt pridėti telefoną mano motinai 
prie burnos? 

— Aš - gydytojas, o ne telefono klubas. Atvažiuokit pats. Tada ji 
jums pasakys. 

— Pasakykit jai... kad tik laikytųsi, kol mes atvažiuosim, dėl Die- 
vo meilės. Pasakykit jai... kad Karvelėlis ją labai myli. Aš būsiu už... 
pusvalandžio. 

Pradžios pabaiga. Ernis užtraukė krepšio užtrauktuką. 

— Puikiai padirbėta. Pasilik telefoną - gal jis kartais atskambins. 


Dėl antrojo domino turėjau stovėti sargyboje p. Mikso kamba- 
ryje ir stebeilyti pro durų plyšį. Kadangi mūsų ištikimas katilinės 
talismanas buvo toli pažengusio sukriošimo būklės, jo neįtraukė- 
me į didįjį pabėgimą, bet jo kambarys buvo priešais manąjį, ir jis 
suprasdavo „Ššš!“ Ketvirtis po dešimtos Ernis nuėjo į registratūrą 
pranešti slaugytojai Nouks apie mano mirtį. Domino kauliukas ga- 
lėjo nukristi netinkamon pusėn. (Ilgai tarėmės, kas bus lavonas ir 
kas žinianešys: Veronikos mirčiai būtų reikėję dramos, pranokstan- 
čios Ernio gebėjimą nesukelti mūsų furijos įtarimo; Ernio mirtis 
ir Veronikos pranešimas apie ją buvo atmesti dėl jos polinkio pulti 
į melodramą; šalia Ernio ir Veronikos kambarių gyveno orientaci- 
jos nepraradę vaidulai, galintys įkišti pagalį mums į ratus. O mano 
kambarys buvo senajame mokyklos sparne, ir vienintelis kaimynas 
buvo p. Miksas.) Didelį klaustuką kėlė slaugytojos Nouks asmeninė 

neapykanta man. Ar ji puls pasižiūrėti į kritusį priešą, smeigtuko 
dūriu į kaklą patikrinti, ar aš tikrai negyvas? Ar pirmiau prašmat- 
niai atšvęs“ 


Žingsniai. Beldimas į duris. Slaugytoja Nouks uostinėja masalą. 
Trečiasis domino kauliukas sverdėjo, bet jau įsimetė nukrypimų. Er- 
nis turėjo atlydėti ją iki pat mano mirties kameros durų. Ji tikriausiai 
puolė paknopstomis. Iš savo slėptuvės mačiau, kaip grobuonė spyg- 
so vidun. Įjungė šviesą. Tipiška klasikinio siužeto pagalvių imitacija 
po antklode, - realistiškesnė, negu jūs pamanytumėt, - įviliojo ją 
į kambarį. Aš puoliau per koridorių ir trūktelėjęs užtrenkiau duris. 
Nuo šios akimirkos trečiąjį domino lėmė spynos mechanizmas — 
išorinė velkė buvo kietas rotacinis agregatas, ir, man dar nespėjus jo 
pasukti, Nouks ėmė traukti duris atgal, koja įsispyrusi į staktą, - jos 
demoniška jėga rovė mano bicepsus ir plėšė riešus. Supratau, kad 
pergalės nematysiu. 

Tad ryžausi surizikuoti ir staiga paleidau rankeną. Durys atsidarė, 
ir ragana nuskriejo per kambarį. Jai nespėjus vėl pripulti prie durų, 
aš jas užtrenkiau ir užšoviau. Į duris pasipylė „Tito Androniko" gra- 
sinimų katalogas“. Jie iki šiol mane lanko košmaruose. Atpūškavo 
Ernis su plaktuku ir keliomis trijų colių vinimis. Prikalė duris prie 
staktos ir paliko medžiotoją urzgiančią pačios sumanytoje kalėjimo 
kameroje. 


Registratūroje ketvirtasis domino pypsėjo mirtinai pasiutęs para- 
dinių vartų vidinio telefono aparate. Veronika žinojo, kurį mygtuką 
paspausti. 

— Aš maigau šitą suknistą daiktą dešimt suknistų minučių, o mo- 
tina suknistai nyksta! - Džonsas Hočkisas buvo susikrimtęs. - Kokį 
b**į jūs čia Žaidžiat su manim? 


* Titus Andronicus - Šekspyro tragedija, pasižyminti smurto ir žiaurumų scenomis. 

— Aš turėjau padėti daktarui Konvėjui sutramdyti jūsų motiną, 
pone Hočkisai. 

— Sutramdyti? Nuo pleurito?! 

Veronika paspaudė atidarymo jungiklį, ir ties teritorijos riba — 
tikėjomės - vartai plačiai atsivėrė. (Užbėgdamas už akių laiškus ra- 
šančiam skaitytojui, galinčiam klausti, kodėl mes nepasinaudojome 
tuo jungikliu paprastai pabėgti, paaiškinsiu, kad po keturiasdešim- 
ties sekundžių vartai automatiškai užsidaro, prie registratūros stalo 
paprastai kas nors sėdi, o už tvoros - mylios žiemiškos šilainės.) Per 
šaltą rūką vis artėjo padangų cypimas. Ernis pasislėpė galiniame 
kabinete, o aš pasitikau „Range Roverį“ lauke ant laiptų. Prie vairo 
sėdėjo Džonso Hočkiso žmona. 

— Kaip ji? - paklausė Hočkisas žengdamas artyn. 

— Dar su mumis, pone Hočkisai, dar tebesikviečia jus. 

— Ačiū Dievui. Jūs - tas Konvėjus? 

Norėjau išvengti grynai medicininių klausimų. 

— Ne, daktaras su jūsų motina. Aš tiesiog čia dirbu. 

— Niekada jūsų nemačiau. 

- Iš tikrųjų mano duktė čia dirba slaugytojos padėjėja, bet dėl 
darbuotojų trūkumo ir atsitikimo su jūsų motina aš, nors jau išėjęs 
į pensiją, sutikau pabudėti registratūroje. Todėl ir vartus užtruko 
atidaryti. 

Jo žmona užtrenkė automobilio duris. 

- Džonsai! Klausyk. Čia ledinis šaltis, ir tavo motina merdi. Gal 
protokolo trūkumus vėliau išsiaiškinsim? 

Pasirodė Veronika, užsidėjusi naktinę kepuraitę su blizgučiais. 

— Ponas Hočkisas? Mes buvom kelis kartus susitikę. Jūsų motina čia 
mano brangiausia draugė. Būkit geras, paskubėkit pas ją. Ji savo kam- 
baryje. Daktaras nusprendė, kad ją judinti būtų per daug pavojinga. 

Džonsas Hočkisas lyg ir kažką įtarė, bet kaipgi jis galėjo apkal- 
tinti šią meilią senutę dalyvaujant apgaulėje ir sąmoksle? Žmona 
niūkdama nusivilko jį koridoriumi. 

Aš vėl buvau prie vairo. Ernis ant užpakalinės sėdynės įtaisė ar- 
trito suimtą savo brangiąją ir nesaikingą kiekį skrybėlaičių dėžių, 
paskui įšoko į vietą šalia manęs. Madam X išėjus, prarasto auto- 
mobilio kitu nepakeičiau, ir visi tie metai neišgaravo, kaip tikėjausi. 
Šuniška velniava, kuris pedalas yra kuris? Akceleratorius, stabdys, 
sankaba, veidrodėlis, signalas, manevras. Ištiesiau ranką prie rakto 
užvedimo spynelėje. 

— Ko tu lauki? - paklausė Ernis. 

Mano pirštai teigė, kad rakto nėra. 

— Greičiau, Timai, greičiau! 

— Nėra rakto. Nėra šuniško rakto. 

— Jis visada palieka raktą sypnelėj! 

Mano pirštai teigė, kad rakto nėra. 

— Vairavo jo žmona! Ji pasiėmė raktus! Ta šuniška boba nusinešė 
raktus! Saldžiausias šventas šuniškas Jude, ką mes dabar darysim? 

Ernis pasidairė ant prietaisų skydelio, daiktinėje, ant grindų. 

— Gal tu moki sujungti laidus? - paklausiau nevilties kupinu 
balsu. 

— Neišskysk! — sušuko jis, rausdamasis peleninėje. 

Penktasis domino stovėjo tiesus, priklijuotas „Super Glue“. 

— Atsiprašau, - tarė Veronika. 

— Pažiūrėk po skydeliu nuo saulės! 

— Čia nieko nėr, tik šuniškas, šuniškas, šuniškas... 

— Atsiprašau, - tarė Veronika. - Ar čia mašinos raktas? 

Mudu su Erniu atsigręžėme, stereobalsu užbliovėme „Ne-e-e!“, 
pamatę angliškąjį raktą. Užbliovėme dar kartą, pamatę Vidersą, 
bėgantį apšviestu koridoriumi iš valgyklos priestato, abiem Hočki- 
sams nedaug atsiliekant. 

— Oi, - tarė Veronika. - Iškrito ir šitas storas... 

Žiūrėjome, kaip Vidersas pribėga registratūrą. Jis dėbtelėjo per 
stiklą tiesiai į mane, mintimis perduodamas vaizdą: rotveileris taršo 
lėlę, pasiūtą pagal atvaizdą Timočio Langlando Kevendišo, šešias- 

dešimt penkerių ir trijų ketvirčių metų amžiaus. Ernis užrakino vi- 
sas duris, bet kas mums iš to? 

— O kaip šitas? 

Ar Veronika man prieš nosį tabaluoja automobilio raktą? Su „Ran- 
ge Roverio emblema. 

Mudu su Erniu užbliovėme: 

— Ta-a-aip! 

Vidersas atlapojo paradines duris ir pasileido laiptais žemyn. 

Mano pirštai nesugraibę išmetė raktą. 

Vidersas tėškėsi subine ant užšalusios balos. 

Aš trinktelėjau galva į vairą, ir sutrimitavo signalas. 

Vidersas traukė užrakintas duris. Mano pirštams naršant, ma- 
kaulėje žybsėjo skausmo fejerverkai. Džonsas Hočkisas klykė: 

— Vilkit savo griaučius lauk, arba aš iškelsiu bylą... Prakeikimas, 
aš ir taip kelsiu bylą! 

Vidersas prie manęs daužė per langą vėzdu, ne, tai buvo jo kumš- 
tis; žmonos žiedo brangakmenis įrėžė stiklą; raktas kažkaip įslydo 
į spynelę, variklis suriaumojo, prietaisų skydelis nušvito pasakų ži- 
burėliais; Chetas Bakeris uždainavo „Let's Get Lost ; Vidersas laikė- 
si įsikibęs durų ir daužė; Hočkisai susigūžė mano priekinių žibintų 
šviesoje kaip El Greco nusidėjėliai; įjjungiau „Range Roverio pirmą 
bėgį, bet jis veikiau stūmėsi nei važiavo, nes buvo įjungtas rankinis 
stabdys; „Auroros namai“ nušvito kaip „Artimų kontaktų“ NSO); aš 
nusipurčiau jausmą, kad šią akimirką esu jau daug kartų išgyve- 
nęs; atleidau rankinį stabdį, bumbtelėjau į Vidersą; įjungiau antrą; 
Hočkisai ne skendo, o mojavo rankomis, ir štai jie dingo, ir mes 
startavome! 


Važiavau aplink tvenkinį, tolyn nuo vartų, nes p. Hočkis buvo pa- 
likusi „Range Roverį“ atsuktą šion pusėn. Žvilgterėjau į veidrodėlį: 
Vidersas ir Hočkisai dūmė paskui mus kaip šuniški komandosai. 

— Aš nuviliosiu juos toliau nuo vartų, - išpyškinau Erniui, - kad 

tau būtų laiko išardyti spyną. Kiek tu užtruksi? Manau, turėsi ketu- 
riasdešimt penkias sekundes. 

Ernis manęs negirdėjo. 

— Kiek tau truks išardyti spyną? 

— Tau reikės taranuoti vartus. 

— Ką?! 

— Puikus didelis „Range Roveris“ penkiasdešimčia mylių per va- 
landą turėtų įveikti. 

— Ką?! Tu sakei, galėtum išardyt tą spyną užsimerkęs! 

— Moderniausią elektrinę spyną? Nė pro kur! 

— Aš nebūčiau užrakinęs Nouks ir vogęs mašinos, jeigu būčiau 
žinojęs, kad negali išardyti spynos! 

- Teip, būtent, esi krūpsa, tai tau reikėjo padrąsinimo. 

— Padrąsinimo?! - surikau aš, išsigandęs, puolęs į neviltį ir įniršęs 
lygiais trečdaliais. 

Automobilis brovėsi per krūmus, o tie atsilygindami čaižė jį. 

— Kaip baisiai įdomu! - sušuko Veronika. 

Ernis kalbėjo, tarsi svarstydamas žaidimo galvosūkį. 

— Jeigu vidurinis stulpas įkaltas negiliai, vartai nuo smūgio tie- 
siog išlėks. 

— O jeigu įkaltas giliai? 

Atsiskleidė Veronikos maniakiškos savybės: 

— Tada nuo smūgio mes išlėksim! Tai pedalą iki grindų, pone Ke- 
vendišai! 

Vartai skriejo į mus - už dešimties, aštuonių, šešių automobilių 
ilgio. Man iš kirkšnių prabilo tėtis: „Ar tu bent nutuoki, vaikeli, 
į kokią bėdą įklimpai*?“ Tad aš paklusau tėvui, taip, paklusau jam ir 
nuspaudžiau stabdį. Į ausį sušnypštė mama: „Rūron, Timbo, ką gi 
tu gali prarasti? Mintis, kad nuspaudžiau ne stabdį, o akcelerato- 
rių, buvo paskutinė - dviejų automobilių ilgis, vieno - driokst! 

Statūs stulpai pasidarė įstriži. 

Vartai nulėkė nuo vyrių. 

Mano širdis it su tįstine nušoko iš gerklės į pilvą, paskui atgal, 
vėl atgal, ir „Range Roveris“ ėmė slydinėti per visą kelią, aš visomis 
jėgomis užkimšau savo žarnyną, sužviegė stabdžiai, bet neįvažiavau 
į griovį, variklis tebeveikė, priekinio lango stiklas tebebuvo sveikas. 

Sustojome kaip įbesti. 

Priekinių žibintų šviesoje tirštėjo ir skystėjo rūko tumulai. 

— Mes didžiuojamės tavim, - tarė Veronika, - ar ne taip, Ernestai? 

— Teip, katyte, ir net labai! 

Ernis pliaukštelėjo man per nugarą. Išgirdau Vidersą, netoliese 
griaudėjantį prakeiksmais. Ernis nuleido lango stiklą ir užbliovė at- 
sigręžęs į „Auroros namus“: 

Aš vėl paliečiau akceleratorių. Padangos žarstė žvyrą, variklis įsi- 
smarkavo, ir „Auroros namai“ ištirpo naktyje. Šuniška velniava, po 
mirties tėvai apsigyvena tavyje. 


— Kur kelių žemėlapis? 

Ernis rausėsi daiktinėje. Jo radiniai kol kas tebuvo saulės akiniai 
ir Wernerio irisai. 

— Nereikia. Aš įsiminiau mūsų maršrutą. Žinau jį kaip penkis pirš- 
tus. Kiekvieną pabėgimą devyniom dešimtosiom lemia logistika. 

— Verčiau venkim greitkelių. Juose šiais laikais pristatyta kamerų 
ir dar kažin ko. 

Pagalvojau apie savo nueitą kelią - nuo leidėjo iki automobilių 
vagies. 

- Žinau. 

Veronika pamėgdžiojo p. Miksą - puikiai: 

— Aš žinau! Aš Žinau! 

Pasakiau jai, kad tai buvo šiurpiai tiksli parodija. 

— Aš nieko nesakiau, - tarė ji patylėjusi. 


»-yv-- oo 

tolimiausioje automobilio sekcijoje pamatęs besimuistantį Miksą, 
vos nenuvažiavau nuo kelio. 

— Kaip?.. - išlemenau. - Kada... kas... 

— Pone Miksai! - užburkavo Veronika. - Koks gražus netikėtu- 
mas. 

— Netikėtumas? - tariau aš. - Jis pažeidė šuniškos fizikos dės- 
nius! 

— Mes gi negalim dabar apsisukt ir važiuot į Halą, - konstatavo 
Ernis, - o išsodinti jį per šalta. Iki ryto pavirs į ledą. 

— Mes pabėgome iš „Auroros namų, pone Miksai, - paaiškino 
Veronika. 

— Aš žinau, - sumekeno nusitašęs senas kelmas, - aš žinau. 

— Visi už vieną ir vienas už visus, taip“ 

P. Miksas sukrizeno, čiulpė irisus ir niūniavo maršą „Britų grena- 
dieriai , „Range Roveriui' ryjant šiaurines mylias. 


Žibintai apšvietė užrašą: ŠKOTŲ KELIU PRAŠOME VAŽIUOTI AT- 
SARGIAI. Ernis mūsų kelionės planą čia užbaigė dideliu raudonu X, 
ir aš dabar supratau kodėl. Visą parą veikianti degalinė, aptarnau- 
janti antros kategorijos kelią, o šalia - smuklė, pavadinta „Pakartas 
Eduardas “. Jau toli po vidurnakčio, bet šviesos dar degė. 

— Pastatyk prie smuklės. Aš paimsiu kanistrą benzino, kad niekas 
mūsų nepastebėtų. O tada balsuoju už tai, kad atšvęstumėm gerai 
padarytą darbą mauktelėdami po pintą alaus. Mulkis Džonsas ma- 
šinoj paliko striukę, o striukėj - o lia lia. - Ernis mostelėjo pinigine, 
dydžio sulig mano portfeliu. - Neabejoju, kad jis mums gali pastatyt 
po bokalą. 

— Aš žinau, - nudžiugo p. Miksas. - Aš žinau! 

— „Drambuie“ su soda, - nusprendė Veronika, - bus pats tas. 

Po penkių minučių Ernis grįžo su kanistru. 


* Pavadinimas - nuoroda į tradiciniu škotų priešu laikomą Anglijos karalių Eduardą I, 
XIII-XIV a. brutaliai bandžiusį užkariauti Škotiją. 

— Be problemų. 

Jis perpylė benziną į baką, paskui visi keturi per automobilių 
aikštelę nuėjome į „Pakartą Eduardą“. 

— Gaivi naktis, — tarstelėjo Ernis ir pasiūlė parankę Veronikai. 

Buvo šuniškai šalta, ir aš negalėjau liautis drebėjęs. 

— Gražus mėnulis, Ernestai, - pridūrė Veronika imdama jį už pa- 
rankės. - Kokia puiki naktis pabėgti su mylimuoju! - Ji sukikeno 
kaip šešiolikmetė. 

Aš uždusinau savo seną demoną - pavydą. P. Miksas svirdulia- 
vo, tad jį prilaikiau iki pat durų, kur ant lentos kreida buvo parek- 
lamuota: „Didžiausias mačas!“ Viduje, šiltame urve, publika per te- 
levizorių žiūrėjo futbolą kažkokioje tolimoje fluorescentinėje laiko 
juostoje. 81-43 minutę Anglija buvo vienu įvarčiu nusileidusi Škoti- 
jai. Mūsų niekas nė nepastebėjo. Anglija žaidžia su Škotija užsieny- 
je, pačiame viduržiemy - bene jau vėl Pasaulio taurės atranka? Štai 
jums ir šuniškas Ripas van Vinklis“. 

Nesu aludžių televizijos mėgėjas, bet čia bent nedunksėjo aitri 
muzika, o tą vakarą gauta laisvė buvo gardžiausias laimikis. Aviga- 
nis užleido mums vietą ant suolelio prie židinio. Gėrimus užsakė 
Ernis, nes, pasak jo, mano tartis labai pietietiška, ir jie gali pri- 
spjauti man į gėrimą. Pasiėmiau dvigubą „Kilmagoon“ viskio por- 
ciją ir brangiausią cigarą, kokį baras galėjo sukrapštyti, Veronika 
užsisakė savo „Drambuie“ su soda, p. Miksas imbierinio limonado, 
o Ernis pintą karčiojo „Pikto benkarto“. Barmenas nenuleido akių 
nuo televizoriaus - gėrimus mums supilstė vien pagal lytėjimo po- 
jūtį. Vos mums atsisėdus nišoje, per barą nušvilpė nevilties ciklo- 
nas. Į Škotijos vartus skirtas 11 metrų baudinys. Publiką įkaitino 
gentinė aistra. 

— Norėčiau pasitikrinti maršrutą. Erni, gal gali paduoti žemėlapį? 

- Tu jį paskutinis turėjai. 


* Washingtono Irvingo apsakymo Rip Van Winkle herojus, užmigęs dvidešimčiai metų, 
pramiega Amerikos revoliuciją. | 

— A. Tai tikriausiai... - Mano kambary. Smarkiai priartintas Ke- 
vendišas, režisieriau Larsai, suvokęs savo lemtingą klaidą. Žemėlapį 
palikau ant savo lovos. Slaugytojai Nouks. Su mūsų maršrutu, pažy- 
mėtu flomasteriu. - ...mašinoje... o, Dieve. Manau, reikia greičiau 
išgerti ir važiuoti toliau. 

— Bet mes tik pradėjom. 

Aš nurijau gumulą gerklėje. 

- Tai dėl, ė-ė-ė, žemėlapio... - Pasižiūrėjau į laikrodį, pasiskaičia- 
vau atstumus ir greičius. 

Ernis ėmė susigaudyti. 

— Ką dėl žemėlapio? 

Mano atsakymą paskandino gentinio sielvarto staugimas. Anglija 
išlygino rezultatą. Ir kaip tik tą akimirką - aš neprasimanau - įkišo 
galvą Vidersas. Gestapininko akys įsmigo į mus. Neatrodė paten- 
kintas. Prie jo išdygo Džonsas Hočkisas, pamatė mus ir atrodė tikrai 
labai patenkintas. Jis išsitraukė mobilųjį, kad iškviestų keršto ange- 
lus. Trečias komandos narys buvo kažkoks stuobrys tepaluotu kom- 
binezonu, bet atrodo, kad slaugytoja Nouks kol kas įkalbėjo Džonsą 
Hočkisą policijos nesišaukti. Tepaluoto stuobrio tapatybės aš taip 
niekada ir nenustačiau, bet tada aiškiai supratau: baigtas kriukis. 

Veronika bejėgiškai atsiduso. 

— Aš taip tikėjausi išvysti, - progiesmiu tarė ji, - laukinius kalnų 
čiobrelius už žydinčios šilainės, bet eik sau, mergužėle, eik sau... 

Laukė vaistais peršvinkęs suvaržymų ir dieninių laidų pusgyveni- 
mis. P. Miksas pakilo eiti su mūsų kalintoju. 

Iš jo išsiliejo biblinis staugsmas. (Larsai, iš lauko automobilių 
aikštelės vaizdą priartink į užgultą barą ir tiesiai tarp išpuvusių 
p. Mikso tonzilių.) Televizijos žiūrovai nutraukė pašnekesius, išlais- 
tė savo gėrimus ir sužiuro. Net Vidersas sustojo lyg baslį prarijęs. 
Aštuoniasdešimtmetis užšoko ant baro kaip Astaireas savo geriau- 
siais metais ir suriaumojo SOS visuotinei brolijai: 

— Ar šitą pirrrkią nėr tikryyy škotyyy? 

Ištisas sakinys! Ernis, Veronika ir aš likom be amo kaip silkės. 

Didi drama. Niekas nė nekrustelėjo. 

P. Miksas kaulėtu smiliumi parodė į Vidersą ir rečitatyvu ištarė 
senovinį prakeiksmą: 

— Šiej gi dvasssnos anglai trypia Dievo doutas mano tejjjses! Ani 
mani i mano draaaugus baisę išnaudoję, i mums ręk mažumę pa- 
gelbos! 

Vidersas sududeno mums: 

— Eikit šen ramiai ir priimkit savo bausmę. 

Štai ir išlindo mūsų pagrobėjo pietietiškas angliškumas! It Posei- 
donas pakilo rokeris, mankštindamas krumplius. Šalia jo stojo kra- 
nininkas. Rykliasmakris vyras tūkstančio svarų kostiumu. Medkirtė 
su tai įrodančiais randais. 

Televizorių išjungė. 

Vienas škotas kalniečių tartimi meiliai paguodė: 

— Teip, berniok, tavi neleisme suriest. 

Vidersas įvertino padėtį ir nutaisė šypseną „nusileiskim ant že- 
mės'“: 

- Šitie žmonės pavogė automobilį. 

— Tu - faras? - Medkirtė žengė pirmyn. 

— Tai parodyk savo ženklą, - tarė priekin žengdamas kranininkas. 

— Oi, žmogau, tu gi tikras šūdžius, - purkštelėjo Poseidonas. 

Mums užtraukti pragaištį galėjo tik jų šaltos galvos, bet Džonsas 
Hočkisas įmušė į savo vartus lemtingą įvartį. Matydamas, kad jam 
kelią užtvėrė biliardo lazda, prisišaukė bėdą tokia tirada: 

— Klausykit, jūs, sūtraukos, galit krušti savo sušiktą sporaną , jei- 
gu manot... 

Vienas jo dantis tekštelėjo į mano viskį, iš už penkiolikos pėdų. 
(Sužvejojau tą dantį, kad pasilikčiau kaip įrodymą, kitaip niekas 
manimi netikės.) Vidersas griebė ir sulaužė artėjantį riešą, nusviedė 


* Sporran - mašna, kaip tradicinio škotų liaudies kostiumo (kilto) dalis. 

škotelį ant biliardo stalo, bet žmogėdra buvo vienas, o jo įsiutusių 
priešų - legionas. O, kilusi scena buvo trafalgariška. Turiu pripažin- 
ti - matyti, kaip tas žvėris žvėriškai talžomas, nebuvo visai nemalo- 
nu, bet kai Vidersas sudribo ir pasipylė luošinantys smūgiai, aš pa- 
siūliau taktiškai pasitraukti iš scenos į mūsų pasiskolintą transpor- 
to priemonę. Išėjome per užpakalines duris ir per vėjuotą aikštelę 
nuskuodėme kiek nešė mūsų kojos, kurių bendras amžius gerokai 
pranoko tris šimtmečius. Aš vairavau. Į šiaurę. 
Kur visa tai baigsis, nežinau. 


PABAIGA 


*+* 

Na, gerai, brangus skaitytojau, nusipelnei epilogo, jeigu jau iki 
šiol manęs neapleidai. Mano klaiki kankynė ramiai nutūpė švaru- 
tėliame Edinburgo pensione, kurio savininkė - diskretiška našlė iš 
Meno salos. Po muštynių „Pakartame Eduarde“ mes, keturios aklos 
pelytės, nuvažiavome į Glazgą, kur Ernis pažįsta sukalbamą polici- 
ninką, ir tas apsiėmė pasirūpinti Hočkiso automobiliu. Čia mūsų 
draugija išsiskyrė. Ernis, Veronika ir p. Miksas išlydėjo mane gele- 
žinkelio stotyje. Ernis pažadėjo prisiimti ugnį į save, jeigu teks turėti 
reikalų su teisėsauga, nes jis jau per senas stoti prieš teismą, — šu- 
niškai kultūringa iš jo pusės. Jiedu su Veronika patraukė į Hebridų 
salyną, kur Ernio pusbrolis, visų galų meistras ir pamokslininkas, 
kapsto užleistus sklypelius rusų mafijozams ir vokiečiams geilų kal- 
bos entuziastams. Siunčiu pasaulietines maldas už jų gerovę. P. Mik- 
są buvo sumanyta padėti viešojoje bibliotekoje su užrašu „Prašome 
prižiūrėti šį meškiuką“, bet aš spėju, kad Ernis ir Veronika pasiims jį 
su savim. Atvykęs pas našlę menietę, po žąsies pūkų antklode mie- 
gojau kietai kaip karalius Artūras Palaimintųjų saloje. Kodėl čia pat 
nesėdau į pirmą traukinį, vežantį pietuosna į Londoną? Vis dar gerai 

nežinau. Gal prisiminiau Denholmo pastabą apie gyvenimą anapus 
M25. Niekada nesužinosiu, koks buvo jo vaidmuo mano įkalinime, 
bet jis buvo teisus - Londonas tamsina žemėlapį kaip Anglijos žar- 
nyno polipas. O juk yra dar visa šalis. 

Bibliotekoje susiradau p. Leitam namų telefono numerį. Mūsų 
telefoninis susijungimas buvo jaudinanti akimirka. Žinoma, p. Lei- 
tam užgniaužė savo jausmus vainodama mane ir tik paskui nušvietė 
mano prarastų savaičių įvykius. Hoginsų hidra suniokojo kontorą, 
kai trečią valandą nepasirodžiau savo kastracijoje, bet ilgametis svy- 
ravimas ties bankroto riba mano sukiužusiai, bet rūsčiai firmelei 
išėjo į naudą. Ji užfiksavo tą vandalizmą gudria filmavimo kamera, 
gauta iš sūnėno. Šitaip Hoginsai tapo suvaržyti: laikykitės toliau nuo 
Timočio Kevendišo, perspėjo p. Leitam, arba ši medžiaga pasirodys 
internete ir įvairiūs jūsų bandomieji laikotarpiai pavirs kalėjimo 
bausmėmis. Taip jie buvo įkalbėti priimti subalansuotą pasiūlymą 
dėl būsimų honorarų. (Spėju, kad jie slapčia gėrėjosi mano ponios 
buldogės šaltais nervais.) Pastato valdytojai, pasinaudodami mano 
dingimu - ir mano apartamentų nusiaubimu, - mus išmetė. Kaip tik 
man tai rašant, buvusiose mano patalpose rengiama sunkiojo roko 
kavinė tėvynės pasiilgusiems amerikiečiams. Kevendišo leidyklai 
šiuo metu vadovaujama iš namo, priklausančio mano sekretorės vy- 
riausiam sūnėnui, gyvenančiam Tanžere. Dabar geriausia naujiena: 
viena Holivudo studija įsigijo „Smūgio krumpliais - filmo“ teises 
už tokią beprasmišką sumą kaip brūkšninio kodo numeris. Daug 
pinigų teks Hoginsams, bet aš pirmą kartą nuo to meto, kai buvau 
dvidešimt dvejų, esu gauruotas. 

P. Leitam sutvarkė mano banko korteles ir kt., ir aš projektuoju 
ateitį ant alaus bokalų padėkliukų kaip Churchillis ir Stalinas Jal- 
toje, ir turiu pasakyti, kad ateitis neatrodo labai vargana. Susirasiu 
ištroškusį rašytoją pagalbininką, kad šituos jūsų skaitomus užra- 
šus paverstų mano kino scenarijumi. Na, ir rūron, jeigu Dermotas 
„Šlavėjas“ Hoginsas gali parašyti bestselerį ir sulaukti ekranizaci- 

jos, tai kodėl, šuniški velniai, ne Timotis „Lozorius“ Kevendišas? 
Įkišti slaugytoją Nouks į knygą, į teisiamųjų suolą ir ant ešafoto. 
Ta boba buvo nuoširdi - dauguma fanatikų nuoširdūs, - bet dėl to 
ne mažiau pavojinga, tad ji bus įvardinta ir sugėdinta. Tas mažas 
reikaliukas su Džonso Hočkiso automobilio pasiskolinimu traktuo- 
tinas delikačiai, bet yra tekę ir labiau susipurvinti rankas. P. Leitam 
el. paštu susisiekė su Hilari V. Haš ir pareiškė mūsų susidomėjimą 
„Atomų skilimais“, ir vos prieš valandą laiškininkas atnešė antrą 
dalį. Ten buvo įdėta ir nuotrauka - pasirodo, už V slepiasi Vincen- 
tas! O koks lašinių kalnas! Aš ir pats ne čipendeilis", bet Hilaris toks 
išpampęs, kad užimtų ne dvi, o tris oro linijų ekonominės klasės 
vietas. Ar Luiza Rej dar gyva, sužinosiu „Švilpiančio dagio“ kertėje, 
savo de facto kabinete - sudužusį burlaivį primenančioje skersgat- 
vio tavernoje, kur škotų karalienė Marija buvo išsikvietusi velnią, 
kad padėtų jai nuveikti, ką sumaniusi. Šeimininkas, kurio dvigubos 
porcijos vadybos konsultacijų Londiniume būtų keturgubos, dieva- 
gojasi nuolat regis Jos bėdiną Didenybę. In vino veritas. 

Tai daugmaž ir viskas. Vidurinis amžius nuplaukė, bet metai ne, 
o nusiteikimas įstumia žmogų į vaidulų gretas arba suteikia išsi- 
gelbėjimą. Jaunų žmonių sferose gyvena ne viena vaidulo siela. Tik 
jie taip zuja, kad vidinis supuvimas kelis dešimtmečius viso labo 
lieka paslėptas. Lauke ant šiferio stogų ir granito sienų krenta storos 
snaigės. Kaip Solženicynas, triūsiantis Vermonte, aš dabar kruopšiu 
tremtyje, toli nuo miesto, suauginusio mano kaulus. 

Kaip Solženicynas, vieną šviesų vakaro sambrėškį sugrįšiu. 


* XVIII-XIX a. buvęs populiarus rokoko baldų stilius, pasižymintis grakščiomis formomis. 
Pagal baldininko Thomo Chippendale'io pavardę. 

Vidun šniokščia juoda jūra. Jos šaltis sukrečia ir atgaivina 
Luizą. „Volkswageno“ užpakalis trenkėsi į vandenį keturiasdešimt 
penkių laipsnių kampu, tad sėdynė apsaugojo stuburą, bet dabar au- 
tomobilis verčiasi aukštyn ratais. Ji suveržta saugos diržo per kelis 
colius nuo priekinio stiklo. Išsiveržk arba čia mirsi. Luiza panikuoja, 
įkvepia į plaučius vandens ir įsigavusi į oro maišą kosti. Atkabink 
tą diržą. Ji susiriečia prie diržo užrakto. Spausk mygtuką. Jis užsi- 
kirtęs. Automobilis verčiasi giliau, ir milžiniškas galvakojo pavidalo 
oro burbulas kaukdamas ištrūksta lauk. Luiza karštligiškai trenkia 
per mygtuką, ir juosta atsipalaiduoja. Dar oro. Ji suranda oro maišą, 
įstrigusį tamsiame vandenyje po priekiniu langu. Jūros masė užtren- 
kia duris. Nuleisk langą. Jis pasislenka per pusę ir užsikerta, kaip tik 
ten, kur visada užsikerta. Luiza sukasi kaip vijurkas, per plyšį grūdasi 
galva, pečiais, liemeniu. 

Siksmito ataskaita! 

Ji įsliuogia atgal į skęstantį automobilį. Nė velnio nesimato. Plas- 
tikinis šiukšlių maišas. Įgrūstas po sėdyne. Ankštoje erdvėje ji susi- 
riečia dvilinka... Va čia. Ji tempia, kaip moteris, tempianti akmenų 
maišą. Vėl sliuogia kojomis priekin pro langą, bet ataskaita per sto- 
ra. Grimztantis automobilis tempia Luizą žemyn. Dabar jau skau- 
da plaučius. Permirkę popieriai tapo keturgubai sunkesni. Šiukšlių 
maišas išsprūdo pro langą, bet spardydamasi ir muistydamasi Luiza 
pajunta palengvėjimą. Iš gelsvo segtuvo sūkuriais pasklinda šimtai 
lapų, sukdamiesi ratais ten, kur juos neša jūra, sukdamiesi aplink ją, 
kaip lošimo kortos „Alisoje“. Ji nusispiria batus. Plaučiai klykia, kei- 

kiasi, maldauja. Luizai ausyse dunksi kiekvienas širdies tvinksnis. 
Kur yra aukštyn? Vanduo pernelyg tamsus - neaišku. Aukštyn - tai 
tolyn nuo mašinos. Dar akimirka, ir plaučiai sprogs. Kur mašina? 
Luiza suvokia, kad už Siksmito ataskaitą sumokėjo savo gyvybe. 

Aizekas Zaksas žvelgia žemyn į švytintį Pensilvanijos rytą. 
Priemiesčių labirintai su prabangiais dramblio kaulo spalvos namais 
bei šilkinėmis vejomis ir jose inkrustuotais žydrais baseinais. Jo vei- 
das jaučia korporacijos lėktuvo iliuminatoriaus vėsą. Tiesiai po jo 
sėdyne už šešių pėdų bagažo ertmėje guli lagaminas su tokiu kiekiu 
C-4', kuris lėktuvą gali paversti meteoru. Taigi, galvoja Zaksas, pa- 
klausei savo sąžinės. Luiza Rej turi Siksmito ataskaitą. Jis stengiasi 
prisiminti visus smulkiausius jos veido bruožus. Ar jauti dvejonę? 
Palengvėjimą? Baimę? 

Nuojauta, kad jos niekada nebepamatysiu. 

Albertas Grimaldis, žmogus, kurį jis apdūmė, juokiasi iš padėjė- 
jo pastabos. Praeina stiuardesė su skimbčiojančių gėrimų padėklu. 
Zaksas pasineria į savo bloknotą ir ten rašo šiuos sakinius: 


+ Ekspozicija: konkretų praeities vyksmą + virtualią praeitį gali- 
ma iliustruoti įvykiu, gerai žinomu kolektyvinei istorijai, kaip 
antai „Titaniko“ nuskendimu. Katastrofa, kaip ji vyko iš tikrų- 
jų, grimzta į miglas išmirštant liudininkams, išnykstant doku- 
mentams + Atlanto kape ištirpsta laivo griaučiai. Bet virtualus 
„Titaniko“ nuskendimas, sukurtas iš apdorotų atsiminimų, po- 
pierių, nuogirdų, išmonės - žodžiu, iš tikėjimo, - darosi vis „tik- 
resnis . Konkreti praeitis yra trapi, vis blausesnė + vis sunkiau 
prieinama + atkuriama; 0 virtuali praeitis priešingai - tampri, 


* C-4- plastikinė sprogstamoji medžiaga. 

vis ryškesnė, vis sunkiau aplenkiama/demaskuojama kaip ap- 
gaulinga. 

+ Dabartis prispaudžia virtualią praeitį sau tarnauti, suteikti pa- 
tikimumą savo mitams + teisėtumą primetamai valiai. Galia 
siekia + yra teisė piešti virtualios praeities „peizažą“. (Melodiją 
užsako tas, kas moka istorikui.) 

+ Dėl simetrijos reikia ir konkrečios + virtualios ateities. Mes įsivaiz- 
duojame, kaip klostysis kita savaitė, kiti metai arba 2225-ieji, - tai 
virtuali ateitis, sudaryta iš norų, pranašysčių + svajonių. Vir- 
tuali ateitis gali daryti poveikį konkrečiai ateičiai, kaip išsipil- 
dančioje pranašystėje, bet konkreti ateitis užgoš virtualiąją taip 
pat garantuotai, kaip rytojus užgožia šiandieną. Kaip ir utopija, 
konkreti ateitis + konkreti praeitis egzistuoja tik ūkanotoje tolu- 
moje, kur jos niekam nieko gero neduoda. 

+» K.: Ar esama prasmingo skirtumo tarp vieno dūmų, veidrodžių 
+ šešėlių simuliakro - konkrečios praeities - ir kito tokio simu- 
liakro - konkrečios ateities? 

+ Vienas laiko modelis: begalinė nutapytų akimirkų matrioška, 
kiekvienas „kiautas“ (dabartis) įtupdytas „kiautų“ (ankstesnių 
dabarčių) lizde, kurį vadinu konkrečia praeitimi, bet mes jį regi- 
me kaip virtualią praeitį. Toji „dabar“ matrioška turi ir būsimų- 
jų dabarčių lizdą, kurį aš vadinu konkrečia ateitimi, bet mes jį 
regime kaip virtualią ateitį. 

« Tezė: aš įsimylėjau Luizą Rej. 


Paleidžiamas detonatorius. C-4 užsiplieskia. Lėktuvą praryja 
ugnies kamuolys. Metalas, plastikas, elektros schemos, keleiviai, jų 
kaulai, drabužiai, bloknotai ir smegenys — viskas praranda prasmę 
liepsnose, karštesnėse nei 1 200 laipsnių Celsijaus. Nesukurtieji ir 
mirusieji egzistuoja vien mūsų konkrečiose ir virtualiose praeityse. 
Dabar prasidės šių dviejų praeičių išsišakojimas. 

— Betei ir Frenkui reikia pastiprinti savo finansus, - pasa- 
koja Loidas Huksas pusryčių publikai Svanekės viešbutyje. Būrelis 
neofitų ir klapčiukų ausis pastatę klausosi Prezidento energetikos 
guru. - Tad jie nusprendžia, kad Betė truputį paprekiaus savo kūnu, 
kad gautų į rankas grynųjų. Sutemus Frenkas nuveža Berę į Kekšių 
skersgatvį eiti naujosios tarnybos. „Ei, Erenkai, - sako Betė stovėda- 
ma ant šaligatvio. - Kiek aš turėčiau prašyti?“ Frenkas pasiskaičiuoja 
ir sako jai: „Šimto dolerių už visą programą.“ Tad Betė nueina gatve, 
o Frenkas pastato mašiną tyliame skersgatvyje. Netrukus aptrankytu 
senu „Chrysleriu“ privažiuoja vyrukas ir siūlosi Betei: „Kiek už visą 
naktį, aukseli?“ Betė sako: „Šimtas dolerių.“ O vyrukas: „Aš turiu 
tik trisdešimt dolerių. Ką gaučiau už trisdešimt?“ Tada Betė nuskuo- 
džia pas Frenką ir paklausia jo. Frenkas taria: „Pasakyk jam, kad už 
trisdešimt dolerių jam nudročinsi ranka.“ Tada Betė sugrįžta prie to 
vyruko... 

Loidas Huksas pastebi Bilą Smouką. Šis pakelia vieną, du, tris 
pirštus: trys pirštai pavirsta kumščiu, kumštis - kertančiu judesiu. 
Albertas Grimaldis negyvas, Aizekas Zaksas negyvas, Luiza Rej ne- 
gyva. Sukčius, skundikas, šnipė. Hukso akys pasako Smoukui, kad jis 
suprato, ir jam mintyse iškyla graikų mito pramanas. Dianos šven- 
tąją giraitę saugojo karžygys žynys, dosniai apipiltas gėrybėmis, bet 
savo pareigas jis išsikovojo nukaudamas pirmtaką. Miegančiam jam 
kildavo pavojus gyvybei. Grimaldi, per ilgai snaudei. 

- Žodžiu, Betė sugrįžta pas tą vyruką ir sako: už trisdešimt ga- 
liu nudročinti ranka - kaip sau nori. Vyrukas sako: „Gerai, aukseli, 
lipk vidun, bus gerai ir ranka. Ar čia yra kur ramus skersgatvis? 
Betė pasako jam važiuoti už kampo, į Frenko skersgatvį, tada jis 
atsisega kelnes ir parodo, žinot, dideliausią šlangą. „Palauk! - aikteli 
Betė. - Aš tuoj grįšiu.“ Ji iššoka iš mašinos ir pabeldžia į Frenko lan- 
gą. Frenkas nuleidžia stiklą. „Kas dar?“ - Hukas išlaiko pauzę prieš 

smūginę pabaigą. - Betė sako: „Ei, Frenkai, paskolink tam vyrukui 
septyniasdešimt dolerių!“ 

Vyrai, vėliau tapsiantys valdybos nariais, kvaknoja kaip hienos. 
Tas, kas sakė, kad už pinigus laimės nenusipirksi, švytėdamas galvoja 
Loidas Huksas, aiškiai per mažai jų turėjo. 

Hester Van Zant per žiūronus stebi narus kateryje. Nelaimin- 
gos minos paplūdimiu kiūtinantis paauglys su ponču paglosto Hes- 
ter šunį. 

- Arjau rado mašiną, Hester? Toj vietoj sąsiauris gan gilus. Todėl 
ten žuvys gerai kimba. 

— Iš taip toli sunku pasakyti. 

— Kažkokia ironija - paskęsti jūroje, kurią pats terši. Sargybinis 
man šį tą paporino. Sakė, buvo girta vairuotoja, moteris, apie ket- 
virtą ryto. 

— Svanekės tiltas yra toje pačioje specialioje saugumo kompeten- 
cijoje kaip ir sala. „Pakrantė“ gali sakyti, ką nori. Niekas nepatikrins 
jų pasakojimo. 

Paauglys nusižiovauja. 

— Kaip jūs sakot, ar ji paskendo mašinoj, ta moteris? Ar manot, 
kad ištrūko ir kažikaip vėliau paskendo? 

— Negaliu pasakyti. 

— Jei buvo tokia girta, kad nulėkė per turėklą, negalėjo išplaukti 
į krantą. 

— Kas žino? 

— Ragas šitaip mirti. 

Paauglys nusižiovauja ir nueina. Hester nuplumpuoja atgal prie 
savo priekabos. Ant laiptelio sėdi indėnas Miltonas ir geria pieną iš 
pako. Nusišluosto burną ir sako jai: 

— Stebukladarė pabudo. 

Hester apeina Miltoną ir klausia moters ant sofos, kaip ji jau- 
čiasi. 

— Džiaugiuosi, kad gyva, - atsako Luiza Rej, - prisikimšusi pyra- 
gaičių ir sausesnė. Ačiū, kad paskolinot savo drabužių. 

— Pasisekė, kad mūsų dydžiai vienodi. Narai ieško jūsų mašinos. 

— Siksmito ataskaitos, ne mano mašinos. Mano kūnas būtų pre- 
mijos priedas. 

Miltonas užrakina duris. 

— Tai jūs pramušėt užtvarą, nukritot į jūrą, išsiveržėt iš skęstan- 
čios mašinos ir nuplaukėt tris šimtus jardų į krantą beveik nesusi- 
žeidusi, tik truputį apsibrozdinusi. 

— Skauda smarkiai, kai pagalvoju apie pareiškimą draudikams. 

Hester atsisėda. 

— Ką toliau darysit? 

— Na, pirmiausia reikia sugrįžti į butą ir pasiimti daiktų. Paskui 
pabūsiu pas mamą Juingsvilio kalvoje. Paskui... vėl viskas iš pra- 
džių. Be ataskaitos įvykiais Svanekėje nesudominsiu nei policijos, 
nei savo redaktoriaus. 

— Pas mamą jums bus saugu? 

— Kol „Pakrantė“ manys, kad aš negyva, Džo Neipjeris neieškos. 
Kai sužinos, kad gyva... - Ji gūžteli pečiais, per pastarąsias šešias 
valandas apsikausčiusi fatalizmo šarvais. - Apskritai saugu, o gal ir 
ne. Priimtinas rizikos lygis. Nepakankamai dažnai tuo užsiimu, kad 
būčiau ekspertė. | 

Miltonas sukiša nykščius į kišenes. 

— Aš nuvešiu jus į Buenas Jerbasą. Minutėlę. Paskambinsiu drau- 
gui ir paprašysiu, kad atvarytų savo pikapą. 

— Geras vyrukas, - sako Luiza jam išėjus. 

- Aš Miltonui patikėčiau savo gyvybę, - atsako Hester. 

Miltonas nužingsniuoja prie apšepusios universalinės krau- 
tuvėlės, aptarnaujančios stovyklavietę, priekabų parką, pliažinin- 
kus, eismą į Svanekę ir pavienius apylinkės namus. Už prekysta- 
lio per radiją skamba „Eagles“ daina. Miltonas įmeta į telefoną 
monetą, apsidairo, ar sienos neturi ausų, ir iš atminties surenka 
numerį. Iš Svanekės vėsinimo bokštų kyla garai lyg piktybiški dži- 
nai. Elektros stulpai žygiuoja šiaurėn į Buenas Jerbasą ir pietuosna 
į Los Andželą. Keista, galvoja Miltonas. Galia, laikas, gravitacija, 
meilė. Visos jėgos, kurios realiai įspiria į subinę, yra nematomos. 
Į skambutį atsiliepia. 

— Alio? 

— Alio, Neipjeri? Čia aš. Klausykit, apie tokią moterį - Luizą Rej. 
Aha, o jeigu ne? Jeigu ji vaikšto sau, čiulpia ledinukus ir moka ko- 
munalinius mokesčius? Ar jos buvimo vieta jums ko nors verta? 
Aha? Kiek? Ne, jūs pasakykit sumą. Gerai, padvigubinkit... Ne? 
Smagu buvo pasišnekėti, Neipjeri, man reikia eit, ir, - Miltonas iš- 
sišiepia, - į tą pačią sąskaitą per vieną darbo dieną, jeigu malonėsit. 
Taip. Ką? Ne, niekas kitas jos nematė, tik ta kvanktelėjusi Van Zant. 
Ne. Minėjo, bet ji gilios žydros jūros dugne. Tikras dalykas. Pašaras 
žuvims. Aišku, ne, mano ekskliuzyvai tik jūsų ausims... Aha, nu- 
vešiu ją į jos butą, paskui ji važiuos pas motiną... Gerai, užtruksiu 
valandą. Į tą pačią sąskaitą. Per vieną darbo dieną. 

Luizai atidarius savo buto duris atplūsta sekmadieninio mačo 
garsai ir spragėsių kvapas. 
— Nuo kada aš tau leidau kepti aliejų? - sušunka ji Chavjerui. - 
Kodėl visos užuolaidos užtrauktos? 
Chavjeras išsišiepęs įstraksi į prieškambarį. 

— Labas, Luiza! Spragėsius pakepė tavo dėdė Džo. Mes žiūrim 
„Dodgers“ su „Giants“. Kodėl tu apsirengusi kaip sena moteris? 

Luiza pajunta, kaip jai sutraukia visą kūną. 

— Eikš čia. Kur jis? 

Chavjeras sukikena. 

— Ant tavo sofos! Kas yra? 

— Eikš čia! Tavo mamai reikia tavęs. 

- Ji viešbuty dirba viršvalandžius. 

— Luiza, ten ant tilto buvau ne aš, ne aš! - Jam už nugaros pa- 
sirodo Džo Neipjeris, ištiesęs delnus, tarsi ramindamas išsigandusį 
gyvūnėlį. - Klausykit... 

Luizos balsas virpa. 

— Chavi! Lauk! Paskui mane! 

Neipjeris pakelia balsą. 

— Paklausykit manęs... 

Taip, aš kalbuosi su savo žudiku. 

— Kokio velnio aš turėčiau klausytis bent vieno jūsų žodžio? 

— Todėl, kad aš „Pakrantėje“ vienintelis saviškis, kuris nenori, kad 
jūs būtumėt negyva! - Neipjerį jau apleido ramybė. - Aikštelėje aš 
mėginau perspėti jus! Pagalvokit apie tai! Jeigu aš būčiau smogikas, 
ar mes dabar čia šnekėtumėmės? Neišeikit, dėl Dievo meilės! Jums 
nesaugu! Jūsų butas dar gali būti stebimas. Todėl ir uždengtos užuo- 
laidos. 

Chavjeras atrodo pasibaisėjęs. Luiza apkabina berniuką, bet neži- 
no, kurion pusėn sukti mažiau pavojinga. 

— Kodėl jūs čia? 

Neipjeris vėl ramus, bet pavargęs ir susirūpinęs. 

— Aš pažinojau tavo tėvą, kai jis buvo policininkas. Pergalės prieš 
Japoniją dieną Silvaplanos prieplaukoje. Ateikit, Luiza. Sėskitės. 

Džo Neipjeris numatė, jog kaimynės vaikas Luizą sulaikys pa- 
kankamai ilgai, kad ji imtų klausytis. Jis nesididžiuoja, kad jo planas 
pavyko. Labiau stebėtojas nei kalbėtojas, Neipjeris rūpestingai dės- 
to sakinius. 

— 1945-ais aš jau šeštus metus buvau policininkas Spinozos rajo- 
no nuovadoje. Be pagyrimų ir be papeikimų. Eilinis faras, neįsipai- 
niojantis į jokią košę, draugaujantis su eiline mergina iš mašininkių 
biuro. Rugpjūčio 14-tą radijas pranešė, kad japai pasidavė, ir Bu- 
enas Jerbasas šoko hulą kaip pasiutęs. Liejosi alkoholis, riaumojo 
mašinos, poškėjo fejerverkai, žmonės pasidarė laisvadienį, nors jų 
bosai jo nedavė. Apie kokią devintą valandą mudu su partneriu bu- 
vom iškviesti į apiplėšimą Mažojoje Korėjoje. Paprastai su tuo mies- 
to pašaliu mes neprasidėdavom, bet auka buvo baltasis vaikinukas, 
tai čia lauk giminių ir klausimų. Mums ten važiuojant atėjo „kodas 
aštuoni“, kviečiantis visas laisvas mašinas į Silvaplanos krantinę. 
O buvo nerašyta taisyklė po tą prieplauką nešniukštinėti, jeigu nori 
daryti karjerą. Ten savo sandėlius turėjo mafija, dengiama miesto 
valdžios. Negana to, Lesteris Rejus, - Neipjeris nusprendžia ne- 
švelninti savo kalbos, - buvo žinomas kaip Dešimtosios nuovados 
dagys po uodega - sekmadieninės mokyklos faras. Bet buvo nušie- 
nauti du farai, tai čia jau kitas žaidimas. Gal ten ant betono mirtinai 
kraujuoja tavo bičiulis. Tai mes spaudėm visu greičiu ir atvažiavom 
į krantinę tuoj po kitos Spinozos mašinos - Brozmano ir Harkinso. 
Iš pradžių nieko nematėm. Nei Lesterio Rejaus, nei policijos maši- 
nos. Prieplaukos šviesos buvo išjungtos. Įvažiavom tarp dviejų kon- 
teinerių sienų ir už kampo pasukom į kiemą, ten vyrai krovė kažką 
į karinį sunkvežimį. Pamaniau, kad mes ne toj prieplaukos zonoj. 
Tada į mus smogė kulkų siena. Brozmanui ir Harkinsui teko pir- 
moji banga - stabdžiai, ore skraido stiklai, mūsų mašina įsirėžė į jų, 
mudu su partneriu išsiritom iš mašinos ir pasislėpėm už plieninių 

vamzdžių rietuvės. Brozmano mašinos signalas cypia nenutildamas, 
ir jųdviejų nesimato. Aplink mus vėl šokinėja kulkos, aš peršikęs iš 
baimės - policininku pasidariau, kad išvengčiau karo zonų. Mano 
partneris pradeda atsišaudyt. Aš seku jo pavyzdžiu, bet mūsų šansai 
į ką nors pataikyt - nuliniai. Sąžiningai pasakysiu - džiaugiausi, kai 
tas sunkvežimis nuriedėjo pro šalį. Buvau toks asilas, kad per greitai 
iškišau nosį - sakiau, gal pamatysiu registracijos numerį. - Neipje- 
riui maudžia liežuvio šaknį. - Tada va kas atsitiko. Per kiemą prie 
manęs rėkdamas lekia žmogus. Aš šaunu į jį. Nesėkmingai - laimin- 
giausia nesėkmė mano gyvenime, jūsų irgi, Luiza, nes jeigu būčiau 
nušovęs jūsų tėvą, jūsų čia nebūtų. Lesteris Rejus skuosdamas tai- 
kosi už manęs ir paspiria iš mašinos kėbulo išmestą, mano pusėn 
riedantį daiktą. Tada mane apsvilina akinanti šviesa, per galvą kerta 
trenksmas, ir į užpakalį šauna skausmo adata. Apsvaigęs gulėjau, 
kur nugriuvau, kol mane įkėlė į greitąją. 

Luiza vis dar nieko nesako. 

— Man pasisekė. Granatos šrapnelio skeveldra perplėšė abu sėd- 
menis, o visa kita liko nepaliesta. Gydytojas sakė pirmąkart matąs, 
kad vienas sviedinys pramušė keturias skyles. Tavo tėčiui, žinoma, 
buvo prasčiau. Lesteris virto olandiško sūrio gabalu. Dieną prieš 
man išeinant iš ligoninės jam operavo akį, bet neišgelbėjo. Mudu 
tik paspaudėm vienas kitam ranką, ir aš išėjau - nežinojau, ką sa- 
kyt. Labiausiai pažemini žmogų išgelbėdamas jam gyvybę. Lesteris 
tai irgi suprato. Bet nebuvo nė dienos, gal nė valandos, kad apie jį 
nepagalvočiau. Kaskart, kai tik atsisėdu. 

Kurį laiką Luiza nieko nesako. 

— Kodėl jūs man to nepapasakojote Svanekės saloje? 

Neipjeris pasikaso ausį. 

— Bijojau, kad pasinaudodama šiuo ryšiu mėginsit iš manęs kai 
ką išpešti. 

— Apie tai, kas iš tikrųjų atsitiko Rufui Siksmitui? 

Neipjeris nesako nei taip, nei ne. 

— Aš žinau, kaip dirba reporteriai. 

- Jūs ieškote krislo mano akyje? 

Ji kalba apskritai - negali žinoti apie Margo Roker. 

- Jeigu jūs ir toliau ieškosit Rufo Siksmito ataskaitos, - Neipjeris 
paabejoja, ar tai verta sakyti girdint berniukui, - jus tiesiog nužu- 
dys, ir viskas. Ne aš! Bet tai padarys. Prašau jūsų. Išvažiuokit iš čia 
dabar pat. Palikit savo senąjį gyvenimą, darbą ir keliaukit. 

— Jus tai pasakyti atsiuntė Albertas Grimaldis, ar ne? 

— Niekas nežino, kad aš čia, - ačiū Dievui, nes kitaip ir man būtų 
tokia pat bėda kaip jums. 

— Pirmiausia vienas klausimas. 

- Jūs norit paklaust, ar, - jam norisi, kad vaikas būtų kitur, - ar 
Siksmito likimas buvo mano darbas. Atsakau: ne. Tokie... darbai — 
ne mano sritis. Aš nesakau, kad esu nekaltas. Tiesiog sakau, kad esu 
kaltas tik todėl, kad apsimečiau nematąs. Grimaldžio machinato- 
rius nužudė Siksmitą ir praeitą naktį nustūmė jus nuo tilto. Toks 
Bilas Smoukas - įtariu, kad vienas iš daugelio. Negaliu priverst jūsų 
patikėti, bet viliuosi, kad patikėsit. 

— Iš kur jūs sužinojot, kad aš išlikau gyva? 

— Tuščia viltis. Klausykit, gyvenimas brangesnis už kažkokią žur- 
nalistinę sensaciją. Aš maldauju jūsų paskutinį kartą, jau tikrai pas- 
kutinį, mesti šitą istoriją. Dabar man reikia dingti, to paties linkiu ir 
jums. - Jis atsistoja. - Dar vienas dalykas. Jūs mokat šaudyti? 

— Aš turiu alergiją ginklams. 

— Kuria prasme“ 

— Nuo jų man bloga. Tiesiog taip. 

— Visi turėtų mokėt šaudyti. 

— Aha, lavoninėse jų priguldyta daugybė. Bilas Smoukas nelauks 
mandagiai, kol aš išsitrauksiu ginklą iš rankinuko, ar ne? Mano vie- 
nintelė išeitis —- gauti įrodymų, kurie šitą reikalą taip išsprogdins, 
kad žudyti mane bus beprasmiška. 

- Jūs neįvertinat žmogaus aistros smulkiai kerštauti. 

— Kas jums darbo? Jūs atidavėt skolą mano tėčiui. Nuraminot 
savo sąžinę. 

Neipjeris niūriai atsidūsta. 

— Įdomios rungtynės, Chavi. 

— Tu melagis, - sako berniukas. 

— Taip, pamelavau, bet tai dar nereiškia, kad esu melagis. Meluoti 
negerai, bet kai pasaulis ritasi žemyn, mažas negerumas gali atnešti 
didelę teisybę. 

— Čia kažkokia nesąmonė. 

— Tu velniškai teisus - nesąmonė, bet vis tiek tai tiesa. 

Džo Neipjeris atidaro duris ir išeina. 

Chavjeras pyksta ir ant Luizos. 

— O tu vaizduoji, kad aš žaidžiu su savo gyvybe šokinėdamas per 
balkonus. 


477 


Laiptinėje aidi Luizos ir Chavjero žingsniai. Chavjeras pasi- 
žiūri per turėklą. Žemutiniai aukštai tolsta kaip kriauklelės įvijos. 
Padvelkia vėjas, nuo kurio jam svaigsta galva. Tas pats pažvelgus 
aukštyn. 

- Jeigu galėtum pamatyti ateitį, - klausia jis, - ar žiūrėtum? 

Luiza užsimeta krepšį per petį. 

— Nelygu, ar galėčiau ją pakeisti. 

— Ojeigu galėtum? Tai jeigu pamatytum, kad antrame aukšte tave 
pagrobs komunistų šnipai, leistumeisi liftu į pirmą. 

— O ką, jeigu šnipai išsikviestų liftą, sutarę pagrobti bet ką ten 
radę? Ką, jeigu bandymas išvengti ateities visa tai ir sukels? 

— Jeigu gali matyti ateitį, kaip nuo Kilrojaus universalinės par- 
duotuvės matai Šešioliktosios gatvės pabaigą, tai reiškia, ji jau yra. 
Jeigu ji jau yra, jos pakeisti negalima. 

- Taip, bet Šešioliktosios gatvės pabaigoje yra ne tai, ką tu pada- 

rai. Ten viskas daugmaž įtvirtinta - planuotojų, architektų, dizaine- 
rių, nebent nueitum ir susprogdintum ten kokį pastatą. O tai, kas 
įvyksta po minutės, kyla iš to, ką tu padarai. 

— Tai koks atsakymas? Gali pakeisti ateitį ar ne? 

Gal atsakymas yra ne metafizikos, o paprasčiausiai galios funkcija. 

— Tai viena iš didžiųjų mįslių, Chavi. 

Jie nusileido į pirmą aukštą. Malkolmo televizoriaus ekrane 
džerška „Šešių milijonų dolerių žmogaus“ bioniniai bicepsai“. 

— Viso, Luiza. 

— Aš išvažiuoju ne visam laikui, Chavi. 

Berniuko iniciatyva jiedu paspaudžia vienas kitam ranką. Šis ju- 
desys nustebina Luizą: atrodo formalus, galutinis ir intymus. 

Džudit Rej namuose Juingsvilyje sidabrinis stalinis laikrodis 
išmuša pirmą valandą dienos. Su Bilu Smouku kalbasi finansininko 
žmona. 

— Šis namas manyje visada pažadina pavydo demoną, - prisipa- 
žįsta penkiasdešimt kažkelerių metų brangakmeniais pasipuošusi 
moteris, - tai Franko Lloydo Wrighto kopija. Originalas, man regis, 
stovi Seilemo pakraštyje. 

Ji stovi truputėlį per arti. Tu atrodai kaip Seilemo pakraščio ragana, 
iškvaišusi Tiffany parduotuvėje“ , pagalvoja Bilas Smoukas ir sako: 

— Oho, tikrai? 

Tarnaitės lotynų amerikietės, parūpintos pobūvių organizavi- 
mo firmos, tarp vien baltaodžių svečių nešioja padėklus su maistu. 


* Tuo metu populiarus televizijos serialas, kurio herojaus kai kurios kūno dalys pakeistos 
bioniniais implantais. 
** Čia turima galvoje garsioji raganų medžioklės manija, kilusi XVII a. pabaigoje Seileme 
(Salem), Masačusetso valstijoje. Tiffanys - didžiulė korporacija, prekiaujanti brangakme- 
niais ir stalo sidabru. 

Gulbės pavidalo drobinėse servetėlėse įdėtos kortelės su pavardė- 
mis. 

— Tas baltasis ąžuolas vejoje čia tikriausiai augo, kai buvo stato- 
mos ispanų misijos, - sako žmona, - jūs sutinkat? 

— Be abejo. Ąžuolai gyvena šešis šimtus metų. Du šimtus auga, du 
šimtus gyvena ir du šimtus merdi. 

Smoukas pamato, kaip į šį prabangų kambarį įeina Luiza, ir ją 
į abu skruostus bučiuoja patėvis. Ko aš iš tavės noriu, Luiza Rej? 
Luizą apkabina jos amžiaus viešnia. 

— Luiza! Jau treji ar ketveri metai! - Iš arčiau viešnios žavesys at- 
rodo pagiežingas, landus. - Bet ar tiesa, kad tu dar neištekėjusi? 

— Tikra tiesa, - trumpai atsako Luiza. - O tu? 

Smoukas pajunta, kad ji jaučia jo žvilgsnį, vėl sutelkia dėmesį į fi- 
nansininko žmoną ir pritaria, kad mažiau kaip už valandos kelio 
čia yra sekvojų, kurios jau buvo užaugusios, kai Nabuchodonosaras 
sėdėjo soste. Džudit Rej atsistoja ant šiam tikslui atnešto suolelio ir 
sidabriniu šaukštu skimbčioja į rausvo šampano butelį, kol visi ima 
klausytis. 

— Ponios, ponai ir jaunuoliai, - prabyla jinai, - man sako, kad 
vakarienė patiekta! Bet prieš mums visiems pradedant aš norėčiau 
pasakyti kelis žodžius apie nuostabų darbą, nuveiktą Buenas Jerba- 
so kovos su vėžiu draugijos, ir apie tai, kaip ji panaudos pinigus iš 
mūsų lėšų rinkėjo, kurį jūs šiandien taip dosniai remiate. 

Bilas Smoukas pralinksmina porą vaikų iš oro paimdamas spin- 
dintį auksinį krugerrandą. Iš tavęs, Luiza, aš noriu tobulai intymaus 
nužudymo. Bilas Smoukas akimirką susimąsto apie mumyse glū- 
dinčias, bet mums nepriklausančias galias. 

Tarnaitės jau išnešė deserto indus, orą aitrina kavos garai, ir 
valgomajame įsivyrauja sekmadieninis persivalgymo mieguistumas. 

Vyriausio amžiaus svečiai randa kampelių, kuriuose galima snus- 
telėti. Luizos patėvis suburia grupelę bendraamžių, kad parodytų 
savo šeštojo dešimtmečio automobilių kolekciją, žmonos ir moti- 
nos atlieka užuominų manevrus, moksleiviai išeina kirstis į ūks- 
mes bei saulės šviesą ir palei baseiną. Prie piršlybų stalo dominuoja 
Hendersonų tryniai. Visi jie vienodai mėlynakiai ir auksaplaukiai, 
ir Luiza neskiria jų vieno nuo kito. 

— Ką aš daryčiau, jeigu būčiau prezidentas? - klausia vienas try- 
nys. - Pirmiausia šaltąjį karą siekčiau laimėti, o ne tik išvengti pra- 
laimėjimo. 

— Aš tai nepataikaučiau arabams, - estafetę perima kitas, - ku- 
rių protėviai pririšo savo kupranugarius sėkminguose smėlio plo- 
teliuose... 

— „..arba raudoniesiems siauraakiams. Aš sukurčiau - nebijau 
pasakyti tiesiai - mūsų šalies teisėtą - korporacinę - imperiją. Nes 
jeigu mes to nepadarysim... 

— ...mus į šoną nustums japai. Korporacija - tai ateitis. Reikia, 
kad šaliai vadovautų verslas ir įsigalėtų tikra meritokratija. 

— O ne visus smaugtų socialinė rūpyba, profsąjungos, amputaciją 
patyrusios spalvotosios transvestitės benamės arachnefobės „pozi- 
tyvi diskriminacija“... 

— Sumanumo meritokratija. Kultūra, nesigėdijanti pripažinti, kad 
turtai pritraukia galią... 

— .„.ir kuri apdovanoja mus - turtų kūrėjus. Kai žmogus siekia 
valdžios, aš užduodu vieną paprastą klausimą: „Ar jis mąsto kaip 
verslininkas?“ 

Luiza suvysto savo servetėlę į standų kamuoliuką. 

— O aš užduodu tris paprastus klausimus. Kaip jis įgavo tą val- 
džią? Kaip jis ja naudojasi? Ir kaip iš to šunsnukio ją galima atimti? 

Džudit Rej randa Luizą savo vyro kambaryje, žiūrinčią popie- 
tės žinių laidą. 

— Nugirdau Antoną Hendersoną sakant „kliedinti lesbė“, ir jei- 
gu tai buvo ne apie tave, aukseli, nežinau - tai nejuokinga! Tavo... 
maištavimo reikalai vis prastėja. Skundiesi, kad esi vieniša, aš supa- 
žindinu tave su maloniais jaunais vyrais, o tu juos „lesbiškai nuklie- 
di“ savo „Žiūrono“ balsu. 

— Kada aš skundžiausi, kad esu vieniša? 

— Tokie vaikinai kaip Hendersonai, žinok, ant medžių neauga. 

— Ant medžių auga amaras. 

Beldimas į duris, ir nosį įkiša Bilas Smoukas. 

— Ponia Rej? Atsiprašau, kad lendu, bet jau turiu išvažiuoti. Sakau 
ranką pridėjęs ant širdies - šiandieninis labdaros vakaras buvo sve- 
tingiausias ir geriausiai organizuotas iš visų, kuriuose esu buvęs. 

Džudit Rej ranka nuplazdena prie ausies. 

— Labai malonu tai girdėti... 

— Hermanas Hauitas, firmos „Masgrouv Vailand jaunesnysis part- 
neris iš Malibu biuro. Neturėjau progos prisistatyti prieš šitą pui- 
kiausią vakarienę - užsirašiau paskutinę minutę šįryt. Prieš dešimt 
metų pasimirė mano tėvas - nuo vėžio, tesiilsi ramybėj jo siela, ir 
aš nežinau, kaip mudu su motina būtumėm visa tai iškentę be šios 
draugijos pagalbos. Kai Olė taip netikėtai paminėjo jūsų labdaros 
renginį, aš privalėjau paskambinti ir paklausti, ar negalėčiau pakeis- 
ti kokio nors paskutinės minutės anuliavimo. 

— Mes labai džiaugiamės, kad paskambinote, ir sveiki atvykę į Bu- 
enas Jerbasą. - Mažoko ūgio, vertina Džudit Rej, bet raumeningas, 
gerai uždirba ir turbūt ne vyresnis kaip trisdešimt penkerių. Jaunes- 
nysis partneris skamba daug žadamai. - Aš tikiuosi, kad kitą kartą ir 
ponia Hauit galės atvykti. 

Bilas Smoukas, čia žinomas kaip Hermanas Hauitas, romiai nu- 
sišypso. 

— Deja, vienintelė ponia Hauit yra mano mama. Kol kas. 

— O, iš tikrųjų? - atsako Džudit Rej. 

Jis žvelgia į Luizą, nekreipiančią dėmesio. 

— Mane sužavėjo principinga jūsų dukters pozicija tame pokalby- 
je. Daugeliui mūsų kartos žmonių trūksta moralinių orientyrų. 

— Aš labai pritariu. Praeitam dešimtmety kartu su vonios vande- 
niu buvo išpiltas ir kūdikis. Su Luizos tėvu, dabar jau amžinatilsį, 
aš išsiskyriau seniai, bet mes visada savo dukteriai norėjom įdiegti 
gėrio ir blogio pajautą. Luiza! Gal tu bent akimirką atsiplėštum nuo 
televizoriaus, būk gera, mieloji. Hermanas pamanys... Luiza? Auk- 
seli, kas yra? 

Diktorius skelbia: 

— Policija patvirtino, kad tarp dvylikos žuvusiųjų šį rytą per lėk- 
tuvo avariją Alegenio kalnuose buvo „Pakrantės energijos“ genera- 
linis direktorius Albertas Grimaldis, geriausiai a-mokamas Ameri- 
kos firmos vadovas. Preliminarūs tyrimo duomenys rodo, kad įvyko 
sprogimas, sukeltas defekto kuro sistemoje. Nuolaužos išsibarsčiu- 
sios kelių kvadratinių mylių plote... 

— Luiza, aukseli? - Luiza priklaupia prie dukters, su pasibaisėji- 
mu žiūrinčios į susilanksčiusius lėktuvo gabalus kalno šlaite. 

— Kaip... siaubinga! - Bilas Smoukas mėgaujasi sudėtingu patie- 
kalu, kurio visų ingredientų net jis pats, virėjas, negali išvardinti. — 
Arjūs pažinojote ką nors iš tų nelaimėlių, panele Rej? 


Si 
Pirmadienio rytas. „Žiūrono“ žinių skyriuje knibžda gan- 
dai. Vienas skelbia, kad žurnalas bankrutavo; kitas - kad Kenetas 


P. Ogilvis, savininkas, parduos jį aukcione; bankas įliesiąs naujo 
kraujo; bankas užsukęs čiaupą. Luiza niekam neprasitarė, kad prieš 

parą išgyveno pasikėsinimą į savo gyvybę. Ji nenori čia įtraukti 
savo motinos arba Grelšo, ir, jeigu ne nubrozdinimai, tai atrodytų 
nerealu. 

Luiza sielvartauja dėl Aizeko Zakso - žmogaus, kurio beveik ne- 
pažinojo, - mirties. Ji taip pat jaučia baimę, bet susikaupia dirbti. 
Tėvas jai pasakojo, kad karo fotografai kalba apie atsparumą bai- 
mei, suteikiamą aparato objektyvo, - šį rytą tai atrodo suprantama. 
Jeigu Bilas Smoukas žinojo apie Aizeko Zakso perbėgimą, jo mirtis 
suprantama, - tačiau kas norėjo tuo pat kartu atsikratyti ir Alberto 
Grimaldžio? Etatiniai autoriai, kaip įprasta, traukia į Domo Grelšo 
kabinetą dešimtos valandos posėdžio. O jau dešimt penkiolika. 

— Grelšas šitaip nevėlavo net kai pagimdė jo pirmoji žmona, - 
sako Nensė O Heigan šlifuodama nagus. - Ogilvis iš jo suraitė kan- 
kinimo įrankį. 

Rolandas Džeiksas pieštuku krapšto iš ausų sierą. 

- Pažinojau būgnininką, kuris būgnijo „Monkees“ hituose. Jis be 
perstojo kalbėdavo apie tantrinį seksą - labai jums ačiū. Jo mėgsta- 
miausia poza vadinama, hm, „Santechnikas“. Visą dieną sėdi namie, 
bet niekas neateina. 

Tyla. 

— Jėzau, aš tik noriu nuleisti įtampą. 

Ateina Grelšas ir nieko nelaukęs išdrožia: 

- „Žiūronas“ parduodamas. Šiandien sužinosim, kas išliks po au- 
kojamojo skerdimo. 

Džeris Nusbaumas sukiša nykščius už diržo. 

— Staigu. 

— Velniškai staigu. Derybos prasidėjo tik prieš kelias dienas. — 
Grelšas nesitveria savo kaily. - Šįryt jau pasirašyta. 

— Pasiūlymas tikriausiai buvo, hm, pritrenkiantis, - zonduoja 
Džeiksas. 

— Klausk Ogilvio. 

— Kas pirkėjas? - klausia Luiza. 

- Šiandien bus spaudos pranešimas. 

— Najau, Domai, - meilikauja O'Heigan. 

— Aš pasakiau: šiandien bus spaudos pranešimas. 

Džeiksas tarp pirštų ritinėja cigaretę. 

- Atrodo, mūsų paslaptingasis pirkėjas, hm, tikrai nori „Žiūro- 
no, ir, hm, nesugedo - netaisyk. 

Nusbaumas purkšteli. 

— O kas sako, kad mūsų paslaptingasis pirkėjas nemano, jog mes 
sugedę? Pernai „Allied News“ nusipirkę „Nouveau“ atleido net lan- 
gų valytojus. 

— Taigi. - O' Heigan spragtelėdama uždaro pudrinę. - Mano krui- 
zas Nilo upe vėl atšaukiamas. Kalėdos vėl pas svainę Čikagoje. Jos 
vaikigaliai ir šaldytos jautienos pasaulio sostinė. Per vieną dieną 
viskas aukštyn kojom. 


S Ž 


Džo Neipjeris, žiūrėdamas į suderintus dailės kūrinius ge- 
neralinio direktoriaus pavaduotojo Viljamo Vailio laukiamajame, 
suvokia, kad ištisus mėnesius jis būdavo paliekamas nuošaly. Lo- 
jalumo apraiškos traukėsi į pašalius, ir iš pažįstamų versmių galia 
buvo siurbiama kitur. Man tai kas, galvoja Neipjeris, liko tik pusan- 
try metų. Jis išgirsta žingsnius, pajunta skersvėjį. Bet numušti lėk- 
tuvą su dvylika žmonių - tai jau ne saugumas, tai masinis žudymas. 
Kas davė įsakymą? Ar taip Bilas Smoukas dirba Vailiui? O gal tai 
tiesiog lėktuvo avarija? Jų pasitaiko. Suprantu tik tiek, kad nesuprasti 
pavojinga. Neipjeris keikia save, kad vakar perspėjo Luizą, - kvailai 
rizikavo ir ničnieko nelaimėjo. 

Viljamo Vailio sekretorė atidaro duris. 

— Ponas Vailis dabar jus priims, pone Neipjeri. 

Neipjeris nustemba kabinete pamatęs Fej Li. Aplinka reikalauja 
apsikeisti šypsenomis. 


467 


Debesų atlasas 


— Džo! Kaip laikais? - Viljamas Vailis pasveikina taip pat energin- 
gai kaip ir paspaudžia ranką. 

— Liūdnas rytas, pone Vaili, - atsako Neipjėris ir atsisėda, bet 
cigaretės atsisako. - Man vis dar sunku patikėti, kad nebėra pono 
Grimaldžio. 

Niekada tavęs nemėgau. Niekada nesupratau, kam tu čia reika- 
lingas. 

- Liūdniau nebūna. Albertą galima pakeisti, bet ne atstoti. 

Apsimesdamas, kad tai tik šnektelėjimo dėlei, Neipjeris ryžtasi 
paklausti: 

— Kiek laiko valdyba lauks, prieš paskirdama naują žmogų? 

— Susitinkam šiandien popiet. Albertas nebūtų norėjęs, kad mes 
ilgiau negu reikia dreifuotumėm be vairininko. Žinai, jo pagarba 
tau, asmeniškai, buvo... na... 

— Nuoširdi, - pasiūlo Fej Li. 

Suradai žodį, pone Li. 

— Tiksliai! Kaip tik! Nuoširdi. 

— Ponas Grimaldis buvo šaunus vyras. 

"— Tikrai taip, Džo, tikrai taip. - Vailis atsigręžia į Fej Li. - Fej. 
Papasakokim Džo, kokį paketą jam siūlom. 

— Įvertindamas jūsų pavyzdingą tarnybą, ponas Vailis siūlo pa- 
leisti jus anksčiau. Jūs gausite visą algą už aštuoniolika mėnesių, dar 
likusių pagal sutartį, premijas, o paskui pradės eiti jūsų indeksuota 
pensija. 

Išspiria! Neipjerio mina byloja: „Oho!“ Už to stovi Bilas Smoukas. 
mam milžiniškam jo vaidmens pokyčiui: buvo savas žmogus, tapo 
kliuviniu. 

— Tai yra... netikėta. 

— Suprantu, Džo, - sako Vailis, bet nieko nepriduria. Suskamba 
telefonas. - Ne, - atšauna Vailis į ragelį. - Ponas Reiganas gali pa- 
laukti. Aš užsiėmęs. 

Vailiui padėjus ragelį Neipjeris jau buvo apsisprendęs. Auksinis 
šansas pasitraukti iš krauju aptaškytos scenos. Jis suvaidina seną va- 
salą, iš dėkingumo netekusį žado. 

— Fej. Pone Vaili, aš nežinau, kaip jums atsidėkoti. 

Viljamas Vailis stebeilija kaip pokštaujantis kojotas. 

— Gal tiesiog sutikti? 

- Žinoma, sutinku! 

Vailis ir Fej Li sveikina vienas per kitą. 

— Tu, aišku, supranti, - kalba Vailis, - tokiame jautriame poste 
kaip saugumas mums reikia, kad ši permaina įsigaliotų tau išėjus iš 
šito kambario. 

Jėzau, mielieji, jūs nė sekundės veltui nepraleisit. 

Fej Li priduria: 

— Aš pasirūpinsiu, kad jūsų daiktus išsiųstų ir sutvarkytų popie- 
rius. Aš žinau, kad jūs neįsižeisit, jeigu į žemyną jus nulydės. Visi 
turi matyti, kad ponas Vailis gerbia protokolą. 

— Ko čia įsižeisti, Fej? - šypsosi Neipjeris keikdamas ją. - Aš ir 
parašiau mūsų protokolą. 

Neipjeri, savo 38-tą kalibrą laikyk pritvirtintą prie blauzdos, kol 
nepaliksi Svanekės ir paskui dar ilgai. 

Muzikos parduotuvėje „Dingusi styga“ muzika sugeria visas 
mintis apie „Žiūroną“ Siksmitą, Zaksą ir Grimaldį. It upės tėkmė 
liejasi garsai — tyri, nekūniški, hipnotizuojantys... artimai pažįsta- 
mi. Luiza stovi pakerėta, tarsi įsigyvenusi į laiko srautą. 

— Aš žinau šitą muziką, - taria ji pardavėjui, kai šis galų gale pa- 
klausia, ar ji gerai jaučiasi. - Kas gi čia, po velniais? 

— Atsiprašau, bet čia kliento užsakymas, neparduodama. Iš tikrų- 
jų aš neturėčiau jos groti. 

— O. - Pirmiausia, kas svarbiausia. - Aš skambinau praeitą sa- 

vaitę. Aš Rej, Luiza Rej. Jūs sakėt, kad galėsit surasti man retą įra- 
šą - Roberto Frobišerio „Debesų atlaso sekstetą“. Bet kol kas pa- 
laukim. Man būtinai reikia ir šitos muzikos. Būtinai. Žinot, kaip 
būna. Kas čia? 

Pardavėjas ištiesia riešus įsivaizduojamiems antrankiams. 

— Roberto Frobišerio „Debesų atlaso sekstetas. Aš klausiausi, 
kad įsitikinčiau, ar nesubraižyta. Ai, ne, meluoju. Klausiausi, nes 
esu smalsumo vergas. Ne visai Delius, ar ne? Kodėl bendrovės nefi- 
nansuoja tokių perlų kaip šitas įrašų - tai nusikaltimas. Jūsų plokš- 
telė kaip naujutėlė - malonu pranešti. 

— Kur aš tai esu girdėjusi? 

Jaunasis vyras gūžteli pečiais. 

— Šiaurės Amerikoj nebus daugiau kaip saujelė. 

— Bet aš ją žinau. Sakau jums - žinau ją. 

Luizai grįžus į darbą, Nensė O Heigan kalbasi telefonu. 

- Šerlai? Šerlai! Čia Nensė. Klausyk, mes gal dar praleisim Kalė- 
das sfinkso šešėlyje. Naujasis savininkas - „Transvizija“. - Ji pakelia 
balsą. - „Transvizija“... Aš irgi negirdėjau, bet... - O'Heigan nulei- 
džia balsą. - Ką tik mačiausi su Ogilviu, taip, senuoju bosu, jis yra 
naujoj valdyboj. Bet tu tik paklausyk, dėl ko aš skambinu, - aš pa- 
silieku darbe! - Ji karštligiškai linkteli Luizai. - Aha, beveik niekas 
neatleidžiamas, tai paskambink Džaninai ir pasakyk, kad Kalėdas 
leis viena su savo pasibjaurėtinais sniego žmogeliukais. 

— Luiza, - pašaukia Grelšas iš tarpdurio. - Ponas Ogilvis dabar 
nori tave matyti. 

K. P. Ogilvis buvo užėmęs Domo Grelšo temperamentingą fotelį, 
redaktorių nutrėmęs į standartinę plastikinę kėdę. Savo kūnu „Žiū- 
rono savininkas Luizai panašus į plieninę graviūrą. Arba Laukinių 
Vakarų teisėją. 

— Nėra kaip gražiai tai pasakyti, - pradeda jis, - tai aš pasakysiu 
stačiai. Jūs atleista. Naujojo savininko nurodymas. 

Luiza žiūri, kaip ši žinia atsimuša į ją ir atšoka. Ne, to nepalyginsi 
su nustūmimu nuo tilto prieblandoje. Grelšas nežiūri jai į akis. 

— Aš turiu sutartį. 

— O kas jos neturi? Jūs atleista. 

— Ar aš vienintelė iš etatinių autorių užsitraukiau jūsų naujojo 
šeimininko nemalonę? 

— Išeina, kad taip. - K. P. Ogilvio žandas kartelį virptelėjo. 

— Manau, teisinga būtų paklausti: „Kodėl aš?“ 

— Savininkai samdo ir atleidžia, ir nusprendžia, kas teisinga. Kai 
pirkėjas pasiūlo tokį gelbėjimo paketą, kokį pasiūlė „Transvizija“, jis 
neblusinėjamas. 

— „Išmesta blusa“. Gal tai man išgraviruoti ant savo auksinio laik- 
rodžio? 

Domas Grelšas pasimuisto. 

— Pone Ogilvi, man atrodo, Luiza nusipelnė kokio nors paaiški- 
nimo. 

- Tai tegul paklausia „Transvizijos“. Gal jos veidas neatitinka jų 
„Žiūrono“ vizijos. Radikali, feministiškai nusistačiusi, sausa, per 
daug landi. 

Jis skleidžia dūmų uždangą. 

— Norėčiau „Transvizijos“ paklausti kai kurių dalykų. Kur jų cen- 
trinė būstinė? 

— Kažkur rytuose. Bet aš abejoju, ar kas nors ten su jumis kalbėsis. 

— Kažkur rytuose. Kas, be jūsų, yra naujieji valdybos nariai? 

- Jus atleido ne tam, kad rinktumėt rašytinius parodymus. 

— Dar tik vienas klausimas, pone Ogilvi. Už trejus stebuklingus 
uolios tarnybos metus atsakykite tik tiek: kaip „Transvizija“ susijusi 
su „Pakrantės energija? 

Smalsiai suklūsta ir pats Domas Grelšas. Ogilvis akimirką dvejo- 
ja, paskui pratrūksta: 

— Manęs laukia daug darbo. Jums bus sųymokėta iki mėnesio pa- 
baigos, vaikščioti čia nereikia. Ačiū ir sudie. 
Už tokio protrūkio, galvoja Luiza, slypi dviveidiškumas. 

DABAR JŪS IŠVYKSTATE Iš SVANEKĖS APYGARDOS, 
BANGŲ MŪŠOS IR ATOMO BUVEINĖS, 
DAUG NEDELSĘ SUGRĮŽKITE! 


Gyvenimas puikus. Džo Neipjeris perjungia savo visureigį į au- 
topilotą. Gyvenimas gražus. Važiuojant aštuoniasdešimt mylių per 
valandą „Pakrantės energija“, jo ilgametis darbas, Margo Roker ir 
Luiza Rej pasilieka praeityje. Dvi valandos iki jo medinės trobos 
Santo Kristo kalnuose. Gal vakarienei susižvejos šamą, jeigu nebus 
labai pavargęs po kelionės. Jis pasižiūri į veidrodėlį: sidabro spal- 
vos „Chrysleris“ kokią mylią ar dvi laikėsi už jo per šimtą jardų, 
bet dabar aplenkia ir išnyksta tolumoje. Atsipalaiduok, sako sau 
Neipjeris, tu ištrūkai. Kažkas jo visureigyje barška. Popietė pasiekia 
trečios valandos aukso amžių. Mylia po mylios greitkelis eina palei 
upę, iš lėto kildamas aukštyn. Per pastaruosius trisdešimt metų šios 
aukštumos subjuro, bet kas gi nesubjuro? Abiejose pusėse buldoze- 
rių išlygintas terasas kolonizavo nauji gyvenamieji namai. Ištrūkti 
man prireikė viso gyvenimo. Džo Neipjerio užpakalinės regos veid- 
rodėlyje Buenas Jerbasas sunyko iki šeriuotos dėmelės. Neužginsi 
Lesterio dukteriai vaidinti stebukladarės. Padarei, ką galėjai. Tegul 
sau. Ji - ne mažas vaikas. Jis naršo radijo bangas, bet visur vyrai 
dainuoja kaip moterys ir moterys - kaip vyrai, kol jis aptinka stotį, 
grojančią „Everybody's Talkin'“. Jo santuokos muzikinė pusė buvo 
Milė. Ji grojo smuiku Sando kazino su „Kaubojum Šurum Burum ir 


* Fredo Neilo daina, išpopuliarėjusi per 1969 m. filmą „Vidurnakčio kaubojus“. 

jo merginomis“. Muzikantų susižvalgymai, kai muzika liejasi be pa- 
stangų, - štai ko jis norėjo iš Milės, tokio intymumo. Luiza Rej irgi 
vaikas. Neipjeris išsuka iš greitkelio aštuonioliktajame išvažiavime 
ir patraukia senųjų aukso ieškotojų keliu į Koperlainą. Tas barškė- 
jimas nerimsta. Kalnų miškus čia jau lyžtelėjęs ruduo. Kelias eina 
tarpekliu, tarp senų pušų, ton pusėn, kur leidžiasi saulė. 

Ir štai staiga jis negali prisiminti nė vienos pastarųjų trijų ketvir- 
čių valandos minties. Neipjeris pasuka prie maisto parduotuvės, iš- 
jungia variklį ir išlipa iš visureigio. Girdi tą šniokštimą? Dingusioji 
upė. Tai jam primena, kad Koperlainas - ne Buenas Jerbasas, ir jis 
atrakina visureigį. Parduotuvės savininkas sveikindamasis į klientą 
kreipiasi vardu, iškloja šešių mėnesių paskalas per tiek pat minučių 
ir paklausia, ar Neipjeris atostogausiąs visą savaitę. 

— Man jau nuolatinės atostogos. Pasiūlė anksčiau išeiti į, - jis nie- 
kada nėra šio žodžio sakęs apie save, - pensiją. Sutikau nė nemirk- 
telėjęs. 

Parduotuvės savininko žvilgsnis mato kiaurai. 

- Šventė pas Dueiną šįvakar? Ar užuojautos pas Dueiną rytoj? 

— Verčiau penktadienį. Labiau šventė. Pirmą laisvės savaitę noriu 
praleisti ilsėdamasis savo trobelėj, o ne nudribęs pas Dueiną po stalu. 

Neipjeris sumoka už maisto produktus ir išeina, ūmai panūdęs 
būti vienas. Visureigio padangos čeža ant akmeninio keliuko. Jo ži- 
bintai skaisčiais tarpsniais nutvieskia pirmykštį mišką. 

Čia. Dar kartą. Neipjeris išgirsta Dingusiąją upę. Prisimena, kaip 
pirmą kartą atsivežė Milę į trobelę, kurią pastatė jie su broliais ir 
tėčiu. Dabar jis liko iš jų vienintelis. Tą naktį jie maudėsi nuogi. Jo 
plaučius ir galvą užlieja miško prieblanda. Jokių telefonų, jokių ste- 
bėjimo ekranų, net ir televizoriaus ekrano, jokio leidimų aprobavi- 
mo ir posėdžių garso nepralaidžiame prezidento kabinete. Niekada. 
Išėjęs į pensiją saugumo žmogus patikrina, ar prie durų spynos kas 
nekišo nagų, ir tik tada atidaro langines. Atsipalaiduok, Dieve mano, 
„Pakrantė“ tave paleido, neliko jokių saitų, jokios galimybės grįžti. 

Vis dėlto į trobelę įeina su pistoletu rankoje. Matai? Nieko nėra. 
Neipjeris užkuria traškančią ugnį ir pasiruošia pupų su dešrelėmis 
ir suodinomis keptomis bulvėmis. Pora alaus. Lauke ilgai ilgai lei- 
džia čiurkšlę. Putojantis Paukščių Takas. Gilus gilus miegas. 


Vėl pabudęs, išdžiūvusia burna, alaus išpūsta šlapimo pūsle. Čia 
ketvirtas kartas ar penktas? Šiąnakt miško garsai Neipjerį ne liūliuo- 
ja, o dirgina jo gerovės jausmą. Automobilio stabdžiai? Kaktusinė 
pelėda. Traška šakelės? Žiurkė, kalninė putpelė, nežinau, juk esi miš- 
ke, gali būti bet kas. Miegok, Neipjeri. Vėjas. Balsai po langu? Pabu- 
dęs Neipjeris pamato virš lovos ant skersinės sijos tupinčią pumą; jis 
pabunda rėkdamas - puma buvo Bilas Smoukas, užsimojęs žibin- 
tuvėliu tvoti Neipjeriui per galvą; ant sijos nieko nėra. Ar dabar jau 
lyja? Neipjeris klausosi. 

Tai tik upė, tai tik upė. 

Jis vėl įžiebia degtuką, kad pasižiūrėtų, ar jau gali būti verta kel- 
tis: 4.05. Ne. Tarpinė valanda. Neipjeris rangosi nakties klostėse ieš- 
kodamas miego landų, bet jį pasigauna neseni Margo Roker namo 
prisiminimai. Bilas Smoukas sako: Pastovėk sargyboj. Mano žmogus 
sako, kad dokumentus ji laiko savo kambary. Neipjeris sutinka, pa- 
tenkintas, kad mažiau dalyvaus. Bilas Smoukas įsijungia savo stam- 
bų guma aptrauktą žibintuvėlį ir kopia laiptais aukštyn. 

Neipjeris žvalgosi po Roker sodą. Artimiausias namas — toliau 
kaip už pusės mylios. Galvoja, kam savarankiškam machinatoriui 
Bilui Smoukui prireikė padėjėjo tokiam paprastam darbui. 

Silpnas riksmas. Staigi baigtis. 

Neipjeris bėga laiptais aukštyn, klumpa, keli tušti kambariai. 

Bilas Smoukas priklaupęs ant senovinės lovos talžo kažką žibin- 
tuvėliu, spindulių pluoštas čaižo sienas ir lubas, smūgiai beveik be 
garso krenta ant bejausmės Margo Roker galvos. Jos kraujas ant pa- 
talynės - nešvankiai ryškiai raudonas ir šlapias. 

Neipjeris šaukia jam liautis. 

Bilas Smoukas suirzęs atsigręžia. Kas yr, Džo? 

Tu sakei, jos šiąnakt nebus namie! 

Ne, ne, blogai išgirdai. Aš sakiau, mano žmogus sakė, kad senės 
šignakt nebus namie. Patikimų kadrų sunku rasti. 

Jėzau, Jėzau, Jėzau, ji negyva“ 

Atsarga gėdos nedaro, Džo. 

Puikios žabangos, pripažįsta Džo Neipjeris bemiegėje trobelėje. 
Paklusnumo grandinės. Bejėgės senyvos aktyvistės talžymo bendri- 
ninkas? Net pusmokslis teisės studentas su kalbos defektu galėtų 
pasodinti jį į kalėjimą visam likusiam gyvenimui. Sučiulba juodasis 
strazdas. Aš labai blogai pasielgiau pas Margo Roker, bet tą gyveni- 
mą palikau. Keturi šrapnelių randeliai, po du abiejuose sėdmenyse, 
maudžia. Rizikavau savo kailiu, kad paprotinčiau Luizą Rej. Langas 
jau pakankamai šviesus, ir matosi įrėminta Milė. Aš tik vienas žmo- 
gus, protestuoja jis, aš - ne būrys. Man iš gyvenimo tereikia gyveni- 
mo. Ir šiek tiek pažvejoti. 

Džo Neipjeris atsidūsta, apsirengia ir pradeda krauti daiktus į vi- 
sureigį. 

Milė visada laimėdavo patylėdama. 


56 


Džudit Rej basa susijuosia kimono stiliaus chalatą ir didžiuliu 
bizantišku kilimu nueina į marmurinėmis grindimis išklotą virtu- 
vę. Iš erdvaus šaldytuvo išima tris rubino raudonumo greipfrutus, 
supjausto juos perpus ir šaltus kaip sniegas varvančius pusrutulius 
sudeda į sulčiaspaudę. Aparatas zvimbia kaip įkliuvusios vapsvos, 
ir stiklainis prisipildo tirštų, žvilgančių ledinuko spalvos sulčių. Ji 
įsipila jų į sunkią mėlyną stiklinę ir teliūskuoja jas po visą burną. 

Verandoje ant dryžuotos sofos Luiza kramtydama raguolį per- 
žvelgia laikraštį. Didinga panorama, - virš Juingsvilio brangiųjų 

stogų ir aksominių vejų iki Buenas Jerbaso centro, kur iš jūros rūko 
ir transporto smogo kyšo dangoraižiai, - šią valandą atrodo itin mis- 


tiška. 
— Nebemiegi, aukseli? 


— Labas rytas. Ne. Važiuosiu pasiimti savo daiktų iš darbo, jeigu 
leisi dar kartą pasiskolinti vieną iš mašinų. 

- Žinoma. - Džudit Rej įsižiūri į dukterį. - „Žiūrone“ tu švaistei 
savo talentą, aukseli. Tai niekingas žurnaliūkštis. 

— Tiesa, mama, bet tai buvo mano niekingas žurnaliūkštis. 


Džudit Rej įsitaiso ant sofos ranktūrio ir nubaido nuo stiklinės 


įžūlią musę. Žiūri į straipsnį verslo skyriuje. 


„ENERGETIKOS GURU“ LOIDAS HUKSAS 
VADOVAUS „PAKRANTĖS“ BENDROVEI 


Baltieji rūmai ir elektros milžinė 
„Pakrantės energija“ bendrame pa- 
reiškime paskelbė, kad Federalinis 
energetikos reikalų įgaliotinis Loidas 
Huksas užims gen. direktoriaus vietą, 
atsilaisvinusią po Alberto Grimaldžio 
tragiškos žūties lėktuvo avarijoje 
prieš dvi dienas. „Pakrantės“ akcijų 
kaina, reaguojant į šią naujieną, pašo- 
ko 40 punktų. „Mes džiaugiamės, kad 
Loidas priėmė mūsų pasiūlymą stoti 
prie vairo, — pasakė „Pakrantės“ gen. 
direktoriaus pavaduotojas Viljamas 
Vailis, — ir nors šio paskyrimo aplin- 
kybės nepaprastai liūdnos, valdyba 


jaučia, kad Albertas danguje šiandien 
kartu su mumis, mums šiltai sutinkant 
naująjį vyriausiąjį administratorių ir 
vizionierių.“ Energetikos komisijos 
atstovas spaudai Menzizas Greihamas 
pasakė: „Loido Hukso kompetencijos 
čia, Vašingtone, žinoma, trūks, bet 
prezidentas Fordas gerbia jo norus ir 
tikisi tolesnio bendradarbiavimo su 
vienu iš geriausių protų imantis da- 
kant mūsų valstybės didybę.“ P. Huk- 
sas pareigas pradės eiti kitą savaitę. Jo 
įpėdinio pavardė turėtų būti paskelbta 
dar šiandien. 


— Ar čia tas projektas, prie kurio tu dirbai? - klausia Džudit. 


— Tebedirbu. 
— Dėl ko? 


— Dėl tiesos. - Dukters ironija nuoširdi. - Aš laisva žurnalistė. 

— Nuo kada? 

- Nuo tos akimirkos, kai Ogilvis mane atleido. Mane atleisti buvo 
politinis sprendimas, mama. Tai įrodo, kad užčiuopiau didelę pa- 
slaptį. Milžinišką. 

Džudit Rej žiūri į šią jauną moterį. Kadaise turėjau mažą dukre- 
lę. Rengdavau ją klostėtomis suknelėmis, vedžiojau į baleto būrelį ir 
penkias vasaras iš eilės vežiau į jodinėjimo stovyklą. Bet žiūrėk, kokia 
ji. Vis tiek atsigimė į Lesterį. Ji pabučiuoja Luizą į kaktą. Luiza įtariai 
susiraukia, kaip paauglė. 

— Ką? 


21 


Luiza Rej, kaip buvo įpratusi dirbdama „Žiūrone“, užeina 
į užkandinę „Snieguolė“ paskutinio puoduko kavos. Vienintelė lais- 
va vieta - šalia vyriškio, pasislėpusio už „San Francisco Chronicle“. 
Luiza pagalvoja: Geras laikraštis, - ir atsisėda. Domas Grelšas sako: 

— Labas rytas. 

Luiza pajunta teritorinio pavydo dilgsnį. 

— Ką jūs čia darot? 

— Redaktoriams irgi reikia valgyti. Einu čia kiekvieną rytą nuo 
savo Žmonos... Žinai. Vaflių galiu pasidaryti skrudintuve, bet... - Jo 
rankos mostas į kiaulienos kepsnį tarsi sako: Ką ir kalbėti? 

— Niekada čia jūsų nemačiau. 

- Tai kad jis išeina valanda prieš jums pasirodant, - sako Bartas 
tuo pat metu darydamas tris darbus. - Kaip visada, Luiza? 

— Taip. Kaip čia jūs man niekada nepasakėt, Bartai? 

— Kada jūs ateinat ir išeinat, aš irgi niekam nepasakoju. 

— Pirmas į darbą, paskutinis iš darbo. - Domas Grelšas sulanksto 
laikraštį. - Redaktoriaus dalia. Noriu su tavim šnektelėt, Luiza. 

— Aš aiškiai prisimenu, kad buvau atleista. 

— Baik, gerai? Noriu pasakyti, kodėl - kaip - aš neatsistatydinu 

dėl to, kad Ogilvis tave taip apšiko. O kad jau pradėjau išpažintį, tai 
jau penktadienį žinojau, kad tave išmes. 

— Malonu, kad pranešėt iš anksto. 

Redaktorius nuleidžia balsą. 

— Tu žinai apie mano žmonos leukemiją. Mūsų draudimo reika- 
lus? 

Luiza teikiasi linktelėti. 

Grelšas susiima ir ryžtasi. 

— Praeitą savaitę perėmimo derybose... buvo užsiminta - jeigu 
aš pasiliksiu „Žiūrone“ ir sutiksiu, kad nesu girdėjęs... apie vieną 
ataskaitą, mano draudėjus bus galima paspausti. 

Luiza išlaiko savitvardą. 

— Jūs pasikliaunate tų žmonių pažadais? 

— Sekmadienį paskambino tas mano reikalavimų tvarkytojas, Ar- 
noldas Frumas. Atsiprašo, kad mus sutrukdė, tarara, bet gal mums 
būsią įdomu žinoti, kad „Mėlynasis skydas“ pakeitė sprendimą ir 
pasirūpins visomis mano žmonos gydymo sąskaitomis. Jau išsiųstas 
čekis, kompensuojantis ankstesnes įmokas. Mes netgi galim pasi- 
likti savo namą. Aš nesididžiuoju savimi, bet nesigėdysiu, kad savo 
šeimą iškėliau aukščiau už tiesą. 

— Tiesa - radiacijos lietus ant Buenas Jerbaso. 

— Mes visi kaip nors įvertinam rizikos lygį. Jeigu galiu apsaugoti 
žmoną už nedidelį vaidmenį Svanekės avarijos tikimybėje, na, man 
teks su tuo susitaikyti. Man velniškai norisi, kad tu daugiau pagal- 
votum, kiek pati rizikuoji kaudamasi su tais žmonėmis. 

Luizai sugrįžta prisiminimas apie grimzdimą vandenyje, ir jai su- 
spurda širdis. Bartas priešais ją pastato kavos puoduką. 

Grelšas per barjerą kyšteli jai mašinėle spausdintą popierių. Jame 
du stulpeliai, abiejuose po septynias pavardes. 

— Spėk, koks čia sąrašas. 

Į akis krenta dvi pavardės: Loidas Huksas ir Viljamas Vailis. 

— „Transvizijos“ valdybos nariai? 

Grelšas linkteli. 

- Beveik. Valdybos nariai skelbiami viešai. Šitam sąraše - ne- 
viešinami korporacijų patarėjai, gaunantys pinigus, parūpinamus 
per „Transviziją“. Tave turėtų sudominti ratu apibrauktos pavar- 
dės. Žiūrėk. Huksas ir Vailis kartu. Aplaidumas, kompromitacija, 
grynas godulys. 

Luiza įsideda sąrašą į kišenę. 

— Turiu jums padėkoti. 

- Iškniso šlykštukas Nusbaumas. Ir paskutinis dalykas. Frenė Pi- 
kok iš „Vakarų kurjerio - tu ją pažįsti? 

— Tik pasilabinu per nesvarbius žiniasklaidos vakarėlius. 

— Mudu su Frene seniausiai pažįstami. Vakar vakare užėjau pas 
ją į darbą ir paminėjau svarbiausius tavo tyrimo punktus. Nieko 
nežadėjau, bet jeigu turėsi geros amunicijos, ji tau pasakys ne tik 
„labas“. 

— Ar tai atitinka jūsų susitarimo su „Transvizija“ dvasią? 

Grelšas atsistoja ir sulanksto laikraštį. 

— Man niekas nesakė, kad negaliu pasidalinti savo ryšiais. 

Džeris Nusbaumas Luizai grąžina automobilio raktus. 

— Dieve Aukščiausias, leisk man atgimti tavo motinos sportinėj 
mašinoj. Nesvarbu, kurioj. Čia buvo paskutinė dėžė? 

- Taip, - sako Luiza. - Ačiū. 

Nusbaumas gūžteli pečiais kaip kuklus maestro. 

— Darbe atrodys tuščia, kai nebus tikros moters šovinistiniams 
pokštams palaidyti. Nensė jau faktiškai vyras po tiek dešimtmečių 
žinių kambary. 

Nensė O Heigan trenkia per užstrigusią rašomąją mašinėlę ir pa- 
rodo Nusbaumui pirštą. 

— Aha, kurgi ne. - Rolandas Džeiksas niūriai dėbso į tuščią Lui- 

zos stalą. - Vis dar negaliu patikėt, kad tie nauji vaikinai tave išspy- 
rė, bet paliko tokį moliuską kaip Nusbaumas. 

Nensė O Heigan sušnypščia kaip kobra. 

— Kaip gali Grelšas, - ji baksteli cigaru jo kabineto pusėn, - tie- 
siog pavirsti aukštielninkas, mataruoti kojytėmis ir leisti Ogilviui 
šitaip tave nustumti? | 

— Palinkėkit man sėkmės. 

— Sėkmės? - nusišaipo Džeiksas. - Sėkmės tau nereikia. Nežinau, 
kodėl tu taip ilgai pasilikai su šituo nustipusiu rykliu. Šį dešimtme- 
tį satyra išleis paskutinį kvapą. Teisingai pasakė Lehreris'. Pasaulis, 
kuris Henry Kissingeriui skiria Nobelio premiją, mus visus išmeta 
iš kokio nors darbo. 

— A, - prisimena Nusbaumas. - Grįždamas užsukau į pašto kam- 
barį. Čia kažkas tau. 

Jis paduoda Luizai chaki voką su pamušalu. Ji neatpažįsta raizgiai 
išraitytos rašysenos. Atplėšia voką. Viduje - saugyklos raktelis, įvy- 
niotas į raštelį. Akims perbėgus per raštelį, Luizos veidas įsitempia. 
Ji dar kartą patikrina žymeklį ant rakto. 

— Kalifornijos trečiasis bankas, Devintoji gatvė. Kur tai yra? 

— Centre, - atsako O'Heigan, - kur Devintąją kerta Flandrijos 
bulvaras. 

— Pasigausiu jus visus kitą kartą. - Luiza eina prie durų. - Pasau- 
lis mažas. Jo keliai vis susikryžiuoja. 


59 
Laukdama prie šviesoforo, Luiza trečią kartą žvilgteri į Siks- 


mito laiškelį, kad pasitikrintų, ar nieko nepraleido. Jis parašytas 
skubota rašysena. 


* Tom Lehrer - muzikantas, satyrikas, pagal išsilavinimą matematikas. 

B. J. tarptautinis oro uostas 
1975.1X.3 


Gerbiama panele Rej, 
Atleiskit už šitą keverzojimą. Vienas geranoris „Pakrantėje“ 
mane perspėjo, kad mano gyvybei kyla tiesioginis pavojus. „HI- 
DRA nulio“ trūkumams demaskuoti reikia puikios sveikatos, tad aš 
šito perspėjimo neignoruosiu. Kai tik galėsiu, susisieksiu su jumis iš 
Kembridžo arba per TATENA. O kol kas savo ataskaitą apie Sva- 
nekę B leidau sau patikėti Kalifornijos trečiojo banko Devintojoje 
gatvėje seifui. Jums reikės jos, jeigu man kas nors atsitiks. 

Būkite atsargi. 

Paskubomis, 

R. S. 


Piktai skardi signalai, Luzai gaištant su nepažįstama pavarų dėže. 
Už Tryliktosios gatvės miestas praranda pajūrio prabangos atmos- 
ferą. Ceratonijos, laistomos savivaldybės, užleidžia vietą sulinku- 
siems šviesoforams. Sveikuoliai bėgikai šiomis šoninėmis gatvėmis 
nepūškuoja. Šis rajonas galėtų būti bet kurioje pramoninėje zonoje 
bet kurioje industrinėje juostoje. Ant suoliukų snaudžia valkatos, 
pro šaligatvį kalasi žolė, su kiekvienu kvartalu vis tamsėja žmonių 
oda, užbarikaduotos durys aplipdytos reklaminiais lapeliais, gra- 
fičiai užvaldę visus paviršius, neaukštesnius už purškalo buteliuką 
laikantį paauglį. Šiukšlių vežėjai vėl streikuoja, ir saulėje pūva krū- 
vos atliekų. Lombardai, bevardės automatinės skalbyklos ir maisto 
krautuvėlės iš kiaurų kišenių vos sukrapšto pragyvenimui. Dar keli 
kvartalai, keli šviesoforai, ir parduotuvės užleidžia vietą bevardėms 
pramonės įmonėms ir socialiniams būstams. Per šį rajoną Luiza 
niekada net nevažiavo ir jai nejauku, kad miestai būna tokie nepa- 
žinti. Bene Siksmitas vadovavosi logika, kad reikia paslėpti ataskai- 
tą, o paskui paslėpti slaptavietę? Ji privažiuoja Flandrijos bulvarą 

ir tiesiai priešais pamato Kalifornijos trečiąjį banką su automobilių 
aikštele klientams pašonėje. Luiza nepastebi kitapus gatvės stovin- 
čio apdaužyto juodo „Chevrolet“. 

Fej Li, gaubtiniais saulės akiniais ir plačiakrašte skrybėle, 
savo laikrodį sutikslina su banko laikrodžiu. Oro kondicionavimas 
pralaimi kovą su priešpiečio kaitra. Ji nosine nusišluosto prakaitą 
nuo veido ir dilbių, pasivėdina ir apgalvoja naujausius įvykius. Džo 
Neipjeri, atrodai bukas, bet giliau pažvelgus esi nuovokus, bent tiek 
nuovokus, kad žinai, kada išmauti. Dabar jau bet kada gali pasiro- 
dyti Luiza Rej, jeigu Bilas Smoukas neapsišovė. Bilai Smoukai, at- 
rodai nuovokus, bet giliau pažvelgus esi bukas, ir tavo žmonės nėra 
tokie ištikimi, kaip manai. Mat pats dirbi ne dėl pinigų ir užmiršti, 
kaip lengva nupirkti menkesnius mirtinguosius. 

Įeina du prabangiai apsirengę kinai. Vieno iš jų žvilgsnis pasako, 
kad ateina Luiza Rej. Visi trys sueina prie barjero į šoninį koridorių: 
INDIVIDUALŪS SEIFAI. Šiame skyriuje visą rytą buvo labai mažai 
judėjimo. Fej Li turėjo mintį pasodinti čia savo žmogų, bet saugiau 
pasikliauti samdomos firmos minimalų atlyginimą gaunančių ap- 
saugininkų natūraliu aplaidumu negu leisti Triados vyrams užuosti 
lobį. 

- Labas, - Fej Li apsaugininkui tauška su nepakenčiamiausiu ki- 
nišku akcentu, - broliai ir aš norim gauti iš seifo. - Ji tabaluoja seifo 
raktą. - Žiūri, mes turim raktą. 

Nuobodžiaujančio jaunuolio nesveika oda. 

— Dokumentas? 

— Dokumentas čia, tu žiūri, dokumentas, žiūri. 

Kiniškos ideogramos savo senovine gentine magija atstumia bal- 
taodžio žvilgsnį. Apsaugininkas linkteli ir vėl įkiša nosį į žurnalą 
„Ateiviai!“ 

— Durys neužrakintos. 

Išspirčiau tave lauk tuoj pat, vaikeli, galvoja Fej Li. 

Koridoriaus pabaigoje šarvuotos durys, paliktos praviros. Už jų - 
trišakio formos individualių seifų patalpa. Vienas bendrininkas 
kartu su ja pasuka į kairę atšaką, o kitam ji liepia eiti į dešinę. Čia 
apie šešis šimtus seifų. Viename iš jų slypi ataskaita už penkis milijo- 
nus dolerių, dešimt tūkstančių baksųy už puslapį. 

Koridoriumi artėja žingsniai. Kaukšintys moteriški kulniukai. 

Saugyklos duris atsidaro. 

- Čia kas nors yra? - šūkteli Luiza. 

Tyla. 

Durims užsidarant trinktelėjus, prie moters pripuola abu vyrai. 
Delnu Luizai užspaudžia burną. 

— Ačiū. — Fej Li išlupa raktą reporterei iš saujos. Jame išgraviruo- 
tas numeris - 36/64. Ji žodžiais tuščiai nesišvaisto. - Bloga žinia. Ši 
patalpa su garso izoliacija, nestebima, o aš ir mano draugai ginkluo- 
ti. Siksmito ataskaita skirta ne tavo rankoms. Gera žinia. Aš dirbu 
klientams, kurie nori, kad HIDRA būtų pasmaugta vos gimusi ir 
„Pakrantė“ diskredituota. Siksmito išvados pasklis po žiniasklaidos 
priemones po dviejų ar trijų dienų. Ar jos norės gvildenti korpora- 
cijos egzekucijas, jų reikalas. Nežiūrėk į mane šitaip, Luiza. Tiesai 
nerūpi, kas ją atras, tai kodėl tau turėtų rūpėti? Dar geresnė ži- 
nia. Tau nieko blogo neatsitiks. Mano kompanionas palydės tave 
į uždarą vietą Buenas Jerbasase. Vakare tu jau būsi laisva moteris. 
Bėdos mums su tavim nebus... - Fej Li išsitraukia Chavjero nuo- 
trauką nuo Luizos informacinės lentos ir pakiša jai per colį prie 
veido, - ...nes mes atsilyginsim tuo pačiu. 

Luizos akyse iššūkį pakeičia nuolankumas. 

— Aš žinojau, kad turi galvą ant pečių. - Į Luizą laikantį vyrą Fej 
Li kreipiasi Kantono tarme: - Nuvežk ją į kamerą. Prieš nušauda- 
mas kad nesiimtum jokių nešvankybių. Tegul ji reporterė, bet tai 
nereiškia, kad paskutinė kekšė. Kūną pašalink kaip visada. 

Jie išeina: Antrasis bendrininkas lieka prie durų ir laiko jas pra- 
viras. 

Fej Li suranda seifą 36/64 vidurinės atšakos gale, kaklo aukštyje. 

Raktas pasisuka, ir durelės atsidaro. 

Fej Li išima gelsvą segtuvą. Reaktorius „HIDRA nulis - Veikimo 
vertinimo modelis - Projekto vadovas dr. Rufas Siksmitas - Neteisė- 
tas disponavimas yra federalinis nusikaltimas pagal 1971 m. Kari- 
nio ir Dramoninio šnipinėjimo įstatymą. Fej Li leidžia sau pergalin- 
gai nusišypsoti. Galimybių šalis. Tada ji pamato du laidus, segtuvo 
vidų jungiančius su seifo giluma. Pasižiūri vidun. Raudonas diodas 
mirksi ant tvarkingo paketo: juosta apvyniotos keturios eilės po du 
cilindrus, laidai, detalės. 

Bilai Smoukai, prakeiktas tu... 

Sprogimas pakelia Luizą ir sviedžia priekin, nenumaldomai, 
kaip Ramiojo vandenyno audros banga. Koridorius pasisuka devy- 
niasdešimčia laipsnių - kelis kartus - trenkiasi Luizai į šonkaulius 
ir galvą. Jos regos lauke išsiskleidžia skausmo žiedlapiai. Gergždžia 
mūras. Pasipila tinko gabalų, plytelių ir stiklo šukių liūtis, aprimsta, 
nuščiūva. 

Grėsli ramybė. Kur aš čia pakliuvau? Dulkėse ir dūmuose pa- 
sigirsta pagalbos šauksmai, riksmai iš gatvės, išdegintą orą varpo 
signalizacijos skambučiai. Luizos sąmonė atgyja. Bomba. Samdytas 
apsaugininkas gargia ir aimanuoja. Iš jo ausies laša kraujas į deltą, 
užtvindžiusią marškinių apykaklę. Luiza bando ištrūkti, bet jos de- 
šinė koja nutraukta. 

Šokas praeina - jos koja tiesiog prispausta sąmonės netekusio pa- 
lydovo kino. Ji išsivaduoja ir sustingusiu, skaudančiu kūnu šliaužia 
per vestibiulį, pavirtusį kino dekoracija. Luiza aptinka saugyklos 
duris, nublokštas nuo vyrių. Turbūt išsigelbėjau per plauką. Sudu- 

žęs stiklas, apsivertusios kėdės, gabalai sienos, suraižyti ir pritrenkti 
žmonės. Iš vamzdžių virsta alyvingi juodi dūmai, ir įsijungia purški- 
mo sistema, - Luiza permirkusi springsta, paslysta ant šlapių grindų 
ir, apdujusi, susirietusi, atsitrenkia į kitus žmones. 

Luizą už riešo suima draugiška ranka. 

— Laikau jus, madam, laikau, padėsiu jums išeiti laukan, gali būti 
dar vienas sprogimas. 

Luiza leidžiasi išvedama į minią saulės šviesoje, kur stebeilija sie- 
na veidų, ištroškusių siaubo. Ugniagesys perveda ją per kelią, užblo- 
kuotą prisigrūdusių automobilių, ir jai tai primena balandžio karo 
kadrus iš Saigono. Dūmai rūksta besaikiais tumulais. „Šalin! Va čia! 
Atgal! Tenai!“ Žurnalistė Luiza bando kažką pasakyti aukai Luizai. 
Tarp dantų grikši. Kažką skubaus. Ji paklausia savo gelbėtojo: 

— Kaip jūs taip greitai čia atsiradot? 

— Viskas gerai, - neatlyžta jis, - jums smegenų sukrėtimas. 

Ugniagesys“ 

— Aš jau pati rasiu kelią. 

— Ne, jums saugu bus čia... 

Atsidaro blausiai juodo „Chevrolet“ durys. 

— Paleiskit mane! 

Jo gniaužtas geležinis. 

— Dabar į mašiną, - sušvokščia jis, - arba ištaškysiu tavo suknis- 
tas smegenis. 

Mane turėjo pribaigti bomba, o dabar... 

Luizos pagrobėjas sustena ir griūva kniūpsčias. 

Džo Neipjeris sugriebia Luizą Rej už rankos ir trūkteli ją nuo 
„Chevrolet“. Jėzau, vos vos! Kitoje jo rankoje beisbolo lazda. 


- Jeigu norit išgyventi iki vakaro, verčiau eikit su manim. 
Gerai, pagalvoja Luiza. 

— Gerai, - sako ji. 

Neipjeris įtraukia ją atgal į šmižinėjančią minią, kad užblokuotų 
Bilo Smouko ugnies liniją, atiduoda beisbolo lazdą suglumusiam 
berniukui ir žygiuoja Aštuoniasdešimt pirmojo aveniu link, tolyn 
nuo „Chevrolet“. Eiti atsargiai, arba dėti į kojas ir išsiduoti? 

— Mano mašina prie banko, - sako Luiza. 

- Šitoj eismo spūsty mes būsim stovintis taikinys, - sako Neipje- 
ris. - Bilas Smoukas turi dar du gorilas - jie tiesiog šaus per langą. 
Jūs galit eiti? 

— Aš galiu bėgti, Neipjeri. 

Jiedu įveikia trečdalį kvartalo, bet tada Neipjeris priekyje įžiūri 
Bilo Smouko veidą - jo ranka prie švarko kišenės. Neipjeris pasitik- 
rina užnugarį. Antrasis galvažudys - antroji žnyplė. Kitapus gatvės 
trečias. Čia dar kelias minutes nebus policininkų, o jiems liko tik 
sekundės. Du nužudyti žmonės vidury baltos dienos, bet lošiama iš 
tiek daug, kad jie surizikuos, ir čia toks chaosas, kad galės paspruk- 
ti. Neipjerį apima neviltis - jiedu atsidūrę ties belangiu sandėliu. 

- Šitais laipteliais, - sako jis Luizai ir meldžiasi, kad durys atsi- 
darytų. 

Atsidaro. 

Apytuštė priėmimo patalpa, blausiai apšviesta vienos liumines- 
cencinės lempos, musių kapas. Neipjeris paskui save užšauna duris. 
Prie stalo sėdinti mergaitė išeiginiais drabužiais ir nusenęs pudelis 
kartoninėje dėžėje žiūri nesutrikę. Tolimame gale - trys išėjimai. 
Vientisas mechanizmų triukšmas. 

Iš kažkur išdygsta juodaakė meksikietė ir mostaguoja jam prie 
veido: 

- Čia nėr nelegalai! Čia nėr nelegalai! Bosas išėj! Bosas išėj! At- 
eikit kitadėn! | 

Luiza Rej kreipiasi į ją smarkiai darkyta ispanų kalba. Meksikietė 
spokso, paskui nykščiu patrakusiai mosteli išėjimų link. Lauko du- 
ris subraškina smūgis. Neipjeris su Luiza bėga per aidinčią salę. 

— Kairėn ar dešinėn? - klausia Neipjeris. 

— Nežinau, - aikteli Luiza. 

Neipjeris atsigręžia tikėdamasis meksikietės nurodymų, bet gat- 
vės durys sudreba nuo vieno smūgio, skyla nuo kito ir atsidaro nuo 
trečio. Neipjeris išsiveda Luizą per kairįjį išėjimą. 

Biskas ir Rouperis, Bilo Smouko akompanuotojai, kūnais 
daužo duris. Savo vidiniame teisme Bilas Smoukas apkaltina Vilja- 
mą Vailį ir Loidą Huksą dėl didelio neatsargumo. Aš sakiau jums! 
Neleistina buvo patikėti, kad Džo Neipjeris padės į šalį sąžinę ir pa- 
ims į rankas meškerę. 

Durys subyra. 

Viduje kaulėta meksikietė apimta isterijos. Rami mergaitė ir pa- 
puoštas pudelis sėdi ant stalo. 

— FTB! - surėkia Biskas mojuodamas savo vairuotojo pažymėji- 
mu. - Kurion pusėn jie nuėjo? 

Meksikietė suklykia: 

— Mes rūpinasi darbininkai! Labai gerai! Labai daug moka! Prof- 
sąjunga nereikia! 

Biskas išsitraukia ginklą ir išteškia pudelį į sieną. 

— Kurion pizės pusėn jie nuėjo*! 

Jėzau Mahometai Kristau, va todėl aš dirbu vienas. 

Meksikietė įsikanda kumštį, sudreba ir paleidžia kylantį klyksmą. 

— Nuostabu, Biskai, vadinas, FTB galabina pudelius. - Rouperis 
palinksta prie mergaitės, niekaip nesureagavusios į šuns žūtį. - Pro 
kurias duris tie vyras su moterim išėjo? 

Ji žiūri į jį, tarsi jis būtų ne kas kita kaip malonus saulėlydis. 

- Tu kalbi angliškai? 

Isterikė, nebylė, negyvas šuo, - Bilas Smoukas eina prie trejų du- 
rų, - ir pora kapitalinių apsišikėlių. 

— Gaištam laiką! Rouperi, pro dešines duris. Biskai, kairėn. Aš 
imsiu vidurį. 

Eilės, takai ir dešimties kartoninių dėžių aukščio sienos slepia 
tikrąjį sandėlio dydį. Neipjeris užblokuoja duris karučiu. 

— Pasakykit, kad jau įveikėt savo alergiją ginklams, - sušnypščia 
jis. 

Luiza papurto galvą. 

- Ojūs? 

- Tik orinį pistoletą. Šeši šūviai. Pirmyn. 

Dar jiems bėgant ji išgirsta, kad laužiamos durys. 

Neipjeris regos liniją užtveria dėžių bokštu. Už kelių jardų dar 
vienu. Tačiau trečias bokštas sugriūva priešais juos, ir išbyra dešim- 
tys didžiųjų paukščių - Luiza atpažįsta kvaišą geltoną emu iš vaikų 
laidos, kurią tarp darbų žiūrėdavo Halas. Neipjeris gestu parodo: 
Bėkit nulenkusi galvą. 

Po penkių sekundžių kulka praskrodžia kartoną per tris colius 
nuo Luizos galvos, ir jai į veidą žiebia paukščio kamšalas. Ji su- 
klumpa ir susiduria su Neipjeriu, virš jų orą nusvilina trenksmo žai- 
bas. Neipjeris išsitraukia ginklą ir du kartus šauna pro Luizą. Nuo 
trenksmo ji susiriečia į kamuolį. 

— Bėkit! - šūkteli Neipjeris ir pastato ją ant kojų. Luiza paklūsta, 
Neipjeris griauna dėžių sienas, kad sukliudytų persekiotojui. 

Po dešimties jardų Luiza patenka į kampą. Ant fanerinių durų 
užrašyta ATSARGINIS IŠĖJIMAS. 

Užrakinta. Džo Neipjeris kvapstydamasis ją pasiveja. Durų išlauž- 
ti jam nepavyksta. 

— Baik, Neipjeri! - išgirsta jie. - Mums reikia ne tavęs! 

Neipjeris šauna tiesiai į spyną. 

Durys vis dar neatsidaro. Jis suvaro dar tris kulkas į spyną - nuo 

kiekvieno driokstelėjimo Luiza krūpteli. Ketvirtasis - tuščias sprag- 
telėjimas. Neipjeris spiria į duris bato padu. 

Pogrindinė prakaito spaudykla su penkiais šimtais tarškančių 
siuvamųjų mašinų. Lipnioje šutroje tvyro audinių pūkai, it aureolės 
apsupę nuogas lemputes, kabančias virš kiekvienos siuvėjos. Lui- 
za ir Neipjeris susilenkę skuodžia kraštiniu taku. Glebiems ančiu- 
kams Donaldams ir nukryžiuotiems Skubi Du vienam po kito, eilė 
po eilės, padėklas po padėklo užsiuvami viduriai. Visų moterų akys 
įbestos į adatos plokšteles, tad Luiza su Neipjeriu daug šurmulio 
nesukelia. 

Bet kaip mums iš čia ištrūkti? 

Neipjeris tiesiog kaktomuša susiduria su meksikiete iš impro- 
vizuotos priėmimo patalpos. Ji pamoja jiems į apgriozdintą neap- 
šviestą šoninį koridorių. Neipjeris atsigręžia į Luizą, bando perrėkti 
metalinį gaudesį, jo veidas klausia: Mes ja pasitikim? 

Luizos veidas atsako: Yra geresnių minčių? Jie seka paskui moterį 
tarp audinių ir vielos rietuvių, perplėštų dėžių su meškiukų akimis 
ir įvairiausių siuvamųjų mašinų korpusų bei vidurių. Koridorius 
stačiu kampu pasuka į dešinę ir baigiasi prie geležinių durų. Per 
jų apskretusias groteles sunkiasi dienos šviesa. Meksikietė krapštosi 
su raktų ryšuliu. Čia 1875-ieji, galvoja Luiza, o ne 1975-ieji. Vienas 
raktas nelenda. Kitas įlenda, bet nesisuka. Net ir trisdešimt sekun- 
džių fabriko aukšte ją apkurtino. 

Už šešių jardų karo šūksnis: 

— Rankas aukštyn! - Luiza apsisuka. - Aš sakiau, pizė, rankas 
aukštyn! 

Luizos rankos paklūsta. Smogikas laiko pistoletą nutaikęs į Nei- 
pjerį. 

- Apsisuk, Neipjeri! Iš lėto! Mesk ginklą! 

Senjora spiegia: 

— Nešauk aš! Nešauk aš, senjor! Jie prievarta, aš parodau duris! 
Jie sako, nužudo... 

— Sičiaupk, tu kvėša supista nelegale! Mauk! Dink iš akių! 

Moteris sėlina aplink jį spausdamasi prie sienos, klykdama: 

— ;No dispares! ;No dispares! ;No guiero morir!" 

Neipjeris šaukia per it piltuvėliu atsklindantį fabriko triukšmą: 

— Ramiai, Biskai, kiek tau moka? 

Biskas rėkdamas atsako: 

— Nesirūpink, Neipjeri. Paskutiniai žodžiai. 

— Negirdžiu! Ką tu sakei? 

— Kokie... tavo... paskutiniai... žodžiai? 

— Paskutiniai žodžiai? Kas tu toks? Purvinas Haris? 

Bisko burna vypteli. 

— Aš turiu paskutinių žodžių knygą, ir tu jau savo pasakei. O tu? — 
Jis žiūri į Luizą, pistoletą vis dar nutaikęs į Neipjerį. 

Pistoleto šūvis prakerta skylę gaudesyje, ir Luizos akys kietai 
užsimerkia. Jos pėdos priekį paliečia kietas daiktas. Ji prisiverčia 
atsimerkti. Tai pričiuožęs pistoletas. Bisko veidas iškreiptas ne- 
paaiškinamos kančios. Žybteli senjoros skečiamasis veržliaraktis 
ir sutriuškina smogiko apatinį žandikaulį. Šį palydi dar dešimt ar 
daugiau nepaprastai nuožmių smūgių, Luizą verčiančių krūpčioti, 
pastiprinamų žodžiais: 

— Yo! Amaba! A! Ese! Jodido! Perro!“" 

Luiza atsigręžia į Džo Neipjerį. Jis žiūri - nesužeistas, priblokštas. 

Senjora nusišluosto burną ir palinksta virš nejudančio Bisko su- 
maitotu veidu. 

- Ir nevadink manęs nelegale! 

Ji peržengia per jo krešinčią galvą ir atrakina duris. 

- Jeigu norit, pasakykit kitiem dviem, kad čia aš jį sudorojau, - 
taria Neipjeris imdamas Bisko pistoletą. 

Senjora kreipiasi į Luizą: 


* Nešaukit! Nešaukit! Aš nenoriu mirti! 


** Aš mylėjau šitą supistą šunį. 

— Ouitatelo de encima, cariūo. Anda con gentuza y Dios mio! ese 
viejo podria ser tu padre. 

Neipjeris sėdi grafičiais išpuoštame metro vagone ir žiūri į Les- 
terio Rejaus dukterį. Ji apdujusi, susitaršiusi, virpulinga, o drabužiai 
dar drėgni nuo banko purškiklio. 

— Kaip jūs suradot mane? - galiausiai ji paklausia. 

— Toks storas dičkis jūsų darbe. Nosbumeris ar panašiai. 

— Nusbaumas. 

— Taigi. Nelengva buvo įtikinti. 

Nuo Susivienijimo aikštės stoties iki Septynioliktojo aveniu tvyro 
tyla. Luiza pakrapšto skylę savo džinsuose. 

— Spėju, kad nebedirbate „Pakrantėje“. 

— Vakar mane išleido poilsio. 

— Išmetė? 

— Ne. Paankstinta pensija. Taip, išleido poilsio. 

— Ir šįryt sugrįžot iš poilsio? 

— Galima taip sakyti. 

Kita tylos pauzė trunka nuo Septynioliktojo aveniu iki Maknaito 
parko. 

— Man atrodo... - Luiza dvejoja, - kad aš - ne, kad jūs - ten su- 
laužėt kažkokį įsaką. Tarsi Buenas Jerbasas būtų nusprendęs, kad 
šiandien aš turiu mirti. Bet štai aš gyva. 

Neipjeris pagalvoja. 

— Ne. Miestui nerūpi. O jūs galėtumėt sakyti, kad jūsų gyvybę ką 
tik išgelbėjo jūsų tėvas, kai prieš trisdešimt metų nuspyrė granatą, 
riedančią mano pusėn. - Jų vagonas girgžda ir dreba. - Mums reikia 
užsukti į ginklų parduotuvę. Tušti ginklai man gadina nervus. 


* Mesk jį, brangute. Valkiojiesi su padugnėm, ir, Dieve mano, jis tau tiktų į tėvus! 

Traukinys išnyra į saulės šviesą. 

Luiza prisimerkia. 

— Kur mes važiuojam? 

— Su kai kuo susitikti. - Neipjeris pasižiūri į laikrodį. - Ji specia- 
liai atskrido. 

Luiza patrina paraudusias akis. 

— Gal tas kai kas gali mums duoti Siksmito ataskaitos kopiją? Nes 
ta dosjė - mano vienintelė išeitis. 

- Aš dar nežinau. 

Megan Siksmit sėdi ant žemo suolo Buenas Jerbaso Moder- 
niojo meno muziejuje ir žiūri į milžinišką lokiško veido senos damos 
portretą, perteiktą susipinančiomis pilkomis ir juodomis linijomis 
tuščiame drobės fone. Vienintelis figūrinis kūrinys salėje, kur kabo 
Pollockai, de Kooningai ir Mirė, šis portretas ramiai stulbina. Žiūrėk 
į savo ateitį, sako ji, - galvoja Megan. - Kada nors ir tavo veidas bus 
toks kaip mano. Laikas suraūkė jos veidą į raukšlelių tinklus. Rau- 
menys vienur nukarę, kitur įsitempę, akių vokai nusvirę. Jos perlai 
tikriausiai prastos kokybės, o plaukai sutaršyti visą popietę ganius 
anūkus. Bet ji mato kai ką, ko aš nematau. 

Šalia atsisėda maždaug jos amžiaus moteris. Jai praverstų nusi- 
prausti ir pasikeisti drabužius. 

— Megan Siksmit? 

Megan paskersakiuoja į ją. 

— Luiza Rej“ 

Ji linkteli galva portreto link. 

— Man ji visada patiko. Mano tėtis ją pažinojo, tą tikrąją damą. 
Ji buvo Holokausto išlikėlė, apsigyvenusi Buenas Jerbase. Turėjo 
pensioną Mažojoje Lisabonoje. Buvo to dailininko šeimininkė. 

Drąsa auga bet kur, galvoja Megan Siksmit, kaip piktžolės. 

— Džo Neipjeris sakė, kad jūs šiandien atskridot iš Honolulu. 

— Ar jis čia yra“ 

— Va tas už manęs, džinsiniais marškiniais, kuris apsimeta apžiū- 
rinėjąs Warholą. Jis prižiūri mus. Deja, jo paranoja turbūt pateisi- 
nama. 

— Taip. Man reikia įsitikinti, kad jūs tikrai esate, kas sakotės. 

— Malonu girdėti. Turit minčių? 

— Koks buvo mano dėdės mėgstamiausias Hitchcocko filmas? 

Moteris, pasivadinusi Luiza Rej, truputį pagalvoja ir nusišypso. 

— Mes kalbėjom apie Hitchcocką lifte - spėju, kad jis jums apie 
tai parašė, - bet nepamenu, kad būtų minėjęs mėgstamiausią. Jis 
gėrėjosi tuo bežodžiu fragmentu „Svaigulyje“, kur Jimmy Stewartas 
San Fransisko fone seka paskui tą paslaptingą moterį iki jūros. Jam 
patiko „Šarada“ - žinau, kad ne Hitchcocko, - bet jį pralinksmino, 
kad jūs Audrey Hepburn pavadinot tuščiagalve. 

Megan atsilošia. 

— Taip, dėdė minėjo jus atviruke, kurį parašė oro uosto viešbuty- 
je. Rašyta susijaudinus, susirūpinus, prikaišiota frazių „Jeigu man 
kas nors atsitiktų“ ir panašių, bet tai ne savižudžio žodžiai. Niekas 
negalėjo priversti Rufo padaryti to, ką teigia policija. Aš tuo įsitiki- 
nusi. - Paklausk jos ir suvaldyk savo drebulį, Dieve mano. - Panele 
Rej, ar jūs manot, kad mano dėdė buvo nužudytas? 

— Deja, aš žinau, kad taip. Užjaučiu, - atsako Luiza Rej. 

Žurnalistės įsitikinimas pralaužia sieną. Megan giliai įkvepia. 

— Aš žinau apie jo darbą „Pakrantei ir Gynybos departamentui. 
Visos ataskaitos nesu mačiusi, bet patikrinau matematinius skaičia- 
vimus, apsilankiusi pas Rufą birželį. Mudu tikrindavom vienas kito 
darbus. 

— Gynybos departamentui? Ne Energetikos? 

- Gynybos. „HIDRA nulio“ reaktoriaus papildoma produkcija 
yra ginklams tinkamas uranas. Aukščiausios kokybės ir daug. - Me- 
gan leidžia Luizai Rej suvirškinti šias naujas aplinkybes. - Ko jums 
reikia? 

— Jo ataskaitos - tik ataskaita sužlugdys „Pakrantę“ viešojoje ir 
teisinėje erdvėse. Ir, beje, noriu išgelbėti savo kailį. 

Pasitikėti šia nepažįstama moterimi ar atsistoti ir nueiti? 

Priėjusi moksleivių vorelė susiburia aplink senosios moters port- 
retą. Megan šnibžda trumpos gidės kalbos fone: 

— Akademinius popierius, duomenis, pastabas, juodraščius ir taip 
toliau Siksmitas, jeigu kada prireiktų, laikė „Jūrų žvaigždėje“ - savo 
jachtoje. Jo laidotuvės tik kitą savaitę, testamento tvirtinimas iki jų 
neprasidės, tad ši slaptavietė turėtų būti dar neliesta. Beveik neabe- 
joju, kad jis ten laikė ataskaitos kopiją. „Pakrantės“ žmonės gal jau ir 
išnaršė jachtą, bet jis labai vengė darbe minėti „Jūrų žvaigždę... 

— Kur dabar prišvartuota „Jūrų žvaigždė“? 

JERBASO KYŠULIO KARALIŠKOJI PRIEPLAUKA 
SU PASIDIDŽIAVIMU PRIGLAUDUSI PRANAŠE 
GERIAUSIAI IŠSILAIKIUSIĄ PASAULIO ŠKUNĄ! 


Neipjeris pastato išsinuomotą „Fordą“ prie klubo - lentomis ap- 
kaltos buvusios valčių pastogės. Pro šviesius langus puikuojasi sve- 
tingas baras, vakaro vėjyje vangiai plaikstosi jūrinės vėliavos. Nuo 
kopų sklindant juoko ir šunų amsėjimo garsams, Luiza su Neipje- 
riu pereina klubo sodą ir nulipa nemažos prieplaukos laipteliais. 
Gęstančių rytų fone stūkso tristiebio medinio laivo siluetas, iškilęs 
virš jį supančių glotnių stiklaplastikio jachtų. Ant molų ir jachtose 
vaikštinėja žmonės, bet jų nedaug. Luiza pasižiūri į Megan Siksmit 
žemėlapį: „Jūrų žvaigždė“ prišvartuota prie tolimiausio molo, ato- 
kiai nuo klubo, už „Pranašės“. 

XIX amžiaus laivas tikrai gražiai restauruotas. Kad ir kokia svarbi 
jų misija, Luizos dėmesį prikausto keistas solidumas, ir ji stabtelėjusi 
pažvelgia į laivo takelažą, pasiklauso jo medinių kaulų girgždesio. 

— Kas negerai? - sušnibžda Neipjeris. 

Kas negerai? Tvinksi Luizos apgamas. Ji griebiasi šios lanksčios 
akimirkos galų, bet jie išnyksta praeityje ir ateityje. 

— Nieko. 

— Gąsdintis - nieko blogo. Aš pats gąsdinuosi. 

— Aha. 

— Jau beveik atėjom. 

„Jūrų žvaigždė“ yra ten, kur ir nurodė Megan žemėlapis. Jiedu 
užlipa į jachtą. Neipjeris į kajutės duris įkiša sąvaržėlę ir į plyšį įvaro 
ledinuko pagaliuką. Luiza apsidairo, ar niekas nestebi. 

— Kertu lažybų, jūs to išmokot ne kariuomenėj. 

— Lažybas pralaimėjot. Iš tylių vagių išeina išradingi kareiviai, 
o šaukimo komisija nebuvo išranki... - Spragtelėjimas. - Yra. 

Kajutė tvarkinga, be knygų. Įmontuotas skaitmeninis laikrodis 
mirkteli iš 21:55 į 21:56. Neipjerio žibintuvėlio spindulių pluoštas nu- 
krypsta į navigacijos stalą, įtaisytą ant mažytės dokumentų spintelės. 

— Galgi čia? 

Luiza atidaro stalčių. 

— Taip ir bus. Pašvieskit čia. 

Daugybė aplankų ir segtuvų. Vienas iš jų, gelsvos spalvos, patrau- 
kia jos žvilgsnį. Reaktorius „HIDRA nulis“ - Veikimo vertinimo mode- 
lis - Projekto vadovas dr. Rufas Siksmitas. 

— Radau. Štai ji. Džo? Viskas gerai? 

— Aha. Tiesiog... galų gale turėjo kas nors taip paprastai pasisekti. 

Vis dėlto Neipjeris moka šypsotis. 

Kajutės tarpduryje kažkas sujuda - žvaigždes užstoja vyriškis. 
Neipjeris, pastebėjęs Luizos išgąstį, staigiai apsisuka. Žibintuvėlio 
šviesoje Luiza pamato, kaip dukart įsitempia smogiko riešo saus- 
gyslė, bet šūvio nepasigirsta. Užstrigo saugiklis? 

Džo Neipjeris tarsi žagteli, susmunka ant kelių ir trenkiasi galva 
į plieninę navigacijos stalo koją. 
Jis guli nejudėdamas. 

Luiza beveik nebesuvokia, kas esanti. Neipjerio žibintuvėlis ridi- 
nėjasi nuo švelnaus supimo, apšviesdamas sumaitotą liemenį. Jo 
kraujas liejasi nešvankiai greitai, nešvankiai ryškiai raudonas, ne- 
švankiai blizgantis. Vėjyje švilpauja ir brazda takelažas. 

Žudikas paskui save uždaro kajutės duris. 

— Padėk ataskaitą ant stalo, Luiza. - Jo balsas geranoriškas. - Ne- 
noriu, kad ant jos būtų kraujo. - Ji paklūsta. Jo veidas nematomas. - 
Na, tai susitaikyk su savo kūrėju. 

Luiza įsitveria stalo. 

— Tu - Bilas Smoukas. Tu nužudei Siksmitą. 

Tamsa atsako: 

— Už mane didesnės jėgos. Aš tik paleidau kulką. 

Susikaupk. 

— Tu sekei mus nuo banko, važiavai metro, iki meno muziejaus... 

— Ar mirtis visada tave taip prašnekina? 

Luizos balsas suvirpa. 

— Ką reiškia „visada“? 

Džo Neipjeris plaukia srautingoje tyloje. 

Virš jo tamsaus regos lauko plevena Bilo Smouko šmėkla. 

Daugiau nei pusės jo nebėra. 

Tylą vėl nubrozdina žodžiai. Jis nužudys ją. 

Tas 38-to mano kišenėj. 

Aš atlikau pareigą, aš mirštu, Dieve mano. 

Ei. Papasakok Lesteriui Rejui apie pareigą ir mirtį. 

Neipjerio dešinė ranka slenka prie sagties. Jis galvoja, ar esąs kū- 
dikis lopšyje, ar vyras, mirštantis savo lovoje. Prabėga naktys, ne, 
ištisi gyvenimai. Neipjeriui dažnai norisi sunykti, bet jo ranka nesu- 
tinka užmiršti. Delne atsiduria ginklo kotas. Pirštas įsmunka į plie- 
ninę kilpelę, ir jo siekį nutvieskia aiškumo žybsnis. Gaidukas, čia, 
taip. Dabar ištrauk jį. Tik iš lėto... 

Nukreipk pistoletą. Bilas Smoukas vos už kelių žingsnių. 
Gaidukas nepasiduoda jo smiliui - paskui neįtikėtinos jėgos 
plykstelėjimas bloškia Smouką atgal, jo rankos mosikuoja kaip ma- 
rionetės. 

Ketvirtą akimirką iki gyvenimo pabaigos Neipjeris iššauna dar 
vieną kulką į marionetę žvaigždžių fone. Jį neprašytas aplanko žodis 
Silvaplana. 

Trečią akimirką prieš pabaigą Bilo Smouko kūnas nuslysta prie 
kajutės durų. 

Antrąją akimirką įmontuotas skaitmeninis laikrodis mirkteli iš 
21:57 į 21:58. 

Neipjerio akys apsiblausia, atgimusi saulės šviesa sklinda pro se- 
nutėlius ąžuolus ir žaižaruoja dingusioje upėje. Žiūrėk, Džo, gervės. 

Margo Roker palatoje Svanekės apygardos ligoninėje Hester 
Van Zant dirsteli į savo laikrodį: 21.57. Lankymo valandos baigiasi 
dešimtą. 
— Gal dar vieną atsisveikinimui, Margo? - Lankytoja pasižiūri 
į komos ištiktą draugę ir ima vartyti „Amerikiečių poezijos anto- 
logiją“. - Gal ką nors Emersono? O, taip. Prisimeni šitą? Iš tavęs ir 
išgirdau jį pirmą kartą. 


Jei vienas manosi nužudęs, 

O kitas regis nužudytas, 

Nežino jie kelių, kuriais pabudęs 
Aš vaikštau neprašytas. 


Kam regis tolumos, man jos arti; 
Šešėliai, saulė - man vienodai; 
Dievai išnykę surasti; 

Šlovė ir gėda man tą patį duoda. 

Mane atstūmusieji klysta iš esmės, 
Aš juk sparnus jiems dovanoju; 


Ir aš - brahmano giedama giesmė, 


Aš - abejotojas ir abejonė. 


Dievai stiprieji ilgisi manos buveinės, 


Ir veltui ilgisi... 


— Margo? Margo? Margo! 


Margo Roker akių vokai virpa kaip neramaus miego fazėje. Gerk- 
lose sukirba aimana. Ji gaudo orą, paskui plačiai atsimerkia, mirksi 
sutrikusi ir išsigandusi dėl vamzdelių nosyje. Hester Van Zant taip 


pat panikuoja, bet viltingai. 


— Margo! Ar girdi mane? Margo! 
Ligonės žvilgsnis nukrypsta į seną draugę, ir ji nurimusi nu- 


gramzdina galvą atgal į pagalvę. 


— Taip, girdžiu tave, Hester, tu šauki kaip pasiutusi man į ausį. 

Luiza Rej užkandinės „Snieguolė“ tarškesyje ir garuose sklai- 
do „Vakarų kurjerio“ spalio 1 d. numerį. 


LOIDAS HUKSAS PASISLĖPĖ PALIKĘS 250 000 DOLERIŲ UŽSTATĄ 
PREZIDENTAS FORDAS PRIŽADĖJO „IŠNAIKINTI SUKČIUS, 
KURIE UŽTRAUKIA NEGARBĘ KORPORACIJŲ AMERIKAI“ 


Buenas Jerbaso policijos departa- 
mento atstovas patvirtino, kad nese- 
niai paskirtas „Pakrantės energijos“ 
gen. direktorius ir buvęs Federalinis 
energetikos reikalų įgaliotinis Loidas 
Huksas pabėgo iš šalies netekdamas 
ketvirčio milijono dolerių užstato, 
įmokėto pirmadienį. Šis naujas „Pa- 

krantgeito“ posūkis įvyko dieną po 
to, kai Huksas prisiekė „ginti savo ir 
mūsų puikios amerikietiškos bendro- 
vės gerą vardą nuo šitų niekingų me- 
lagysčių“. Į konfliktą įsitraukė prezi- 
dentas Fordas, Baltųjų rūmų spaudos 
konferencijoje pasmerkdamas savo 
buvusį patarėją ir atsiribodamas nuo 


Atomų skilimai. Pirmasis Luizos Rej detektyvas 


šio Nixono paskirto asmens. ,„Mano 
administracija į visus įstatymų pažei- 
dėjus žiūri vienodai. Mes išnaikinsi- 
me sukčius, kurie užtraukia negarbę 
korporacijų Amerikai, ir nubausime 
juos visu įstatymo griežtumu.“ 
Loido Hukso dingimas, daugelio 
stebėtojų laikomas kaltės pripažini- 
mu, yra naujausias posūkis demas- 
kavimų virtinėje, prasidėjusioje nuo 
rugsėjo 4 d. įvykio Jerbaso kyšulio 
Karališkojoje prieplaukoje, kai vie- 
nas kitą nušovė Džo Neipjeris ir Bilas 
Smoukas, kontroversinių „Pakrantės“ 
Svanekės salos atominių jėgainių ap- 
saugos darbuotojai. Liudininkė Luiza 
Rej, šio laikraščio korespondentė, 
į nusikaltimo vietą iškvietė policiją, 
ir paskui pradėtas tyrimas jau apima 
britų inžinieriaus atomininko ir „Pa- 
krantės“ konsultanto dr. Rufo Siks- 
mito nužudymą rugpjūčio mėnesį, 


buvusio „Pakrantės“ gen. direktoriaus 
Alberto Grimaldžio lėktuvo sudužimą 
Pensilvanijoje dviem savaitėm anks- 
čiau ir dviejų Žmonių gyvybes nusine- 
šusį sprogimą Kalifornijos trečiajame 
banke Buenas Jerbaso centre. Dėl šio 
sąmokslo kaltinimai pateikti pen- 
kiems „Pakrantės energijos“ direkto- 
riams, du iš jų nusižudė. Dar trys, tarp 
jų gen. direktoriaus pavaduotojas Vil- 
jamas Vailis, sutiko liudyti prieš „Pa- 
krantės“ korporaciją. 

Loido Hukso areštas prieš dvi die- 
nas parodė, kad mūsų laikraštis pa- 
sirinko teisingą kelią paremdamas 
Luizos Rej pastangas atskleisti šį 
didelį skandalą, kurį Viljamas Vailis 
fantaziją, surankiotą iš šnipų romanų 
ir visiškai nevertą rimto atsako“. [...] 
Tęsinys p. 2, Visa istorija p. 53, Ko- 
mentaras p. 11. 


— Pirmam puslapy! - Bartas pila Luizai kavą. - Lesteris nepapras- 


tai didžiuotųsi. 


- Jis sakytų, kad aš tiesiog esu žurnalistė ir dirbu savo darbą. 


— Taigi taip ir yra, Luiza! 


Pakrantgeitas nebėra jos sensacija. Svanekėje knibžda reporterių, 


Senato tyrėjų, FTB agentų, apygardos policininkų ir Holivudo sce- 
naristų. Svanekė B užkonservuota, C sustabdyta. 
Luiza vėl išsiima Chavjero atviruką. Jame pavaizduoti trys NSO, 


kylantys iš po Aukso Vartų tilto: 


Labas, Luiza, čia viskas gerai, bet mes gyvenam atskiram name, tai 


lankydamas draugus negaliu šokinėti per balkonus. Polas (tas Vilkas, 
bet mama sako, kad jo taip nebevadinčiau, nors jam pačiam taip tipo 

patinka) rytoj mane nusiveš į pašto ženklų mugę, paskui aš galėsiu 
pasirinkti, kokių dažų noriu savo miegamajam, o jis valgyt gamina 
geriau už mamą. Neužmiršk manęs, kai dabar taip išgarsėjai, gerai? 
Chavis. 


Kita pašto siunta - Luizos prašymu Megan Siksmit oro paštu at- 
siųsta banderolė. Joje paskutiniai aštuoni laiškai, kuriuos Robertas 
Frobišeris parašė savo draugui Rufui Siksmitui. Luiza perrėžia pa- 
ketą plastikiniu peiliu. Ji išima vieną pageltusį laišką su 1931 m. spa- 
lio 10 d. antspaudu, prideda jį prie nosies ir įkvepia. Ar Zedelghemo 
pilies ir Roberto Frobišerio rankos molekulės, tūnojusios šiame popie- 
riuje keturiasdešimt ketverius metus, dabar plūsta man į plaučius, 
į kraują? 

Kas gali pasakyti? 


Laiškai iš Zedelghemo 


Zedelghemas 
1931.X.10 


Siksmitai, 

Ersas jau tris dienas guli lovoje, apspangintas morfijumi, šaukia iš 
skausmo. Labai išmušė iš vėžių ir prislėgė. Dr. Egretas įspėjo J. ir 
mane nesupainioti Erso dabar įgyto muzikinio gyvenimo džiaugs- 
mo su tikra sveikatos būkle ir uždraudė V. E. dirbti ligos patale. Nuo 
dr. Egreto man nugara pagaugais. Nesu sutikęs šundaktario, kurio 
nebūčiau linkęs įtarti, kad nori nugaluoti mane taip brangiai, kaip 
tik išgali. 

Įnikau į savo paties muziką. Žiauru, bet kai per pusryčius ateina 
Hendrikas ir pasako: „Šiandien ne, Robertai“, - aš beveik apsidžiau- 
giu. Naktį dirbau prie dundančio allegro violončelei, nušviečiamo 
trykštančių triolių. Tyla, kapojama šaunančių pelėkautų. Prisime- 
nu, kad bažnyčios laikrodis išmušė tris nakties. „Toli toli ūbavo pe- 
lėda, - sako Heklberis Finas, - apraudanti neseniai mirusį žmogų, 
kažkur sukaukė šuo ir sukliko lėlys, pranašaudami kam nors artė- 
jančią mirtį.“ Šis pasakymas visada mane persekioja. Atsitokėjęs 
pamačiau, kaip šviesų rytą Liusilė prie lango skleidžia paklodes. 
Apačioje laukiąs Mortis Dontas, pasiruošęs mūsų ekskursijai, pa- 
sakė ji man. Pamaniau, kad sapnuoju, bet ne. Mano veidas buvo 
apsitraukęs pluta ir pirmą akimirką nebūčiau galėjęs pasakyti savo 
vardo. Sumykiau, kad niekur nenoriu važiuoti su Morčiu Dontu, 
noriu miego, turiu darbo. 


* Vertė Valentina Churginaitė. 

— Bet praeitą savaitę jūs susitarėte šiandien važiuoti automobi- 
liu! - paprieštaravo Liusilė. 

Prisiminiau. Nusiprausiau, apsivilkau švariais drabužiais ir nu- 
siskutau. Nusiunčiau Liusilę surasti berniuką, kad išblizgintų man 
batus ir t. t. Apačioje, pusryčių kambaryje, malonusis brangakme- 
nių pirklys rūkė cigarą ir skaitė „Ihe Times“. 

— Neskubėkit, - tarė jis man, kai atsiprašiau, kad vėluoju. - Ten, 
kur mes važiuojam, niekas nepastebės, ankstyvi mes ar vėlyvi. 

P. Vilems atnešė man kedžerį , įdrožė ir J. Ji neužmiršo, kokia 
šiandien diena - įteikė man puokštę baltų rožių, perrištų juodu kas- 
pinu, ir nusišypsojo, visai kaip pradžioje. 

Dontas vairuoja vyšninį 1927 m. „Bugatti Royale Type 41“ — 
klasišką mašinytę, Siksmitai. Lekia kaip pateptas velnias - skaldos 
plentu beveik penkiasdešimt mylių! - ir puikuojasi „Klaxon“ signa- 
lu, Dontas trimituoja juo menkiausia proga. Graži diena niūriai ke- 
lionei. Suprantama, kuo arčiau fronto, tuo labiau sudarkytas kraš- 
tovaizdis. Už Ruselarės žemė išopėjusi krateriais, išvagota yrančiais 
apkasais ir randuota išdegintais lopais, kur net piktžolės neauga. 
Šen bei ten dar stovi medžiai, bet palietęs pamatai, kad jie negyvai 
suanglėję. Žalios sruogos ant žemės atrodo veikiau ne kaip atgiju- 
si, o kaip apipelijusi gamta. Per variklio ūžesį Dontas suriko, kad 
ūkininkai vis dar nedrįsta arti žemės baimindamiesi nesusprogu- 
sių sviedinių. Čia važiuodamas negali nepagalvoti, kaip tankiai po 
žeme guli žmonės. Bet kurią akimirką bus duotas įsakymas pulti ir 
iš po žemių išdygs pėstininkai valydamiesi birų dirvožemį. Trylika 
metų po paliaubų atrodo vos kaip trylika valandų. 

Zonebekė - nutriušęs kaimas su aplopytais griuvėsiais ir Penkias- 
dešimt trečiosios brigados Vienuoliktojo Esekso pulko kapinėmis. 
Karo kapų komisijoje man pasakė, kad didžiausia tikimybė, jog 
mano brolis atgulė amžino poilsio šiose kapinėse. Adrianas žuvo 


* Kedgeree - troškintas ryžių, žuvies ir virtų kiaušinių patiekalas. 

liepos 31 d. per puolimą Mesino kalvagūbryje, pačiame įkarštyje. 
Dontas privežė mane prie vartų ir palinkėjo sėkmės. Taktiškai pasakė 
netoliese turįs reikalų - mes tikriausiai buvome už penkiasdešimties 
mylių nuo artimiausios juvelyrinės parduotuvės - ir paliko mane su 
mano donkichotišku žygiu. Vartus saugo džiovininkas buvęs karei- 
vis - kai neužsiėmęs darbu savo varganame darže. Jis taip pat dirba 
kapinių prižiūrėtoju - ko gero, pats pasiskyręs, - tad mostelėjo ranka 
į aukų skrynelę „priežiūrai“. Paaukojau franką, ir tas vyrukas paken- 
čiama anglų kalba paklausė, ar ieškau kokio nors žmogaus, mat jis 
visas kapines išmokęs mintinai. Užrašiau savo brolio pavardę, bet jis 
tik gališkai nuleido apatinę lūpą, o tai reiškė: „Mano problemos yra 
maniškės, o tavo - taviškės, tai šita — taviškė.“ 

Man visada atrodė, kad atspėsiu, kuris „Žinomas Dievui“ yra 
Adriano. Švytintis įrašas, linksinti šarka arba tiesiog muzikinė nuo- 
jauta nuves mane į reikiamą plotelį. Gryni niekai, ir tiek. Antkapiai 
buvo nesuskaičiuojami, vienodi ir išrikiuoti kaip per paradą. Į teri- 
toriją įsibrovusios vijos brūzgynų. Oras buvo tvankus, tarsi dangui 
pasišovus mus užsklęsti. Eidamas tarpais tarp eilių ieškojau F rai- 
džių. Šansų mažai, bet ką žinai. Karo ministerija padaro klaidų — 
pirmoji karo auka būna tiesa, o antroji - kanceliarinis veiksmin- 
gumas. Galiausiai tame Flandrijos sklype nesiilsėjo joks Frobišeris. 
Artimiausias buvo „Froumsas, B. V., eilinis 2389, 18-oji (Rytų divi- 
zija)', tad baltas J. rožes padėjau ant jo antkapio. Kas gali žinoti? Gal 
vieną sunkų vakarą Froumsas Adriano paprašė ugnies arba drauge 
gūžėsi po artilerijos sviedinių kruša, arba dalinosi „Bovril“ sultiniu. 
Esu sentimentalus kvailys ir tai žinau. 

Pasitaiko sutikti tokių klounų, kaip Orfordas tavo koledže, ku- 
rie nutaiso netekties miną dėl to, kad karas baigėsi anksčiau, nei jie 
spėjo parodyti savo narsą. Kiti - į galvą ateina Figisas - prisipažįsta 
besidžiaugią, kad iki 1918 m. nebuvo tarnybai tinkamo amžiaus, 
bet dėl to džiaugsmo jaučia ir gėdą. Aš daug kaliau tau apie tai, kad 
augau savo legendinio brolio šešėlyje - kiekvienas priekaištas pra- 

sidėdavo žodžiais: „Adrianas taip niekada ne...“, - arba: „Jeigu čia 
dabar būtų tavo brolis, jis...“ Ėmiau neapkęsti jo vardo. Rengian- 
tis mano prievartiniam išvarymui iš Frobišerijos, tik ir girdėdavau: 
„Tu darai gėdą Adriano atminimui!“ Niekada gyvenime tėvams to 
neatleisiu. Prisiminiau mūsų paskutines išleistuves vieną dulksnos 
merkiamą rudens popietę Odli Ende“, Adrianas stovėjo su unifor- 
ma, tėtušis jį apkabinęs. Vėliavų ir skandavimų metas buvo seniai 
pasibaigęs — vėliau girdėjau, kad karo policija lydėdavo šauktinius 
iki Diunkerko, idant sutrukdytų masiškai dezertyruoti. Adrianai su- 
guldyti kaip sardinės daugybėje kapinių rytų Prancūzijoje, vakarų 
Belgijoje ir kitur. Mes perkėlėme kortų malką, vadinamą istoriniu 
kontekstu, - mūsų kartai, Siksmitai, atiteko dešimtakės, valetai ir da- 
mos. Adriano kartai - triakės, keturakės ir penkakės. Tai ir viskas. 

Žinoma, „Tai ir viskas“ niekada nebūna viskas. Adriano laiškai 
buvo neužmirštamai akustiniai. Galima užsimerkti, bet ausys gir- 
di. Utėlių spragsėjimas siūlėse, žiurkių lakstymas, kaulų traškėjimas 
gavus kulką, kulkosvaidžių kalenimas, tolimų sprogimų griausmas, 
artesniųjų Žaibavimas, akmenų dzingsėjimas į skardinius šalmus, 
vasarą niekieno žemėje zvimbiančios musės. Vėlesni pokalbiai pri- 
dėjo arklių žviegimą, sušalusio purvo traškėjimą, lėktuvų ūžesį, pur- 
vo duobėse besigręžiančius tankus, iš eterio išnyrančius sužeistuo- 
sius amputuotomis galūnėmis, liepsnosvaidžių riaugėjimą, durklų 
čiurkšėjimą kakluose. Europos muzika yra aistringai Žvėriška, per- 
traukiama ilgų pauzių. 

Galvoju, ar brolis taip pat mėgo ne tik merginas, bet ir vaikinus, 
ar mano yda yra vien tik maniškė. Galvoju, ar jis mirė nekaltas. Įsi- 
vaizduok tuos kareivius, gulinčius kartu, susigūžusius, gyvus; šal- 
tus, mirusius. Aptvarkiau B. V. Froumso kapą ir nuėjau atgal prie 
vartų. Na, mano misija pasmerkta nesėkmei. Prižiūrėtojas krapštėsi 
su virvele, nieko nesakė. Mortis Dontas paėmė mane pačiu laiku ir 
nušvilpėme atgal į civilizaciją, cha. Pravažiavome miestelį, vadinamą 


* Audley End House - ištaigingas didelis XVII a. rūmas prie Safron Voldeno. 

Pulkapele ar panašiai, ir patraukėme guobų alėja, nusitęsusia mylia 
po mylios. Šioje tiesumoje Dontas nusprendė paspausti „Bugatti“, 
kiek tas neša. Atskiros guobos susiliejo į vieną medį, kartojamą 
į begalybę, kaip vilkelis. Rodyklė slinko prie maksimalaus greičio, 
tik staiga kažkoks pavidalas, lyg bėganti beprotė, išlėkė tiesiai prieš 
mus - trenkėsi į priekinį langą ir sukdamasi praskriejo virš mūsų. 
Širdis stryktelėjo kaip kulka, garbės žodis! Dontas ėmė stabdyti, ke- 
lias palenkė mus į vieną pusę, nustūmė į kitą, padangos žviegė ir 
svilino orą karšta guma. Mes išlėkėme iš begalybės. Mano dantys 
giliai sukando liežuvį. Jeigu stabdžiai nebūtų užstrigę taip, kad „Bu- 
gatti toliau čiuožė keliu, šią dieną - o gal ir gyvenimą - būtumėm 
užbaigę apsijuosę aplink guobą. Mašina girgždėdama sustojo. Mudu 
su Dontu iššokome ir nubėgome atgal - išvydome baisingą fazaną, 
vasnojantį lūžusiais sparnais. Dontas išspjovė įmantrų keiksmažo- 
dį, bene sanskrito kalba, ir su palengvėjimu pratarė cha! - kad ne- 
užmušė žmogaus, kartu išreikšdamas liūdesį, kad vis dėlto kai ką 
užmušė. Jis prarado kalbos dovaną ir mano nosine tapšnojo mano 
kraujuojantį liežuvį. Pasiūliau nutraukti vargšo paukščio kančias. 
Dontas atsakė patarle, galbūt tyčia idiotiška: 

— Tiems, kurie surašyti meniu, padažas nerūpi. 

Jis nuėjo atgal pabandyti įkvėpti „Bugatti“ gyvybės. Neperma- 
niau, ką jis norėjo pasakyti, bet nuėjau prie fazano, ir jis dar bevil- 
tiškiau ėmė plakti sparnais. Jo spindinčios krūtinės plunksnos buvo 
susivėlusios su krauju ir fekalinėmis išskyromis. Jis rėkė, Siksmitai, 
visai kaip dviejų dienų kūdikis. Gailėjausi, kad neturiu kuo nušauti. 
Šalikelėje gulėjo akmuo dydžio sulig mano kumščiu. Sukežinau juo 
fazano galvą. Nemalonu - ne tas pats, kas nušauti paukštį, visai ne. 

Kiek pajėgdamas, nusišluosčiau jo kraują šalikelėje nusiskinto- 
mis rūgštynėmis. Dontas jau buvo užvedęs mašiną. Įšokau vidun ir 
mudu nuvažiavome iki artimiausios gyvenvietės. Tai buvo nežino- 
mas užkampis, kiek supratau, bet ten radome varganą kavinę kartu 
su garažu ir laidotuvių namais, juos valdė tylių vietinių gauja ir dau- 

gybė musių, meišiančių ore kaip apduję mirties angelai. Smarkiai 
stabdant buvo pažeista priekinių ratų geometrija, ir M. D. čia susto- 
jo apžiūrėti ašies. Atsisėdome gryname ore pakraštyje „aikštės“, o iš 
tikrųjų purvinos, ant grindinio telkšančios balos su bamboje įbestu 
cokoliu, kurio senasis gyventojas seniai buvo perlydytas į kulkas. 
Anapus aikštės suskretę vaikėzai vaikėsi vienintelę storą vištą apy- 
linkėse - o ji užskrido ant cokolio. Vaikai ėmė mėtyti į ją akmenis. 
Pagalvojau, kurgi tos paukštės savininkas. Paklausiau barmeno, kas 
anksčiau stovėjo ant cokolio. Jis nežinąs, jis gimęs pietuose. Mano 
stiklinė buvo nešvari, tad liepiau barmenui pakeisti. Jis užsigavo ir 
pasidarė nekalbus. 

M. D. paklausė, kaip praleidau tą valandą Zonebekės kapinėse. 
Nelabai ką atsakiau. Akyse vis šmėkščiojo sumaitotas kruvinas fa- 
zanas. Paklausiau M. D., kur jis praleido karą. 

— Oi, žinot, užsiėmiau savo verslu. 

- Briugėje? - paklausiau nustebęs, vargiai galėdamas įsivaizduoti, 
kad belgas deimantų pirklys būtų klestėjęs per kaizerio okupaciją. 

— Dieve mano, ne, - atsakė M. D., - Johanesburge. Mudu su žmo- 
na ten išbuvome per visą karą. 

Pagyriau jį už įžvalgumą. Jis kukliai paaiškino: 

— Karai neįsiplieskia be perspėjimo. Jie prasideda kaip nedideli 
gaisrai horizonte. Karai atsėlina. Protingas žmogus stebi ir pamatęs 
dūmus ruošiasi palikti kraštą, kaip ir Ersas su Jokasta. Man tik nera- 
mu, kad kitas karas gali būti toks didelis, jog neliks nepaliesta jokia 
vieta, turinti padorų restoraną. 

Arjis esąs tikras, kad artinasi dar vienas karas? 

— Dar vienas karas visada artinasi, Robertai. Jie niekada tinkamai 
neužgesinami. Kas įžiebia karus? Valia siekti galios - žmogaus pri- 
gimties pagrindas. Smurto grėsmė, smurto baimė arba pats smur- 
tas yra šios šiurpios valios įrankis. Valia siekti galios yra matoma 
miegamuosiuose, virtuvėse, fabrikuose, profsąjungose ir ties valsty- 
bių sienomis. Klausykitės ir įsidėmėkit. Tautinė valstybė - tai tiesiog 

Žmogaus prigimtis, išpūsta iki baisingo dydžio. Ouod erat demons- 
trandum - nacijos yra esiniai, kurių dėsnius surašo smurtas. Taip 
visada buvo ir taip visada bus. Karas, Robertai, yra vienas iš dviejų 
amžinų žmonijos palydovų. 

Paklausiau, koks gi esąs antrasis. 

— Deimantai. 

Į aikštę atbėgo skerdikas iškruvintu Žžiurstu, ir vaikai išsilakstė. 
Dabar jam kilo klausimas, kaip atsivilioti vištą nuo cokolio. 

O kaipgi Tautų Sąjunga? Juk tautoms pažįstami ir kiti dėsniai, ne 
tik karo. Kaip dėl diplomatijos? 

— O, diplomatija, - tarė M. D., pasijutęs kaip žuvis vandeny, - ji 
sušluosto tai, ką išlaisto karas, įteisina jo rezultatus, stipriai valsty- 
bei suteikia priemones primesti savo valią silpnesniajai, pataupant 
karo laivyną ir batalionus svaresniems priešininkams. Tik profesio- 
nalūs diplomatai, nepataisomi idiotai ir moterys diplomatiją laiko 
ilgalaikiu karo pakaitalu. 

Ėmiau aiškinti, kad M. D. požiūrio reductio ad absurdum būtų 
tai, jog mokslas sukuria vis kruvinesnių karo priemonių, kol ga- 
liausiai žmonijos griaunamosios galios įveiks kuriamąsias galias ir 
mūsų civilizacija nueis susinaikinimo keliu. M. D. mano prieštara- 
vimą sutiko su kandžiu džiugesiu. 

- Tikrai taip. Mūsų valia siekti galios, mūsų mokslas ir kaip tik 
tos savybės, kurios pakylėjo mus nuo beždžionių iki laukinių žmo- 
nių, o paskui ir iki šiuolaikinio žmogaus, yra tos pačios savybės, 
kurios sutryps Homo sapiens dar nesibaigus šiam šimtmečiui! Jūs 
tikriausiai dar spėsite pamatyti tai įvykstant, laimės kūdiki. Koks tai 
bus simfoninis crescendo, a? 

Mėsininkas nuėjęs prie barmeno paprašė kopėčių. Čia turiu 
baigti. Jau visai merkiasi akys. 


Nuoširdžiai 
R. E 

Zedelghemas 
1931.X.21 


Siksmitai, 

Rytoj Ersas turėtų atsistoti ant kojų, praleidęs lovoje porą savaičių. 
Blogiausiam priešui nelinkėčiau sifilio. Nebent tik vienam ar dviem. 
Sifilitikas genda po truputį, kaip sodo pakraščiuose pūvantys vai- 
siai. Dr. Egretas užeina kas antrą dieną, bet nebelabai yra ką išrašyti, 
neskaitant vis didesnių morfijaus dozių. V. E. morfijumi bjaurisi, 
nes jam užtemdo muziką. 

J. vis suima depresijos priepuoliai. Kartais naktį ji tiesiog įsikim- 
ba manęs, lyg būčiau jos gelbėjimosi ratas, o ji pati skęstų. Gaila 
tos moteriškės, bet mane domina jos kūnas, o ne jos problemos. 
Domino. 

Praeitas dvi savaites praleidau muzikos kambaryje perkurdamas 
metų laikotarpio fragmentus į „sekstetą konkuruojantiems solis- 
tams“: pianinui, klarnetui, violončelei, fleitai, obojui ir smuikui - 
kiekvienam su sava tonacijos, intervalų ir tembro kalba. Pirmoje 
dalyje kiekvieną solo nutraukia jo tęsėjas, antroje iš eilės kiekvienas 
nutrauktas fragmentas pratęsiamas. Revoliucinga ar manieringa? 
Nežinosiu, kol nepabaigsiu, o tada jau bus per vėlu, bet tai pirmas 
dalykas, apie kurį pagalvoju nubudęs, ir paskutinis, apie kurį galvo- 
ju prieš užmigdamas, net jeigu mano lovoje guli J. Ji turėtų suprasti, 
kad menininkas gyvena dviejuose pasauliuose. 


Kitą dieną 

Velniškai susikivirčijau su V. E. Per šio ryto komponavimą jis dik- 
tavo panašų į tokatą etiudą, man jis pasirodė baisiai pažįstamas, 
paskui atpažinau refreną iš savo paties „Monso angelo“! Jeigu Ersas 
tikėjosi, kad aš nepastebėsiu, 1. smarkiai klydo. Pasakiau jam tie- 


siai - tai mano muzika. Jis užgiedojo kitaip: 

— Ką reiškia tavo muzika? Frobišeri, kai suaugsi, suprasi, kad visi 
kompozitoriai semiasi įkvėpimo iš savo aplinkos. Tu esi vienas iš 
daugelio elementų mano aplinkoje ir gauni neblogą atlyginimą. 
Galėčiau pridurti, kad kasdien naudojiesi profesionalo kompozici- 
jos pamokomis ir susitinki su didžiausiais mūsų laikų muzikiniais 
protais. Jeigu šitos sąlygos tavęs netenkina, Hendrikas nuveš tave 
į stotį. 

Ką gi, visai kitas žmogus negu tas, kurį prieš kelias savaites ve- 
žiau iki sarginės ir kuris L. prašė manęs pasilikti iki pavasario. Pa- 
klausiau, kuo jis ketinąs mane pakeisti. P. Vilems? Sodininku? Eva? 
Nefertite? 

— Oi, aš neabejoju, kad seras Trevoras Makerasas nučiuptų man 
tinkamą vaikiną. Taip, aš parašysiu skelbimą. Nesi toks išskirtinis, 
kaip tau norisi manyti. Taigi. Tu nori šito darbo ar ne? 

Nesumojau, kaip atsikovoti prarastas pozicijas, tad išėjau skųsda- 
masis, kad klaikiai suskaudo kojos didįjį pirštą. V. E. paleido įspėja- 
mąjį šūvį man į flangą: 

- Jeigu iki ryto tavo pirštas nepagis, Erobišeri, gydykis jį Londone 
ir nebegrįžk. 

Kartais man norisi sukrauti pekliškai didelį laužą ir įmesti tą seną 
mulkį į patį liepsnų siausmą. 


Po kelių dienų 

Vis dar čia. Apsilankė J., susuokė giesmę apie Erso išdidumą, apie 
tai, kaip jis vertina mano darbą, apie menininko užgaidas ir t. t., bet 
kad meilyčiau pasilikti, jeigu ne dėl jo, tai bent dėl jos. Priėmiau šį 
įgaliotąjį figos lapelį kartu su alyvos šakele, ir tą naktį mudu my- 
lėjomės beveik meiliai. Artėja žiema, ir aš nesu pasiruošęs ieškoti 
nuotykių po Europą su savo kukliomis santaupomis. Jeigu dabar 
išvažiuočiau, reikėtų gana apsukriai pažindintis su kvaila turtinga 
paveldėtoja. Ar kas nors šauna į galvą? Nusiųsiu dar vieną pake- 
tą Janšui, kad pariebinčiau savo išteklius juodai dienai. Jeigu Ersas 

neatseikės man už idėjas, patekusias į „Todtenvogel“ - po Varšuvos 
skaičiuojantį jau dvidešimtą pasirodymą, - man tiesiog teks pasi- 
rūpinti atlygiu pačiam. Pasiryžau būti daug atsargesnis ir be reikalo 
neberodyti V. E. savo kompozicijų. Žinai, bjaurus toks gyvenimas, 
kai stogą virš galvos turi iš darbdavio malonės. Tik Dievas žino, 
kaip tai pakenčia tarnaujančiosios klasės. Bene Frobišerijos šeimy- 
nykščiai taip pat nuolat prikanda liežuvį, kaip čia tenka man? Eva 
sugrįžo po Šveicarijos vasaros. Na, ši jauna moteris sako esanti Eva, 
ir panašumas stulbinantis, tačiau ta nosį užrietusi antelė, prieš tris 
mėnesius išvažiavusi iš Zedelghemo, sugrįžo kaip gracinga gulbė. Ji 
palaiko motiną, šaltame vandenyje pamirkyta vata vilgo tėvui akių 
vokus ir ištisas valandas skaito jam Flaubert'ą, mandagi su tarnais 
ir net manęs klausinėja, kaip sekasi su sekstetu. Buvau įsitikinęs, 
kad tai nauja strategija išstumti mane, bet po septynių dienų linkstu 
manyti, kad stačiokė Eva tiesiog mirusi ir pakasta. L. gerai, mano 
taikoje su Eva vis dėlto slypi šio to daugiau, nei matosi plika akimi, 
bet pirmiau turiu kai ką paaiškinti. Man atvykus į Nėrbekę, Evos 
„šeimininkė“ Briugėje madam van de Veldė vis neatstoja nuo E. ir 
J. su prašymu atvežti mane pas ją į namus, idant jos penkios duk- 
terys - E. bendramokslės - galėtų su tikru anglų džentelmenu pa- 
sipraktikuoti kalbėti angliškai. Mesjė van de Veldė, kaip prisimeni, 
yra tariamas Minevaterio palaidūnas, kuris pasirodė esąs ginklų 
fabrikantas, gerbiamas visuomenės šulas ir t. t. Madam van de Vel- 
dė yra iš tų įkyrių, atkaklių moterų, kurių užmojų neužgniauši taręs 
„Jis šiuo metu L. užsiėmęs“. Iš tikrųjų spėju, kad J. iš pykčio susitarė 
man už nugaros - dukteriai virstant gulbe, motina tampa bjauria 
sena varna. 

Šiandien buvo diena, paskirta man pietauti pas van d. V-es: pen- 
kios vienodais tarpais susodintos dukterys, t. p. motušė ir tėtušis. 
Man reikėjo naujų stygų violončelei, na, ir Ersui nepakenks patir- 
ti, koks jis bejėgis be manęs, tad nutaisiau drąsią miną ir tikėjau- 
si, kad v. d. V-ės turi virėją pagal fabriko savininko pajamas. Tad 

vienuoliktą val. atvažiavo van de Veldės mašina - sidabro spalvos 
„Mercedes-Benz“, labai ačiū, - ir šoferis, bekaklis prakaituojantis 
senis besmegenis, nesuprantantis prancūziškai, nuvežė mudu su E. 
į Briugę. Anksčiau būtumėm važiavę mirtinoje tyloje, o dabar nė 
pats nepajutau, kaip ėmiau pasakoti E. apie savo gyvenimą Kem- 
bridže. E. perspėjo mane, kad vyriausioji van de Veldė, Mari Luiza, 
nusprendusi žūtbūt ištekėti už anglo, tad aš turėčiau itin rūpestingai 
saugoti savo nekaltybę. 

Kaip tau tai patinka? 

Ant van de Veldžių namo laiptų mergaitės buvo surikiuotus pagal 
amžių kylančia tvarka - mintyse nusijuokiau, kad ims ir uždainuos, 
ogi, šimtas griebtų, Siksmitai, taip ir padarė. „Greensleeves“ - ang- 
liškai. Saldu kaip šaltmėtinis saldainis. Paskui madam v. d. V. įgny- 
bo man į žandą, lyg būčiau namo sugrįžęs išbėgėlis, ir suūkė kaip 
pelėda: 

— How do you do-0007 

Mane nuvedė į „saloną“ - vaikų kambarį - ir pasodino ant „klau- 
simų kėdės“ - žaislų dėžės. V. d. V. dukterys, visa hidra galvų, vadi- 
namų Mari Luiza, Stefani, Zenobe, Alfonsina ir užmiršau paskutinę, 
nuo devynerių metų iki minėtosios Mari Luizos, metais vyresnės už 
Evą. Visos mergaitės kupinos visiškai nepagrįsto pasitikėjimo sa- 
vimi. Po šia dručkių šeimynele įlinko L. ilga sofa. Tarnaitė atnešė 
limonado, o madam pradėjo klausinėti: 

— Eva sakė, kad jūsų šeima Kembridže turi gerų ryšių, pone Fro- 
bišeri? 

Mečiau žvilgsnį Evos pusėn - ji nutaisė apsimestinę susižavėjimo 
miną. Paslėpiau šypseną ir pripažinau, kad mano šeima žinoma nuo 
XI amžiaus, o tėtušis yra žinomas bažnytininkas. Visos pastangos 
nukreipti pokalbį nuo mano tinkamumo temos buvo paskandin- 
tos, ir po ketvirčio valandos išverstakė Mari Luiza pajuto motušės 
pritarimą ir nusprendė, kad aš būsiu jos svajonių princas. Paklausė 
ji taip: 

— Pone Frobišeri, ar jums gerai pažįstamas Šerlokas Holmsas iš 
Beikerio gatvės? 

Na, pamaniau aš, gal diena bus ne visai pražuvusi. Panelė su iro- 
nijos jausmu, matyt, turi savyje slaptų gelmių. Bet Mari Luiza klausė 
rimtai! Apsigimusi kvaiša. Ne, atsakiau, asmeniškai aš p. Holmso 
nepažįstąs, bet jį ir Deividą Koperfildą kiekvieną trečiadienį galima 
pamatyti mano klube žaidžiančius biliardą. Pietus davė puikiuose 
Dresdeno moliniuose induose valgomajame su didele „Paskutinės 
vakarienės“ reprodukcija ant gėlėtų tapetų. Maistas nuvylė. Sausas 
upėtakis, daržovės pertroškintos į pliurę, tortas tiesiog vulgarus — 
pasijutau vėl kaip Londone. Mergaitės juokėsi glissando iš mano tri- 
vialių apsirikimų kalbant prancūziškai, bet jų baisinga anglų kalba 
nepakenčiamai rėžia ausį. Madam v. d. V., taip pat vasarojusi Švei- 
carijoje, smulkmeniškai porino man, kad Berne Mari Luizą liaup- 
sino kaip „Alpių gėlelę“ grafienė Slak-Javski, o gal Ziumdiumpšteto 
hercogienė. Neišspaudžiau net mandagaus Comme cest charmant! 
Iš savo kontoros parvyko mesjė v. d. V. Uždavė šimtą klausimų apie 
kriketą, kad pralinksmintų dukteris tuo kuriozišku anglišku ritualu: 
Ins that are Out ir Outs that are In. Karališko užmojo pamokslaujan- 
tis asilas, taip įnikęs planuoti savo kiekvieną netašytą intarpą, kad 
niekada gerai nesiklauso. Sako sau neužmaskuotus komplimentus, 
prasidedančius: „Gal aš atrodysiu senamadiškas, bet..., — arba: 
„Kai kas mane laiko snobu, bet...“ Eva metė man gaižų žvilgsnį, by- 
lojantį: „O jūs dar nuoširdžiai manėt, kad šitas stuobrys kelia grės- 
mę mano reputacijai!“ 

Po pietų išlindo saulė, ir madam v. d. V. pareiškė, kad visi eisime 
pasivaikščioti ir mūsų garbingam svečiui aprodysime Briugę. Mėgi- 
nau sakyti, kad jau ganėtinai papiktnaudžiavau jų svetingumu, bet 
taip lengvai ištrūkti nebuvo lemta. Didysis patriarchas atsiprašė — 
turįs pasirašyti aukštą kaip Materhornas krūvą popierių. Kad jis 
galą gautų po lavina. Tarnaitėms aprūpinus mergaites skrybėlaitė- 
mis ir pirštinaitėmis, buvo pakviesta karieta, ir mane ėmė vežioti po 

bažnyčias. Kaip pastebėjo mielasis Kilvertas, labiausiai įkyru, kai tau 
pasako, kuo gėrėtis, ir lazda parodo, kur žiūrėti. Vargiai beprisimenu 
bent vieną įžymybės pavadinimą. Pasiekus maršruto finalą - didįjį 
bokštą su laikrodžiu, - man maudė žandikaulius nuo visų užgniaužtų 
žiovulių. Madam van de Veldė pašnairavo į viršūnę ir pareiškė lei- 
sianti mums, jaunimui, užsiropšti patiems ir palauksianti cukrainėje 
anapus aikštės. Mari Luiza, sverianti daugiau už motiną, pasakė, kad 
būtų nemandagu palikti maman laukti vieną. Gudrutė negalinti lipti 
dėl astmos, o jeigu Gudrutė neina, tai ir t. t., ir t. t., kol galiausiai tik 
mudu su Eva nusipirkome bilietus kopti aukštyn. Aš sumokėjau pa- 
rodydamas, kad dėl tokio pasibaisėtino laiko švaistymo jos asmeniš- 
kai nekaltinu. Ėjau pirmas. Laiptai sukosi siaurėjančia spirale. Plaš- 
takos aukštyje per sienoje įstatytus geležinius žiedus buvo nutiesta 
virvė. Kojoms reikėjo apgraibomis rasti kelią. Vienintelė šviesa - reti 
siauri langeliai. Vienintelis garsas - mūsų žingsniai ir moteriškas E. 
alsavimas, primenantis mano noktiurnus su jos motina. Van de Vel- 
dės - šeši nesibaigiantys blogai suderinto klavesino allegretti, ir mano 
ausys spengė iš dėkingumo nuo jų išsivadavus. Užmiršau skaičiuoti 
laiptelius, balsu pagalvojau. Mano balsas nuskambėjo lyg užrakintas 
patalynės spintoje. Eva vangiai pratarė: Oui... 

Išnirome erdvioje patalpoje, ten stovėjo laikrodžio mechanizmo 
sraigtai, dydžio sulig vežimo ratais. Viršun kilo virvės ir lynai, pra- 
nykstantys lubose. Šezlonge snaudė prastadarbis. Jis turėjo patikrinti 
mūsų bilietus - žemyne amžinai reikia rodyti bilietą, - bet mes pra- 
smukome pro jį į paskutinį medinį laiptatakį ir pakilome į apžvalgos 
belvederį. Toli apačioje plytėjo trispalvė Briugė: oranžinės stogų čer- 
pės, pilki mūrai ir rudi kanalai. Arkliai, automašinos, dviratininkai, 
berniukų choristų krokodilas, stogeliai it raganų skrybėlės, skalbiniai 
ant virvių, nutiestų per skersgatvius. Ėmiau ieškoti Ostendės ir radau. 
Saulės nutviekstas Šiaurės jūros ruožas nusidažęs polinezišku ultra- 
marinu. Srautais suko ratus žuvėdros, jas sekant ėmė svaigti galva ir 
pagalvojau apie Juingo kirą. Eva paskelbė pastebėjusi van de Veldes. 

ji rodo, ir iš tiesų — šeši pasteliniai taškai aplink kavinės stalą. E. iš 
savo bilieto sulankstė popierinę strėliukę ir nusviedė už parapeto. Ją 
pasigavęs nešė vėjas, kol galop sudegino saulė. Ką ji darysianti, jeigu 
Prastadarbis pabusiąs ir pareikalausiąs bilieto? 

— Apsiverksiu ir pasakysiu, kad jį pasiglemžė šitas siaubingas 
anglas. 

Tad aš irgi sulanksčiau savo bilietą į strėliukę, pasakiau E., kad ji 
neturi įrodymo, ir nusviedžiau. Užuot plevenusi aukštybėse, mano 
strėliukė per akimirką nukrito ir dingo iš akių. E. charakteris keičia- 
si, nelygu kuriuo kampu į jį žiūri - tai brangiausių opalų savybė. 

- Žinot, aš neprisimenu, kada mačiau tėtį tokį patenkintą ir žvalų 
kaip dabar, - tarė ji. 

Baisingosios v. d. V. paskatino mudviejų bičiulystę. Tiesiai paklau- 
siau jos, kas nutiko Šveicarijoje. Gal ji įsimylėjusi, gal dirbusi vaikų 
namuose, o gal išgyvenusi mistinį susitikimą snieguotoje grotoje? 

Ji kelis kartus pradėjo kažką sakyti. Galų gale tarė (rausdama): 

- Ilgėjausi vieno jauno vyro, su kuriuo susipažinau šiemet birželį. 

Tu nustebęs? Įsivaizduok mano jausmus! Bet iki paskutino colio 
išlikau džentelmenas, kokį tu mane pažįsti. Užuot ėmęsis atsako- 
mojo flirto, tariau: 

— O jūsų pirmas įspūdis apie tą jauną vyrą? Ar nebuvo visiškai 
neigiamas“ 

- Iš dalies neigiamas. 

Žiūrėjau į prakaito lašelius, atsiradusius kopiant, į jos lūpas, į ma- 
žyčius, plonyčius plaukelius virš lūpų. 

- Jis aukštas, juodbruvas, išvaizdus, muzikalus svetimšalis? 

Ji purkštelėjo. 

- Jis tikrai... aukštas - taip; juodbruvas - irgi; išvaizdus — ne taip 
labai, kaip pats mano, bet, sakykim, gali patraukti akį; muzikalus — 
be galo; svetimšalis - iki gyvo kaulo. Įspūdinga, kaip daug jūs apie jį 
žinot! Ar jūs ir jį šnipinėjat, einantį per Minevaterio parką? 

Aš nusijuokiau. Ji taip pat. 

— Robertai, man atrodo... - Ji droviai pažvelgė į mane. - Jūs pa- 
tyręs. Ar galiu vadinti jus Robertu? 

Pasakiau, kad jau pats laikas. 

— Mano žodžiai... ne visai tinkami. Jūs pykstat? 

Ne, atsakiau, ne. Stebiuosi, jaučiuosi pamalonintas, bet nepykstu, 
nė kiek. 

— Aš elgiausi taip piktybiškai su jumis. Bet, tikiuosi, mes galim 
pradėti iš naujo. 

Atsakiau, kad, žinoma, man irgi norėtųsi. 

— Nuo vaikystės, - kalbėjo Eva nugręžusi žvilgsnį, - apie šitą bal- 
koną galvojau kaip apie savo belvederį iš „Tūkstančio ir vienos 
nakties. Dažnai užkopiu čia tokiu metu, po pamokų. Suprantat, aš 
esu Briugės imperatorė. Jos piliečiai - mano valdiniai. Van Veldės - 
mano juokdariai. Aš nukirsiu jiems galvas. 

Kerinti būtybė, kaip kažin ką. Man užkaito kraujas ir suėmė po- 
troškis padovanoti Briugės imperatorei ilgą bučinį. 

Toliau nepasistūmėjau - pro siaurą durų tarpą sugužėjo būrys 
infernalinių amerikiečių turistų. Iš kvailumo apsimečiau esąs ne su 
Eva. Dairiausi nuo kitos pusės, stengdamasis sutraukti vieton visas 
savo atsiknojusias stygas. Kai Prastadarbis pranešė, kad netrukus 
uždarys apžvalgos balkoną, Eva jau buvo dingusi, kaip katė. To iš jos 
tik ir lauk. Leisdamasis žemyn vėl užmiršau skaičiuoti laiptelius. 

Konditerijos kavinukėje Eva padėjo mažiausiajai v. d. V. su katės 
lopšiu. Madam van de Veldė vėdinosi meniu ir su Mari Luiza valgė 
boule de V Yser , gvildendamos praeivių aprangą. Eva vengė mano 
žvilgsnio. Kerai buvo išsisklaidę. Mari Luiza ieškojo mano žvilgs- 
nio - sentimentalių akių telyčaitė. Nupėdinom atgal į v. d. V. na- 
mus, o ten, aleliuja, laukė Hendrikas su „Cowley“. Prieduryje Eva 
tarė man au revoir - atsigręžiau pažvelgti į jos šypseną. Palaima! 


* Panašus į spurgas belgiškas desertas. 

Vakaras buvo nuauksintas, šiltas. Visą kelią į Nėrbekę regėjau Evos 
veidą, porą plaukų sruogų, vėjo užpūstų ant veido. Neimk bjauriai 
pavyduliauti, Siksmitai. Žinai gi, kaip būna. 

J. jaučia mano su Eva santarvę, ir jai tai nė trupučio nepatinka. 
Praeitą naktį įsivaizdavau, kad po manimi Eva, o ne jos motina. 
Crescendo nutiko vos už kelių taktų, visa dalimi anksčiau negu J. 
Gal moterys gali pajusti vaizduotės išdavystes? Klausiu todėl, kad ji 
su stulbinančia intuicija mane štai šitaip subtiliai perspėjo: 

— Noriu, kad tu kai ką žinotum, Robertai. Jeigu kada nors paliesi 
Evą, aš sužinosiu ir tave sužlugdysiu. 

— Aš apie tai nė negalvoju, - pamelavau. 

— Tavim dėta aš apie tai nė nesvajočiau, - perspėjo ji. 

Negalėjau to taip palikti. 

— Kodėl, po velniais, tu apskritai manai, kad mane traukia ta tavo 
ištįsusi atžari duktė? 

Ji purkštelėjo lygiai t. p. kaip anksčiau Eva savo belvederyje. 


Nuoširdžiai 
R. E 


Zedelghemas 
1931.X.24 


Siksmitai, 

Kur, po paraliais, tavo atsakymas? Klausyk, aš tau dėl daug ko dė- 
kingas, bet jeigu manai, kad kantriai lauksiu tavo laiškų, skaudžiai 
klysti. Tai visai nepakenčiama, nepakenčiama kaip mano veidmainis 
tėvas. Galėčiau jį sužlugdyti. Mane jis sužlugdė. Numatyti pasaulio 
pabaigą — seniausia žmonijos pramoga. Dontas teisus, trauk velniai 
jo belgiškas akis, visas belgiškas akis. Adrianas tebebūtų gyvas, jeigu 

„narsi mažytė Belgija“ apskritai nebūtų egzistavusi. Kas nors turė- 
tų paversti šią nykštukinę šalį milžinišku laivybiniu ežeru ir įmesti 
į jį Belgijos išradėją, kojas pririšus prie „Minervos. Jeigu išplauks, 
vadinasi, kaltas. Suvaryti iki baltumo įkaitintą žarsteklį į prakeik- 
tas mano tėvo akis! Paminėk bent vieną. Pirmyn, bent vieną įžymų 
belgą. Pinigų jis turi daugiau už Rothschildą, bet ar sumokės man 
bent menką fartingą? Niekinga, kaip niekinga. Kaip krikščioniška 
atskirti mane nepalikus mano vardu nė šilingo. Paskandinti jį būtų 
per maža. Deja, ko gero, Dontas teisus. Žmonija nuo karų niekada 
neišgyja, tik keletą metų patiria remisiją. Mes norime ne ko kito, 
o Pabaigos, tad, matyt, Pabaigą, po perkūnais, ir gausime. Štai. Tai 
reikia perteikti muzika. Litaurai, cimbolai ir milijonas trimitų, jeigu 
tu malonėtum. Mokėti senam šunsnukiui savo paties muzika. Man 


tai peilis. 
Nuoširdžiai 
R. E 
=—*$.-—— 
Zedelghemas 
1931.X.29 
Siksmitai, 


Eva. Nes jos vardas - pagundos sinonimas: kas gi įsigauna arčiau 
žmogaus esmės? Nes jos siela išplaukia į jos akis. Nes aš svajoju, 
kad pro aksomo klostes atsėlinu į jos kambarį, įeinu, paniūniuoju 
jai melodiją taip... taip... taip švelniai, kad ji savo nuogomis pė- 
domis atsistoja man ant pėdų, priglaudžia ausį man prie širdies, ir 
mudu šokame valsą kaip marionetės. Paskui bučiuojamės, ji sako: 


* Aprašomuoju laiku Belgijoje gamintų prabangių automobilių markė. 

Vous embrassez comme un poisson rougel — ir mėnesienos nu- 
tviekstuose veidrodžiuose mudu įsimylime savo jaunystę ir grožį. 
Nes visą gyvenimą rafinuotos kvanktelėjusios moterys užsikrauna 
pareigą suprasti mane, išgydyti mane, o Eva žino, kad aš esu terra 
incognita ir tyrinėja mane neskubėdama, kaip darei tu. Nes ji liekna 
kaip berniukas. Nes jos kvapas - tai migdolai, lankų žolė. Nes jeigu 
aš nusišypsau iš jos užmojo tapti egiptologe, ji po stalu įspiria man 
į blauzdą. Nes ji verčia mane galvoti ne tik apie save. Nes net būda- 
ma rimta ji švyti. Nes jai kelionių apybraižos patinka labiau už serą 
Walterį Scottą, Billy Mayerlis“ labiau už Mozartą ir ji neskiria si-mi- 
nor nuo seminolų. Nes aš, ir tiktai aš, matau, kad ji šypsosi akimir- 
ką prieš šypsenai pasiekiant veidą. Nes imperatorius Robertas nėra 
geras žmogus - jo geriausią dalį yra rekvizavusi jo kuriama, bet ne- 
atliekama muzika, - bet ji vis dovanoja man tą rečiausią šypseną. 
Nes mudu klausėmės lėlio. Nes jos juokas ištrykšta pro kiaurymę 
viršugalvyje ir apžarsto visą rytmetį. Nes tokiam žmogui kaip aš ne- 
valia liestis prie šio medžiaginio „grožio“, bet vis tiek ji čia - šiuose 
garso nepraleidžiančiuose mano širdies kambariuose. 


Nuoširdžiai 
R. E 


Le Royal Hėtel, Briugė 
1931.XI.6 


Siksmitai, 
Skyrybos. Jos būna l. painios, bet mudu su Ersu išsiskyrėme per 
vieną dieną. Dar vakar rytą dirbome prie jo ambicingosios gulbės 


* Jūs bučiuojatės kaip auksinė žuvelė! 
** To meto anglų kompozitorius ir pianistas, išgarsėjęs lengvosios muzikos kūrimu ir atli- 
kimu. 

giesmės antrosios dalies. Jis paskelbė naują požiūrį į mūsų kompo- 
navimo sesijas. 

— Frobišeri, meilyčiau, kad šiandien tu sukrapštytum temų Se- 
vero daliai. Ką nors E-moll karo išvakarių dvasia. Kai turėsi ką 
nors, kas patrauks mano akį, aš perimsiu ir išplėtosiu. Pagavai 
mintį“ 

Pagauti tai pagavau. Bet pamėgti nepamėgau - nė kiek. Būna, kad 
mokslo darbus rašo bendraautoriai, taip, ir kompozitorius kartais 
dirba su muzikantu virtuozu, kad ištirtų atlikimo galimybių ribas, - 
kaip Elgaras su W. H. Reedu', - bet dviese rašyti simfoninį kūrinį? 
L. abejotinas sumanymas - aš taip ir pasakiau V. E. nevyniodamas 
žodžių į vatą. Jis sucaksėjo liežuviu. 

— Aš nesakau „dviese“, vaikine. Tu kaupi žalią medžiagą, aš ją pa- 
gal savo nuožiūrą ištobulinu. 

Tai mane nelabai paguodė. Jis mane supeikė: 

- Visi didieji kompozitoriai pasitelkdavo pameistrius. Kaipgi ki- 
taip toks Bachas būtų galėjęs kas savaitę iškepti po naujas mišias? 

Jeigu gerai atsimenu, mes dabar gyvenam dvidešimtame amžiuje, 
atšoviau aš. Publika moka už tai, kad išgirstų kompozitorių, kurio 
pavardė užrašyta programoje. Jie moka pinigus už Vivianą Ersą ne 
tam, kad gautų Robertą Frobišerį. V. E. įsiaudrino: 

— Jie ir negaus tavęs! Gaus mane! Tu nesiklausai, Frobišeri. Tu 
užkeli žaliavą skrysčiais, o aš orkestruoju, aranžuoju, nugludinu. 

„Žaliava skrysčiais“ - kaip mano „Monso angelas“, pagrobtas at- 
stačius pistoletą ir panaudotas Erso didingo paskutinio monumen- 
to adagio? Slėpk neslėpęs plagiato po kokia nori skraiste, jis vis tiek 
plagiatas. 

— Plagiatas? - Ersas nekėlė balso, bet jo krumpliai ant lazdos pa- 
balo. - Kadai kadės - kai buvai dėkingas už mano pamokas - vadi- 
nai mane vienu didžiausių gyvųjų Europos kompozitorių. Tai reiš- 


* Anglų violončelininkas, po Elgaro mirties parašęs reikšmingą jo biografiją. 

kia - pasaulio. Kam gi tokiam menininkui ką nors „plagijuoti“ iš 
perrašinėtojo, kuris, jeigu galima priminti, nesugebėjo gauti net 
bakalauro laipsnio iš koledžo nepagydomai privilegijuotiems? Tu 
nepakankamai alkanas, vaikine, va kur bėda. Tu esi Mendelssohnas, 
mėgdžiojantis Mozartą. 

Lošimo suma kilo kaip infliacija Vokietijoje, bet aš iš prigimties 
negaliu lenktis spaudžiamas - užsispiriu, ir viskas. 

— Aš pasakysiu, kodėl jums reikia plagijuoti! Muzikinis nevaisin- 
gumas! 

Pasakiau jam, kad geriausi „Todtenvogel' momentai yra mano. 
Naujojo kūrinio Allegro non tropo kontrapunktinės išmonės yra 
mano. Aš ne tam atvažiavau į Belgiją, kad būčiau jo užguitas pa- 
stumdėlis. 

Senasis slibinas ėmė alsuoti dūmais. Dešimt taktų šešių aštunti- 
nių tylos. Užgesino savo cigaretę. 

- Tavo susierzinimas nevertas rimto dėmesio. Iš tikrųjų vertas 
išvarymo, bet tai būtų sprendimas akimirkos įkarštyje. O aš noriu, 
kad tu pagalvotum. Pagalvotum apie reputaciją. - Ersas išskleidė šį 
žodį. - Reputacija yra viskas. Manoji, išskyrus jaunystės perlenki- 
mą, kuris uždirbo man bjaurią ligą, yra nepriekaištinga. Tavoji, ne- 
tekęs paveldėjimo teisės, prasilošęs, bankrutavęs mano drauge, yra 
susibaigusi. Išvažiuok iš Zedelghemo, kada nori. Bet perspėju. Jeigu 
išvažiuosi be mano sutikimo, visa muzikų bendruomenė į vakarus 
nuo Uralo, į rytus nuo Lisabonos, į šiaurę nuo Neapolio ir į pietus 
nuo Helsinkio žinos, kad toks nenaudėlis Robertas Frobišeris užsi- 
korė ant pusaklio Viviano Erso žmonos, taip, jo mylimos žmonos, 
kerinčios Mevrou Kromelink. Ji to nepaneigs. Įsivaizduok, koks kils 
skandalas! Ir tai po visko, ką Ersas davė Frobišeriui... Taigi, joks 
turtingas mecenatas, joks nuskurdęs mecenatas, joks festivalių or- 
ganizatorius, jokia įgaliota valdyba, joks tėvas, kurio dukrelė avelė 
nori išmokti skambinti pianinu, nenorės turėti su tavim jokių, nė 
menkiausių reikalų. 

Vadinasi, V. E. žino. Jau gal keletą savaičių, mėnesių. Buvau sudo- 
rotas kaip šilta vilna. Išvadindamas Ersą I. nepadoriais žodžiais tik 
parodžiau savo bejėgiškumą. 

— O, kokie pagyrimai! - pragydo jis. - Bravo bis, maestro! 

Vos susilaikiau galutinai neužtalžęs fagotu to sifilio suėsto lavono. 
Bet nesusilaikiau neiškošęs, kad jeigu Ersas esąs bent panašus į tokį 
gerą sutuoktinį, koks yra geras manipuliatorius ir gabesnių žmonių 
idėjų vagis, jo žmona taip labai nekaitaliotų kurso. Pridūriau, kad 
geriau pagalvojus jo vajus apjuodinti mano vardą vargu ar atrody- 
tų labai įtikinamas, jeigu Europos bendruomenė sužinotų, koks yra 
Jokastos Kromelink, kaip moters, asmeninis gyvenimas. 

O jam nė motais. 

— Tu žioplas asilas, Erobišeri. Jokastos gausūs romanėliai yra dis- 
kretiški ir visada tokie buvo. Visuomenės viršutinis sluoksnis kiau- 
rai išėstas paleistuvystės - kaipgi kitaip, tau atrodo, jis išlaikytų savo 
galią? Reputacija - viešos, o ne privačios srities karalienė. Ją nu- 
verčia nuo sosto vieši veiksmai. Paveldėjimo teisės atėmimas. Bėgi- 
mas iš garsių viešbučių. Negalėjimas apmokėti skolų dvarininkams, 
į kuriuos kreiptasi iš nevilties. Jokasta gavo mano pritarimą tave 
suvedžioti, ak, tu, pasipūtęs skrabale. Aš reikalavau, kad užbaigtum 
„Todtenvogel“. Manaisi esąs padūkęs eržilas, bet tarp mudviejų su 
Jokasta veikia alchemija, kurios tu nė iš tolo neįsivaizduoji. Ji užmirš 
savo meilę tau, kai tik imsi kelti mums grėsmę. Pamatysi. O dabar 
eik sau ir sugrįžk rytoj padaręs namų darbus. Mes apsimesime, kad 
šito tavo skeryčiojimosi nė nebuvo. 

Mielai sutikau. Norėjau viską apgalvoti. 

Tyrinėti mano naujausią istoriją, matyt, ypač pasistengė J. Hen- 
drikas nemoka anglų kalbos, o V. E. vienas negalėjo tiek išknisti. 
Ji tikriausiai mėgsta šelmius — todėl ir už Erso ištekėjo. Kaip į tai 
žiūri E., negalėjau numanyti, nes vakar buvo trečiadienis, tad ji 
buvo mokykloje Briugėje. Juk žinodama apie mano romaną su mo- 
tina Eva nebūtų taip atvirai rodžiusi meilės man. Argi ne taip? 

Visą popietę vienatvėje liedamas įniršį vaikščiojau plikais laukais. 
Artilerijos suniokotos koplyčios arkoje slėpiausi nuo krušos. Gal- 
vojau apie E., galvojau apie E., galvojau apie E. Aiškūs buvo tik du 
dalykai: geriau jau pasikarti ant Zedelghemo flagštoko negu jo šei- 
mininkui parazitui leisti dar bent dieną grobstyti mano gabumus; 
o niekada nebepamatyti E. buvo neįsivaizduojama. „Viskas baigsis 
ašaromis, Frobišeri!“ Taip, galbūt, pabėgimas su panele dažnai taip 
baigiasi, bet aš ją myliu, iš tikrųjų ją myliu, ir baigta. 

Grįžau į pilį prieš pat sutemstant, p. Vilems virtuvėje pavalgiau 
šaltos mėsos. Sužinojau, kad Kirkės glamones dalinanti J. išvažia- 
vusi į Briuselį tvarkyti dvaro reikalų ir šiandien negrįš. Hendrikas 
pasakė man, kad V. E. anksti nuėjo į savo miegamąjį pasiėmęs ra- 
diją ir liepė jo netrukdyti. Puiku. Ilgai mirkau vonioje ir parašiau 
gerai sumegztą žingsniuojančio boso fragmentą. Bėdos visada 
gena mane prie muzikos - ten niekas nenuskriaus. Ir anksti nuė- 
jau į savo kambarį, užsirakinau ir susikroviau lagaminėlį. Išsiža- 
dinau ketvirtą ryto. Lauke - stingdantis rūkas. Panorau paskutinį 
kartą pasimatyti su V. E. Basas, tik su kojinėmis, žiemiškais kori- 
doriais nusėlinau prie Erso durų. Drebėdamas palengva atidariau 
jas, stengdamasis nesukelti nė mažiausio garso - gretimame kam- 
baryje miega Hendrikas. Šviesos išjungtos, bet židinio žarijų švy- 
tėjime pamačiau Ersą, išsitiesusį kaip ta mumija Britų muziejuje. 
Kambaryje tvyrojo aitrus vaistų kvapas. Nutykinau prie spintelės 
šalia lovos. Stalčius buvo įstrigęs, man jį trūktelėjus ant spintelės 
susvyravo eterio buteliukas — vos spėjau sugriebti. V. E. demons- 
truotas „Lugeris“ gulėjo suvystytas zomšos skepetoje ir apsuktas 
nertiniais marškinėliais, šalia lėkštutės su kulkomis. Jos subarškė- 
jo. Trapi Erso kaukolė buvo visai čia pat, bet jis nepabudo. Kvėpa- 
vo švokšdamas kaip sena aplūžusi ryla. Pagautas impulso nugvel- 
biau saują kulkų. 

Ant Erso Adomo obuolio pulsavo melsva gysla, ir aš atstūmiau 
nesuvokiamai stiprų akstiną atverti ją savo lenktiniu peiliuku. Itin 

šiurpu. Ne visai dėja vu, labiau jamais vu“. Žudymas - ne karo metu 
retą žmogų aplankanti patirtis. Koks žmogžudystės tembras? Nebi- 
jok, čia rašau ne žudiko išpažintį. Dirbant prie savo seksteto ir kartu 
slapstantis nuo gaudynių kiltų per daug rūpesčių, o baigti karjerą 
kabančiam suterštais apatiniais nelabai oru. O dar blogiau, kad, šal- 
takraujiškai nužudžius Evos tėvą, jos jausmai man, ko gero, atvėstų. 
V. E. toliau sau snaudė, apie visa tai nenutuokdamas, ir aš įsidėjau 
jo pistoletą į kišenę. Pavogus kulkas pasiimti ir „Lugerį atrodė gana 
logiška. Keistai sunkūs daiktai tie ginklai. Jis trynėsi man į šlaunį 
bosine gaida: aišku, kad yra nužudęs žmonių, - šitas „Lugeriukas“ 
jau bus pasidarbavęs. O kodėl gi aš jį pasiėmiau? Sunku pasakyti. 
Bet pridėjęs jo vamzdį sau prie ausies pasaulį girdi kitaip. 
Paskutinis vizitas - į tuščią Evos kambarį. Atsiguliau ant jos lo- 
vos, paglosčiau drabužius - žinai, koks sentimentalus darausi atsi- 
sveikindamas. Ant tualetinio staliuko palikau trumpiausią savo gy- 
venime laišką: „Briugės imperatore. Tavo belvederis, tavo valanda.“ 
Vėl į savo kambarį. Tariau sudie savo lovai su baldakimu, atidariau 
užsispyrusį pakeliamąjį langą ir sprukau per apledėjusį stogą. Spru- 
kau - beveik tinkamas žodis: viena čerpė nuslydo ir sudužo apačioje 
ant žvyruoto tako. Gulėjau kniūpsčias, laukdamas tuoj pasigirsian- 
čių šūksnių ir aliarmo, bet niekas neišgirdo. Žemę pasiekiau pade- 
damas paslaugaus kukmedžio ir patraukiau per šarmotą vaistažolių 
darželį, sodą palikdamas tarp savęs ir tarnų kambarių. Apsukau 
aplink namo fasadą ir nuėjau Vienuolio taku. Rytų vėjas pūtė tie- 
siai iš stepių, džiaugiausi Erso skranda. Girdėjau artrito sukaustytas 
tuopas, lėlius sukaulėjusiame miške, patrakusį šunį, žingsnius ant 
sušalusio žvyro, tankėjantį pulsą savo smilkiniuose, šiek tiek ir širdį 
suspaudė - dėl savęs, dėl praėjusių metų. Praėjau pro senąją sarginę 
ir patraukiau Briugės keliu. Tikėjausi, kad pavėžės koks pienove- 
žis ar vežimas, bet aplinkui nieko nesimatė. Žvarbiame priešaušry- 


* jau matyta; niekada nematyta. 

je blėso žvaigždės. Trobose kai kur degė žvakės, kalvėje užmačiau 
liepsnos nutviekstą veidą, bet kelias šiaurėn priklausė man vienam. 

Taip aš maniau, bet iš paskos ėmė artintis automašinos ūžesys. 
Neketinau slėptis, tad sustojau ir atsigręžiau į ją. Mane apakino 
šviesos, mašina sulėtino greitį, variklis užgeso ir pažįstamas balsas 
suspigo: 

— Kurgi jūs kiūtinat tokią baisią valandą? 

Ne kas kitas kaip ponia Dont, apsisiautusi ruonenos kailiniais. 
Bene Ersai išsiuntė ją sugauti pabėgusio vergo? Sumišęs suvogravau 
kaip paskutinis asilas: 

— Oi, atsitiko nelaimė! 

Prakeikiau save už šitą melą, įvariusį mane į aklavietę, nes buvo 
aišku, kad esu sveikas kaip ridikas, vienas, pėsčias, su lagaminėliu 
ir kuprine. 

— Koks siaubas! - atsakė p. Dont su karingu įkarščiu, užpildyda- 
ma už mane tuščias vietas. - Draugui ar šeimai? 

Stvėriausi šio šiaudo: 

— Draugui. 

— Taigi, žinokit, Mortis kaip tik dėl to ir įspėjo poną Ersą, kad 
nepirktų „Cowley“! Sugenda, kai labiausiai reikia. Žiopla Jokasta — 
ko gi man nepaskambino? Šokit vidun! Viena mano arabų kumelė 
vos prieš valandą atsivedė du šaunius kumeliukus, ir visi trys lai- 
kosi puikiai! Važiavau namo, bet susijaudinusi vis tiek neužmigsiu, 
tai nuvešiu jus ir iki Ostendės, jeigu Briugėj nepataikysit į traukinį. 
Man taip patinka kelias tokiu ankstyvu metu. Tai kokia nelaimė? 
Susiimkit, Robertai. Niekada negalvokit blogiausio dalyko, kol ne- 
turit rankose visų faktų. 

Auštant, padedamas kelių gryniausių prasimanymų, atsiradau 
Briugėje. Išsirinkau tą puikų viešbutį priešais Šv. Vaclovą, nes jo išo- 
rė atrodo kaip knygų atramėlė, o gėlių loveliai apsodinti mažytėmis 
eglutėmis. Pro mano apartamentų langus vakarinėje pusėje matosi 
ramus kanalas. Baigęs rašyti šį laišką snūstelėsiu, kol bus metas eiti 

į varpinę. Ten gali būti E. Jeigu ne, tykosiu skersgatvyje prie jos mo- 
kyklos ir užklupsiu ją. O kad ir ten nepasirodys, gali tekti apsilan- 
kyti pas van de Veldes. Jeigu mano vardas bus suterštas, apsirengsiu 
kaip kaminkrėtys. Jeigu būsiu perprastas, siųsiu ilgą laišką. Jeigu il- 
gas laiškas bus perimtas, kitas lauks jos tualetinio staliuko stalčiuje. 
Aš ryžtingas Žmogus. 


Nuoširdžiai 
R.FE 


P. S. Ačiū už nerimastingą laišką, bet kam tas Motinos Žąsies kvak- 
sėjimas? Nagi taip, žinoma, man viskas gerai, išskyrus aprašytų ne- 
sutarimų su V. E. padarinius. Tiesą sakant, yra geriau negu gerai. 
Mano sąmonė pajėgi atlikti bet kokią sumanytą kūrybinę užduotį. 
Sukurti geriausią mano gyvenime - bet kieno gyvenime - muziką. 
Piniginėje turiu pinigų, o dar daugiau - Belgijos pirmajame ban- 
ke. Aha, prisiminiau. Jeigu Otas Janšas užsispirs ir už du Munthes 
toliau siūlys tik trisdešimt ginėjų, pasakyk jam, kad nudirtų savo 
motinai odą ir pavoliotų ją druskoje. Pasidomėk, kiek išdrebintų tas 
rusas Graikų gatvėje. 


P. P. S. Na, ir paskutinis atsitiktinis atradimas. Zedelgheme pakuo- 
Radau perpus perplėštą tomelį, seniai išvykusio svečio pakištą po 
viena koja, kad lova nekrypuotų. Gal prūsų karininko, o gal De- 
bussy, kas žino? Iš karto nieko nepagalvojau, tik po minutės sąmo- 
nę pasiekė ant nugarėlės pamatytas pavadinimas. Purvinas darbas, 
bet kilstelėjau lovą ir ištraukiau įrištus lapus. Nagi taip - „Adamo 
Juingo Ramiojo vandenyno dienoraštis. Nuo nutrūkusio teksto iki 
pirmo tomo pabaigos. Įsivaizduoji? Įsikišau tą pusknygę į lagami- 
nėlį. L. greitai baigsiu ją ryti. Laimingas, mirštantis Juingas, niekada 
nematęs neapsakomų baisybių, laukiančių už istorijos kampo. 

Le Royal Hotel, Briugė 
1931, netoli XI pabaigos 


Siksmitai, 

Dirbu prie „Debesų atlaso seksteto“ iki nugriuvimo - tiesiogine 
prasme, kitaip negaliu užmigti. Mano galva - kūrybos fejerverkas. 
Viso gyvenimo muzika atplaukia visa kartu. Dabar suprantu, kad 
ribos tarp triukšmo ir garso yra sąlyginės. Visos ribos sąlyginės, t. p. 
ir valstybių sienos. Visus sąlyginumus galima peržengti, jeigu tik 
sumanai tai padaryti. Štai ši sala vidurupyje tarp tembro ir ritmo, 
nepažymėta jokioje teorijoje, bet ji yra! Galvoje girdžiu instrumen- 
tus - tobulas aiškumas, viskas, ko panoriu. Žinau, kad užbaigus 
manyje nieko nebeliks, bet ši paskolinta moneta mano prakaituota- 
me delne yra filosofinis akmuo! Toks žmogus kaip Ersas sau skirtą 
tarpsnį praleidžia rankiodamas po trupinėlį per visą savo išsitęsusį 
gyvenimą. Tai ne man. Jokių žinių nei apie V. E., nei apie tą jo neišti- 
kimą, lanksčią ir linkusią į melodramą žmoną. Turbūt mano, kad aš 
pabėgau namo į Angliją. Šiąnakt sapnavau, kad iškritau iš „Imperial 
Western“ įsikibęs į lietvamzdį. Siaubingai nešvari smuiko gaida — 
paskutinė mano seksteto nata. 

Jaučiuosi puikiai. Velniškai puikiai! Norėčiau, kad pamatytum 
šį švytėjimą. Pranašai apakdavo pamatę Jehovą. Ne apkursdavo, 
o apakdavo, - tikiuosi, jauti skirtumą. Vis dar girdžiu jį. Visą dieną 
kalbuosi su savim. Iš pradžių kalbėjau užsimiršęs - žmogaus balsas 
mane tiesiog ramina, bet dabar reikia pastangų sustoti, todėl leidžiu 
lietis be galo. Kai nekuriu, einu pasivaikščioti. Jau galėčiau parašyti 
Michelino vadovą po Briugę, jeigu tik turėčiau erdvės ir laiko. Ir po 
skurdesnius kvartalus, ne tik turčių sodelius. Už apskretusio lango 
močiutė merkė į vazą sanpauliją. Pabarbenau į langą ir paprašiau 
įsimylėti mane. Sučiaupė lūpas, ko gero, nemoka prancūziškai, bet 

pabandžiau dar kartą. Prie lango išdygo apvaliagalvis besmakris 
žmogėnas ir ėmė spjaudytis sieros prakeiksmais man ir mano na- 
mams. 

Eva. Kasdien užkopiu į varpinę ir paskiemeniui giedu laimę ne- 
šančią giesmę: „Šian-dien-šian-dien-ji-bus-čio-nai-šian-dien-šian- 
dien.“ Kol kas nebuvo, nors laukiu iki sutemstant. Auksinės dienos, 
bronzinės, geležinės, vandeninės, miglotos dienos. Rachatlukumo 
saulėlydžiai. Temsta vis anksčiau, ore gnaibosi šaltukas. Eva sėdi 
saugoma savo klasėje, apačioje, Žemėje, graužia pieštuką, svajoja 
būti su manim, - žinau tai, su manim, žiūrinčiu žemyn, stovinčiu 
tarp apsilaupiusių apaštalų, svajojančiu būti su ja. Jos prakeikti tė- 
vai, matyt, rado raštelį jos naktinio staliuko stalčiuje. Gaila, kad ne- 
susitvarkiau gudriau. Gaila, kad nenušoviau to prakeikto sukčiaus, 
kai turėjau galimybę. Ersas niekada neras, kas pakeistų Frobiše- 
rį, - „Amžinasis sugrįžimas“ mirs kartu su juo. Tie van de Veldės 
tikriausiai perėmė mano antrą laišką Evai Briugėje. Bandžiau ap- 
gaule įsmukti į jos mokyklą, bet mane švilpukais ir lazdomis išvijo 
pora paršų, apsitaisiusių livrėjomis. Sekiau paskui E., grįžtančią iš 
mokyklos, bet dienos užuolaidos atidengiamos taip trumpai, šal- 
tai ir prietamsiai, kai ji eina iš mokyklos apsisiautusi rudu gobtuvu, 
apsupta v. d. V-ių, prižiūrėtojų ir klasės draugių. Įsistebeilijau į ją 
iškišęs nosį tarp kepurės ir šaliko, tikėdamasis, kad jos širdis pajus 
mane. Nejuokinga. 

Šiandien dulkiant lietui eidamas per minią paliečiau Evos gobtu- 
vą. E. manęs nepastebėjo. Man artėjant prie jos, tęsiamas tonas gar- 
sėja nuo kirkšnių, rezonuoja krūtinės ląstoje ir pakyla kažkur virš 
akių. Kam taip nervintis? Galbūt rytoj, taip, rytoj jau tikrai. Nėra ko 
baimintis. Juk sakė man, kad mane myli. Greitai, jau greitai. 


Nuoširdžiai 
R. E 

Le Royal Hėtel, Briugė 
1931.XI.25 


Siksmitai, 

Nuo sekmadienio varva nosis ir bjauriai kosčiu. Dera prie mano 
nubrozdinimų ir mėlynių. Laukan beveik nekėliau kojos, o ir ne- 
sinori. Nuo kanalų atplūsta stingdantis rūkas, jis dusina plaučius ir 
šaldo gyslas. Atsiųsk man guminę pūslę karštam vandeniui, gerai? 
Čia yra tik molinių. 

Buvo užėjęs viešbučio direktorius. Rimtas pingvinas, visai be 
užpakalio. Manytum, kad jam einant taip girgžčioja jo lakuoti ba- 
tai, bet šiuose kraštuose negali būti tikras. Tikroji jo apsilankymo 
priežastis buvo noras įsitikinti, kad esu pasiturintis architektūros 
studentas, o ne koks plevėsa, kuris išrūks iš miesto neapmokėjęs 
sąskaitos. Žodžiu, pažadėjau jam parodyti savo pinigų spalvą rytoj 
registratūroje, tad neišvengiamai teks apsilankyti banke. Tai vyruką 
pradžiugino, ir jis išreiškė viltį, kad mano studijos einasi gerai. Pa- 
tikinau jį, kad kuo puikiausiai. Nesisakau esąs kompozitorius, nes 
nebegaliu pakęsti debiliškos inkvizicijos: „Kokios rūšies muziką jūs 
rašote?“ „O, galbūt aš esu jus girdėjęs?“ „Iš kur jūs semiatės idėjų? 

Vis dėlto nėra nuotaikos laiškui po neseno susitikimo su E. Savo 
maršrutu eina žibintininkas. Kad galėčiau atsukti atgal laikrodžio 
rodykles, Siksmitai. Kad aš galėčiau. 


Kitą dieną 

Pagerėjo. Eva. Ak. Juokčiausi, jeigu nebūtų taip skaudu. Neprisi- 
menu, kas darėsi, kai rašiau tau praeitą kartą. Po mano Epifanijos 
nakties laikas susiliejo neaiškiame allegrissimo. Na, man tapo aiš- 
ku, kad vienos E. nepavyks sugauti. Varpinėje ketvirtą valandą ji nė 
karto nepasirodė. Vienintelis į galvą atėjęs paaiškinimas buvo tas, 

kad mano pranešimai perimami. (Nežinau, ar V. E. ištesėjo pažadą 
apjuodinti mano vardą Anglijoje, gal tu ką nors girdėjai? Nebaisiai 
man rūpi, bet norisi žinoti.) Beveik tikėjausi, kad J. suras mane šiame 
viešbutyje - antrame laiške parašiau savo buvimo vietą. Būčiau net 
pergulėjęs su ja, jeigu šitaip atsivertų kelias pas Evą. Priminiau sau, 
kad nesu padaręs jokio nusikaltimo, - va bene", nepriekalbiauk (sic), 
nepadariau Kromelink-Ersams žinomų nusikaltimų, - ir atrodo, kad 
J. vėl groja diriguojama savo vyro. Turbūt visada taip darė. Tad man 
neliko kito pasirinkimo kaip tik apsilankyti van de Veldžių name. 

Prieblandoje krentant šlapdirbai perėjau per mieląjį Minevate- 
rio parką. Šalta kaip Urale. Kartu norėjo eiti ir Erso „Lugeris“, tad 
paslėpiau savo plieninį draugą gilioje kaip urvas skrandos kišenėje. 
Orkestro estradoje rūkė plačiažandės prostitutės. Nepajutau nė ma- 
žiausios pagundos - tokiu oru stypsoti ryžtasi tik puolusios į ne- 
viltį. Erso negalios atgrasė mane nuo jų turbūt visam gyvenimui. 
Prie v. d. V. namo buvo išsirikiavę kabrioletai, šaltame ore prunkštė 
arkliai, vežikai rūkydami trepsėjo, kad sušiltų, susigūžę ilguose pal- 
tuose. Langai buvo apšviesti salsvos šviesos, plazdeno debiutantės, 
spinduliavo šampanas, šnypštė sietynai. Kunkuliavo reikšmingas 
pobūvis. Puiku - pamaniau. Supranti, gera priedanga. Laipteliais 
užkopė laiminga porelė, durys atsivėrė — sezamai! — į šaltą orą iš- 
plaukė gavoto garsai. Nuėjau paskui juos druska pabarstytais laipte- 
liais ir pabeldžiau auksuotu belstuku, stengdamasis išlikti ramus. 

Frakuotas cerberis mane atpažino - nustebęs liokajus nieko gero 
nežada. 

- Je suis dėsolė, Monsieur, mais votre nom ne figure pas sur la liste 
des invitės.“ 

Koja jau tarpduryje. Perspėjau jį, kad svečių sąrašai negalioja pri- 
pažintiems šeimos draugams. Jis atsiprašomai nusišypsojo - pasi- 


* na, gerai (it.). 


** Apgailestauju, pone, bet jūsų pavardės nėra pakviestųjų sąraše. 

taikė profesionalas. Kaip tik tada pro mane pragageno apsisiautu- 
sių, blizgučiais apsisagsčiusių žąsyčių pulkelis, ir liokajus neprotin- 
gai leido joms praeiti. Man perėjus pusę koridoriaus, petį suspaudė 
ranka balta pirštine. Pratrūkau, turiu pripažinti, pamynęs visą oru- 
mą - neneigsiu: smigau į bedugnę - ir ėmiau staugti Evos vardą, 
dar ir dar, kaip išlepęs vaikas per įniršio priepuolį, kol šokių muzika 
nutrūko ir į koridorių bei ant laiptų suplūdo apstulbę puotautojai. 
Tik trombonininkas grojo toliau. Štai kokie tie trombonininkai. At- 
sivėręs pasibaisėjimo visomis pagrindinėmis kalbomis avilys išleido 
spiečių. Per šį grėslų zvimbesį atėjo Eva elektriškai mėlyna vakarine 
suknele, su žalių perlų vėriniu. Rodos, šaukiau: „Kodėl tu manęs 
vengi?“ — ar ką nors tiek pat oraus. 

E. neatskriejo man į rankas, neištirpo mano glėbyje, nepaglostė 
manęs meilės žodeliais. Jos kūrinio pirmoji dalis buvo Pasibjaurė- 
jimas. 

— Kas tau pasidarė, Frobišeri? 
apie ką ji kalba. Apsileidau, mat kurdamas muziką, kaip Žinai, už- 
mirštu nusiskusti. Antroji dalis - Nustebimas: 

— Ponia Dont sakė, kad tu grįžai į Angliją. 

Kuo toliau, tuo blogiau. Trečioji dalis - Pyktis: 

— Kaip tu drįsti pasirodyti po... viso to? 

Patikinau ją, kad jos tėvai apie mane bus primelavę. Nes kodėl gi 
jie perėmė mano laiškus jai? Ji pasakė gavusi abu mano laiškus, bet 
„Iš gailesčio“ sudraskiusi juos. Tada jau gerokai sudirgęs. Pareika- 
lavau pokalbio su ja tėte-4-tėte. Mums reikią daug ką išsiaiškinti. Ją 
buvo ranka apsikabinęs paviršutiniškai dailus jaunuolis - jis užstojo 
man kelią ir kažką savininkiškai pasakė flamandų kalba. Atšoviau 
jam prancūziškai, kad negrabinėtų panelės, kurią aš myliu, ir pridū- 
riau, kad karas turėjo išmokyti belgus, kada reikia slėptis susidūrus 
su stipresne jėga. Eva sučiupo jo dešinę ranką ir abiem delnais su- 
ėmė jo kumštį. Dabar suprantu, koks tai intymus veiksmas. Nugir- 

dau jos kavalieriaus vardą, ištartą kažkokio draugo, perspėjančio jį 
nelupti manęs: Griguaras. Giliai paširdžiuose maudžiantis pavydo 
gniutulas jau turėjo vardą. Paklausiau Evos, kas tas jos baisingas pu- 
delis. 

— Mano sužadėtinis, - ramiai tarė ji, - ir jis ne belgas, o šveicaras. 

Tavo kas? Gniutulas pratrūko, užnuodijo gyslas. 

— Pasakojau tau apie jį tą popietę varpinėje! Kodėl grįžau iš Švei- 
carijos daug laimingesnė... Pasakiau tau, bet tu ėmei pulti mane 
tais... žeminančiais laiškais. 

Ne, tai nebuvo nei jos liežuvio, nei mano plunksnos klaida. Su- 
žadėtinis Griguaras. Visi tie kanibalai, ryjantys mano orumą. Štai 
taip. Mano karšta meilė? Nieko panašaus. Ir niekada nebuvo. Tas 
nematomas trombonininkas dabar maustėsi su „Ode džiaugsmui“. 
Užstaugiau ant jo - prarėkdamas gerklę, - kad grotų Beethoveno 
nustatyta tonacija arba visai negrotų. Paklausiau: 

— Šveicaras? Tai kodėl jis taip agresyviai elgiasi? 

Trombonininkas pradėjo pompastišką Beethoveno Penktąją, irgi 
ne ta tonacija. E. balsas buvo per vieną laipsnį nuo absoliutaus nulio: 

— Man atrodo, tu sergi, Robertai. Tau reikia išeiti. 

Šveicaras sužadėtinis Griguaras ir liokajus sučiupo mane už ne- 
sipriešinančių pečių ir per visą bandą atatupstą nuvedė prie durų. 
Aukštai aukštai viršuje pastebėjau dvi mažutes v. d. V-es naktinėmis 
kepurėlėmis, pro laiptų aikštelės turėklus spoksančias žemyn į laip- 
tus, it kokias kepurėtas gargules. Mirktelėjau joms. 

Triumfo spindesys dailiose mano varžovo akyse ilgomis blaks- 
tienomis ir jo šūksnis „Nešdinkitės namo į Angliją!“ apgailestau- 
damas turiu pasakyti, įkaitino Pašlemėką Frobišerį. Sviedžiamas 
per slenkstį apsikabinau Griguarą regbininko glėbyje, pasiryžęs tą 
išsipusčiusį pajacą nusitempti su savimi. Prieškambaryje suspigo 
rojaus paukštytės, suriaumojo babuinai. Mudu nusiritome laipte- 
liais, ne - bumbsėjome, slydome, keikėmės, trankėmės ir driskome. 
Griguaras suriko iš išgąsčio, paskui iš skausmo - kaip tik šių vaistų 


533 


Debesų atlasas 


išrašė dr. Kerštas! Ant akmeninių laiptelių ir šaligatvio mano kūnas 
apsibrozdino taip pat mėlynai kaip ir jo, alkūnės ir klubai apsidau- 
žė taip pat smarkiai, tačiau bent jau ne man vienam Briugėje buvo 
sugadintas vakaras, ir, kartu su abiem žodžiais spirdamas jam į šon- 
kaulius, prieš nubėgdamas nušlubčiodamas sutrenkta kulkšnimi 
suklykiau: 

— Meilė skaudi! 

Nuotaika jau geresnė. Net sunkiai beprisimenu, kaip E. atrodo. 
Anksčiau jos veidas buvo įsvilęs į mano idiotiškas akis, mačiau ją 
visur, viskame. Griguaro subtilūs pirštai, ilgi ir lankstūs. Robertas 
Schumannas susižalojo rankas prisirišęs prie jų svarsčius. Manė, 
kad taip padidins savo diapazoną prie klaviatūros. Puikūs styginių 
kvartetai, betgi koks kvailys! O Griguaras iš prigimties turi tobulas 
rankas, bet tikriausiai neskiria sonatos nuo soneto. 


Po šešių ar septynių dienų 

Užmiršau šitą nebaigtą laišką, na, beveik užmiršau, nes buvo pasi- 
metęs po pianino natų lapais, o aš buvau įnikęs į darbą ir jo neišsi- 
traukiau. Oras ledinis - kaip tik pagal metų laikotarpį. Pusė Briugės 
laikrodžių sustingo iš šalčio. Taigi, dabar žinai apie Evą. Tas reikalas 
mane ištuštino, bet kas gi, sakyk, skamba tuštumoje? Muzika, Siks- 
mitai, tebūna Muzika, ir štai ji. Praeitą naktį vonioje prie židinio 
savo klarnetininkui užrašiau 102 taktus gedulingo maršo, pagrįsto 
„Ode džiaugsmui . 

Šįryt dar vienas svečias - niekada nebuvau toks populiarus po tos 
nelemtos dienos Derbyje. Jau įdienojus mane pažadino draugiškas, 
bet stiprus beldimas. Sušukau: 

— Kas ten? 

— Verplankė. 

Neįsiminiau šios pavardės, bet atidaręs duris išvydau stovintį 
savo muzikalųjį policininką — tą, kuris mano senajame gyvenime 
paskolino dviratį. 

— Ar galiu įeiti? Je pensais vous rendre une visite de courtoisie.“ 

— Na, žinoma, - atsakiau ir gana sąmojingai pridūriau: - Voild gui 
est bien courtois, pour un policier.“ 

Palaisvinau jam fotelį ir pasisūliau paskambinti, kad atneštų arba- 
tos, bet mano svečias atsisakė. Nelabai galėjo nuslėpti nuostabos, kad 
čia taip sujaukta. Paaiškinau, kaip paperku kambarines, kad nekištų 
nosies. Negaliu pakęsti, kai liečia mano natų lapus. Mesjė Verplankė 
supratingai palinksėjo, tada pasiteiravo, kodėl džentelmenas viešbu- 
tyje užsiregistruoja slapyvardžiu. Keistenybė, paveldėta iš tėvo, pasa- 
kiau jam, - visuomenei žinomo Žmogaus, nenorinčio tai visuomenei 
rodyti savo asmeninio gyvenimo. Panašiai ir savo pašaukimo neafi- 
šuoju, kad kokteilių vakarėly manęs nespaustų maigyti klavišų. Mat, 
kai atsisakai, įsižeidžia. V. atrodė patenkintas mano paaiškinimu. 

— Prabangus būstas toli nuo namų šitas „Le Royal“. - Jis apsidairė 
po mano svetainę. - Nežinojau, kad sekretoriams taip gerai moka. 

Pripažinau tai, ką šis taktiškas žmogelis, aišku, jau žinojo: mudu 
su Ersu nesutarę išsiskyrėme, - pridūriau, kad turiu savo kitų paja- 
mų, vos prieš metus tai būtų buvusi tiesa. 

— A, dviračiu važinėjantis milijonierius? - nusišypsojo jis. 

Atkaklus, ar ne? Ne visai milijonierius, - nusišypsojau ir aš, - bet, 
likimui lėmus, pakankamai apsirūpinęs, kad galėčiau sau leisti „Le 
Royal“. 

Galų gale jis perėjo prie reikalo. 

— Per savo trumpą viešnagę jūs įsigijote įtakingą priešą, mesjė 
Frobišeri. Vienas fabrikantas - manau, mudu žinom, apie ką aš kal- 
bu, - mano viršininkui įteikė skundą dėl incidento, nutikusio prieš 
kelias dienas. Jo sekretorius - beje, mūsų būrelyje labai geras klave- 
sinininkas - atpažino jūsų pavardę ir nukreipė skundą pas mane. 
Tai va ir atėjau. 


* Pamaniau, aplankysiu jus su mandagumo vizitu. 


** Jūs labai mandagus policininkas. 

Kaip mokėdamas tikinau jį, kad tai tebuvo absurdiškas nesusi- 
pratimas dėl jaunos damos jausmų. Žavusis pašnekovas linktelėjo. 

— Suprantu, suprantu. Jaunystėje širdis groja piu fortissimo negu 
galva. Keblu dėl to, kad to jaunuolio tėvas yra kelių mūsų miesto 
šulų bankininkas ir kelia nesmagų triukšmą - esą apkaltinsiąs jus 
dėl užpuolimo ir sumušimo. 

Padėkojau V. už perspėjimą bei taktą ir pažadėjau nuo šiol būti 
mažiau pastebimas. Deja, ne taip paprasta. 

— Mesjė Frobišeri, ar jums neatrodo, kad mūsų mieste žiemą ne- 
pakenčiamai šalta? Ar nemanot, kad jūsų mūzą labiau įkvėptų Vi- 
duržemio jūros klimatas? 

Paklausiau, ar bankininko pyktis būtų apmaldytas, jeigu pažadė- 
čiau išvykti iš Briugės per septynias dienas, galutinai sutvarkęs seks- 
tetą. V. manymu, taip, toks susitarimas turėtų pašalinti įtampą. Tad 
aš daviau džentelmeno žodį atitinkamai sutvarkyti reikalus. 

Šitaip sutarus, V. paklausė, ar galėtų užmesti žvilgsnį į mano 
sekstetą. Parodžiau jam klarneto kadenciją. Iš pradžių jį išmušė iš 
vėžių spektro ir struktūros savitumas, bet paskui jis dar valandą 
klausinėjo apie mano pusiau susigalvotą notaciją ir ypatingą kūri- 
nio harmoniją. Paspaudėme vienas kitam ranką, ir jis, padavęs man 
savo kortelę, paragino atsiųsti išleistos partitūros egzempliorių jo 
ansambliui, ir pareiškė apgailestaująs, kad jo oficialus statusas kiek 
užgožė privatų asmenį. Buvo gaila, kad išeina. Rašymas - prakeikta 
vienišiaus liga. 

Tai matai, paskutines dienas turiu gerai išnaudoti. Nesirūpink dėl 
manęs, Siksmitai, aš jaučiuosi visai gerai ir esu pernelyg užsiėmęs, 
kad atsiduočiau melancholijai! Gatvės gale yra jūreivių smuklė, ten 
galėčiau rasti sau draugiją, jei meilyčiau (bet kada ten pamatysi įei- 
nančių ir išeinančių smagių vaikinų), bet dabar man rūpi tik muzi- 
ka. Muzika darda, muzika tvinksta, muzika sūpuoja. 


Nuoširdžiai 
R.E 

Hėtel Memling, Briugė 
Ketvirtis po keturių ryto, 1931.XII.12 


Siksmitai, 

Šį rytą penktą valandą nusišoviau į gomurį V. E. „Lugeriu“. Bet aš 
mačiau tave, mano brangiausias drauguži! Kaip aš sujaudintas, kad 
tu taip rūpiniesi! Varpinės stebykloje vakar leidžiantis saulei. Gry- 
nas kuriozas, kad tu pirmas nepamatei manęs. Užkopęs ant pasku- 
tinio laiptatakio, pamačiau vyriškį, profiliu palinkusį prie turėklo, 
žvelgiantį į jūrą, - atpažinau tavo dabitišką gabardino paltą ir vie- 
nintelę nepakartojamą fetrinę skrybėlę. Dar žingsnis, ir būtum pa- 
matęs mane, kiūtantį prietemoje. Nužingsniavai šiaurinėn pusėn — 
vienas posūkis į mane, ir aš būčiau buvęs pagautas. Stebėjau tave, 
kiek drįsau - vieną minutę? - tada atsitraukiau ir nurūkau laiptais 
į Žemę. Nepyk. Labai tau ačiū, kad bandei mane susirasti. Ar atvy- 
kai „Kento karaliene? 

Gana beprasmiški klausimai, ar ne? 

Vis dėlto tai nebuvo gryniausias kuriozas, kad tave pamačiau 
pirmas. Pasaulis - šešėlių teatras, opera, ir tokie dalykai jos librete 
aiškiai parašyti. Per daug nepyk dėl mano vaidmens. Tu nesuprasi, 
kad ir kiek aiškinčiau. Esi puikus fizikas, tavo bičiulis Rutherfordas 
ir visi kiti sako, jog tavęs laukia puiki ateitis, - neabejoju, kad jie 
teisūs. Bet kai kuriais pamatiniais klausimais esi mulkis. Sveikieji 
negali suprasti ištuštėjusiųjų, palūžusiųjų. Tu bandysi išvardinti vi- 
sas priežastis, dėl kurių verta gyventi, bet aš jas palikau Viktorijos 
stotyje jau vasaros pradžioje. Nusėlinau žemyn nuo belvederio, nes 
nenoriu, kad kaltintum save, jog nesugebėjai manęs atkalbėti. Gal ir 
šiaip kaltinsi, bet nereikia, Siksmitai, nebūk toks asilas. 

Be to, tikiuosi, nebuvai per daug nusivylęs, kai neberadai manęs 
„Le Royal“ viešbutyje. Direktorius suuodė apie mesjė Verplankės 

apsilankymą. Sakė, esąs priverstas paprašyti manęs išsikraustyti, 
nes esą daug rezervacijų. Paistalai, bet aš priėmiau šį figos lapelį. 
Frobišeris Palaidūnas norėjo skandalo, bet Erobišeris Kompozi- 
torius norėjo tylos ir ramybės, kad pabaigtų savo sekstetą. Sumo- 
kėjau už viską — pliaukšt, ir nebėra paskutinių Janšo pinigų, - ir 
susikroviau lagaminėlį. Klaidžiojau vingiuotomis gatvelėmis, kirtau 
apledėjusius kanalus ir užtikau šitą apleistos išvaizdos karavansara- 
jų. Registratūra - kampelis po laiptais, kuriame retai kas nors sėdi. 
Mano kambaryje vienintelė puošmena - baisingas „Besijuokiantis 
kavalierius“, toks bjaurus, kad pavogęs neparduosi. Pro apskretusį 
langą matosi tas pats senas nutriušęs vėjo malūnas, ant kurio laipte- 
lio nusnūdau savo pirmą rytą Briugėje. Tiesiog tas pats. Įsivaizduo- 
jie Taip ir einam ratu. 

Žinojau, kad nesulauksiu savo dvidešimt penktojo gimtadienio. 
Bent kartą esu ankstyvas paukštis. Nelaimingi įsimylėjėliai, besišau- 
kiantieji pagalbos, visi apsiseilėję tragiški personažai, užtraukiantys 
savižudybei blogą vardą, yra skubos genami idiotai, kaip dirigentai 
mėgėjai. Tikra savižudybė - tai tolydus, disciplinuotas, užtikrintas 
vyksmas. Žmonės pamokslauja: „Savižudybė yra savanaudiška.“ 
Karjeros bažnytininkai, kaip mano tėtušis, eina dar toliau ir vadi- 
na ją bailiu gyvybės užpuolimu. Stuobriai griebiasi šio klaidinančio 
aiškinimo dėl įvairių priežasčių: kad išvengtų kaltinamai nukreipto 
piršto, kad padarytų publikai įspūdį savo dvasine tvirtybe, kad iš- 
lietų pyktį arba tiesiog nepažindami užuojautai reikalingos kančios. 
Bailumas čia niekuo dėtas - savižudybei reikia nemenkos drąsos. 
Japonai tai suprato teisingai. Ne, savanaudiška yra reikalauti, kad 
kitas žmogus tęstų nepakenčiamą būtį vien tam, kad neverstų šei- 
mų, draugų ir priešų perkratyti savo sąžinės. Vienintelis galimas 
savanaudiškumas - sugadinti nepažįstamiems žmonėms nuotaiką 
verčiant juos tapti šlykštaus reginio liudininkais. Taigi, aš iš kelių 
rankšluosčių pasidarysiu storą turbaną, kad prislopintų šūvį bei su- 
gertų kraują, ir atliksiu tai vonioje, idant nesuterščiau jokio kilimo. 

Išvakarėse po direktoriaus kabineto durimis pakišau laišką - ras jį 
aštuntą ryto, - pranešantį, kad pasikeitė mano būties statusas, tad, 
jeigu pasiseks, nekaltai kambarinei neteks susidurti su nemaloniu 
siurprizu. Matai, aš galvoju apie mažus žmones. 

Neleisk niekam sakyti, kad nusižudžiau dėl meilės, Siksmitai, tai 
būtų per daug juokinga. Vieną akies mirksnį buvau pakerėtas Evos 
Kromelink, bet širdyje mudu juk žinome, kas yra vienintelė mano 
trumpo šviesaus gyvenimo meilė. 

Susitariau, kad kartu su šiuo laišku ir likusia Juingo knygos dalimi 
„Le Royal“ viešbutyje tu gautum mano užbaigtą rankraštį. Janšo pi- 
nigais apmokėk leidybos išlaidas ir išsiųsk po egzempliorių visiems 
mano pridėtame sąraše. Kad ir ką darysi, neatiduok mano šeimai 
į rankas jokių originalų. Tėtušis atsidus: „Tai juk ne „Herojinė“, 
ką?“ - ir įkiš į stalčių, tačiau tai neprilygstamas kūrinys. Skriabino 
„Baltųjų mišių“ atbalsiai, išnykę Stravinskio pėdsakai, mėnesieniš- 
kojo Debussy chromatika, bet iš tikrųjų aš nežinau, iš kur tai atėjo. 
Sapnas nemiegant. Niekada neparašysiu nė šimtąja dalimi prilygs- 
tančio kūrinio. Norėčiau, kad tai būtų nekuklu, bet nėra. „Debesų 
atlaso sekstetas“ yra apėmęs mano gyvenimą, tai ir yra mano gyve- 
nimas, dabar aš esu užgesusi liepsna, tačiau bent jau liepsnojau. 

Žmonės yra nešvankybė. Verčiau būsiu muzika, o ne vamzdelių 
tirštuma, kelis dešimtmečius gniaužianti aplink save puskiečius au- 
dinius, kol pasidaro tokia išgverusi, kad nebegali funkcionuoti. 

„Lugeris“ čia pat. Liko trylika minučių. Žinoma, nerimauju, bet 
mano meilė šiai kodai stipresnė. Elektrinis virpulys - žinau, kad 
mirsiu, kaip ir Adrianas. Pasididžiavimas, kad atliksiu tai iki galo. 
Užtikrintumas. Nuplėšęs įsitikinimus, prilipdytus guvernančių, mo- 
kyklų ir valstybių, savo šerdyje randi neišdildomas tiesas. Roma vėl 
smuks ir žlugs, Cortėsas vėl sugriaus Tenočtitlaną, o vėliau Juingas 
vėl išplauks į jūrą, Adrianas vėl bus susprogdintas į gabalus, mudu 
su tavim vėl miegosim po Korsikos žvaigždėmis, aš vėl atvažiuosiu 
į Briugę, vėl trumpam įsimylėsiu Evą, tu vėl skaitysi šį laišką, saulė 

vėl atšals. Nietzschės gramofono plokštelė. Kai ji pasibaigs, Senis vėl 
ją paleis, ir taip per amžinybių amžinybes. 

Laikas negali įsiskverbti į šitas atostogas. Mes nebūname ilgai 
mirę. Kai tik „Lugeris“ mane išvaduos, aš akimoju gimsiu iš naujo. 
Po trylikos metų mudu vėl susitiksime Grešame, dar po dešimties 
aš vėl būsiu šiame kambaryje, laikysiu tą patį ginklą, kursiu tą patį 
laišką, mano ryžtas bus toks pat tobulas kaip mano daugiagalvis 
sekstetas. Tokios elegantiškos tikrybės mane guodžia šią ramią va- 
landą. 


Sunt lacrimae rerum 
R.E 


* Būna daiktų ašarų (iš Vergilijaus „Eneidos“). 

Rawuojo vamelenyno 
Duenovašhų 


prie mūsų prisidėti. Apgailestaudamas rašau, kad iš abiejų pamainų 
nė vienas žmogus nesiryžo savo dalyvavimu pelnyti šturmano ne- 
malonės, bet mudu neapleisime savo pastangų. Rafaelis buvo stiebo 
viršūnėje ir mūsų maldas pertraukė baisingu šūksniu: 

- Žemė! Ei! 

Mudu anksti baigėme savo pamaldas ir, nepabūgę jūros purslų 
pliūpsnių, žiūrėjome, kaip siūbuojančiame akiratyje išnyra žemė. 

— Rajatėja, - pasakė mums p. Roderikas, - viena iš Draugijos 
salų. 

(„Pranašės“ kilis dar kartą kirto „Endeavour“ kelią. Pats kpt. Ku- 
kas taip pavadino salyną.) Paklausiau, ar lipsime krantan. P. Rode- 
rikas patvirtino: 

— Kapitonas nori apsilankyti vienoje misijoje. 

Draugijos salos taukšojo jau didelės, ir po trijų savaičių vande- 
nyno pilkumos bei plieskiančios žydrumos mūsų akys džiaugėsi sa- 
manomis nugultais kalnų veidais, kurie žvilgėjo kriokliais ir buvo 
padabinti akį rėžiančiomis džiunglėmis. Po „Pranaše buvo penkio- 
lika sieksnių, bet vanduo toks skaidrus, kad matėsi mirguliuojantys 
koralai. Svarstėm su Henriu, kaip galėtumėme priveikti kpt. Molinė, 
kad leistų išeiti krantan, o žiū jis pats pasirodė iš denio kabinos, pa- 
sitrumpinęs barzdelę ir aliejumi pasiblizginęs garbanas. Užuot ne- 
paisęs mūsų, kaip buvo pratęs, priėjo su draugiška, kaip kišenvagio, 
šypsena. 

— Pone Juingai, daktare Gusai, ar jūs nenorėtumėte šįryt palydėti 
šturmaną ir mane krantan į antai šią salą? Šiauriniame krante prie 
įlankos yra metodistų gyvenvietė, pavadinta Nazaretu. Smalsios do- 
mės džentelmenams tai gali būti gera pramoga. 

Henris entuziastingai sutiko, ir aš nesispyriojau, nors to seno 
meškėno sumetimais nepasitikėjau. 

— Sutarta, - paskelbė kapitonas. 

Po valandos „Pranašė“ nuleido inkarą Betliejaus įlankoje - tam- 
saus smėlio užutėkyje, Nazareto kyšulio kablio apsaugotame nuo 
pasatų. Krante matėsi eilė prastesnių būstų nendrių stogais, prie 
pat vandens iškeltų ant „stypynių“, juose gyvena (teisingai atspė- 
jau) krikštyti indijonai. Aukščiau buvo koks tuzinas rąstinių namų, 
suręstų civilizuotomis rankomis, o dar aukščiau, po kalvos karūna, 
stovėjo iškilni bažnyčia, pažymėta baltu kryžiumi. Mūsų labui buvo 
nuleistas didesnysis luotas. Jį irklavo Gernsis, Bentneilas ir pora 
raištinių gyvačiukų. P. Burhavė apsitaisė skrybėle ir liemene, labiau 
tinkamomis Manhatano salonui nei persikėlimui per bangų mūšą. 
Paplūdimį pasiekėme be didesnių bėdų, tik kad gerai sušlapom, bet 
vienintelis mūsų sutiktas kolonistų emisaras buvo Polinezijos šuo, 
lėkuojantis po auksaspalviais jazminačiais ir raudonom brugman- 
sijom. Pakrantės trobelėse ir „Didžiojoje gatvėje“, vingiuojančioje 
aukštyn į bažnyčią, žmonių gyvybės ženklų nebuvo. 

— Dvidešimt vyrų, dvidešimt muškietų, - pakomentavo p. Bur- 
havė, - ir iki pietų šita vieta priklausytų mums. Yra ką pagalvoti, a, 
sere“ 

Kpt. Molinė nurodė irkluotojams palaukti pavėsyje, kol mes „ap- 
lankysim šitos kontoros karalių“. Mano įtarimas, kad kapitono nau- 
jasis galantiškumas tėra labai seklus, pasitvirtino, kai jis rado lento- 
mis užkaltą prekybos sandėlį ir išgiežė pyktį dygiu keiksmažodžiu. 

— Rasi nigeriai atsivertė atgal, - pasvarstė olandas, - ir suvalgė 
savo ganytojus vietoj pudingo. 

Bažnyčios bokšte suskambėjo varpas, ir kapitonas pliaukštelėjo 
sau per kaktą. 

— Kad man akys iššoktų, kokį b—į aš galvoju? Taigi sekmadie- 
nis, po velniais, ir šitie apsiš—ę šventuoliai bliuvoja savo suklerusioj 
bažnyčioj! 

Mes vėžlinome į tą stačią kalvą, žingsnį lėtindami ir dėl kpt. Mo- 
linė podagros. (Kai įsitempiu, man plaučiuose lyg molio prikrauta. 
Prisimindamas, koks buvau žvitrus Čatamuose, nerimauju, kad tas 
parazitas taip smarkiai alina mano konstituciją.) Kaip tik mums pri- 
ėjus Nazareto maldos namus, iš jų pasirodė parapijiečiai. 

Kapitonas nusiėmė skrybėlę ir žvaliai sududeno: 

— Sveiki! Džonatonas Molinė, „Pranašės“ kapitonas. 

Plačiu rankos mostu jis parodė mūsų laivą. Nazariečiai nebuvo 
tokie entuziastiški - vyrai mums atsargiai linksėjo, jų žmonos ir 
dukterys slėpėsi už vėduoklių. Bažnyčios gilumoje nuaidėjo šūks- 
niai: „Pakvieskit kunigą Horoksą!“ - o čiabuviai ėmė plūsti laukan 
paveizėti į atvykėlius. Suskaičiavau per šešiasdešimtį suaugusių 
vyrų ir moterų, iš jų apie trečdalį buvo baltieji, apsitaisę „išeigi- 
niais“ rūbais (kiek išgalintys iš dviejų savaičių kelionės artimiausion 
galanterijos krautuvėn). Juodieji stebėjo mus su nuogu smalsumu. 
Čiabuvės padoriai apsitaisiusios, bet ne vieną kamuoja gūžys. Ber- 
niukai, palmių lapų skėčiais saugantys savo šviesiaodes šeimininkes 
nuo saulės nartumo, nedrąsiai šypsojo. Privilegijuotas polineziečių 
„būrys“ pečius buvo apsijuosę dailia ruda juosta su baltu krucifik- 
su - kaip ir uniforma. 

Ir štai it sviedinys išlėkė vyriškis, kurio bažnytinis apdaras skelbė 
jo pašaukimą. 

— Aš esu Džailzas Horoksas, - pareiškė patriarchas, - Betliejaus 
įlankos kunigas ir Londono misionierių draugijos atstovas Rajatė- 
joje. Dėstykit savo reikalą, ponai, negaiškit. 

Tada kpt. Molinė pristatė ir kitus: p. Burhavę „iš Olandų reformatų 
bažnyčios“, dr. Henrį Gusą, „Londono diduomenės gydytoją, nese- 
niai dirbusį Fidžio misijoje“, ir p. Adamą Juingą, „įgaliojimų ir teisės 
notarą iš Amerikos“. (Dabar aš perpratau šito sukčiaus žaidimą!) 

- Tarp mūsų, tikinčiųjų pietinio Ramiojo vandenyno keliaunin- 
kų, kunigo Horokso ir Betliejaus įlankos vardai tariami su pagarba. 
Mes tikėjomės atlikti sekmadienio pamaldas prie jūsų altoriaus, — 

kapitonas gailiai pažvelgė į bažnyčią, - bet, deja, nedraugiški vėjai 
sukliudė atvykti laiku. Aš bent jau tikiuosi, kad jūsų rinkliavos lėkš- 
tė tebėra atvira. 

Kunigas Horoksas įsistebeilijo į mūsų kapitoną. 

— Jūs vadovaujate dievotam laivui, sere? 

Kpt. Molinė apsimestinai droviai paveizėjo šonan. 

— Nei tokiam dievotam, nei tokiam nepaskandinamam kaip jūsų 
bažnyčia, sere, bet taip, mudu su ponu Burhave darome, ką gali- 
me, mūsų globoje esančioms sieloms. Man gaila taip kalbėti, bet tai 
nuolatinė kova. Jūreiviai grįžta prie savo palaidų įpročių, kai tik mes 
nusigręžiame. 

— O, bet, kapitone, - prabilo dama nėriniuota apykakle, - pas 
mus Nazarete irgi yra recidyvistų! Jūs jau atleiskit mano vyrui už 
atsargumą. Patirtis moko, kad dauguma laivų, plaukiančių su va- 
dinamosiomis krikščionių vėliavomis, mums atneša ne ką daugiau 
kaip ligas ir girtuoklystę. Mums tenka galvoti apie kaltę, kol nenu- 
statytas nekaltumas. 

Kapitonas vėl nusilenkė. 

— Madam, aš negaliu suteikti atleidimo, kai niekas neįžeidė ir nie- 
kas neįsižeidė. 

— Jūsų nusiteikimas prieš „jūrų vestgotus  suvis pateisinamas, 
ponia Horoks, - į pokalbį įsiterpė p. Burhavė, - bet mūsų „Prana- 
šėje“ aš nepakenčiu nė lašo grogo, kad ir kaip vyrai staugtų, - o jie 
ir staugia! - bet aš jiems atstaugiu: „Jums reikia tik vieno spirito — 
Spiritus Sanctus! Ir aš staugiu garsiau ir ilgiau! 

Šis vaidinimas padarė norimą poveikį. Kunigas Horoksas pri- 
statė savo dvi dukteris ir tris sūnus, visus gimusius čia, Nazarete. 
(Mergytės tarsi iš aukštuomenės mergelių mokyklos, bet berniu- 
kai - po krakmolytomis apykaklėmis įdegę kaip kanaka.) Kad ir 
bjaurėjausi įvarytas į kapitono maskaradą, man buvo smalsu pa- 
tirti daugiau apie šios salos teokratiją ir leistis nešamam įvykių 
srauto. Netrukus mūsų pulkelis patraukė Horoksų klebonijon - 

tas pastatas nebūtų padaręs gėdos jokiam smulkiam Pietų pusru- 
tulio konsului. Čia buvo didelė svetainė su stikliniais langais ir 
tulpmedžio baldais, išeinamoji, dvi būdos tarnams ir valgomasis, 
kur mums tad ir buvo patiekta šviežių daržovių bei minkštos kiau- 
lienos. Visos stalo kojos stovėjo įmerktos induose su vandeniu. 
Ponia Horoks paaiškino: 

— Skruzdėlės - tikras Betliejaus prakeikimas. Jų nuskendusius kū- 
nelius reikia nuolat išmesti, idant nepasidarytų tako iš savęs pačių. 

Aš pasakiau komplimentą jų buveinei. 

— Kunigas Horoksas buvo išmokytas dailidės amato Glosterio gra- 
fystėje, - didžiuodamasi mums tarė namų šeimininkė. - Didžiuma 
Nazareto pastatyta jo rankomis. Matote, pagonio nuovoką nulenkia 
medžiaginis išstatymas. Jis galvoja: „Kokie dailučiai švaručiai krikš- 
čionių namai! Kokios nešvarios mūsų lūšnos! Koks dosnus baltųjų 
Dievas! Koks šykštus mūsiškis!“ Šitaip pas Viešpatį atvedamas dar 
vienas atsivertėlis. 

- Jeigu galėčiau pradėti gyventi iš naujo, - porino p. Burhavė, nė 
kiek nerausdamas, - rinkčiausi nesavanaudišką misionieriaus kelią. 
Kunige, čionai mes matome gerai įsikūrusią misiją su giliai įleis- 
tomis šaknimis, betgi kaip pradėti atvertimo darbą tarp tamsuolių 
pakrantėje, kur nėra žengusi krikščionio koja? 

Kunigas Horoksas paveizėjo klausėjui už nugaros, į būsimą pa- 
skaitų salę. 

— Atkaklumas, pone, gailiaširdiškumas ir įstatymas. Prieš pen- 
kiolika metų šioje įlankoje mes nebuvome priimti taip širdingai kaip 
jūs, pone. Matote tą priekalo pavidalo salą antai vakaruose? Juodieji 
ją vadina Bora Bora, bet labiau pritiktų ją vadinti Sparta - tokie ka- 
ringi buvo jos kariai! Betliejaus užutėkio paplūdimy mes kovėmės 
ir kai kurie mūsų žuvo. Jeigu mūsų pistoletai nebūtų laimėję tos pir- 
mos savaitės mūšių, tadgi Rajatėjos misija būtų likusi tiktai svajonė. 
Bet Viešpaties valia lėmė, kad mes čionai įžiebtumėm jo žibintą ir 
palaikytumėm šią ugnį. Po pusmečio mes galėjome atsivežti iš Taičio 

savo moteris. Gailestauju dėl čiabuvių mirčių, bet kai indijonai pa- 
matė, kaip Dievas saugo savo aveles, tadgi net spartiečiai ėmė mal- 
dauti, kad nusiųstumėm jiems kunigų. 

Toliau ėmėsi porinti p. Horoks: 

— Kai mirtiną darbą pradėjo sifilis, polineziečiams reikėjo pa- 
sparos - ir dvasinės, ir medžiaginės. Mūsų gailiaširdiškumas atve- 
dė pagonis prie šventos krikštyklos. Dabar jau Dievo įstatymas 
turi saugoti mūsų aveles nuo pagundos ir plėšikaujančių laivūnų. 
Ypač banginių medžiotojai nepakenčia mūsų, kad moteris moko- 
me skaistybės ir kuklumo. Mūsų vyrams reikia laikyti ginklus gerai 
suteptus alyva. 

— Bet, sudužus laivui, - įsiterpė kapitonas, - kaip kažin ką, tie 
patys pasileidėliai maldauja likimo, kad išmestų juos krantan, kur 
tie patys „nelemti misionieriai atnešė evangeliją, argi ne? 

Visi piktindamiesi bendringai pritarė. 

P. Horoks atsakė į mano pasiteiravimą, kaip šiame vienišame pa- 
žangos avanposte užtikrinama teisė ir tvarka. 

— Mūsų Bažnyčios taryba - mano vyras ir trys išmintingi seniū- 
nai - padedami maldų priima įstatymus, kurie mums matosi reika- 
lingi. Mūsų Kristaus sargai, kai kurie čiabuviai, parodę esą ištikimi 
mano vyro krautuvėj gauna skolon. Budrumas, svarbiausia - ne- 
silpstantis budrumas, nes jau kitą savaitę... 

P. Horoks šiurpulingai sudrebėjo, išdavystės šmėkloms šokant 
hulą ant jos kapo. 

Pavalgę persikėlėme į saloną, ir ten jaunas čiabuvis patiekė mums 
arbatos išvaizdžiuose moliūgo puodeliuose. Kpt. Molinė paklausė: 

— Sere, kaip finansuojama tokia darbšti misija kaip jūsų? 

Kunigas Horoksas užuodė vėjo permainą ir per nauja įsistebeilijo 
į kapitoną. 

— Kapitone, išlaidas padengia marantos krakmolas ir kokosų alie- 
jus. Juodieji dirba mūsų plantacijoje, kad užsimokėtų už mokyklą, 

Biblijos studijas ir bažnyčią. Dievui padedant už savaitės turėsime 
gausų kopros derlių. 

Aš paklausiau, ar indijonai dirba laisva valia. 

- Žinoma, - sušuko p. Horoks. - Jie žino, kad jei slinkins, Kris- 
taus sargai juos nubaus. 

Norėjau paklausti apie tuos baudžiamuosius skatinimus, bet kpt. 
Molinė pasiglemžė pokalbį atgal. 

— Ar šitas gendančias gėrybes gabena jūsų Misionierių draugijos 
laivas aplink Horno iškyšulį į Londoną? 

— Jūsų spėjimas teisingas, kapitone. 

— Ojjūs nepagalvojote, kunige Horoksai, kad jūsų misijos pasau- 
lietinis, o vienkartu ir dvasinis, ramstis būtų daug tvirtesnis, jeigu 
turėtumėt patikimą rinką arčiau Draugijos salų? 

Kunigas patarnaujančiam berniukui liepė išeiti iš kambario. 

- Šį klausimą aš ilgai svarsčiau, tačiau kur? Meksikos rinka maža 
ir kenčia nuo sauvalininkų, Keiptaune parsidavę akcizininkai susi- 
dėję su godžiais afrikaneriais. Pietų Kinijos jūrose knibždėte knibž- 
da įžūlių, negailestingų piratų. Batavijos olandai numaus tau pasku- 
tines kelnes. Nenoriu jūsų įžeisti, pone Burhave. 

Kapitonas parodė ranka į mane. 

— Ponas Juingas gyvena... - kiek patylėjęs atskleidė savo pasiū- 
lymą: - San Fransiske, Kalifornijoje. Turbūt žinot, kad iš menko 
septynių šimtų sielų miestelio jis išaugo į metropolį su... ketvirčiu 
milijono? Nė suskaičiuot nebegalima! Kinai, čiliečiai, meksikiečiai, 
europiečiai - nėra dienos, kad ten neplūstų visų spalvų svetimšaliai. 
Kiaušinis - pone Juingai, malonėkit pasakyti mums, kiek nūnai San 
Fransiske mokama už kiaušinį. 

— Dolerį - taip man parašė žmona. 

— Vienas jankių doleris už paprastą kiaušinį. - (Kpt. Molinė šyp- 
sena - kaip krokodilo mumijos, kurią mačiau kabančią Luizianoje 
manufaktūros parduotuvėje.) - Tokiam bukliam žmogui kaip jūs 
čia turbūt yra apie ką pagalvoti? 

P. Horoks lengvai nepaimsi. 

— Greitai visas auksas bus iškastas. 

— Teip, ponia, bet alkanas, triukšmingas, praturtėjęs San Fransis- 
ko miestas - tik trys savaitės kelio su tokia smagia škuna, kaip mano 
„Pranašė“, - išliks, ir jo likimas aiškus kaip dieną. San Fransiskas 
pataps Ramiojo vandenyno Londonu, Roterdamu ir Niujorku. 

Mūsų capitūn de la casa pasikrapštė dantis tuno ašaka. 

- Arjūs, pone Juingai, manote, kad prekės, išaugintos mūsų plan- 
tacijose, jūsų didmiestyje gali būti pelningai parduodamos, - (kaip 
keista girdėti šitaip iškeltą mūsų kuklų miestelį), - ir per aukso karš- 
tinę, ir po jos“ 

Mano ištikimybė tiesai buvo korta, kuria kpt. Molinė suktai lošė 
savo naudai, bet aš neketinu meluoti nei jam padėdamas, nei kenk- 
damas. 

— Taip. 

Džailzas Horoksas nusiėmė pakaklinę. 

— Ar galėtumėt palydėti mane į kontorą, Džonatonai? Šiek tiek 
didžiuojuosi jos stogu. Pats jį sumaniau, kad atlaikytų siaubingus 
taifūnus. 

— Tikrai, Džailzai? - atsakė kpt. Molinė. - Veskite. 


Nors dr. Henris Gusas iki šio ryto Nazarete nebuvo žinomas, 
Betliejaus moteriškės, sužinojusios, kad į krantą išlipo garsus anglų 
gydytojas, prisiminė visokiausius savo negalavimus ir išmynė taką 
į kleboniją. (Taip keista būti tarp dailiosios lyties atstovių, tiek daug 
dienų praleidus viename garde su bjauresniąja lytimi!) Dosnusis 
mano draugas negalėjo pavaryti nė vienos lankytojos, tad p. Horoks 
salonas buvo paverstas jo konsultacijų kabinetu ir perskirtas drobe, 
kad būtų tinkama širma. P. Burhavė sugrįžo į „Pranašę“ paruošti 
triume daugiau vietos. 


* namų šeimininkas (isp.). 

Paprašiau Horoksų leisti pasižvalgyti po Betliejaus įlanką, bet 
paplūdimyje buvo nepakenčiamai karšta, smėlio musių negalėjau 
atsiginti, tad pakartojau mūsų kelią „Didžiąja gatve“ iki bažnyčios - 
iš jos sklido psalmodija. Sumaniau dalyvauti popietės pamaldose. 
Sekmadienio ramybės nedrumstė nė gyva dvasia, nebuvo nė šuns, 
net ir čiabuvio. Paveizėjau blausian bažnyčios vidun, ir tokie tiršti 
ten buvo dūmai, kad pamėklinau - klaidingai, - jog bažnyčia lieps- 
noja! Giedojimas pasibaigė, ir pasigirdo kosulio choras. Išvydau 
penkiasdešimt tamsių nugarų ir supratau, kad ore tiršta dūmų ne 
nuo ugnies ar smilkalų, o nuo žalio tabako - mat visi iki vieno vyrai 
papsėjo pypkes! 

Sakykloje stovėjo drūtas baltasis ir pamokslavo mišria „Ramiojo 
vandenyno koknių“ tarme. Šis neformalinio religingumo reginys 
manęs nepykdė, kol nepaaiškėjo „pamokslo“ turinys. Cituoju: 

— Tai, žynte, taip atsitiko, ka šventas Petras, mat jį ponas Jėzus 
užvardino gludnu Petru Pypkorium, jis nuvėjo iš Romos ir Pales- 
tinoj anus kumpanosius žydus mokino, kaip te yr su ta taboka, tai 
dabar, žynte, ir aš jus tep mokinu. - Čia jis pertraukė kalbą ir davė 
asmeninį patarimą: - Nė, Degute, suvis ne tep darai, žėk, taboką 
kimšk storajan galan, tep, šitan, žėk, oi, J—zau čiaudintis, kiek kartų 
tau sakiau, ka čia yr kaklas, o čia v—nio galvutė! Daryk kep tavo 
kaimynas Dumbliažuvis, nė, žėk, parodysiu! 

Atsirėmęs į spintą (kaip vėliau atradau, ten buvo šimtai Šventųjų 
Biblijų, išspausdintų polineziečių kalba, - prieš mums išplaukiant 
reikės paprašyti vienos kaip suvenyro) šias dūmų apeigas veizėjo 
išblyškęs pakumpęs baltasis. Prisistačiau jam pašnibždom, kad ne- 
atitraukčiau rūkorių nuo pamokslo. Tas jaunas vyriškasai pasisakė 
esąs Vagstafas ir paaiškino, kad sakykloje kalba „Nazareto rūkymo 
mokyklos direktorius“. 

Prisipažinau, kad man tokia akademija nežinoma. 

— Tatai sumanė tėvas Apvardas Taičio misijoje. Supraskit, sere, 
kad tipingas polinezietis niekina triūsą, nes jam nėra dėl ko vertin- 

ti pinigų. „Jei alkanas, - sako jis, - kas nuskinu ar kas pasigaunu. 
Jei šaltas, sakau moteriškai: „Ausk!“ Dykos rankos, pone Juingai, 
o mudu žinome, kokio darbo joms randa šėtonas. Bet slinkiam juo- 
džiui įdiegus mažą šitų nekenksmingų lapelių potroškį, anas gauna 
akstiną užsidirbti pinigų, kad galėtų nusipirkti tabokos - ne alko- 
holio, žinokit, tik tabokos - iš Misijos krautuvės. Išmoninga, kaip 
jums matosi? | 

Kaipgi čia nesutiksi? 

Šviesa blėsta. Girdžiu vaikų balsus, egzotiškas paukščių oktavas, 
bangų plakimąsi užutėkyje. Henris niurna dėl savo rankogalių są- 
sagų. P. Horoks - šįvakar mėgaujamės jos svetingumu - atsiuntė 
tarnaitę pasakyti mums, kad vakarienė paruošta. 


Pu madienas, gruodžio 3 d. 


Tęsiu vakarykščią poringę. Rūkymo mokyklą paleidus (keli 
mokiniai svirduliavo ir jiems pyko širdį, bet jų mokytojas, keliau- 
jantis tabokos pirklys, mus patikino: „Jie bematant užkibs kaip pūgž- 
liai!“), kaitros stuburas jau buvo palaužtas, nors Nazareto iškyšulys 
tebesvilo žėrinčioje saulėje. P. Vagstafas vienkartu su manimi pėdino 
miškinga žemės atšaka, nuo Betliejaus įlankos linkstančia šiaurėn. 
Mano vedlys, Greivsendo kunigo jauniausias sūnus, jautė palinki- 
mą prie misionieriaus darbo nuo vaikystės. Misionierių draugija, 
susitarusi su kunigu Horoksu, atsiuntė jį šičion imti į žmonas Na- 
zareto našlę Elizą, gimusią Mepl, ir tapti tėvu jos sūnui Danieliui. Šį 
krantą jis pasiekė šiemet gegužyje. 

Kokia laimė, pareiškiau aš, gyventi tokiame rojuje, bet mano ma- 
lonybė sugniuždė jaunuolio nuotaiką. 

— Pirmom dienom aš taip ir maniau, sere, bet dar jau nė neži- 
nau. Rojus yra švarutėlė vieta, o čia visa gyvastis smarkauja, gelia ir 
dreskia. Žinau, kad pagonis, atvestas prie Dievo, yra išgelbėta siela, 

bet saulė nepaliauja degusi, bangos ir akmenys visada taip tvieskia, 
kad man skauda akis, kol nesutemsta. Būna, kad atiduočiau viską už 
Šiaurės jūros rūką. Tiesą sakant, šita vieta yra didelis sluogas mūsų 
sieloms, pone Juingai. Mano žmona čia gyvena nuo vaikystės, bet 
nuo to jai nelengviau. Manytumei, laukiniai būtų mums dėkingi - 
žinote, mes juos mokiname, gydome, duodame jiems darbo ir amži- 
nąjį gyvenimą! O, jie gana gražiai sako: „Prašom, sere', - ir: „Dėkui, 
sere“, - bet nieko nejauti, - Vagstafas kumščiu sudavė sau į širdį, - 
va čia. Teip, atrodo gal ir kaip rojus, bet Rajatėja yra puolusi vietovė, 
kaip ir visos kitos, teip, gyvačių nėra, bet šėtonas daro savo darbą 
čia kaip ir bet kur. Skruzdėlės! Skruzdėlės įsigauna visur. Maistan, 
drabužiuosna, net nosin. Kol neatversim šitų prakeiktų skruzdėlių, 
šios salos niekada mums iš tiesų nepriklausys. 

Priėjome jo kuklų būstą, suręstą jo žmonos pirmo vyro. P. Vags- 
tafas nepasikvietė manęs vidun, bet įėjęs paėmė gertuvę su vande- 
niu mūsų pasivaikščiojimui. Aš apėjau kuklų darželį, kur kauptuku 
darbavosi juodaodis daržininkas. Paklausiau, ką jis augina. 

— Deividas kurčias, - nuo tarpdurio sušuko man moteriškė, ap- 
sijuosusi dukslia suskretusia prikyšte. Deja, jos išvaizdą ir elgseną 
tegaliu pavadinti nevalyva. - Kurčias kaip kelmas. Jūs - anglas dak- 
taras, apsistojęs pas Horoksus. 

Paaiškinau esąs amerikonas notaras ir paklausiau, ar kalbuosi su 
ponia Vagstaf. 

— Mano užsakai ir santuokos liudijimas sako, kad taip. 

Pasakiau, kad dr. Gusas pas Horoksus susigalvojęs gydytojo pri- 
ėmimą, ir jeigu ji norėtų, ją apžiūrėsiąs. Patikinau, kad Henris esąs 
puikus gydytojas. 

— Toks puikus, kad išsiveš mane iš čia, sugrąžins visus metus, ku- 
riuos čia iššvaisčiau, ir įkurdins Londone su trijų šimtų svarų me- 
tine renta“ 

Pripažinau, kad toks geidavimas pranoksta mano draugo galias. 

— Tai jūsų puikusis gydytojas, pone, nieko man negali padėti. 

Už nugaros krūmuose išgirdau kikenimą, atsigręžiau ir pamačiau 
pulkelį mažų juodaodžių berniukų (buvo keista tarp jų aptikti tiek 
daug šviesiaodžių „rasių kryžminimosi“ palikuonių). Nepaisiau tų 
vaikščių ir atsigręžęs pamačiau, kaip baltaodis kokių dvylikos ar 
trylikos metų bernaitis, apskretęs kaip ir jo motė, prasprūsta pro 
p. Vagstaf, o toji nemėgina jo sustabdyti. Jos sūnus laigė toks pat 
nuogas kaip ir jo draugužiai čiabuviai! 

— Ei, vaikeli, - subariau aš, - ar negausi saulės smūgio lakstyda- 
mas neapsitaisęs? 

Vaikio mėlynose akyse sužibo laukinė ugnelė, ir jo atsakymas, 
šūktelėtas polinezietiškai, mane suglumino tiek pat, kiek pralinks- 
mino negriukus, ir jie visi nurūko kaip kikilių pulkelis. 

P. Vagstafas, dideliai sunerimęs, leidosi vaikui pavymui. 

— Danieli! Sugrįžk! Danieli! Aš žinau, kad girdi mane! Išpersiu 
tave! Ar girdi? Išpersiu! - Jis atsigręžė į žmoną. - Ponia Vagstaf! Ar 
jūs norite, kad jūsų sūnus užaugtų laukinis? Mažų mažiausia pri- 
verskite jį apsirengti! Ką gi pamėklins ponas Juingas? 

Ponios Vagstaf panieka savo jaunam vyrui, supilstyta į buteliu- 
kus, galėjo būti parduodama vietoj žiurkių nuodų. 

— Ponas Juingas gali mėklinti ką sau norįs. O rytoj jis išplauks 
savo dailia škuna ir pasiims savo mėklinimą su savim. O mudu, pone 
Vagstafai, čia ir mirsime. Dieve duok, kuo greičiau. - Ji atsigręžė 
į mane. - Mano vyras negalėjo užbaigti mokslų, pone, tai man tenka 
liūdna dalia aiškinti jam, kas ir taip aišku, dešimt kartų per dieną. 

Nelinkęs regėti, kaip p. Vagstafą žemina jo žmona, santūriai nu- 
silenkiau ir pasitraukiau už tvoros. Išgirdau, kaip vyriškio pasipikti- 
nimą sutrypia moteriškės panieka, ir įsiklausiau į netoliese čiulbantį 
paukštį, kurio priedainis mano ausiai skambėjo šitaip: „Tobis nesa- 
kys nė to... Tobis nesakys...“ 

Mano vedlys prisidėjo prie manęs akivaizdžiai nusiminęs. 

— Atsiprašau, pone Juingai, ponios Vagstaf nervai šiandien baisiai 
pakrikę. Ji per mažai miega dėl to karščio ir musių. 

Patikinau jį, kad šių pietinių jūrų „amžina popietė“ alina ir tvir- 
čiausio sudėjimo žmones. Ėjome smailėjančiu iškyšuliu po gličiais 
palmių lapais, nesveikai derlinga žeme, kur nuo puošnių helikonijų 
nagų krito pūkuoti vikšrai storumo sulig mano nykščiu. 

Jaunasis vyriškasai man pasakojo, kad misija patikino p. Vagstafo 
šeimą, jog jo būsimoji nepriekaištingai išauklėta. Kunigas Horoksas 
apvesdino juos kitą dieną po jo atvykimo į Nazaretą, kai tropikų 
kerai dar stulbino jo regą. (Kodėl Eliza Mepl sutiko su tokia sutar- 
ta sąjunga, tebėra neaišku. Henris spėja, kad ši platuma ir klimatas 
„pakerta“ silpnąją lytį ir padaro ją nuolaidžią.) P. Vagstafo nuotakos 
„negalios“, tikrasis amžius ir Danielio atžarus būdas išlindo dienos 
švieson vos išdžiūvus jų parašams ant santuokos dokumentų. Patė- 
vis mėgino perti savo naująjį globotinį, bet tai keldavo ir motinos, 
ir posūnio tokius „nedorus priekaištus, kad jis nebežinojo, kurio 
galo griebtis. Užuot padėjęs p. Vagstafui, kunigas Horoksas vainojo 
jį, kad esąs ištižėlis, ir teisybė tokia, kad devynias dienas iš dešimties 
jis jaučiasi toks nelaimingas kaip Jobas. (Kad ir kokios p. Vagstafo 
negandos, ar galima jas lyginti su parazitine kirmėle, graužiančia 
smegenų kanalus?) 

Užsimojęs prablaškyti susikrimtusį jaunuolį daiktiškesniais da- 
lykais, paklausiau, kodėl bažnyčioje neliečiama guli tokia gausybė 
Biblijų (tiesą sakant, skaitomų tik knygų utėlių). 

— Pagal teisybę turėtų papasakoti kunigas Horoksas, bet, trumpai 
sakant, Matavijos įlankos misija pirmiausia išvertė Dievo žodį į po- 
lineziečių kalbą, ir čiabuviai misionieriai, naudodami šias Biblijas, 
atvertė tiek daug žmonių, kad seniūnas Vitlokas - vienas iš Nazare- 
to įkūrėjų, dabar jau miręs - įkalbėjo misiją pakartoti bandymą čio- 
nai. Jis mat anksčiau buvo Haigeito graverio mokinys. Tai pirmieji 
misionieriai su ginklais ir įrankiais atsigabeno spausdinimo maši- 
ną, dažų butelių, formų su literomis ir stopas popieriaus. Betliejaus 
įlankoje įkūrus koloniją, per dešimt dienų, dar nė daržų nesukasus, 
buvo išspausdinti trys tūkstančiai elementorių misijos mokykloms. 

Paskum išėjo Nazareto Evangelijos ir skleidė Žodį nuo Draugijos 
iki Kuko salų ir Tongos. Bet dabar spausdinimo mašina aprūdijusi, 
mes turim tūkstančius Biblijų, laukiančių savininko, ir kodėl? 

Atspėti negalėjau. 

— Per mažai indijonų. Laivai čionai atneša ligos dulkes, juodieji 
jas įkvepia, liguistai išsipučia ir virsta kaip sukučiai. Išlikėlius moki- 
name monogamijos ir santuokos, bet jų sąjungos nėra vaisingos. 

Nejučiom ėmiau galvoti, prieš kiek mėnesių p. Vagstafas pastarąjį 
kartą šypsojosi. 

— Nužudai, ką puoselėji ir gydai, - sumintijo jis, - atrodo, kad 
taip čia darosi. 

Takas baigėsi apačioje prie jūros, prie trupančio juodo koralo lui- 
to - dvidešimties jardų ilgio ir dviejų vyrų aukščio. 

— Tai vadinama marae, - paaiškino man p. Vagstafas. - Sako, jų 
pilna visur Pietų Ramiajame vandenyne. 

Mudu užsiropštėme, ir man atsivėrė puikus „Pranašės“ vaizdas — 
sveikam plaukikui būtų tik lengvas „pasinėrimas“ (Finbaras per 
šoną išgožė statinaitę, aš įžiūrėjau ir Autua juodą siluetą, ant bizan- 
stiebio vyniojantį tokbombramselio virves.) 

Pasiteiravau, kokia marae kilmė ir paskirtis, ir p. Vagstafas malo- 
nėjo trumpai iškloti. 

— Ant šitų akmenų, kur dabar stovim, dar praeita indijonų karta 
rėkaudavo, leisdavo kraują ir aukodavo savo netikriems stabams. — 
Mano mintys sugrįžo prie Puotų paplūdimio Čatamo saloje. 
Kiekvieną juodąjį, kursai čia kelia koją, Kristaus sargai gerai išpla- 
ka. Arba išplaktų. Čiabuvių vaikai nė nebežino senųjų stabų vardų. 
Dabar čia tik žiurkių lizdai ir nuolaužos. Va kuo vieną dieną virsta 
visi tikėjimai. Žiurkių lizdais ir nuolaužom. 

Mane apgaubė jostrų žiedlapiai ir kvapas. 


Prie vakarienės stalo mano kaimynė buvo ponia Derbišyr, našlė, 
toli įžengusi į šeštą dešimtį, karti ir kieta kaip žalios gilės. 

— Prisipažįstu, amerikonams jaučiu antipatiją, - tarė ji man. - Per 
1812 metų karą jie nužudė mano brangųjį dėdę Samiuelį, pulkinin- 
ką Jo Didenybės artilerijoje. 

Pareiškiau (negeidaujamą) užuojautą, bet pridūriau, kad, nors 
mano paties brangųjį dėdę tose pačiose grumtynėse nužudė anglai, 
tarp mano artimiausių draugų yra britų. Daktaras garsiai nusikva- 
tojo ir sušuko: 

— Bravo, Juingai! 

P. Horoks pagriebė pokalbio vadžias, kol mes nenuvažiavome 
į griovį. 

- Jūsų darbdaviai parodė didelį pasitikėjimą jūsų gabumais, pone 
Juingai, kad uždėjo jums reikalą, susietą su tokia ilga ir alinančia 
kelione. 

Atsakiau buvęs pakankamai aukšto rango notaras, kad man 
patikėtų šį pavedimą, bet pakankamai žemo rango notarėlis, kad 
priimčiau tokį pasiūlymą. Mano kuklumą apdovanojo supratingas 
caksėjimas. 

Kunigas Horoksas, sukalbėjęs maldą prie vėžlenos sriubos dube- 
nėlių ir paprašęs Dievo palaiminimo naujam verslo sumanymui su 
kpt. Molinė, mums valgant ėmė pamokslauti savo pamėgta tema. 

— Aš visada nesvyruodamas laikiausi nuomonės, kad mūsų civili- 
zuojančiame pasaulyje Dievas reiškiasi ne per biblinio amžiaus ste- 
buklus, o per pažangą. Pažanga veda žmoniją laiptais prie dievybės. 
Tai ne Jokūbo laiptai, ne, tai Civilizacijos laiptai, jums leidus. Ant 
šių laiptų iš visų rasių aukščiausiai stovi anglosaksas. Lotynai laipte- 
liu ar dviem žemiau. Dar žemiau azijiečiai - darbšti rasė, niekas ne- 
neigia, bet neturi mūsų arijų drąsos. Sinologai teigia, kad anksčiau 
jie siekė didybės, bet kurgi geltonodis Šekspyras, a, arba siauraakis 
da Vinčis? Reikalas aiškus. Dar žemiau turime negrą. Tuos, kurių 
charakteris geresnis, galima išmokinti pelningai dirbti, bet padūkė- 
liai yra įsikūniję šėtonai! Amerikos indijonas taipgi gali naudingai 
padirbėti Kalifornijos ūkiuose, ar ne taip, pone Juingai? 

Atsakiau, kad taip. 

— Dabar mūsų polinezietis. Kas apsilanko Taityje, Havajuose arba 
kad ir Betliejuje, sutiks, jog šitie saliečiai, rūpestingai pamokinti, 
gali išmokti rašto, skaičiavimo ir pamaldumo abėcėlės, šitaip pra- 
nokdami negrus ir darbštumu varžydamiesi su azijiečiais. 

Henris įsiterpęs pareiškė, kad maoriai prekyboje, diplomatijoje ir 
kolonializme pakilo aukščiau nei iki abėcėlės. 

- Tik patvirtina mano mintį. Paskutiniai, žemiausi ir menkiausi 
iš šių „nepataisomų rasių“ - Australijos aborigenai, patagonai, vi- 
sokios Afrikos tautos ir kiti - yra tik vienu laipteliu aukščiau už 
didžiąsias beždžiones ir taip surambėję pažangos atžvilgiu, kad, 
matyt, kaip mastodontams ir mamutams, spėriai numesti nuo laip- 
tų - pavymui jų giminaičiams gvančiams, Kanarų saliečiams ir tas- 
manams - jiems būtų geriausia paslauga. 

- Jūs kalbat, - kpt. Molinė pabaigė sriubą, - apie išnykimą? 

— Taip, kapitone, tikrai. Gamtos dėsniai ir pažanga juda drauge. 
Dar mūsų šimtmetyje žmonijos gentys išpildys pažadus, įrašytus jų 
rasiniuose bruožuose. Aukštesnieji pernelyg prisiveisusių laukinių 
pamažins iki jiems gamtos skirto skaičiaus. Gali rastis nemalonių 
vaizdų, bet intelektualiai drąsūs žmonės neturėtų suvirpėti. Įsivieš- 
pataus šlovinga tvarka ir visos rasės žinos, teip, pripažins savo vietą 
civilizacijos Dievo laiptuose. Betliejaus įlanka tėra tos ateinančios 
aušros spindulėlis. 

- Tebūnie taip, kunige, - atsakė kpt. Molinė. 

Toks p. Goslingas (kunigo Horokso vyriausiosios dukters suža- 
dėtinis) grąžė rankas suimtas meilikaujamo susižavėjimo. 

- Jeigu leisite man tarti žodelį, pone, man tai regisi beveik... taip, 
netektis leisti jūsų teoremai likti neišspausdintai, pone. „Horokso 
civilizacijos laiptai“ sukeltų ant kojų Karališkąją mokslo draugiją! 

Kunigas Horoksas tarė: 

- Ne, pone Goslingai, mano darbas yra čionai. Ramusis vandeny- 
nas turi susirasti kitą Descartesą, kitą Cuvier. 

— Protingai darote, kunige, - Henris ranka nugalavo kažkokį 
vabzdį ir apžiūrinėjo jo liekanas, - kad savo teoriją pasiliekate prie 
savęs. 

Mūsų šeimininkas negalėjo nuslėpti susierzinimo. 

— Kaip tai? 

— Na, gerai pagalvojus, aišku, kad „teoremos“ nė nereikia, kai už- 
tenka paprasto dėsnio. 

— Koks gi tas dėsnis, pone? 

— Pirmasis iš dviejų Guso išlikimo dėsnių. Jis skamba taip: „Silp- 
nasis bus mėsa, nes štipriojo tiesa.“ 

— Bet jūsų „paprastas dėsnis“ aklas fundamentalinei paslapčiai. 
Kodėl pasaulyje viešpatauja baltosios rasės? 

Henris sukrizeno, užsitaisė įsivaizduojamą muškietą, nusitaikė 
vamzdžiu žemyn, primerkė akį ir tada išgąsdino kompaniją sušuk- 
damas: 

— Pykšt! Pykšt! Pykšt! Matote? Paritau jį net nespėjusį strėlės įsi- 
dėt savo pūtimo vamzdelin! 

— Oi! - suaimanavo prislėgta p. Derbišyr. 

Henris gūžtelėjo pečiais: 

— Kurgi ta fundamentalinė paslaptis? 

Kunigo Horokso nuotaika subjuro. 

— Jūs mintijat, kad baltosios rasės valdo žemės rutulį ne iš Dievo 
malonės, o iš muškietos? Betgi toks teiginys tebėra ta pati paslaptis, 
tik apvilkta kita drapana! Kaipgi kitaip radosi, kad muškieta atiteko 
baltajam žmogui, o ne kokiam eskimui arba pigmėjui, jeigu ne per 
aukščiausiąją Visagalio valią? 

Henris malonėjo atsakyti: 

— Mūsų ginklai nenukrito mums vieną rytą ant kelių. Tai ne mana 
iš Sinajaus dangaus. Nuo Aženkūro mūšio baltasis žmogus tobulino 
ir plėtojo parako mokslus, ir dabar mūsų šiuolaikinės kariuome- 
nės gali apsirūpinti dešimtimis tūkstančių muškietų! „Aha! - saky- 
sit jūs, taip. - Bet kodėl mes, arijai? Kodėl ne Ūro vienakojai arba 

Mauricijaus mandragoros?“ Todėl, kunige, kad iš visų pasaulio ra- 
sių mūsų meilė - arba, tikriau, godulys - lobių, aukso, prieskonių 
ir viešpatavimo, ak, labiausiai viešpatavimo saldybės, yra smar- 
kiausias, gobšiausias ir neskrupulingiausias! Taip, šitas godulys varo 
mūsų pažangą - pragariškiems ar dieviškiems tikslams, aš nežinau. 
Ir jūs nežinote, sere. Ir nelabai man rūpi. Galiu tik dėkoti, kad mano 
Sutvėrėjas paskyrė mane prie laimėtojų. 

Henrio tiesmukumas buvo klaidingai suprastas kaip nemanda- 
gumas, ir kunigas Horoksas, savo ekvatoriaus Elbos Napoleonas, 
buvo paraudęs iš pasipiktinimo. Aš pagyriau šeimininkės sriubą 
(nors iš tiesų, kai užvaldęs vermicido poreikis, man sunkiai virški- 
na ką nors kita nei paprasčiausią peną) ir paklausiau, ar vėžliai buvo 
pagauti šiuose paplūdimiuose, ar atvežti iš toliau. 


Vėliau, mums gulint tvankioje tamsoje, klausantis gekonams, 
Henris prisipažino, kad dienos medicininė apžiūra buvo „procesija 
isteriškų įdegusių moterų, kurioms reikia ne vaistų, o prekiautojų 
trikotažu, madingų rūbų siuvėjų, skrybėlaičių gamintojų, parfume- 
rijos ir visokių šiai lyčiai reikalingų daikčiukų!“ Jis toliau aiškino, 
kad jo „konsultacijas“ sudarė viena dalis medicinos ir devynios da- 
lys tauzalų. „Jos įsitikinusios, kad jų vyrai kergiasi su čiabuvėmis, 
ir mirtinai bijo pasigauti „ligą. Viena po kitos mosavo drėgnomis 
nosinaitėmis.“ 

Jam šitaip išsipasakojus, man darėsi nesmagu ir ryžausi pasiūly- 
ti, kad Henris, nepritardamas mūsų šeimininkui, galėtų santūriau 
rinkti žodžius. 

— Brangusis Adamai, aš rinkau žodžius kuo santūriausiai! Tam 
senam mulkiui norėjosi sušukti va ką: „Kam čionai tupinėti aplink 
paprastą tiesą, kad mes gename tamsesniąsias rases į kapą, idant pa- 
siglemžtumėm jų žemes ir jų turtus? Vilkai, tūnodami savo urvuose, 
nekurpia kvanktelėtų teorijų apie rasę, idant pateisintų norą suėsti 


bandą avių! „Intelektualinė drąsa? Tikra „intelektualinė drąsa“ yra 

nusimesti tuos figų lapelius ir pripažinti, kad visos tautos yra plėšrios, 
bet baltieji plėšrūnai, su savo mirtinu ligos dulkių ir šaunamųjų gink- 
lų duetu, esame plėšrumo par excellence pavyzdžiai, na tai kas?“ 

Man apmaudu, kad toks pasišventęs gydūnas ir mielas krikščio- 
nis pasiduoda tokiam cinizmui. Panūdau išgirsti Guso antrąjį išliki- 

— Antrasis išlikimo dėsnis sako, kad jokio antro dėsnio nėra. Su- 
ėsk arba tave suės. Va taip. 

Netrukus jis užknarkė, bet mano kirmėlė nedavė man miego, ko! 
ėmė blėsti žvaigždės. Per mano patalą glosniai tapeno maisto ieš- 
kantys gekonai. 


Aušra buvo šutni ir raudona kaip pasiflora. Čiabuviai vyrai ir mo- 
terys kiūtino „Didžiąja gatve“ aukštyn į bažnyčios plantacijas ant 
kalvos - ten jie dirba, kol popietės kaitra darosi nebepakenčiama. 
Luotui dar neatplaukus paimti manęs ir Henrio atgal į „Pranašę“, 
nuėjau paveizėti, kaip darbininkai rauna žoles iš kopros. Pasitaikė, 
kad šį rytą prievaizdo pareigos teko p. Vagstafui, ir jis čiabuviui ber- 
niukui liepė atnešti mums kokoso riešutų pieno. Aš susiturėjau ne- 
paklausęs apie jo šeimą, ir jis jos neminėjo. Nešiojasi bizūną, „bet aš 
pats retai juo naudojuos - tam yra Kristaus karaliaus sargai. Aš tik 
prižiūriu prižiūrėtojus , - sakė jis. 

Trys iš tų didžiūnų, stebėdami savo tautiečius, vedė giesmes 
(„darbo dainuškas ) ir barė slunkius. P. Vagstafas buvo mažiau nei 
vakar linkęs šnekėtis, ir mano malonybės krito į tylą, pertraukiamą 
tik džiuglių ir rankpelnių garsų. 

- Jūs bene manot, kad mes laisvus žmones padarėm vergais? 

Išsisukau sakydamas, kad p. Horoksas paaiškinęs, jog jų triūsas 
sumoka už misijos atneštus pažangos privalumus. P. Vagstafas ma- 
nęs negirdėjo. 

— Yra tokia skruzdėlių gentis, vadinama vergų veisėjais. Tie vaba- 
lai užpuola paprastų skruzdėlių koloniją, pagrobę kiaušinius nusine- 

ša į savo lizdus, o išsiperėję pagrobti vergai tampa didesnės imperi- 
jos darbininkais ir nė nesapnuoja, kad kada nors buvo pagrobti. Tai 
jeigu norit žinot, pone Juingai, Viešpats Jehova sutvėrė tas skruz- 
dėles pavaizdon. - P. Vagstafo žvilgsnis buvo kaupinas senų laikų 
ateities. - Tiem, kas turi akis. 

Nepastovaus charakterio žmonės mane erzina, o p. Vagstafas 
toks ir buvo. Atsiprašiau jo ir patraukiau kiton nusitaikyton vieton, 
būtent - mokyklon. Čia abiejų spalvų mažieji nazariečiai mokinasi 
Švento Rašto, aritmetikos ir abėcėlės. P. Derbišyr mokina berniu- 
kus, o p. Horoks - mergytes. Popietę baltieji vaikai protinami dar 
tris valandas, pagal jų statusui prideramą programą (nors bent jau 
Danielis Vagstafas, atrodo, nepasiduoda savo švietėjų vyliams), 
o tamsesni jų bendraklasiai prisideda prie tėvų laukuose, iki ateina 
mišparų metas. 

Mano garbei buvo surengtas nedidelis pasirodymas. Dešimt 
mergaičių - penkios baltos ir penkios juodos - pasakė kiekviena po 
Dievo įsakymą. Paskui man sudainavo „O, mielieji namai, kur tu esi 
mylimas“, p. Horoks akompanuojant pianinu, kurio praeitis buvo 
gražesnė nei dabartis. Paskum mergytės buvo paragintos klausti 
svečią, bet rankas kėlė tik baltosios panelytės. „Pone, ar jūs pažįstat 
Georgeą Washingtoną?“ (Deja, ne.) „Kiek arklių tempia jūsų karie- 
tą?“ (Mano uošvis laiko keturis, bet man patinka jodinėti vienu.) 
Mažiausioji manęs paklausė: „Ar skruzdėlėms kartais skauda gal- 
vą?“ (Jeigu klasės draugių kikenimas mano klausėjai nebūtų išspau- 
dęs ašarų, tebestovėčiau ten mintydamas apie klausimą.) Pasakiau 
mokinėms, kad gyventų pagal Bibliją bei klausytų vyresniųjų, ir iš- 
ėjau. P. Horoks man pasakė, kad anksčiau išvykstančiuosius apdo- 
vanodavo jostrų vainiku, bet misijos seniūnai sumanė, kad vainikai 
yra nepadorūs. 

— „Jeigu šiandien leisim vainikus, rytoj bus šokiai. O jeigu rytoj 
bus šokiai...“ - Ji nusipurtė. 

— O gaila. 

Iki pietų vyrai sukrovė prekes, ir „Pranašė“ ėmė slinkti iš įlan- 
kos prieš nepalankų vėją. Mudu su Henriu, gindamiesi nuo purslų 
ir keiksmų, užsidarėme kajutkompanijoje. Mano draugas kuria epą 
baironiškais posmais, pavadintą „Tikroji Autua, paskutinio moriorio, 
istorija“, ir pertraukia mano dienoraščio rašymą klausdamas, kas ri- 
muojasi su kuo: „Kraujo upeliai? Purvinos pelės? Plėšiko kelias?“ 

Prisimenu nusikaltimus, kuriuos p. Melville'is priskiria Ramiojo 
vandenyno misionieriams neseniai išleistame pasakojime apie „Tai- 
pi“. Gal, kaip ir virėjai, daktarai, notarai, dvasininkai, kapitonai bei 
karaliai, evangelistai taipgi būna vieni geri, kiti blogi? Gal Draugi- 
jos salų ir Čatamų indijonai būtų buvę laimingesni „neatrasti“, bet 
šitaip kalbėti - gulbės pieno geidauti. Argi neturėtumėm džiaugtis 
p. Horokso ir jo brolijos pastangomis padėti indijonams kopti „civi- 
lizacijos laiptais“? Argi kilimas nėra jų vienintelis išsigelbėjimas? 

Nežinau atsakymo neigi kur išdulkėjo mano jaunesnių metų tik- 
rumas. 

Nakvojant Horoksų klebonijoje, mano karstan įsibrovė plėšikas, 
ir tas nedorėlis, nesuradęs mano duonmedžio lagamino rakto (ne- 
šioju jį pasikabinęs ant kaklo), mėgino nulaužti spyną. Jeigu jam 
būtų pavykę, p. Basbio aktai ir dokumentai dabar būtų jūrų arkliu- 
kų pašaras. Kaip man maga, kad mūsų kapitonas būtų nukrėstas 
iš patikimo kpt. Bylo molio! Kpt. Molinė nedrįstu atiduoti saugoti 
savo brangių daiktų, o Henris perspėjo mane „nekušinti širšių liz- 
do“ ir nesikreipti pas p. Burhavę dėl šio pasikėsinimo, idant tyrimas 
nepaakstintų kiekvieno laive esančio vagies bandyti savo laimę, kai 
tik aš atgręžiu nugarą. Mėklinu, kad jis teisus. 


Pumadiena,, gruodžio 16 d. 


Siandien vidurdienį saulė švietė stačiai, ir užvirė ta šėlionė, 
vadinama „Linijos kirtimu“, kai „skaistuolės“ (tie laivūnai, kurie 

ekvatorių kerta pirmą kartą) turi kęsti visokius kamavimus ir nardi- 
nimus, kokie matosi tinkami tiems jūrų vilkams, kurie atlieka cere- 
moniją. Mano kelionėje Australijon sveiko proto kpt. Bylas negaišo 
tam laiko, bet iš „Pranašės“ laivūnų toks smagumas negalėjo būti 
atimtas. (Mėklinau, kad p. Burhavei visos mintys apie „smagumą“ 
vertos prakeikimo, kol nepamačiau, kokių žiaurumų esama šituose 
„pasilinksminimuose“.) Finbaras perspėjo mus, kad yra dvi „skais- 
tuolės“ - Rafaelis ir Bentneilas. Pastarasis jau dveji metai kaip jūro- 
je, bet plaukiojęs tik tarp Sidnėjaus ir Keiptauno. 

Per popietinę sargybą vyrai virš priekinio denio ištiesė uždangą 
ir susirinko apie kabestaną, kur komandavo „karalius Neptūnas“ 
(Pokokas, apsitaisęs kuriozišku apsiaustu su vantos peruku). Skais- 
tuolės buvo pririšti prie krambolo kaip pora šv. Sebastijonų. 

— Kaulapjovy ir Plunksnapimpi! - sušuko Pokokas, pamatęs mus 
su Henriu. - Gal atėjot gelbėt mūsų nekaltų sesučių nuo mano ša- 
šuoto slibino? 

Pokokas vulgariškai pašoko su smaigu, ir laivūnai paplojo gaš- 
lingai žvengdami. Henris juokdamasis atsakė, kad jam labiau tiktų 
skaistuolės be barzdų. Pokoko atkirtis apie mergelių barzdas per 
daug nešvankus, kad būtų rašomas. 

Jo Didenybė Siurbėlė vėl atsigręžė į savo aukas. 

- Bentneilai iš Keiptauno, Padugne iš kalinių miesto, ar pasiruošę 
stot Neptūno sūnų ordinan? 

Rafaelis, šių paikiojimų mažumą atgaivinta jaunatviška dvasia, 
mitriai atsakė: 

- Teip, Jūsų Šviesybe! 

Bentneilas niūriai linktelėjo. Neptūnas suriaumojo: 

— Ne-e-e, deriūgos! Dar nenuskusti tie jūsų š—ini žvynai! Atneš- 
kit skutimosi kremo! 

Torgnis atskubėjo su dervos kibiru ir šepečiu ištepliojo imtinių 
veidus. Paskui atsirado Gernsis, apsitaisęs kaip karalienė Amfitritė, 
ir skustuvu nuvalė dervą. Keiptaunietis svaidėsi keiksmais, ir taip 

sukėlė daug linksmybės bei ne vieną skustuvo slystelėjimą. Rafaelis 
turėjo proto iškęsti šią negerąją tylomis. 

- Jau geriau, geriau, - suurzgė Neptūnas, o paskum užriko: - Už- 
riškit abiem akis ir atveskit jaunąjį padugnę į mano teismo salę! 

Ta „teismo salė“ buvo statinė sūraus vandens, į ją Rafaelį įkišo gal- 
va žemyn, vyrai suskaičiavo iki dvidešimties, ir tada Neptūnas įsakė 
savo „dvariškiams“ sužvejoti „mano naujausią pilietį . Nuėmė raištį 
nuo akių, ir vaikinas atsirėmė į falšbortą atsigauti po nardinimo. 

Bentneilas noriai nesidavė ir ėmė šaukti: 

— Paleiskit, jūs k—šių vaikai! 

Karalius Neptūnas pasibaisėjęs išvertė akis. 

— Tokiai dvokiančiai burnai reikia bent keturiasdešimties sūry- 
mo, berniokai, arba tegu man akys iškris! 

Suskaičiavus iki keturiasdešimties, afrikaneris, vos iškeltas, puolė 
skalyti: 

— Nunovysiu jus visus iki vieno, kiaulių benkartai, kaip kažin ką... 

Visų džiaugsmui jį įmerkė dar keturiasdešimčiai. Neptūnui pa- 
skelbus, kad bausmė atlikta, jis tegalėjo springti ir bejėgiškai žiauk- 
čioti. P. Burhavė nūnai užbaigė dūkimą, ir naujieji Neptūno sūnūs 
trynėsi veidus pakulomis ir muilu. 

Finbaras per pietus dar kikeno. Man žiaurumas niekada nesuke- 
lia šypsenos. 


Trečiadienis, gruodžio 18 d. 
Jūra raibuliuoja žvynais, beveik jokio dvelksmo, term. tebe- 
rodo apie 90“. Įgula išsiskalbė kabamuosius gultus ir pririšo džiūti. 


Galvą kasdien pradeda skaudėti anksčiau, ir Henris vėl padidino 
vermicido dozę. Meldžiuosi, kad atsargos nebūtų išsemtos iki nu- 


* Apie 32*C. 

leidžiant inkarą Havajuose, nes neapmalšintas skausmas suskaldytų 
man kaukolę. Šiaip mano daktaras daug užsiima „Pranašėje“ papli- 
tusia rože ir tulžinga cholera. 

Šios popietės siestos tursomiegį nutraukė triukšmas, tai išėjau 
denin ir pamačiau, kaip laivan užkelia užkibusį jauną ryklį. Jis dar 
netrumpai raitėsi savo rubino spalvos kraujyje, kol Gernsis paskel- 
bė, kad nūnai jau tikrai nusibaigęs. Jo žiotys ir akys priminė Tildos 
motiną. Finbaras ant denio suraižė mėsą ir kambuze (savo medinė- 
je menkėje) negalėjo suvis sugadinti to sultingumo. Prietaringiausi 
jūrininkai paniekino šias vaišes tuo pamatu, kad rykliai, kaip žino- 
ma, ėda žmones, vadinasi, ėsti ryklį išeitų kaip netiesmukas kani- 
balizmas. P. Saiksas pravarčiai praleido popietę iš šios žuvies odos 
darydamas švitrinį popierių. 


Penktadienas, gruodžio 20 A. 


Ar gali būti, kad man miegant iš manęs tunka tarakonai? Šį 
rytą vienas toks pabudino užropojęs man ant veido ir pamėginęs 
pasišerti iš mano šnervės. Betgi tikrai buvo šešių colių ilgio! Mane 
užvaldė smurtinga pageida užmušti tą milžinišką vabalą, bet ankš- 
toje dumsioje kajutėje jis turėjo pranašumą. Pasiskundžiau Finba- 
rui, ir jis paragino mane sumokėti dolerį už specialiai išmokintą 
„tarakonų žiurkę“. Vėliau jis, be abejo, norės parduoti man „žiurkių 
katę“, kuri sudorotų tarakonų žiurkę, paskum man reikės kačių me- 
džiotojo, ir kas žino, kuo tai baigsis? 


Sekmadienas, gruodžio 22 d. 


Karšta, taip karšta, kad aš tirpstu, niežčiu ir pūslėju. Šį rytą 
pabudau nuo puolusių angelų aimanų. Klausiausi savo karste, aki- 

mirkoms limpant į minutes, ir galvojau, kokią naują nedorybę kur- 
pia mano kirmėlė, kol iš viršaus sugriaudėjo šūksnis: 

— Va jis šnirpščia! 

Atidengiau iliuminatorių, bet dar buvo per tamsu ir nieko nesi- 
matė, tai, nors ir nusilpęs, išsirioglinau ant trapo. 

— Va, pone, va! - Rafaelis viena ranka prilaikė mane per juosme- 
nį, o kita rodė. Stipriai suėmiau turėklą, nes kojos nūnai netvirtos. 
Vaikinas vis rodė. - Va! Argi ne grožybė, pone? 

Blausioje šviesoje išvydau putas, vos už trisdešimties pėdų į deši- 
nę nuo pirmagalio. 

— Pulke šeši! - sušuko Autua iš aukšto. 

Išgirdau banginių alsavimą, paskum pajaučiau, kaip mus api- 
purškia putų lašeliai! Vaikino teisybė - jų vaizdas didingas. Viena 
didžuvė iškilo ir bloškėsi žemyn po bangomis. Rožine spalva lyžte- 
lėtų rytų fone išryškėjo uodegų plaukmenys. 

— Ogi, sakau, gaila, ka mes ne banginių medžiotojai, - nuspren- 
dė niufaundlandietis. - Vien tam dičky būtų koks šimtas statinių 
spermaceto! 

Pokokas atkirto: 

— Man tai ne! Kartą plaukiau banginių laive - kapitonas buvo 
baisiausias žvėris, kokį pamatysi, po tų trejų metų „Pranašė“ rodos 
kaip pramogų laivelis! 

Aš vėl ilsiuosi savo karste. Plaukiame per didžiulę kupročių vei- 
syklą. Šūksnis „Va jis šnirpščia!“ girdisi taip dažnai, kad niekas nė 
nebepasižiūri. Mano lūpos sukepusios ir suskeldėjusios. 

Monotonijos spalva - mėlyna. 


— 1-0 


Kudios 


Štormas, aukštos bangos, laivas smarkiai supasi. Mano pirš- 
tas taip ištino, kad Henris turėjo nupjauti santuokos žiedą, idant jis 

netrukdytų kraujo apytakai ir nesukeltų vandenligės. Netekęs šio 
sąjungos su Tilda simbolio, begaliniai puoliau dvasia. Henris vaino- 
ja mane, kad esu „paikas pingvinas“, ir tvirtina, kad žmonai mano 
sveikata būtų aukščiau už dvi savaites be metalinio pavalko. Žiedą 
dabar saugo mano daktaras, mat jis Honolulu pažįsta ispaną auksa- 
kalį, kursai jį sutaisys už prieinamą kainą. 


Kalėoų, Mana 


Po vakarykščio štormo jūra tebesišiaušia. Auštant bangos at- 
rodė kaip kalnų keteros, padabintos auksu, saulės spinduliams įkypai 
skrodžiant po bordo spalvos debesimis. Sukaupęs visas jėgas nusi- 
vilkau kajutkompanijon, kur p. Saiksas ir p. Grinas priėmė Henrio ir 
mano kvietimą į mūsų privačius kalėdinius pietus. Finbaras patiekė 
ne tokį kenksmingą valgymą, kaip yra įpratęs, - mėsos troškinį (sū- 
dyta jautiena, kopūstai, dioskorėjos ir svogūnai), tai man kurį laiką 
viskas virškinosi. Slyvų pudingas slyvų nė nebuvo matęs. Kpt. Moli- 
nė perdavė p. Grinui, kad vyrams buvo padvigubintas grogo davinys, 
tai iki popietės sargybos laivūnai jau skrajojo. Įprastinis lėbavimas. 
Bėdinai markatai Dianai sugirdė šlaką alaus, ir ji savo kvaktelėtą mai- 
vymąsi baigė tuo, kad iššoko už borto. Aš pasitraukiau pas Henrį į ka- 
jutę, ir mudu pasiskaitėme Mato antrą skyrių. 

Tie pietūs sujaukė man virškinimą ir privertė vaikščioti išeina- 
mojon. Per paskutinį apsilankymą prie durų laukė Rafaelis. Atsi- 
prašiau, kad jį užlaikiau, bet vaikinas atsakė pats sugalvojęs susitik- 
ti. Prisipažino esąs susirūpinęs ir uždavė man tokį klausimą: 

— Dievas priima, ar ne, jeigu gailiesi... nesvarbu, ką padarai, jis 
nenusiunčia... žinot, - čia junga sumurmėjo, - pragaran* 

Po teisybei mano mintys sukosi apie virškinimą, o ne apie teo- 
logiją, ir aš išpyškinau, kad Rafaelis per savo trumpus metus vargu 
ar bus prisikrovęs mirtiną maišą nuodėmių. Susiūbavo kilnojama- 

sis žibintas, ir aš pamačiau, kad jaunojo drąsuolio veidas iškreip- 
tas kančios. Gailėdamasis savo lengvabūdiškumo, patvirtinau, kad 
Visagalio gailestingumas tikrai beribis ir „danguje bus daugiau 
džiaugsmo dėl vieno atsivertusio nusidėjėlio negu dėl devyniasde- 
šimt devynių teisiųjų, kuriems nereikia atsiversti. Paklausiau, ar 
Rafaelis nori išsipasakoti man - kad ir kaip draugas arba toks pat 
našlaitis, arba beveik nepažįstamas. Pasakiau, kad esu įsimėklinęs, 
koks jis nūnai atrodąs prislėgtas, ir sielojuosi nebeatpažindamas to 
smagaus bernioko, kursai įlipo laivan Sidnėjuje, trokšdamas pažin- 
ti platųjį pasaulį. Tačiau, jam dar nesudėliojus atsakymo, dar viena 
paleidimo banga privertė mane grįžti išeinamojon. Man išėjus, Ra- 
faelio nebebuvo. Aš jo nespausiu. Vaikas žino, kur mane rasti. 


Vėliau 


Ką tik nuskambėjo septyni pirmosios sargybos varpai. Mano 
kirmėlė taip skaudina galvą, lyg varpo šerdis būtų daužiusi kaukolę. 
(Tai ar skruzdėlėms skauda galvą? Mielai pavirsčiau skruzdėle, kad 
tik išsivaduočiau iš šitų kančių.) Kaip gali Henris ir kiti miegoti per 
šitą lėbavimo erzelynę ir šventvagišką dainavimą, aš nežinau, bet 
jiems smarkiai pavydžiu. 

Pauosčiau vermicido, bet jis nuotaikos nebepakelia, tik leidžia 
pasijausti pusė bėdos. Paskum pavaikščiojau po denius, bet Dovydo 
žvaigždę slėpė stori debesys. Aukštai pasigirdo keli blaivi šūksniai 
(tarp jų Autua), ir p. Grinas prie vairo patikino mane, kad ne visa 
įgula nusitašiusi „iki denio graibymo . Laivui supantis, tušti buteliai 
riedėjo nuo kairio prie dešinio borto ir atgal. Užtikau nukeipusį Ra- 
faelį, susirietusį prie brašpilio, jo suteršta ranka laikė suėmusi tuščią 
alavinį puodelį. Nuoga jauna krūtinė buvo apdrabstyta geltonais 
dribsniais. Kad vaikinas paguodą susirado su buteliu, o ne su broliu 
Kristuje, man numušė nuotaiką. 

— Poilsį drumsčia kaltės jausmas, pone Juingai? - prabilo piktoji 
dvasia prie peties, ir man iškrito pypkė. Tai buvo Burhavė. Patikinau 
olandą, kad mano sąžinė suvis rami, bet abejoju, ar jis pats galįs tuo 
pasigirti. Burhavė nusispjovė per bortą ir nusišypsojo. Jeigu ūmai 
būtų išdygusios iltys ir ragai, nebūčiau nustebęs. Užsimetė Rafaelį 
per petį, pliaukštelėjo miegančiam jungai per sėdmenis ir nusinešė 
šią glebną naštą prie užpakalinio liuko - tikiuosi, idant apsaugotų 
nuo bėdos. 


Antroji Kalėdų diena 


Vakarykštis įrašas mane pasmerkė sąžinės kalėjimui iki gyvos 
galvos. Kaip ydingai parašyta, koks aš buvau vėjavaikis! Oi, man 
bloga rašyti šiuos žodžius. Rafaelis pasikorė. Pasikorė permetęs kil- 
p3 per grotstiebio žemutinę rėją. Į savo kartuves pakilo pabaigęs 
savo sargybą, prieš pirmąjį varpą. Likimas lėmė man būti tarp pir- 
mųjų jį pamačiusiųjų. Buvau persisvėręs per falšbortą, nes iš manęs 
varoma kirmėlė sukelia vėmimo priepuolius. Mėlynoje prietemoje 
išgirdau šūksnį ir pamačiau p. Roderiką, veizėjantį dausosna. Jo vei- 
dą iškreipė sumišimas, perėjo į netikėjimą savo akimis ir persimainė 
į sielvartą. Jo burna išsižiojo sakyti, bet žodis neišsitarė. Jis parodė 
ranka tatai, ko negalėjo įvardinti. 

Ten suposi kūnas - pilkas pavidalas, braukiantis per burės audek- 
lą. Iš visų galų pasigirdo triukšmas, bet kas ką kam šaukė, negaliu 
atsigodoti. „Pranašei“ svyruojant ir siūbuojant, Rafaelis kabojo tie- 
sus kaip švininis svambalas. Tas mielas berniokas - negyvas kaip 
avis ant skerdiko kablio! Autua užsiropštė viršun, bet tegalėjo švel- 
niai nuleisti tą vaikį. Girdėjau Gernsį suniurnant: „Niekada nerei- 
kia išplaukt penktadienį, penktadienis neša nelaimes.“ 


Mano galvą degina klausimas - kodėl? Niekas nenori kalbėti, bet 
Henris, pasibaisėjęs kaip ir aš, man sakė, kad Bentneilas jam prasi- 

taręs, jog Burhavė ir jo „raištiniai gyvačiukai vaikiną engė prigim- 
čiai prieštariomis Sodomos nuodėmėmis. Ir ne tik Kalėdų naktį, bet 
kiekvieną naktį, daug savaičių. 

Mano pareiga - atsekti šitos tamsios upės šaltinį ir atiduoti pikta- 
darius teisingumui, bet, Viešpatie, aš vos atsisėdu pavalgyti! Henris 
sako, kad negalima plakti savęs, kai tik nekaltybė patampa barbary- 
bės grobiu, bet kaip aš galiu leisti dėtis tokiems dalykams? Rafaelis 
buvo Džeksono amžiaus. Jaučiuosi toks bejėgis - tai nepakeliama. 


Penkdtavoianas, gruodžio 27 d. 


Kai Henrį iškvietė gydyti sužeidimo, aš nusivilkau į kpt. Mo- 
linė kajutę pasakyti, ką galvoju. Jis buvo nepatenkintas vizitu, bet aš 
nėjau iš jo buveinės, kol neišklojau kaltinimo, būtent, kad Burhavės 
gauja kasnakt kankino Rafaelį žvėriškais tvirkinimais, kol vaikinas, 
nematydamas jokios atvangos ar atleidimo kelio, atėmė sau gyvybę. 
Galiausiai kapitonas paklausė: 

— Tu, aišku, turi nusikaltimo įrodymų? Priešmirtinį laišką? Rašy- 
tinių liudijimų? 

Laive visi žino, kad aš kalbu tiesą! Kapitonas negali užsimerkti 
prieš Burhavės brutalumą! Pareikalavau ištirti šturmano vaidmenį 
Rafaelio savižudybėje. 

— Reikalauk, ko tik nori, tamsta Plunksnapimpi! - sušuko kpt. 
Molinė. - Aš sprendžiu, kas plaukia „Pranaše“, kas palaiko drausmę, 
kas mokina jungas, o ne š—inas raštininkėlis, ne jo š—ini kliedesiai 
ir jokie, trenk Dieve, š—ini „tyrimai ! Nešdinkis, tamsta, tegu tave 
velnias! 

Ir nešdinausi, bet čionai pat susidūriau su Burhave. Paklausiau jo, 
ar jis dabar mane uždarys savo kajutėje su savo raištiniais gyvačiu- 
kais ir paskum lauks, kad prieš auštant pasikarčiau? Jis iššiepė iltis ir 
balsu, kupinu pagiežos ir neapykantos, šitaip mane perspėjo: 

— Tu dvoki puvėsiais, Plunksnapimpi, joks mano vyras tavęs ne- 
kušins, kad neužsikrėstų. Tu greit nusibaigsi nuo savo „mažo karš- 
čiavimo.. 

Man pakako nuovokos perspėti jį, kad Jungtinių Valstijų nota- 
rai taip patogiai nepradingsta kaip kolonijų jungos. Man rodos, jis 
svarstė, ar manęs nepasmaugus. Bet aš toks ligotas, kad olando so- 
domito nebebijau. 


Vėliau 


Mano sąžinę slegia abejonė, jai tenka bendrininkavimo kaltė. 
Gal aš daviau Rafaeliui jo geidaujamą leidimą nusižudyti? Jeigu bū- 
čiau permanęs jo kankynę, kai jis paskutinįkart kreipėsi pas mane, 
perpratęs jo ketinimą ir atsakęs: „Ne, Rafaeli, Dievas negali atleis- 
ti suplanuotos savižudybės, nes prieš nusikaltimą atliekama atgaila 
negali būti tikra, - vaikinas gal būtų tebekvėpavęs. Henris tvirtina, 
kad aš negalėjęs žinoti, bet šį kartą jo žodžiai mano ausims - dykas 
garsas. Ak, ar ne aš tą nekaltą bėdžių nusiunčiau pragaran? 


Šektadienis, gruodžio 28 d. 


Mano vaizduotės laterna magica reginyje vaikinas pasiima 
virvę, pasikelia į stiebą, suriša kilpą, išsitiesia, kreipiasi į savo Sutvė- 
rėją, šoka tuštumon. Ar skriedamas per juodumą jautė ramybę, ar 
šiurpą? Trakšteli kaklas. 

Kad būčiau žinojęs! Būčiau padėjęs tam vaikui pabėgti iš laivo, 
pakreipęs jo lemtį kita linkme, kaip su manim padarė Čeningai, 
arba padėjęs jam suprasti, kad jokia tironija neviešpatauja amžinai. 

„Pranašė“ iškėlusi visas bures, iki paskutinio colio, ir „skrieja 
kaip ragana“ (anaiptol ne dėl manęs, o dėl to, kad pūva krovinys) 

ir kasdien įveikia per 37 platumos. Aš nūnai baisingai sergu ir neiš- 
einu iš savo karsto. Matyt, Burhavei rodosi, kad slepiuosi nuo jo. Jis 
apsigauna, nes teisuoliškas kerštas, kurį noriu užtraukti ant jo galvos, 
yra viena iš nedaugelio aistrų, neužgesintų šito stingulio. Henris mal- 
dauja, kad rašyčiau dienoraštį ir šitaip užimčiau smegenis, bet mano 
plunksna darosi sunki, nesuvaldoma. Po trijų dienų būsime Hono- 
lulu. Ištikimasis daktaras žada lydėti mane krantan, negailėti išlaidų 
vaistams nuo skausmo ir pasilikti prie mano lovos, kol visiškai neat- 
sigausiu, net jeigu „Pranašė“ išplauks Kalifornijon be mūsų. Padėk 
Dieve šiam gerajam žmogui. Šiandien nebegaliu rašyti. 


Sekmadienis, gruodžio 23 d. 


Sunkiai sergu. 


Pumadienis, gruodžio 30 d. 


Kirmėlė atgijusi. Pratrūko jos nuodų maišeliai. Mane galuoja 
skausmas, pragulos ir klaikus troškulys. Oahu dar už dviejų ar trijų 
dienų į šiaurę. Mirtis už kelių valandų. Negaliu gerti ir neatsime- 
nu, kada paskutinį kartą valgiau. Išgavau iš Henrio pažadą, kad šį 
dienoraštį perduos Honolulu Bedfordo kontorai. Iš ten jis pasieks 
mano liūdinčią šeimą. Jis dievažinasi, kad aš jį nunešiu savo kojo- 
mis, bet mano viltys žlugo. Henris padarė viską, ką gali, bet mano 
parazitas mirtinas, ir aš turiu patikėti savo sielą jos Sutvėrėjui. 

Džeksonai, kai suaugsi, neleisk, kad tavo profesija atskirtų tave 
nuo artimųjų. Per šiuos mėnesius toli nuo namų aš nuolat su meile 
galvodavau apie tave ir tavo mamą, ir jeigu taip atsitiktų, kad [...]* 


* Čia mano tėvo rašysena mėšlungiška ir nebeįskaitoma. - Dž. J. 

Sekmadienis, savo 12 A. 


Labai knieti pradėti nuo klastingo galo, bet šis dienoraštinin- 
kas išliks ištikimas chronologijai. Naujųjų metų dieną man galvą 
skaldė griausmai, tad Guso vaistus gėriau kas valandą. Negalėjau 
pakelti laivo supimosi, tad likau lovoje savo karste ir vėmiau mai- 
šan, nors mano skrandis buvo tuščias, ir drebėjau nuo ledinės, pli- 
kinančios karštinės. Ligos nebebuvo galima nuslėpti nuo įgulos, 
ir mano karstui paskyrė karantiną. Gusas pasakė kpt. Molinė, kad 
mano parazitas užkrečiamas, tuo pasirodydamas kaip tikra nesava- 
naudiškos drąsos pavaizda. (Kpt. Molinė ir Burhavės prisidėjimo 
prie tolesnės piktadarybės negalima nei įrodyti, nei paneigti. Bur- 
havė linkėjo man blogo, bet turiu pripažinti, kad mažai tikėtina, jog 
jis būtų dalyvavęs nusikaltime, kurį čia aprašysiu.) 

Atsimenu, išnirau iš karštinės seklumų. Gusas buvo per colį nuo 
manęs. Jo balsas nusileido iki meilaus šnabždesio. 

— Brangusis Juingai, tavo kirmėlė apimta priešmirtinės agonijos 
ir išskiria paskutinius nuodų lašelius! Turi išgerti šitą valomąjį vais- 
tą, kad išvarytum jų sukalkėjusias liekanas. Jis tave užmigdys, bet, 
kai pabusi, kirmėlė, šitaip tave kankinusi, bus dingusi! Tavo kančių 
pabaiga suvis čia pat. Išsižiok, paskutinį kartelį, būk gerutis, mie- 
liausias drauguži... va, neskani bjaurybė, aitri, čia mira, bet nuryk — 
už Tildą ir Džeksoną... 

Mano lūpas palietė stiklinė, Guso ranka buvo apkabinusi mano 
galvą. Mėginau padėkoti jam. Gėrimas atsidavė triumo vandeniu 
ir migdolais. Gusas pakėlė mano galvą ir glostė Adomo obuolį, kol 
prarijau tą skystį. Ėjo laikas, nežinau, kiek tai truko. Mano kaulų ir 
laivo sienojų girgždesys susiliejo vienan daiktan. 

Kažkas pasibeldė. Mano karsto tamsą sušvelnino šviesa, ir išgir- 
dau koridoriuje Guso balsą. 

— Taip, daug geriau, pone Grinai! Taip, blogiausia jau praėjo. Tei- 
sybė, buvau labai nusigandęs, bet ponui Juingui grįžta veido spalva, 

ir pulsas tvirtas. Tik viena valanda? Puiki naujiena. Ne, ne, jis dabar 
miega. Pasakykit kapitonui, kad šįvakar mes eisim krantan, - gal jis 
gali nusiųsti žinią, kad paruoštų būstą, aš žinau, kad pono Juingo 
uošvis prisimins gerus darbus. 

Guso veidas vėl išplaukė man prieš akis. 

— Adamai? 

Dar vienas kumštis pabeldė į duris. Gusas nusikeikė ir nuplaukė 
tolyn. Nebegalėjau pajudinti galvos, bet išgirdau, kaip Autua reika- 
lauja: 

— Aš pamatyti misa Juingą! 

Gusas liepė jam eiti šalin, bet atkaklaus indijono taip lengvai ne- 
nutildysi. 

— Ne! Misa Grinas sakė, kad jam geriau! Misa Juingas išgelbė man 
gyvybę! Jis - mano pareiga! 

Tada Gusas Autua pasakė štai ką: Autua aš matąs kaip ligų nešio- 
toją ir niekšą, ketinantį pasinaudoti mano dabarnykšte negalia, iš- 
plėšti net liemenės sagas. Aš prašęs Guso, anot jo paties, „neprileisti 
prie manęs to suš—o nigerio!“ ir pridūręs, kad gailiuosi išgelbėjęs 
jo netikusį kailį. Su šiais žodžiais Gusas užtrenkė ir užšovė mano 
karsto duris. 

Kodėl Gusas šitaip primelavo? Kodėl jis taip užsispyręs, kad 
niekas manęs nepamatytų? Atsakymas pakėlė skląstį nuo apgau- 
lės durų, o nuogandi tiesa tas duris atlapojo. Būtent - daktaras yra 
nuodytojas, o aš - jo auka. Nuo „gydymo“ pradžios daktaras savo 
„vaistais“ po truputį žudo mane. 

Mano kirmėlė? Pramanas, įdiegtas daktaro įtaigos jėga! Gusas — 
daktaras? Ne, keliaujantis sukčius žudikas! 

Pasišoviau atsikelti, bet piktybinis skystis, kurį man sugirdė nela- 
basis, taip išsekino, kad kojomis ir rankomis nė krustelėti negalėjau. 
Bandžiau šauktis pagalbos, bet mano plaučiai nesipūtė. Išgirdau, 
kaip trapu nutolsta Autua žingsniai, ir meldžiau Dievo, kad atves- 
tų jį atgal, bet jo ketinimai buvo kitokie. Gusas lynu užsiropštė ant 

mano gulto. Jis pamatė mano akis. Regėdamas mano baimę demo- 
nas nusiėmė kaukę. 

— Ką gi tu sakai, Juingai? Kaipgi aš suprasiu, kai tu taip seilio- 
jiesi? - Aš bejėgiškai suinkščiau. - Nagi, pamėginsiu atspėti, ką tu 
nori pasakyti: „Oi, Henri, mes buvom draugai, Henri, kaip tu taip 
galėjai?“ - [Jis pamėgdžiojo mano kimų priešmirtinį šnabždesį.] — 
Pataikiau? - Gusas nupjovė raktą man nuo kaklo ir kalbėjo krapš- 
tydamasis su lagamino užraktu. - Gydytojai yra ypatinga brolija, 
Adamai. Mums žmonės nėra šventos būtybės, sukurtos pagal Visa- 
galio paveikslą, ne, žmonės yra mėsos gabalai - nesveikos, diržingos 
mėsos, bet vis dėlto tinkamos iešmui. - Jis labai gerai pamėgdžiojo 
mano įprastinį balsą. - „Bet kodėl mane, Henri, argi mudu ne drau- 
gai?“ Na, Adamai, net ir draugai sudaryti iš mėsos. Tai juokingai pa- 
prasta. Man reikia pinigų, o tavo lagamine, sakoma, yra visas paliki- 
mas, tai dėl to aš tave ir nunovijau, kokia čia paslaptis? „Bet, Henri, 
tai nedora!“ Bet, Adamai, pasaulis ir yra nedoras. Maoriai smaugia 
moriorius, baltieji - tamsesnės spalvos giminaičius, blusos - peles, 
katės - žiurkes, krikščionys - netikėlius, šturmanai - jungas, mir- 
tis - gyvuosius. „Silpnasis bus mėsa, nes stipriojo tiesa.“ 

Gusas patikrino, ar mano akys dar reaguoja, ir pabučiavo mane 
į lūpas. 

— Atėjo tavo eilė būti suvalgytam, brangus Adamai. Tu nebuvai 
didesnis lengvatikis už kitus mano globėjus. 

Mano lagamino dangtis atsidarė. Gusas suskaičiavo mano pinigi- 
nės turinį, nusišaipė, surado smaragdą, gautą iš fon Veiso, ir apžiū- 
rėjo jį per okuliarą. Nesusižavėjo. Tada tas nevidonas atrišo paketus 
dokumentų, susijusių su Basbio palikimu, ir atplėšė užantspau- 
duotus vokus ieškodamas banknotų. Girdėjau jį skaičiuojant mano 
kuklias atsargas. Apčiupinėjo lagaminą ieškodamas slaptaviečių, bet 
nerado, nes jų ir nėra. Galiausiai nukirpo mano liemenės sagas. 

Per karštinės miglas Gusas kreipėsi į mane kaip į kokį nevykusį 
įrankį. 

— Atvirai pasakysiu - nusivyliau. Pažinojau airių juodadarbių, 
prilaikančių daugiau svarų. Tavo taupyklė vos padengia mano išlai- 
das aršenikui ir opiatui. Jeigu p. Horoks mano vertam siekiui nebū- 
tų paaukojusi savo juodųjų perlų lobio, vargšo Guso žąsis būtų pa- 
gardinta ir iškepta! Na, metas mums išsiskirti. Tu mirsi per valandą, 
o man - ei, keleli tiesus! 


Kitas mano atsiminimas - skęstu sūriame vandenyje, net iki 
skausmo skaisčiame. Gal Burhavė rado mano kūną ir išmetė per 
bortą, idant būtų tikras, kad aš tylėsiu, ir išvengtų varginančių cere- 
monijų su Amerikos konsulu? Mano protas dar buvo guvus, tad dar 
galėjo tarti žodį dėl mano likimo. Sutikti skęsti ar mėginti plaukti? 
Skęsti buvo mažiausiai varginantis pasirinkimas, tad aš sumaniau 
nusitverti priešmirtinės minties ir apsistojau prie Tildos, prieš dau- 
gelį mėnesių mojuojančios laivui „Belle-Hoxie“ Silvaplanos krovi- 
nių uoste, ir Džeksono, šaukiančio: „Tėti! Parvešk man kengūros 
leteną!“ 

Mintis, jog jų niekada nebepamatysiu, taip prislėgė, kad nuspren- 
džiau plaukti, ir atsigodėjau esąs ne jūroje, o susirietęs denyje, - gau- 
siai vėmiau ir drebėjau dėl karštinės, skaudamų vietų, mėšlungio ir 
dilgsnių. Mane laikė Autua (jis sugirdė man kibirą jūros vandens, kad 
„išplautų“ nuodus). Aš vis žiaukčiojau ir žiaukčiojau. Pro žiopsančių 
uosto krovikų ir laivūnų minią prasibrovęs Burhavė sukriokė: 

— Kartą sakiau tau, nigeri, kad šis jankis - ne tavo rūpestis! Jeigu 
tavęs neįtikina tiesus įsakymas... 

Nors mane akino saulė, mačiau, kaip šturmanas visa jėga spiria 
Autua į šonkualius ir vėl atsivėdėja. Autua ranka tvirtai sugriebė 
tulžingą olandą už blauzdos, kita ranka švelniai nuleido mano gal- 
vą ant denio ir, atsistojęs kiek ilgas, pakėlė užpuoliko koją, šitaip 
išmušdamas Burhavę iš pusiausvyros. Olandas griūdamas trenkėsi 


* Pavardė Goose - angl. žąsis. 

galva ir suriaumojo it liūtas. Tada Autua sugriebė ir kitą koją ir iš- 
sviedė mūsų šturmaną per falšbortą it maišą kopūstų. 

Ar įgulos žmonės nė kiek nesipriešino, kad buvo per daug nusi- 
gandę, apstulbę ar nudžiugę, niekada nesužinosiu, bet Autua neuž- 
pultas nunešė mane trapu į prieplauką. Mano protas pašnibždėjo, 
kad Burhavė negali būti danguje nei Autua pragare, vadinasi, mes 
Honolulu. Iš uosto patraukėme pagrindine gatve, bruzdančia gau- 
sybe kalbų, odos spalvų, tikybų ir kvapų. Mano žvilgsnis susitiko su 
kino, besiilsinčio po mediniu slibinu, akimis. Pora moteriškų, kurių 
išsidažymas ir turniūrai skelbė apie jų senąjį amatą, paveizėjusios 
į mane persižegnojo. Norėjau pasakyti joms, kad dar nemiriau, bet 
jos greitai dingo. Autua širdis tvinksėjo man į šoną, skatindama ma- 
nąją širdį. Jis tris kartus klausė žmonių: „Kur daktaras, bičiuli?“ Tris 
kartus jo nepaisė (vienas atsakė: „Dvokiantiems juodžiams vaistų 
nėra!“), bet galop senas žuvų prekijas suniurnėjo nurodymus, kaip 
nueiti į ligonių namus. Kurį laiką buvau nualpęs, o paskui išgirdau 
žodį „ligoninė“. Vos patekęs į tą sudvisusį orą, atsiduodantį išma- 
tomis ir puvimu, vėl pagavau žiaukčioti, nors mano skrandis buvo 
tuščias kaip numauta pirštinė. Zvimbė mėsinės musės, kažkoks pa- 
mišėlis šaukė apie Jėzų, plūduriuojantį Sargasų jūroje. Autua kažką 
murmėjo savo kalba. 

— Kantrybės daugiau, pone Juingai - čia kvepia mirtis; nunešiu 
jus pas seseris. 

Kaip Autua seserys galėjo taip toli nuklysti nuo Čatamo salos, 
buvo mįslė, kurios nė nemėginau įminti, bet pasiklioviau jo globa. 
Jis išėjo iš tos lavoninės ir netrukus smuklės, būstai bei sandėliai 
ėmė retėti ir užleido vietą cukraus plantacijoms. Žinojau, kad reikia 
paklausti Autua arba perspėti jį apie Gusą, bet kalbėti dar buvo ne 
mano jėgoms. Šleikštus snaudulys sustiprino, paskum susilpnino 
savo gniaužtus. Iškilo ryški kalva, ir jos pavadinimas susiliejo su 
atminties nuosėdomis - Deimantinė Galva. Ten vedė akmenuotas, 
dulkinas ir duobėtas kelias, iš abiejų pusių apžėlęs neįžengiamos 

augalijos sienomis. Autua tik kartą nutraukė žygį - rieškučiomis 
pakėlė man prie burnos vėsaus upelio vandens, - ir galų gale už lau- 
kų mes priėjome katalikų misiją. Vienuolė mėgino „nubaidyti“ mus 
šluota, bet Autua tokia pat darkyta ispanų kalba, kaip ir anglų, spyrė 
ją priglausti jo baltąjį globotinį. Galų gale atėjo sesuo, - akivaizdu, 
kad pažįstanti Autua, - ir įtikino kitas, kad šis laukinis atkako veda- 
mas ne pykčio, o gailestingumo misijos. 


Trečią dieną aš jau galėjau atsisėsti, pats pavalgyti, padėkoti mane 
išgelbėjusiems angelams sargams ir Autua - paskutiniam laisvam 
morioriui šiame pasaulyje. Autina tikina, kad jeigu nebūčiau su- 
trukdęs išmesti jo, kaip „zuikio“, už borto, jis nebūtų galėjęs manęs 
išgelbėti, todėl kaip ir išeina, kad ne Autua išsaugojo man gyvybę, 
bet aš pats. Kad ir kaip būtų, jokia slaugytoja niekada neglobojo 
manęs taip švelniai, kaip pastarąsias dešimt dienų mano visokiau- 
siais poreikiais rūpinosi nuo virvių sugrubęs Autua. Sesuo Veronika 
(toji su šluota) juokauja, kad mano draugą reikėtų įšventinti į kuni- 
gus ir paskirti ligoninės direktoriumi. 

Neminėdamas nei Henrio Guso (arba šia pavarde prisidengusio 
nuodytojo), nei sūraus vandens vonios, kurioje Autua išmaudė Bur- 
havę, kpt. Molinė perdavė mano daiktus per Bedfordo agentą, be 
abejo, neišleisdamas iš omens, kad mano uošvis galėtų pridaryti bė- 
dos jo ketinimams užsiimti prekyba iš San Fransisko. Iš omens Mo- 
linė neišleido ir to, kad reikia atskirti savo reputaciją nuo to dabar 
jau pagarsėjusio žudiko, vadinamo Aršeniku Gusu. To kipšo uosto 
policija dar nesuėmė, ir manau, kad tokia diena niekada neateis. 
Honolulu nevaldomame knibždėlyne, kur kasdien atplaukia ir iš- 
plaukia visų vėliavų ir visų tautų laivai, žmogus gali pakeisti savo 
pavardę ir biografiją tarp kepsnio ir deserto. 

Išvargau, turiu pailsėti. Šiandien mano trisdešimt ketvirtas gim- 
tadienis. 

Lieku dėkingas Dievui už visas jo malones. 

Pu madiena,, sawo 13 d. 


Popietę gera pasėdėti kieme po tungamedžiu. Nėriniuoti še- 
šėliai, jostras ir siauraskiltė kinrožė nustumia to dar neseno blogio 
atsiminimą. Seserys dirba savo darbus, sesuo Martinika augina dar- 
žoves, katės atlieka savo katiškas komedijas ir tragedijas. Susipažįstu 
su vietine paukščių fauna. Palila turi nublizginto aukso galvą ir uo- 
degą, ūkohekohe yra daili skiauterėta medsiurbė. 

Už sienos yra rastinukų prieglauda, taip pat prižiūrima seserų. 
Girdžiu, kaip vaikai choru skanduoja pamokas (taip ir aš darydavau 
savo mokykloje, kol pono ir ponios Čeningų filantropija neatvėrė 
man geresnių kelių). Pasimokę vaikai žaisdami įsileidžia į mielą 
klegesį. Kartais drąsesnieji iš jų būrio, rizikuodami užsitraukti se- 
serų nemalonę, užsiropščia siena ir apkeliauja vienuolyno sodą pa- 
slaugiomis tungamedžio šakomis. Jeigu „krantas švarus“, pirmei- 
viai šitan žmonių paukštynan pasišaukia baikštesnius savo drau- 
gus, ir šakotame aukštesniajame pasaulyje pasirodo balti veidai, 
rudi veidai, kanaka veidai, kiniški veidai, mulatų veidai. Kai kurie 
Rafaelio amžiaus, ir man jį prisimenant gerklėje sukyla graužaties 
tulžis, bet našlaičiai iš viršaus man šypsosi, vaizduoja beždžionė- 
les, iškiša liežuvį arba mėgina įmesti kukui riešutą knarkiantiems 
ligoniams į burną ir neleidžia man ilgai gedėti. Jie kaulija iš manęs 
kokio cento, ir aš mesteliu monetą, o miklūs pirštai neklysdami ją 
sučiumpa ore. 

Pastarieji nuotykiai nuteikia mane filosofuoti, ypač naktį, kai nie- 
ko nesigirdi, tik upelis, neskubioje amžinybėje gludinantis akmenis. 
Mano mintys dėstosi šitaip. Mokslo žmonės istorijoje įžvelgia jude- 
sius, ir iš tų judesių išveda dėsnius, tvarkančius civilizacijų kilimą 
bei žlugimą. Tačiau, mano įsitikinimu, yra kitaip. Būtent - istorija 
nepripažįsta jokių dėsnių, tik išdavas. 

Kas paskubina išdavas? Blogi ir geri darbai. 

Kas paskubina darbus? Tikėjimas. 

Tikėjimas yra vienkartu ir laimikis, ir mūšio laukas žmogaus są- 
monėje ir jos atspindyje - pasaulyje. Jeigu mes tikėsime, kad žmo- 
nija yra genčių laiptai, priešpriešos, išnaudojimo ir žvėriškumo am- 
fiteatras, kaip tik tokia žmonija ir pasidarys, ir istorijos Horoksai, 
Burhavės bei Gusai paims viršų. Jūs ir aš, pinigingieji, privilegijuo- 
tieji šiame pasaulyje turėsimės ne taip jau blogai, jeigu nenusigręš 
sėkmė. Na tai kas, kad mums graužia sąžinę? Kam griauti mūsų ra- 
sės, mūsų karo laivų, mūsų paveldo, mūsų palikimo viešpatavimą? 
Kam kovoti su „natūralia“ (oi suktas žodis!) sankloda? 

Kam? O štai kam: vieną gražią dieną grynai grobuoniškas pa- 
saulis tikrai suris save. Taip, šėtonas turėsis paskutiniojo, kol pas- 
kutiniuoju taps ir pirmasis. Savanaudiškumas subjauroja žmogaus 
sielą - žmonių giminei savanaudiškumas yra išnykimas. 

Ar ši lemtis įrašyta mūsų prigimtyje? 

Jeigu mes tikėsime, kad žmonija gali pakilti virš žvėriško pasau- 
lio, jeigu tikėsime, kad įvairios rasės ir religijos gali dalintis šiuo pa- 
sauliu tokioje sandoroje kaip našlaičiai dalinasi tungamedžiu, jeigu 
tikėsime, kad vadovai turi būti teisingi, smurtas pažabotas, valdžia 
atskaitinga ir žemės bei vandenynų turtais dalinamasi dorai, toks 
pasaulis ir pasidarys. Aš neapsigaunu. Keleto kartų išvargti pasieki- 
mai gali būti prarasti vienu trumparegio prezidento plunksnos arba 
tuščiagarbio generolo kardo rėžtu. 

Gyvenimas, nugyventas kuriant pasaulį tokį, kokį aš noriu palikti 
Džeksonui, o ne tokį, kokį bijau palikti Džeksonui, - tai man regisi 
vertas gyvenimas. Sugrįžęs į San Fransiską, įsipareigosiu abolicio- 
nistų reikalui, todėl kad už savo išgelbėtą gyvybę turiu dėkoti išsiva- 
davusiam vergui, ir todėl, kad nuo ko nors reikia pradėti. 

Girdžiu savo uošvio atsakymą: „Oho, šaunu, liberalūs sentimen- 
tai, Adamai. Tik nepasakok man apie teisingumą. Nujok ant asilo 
į Tenesį ir įtikink tenykščius kietasprandžius, kad jie tik baltai nu- 
dažyti negrai, o jų negrai - juodai nudažyti baltieji! Nuplauk į senąjį 
pasaulį ir pasakyk ten, kad jų imperijų vergų teisės tokios pat ne- 

atimamos kaip Belgijos karalienės! Oi, tu užkimsi, nuskursi ir pra- 
žilsi partijų susirinkimuose! Į tave spjaudys, šaudys, tave linčiuos, 
ramins medaliais, tave niekins provincialai! Nukryžiuos! Naivus 
svajotojas Adamas. Tas, kas nori kautis su daugiagalve žmogaus pri- 
gimties hidra, turi eiti kančių keliais ir jo šeima turi eiti vienkartu su 
juo! Ir tik išleisdamas paskutinį kvapą suprasi, kad tavo gyvenimas 
tebuvo lašas beribiame vandenyne!“ 
Bet kas gi yra vandenynas, jeigu ne gausybė lašų? 

Ir tik išleisdamas paskutinį kvapą suprasi, 0 
kad tavo gyvenimas tebuvo lašas beribiame vandenyne! p 
Bet kas gi yra vandenynas, jeigu ne gausybė lašų? i 
DAVID MITCHELL (Deividas Mičelas, g. 1969 m.) — 
britas, šešių romanų autorius; du iš jų buvo pristaty- | 
ti „Man Booker“ premijai. 2007 m. žurnalas „Time“ |“ 
Mitchellą įtraukė į įtakingiausių pasaulio žmonių (Zi: o 
+ 3 i 3 L A sai 
šimtuką. Jis dažnai vadinamas „europietiškuoju Mu- sans 


rakamiu“: abiejų romanuose pilna keistų personažų 
bei istorijų, japoniško santūrumo ir nutylėjimų; abu sėkmingai derina 
intelektualumą su populiariu turiniu. 

„Debesų atlasas“ — trečiasis autoriaus romanas, sukėlęs nepaprastą 
skaitytojų ir kritikų susidomėjimą. Pagal šią knygą 2012 m. buvo su- 
kurtas to paties pavadinimo filmas. 

Romane susipina šešios istorijos, apimančios laikotarpį nuo XIX a. 
iki tolimos ateities, tam tikra prasme - gyvenimo „po pasaulio pabai- 
gos“. Visos istorijos susijusios: naivus notaras, plaukiantis laivu per Ra- 
mųjį vandenyną, įžūlus ir genialus tarpukario kompozitorius, žurna- 
listė, tirianti korupciją atominėje elektrinėje, godus leidėjas, bėgantis 
nuo persekiotojų, maištinga ateities klonė, pasitinkanti savo tragišką 

kusių po visuotinės katastrofos dabartinėje Havajų teritorijoje, praėjus 
daugeliui tūkstančių metų... Visų jų likimai susipina. Visų istorijos nu- 
trūksta įdomiausioje vietoje — tam, kad vėl tęstųsi, tik kita tvarka. | 

Tai sudėtinga, unikali knyga-dėlionė. Titaniškas vertėjo Laimanto 
Jonušio darbas. Knyga, reikalaujanti šiek tiek pastangų ir teikianti ne- 
paprastą skaitymo malonumą. Tai ir pasakojimas apie XIX a. laisvės 
siekius, ir distopija, ir žemiškųjų aistrų, kūrėjo kančių, žmonijos atei- 
ties istorija. Istorijų pynė, teigianti žmogaus sielos ir asmens laisvės 
nemirtingumą. 

